
APPROBATIO 


Illustrissimi et Reverendissimi Domini Petri Karst, 
Vicarii Capitularis Dioecesis Metensis. 


Metis , ex Curia Episcopali, die 2 Oqtobris 1900. 

Admodum Reverende Domine! 

Novum ac luculentum testimonium laboris et doctrinae 
magistrorum Seminarii nostri praebuerunt Nobis quae in 
lucem edere intendis Elementa philosophiae scholasticae . 
In his enim tradendis viam secutus es quam Summus 
Pontifex Leo XIII iterum atque iterum nos docuit: Divi 
Thomae Aquinatis vestigiis inhaerens, nec umquam ab 
ipsius animo recedens, universam philosophiae christianae 
doctrinam mira sententiarum perspicuitate simulque bre- 
vitate dicendi, aperte, distincte ac lucide exposuisti. 

Cum autem eorum praecipue rationem haberes, qui ad 
sacrae theologiae studium animum informant, eo consilio, 
ut sacris initiati luceant sicut luminaria in mundo, opi- 
niones etiam philosophorum qui a doctrina scholastica 
sibi recedendum esse duxerunt, eorum praecipue quos 
immoderate nostrates extollunt, candide et sincere mani- 
i festasti, ne theologi nostri opiniones adversas ignorare 
\ videantur, simulque, ne ab ipsis seducantur, plene con- 
f futasti. 

VI 


APPROBATIO. 


> ain itaque tibi de opere incepto gratulamur, tibi 
licentiam illud typis mandandi libenter concedimus, Deum 
precantes, ut maiore in dies alacritate tirones nostri philo- 
sophiae Christianae studio incumbant, atque sana doctrina 
imbuti, effici valeant lux mundi et sal terrae, ne umquam 
«vanitas mendaciorum decipiat quos ipsa Veritas illumi- 
nat et erudit». 

Karst, 

Vicarius Capitularis. 


Admodum R. D. Sebastiano Reinstadler, prof. 
philos. in Seminario Metensi 


Metas. 

PROOEMIUM. 


Hunc de primis philosophiae elementis conscripsi librum 
ad usum praesertim eorum, qui scholis intersunt ; eo vero 
consilio , ut et magistri et discipulorum simul rationibus 
prospicerem. Norunt enim omnes philosophiae profes- 
sores ad ingenium excolendum multum valere operam, 
quam discipuli, magistro duce, in scientiam consequendam 
ipsi impendunt. Magistro proinde id maxime spectandum 
est, ut, dum doctrina tironibus quasi ante oculos ponitur, 
quaedam tamen semper ipsorum curae et rationi com- 
prehendenda relinquantur. Quae cum ita sint, in multis 
nonnisi principia et quasi materiam exposui eorum, de 
quibus magister ipse, pro re nata, copiosius dicere possit. 
Nonnumquam tamen difficultates, ne earum causa sale- 
brosior fieret ad disciplinam accessus, mollire ipse co- 
natus sum. 

In via vero quam ad hunc fructum assequendum in- 
gressus sum, animo mentique penitus mihi mandanda esse 
duxi ea, quae universo Orbi palam declaravit Sanctissimus 
Dominus Noster Leo XIII praeclara illa Encyclica Aeterni 
Patris , qua aurea Sancti Thomae sapientia tantopere 
commendatur. Quare, dum libenti gratoque animo ex- 
cipiendum esse duxi quidquid sapienter dictum, quidquid 
utiliter fuerit a quopiam inventum atque excogitatum, ad 
Angelici Doctoris sententiam, ipso Magistri animo, im- 

> primis recurrendum esse autumavi. 

\ 

PROOEMIUM. 


Quo in negotio maximae mihi utilitati fuit, inter alia, 
praeclara illa quam presbyteri Societatis Iesu ediderunt 
Philosophia Lacensis: ibi enim, quasi in auri fodina, 
philosophorum, praesertim vero Sancti Doctoris, decreta 
atque praecepta cumulate reposita inveni. Nec minorem 
fructum percepi ex iis, quae, gallicis litteris, tam subtili 
atque eleganti doctrina illustravit Reverendissimus D. Mer- 
cier in opere, quod inscribitur Cours de Philosophie. Toto 
denique hoc opere usui mihi fuerunt praecepta, quae cum 
tanta sententiarum copia tantaque orationis sanitate et 
sinceritate clarissimus P. Lepidi scripto et verbo Romae 
me docuit. 

Praenotandum denique occurrit haec philosophiae Ele- 
menta iis imprimis esse conscripta, qui scholis ea mente 
intersunt, ut ad sacrae theologiae studium animum excolant 
atque informent. Quare philosophiae praecepta omnia, 
quae cum hac sacra scientia cohaerent tamquam «praevia 
ad Christianam fidem institutio» , copiosius persequenda 
esse duxi, et contra, quaecumque in institutionibus theo- 
logicis ipsis ex professo fusius explicantur, ab his con- 
sulto me in hoc libro abstinui. 

Metis in festo S. Thomae Aquinatis die 7 Martii 1901. 

S. Reinstadler. 

DOCTORIS ANGELICI VITA 

secundum P. T. Pesch S. J. f Institutiones logicales I, 55. 

Sanctus Thomas Aquinas, natus in castro «Rocca-secca», 
regni Siciliae, ineunte anno 1225 (sec. alios 1227), pa- 
rentibus nobilissimis, scientiarum princeps praedestinatus 
videbatur. Sana ac sancta disciplina iam a prima pueritia 
institutus est. Puer enim quinque annorum monachis 
O. S. B. in Monte Casino litteris et pietate informandus 
traditus, et puer decem annorum Neapolim ad Universi- 
tatem a Frederico II nuper conditam missus erat, in qua 
magistris usus est optimis in humanioribus Petro Hiberno, 
Martino in philosophicis. His studiis absolutis novum 
S. Dominici ordinem ingreditur Neapoli anno 1243. 

At PP. Dominicani nimiam piae matris sollicitudinem 
metuentes Thomam Romam prius, indeque in Galliam 
miserunt, quo in itinere, matre iubente, a fratribus suis 
prope Aquapendente interceptus in paterno castello reti- 
netur. Frustra omni arte tentatus, a sororibus in cista 
per fenestras dimissus, a Dominicanis Neapolim reductus, 
deinde Romam venit ad Ioannem Teutonicum magistrum 
generalem, qui Thomam Parisios secum duxit et postea 
Coloniae Alberto Magno erudiendum tradidit (1245). 
Albertus ante instaurationem Scholarum ad gradus acci- 
piendos Parisios venit; quem cum sequeretur Thomas 
I discipulus, ab illo eruditur per tres annos in Sententiarum 

s Reinstadler, Elem. philos. schol. I. “ m * 

il 

VITA DOCTORIS ANGELICI. 


Petri Lombardi explicatione. Albertus et Thomas Colo- 
niam redeunt 1248 ad novam ordinis scholam regendam. 
Hic Thomas iuxta decreta ordinis per quinque annos 
philosophiam et S. Scripturam explicat. Anno 1252 Lo- 
vanii litem inter doctos viros excitatam, arbiter ab ipsis 
constitutus, composuit. Ex quo apparet, quanti iam tum 
temporis Thomas aestimatus sit. Nemo tamen eo tempore 
magis honorabatur, quam qui in dissertatione aulica lau- 
ream sibi comparaverit. Thomas igitur a superioribus ad 
gradus percurrendos Parisios missus est. Baccalaureus in 
theologia Sententias P. Lombardi explicat (1253). Omitto 
tempestatem, quae mox contra Mendicantes Parisiis stu- 
diis operam navantes exoriebatur, ad quam supprimendam 
Thomae auctoritas multum valebat. Romam enim missus 
Summo Pontifici apologiam pro ordine Mendicantium legit, 
i. e. opusculum contra impugnantes religionem. Dissen- 
sione composita sub finem anni 1256 Parisios revertit et 
«aulam suam» habuit de illis verbis: «Rigans montes de 
superioribus suis ; de fructu operum tuorum satiabitur 
terra (Ps. 103). Una cum S. Bonaventura «laurea ma- 
gistrali» ornatus est. Per duos annos magister, «de ve- 
ritate» docens, simul officio concionatoris functus est, 
cuius verba tamquam ex ore Dei excipiebantur. Anno 
1261 in Italiam vocatus, Romae, deinde Bononiae docuit. 
Hoc tempore «Summam contra gentiles» , quam anno 
1253 inceperat, ad finem perduxit. Abhinc in litterarum 
Universitatibus modo Italiae modo Galliae «de fructu 
operum suorum» cum multis communicavit, claritate doc- 
trinae scholares plus ceteris ad amorem sapientiae pro- 
vocare videbatur, ubique terrarum ut «stella matutina 
praeeminens in mundo, iubar in luce saeculi, luminare 
eius» celebrabatur. Inter alia multa, quae hoc vitae spatio 1 

VITA DOCTORIS ANGELICI. 


XI 


scripsit, «Summae theologicae» maximam operam dabat, 
cuius primas nonaginta quaestiones partis tertiae, anno 
1272 Neapolim vocatus, ipse absolvit. Mox a Gregorio X 
ad Concilium Lugdunense II missus (1274), in itinere 
morbo correptus, in monasterio ordinis Cisterciensium 
Fossaenovae, ubi propinqui Thomae, domini de Ceccano, 
conveniens hospitium impetrarunt, ut vir sanctissimus sani- 
tati suae consuleret, vita cessit Nonis Martii, hora matu- 
tina diei sabbati, aetatis suae anno quinquagesimo in- 
choato, postquam in suscipiendo s. Viatico confessionem 
fidei publice emisit sic conceptam: «Sumo Te, pretium 
redemptionis meae, sumo Te, viaticum peregrinationis 
meae, pro cuius amore vixi, vigilavi et laboravi, prae- 
dicavi et studui. ...» 

I. Philosophiae notio. Philosophia (<pi'Xoc-aro<pi'a) est: 
scientia rerum ratione humana cognoscibilium per causas 
vel rationes ultimas naturali lumine comparata . Dicitur: 
i. scientia , i. e. cognitio certa per causas. Cognitio 
certa ea est, quae errandi formidinem excludit : opponitur 
cognitioni incertae, quae habetur vel cum mens inter pro- 
positiones oppositas suspensa manet propter errandi formi- 
dinem (dubitatio), vel etiam cum ad unam partem oppositam 
adhaeret, sed cum formidine alterius oppositae (opinio). 

Sed non omnis cognitio, quamvis certa, scientia dici 
potest. Vir enim indoctus e. g. qui animam humanam 
sine ulla errandi formidine immortalem esse iudicat propter 
auctoritatem alicuius hominis , puta sacerdotis, immor- 
talitatis animae certam quidem habet cognitionem, sed 
non scientiam: scit rem ita esse, sed cur ita sit igno- 
rat. Vir autem philosophus, qui eandem veritatem ex 
consideratione naturae animae sibi compertam et pro- 
batam habet, non simplici cognitione, sed vera fruitur 
scientia. Est autem philosophia non unica quaedam co- 
gnitio certa, sed complexio cognitionum certarum, quae 
arcto nexu inter se colligantur, quemadmodum theses 
geojnetriae uno complexu constringuntur. Quale systema 
un$ voce scientia dicitur. 

yvfceinstadler, Elem. philos. schol. 1 

2. rerum ratione humana cognoscibilium y i. e. rem 
omnium, quas homo cognoscere potest. Ex rebus ea 
quae exsistunt vel exsistere possunt, aliae a ratione n 
mana attingi possunt, qualis est e. g. aspectabilis 11 
mundus, aliae ab eius aspectu ita sunt remotae, ut sol 
naturali lumine nulla de ipsis haberi possit scientia. Tali 
sunt e. g. mysteria religionis Christianae. De his phik 
sophia non disserit, bene vero de prioribus illisque omnibi 
non singillatim sed universim sumptis. 

Ex hac parte philosophia convenit cum omnibus 
scientiis naturalibus , quae non nisi de rebus rationi 
manae aspectabilibus tractant; differt autem a theoi 
sacra , quae proprie disserit de rebus humanae ratii 
abditis. , 

A singulis vero scientiis naturalibus aliis philosophianj 
iam ex hac parte aliquid differre perspicuum est ex ofe 
iecti eius ambitu: philosophia enim versatur circa omru\ 
res, mundum, hominem, Deum. j 

3. per causas vel rationes ultimas. His verbis ratio 
indicatur, qua philosophia ab omnibus aliis scientiis nattt 
ralibus specifice distinguitur. 

Ratio dicitur id omne, quo aliquid intellegitur (est! 
vel intellegi potest ; causa vero dicitur id omne, quod <& 
producendum aliquid confert quocumque modo. 

Non omne ens habet causam sui, quia non omne eni 
producitur: Deus non est productus vel effectus. Sd 
omne ens habet rationem sui, id scilicet quo intellegitu] 
(est) vel intellegi potest.% 

Causae omnes ad quattuor species reduci possunt, quaf 
sunt : causa efficiens, causa finalis, causa materialis, caus* 
formalis. Causa efficiens dicitur id, quod actione sua ren 
producit : artifex e. g., qui statuam B. M. V. efficit, fouim 
statuae est causa efficiens. Causa finalis est id, propter 
res producitur : lucrum e. g. obtinendum vel cultus B. 
promovendus est causa finalis statuae conficiendae. C 

materialis dicitur id, ex quo res corporea producitur: in 
exemplo allato marmor vel lignum vel alia huiusmodi 
sunt causae materiales. Causa formalis denique dicitur 
id omne , quo res in tali determinato essendi modo consti- 
tuitur: id e. g., quo fit ut moles illa marmoris sit statua 
et non columna, dicitur causa formalis. Una ex illis 
causis formalibus est e. g. imago huius statuae ab artifice 
in mente praeconcepta (causa formalis extrinseca idealis 
vel causa exemplaris) ! . 

De causis iam illis omnibus philosophia disserit, sed 
non quomodocumque ; inquirit enim in rerum causas ulti- 
mas vel altissimas. Ultima autem dicitur causa, quae iam 
nulli alii subordinatur. Si nulli omnino subordinatur, ita 
ut omnia genera, entium transcendat , dicitur causa abso- 
lute ultima : sic Deus est causa absolute ultima efficiens 
et finalis omnium rerum; quodsi certo quodam in ge- 
nere tantum nulli alii subordinatur, dicitur relative ultima : 
sic causam ultimam finalem huius mundi aspectabilis 
philosophi docent esse beatitudinem hominis; sic in sin- 
gulis rebus rationem ultimam omnium, quae in ipsis sunt 
vel fiunt, dicunt esse rerum naturam vel essentiam. 

De his ergo causis vel rationibus absolute vel relative 
ultimis inquirit philosophia, ita ut eius investigatio non in 
hoc ordine sensibili contineatur, sed rationes attingat, quae 
res sensibus aspectabiles transgrediuntur et propterea super- 
sensibiles vel metaphysicae dicuntur. Quarum praecipuae 
sunt: rerum mundanarum essentia, finis ultimus, Deus. 

Ex hac parte philosophiam diximus specifice differre 
a ceteris scientiis naturalibus omnibus, quia scientiae illae 
in rebus, circa quas versantur, non nisi causas proximas, 
phaenomenales, sensibiles inquirunt, cum philosophia eas 
altiore sub respectu consideret. Recte igitur sapientia , 


1 De causis fusius sermo erit in ontologia, de causa formali 
iitrinseca eaque substantiali dicemus in cosmologia. 

T » * 

i. e. alta scientia dicitur, cum sit cognitio certa per 
tissimas causas. 

Duplex proinde philosophiae obiectum distingui potest : 
aliud quod dicitur materiale, aliud formale. Res enim 
omnes, quae humana ratione cognosci possunt, indetermi- 
nate sumptae , i. e. non considerato respectu illo altiore, 
quem philosophia proprie attingit, dicuntur eius obiectum 
materiale. Causae vero vel rationes illarum rerum ul- 
timae, specialis scilicet ille respectus, sub quo obiectum 
illud materiale a philosophia attingitur, eius obiectum for- 
male constituunt l . 

4. naturali lumine comparata , ut distinguatur philo- 
sophia ex parte obiecti formalis a theologia sacra vel 
supernaturali, quae ipsa quoque de supremis rerum causis 
vel rationibus disputat, quarum nonnullae humana ratione 
cognosci possunt, sed sub alio lumine. Theologia enim 
has rationes considerat sub lumine supernaturali et reve- 
latione, philosophia autem non nisi lumine utitur naturali. 

II. Philosophiae divisio. 

Partitio. Sex philosophiae tractatus enumerantur : 
logica scilicet, ontologia, cosmologia, anthropologia, 
theodicaea, ethica. Quae quidem divisio desumitur ex 
ipso scopo philosophiae, cuius est perficere et illuminare 
intellectum humanum secundum cognitionem rationum vel 
causarum ultimarum rerum. Ut autem secundum hanc 
rationem intellectus perficiatur, requiritur: 


1 Obiectum materiale alicuius scientiae in genere est : id, circa 
quod aliqua disciplina ita versatur, ut circa idem etiam alia versari 
possit sub alio respectu. Planta e. g. potest esse obiectum ma- 
teriale scientiae medicae et botanicae. 

Obiectum formale est: specialis ratio, specialis respectus, sub 
quo obiectum materiale de se ad multa indifferens ab aliqua disci- 
plina attingitur. Medica in planta considerat vim sanandi, bota- 
nica structuram e. g. Cf. Pesch, Inst. log. II, 1, 564. { 

1. ut sciat bene uti ratione ad cognoscendum verum, 
quod fit per logicam; 

2. ut cognoscat ideas et veritates fundamentales omnium 
aliarum idearum et veritatum, ens scilicet et quae con- 
sequuntur ipsum, et hoc fit per ontologiam; 

3. ut praecipua quoque entia cognoscat, ad quorum 
contemplationem homo maxime est natus, i. e. 

a) naturam et universales leges mundi, inde cosmo- 
logia; 

b) se ipsum, inde anthropologia ; 

c) Deum, de quo disserit theodicaea; 

4. denique ut sciat vitam rationalem secundum cogni- 
tiones illas recte instituere, quod fit per ethicam. 

Partium ordinatio. 

1. Si ageretur de ordinandis partibus philosophiae 
secutidum dignitatem singulorum obiectorum, sine dubio 
incipiendum esset a theodicaea, cuius obiectum, Deus, est 
certe praes tantissimum. 

2. Sed agitur hic de ordine instituendo secundum 
leges, quae regunt mentem humanam in disciplina aliqua 
addiscenda. Qua in re haec duo principia sunt con- 
cilianda : 

a) In disciplinis tradendis cognitiones earum rerum 
sunt priore loco evolvendae et stabiliendae, quae aliis 
necessario praesupponuntur. 

b) Salvo priore principio, in disciplinis tradendis a 
facilioribus est incipiendum. 

Iuxta haec duo principia sic igitur progrediendum esse 
videtur : 

Primo loco ponitur logica: nisi enim homo sciat 
bene uti intellectu, frustra studium altissimarum rerum 
suscipit. 

Deinde tradenda erit ontologia, quia praebet notiones 
maxime generales, quae in aliis tractatibus intellectae 
I praesupponuntur. 


. s A\ 

Tertio loco ponitur cosmologia , utpote quae facilior 
sit et ad anthropologiam quasi manu ducat. 

Quarto loco agitur de homine in anthropologia. 

Cognita deinde natura omnium rerum mundanarum, 
per visibilia huius mundi ad invisibilia Dei in theodicaea 
ascendemus. 

Ultimo tandem loco tractandum est de ethica, quae 
alios tractatus omnes praesupponit ‘. 


1 Cf. Lepidi, Elementa philosophiae Christianae I, 12. 13. 

PRAENOTIONES. 


I. Logicae definitio. Logica (X670?, lirum^ixY)) est '. 

scientia (et ars) directiva ipsius actus rationis , per quam 
scilicet homo in ipso actu rationis ordinate et faciliter et 
sine errore procedat l . Dicitur : 

1. scientia , i. e. cognitio certa per causas, sicut rem 
supra (p. 1) explicavimus. 

2. directiva actus rationis. Logicae enim officium est, 
ut rationem ad recte iudicandum et ad veritatem inve- 
niendam dirigat. 

Obiectum proinde materiale logicae sunt operationes 
mentis , et sub hoc respectu iam differt ab ethica, cuius 
obiectum materiale sunt operationes voluntatis; item di- 
stinguitur ab ontologia, cosmologia, theodicaea, quae 
agunt de cognoscendis rebus extra mentem exsistentibus ; 
immo ab anthropologia , quae non operationes solas ho- 
minis sed totum hominem considerat. 

Obiectum vero formale est rectus usus operationum 
mentis. Qua nota differt ab illa anthropologiae parte, 
quae de tribus mentis operationibus disserit. Anthropo- 
logia enim, ubi de operationibus hominis disputat, non 
rectum usum sed naturam illarum operationum considerat ; 
quaerit enim utrum sint spirituales an materiales. 

3. per quam scilicet homo in ipso actu rationis ordi- 
nate et faciliter et sine errore procedat. Quae verba prio- 
rum sunt explicativa, cum modum indicent perfectiorem, 
quo logica, de qua hic agitur, mentem dirigit. Omnis 

-4 

J ! S. Thom. in lib. I. Poster, analyt. lect. 1. 

enim homo iam a natura habitu quodam innato ad verum 
inveniendum dirigitur, qui quidem habitus dicitur logica 
naturalis. Sed experientia teste illa aptitudo naturalis in' 
rebus difficilioribus perscrutandis non sufficit. In his enim 
requiritur, ut reflexione instituta circa modum, quo fiunt 
operationes mentis nostrae, leges innotescant, quas sequi 
debemus ad recte iudicandum vel ratiocinandum. Ex hac 
vero cognitione reflexa et mentis exercitatione oritur ha- 
bitus quidam perfectior, quo fit ut facilius, brevius tu- 
tiusque ad veritatem inveniendam progrediamur. Habitus 
autem ille perfectior dicitur logica artificialis, de qua 
hic agitur. 

Notandum vero est logicam artificialem duplici sensu 
intellegi posse: distinguunt enim logicam docentem et 
logicam utentem: 

Logica docens est complexio praeceptorum vel regu- 
larum, quae recte cogitandi et ratiocinandi modum de- 
clarant. 

Logica vero utens est habitus quidam acquisitus, quo 
mens disponitur ad operationes suas ordinate et facilius 
eliciendas. Quae logica utens fructus est logicae do- 
centis, cuius praecepta hoc tractatu declaranda suscipimus. 

II. Logicae divisio. Logicae divisio desumitur ex eius 
fine, qui in eo situs est, ut ratio in perscrutandis verita- 
tibus ordinate procedat et expedite et sine errandi peri- 
culo. Sed ad hunc finem assequendum debet logica: 

Reflexionem primum instituere circa modum, quo move- 
tur mens ad veritatem cognoscendam, ut leges huius motus 
cognoscat. Quod fit in prima parte, quae dicitur dialectica. 

Investigationem deinde instituere circa media, quae 
inserviunt homini ad verum inveniendum, ut sciat se posse 
verum cognoscere, et compertum habeat quibusnam in 
casibus hoc sibi certo contingat, quandonam vero legi- 
time de veritate dubitare sibi liceat. Haec omnia in- 
quirit criteriologia vel critica. | 

Tertio denique tradere debet modum, quo praecepta 
et regulae bene cogitandi sint applicandae in praxi, sive 
agitur de veritate sine magisterio addiscenda, sive sermo 
est de doctrina aliqua aliis tradenda. Quod fit metho- 
dologia. 

Hinc tres enumerari possunt logicae partes : dialec- 
tica, criteriologia, methodologia *. 


1 De hac re cf. Pesch op. cit. I, 232. LepitU op. cit. I, 49. 50. 

I. Dialecticae definitio. Dialectica (StaXeYSfffrou > dis- I 

serere, disputare) est : scientia regularum , quibus intellectus I 
humanus adducitur, ut in suis operationibus rectum or- j 
dinem ponat. i 

II. Divisio. Dialecticae divisio desumitur ex eius fine, | 

qui est rectus ordo ponendus in operationibus mentis hu- 
manae. Iam vero experientia cuique conspectum est ho- 
minem multas veritates, puta conclusiones geometricas vel 
cognitiones circa Deum, non immediate et simplici intuitu ] 
intellegere, sed ope alicuius discursus mentis, qui dicitur I 
ratiocinium. Ad cognoscendum Deum esse amandum sic 
e. g. progredimur : Omne bonum est amandum ; atqui 
Deus est bonus; ergo Deus est amandus. j 

Quem discursum, cum sit praecipua et nonnumquam 
complicatissima mentis humanae operatio, dialectica ma- 
xime attendit, ut leges eius, reflexione instituta, inveniat 
et declaret. Sed haec reflexio rite et expedite aliter fieri 
non potest, nisi analysi prius instituta diversae exami- | 
nentur partes huius operationis. Iam vero ratiocinium 
omne exterius, sive locutione sive scriptura expressum, I 
pluribus videmus constitui propositionibus. Sic in exemplo 
allato tres inveniuntur: Omne bonum est amandum — 
Deus est bonus — Deus est amandus. Item in eodetm 
exemplo singulas propositiones videmus pluribus constare 
terminis: Deus — est — amandus. , 

Sed propositio nihil aliud est nisi signum praeviae ali- 
cuius operationis mentis, quae dicitur indicium ; item ter- 
minus signum est alius mentis operationis, quae dicitur 
idea . 

Proinde circa tres illas mentis operationes: — circa 
ideam, iudicium, ratiocinium, et earum signa — in dia- 
lectica investigatio est instituenda et reflexio, ut singulae 
rite, expeditius, sine errore elici possint, maxime vero, 
ut mens ad recte ratiocinandum instruatur. Tribus ergo 
libris dicemus 

I. de idea, II. de iudicio, III. de ratiocinio. 


Liber i. 

DE PRIMA MENTIS OPERATIONE SIVE 
DE IDEA. 

Caput i. 

DE IDEIS IN SE IPSIS CONSIDERATIS, 

UT SUNT IN MENTE. 

Articulus i. 

NOTIO IDEAE. 

§ i. Quomodo ideas nobis efformemus ostenditur. 

I. Experientia teste in rebus extra nos exsistentibus, 
e. g. in circulo quodam talis coloris, talis magnitudinis, 
ex tali materia, puta ex ferro, confecto, non solum tales 
proprietates corporales sensibus cognoscimus, ut talem 
colorem, talem magnitudinem, quae mutari possunt et 
revera mutantur, quin res percepta, circulus e. g., desinat 
esse eadem; sed ipsam rationem vel quidditatem coloris 
et magnitudinis percipimus ; immo in ipsa illa re colo- 
rata, magna, ex tali materia confecta, apprehendimus ali- 

quid separatum ab omni mutatione , quod concipimus 
tamquam typum et exemplar aeternum, iuxta quod talis 
res condita est, et quod dicitur eius essentia. Sic in tali 
circulo, ex tali materia confecto, talis coloris, talis magni 
tudinis, quae mutari possunt, quin circulus desinat esse 
circulus, concipere possumus aliquid separatum a colore, 
a magnitudine, ab omni materia lignea vel ferrea vel 
aurea, et hoc unum intueri possumus: habitudinem nempt 
inter extrema et medium , secundum quam extrema circuli 
debent aequaliter a medio distare. Haec circuli in mente 
repraesentatio dicitur idea circuli, quae valde diversa est 
ab imagine alicuius circuli in pariete e. g. depicta vel 
in imaginatione phantasmate quodam repraesentata. 

II. Ad hanc vero ideae efformationem item expe- 
rientia teste scimus plures actus concurrere, inter quos 

1. praecipuus est abstractio, i. e. illa mentis operatio, 
qua ex pluribus natura sua coniwictis unu??i sine altero 
considerat , i. e. unum ab altero quasi separat et amovet, 
non ut ipsum neget, sed ut ad ipsum non attendat. 

Sic in efformanda idea circuli mens removet vel abs- 
trahit omnes proprietates, quae sensu percipiuntur, ut 
unice essentiam vel quidditatem circuli consideret. 

Sunt tamen in abstractione illa perfectionis gradus 
admittendi, secundum quos distinguantur ideae aliae aliis 
perfectiores. 

a) Quandoque enim intellectus res corporeas appre- 
hendit cum qualitatibus sensilibus, neglectis tantu?n notis 
determmantibus vel individuantibus , ut cum intellegimus 
lucem, colorem, arborem, equum, alia huiusmodi in ge- 
nere. Talis abstractio dicitur physica , ideae autem tali 
abstractione formatae ideae physicae dicuntur. 

b) Quandoque vero intellectus abstrahit ab omnibus quali- 
tatibus sensibilibus neque quidquam retinet nisi quantitatem 
intellegibilem , non autem sensilem, deficientibus qualita- 
tibus, quibus quantitas sensu percipi possit, colore scii;' icet 

vel duritie vel aliis huiusmodi qualitatibus. Haec abstractio 
dicitur mathematica, idea vero sic abstracta, idea mathe- 
matica. Tales sunt e. g. idea lineae, trianguli, circuli etc. 

c) Saepenumero denique intellectus separat a rebus 
corporeis, quidquid proprium est entibus materialibus, ut 
ea sola retineat , quae entibus immaterialibus aeque con- 
veniunt atque entibus materialibus . Et haec quidem perfec- 
tissima abstractio dicitur metaphysica, idea vero, quae ope 
huius abstractionis exprimitur, idea metaphysica. Tales 
sunt notiones entis, unitatis, veritatis, bonitatis, substantiae, 
accidentis etc. 

2. In efformandis vero suis ideis mens non solum abs- 
trahit proprietates corporales, ut quidditatem rerum cor- 
poralium percipiat, sed etiam reflectendo, comparando, com- 
ponendo res omnino spirituales apprehendit, ut ad naturam 
animae, immo ad ipsam Dei naturam cognoscendam as- 
surgat. Sic distinguimus reflexionem , comparationem, 
synthesim. Est autem reflexio : » attentio mentis in proprios 
actus « ; comparatio: » operatio mentis, qua ad plures sive 
res sive ideas attentionem dirigens earum inter se relationes 
inquirit «; synthesis: » mentis operatio, qua plures ideas in 
unum componit conceptum «. 1 

§ 2. De idearum elementis constitutivis vel partibus. 

Singulae ideae nostrae, etsi sub diversis respectibus, 
considerari possunt ut totum aliquod resultans ex partibus, 
et sic distinguimus in ipsis earum comprehensionem et 
earum extensionem, 

I. Vel enim consideramus in ideis diversa elementa, 
quibus constituuntur, sive elementa illa sunt realiter di- 
stincta in rebus quas manifestant, sive non. Sic idea 
hominis constituitur his elementis: ens subsistens, corpo- 
reum, vivens , sentiens , rationale; idea animalis bruti: 


1 Cf. FHck, Logica p. ii. 

ens subsistens, corporeum, vivens, sentiens. Quae quidem 
elementa dicuntur notae, eo quod notificant nobis rem 
ipsam et definiri possunt: obiecti proprietates idea mani- 
festatae. Complexio vero vel summa notarum , quibus con- 
stat aliqua idea , dicitur eius comprehensio. 

II. Vel consideratur non quidem complexio notarum, 
quas manifestat aliqua idea, sed summa entium, quibus 
haec notarum complexio convenit et quae proinde hac 
idea repraesentari possunt. Sic idea hominis convenit 
Petro, Paulo, Iacobo, omnibus et singulis hominibus, idea 
animalis omnibus hominibus et omnibus animalibus bru- 
tis etc. Summa vero vel complexio entium , quae aliqua\ 
idea manifestari possunt , dicitur huius ideae extensio. | 

Notandum : 

i° comprehensionis et extensiotiis inversam esse ratio- 
nein. Id est: Quo maior est extensio, eo minor est com- 
prehensio, et quo maior est comprehensio, eo minor est ' 
extensio. Res ex exemplis supra allatis facili negotio per- 
spicitur. Ratio vero in eo est, quod nova nota super- 
addita reddit obiecti repraesentationem magis determi- 
natam et proinde distinctam ab illis, quae antea propter 
indeterminationem priore idea continebantur. 

2° comprehensionem esse aliquid ideae intrinsecum , i. e. 
ipsam naturam ideae constituens. Proinde nec augeri 
nec minui potest, quin idea desinat esse eadem. Sic si 
a notione hominis : — ens, subsistens, corporeum, vivens, 
sentiens, rationale — notam rationalitatis removeris, non 
hominis, sed animalis bruti ideam habebis. 

3° extensionem vero esse aliquid ideae extrmsecum , i. e. 
ad naturam ideae non pertinens. Proinde augeri vel 
minui potest numerus entium actualium, ad quae referri 
potest idea, integra semper manente in sua natura hac 
ipsa idea. Sic eadem erat idea hominis, quando Adam 
solus erat his in terris, ac nunc, cum multi sunt homines 
actualiter exsistentes. 

§ 3. Idea definitur. 

I. Ideae nomen derivatur a graeca voce eTSo; (imago), 
quia est rei intellectae quaedam repraesentatio. Dicitur 
etiam notio , quatenus est ratio, qua ipsa res menti inno- 
tescit; apprehensio , quia res hac ratione intellectu quasi 
apprehenditur, capitur; conceptus , a voce concipiendi. 
Distinguitur autem conceptus subiectivus et conceptus 
obiectivus. Idea considerata secundum quod est actus 
ipsius mentis dicitur conceptus subiectivus , considerata vero 
secundum obiectum quod exprimit dicitur conceptus ob - 
iectivus . 

II. Idea proinde vel notio definitur: simplex quiddi- 
tatis alicuius rei repraesentatio in intellectu. Dicitur : 

simplex repraesentatio , ut distinguatur idea vel sim- 
plex apprehensio a iudicio et ratiocinio. Idea enim res 
simpliciter nobis repraesentamus, quin de ipsis quidquam 
affirmemus vel negemus. 

quidditatis alicuius rei , ut indicetur totum obiectum 
huius apprehensionis, quae se extendit ad res materiales 
et spirituales (p. 13 s.). 

in intellectu , i. e. non in phantasia, ut distinguatur 
notio vel idea proprie dicta ab imagine vel phantasmate 
in phantasia producta. Alia enim est idea hominis ab 
intellectu concepta, alia imago hominis phantasia reprae- 
sentata vel in alio sensu exsistens. 

1. Imago enim in sensu exsistens repraesentat exteriora 
rerum corporalium, qualia hic et nunc in re corporea ex- 
sistunt materialiter. Sic visu repraesentatur talis color, 
talis figura etc. , idea vero repraesentatur ipsa quidditas 
illarum qualitatum, quid sit scilicet color et figura in ge- 
nere, et quidditas rerum ipsarum, quae talibus proprie- 
tatibus insignitae sunt. 

2. Praeterea imagine sensu percepta non nisi ea, quae 
in ordine corporali sunt, repraesentari possunt, non autem 

Reinstadler, Elem. philos. schol. 2 

ea, quae hunc ordinem transcendunt, idea vero reprae- 
sentari possunt rationes quaedam abstractae, quae per- 
tinent sive ad res corporales sive ad res spirituales , immo 
res omnino spirituales. 

Articulus ii. 

DE VARIIS IDEARUM PARTITIONIBUS. 

§ i. Ratione originis. 

Dividuntur ideae in intuitivas et abstractivas. 

I. Idea intuitiva ea est, qua rem cognoscimus secun- 
dum imaginem, quam res ipsa immediate cognoscenti im- 
primere solet. Sic intuitivae sunt ideae rerum munda- 
narum, quas nos circumstantes videmus. 

II» Idea abstractis est idea, qua rem cognoscimus 
non immediate in se, sed interveniente imagine alius rei . 
Sic Deum cognoscimus non intuitive sed abstractive, quia 
Deum his in terris non immediate intuemur, sed inter- 
veniente imagine huius mundi nobis repraesentamus. Vo- 
catur etiam haec idea non raro idea analoga , non propria. 

§ 2. Ratione perfectionis repraesentationis. 

Secundum perfectionem, qua ideae res manifestant, 
dividuntur : 

I. in explicitas et implicitas. 

Idea explicita (cognitio explicita) ea est, quae rem 
ipsam directe exhibet propriis notis apprehensam. 

Idea implicita ea est, quae rem indirecte indicat inter- 
veniente aliqua relatio?ie 3 qua cum alterius conceptus 
obiecto coniuncta est: ita idea explicita filii patris ideam 
implicat, et vicissim idea legis implicat legislatoris ideam; 
creaturae, creatoris ; effectus, causae *. 


1 Cf. Pesch op. cit. I, 244. 245. 


yGoogle 


DE VARIIS IDEARUM PARTITIONIBUS. 


»9 


II. Idea explicita dividitur in claram, distinctam, ad- 
aequatam, comprehensivam. 

Clara est idea, quae tot notas exhibet, quot requi- 
runtur, ut ab alia idea distingui possit. Secus, i. e. si 
ab alia distingui non potest, obscura est. 

Idea clara dicitur distincta, quando notae, quibus 
constat idea, sic exhibentur, ut mens alias notas ab aliis 
distinguere et proinde eas enumerare possit: sic claram 
ideam hominis aliquis habere potest, ita ut ipsum ab 
animali bruto distinguat, quin tamen diversas notas, quibus 
ab animali homo differt, alias ab aliis distinguere et enu- 
merare possit. Idea non distincta dicitur confusa. 

Quodsi omnes notae sic distingui et enumerari possunt 
usque ad ultimas, idea dicitur adaequata, cui opponitur 
idea inadaequata . 

Idea denique adaequata dicitur comprehensiva , quando 
totam obiecti intellegibilitatem ita exhaurit , ut omnes eius 
perfectionis gradus omnesque relationes actuales et possi- 
biles clara manifestatione repraesentet. Quam reprae- 
sentationem non nisi in intellectu infinito esse posse res 
est manifesta. Idea adaequata non comprehensiva di- 
citur apprehensiva *. 

§ 3. Ratione comprehensionis. 

Sub respectu comprehensionis ideae dividuntur: 

I. in complexas et incomplexas. 

Complexa ea est idea, quae plures essentias mani- 
festat, i. e. essentiam aliquam et aliquid aliud ipsi super- 
additum: cuiusmodi est idea hominis docti vel philosophi. 

Incomplexa est idea, qua unica essentia repraesen- 
tatur, quamvis ipsa fortasse in plures notas resolvi possit : 
talis est idea hominis, idea entis etc. Omnis idea com- 


1 Cf. Gutberlet, Logik p. 9. 10. Lehmen , Lehrbuch der Philo- 
sophie I, 29. 30. 

plexa eo ipso est etiam idea composita. Sed idea in- \ 
complexa potest esse vel composita vel simplex. 

Idea composita est, quoties in plures notas resolvi 
potest, e. g. idea hominis. 

Simplex, si unica tantum nota constat, e. g. idea entis. 

II. in concretas et abstractas. 

Concreta est idea, quae subiectum manifestat cum sua 
determinatione (forma) : homo e. g. vel sapiens = aliquis 
(subiectum), qui habet humanitatem (talem formam); ali- 
quis qui fruitur sapientia. 

Abstracta ea est, quae formam vel determinationem 
exhibet veluti separatam ab omni subiecto : e. g. humanitas, 
sapientia. 

§ 4. Ratione extensionis. 

Sub hoc respectu ideae dividuntur in singulares, uni- 
versales, particulares. 

I. Singulae definiuntur . 

Idea singularis ea est, quae manifestat aliquid talibus 
notis affectum, ut non nisi de hoc uno praedicari possit. 
Hoc autem unum talibus notis affectum dicitur individuum , 
quod a S. Doctore definitur : Quod est in se indistinctum, 
ab aliis vero distinctum 1 : talis est e. g. idea Socratis vel 
huius hominis. 

Notae vero individuum manifestantes vel notae indivi- 
dua?ites hoc versiculo vulgo exprimuntur: 

Forma, figura, locus, tempus, stirps, patria, nomen, 

Haec ea sunt septem, quae non habet unus et alter. 

Idea universalis est idea exhibens aliquid unum, quod 
pluribus inesse et de pluribus et singulis praedicari potest : 
idea circuli e. g. in genere, non huius circuli. 

Idea particularis medium tenet inter ideam universalem 
et singularem ; nihil aliud est nisi idea universalis partim et 
indeterminate sumpta: e. g. aliqui homines, aliquis circulus. 

1 S. theol. I. q. 23, a. 4 c. 

II. Idea universalis uberius explicatur. 

Ideam universalem eam esse diximus, quae unum ali- 
quid repraesentat, quod de pluribus et de singulis prae- 
dicari potest. Non est proinde confundenda cum idea 
collectiva (idea exercitus, familiae etc.), quae de pluribus 
quidem praedicatur, sed non de singulis: idea exercitus 
e. g. praedicatur de pluribus quidem, sed non de sin- 
gulis ; aliis verbis : idea universalis convenit singulis distri- 
bui iv e y idea collectiva non nisi collective , i. e. omnibus 
simul sumptis. Praeterea idea collectiva non est neces- 
sario universalis, sed potest esse singularis (haec familia, 
hic exercitus) vel universalis (omnis exercitus). 

Singula obiecta, quibus idea universalis convenit et de 
quibus praedicari potest, dicuntur eius inferiora vel subiecta. 

Idea universalis ratione comprehensionis duplex gene- 
ratim distinguitur: idea universalis reflexa et universalis 
directa. 

Idea universalis reflexa (universale secundae intentionis 
vel logicum) ea est, quae rationem aliquam pluribus rebus 
communem manifestat, quatenus pluribus convenit vel con- 
venire potest. 

Idea universalis directa (universale primae intentionis 
vel metaphysicum) ea est, quae quidditatem alicuius rei 
manifestat quidem a condicionibus individuantibus abs- 
tractam, non autem ut pluribus rebus revera communem. 

i. De universali reflexo . 

Eius divisio. Cum idea universalis reflexa rationem 
aliquam pluribus convenientem manifestet formaliter se- 
cundum modum, quo pluribus convenit, quaeri potest 
quinam sint modi generaliores , secundum quos mens rationem 
quandam universalem inferioribus convenire perspicere possit, 
vel brevius : quinam sint modi generales, secundum quos 
una notio de alia praedicari possit. Modi autem illi gene- 
raliores, secundum quos una notio de alia vel de aliis 

praedicari potest, sunt quinque, qui dicuntur praedicabilia. 
Universale proinde, sub hoc respectu consideratum, divi- 
ditur in quinque praedicabilia, quae sunt : species, genus, 
differentia specifica, proprium, accidens. 

Species est notio universalis, quae de pluribus prae- 
dicatur ut eorum essentiam completam constituens: sic notio 
animalis rationalis vel hominis praedicatur de Petro et 
de Paulo ut eorum species. 

Genus est notio universalis, quae de pluribus prae- 
dicatur ut partem essentiae constituens, illam scilicet, quam 
habent communem: notio animalis e. g. praedicatur de 
homine et de animali bruto ut genus. 

Differe?itia specifica est notio universalis , quae de 
pluribus praedicatur ut parte7?i essentiae constituens , qua 
differunt ab aliis , quibuscum habent genus commune : 
talis est notio rationalis in homine, irrationale in brutis. 

Proprium est notio universalis, quae de pluribus prae- 
dicatur ut aliquid non essentiam quidem constituens, sed 
ab ipsa essentia iam mtegre constituta necessario defiuens: 
esse risibile e. g. in homine. 

Accidens est notio universalis, quae de pluribus prae- 
dicatur non ut ad ipsa necessario pertinens, sed ut essentiae 
iam integre constitutae ita supe?‘veniens , ut possit in ipsa 
adesse vel abesse: ratiocinari, cogitare, legere in homine. 

Generum et specierum subordinatio. Notiones univer- 
sales ita inter se subordinantur, ut, quae sunt genera 
relative ad sua inferiora, ea sint species relative ad aliam 
ideam magis universalem, quae proinde est genus supe- 
rius, et ita porro, donec ad genus aliquod supremum 
perveniatur. Item quae sunt species alicuius generis, fiunt 
ipsa genera relative ad sua inferiora, quae sunt ipsorum 
species, et sic usque dum ad speciem aliquam perveniatur 
infimam. Quare distinguunt genus supremum, genus me- 
dium , genus infimum ; item species distinguitur suprema, 
media, infima: 

Genus supremum illud est, quod sub nullo alio genere 
continetur. 

Genus medium supra se et infra se genera habet. 
Genus infimum sub genere continetur, sed sub se non 
habet genera, sed tantum species. 

Species suprema illa est, quae continetur sub genere 
supremo. 

Species media supra se et infra se habet species. 
Species infima vel species proprie dicta ea est, quae non 
habet sub se species alias, sed tantum individua. 

Quodsi genus consideratur relative ad speciem ali- 
quam, distinguunt genus remotum et genus proximum : 
Genus remotum illud est, sub quo species, de qua 
agitur, continetur mediantibus aliis generibus. 

Genus proximum est illud, sub quo species, de qua 
agitur, immediate continetur: animal relative ad speciem 
hominis. Res exemplo illo a Porphyrio (saec. III. p. Ch. n.) 
excogitato illustrari potest: 

ARBOR PORPHYRIANA. 

Substantia (genus supremum) 

incorporea — corporea = corpus (spec. supr., gen. med. et remot. 
relat. ad «homo»). 

inorganica — organica = vivens (spec. media, gen. med. et remot. 
relat. ad «homo»). 

sensu carens — sentiens = animal (spec. media, gen. infim. et 
proxim.). 

brutum — rationale = homo (spec. infima vel propr. dicta). 
Petrus et Paulus (individua). 

2. De universali directo. 

Universale directum ex iis, quae supra diximus, sci- 
mus quidditatem rerum manifestare formaliter non ut plu- 

ribus rebus communem , sed tantum secundum modum es- 
sendi, quem res habent extra mentem in se ipsis. Nodo 
universalis animalis e. g. ut universale directum animal 
non manifestat ut genus hominis et animalis bruti, sed 
tantum ut ens subsistens, corporeum, vivens, sentiens. 
Manifestat proinde diversos modos essendi, secundum 
quos res exsistunt vel exsistere possunt in rerum natura, 
vel etiam aliis verbis: manifestat diversas attributiones, 
quae de rebus praedicari possunt, cum universalia reflexa 
formaliter manifestent diversos modos, secundum quos 
illae attributiones praedicari possunt. 

Iam vero quaeri potest quaenam sint suprema genera 
modorum , secundum quos res in natura exsistere possunt. Su- 
prema autem illa genera, sub quibus omnia alia genera 
vel species essendi modorum continentur, a Graecis cate- 
goriae, a Latinis praedicamenta dicta sunt. Ab Aristotele 
decem enumerata sunt, substantia scilicet et novem acci- 
dentia, quae sunt: quantitas , relatio , qualitas , actio , passio , 
ubi , quando , situs, habitus . 

Memoriae adiuvandae gratia his versibus traduntur: 

Arbor sex servos, ardore refrigerat ustos 
(substantia, quant., relatio, qualitas, actio, passio). 

Ruri cras stabo, sed tunicatus ero 
(ubi, quando, situs, habitus). 

Substantia est ens, cui convenit esse in se, non autem 
in alio, tamquam in subiecto: e. g. arbor, homo. 

Accidens autem est ens, cui convenit esse non in se, 
sed in alio, tamquam in subiecto: actio e. g. talis est 
ut ipsi conveniat esse in alio, i. e. in substantia quadam, 
e. g. in homine. 

Sed harum omnium notionum explanatio uberior fiet 
in ontologia. Quaenam vero sit inter accidens praedi- 
cabile et accidens praedicamentum differentia, ex dictis circa 
praedicabilia et praedicamenta in genere facile colligi 
potest. 

§ 5. Ratione diversarum relationum, quas habent inter se. 

Ideae dividuntur: 

I. in identicas et diversas. 

Identicae sunt ideae, quarum comprehensio est ea- 
dem: idea hominis et idea animalis rationalis sunt ideae 
identicae. 

Ideae diversae eae sunt, quarum comprehensio non 
est eadem: idea hominis et idea animalis sunt ideae 
diversae. 

n. Duae ideae non-identicae possunt esse sociabiles 
vel insociabiles. 

Sociabiles sunt duae ideae, quando notae earum tales 
sunt, ut in unam ideam compositam convenire possint: 
idea animalis e. g. et idea rationalis sunt duae ideae so- 
ciabiles, item idea dulcedinis et albedinis. 

Insociabiles vel repugnantes sunt ideae, quarum notae 
in unam compositam ideam convenire non possunt, quia 
sibi opponuntur. Potest autem oppositio, ex qua oritur 
idearum repugnantia, esse quadruplex : contradictoria, pri- 
vativa, contraria, relativa. 

Contradictoria oppositio, quae omnium maxima est, 
inter duas ideas locum habet, quando una idea id prae- 
cise tollit, quod altera in sua comprehensione ponit. Tales 
ideae nihil habent commune : huiusmodi sunt idea entis et 
idea nihili, albi et non-albi. «Contradictorie opposita 
non habent medium.» 

Privativa oppositio est inter duas ideas, quando una 
ponit perfectionem, altera ipsam tollit in subiecto apto 
ad illam habendam: tales sunt ideae visus et caecitatis, 
mortis et vitae. Habent medium huiusmodi opposita, saltem 
in subiectis aliis non aptis. 

Contraria oppositio est inter duas ideas, quae sub 
eodem genere positae maxime vel saltem ut duo positiva 
(ens aliud et ens aliud, non autem ens et non-ens) diffe- 

runt : prodigalitatis e. g. et avaritiae ideae sunt duae ideae 
contrariae. Huiusmodi opposita possunt habere medium. 

Relativa oppositio, quae omnium minima est, viget 
inter duas ideas, quae, etsi insociabiles sunt, talem tamen 
ordinem sive respectum habent ad invicem, ut una sim 
altera concipi non possit , immo altera alteram explicet, quia 
unius cognitio alterius cognitionem implicat (pater, filius). 

Caput ii. 

DE IDEA EXTERIUS EXPRESSA SIVE 
DE TERMINO. 

Articulus i. 

DE DEFINITIONE TERMINI. 

Terminus definitur: signum sensibile arbitrarium no- 
tionum manifestativum. Dicitur : 

I. signum. «Signum est, per quod aliquis devenit in 
cognitionem alterius.» 1 Signum proinde dicitur res omnis 
facultati cognosci ti vae aliud a se manifestans. Duplex 
distinguitur: formale et instrumentale. 

Signum formale est res ducens in cognitionem al- 
terius vi similitudinis: pictura e. g. est signum formale 
sui prototypi. 

Signum instrumentale est res omnis ducens in co- 
gnitionem alterius vi cuiuslibet conexionis alius ac simili- 
tudinis: laurus e. g. quoad victoriam. Est autem illud 
signum: vel naturale vel arbitrarium. 

Naturale dicitur signum, quando conexio illa oritur 
ex natura rerum: fumus v. g. quoad ignem. I 

Arbitrarium vero est, quoties nexus ille hominum \ 
arbitrio inductus est: laurus e. g. signum victoriae arbi- i 
trarium est. Hinc patet cur terminus dicatur , 


1 S . Thom., S. theol. II, q. 6o, a. 4. 

II. arbitrarium . Ut enim vox equi e. g. ab aliquo 
homine prolata alium inducat in cognitionem animalis 
huius determinati et non alius rei, puta arboris, hominum 
arbitrio unice institutum est. 

III. sensibile , i. e. aliquo modo sensibus corporis ap- 
prehensibile : 

Si auditu perceptibile est , dicitur terminus vocalis, 
vocabulum vel locutio, quae definitur: vox articulata ex 
hominum institutione ideam manifestans. Dicitur: 

1. vox, i. e. sonus animalis ore prolatus. 

2. articulata, i. e. hominum ore artificiose ita prolata 
in varias flexiones et partes, ut sint quasi totius soni ali- 
cuius articuli vel membra. 

Si visu praesertim perceptibile est, dicitur terminus 
scriptus vel scriptura . 

IV. notionum manifestativum. Quibus verbis indicatur 
differentia specifica, qua terminus distinguitur ab omnibus 
aliis signis sensibilibus, quae non ideas, sed alias affec- 
tiones animi manifestant, e. g. a cachinnatione vel ploratu. 

Notandum tamen terminorum munus non in eo tantum 
esse, ut ideas manifestent, sed etiam ut res ipsas ideis 
conceptas exprimant. Vox solis e. g. non exprimit ideam 
solis tantum, sed ipsum solem quatenus cognitum. «Voces 
referuntur ad res significandas mediante conceptione intel- 
lectus.» 1 

Omnibus praeterea manifestum est vocabula ad id 
maxime nobis inservire, ut aliis ideas nostras manifestare 
possimus. Rem vero maturius perspicienti non minus clare 
apparebit nos etiam nobismet ipsis locutione quasi interna 
ideas exprimere. Et ad hanc locutionem in praxi sedulo 
attendendum est: aliis enim clare ideas exprimere non 
poterit, nisi qui sibimet ipsi illas prius nitide expresserit 2 - 


1 S. Thom S. theol. I, q. 13, a. 1. 

2 «La parole a un double role : elle sert de moyen de com- 

Articulus ii. 

I)E TERMINORUM PARTITIONIBUS. 

§ i. Secundum determinationem plus minusve perfectam 
significationis termini. 

Dividuntur in univocos, aequivocos, analogos. 

Terminus univocus ille est, qui secundum eandem con- 
stanter rationem de suis significatis dicitur: terminus ho- 
minis e. g. , quatenus diversos homines significat , est 
terminus univocus. 

Terminus aequivocus ille est, qui secundum rationes 
omnino diversas de suis significatis dicitur: canis e. g., 
qui dicitur de animali et de sidere, liber (libri) et liber 
(liberi) sunt termini aequivoci. 

Terminus analogus ille est, qui secundum rationem 
nec omnino eandem nec omnino diversam de suis signi- 



munication a autrui , et c’est la son role le plus apparent ; mais 
avant de passer a autrui , la pensee a besoin d’etre moulee pour 
nous dans une forme interieure qui fixe notre reflexion ; cette ex- 
pression intime de notre pensee est une parole interieure , dont 
la parole exterieure n’est que le prolongement et le retentissement. 
II importe de faire attention a cette double fonction du langage. 

i° Puisque le langage exterieur est le vehicule de la pensee, 
Petude des langues est un moyen de discerner quelle est la pensee 
naturelle de Thumanite sur le monde que nous cherchons a con- 
naitre ; les langues forment, en effet, une sorte de capital, ou se 
sont accumulees les pensees des ages anterieurs. 

2° Puisque la pensee s’exprime interieurement pour nous- 
memes, avant de se traduire en dehors dans les formes d’un lan- 
gage , il importe de surveiller tout d’abord cette premiere expres- 
sion de la pensee. — II est indeniable, en effet, que Pequivoque 


est 1’occasion d’erreurs frequentes. Qiiiconque donc vise a posseder 
la verite et a eviter l’ erreur, doit s’habitucr a donner a sa petisse, 
tneme solitaire, une forme exacte, nent appropriee » (Mercier, Logique 

ficatis dicitur: sanum e. g. , quod dicitur de corpore et 
de medicina, terminus est analogus. 

I. Quando eadem vox ad plura non omnino eadem 
significanda adhibetur propter quandam similitudinem inter 
ipsa vigentem, analogia dicitur analogia proportionis: sic 
ridere dicitur de prato per quandam analogiam propor- 
tionis ad risum hominis. 

II. Quando autem haec eadem vox usurpatur, quia ad 
idem relationem habet, etsi diverso modo, analogia dicitur 
attributionis : sic medicina dicitur sana propter relationem 
causalitatis, quam habet cum sanitate hominis; sic etiam 
dira dicitur cuspis, quae diritati inservivit Iudaeorum K 

Termini analogi proinde duplicem habere possunt 
sensum : sensum proprium et sensum improprium vel meta- 
phoricum. 

Sensus proprius ille est, quem terminus habet pri- 
mario ex hominum instituto: sic ridere sensu proprio 
dicitur de homine. 

Sensus improprius vel metaphoricus ille est, quem ter- 
minus habet secundario propter similitudinem vel rela- 
tionem, quam res significata habet cum alia, de qua pro- 
prie dicitur: sic metaphorice (sensu metaphorico) ridere 
dicitur de prato, dirum esse, de cuspide. 

§ 2. Secundum comprehensionem ideae significatae. 

Dividuntur : 

I. in positivos et negativos. 

Terminus positivus ille est, qui rem (affirmationem) 
significat: homo, animal, scientia. 

Terminus negativus ille est, qui negationem vel pri- 
vationem alicuius rei significat: ignorantia e. g. 

Notandum terminum negativum non necessario nega- 
tionem entis vel perfectionis significare , sed imprimis ne- 

gationem alicuius rei sive perfectionis sive imperfectionis. 
Hinc fieri potest, ut terminus negativus nihil nisi perfec- 
tiones significet. Eiusmodi sunt termini negativi omnes, 
qui negationem negationis vel privationis significant: in- 
finitus, immensus. 

Non raro in disciplinis philosophicis, praesertim logicis, 
conficiuntur termini quidam negativi ex eo quod particula 
non alii termino praefigitur : e. g. non-homo , non-avis. 
Termini illi negativi dicuntur indefiniti , quia usurpari pos- 
sunt ad indefinite multa significanda. Non-homo e. g. 
non idem est ac animal vel planta, sed indeterminate 
sumitur pro iis omnibus, quae praeter hominem cogitari 
possunt. Eiusmodi autem significata sunt indefinite multa 
cogitabilia. 

II. in concretos , qui ideas concretas (homo), et abs- 
tractos, qui ideas abstractas significant (p. 20). 

III. in incomplexos et complexos. 

Terminus incomplexus ille est, qui uno vocabulo con- 1 
stans unam ideam sive complexam sive incomplexam 
manifestat: ens, homo, philosophus. 

Terminus complexus ille est, qui pluribus vocibus con- 
stans unam ideam exprimit complexam, distincte scilicet 
rem significando et aliud quid ipsi superadditum: homo 
mortalis, homo philosophus. 

In termino complexo vocabulum rem significans dicitur 
terminus principalis , aliud vel complexio aliorum, ificidens. 

Terminus incidens , si ideae termino principali ex- 
pressae convenit secundum totam eius extensionem, di- 
citur explicativus : homo mortalis ; si non secundum totam 
eius extensionem convenit, restrictivus vocatur : homo philo- 
sophus ; homo, qui dormit. 

§ 3. Secundum extensionem ideae significatae. 

Dividuntur in singulares, particulares, universales, prout 
ideam singularem, particularem, universalem exprimunt. 

Terminus singularis est: 

vel terminus proprius , qui non nisi de uno dicitur: 
Socrates, Roma; 

vel terminus communis (qui de pluribus et de sin- 
gulis dici potest), cui additur pronomen demonstrativum 
(hic homo), vel terminus qualiscunque incidens restric- 
tivus, extensionem ad unum restringens (liber Petri, liber, 
quo utor). Non raro etiam ex solo orationis contextu 
terminus communis ut singularis satis clare apparet. 

Terminus particularis est terminus communis , qui 
vel ex ipso contextu vel ex addito signo particularitatis 
(aliqui, plerique, pars quaedam etc.) particularis fit. 

Terminus universalis item vel ex signis universalitatis 
(omnis , nullus) vel, numero plurali adhibito, ex con- 
textu dignoscitur. 

De termino vero collectivo , qui ideam collectivam ex- 
primit, illud idem monendum est, quod supra de idea 
collectiva declaravimus. 

Articulus iii. 

DE USU TERMINORUM. 

§ i. De suppositione terminorum. 

I. Notio. Suppositio (a sub et ponere, quia est vocis 
alicuius pro re significanda positio) est: termini pro re 
aliqua significanda usurpatio. 

Termini suppositio non est idem ac termini significatio . 
Haec enim est vis, quam habet terminus, aliquid a se 
distinctum intellectui proponendi. Quae vis, cum ad plura 
intellectui proponenda sese extendere possit, termino tribuit, 
ut ad plura significanda usurpari possit. Est autem suppositio 
ipsa illa termini usurpatio, ad vim significandi exserendam. 

II. Species. Suppositio est 

i . materialis : termini usurpatio pro se ipso signi- 
ficando: v. g. «Homo» est vox duarum syllabarum; in hac 
propositione homo supponitur materialiter; 

2. formalis: termini usurpatio pro re significanda: 
v. g. Homo est animal rationale. 

Suppositio formalis est: 

a) logica: termini usurpatio pro re significanda se- 
cundum modum essendi, quem habet a mente: Homo 
est species, Homo est subiectum; 

b) realis: termini usurpatio pro re significanda se- 
cundum modum essendi, quem habet in se, independenter 
a mente: v. g. Homo est animal rationale. 

Suppositionis realis plures a logicis enumerantur spe- 
cies. Ad extensionem vero ideae significatae attendentes 
ipsam dividere possumus in collectivam et distributivam. 

Collectiva est termini communis usurpatio pro inferio- 
ribus simul sumptis : v. g. Omnia sacramenta sunt septem, ^ 
Apostoli erant duodecim. 

Distributiva est termini communis usurpatio pro inferio- 
ribus singulatim, i. e. seorsum sumptis : v. g. Omnia sacra- 
menta a Christo sunt instituta, Omnes apostoli sunt sancti. 

Distributiva denique suppositio est vel completa vel 
incompleta : 

completa , si usurpatur pro singulis individuis signi- 
ficandis : v. g. Omnia sacramenta a Christo sunt instituta ; 

incompleta , si usurpatur tantum pro singulis generibus 
vel speciebus significandis: v. g. Omne animal terrestre 
fuit conditum die sexto. 

§ 2. De terminorum appellatione. | 

I. Notio. Appellatio est : applicatio notionis uno termino | 
significatae ad rem alio termino significandam . Quando 

e. g. dicitur philosophus bonus, fit appellatio, i. e. notio | 
termino boni significata applicatur ad philosophum. Ter- 
minus, qui applicatur, dicitur appellans; terminus vero, 
cui alter applicatur, appellatus vocatur. I 

II. Species. Duplex distinguitur appellatio: materialis ' 
scilicet et formalis. Appellatus enim potest esse terminus : 

concretus et tunc duo semper significat: subiectum ali- 
quod et formam aliquam subiecto inhaerentem. Philo- 
sophus e. g. significat aliquem hominem (subiectum), qui 
habitum habet philosophiae (formam). Subiectum porro 
dicitur materiale significatum , forma vero , formale signi- 
ficatum. Hinc duplex illa oritur appellationis species: 

Materialis est appellatio, quoties appellans applicatur 
materiali significato. In exemplo supra allato appellatio 
materialis est, si intellegitur: aliquis homo bonus, qui 
habitum habet philosophiae. 

Formalis autem est appellatio, quoties appellans for- 
mali significato applicatur. Si intellegitur: aliquis homo, 
qui habet bonum habitum philosophiae , appellatio for- 
malis est. 

Sensus vero, secundum quem fit appellatio, dignoscitur 
vel ex ipso contextu vel expressa declaratione, ope ali- 
cuius ex his locutionibus: quatenus, ut, formaliter ut 
(philosophus bonus quatenus homo vel quatenus philo- 
sophus). Liquet autem talem declarationem numquam 
necessariam esse, cum appellatus est terminus abstractus, 
quia tunc de appellatione materiali sermo esse non potest. 
Notandum denique est subiectum propositionis, si ut ter- 
minus appellatus consideratur, a praedicato semper appel- 
lari materialiter, nisi res expresse aliter declaretur ; prae- 
dicatum vero, sicut generatim omnis terminus appellans 
per se semper secundum formale significatum intellegen- 
dum est, secundum illam a S. Doctore propositam re- 
gulam: « Terminus in subiecto positus tenetur materialiter, 
i. e. pro supposito; positus vero in praedicato tenetur for- 
maliter, i. e. pro natura significata .» 1 E. g. «Christus est 
aeternus» significat: ille qui est Christus, est aeternus. 


1 S. theol. III, q. l6, a. 7 ad 4. 


Reinstadler, Elem. philos. schol. 

DE SECUNDA MENTIS OPERATIONE SIVE 
DE IUDICIO. 

Caput i. 

NOTIO IUDICII EIUSQUE SIGNI SIVE 
PROPOSITIONIS. 


Articulus i. 

NOTIO IUDICII EVOLVITUR. 

I. Ideas vel notiones rerum mens nostra non solum 
potest sibi simpliciter repraesentare, sed etiam inter se 
comparare, ita ut circa convenientiam vel repugnantiam 
duarum idearum pronuntiet. Et haec pronuntiatio dicitur 
iudicium , quod proinde definitur: actus intellectus de dua- 
rum idearum convenientia vel repugnantia pronuntiantis. 
Ad iudicium proinde efformandum requiritur, ut mens 
i° duas notiones sibi repraesentet, 2° notiones illas inter 
se comparet, 3 0 denique circa convenientiam vel re- 
pugnantiam illarum notionum pronuntiet. Ex tribus autem 
illis elementis duo priora sunt elementa materialia (id ex 
quo vel circa quod fit iudicium), tertium vero, pronun- 
tiatio , elementum est formale , illud scilicet, quo fit, ut 
duae illae ideae sint elementa alius cuiusdam operationis 
specifice distinctae, quae dicitur iudicium. Formaliter 
proinde iudicium est actus omnino simplex (pronuntiatio), 
licet materialiter sit compositum (ex ideis). 

II. Notandum tamen duplex distingui posse iudicium. 
Est enim : 

1. iudicium apprehensivum , materiale et imperfectum , 
quo convenientia vel disconvenientia duorum percipitur, 
quae solis sensibus externis vel internis sunt cognita, 
sicut cum dicimus: Qui venit ibi, est Petrus, vel: Pluit, 

Fulgurat. Eiusmodi iudicia imperfecta non solum in ho- 
mine sed etiam in animalibus brutis inveniri psycho- 
logia docet. 

2. iudicium formale vel perfectum et proprie dictum, 
quo mens, abstractione facta, inter diversas ideas proprie 
dictas nexum logicum subiecti et praedicati detegit, per- 
cipiendo scilicet alteram in alterius extensione vel com- 
preJiensione contineri vel non. Tale iudicium, cum fiat 
circa ideas abstractas et universales, per solum intellectum 
fit et proinde dicitur etiam iudicium intellectuale. In disci- 
plinis vero logicis in hoc iudicium praesertim animus in- 
tenditur. 

Articulus ii. 

NOTIO PROPOSITIONIS DECLARATUR. 

I. Propositio (enuntiatio) est iudicium terminis expressum 
et proinde definitur: oratio, quae aliquid de aliquo af- 
firmat vel negat. Est proinde propositio (der Satz) ora- 
tionis quaedam species. 

Oratio enim (die Rede) generatim definitur: vocabu- 
lorum quaedam complexio ad aliquid significandum ordinata. 
Ex parte rei autem, ad quam significandam haec vocabu- 
lorum complexio est ordinata, multiplex distinguitur oratio, 
ita ut sit: admirativa : Domine, Dominus noster, quam 
admirabile est nomen tuum; interrogativa: quis, putas, 
puer iste erit? imperativa : venite, benedicti Patris mei; 
deprecativa : miserere mei ; optativa : utinam frigidus esses 
aut calidus; permissiva: fiat tibi, sicut vis; enuntiativa: 
Deus est bonus. Et haec ultima orationis species dicitur 
propositio vel enuntiatio. 

II. In omni propositione tria elementa distingui possunt : 
subiectum, praedicatum, copula: homo (subiectum) est 
(copula) mortalis (praedicatum). 

Subiectum et praedicatum expriipunt iudicii materiam 
(ideas , circa quas fit pronuntiatio) , copula vero formam 

(pronuntiationem) exprimit et proinde recte dicitur pro- V 
positionis forma. x I 

Praedicatum est terminus significans id, quod de aliquo I 
enuntiatur. ] 

Subiectum est terminus significans illud , de quo 
aliquid pronuntiatur. Dicitur vero subiectum, quia est 
illud ens, cui praedicatum tamquam determinatio super- 
veniens imponitur ita, ut ipsi subiaceat (ratione com- 
prehensionis); vel etiam quia est unum ex praedicati in- 
ferioribus vel subiectis *. «Homo est mortalis» idem enim 

est ac «homo est aliquis eorum, qui con- ; 
tinentur in extensione ideae mortalitatis». 

Sit e. g. circulus H (fig. i) exprimens 
extensionem ideae hominis et circulus M 
exprimens mortalitatis ideam: tunc pro- | 
positio «homo est mortalis» ratione or- 
dinationis subiecti et praedicati secundum i 
extensionem figura i sensibiliter repraesen- | 
tari potest. Homo enim non totam ex- ' 
tensionem mortalitatis explere dicitur, sed partem tan- 
tum. Revera enim in extensione mortalitatis etiam aha 
entia inveniuntur, puta animalia bruta, 
quae circulo A (fig. 2) repraesentantur. 

Copula est terminus significans ipsam 
pronuntiationem , id est identitatis aut 
diversitatis idearum : affirmationem aut 
negationem. 

Ex disciplinis grammaticis vero omnes 
Fig. 2. norunt haec tria elementa, etsi in omni 1 
propositione insunt, non tamen in ipsa 
necessario expressis terminis inveniri. Non raro enim 
copula verbo continetur, v. g. : Petrus legit; immo non- 
numquam tria illa elementa ita conectuntur, ut propositio 



\ 


M 




1 Recole ea, quae supra de idea universali diximus. 

unico vocabulo concludatur, v. g. «lego», quod idem est 
ac «ego sum legens». 

Notandum quoque copulam , cum nihil aliud significet 
nisi pronuntiationem praesentem circa convenientiam vel 
disconvenientiam subiecti et praedicati, semper esse tem- 
poris praesentis. Quotiescumque igitur verbum alicuius 
propositionis consistit in alio tempore sive praeterito sive 
futuro, haec relatio temporis non ad copulam pertinet, 
sed ad praedicatum; v. g. «sol cras orietur» idem est ac 
«sol est cras oriundus». Quod idem valet non solum de 
verbo adiectivo, sed de ipso verbo esse ; v. g. «iustus 
erit felix» idem est ac «iustus est felix futurus». 

Notandum denique verbum esse , quando sumitur non 
substantialiter , sed verbaliter , i. e. sine addito , significare 
exsistere; v. g. «Socrates est» idem significat ac «Socrates 
est exsistens» ; «vita erit» idem est ac «vita est exsistens 
futura vel exstitura». 

Caput ii. 

DE DIVERSIS PROPOSITIONUM SPECIEBUS. 

Cum iudiciorum et propositionum eadem sit divisio, 
de propositionum partitionibus tantum dicemus. Quae 
divisio ex multiplici capite deduci potest. Ex parte enim 
firmitatis pronuntiationis vel assensus propositionem divi- 
dunt in certam et probabilem; ex parte motivi , quo mens 
ad pronuntiandum adducitur, in analyticam et syntheticam ; 
aliasque huiusmodi divisiones afferunt, quae ad criticam 
magis pertinent. In dialectica vero eas tantum divisiones 
consideramus, quae fiunt sub respectu recti ordinis in iu- 
diciis et ratiociniis ponendi. 

Quae cum ita sint, illas tantum hoc loco propositionum 
species referemus, quarum cognitio iuvabit ad recte intel- 
legendum, quid singulis iudiciis enuntiemus. 

Imprimis vero propositiones dividuntur in simplices et 
compositas. Propositionem simplicem eam vocamus, quae 

unica constat propositione, ita ut sit unius praedicati de 
uno subiecto mera affirmatio vel negatio; v. g. «Petrus est 
iustus». 

Propositio composita illa est, quae plures propositiones 
diverso modo coniunctas continet; v. g. «Petrus est iustus 
et doctus»; «Petrus et Paulus sunt iusti». 

Propositionum autem simplicium plures sunt species, 
quas cum compositis habent communes, compositarum 
vero nonnullae species sunt propriae. 

Totam rem proinde satis compertam habebimus, si 
duplici articulo dixerimus: 

1. De divisione propositionum simplicium; 

2. De divisione propositionum compositarum. 


Articulus i. 

DE DIVISIONE PROPOSITIONUM SIMPLICIUM. 

§ i. Ex parte qualitatis formae. 

I. Dividuntur propositiones in affirmativas et negativas, 
prout pronuntiatur praedicatum subiecto convenire, vel 
enuntiatur ipsum non convenire. 

II. De comprehensione vero et extensione praedicati 
in propositione affirmativa et negativa haec sunt notanda : 

i. In propositione affirmativa praedicatum sumitur se - 
eundum totam suam comprehensionem, sed non secundum to- 
tam suam extensionem ; v. g. «leo est animal» 
significat: omnes notae animalis (ens sub- 
sistens — vivens — sentiens) sunt in no- 
tione leonis, vel: leo est aliquis ex anima- 
libus, ut ostendit fig. 3, in qua attenditur 
ad extensionem. 

2. In propositione negativa praedicatum 
sumitur secundum totam suam extensionem, 
sed non secundum totam suam comprehensionem; v. g. «leo 
non est homo» non significat : nulla ex notis, quibus con- 

Jiomo stituitur notio hominis, tribuitur leoni, sed: ali - 
qua ex notis , quibus constituitur (rationalitas), 
non est in leone, vel : leo nullus est ex iis, quae 
sunt in extensione ideae hominis, ut ex fig. 4 
apparet. Haec omnia cuicumque in iudicia 
sua reflexione redeunti clare apparent. 

Notandum tamen ex parte materiae fieri 
posse, ut in propositione affirmante praedi- 
catum sumatur secundum totam suam extensionem: quo- 
tiescumque nimirum praedicatum est terminus singularis, 
vel propositio exprimit definitionem, v. g. «ille homo est 
Socrates» ; «homo est animal rationale». 


O- 

Fig- 4- 


§ 2 . Ex parte quantitatis materiae. 

Si consideratur habitudo praedicati ad subiectum se- 
cundum extensionem subiecti, propositio dividitur in uni- 
versalem, particularem , singularem, indefinitam. 

I. Propositio universalis ea est, in qua subiectum est 
terminus universalis, et praedicatum de ipso enuntiatur 
secundum totam eius extensionem , v. g. «omnis homo est 
animal rationale» ; «nullus leo est homo». 

Quando vero dicitur attributum praedicari de subiecto 
secundum totam eius extensionem, haec universalitas potest 
esse triplex, nimirum: 

1 . Metaphysica : Quoties attributum praedicatur de sub- 
iecto secundum totam eius extensionem, quia ipsum ex- 
hibet notam pertinentem aliquo modo ad subiecti essentiam ; 
v. g. «homo est animal rationale»; «homo est rationalis». 
In hoc casu tam universaliter convenit subiecto, ut nulla 
fieri possit exceptio, ne miraculo quidem. 

2. Physica: Si attributum praedicatur de subiecto se- 
cundum totam eius extensionem, quia exhibet notamj quae 
convenit subiecto f non ut aliquid ad essentiam pertinens, 
sed ut aliquid quod secundum legem naturae in ipso inesse 
solet . E. g. «omnes lapides sunt graves» (i. e. centrum 

terrae petunt); «nullus mortuus reviviscit». In hoc casu 
nulla exceptio fieri potest, nisi miraculo. 

3. Moralis : Quoties attributum praedicatur de subiecto 
secundum totam eius extensionem , quia exhibet notam , 
quae convenit subiecto , non ut aliquid ad essentiam eius 
pertinens , nec ut aliquid quod secundum legem naturae 
in ipso inesse solet , sed ut aliquid quod secundum legem 
moralem, i. e. secundum consuetum agendi modum entium 
liberorum, in ipso communissime inest. E. g. «omnis mater 
diligit filium suum» ; «qui amat periculum, in ipso peribit». 
In hoc casu fieri potest exceptio sine miraculo. 

II. Propositio particularis ea est, in qua attributum 
praedicatur de subiecto secundum partem tantum eius ex- 
tensionis vel de uno indeterminate sumpto; v. g. »aliqui 
homines sunt philosophi; «quidam homo est philosophus». 
Subiectum propositionis particularis proinde est terminus 
particularis. 

III. Propositio singularis ea est, in qua attributum 
praedicatur de subiecto singulari, i. e. cuius extensio ad 
individuum coarctatur; v. g. «Socrates est philosophus»; 
«hic homo est philosophus». 

IV. Propositio indefinita ea est , in qua attributum 
praedicatur de subiecto, cuius extensio nullo termino indi- 
catur ; v. g. «homo est animal rationale». Eiusmodi pro- 
positionis quantitas ordinario vel ex materia ipsius vel ex 
contextu sermonis cognoscitur vel determinari potest. 

Articulus ii. 

I 

DE DIVISIONE PROPOSITIONUM COMPOSITARUM. 

Propositiones compositas supra diximus illas esse, quae 
plures propositiones diverso modo coniunctas continent. 
Cum propositione composita proinde non est confundenda 
propositio multiplex. Haec enim formaliter plures exprimit 
enuntiationes ; propositio autem composita, etsi plures pro- 

positiones continet , non semper tamen formaliter plures 
enuntiationes exprimit \ v. g. «Petrus baptiza tus est et cre- 
didit» est propositio composita et multiplex: duas enim 
enuntiationes de Petro exprimit, ipsum scilicet baptizatum 
esse et credidisse. «Qui crediderit et baptizatus fuerit, 
salvus erit» est propositio composita (quia plures propo- 
sitiones continet), sed una, non multiplex, quia de uno 
subiecto (qui crediderit et baptizatus fuerit) unum enuntiat 
(ipsum salvum futurum esse). 

Iam vero de propositionibus compositis dicturis nobis 
semper inquirendum erit, utrum sint multiplices simul et 
compositae, an compositae tantum. Omnis enim propo- 
sitio multiplex est composita, sed non omnis propositio 
composita est multiplex. 

§ 1. De propositionibus compositis ex parte formae (copulae) 
sive de propositionibus modalibus. 

Propositio modalis ea est, in qua non solum pronun- 
tiatur praedicatum subiecto convenire vel non convenire, 
sed etiam e7tuntiatur modus quo convenit vel non convenit. 

Modi autem, secundum quos attributum subiecto in- 
esse vel ab eo abesse potest, quattuor enumerantur, sci- 
licet: necessarium, impossibile, contingens, possibile. 

Possibile est, quod potest esse: Petrum esse philo- 
sophum. 

Contingens est, quod potest esse et potest non esse, ut 
Petrum esse aegrotum. 

Impossibile est, quod non potest esse, ut Deum esse 
crudelem. 

Necessarium est, quod non potest non esse, ut Deum 
esse iustum. 

Hinc quattuor distingui possunt propositionum moda- 
lium species, nimirum: necessaria, impossibilis, contin- 
gens, possibilis. 


— ' - 

Possunt autem quattuor illae propositiones, ut sunt . 
modales, duplici modo exprimi: vel eo quod modus ex- 
primatur adverbio , v. g. «Deus necessario est iustus» ; vel 
eo quod modus tamquam praedicatum de priore propo- 
sitione ut subiecto enuntietur, v. g. «Deum esse iustum 
necessarium est», «necesse est Deum esse iustum». Pro- 
positio ipsa absoluta («Deum esse iustum») dicitur dictum , 
ita ut in omni propositione modali distinguatur dictum 
et modus . 

Notandum propositionem modalem necessariam, im- 
possibilem, contingentem, compositas esse et multiplices, 
propositionem vero possibilem, compositam, sed unam: 
nequit enim in duas enuntiationes resolvi. I 

§ 2. De propositionibus compositis ex parte materiae. 

Propositiones compositae ex parte materiae duplicis j 
sunt generis: categoricae et hypotheticae. i 

Propositio categorica ea est, quae attributum subiecto 
absolute tribuit, sine ulla condicione, v. g. «perfrueris gaudio 
conscientiae». Potest esse huiusmodi propositio vel simplex 
vel composita : in praesenti vero paragrapho non nisi de 
compositis sermo erit. 

Propositio hypothetica ea est, «quae de nullo subiecto | 
praedicatum aliquod absolute affirmat, sed unius affirma - 
tionis vel negationis ab altera affirmatione vel negatione . 
dependentiam asserit » \ v. g. «si bene egeris, perfrueris | 
gaudio conscientiae». Quo in casu pronuntiatio fit circa j 
relationem non iam exsistentem inter terminos, inter sub- 
iectum scilicet et praedicatum, sed inter duas vel plures | 
propositiones. Sic in exemplo allato non enuntiatur te ! 
bene acturum esse, neque te perfruiturum esse gaudio 
conscientiae, sed affirmatur talem esse nexum inter duas 


1 Frick , Logica p. 47. 

propositiones, ut, posito te bene acturum esse, necessario 
sequatur, ut tu gaudio perfruaris conscientiae. 

Omnis proinde propositio hypothetica est composita 
pluribus propositionibus, quae dicuntur componentes vel 
componentia . Utrum vero omnis propositio hypothetica 
sit etiam multiplex , ex dicendis colligi potest. 

a) De propositionibus compositis categoricis. 

I. j De propositionibus aperte compositis. Sunt propo- 
sitiones aperte compositae, tales scilicet, ut compositio 
earum terminis clare expressa appareat; et sunt propo- 
sitiones, quarum compositio prope est latens et quae pro- 
inde dicuntur occulte compositae. 

Propositiones categoricae aperte compositae sunt : copu- 
lativa, adversativa, relativa, causalis. 

1. Propositio copulativa ea est, quae continet plura 
subiecta vel plura praedicata particulis coniunctivis et, 
nec, aliis similibus conexa; v. g. «fides et caritas ad 
salutem sunt necessariae». Potest dissolvi eiusmodi pro- 
positio composita in tot propositiones simplices, quot sunt 
subiecta eiusdem praedicati vel praedicata eiusdem sub- 
iecti vel eorundem subiectorum. 

Veritas propositionis copulativae pendet proinde a veri- 
tate omnium propositionum simplicium , in quas resolvitur. 

2. Propositio adversativa vel discretiva plura iudicia 
opposita continet, quae separantur particulis adversantibus 
sed, tamen , nihilomiuus, non etc. ; v, g. «vera hominis bea- 
titudo non in temporalibus, sed in aeternis bonis consistit». 

Veritas huius propositionis pendet non solum a veritate 
partium, sed etiam a veritate oppositionis ipsarum. 

3. Propositio relativa ea est, in qua plures propo- 
sitiones partiales conectuntur particulis relativis : talis 
qualis, ibi ubi, cum etc.; v. g. «qualis vita, talis mors» 
«cum hostis superatus esset, exercitus in castra redii* 

Veritas harum propositionum pendet non solum a verrm 
tate partium , sed imprimis a veritate statutae relationis . ■ 

4. Propositio causalis est propositio ex pluribus enun- 1 
dationibus ita composita, ut una rationem exprimat eius, I 
quod in alia enuntiatur. Conectuntur vero particulis causa- J 
libus quia, nam; v. g. «homo liber est, quia rationalis est». 

Cum tria haec propositio enuntiet, manifestum est ad eius 
veritatem requiri veritatem trium illarum partium . 

II. De propositionibus occulte compositis. 

Propositiones occulte compositae, de quibus supra di- 
ximus, cum expositione indigeant, dicuntur etiam exponi - ^ 
biles. Propositiones vero simplices, in quas claritatis causa 
resolvuntur, dicuntur earum exponentes. ! 

Sunt autem propositiones exponibiles quattuor prae- j 
sertim, nimirum: exclusiva, exceptiva, comparativa, redu- ! 
plicativa. J 

1. Exclusiva ea est propositio, cuius subiectum vel prae- 
dicatum afficitur particula quadam exclusiva : solum, tantum, | 
nonnisi etc. ; v. g. «solus Deus est infinitus». Quae pro- j 
positio in has duas exponentes resolvi potest: Deus est 1 
infinitus, et: quidquid non est Deus, non est infinitum. | 

Exercitationis causa sint sequentes exclusivae propo- I 
sitiones exponendae: Planta est tantum vegetans; animal j 
non est tantum vegetans. Sola planta est tantum vege- 1 
tans. Non sola planta est vegetans. Non sola planta est i 
tantum vegetans K 

2. Exceptiva ea est propositio, in qua unum vel plura 
ex inferioribus subiecti a participatione praedicati, vel ex 
inferioribus praedicati unum vel plura a praedicatione de 


1 Cf. Lehmen , Lehrbuch der Philosophie I, 74. — Duae hae < 
propositiones ultimae secundum communem sermonis consuetudinem 
hic exponi possunt. Quid autem proprie vereque significent, intel- | 
legitur ex iis , quae de propositionibus contradictoriis proximo ca- < 
pite dicturi sumus. I 

subiecto excluduntur; quod fit particula praeter vel aliis 
locutionibus, v. g. «omnes discipuli praeter Ioannem sunt 
philosophi» ; «Ioannes omnibus disciplinis cum diligentia 
studet praeter philosophiam». Quomodo vero hae propo- 
sitiones exponantur, sollertes discipuli ipsi invenient. 

3. Comparativa ea est propositio, quae non solum de 
convenientia vel disconvenientia subiecti et attributi pro- 
nuntiat, sed etiam, comparatione cum alio subiecto vel 
cum alio praedicato facta, asserit vel negat praedicatum 
illud aeque aut minus aut magis convenire; v. g. «virtus 
divitiis multo est praestantior» . Tres haec propositio ex- 
ponentes continet, in quas facile resolvitur. 

4. Reduplicativa est propositio, in qua particula aliqua 
geminante — qua, quatenus, ut, in quantum, secundum quod 
— in subiecto notatur ratio, cur vel secundum quam ipsi 
conveniat praedicatum. «Homo, quatenus rationalis, liber 
est.» «Medicus, qua medicus est, sanat; qua homo est, 
ratiocinatur ; qua animal est, sentit vel dormit. » Redupli- 
cativa, quoties notat non rationem, cur, sed rationem, se- 
cundum quam praedicatum subiecto conveniat, strictius 
specificatrva vocatur. 

Quibus expositis, elucet simpliciter reduplicativam per 
causalem propositionem exponi, specificativam vero, per 
copulativam. 


b) De propositionibus compositis hypotheticis. 

Propositione hypothetica supra diximus pronuntiatio- 
nem fieri circa relationem exsistentem inter duas vel plures 
propositiones \ 

Pro diversitate vero harum relationum triplex distin- 
guitur propositionis hypotheticae species: 

1 . Propositio hypothetica conexa : est propositio enun- 
tians inter duas propositiones eiusmodi relationem, ut 


1 Vide supra p. 42. 

posterior (necessario) defluat a priore; e. g. «si anima hu- 
mana est corporea, est quoque mortalis». 

Componentia in tali propositione religantur particula 
si, et illud quidem componens, quod incipit particula si, 
dicitur antecedens, alterum vero consequens , etsi nonnum- 
quam fit, ut consequens priore loco ponatur, ut in exemplo: 
«anima humana est mortalis, si est corporea». 

Cum istiusmodi propositio nexum tantum enuntiet, se- 
cundum quem altera propositio pendet ab altera, veritas 
eius non pendet a veritate componentium, sed ab ipsa veri- 
tate dependentiae inter duas propositiones enuntiatae. Sic 
propositio «anima t si est corporea, est quoque mortalis» 
vera est, etsi falsum est animam esse corpoream, et si- 
militer falsum, animam esse mortalem. 

2. Propositio hypothetica coniunctiva: est propositio 
enuntians inter duas propositiones talem esse relationem, 
ut non possint simul esse verae. 

Componentia conectuntur particulis non simul, v. g. 
«Socrates non sedet simul et stat». 

Cum huiusmodi propositio hoc unum enuntiet, talem 
esse inter componentia relationem , ut iudicata prae- 
dicata simul subiecto inesse nequeant, ad veritatem 
eius requiritur et sufficit, ut componentia revera sese ex- 
cludant. 

3. Propositio hypothetica disiunctiva: est propositio 
enuntians inter plures propositiones eiusmodi relationem, 
ut illae nequeant esse simul verae nec simul falsae , sed 
necessario quaedam verae, quaedam falsae exsistant. 

Componentia religantur particula aut , v. g. «aut est 
hiems, aut est ver, aut aestas, aut autumnus». 

Ex ipsa natura propositionis disiunctivae constat ad 
veritatem eius requiri: 

a) ut divisio sit adaequata, i. e. omnia membra enu- 
merentur , alioquin possent esse simul falsa omnia , quae 
enumerantur. 

b) ut membra illa sibi revera opponantur, alioquin 
possent esse simul vera. 

Et illa quidem est propositio proprie disiunctiva, a qua 
distinguenda est propositio improprie disiunctiva. Hac enim, 
adhibita particula vel , indicatur, si minus omnia propositionis 
membra, vel saltem unum ex iis verum esse. «Vel Petrus vel 
loannes latronem occidit» ; vera est haec propositio, etiam 
si ambo latronem occiderunt. Alius vero sensus esset, si 
diceretur: «aut Petrus latronem occidit aut loannes». 

Propositio hypothetica tum coniunctiva tum disiunc- 
tiva facile resolvi et reduci potest ad formam hypothe- 
ticae conexae. Exercitationis vero causa exempla supra 
allata ad hanc formam ab ipsis discipulis reducantur. 

§ 3. De propositionibus complexis. 

I. Propositio complexa ea est, cuius subiectum vel 
praedicatum est terminus complexus t . «Homo sapiens (vel 
homo, qui est sapiens) laudabitur.» 

II. In propositione complexa, incidens semper in pro- 
positionem aliquam resolvi potest ; hinc distinguitur propo- 
sitio principalis y in qua continetur terminus principalis, et pro- 
positio incidens , ad quam pertinet terminus incidens (p. 30). 

Quando terminus incidens vel propositio incidens sunt 
explicativi, propositio complexa semper est multiplex ; secus 
vero, si tantum restrictivi sunt. Res his duobus exemplis 
illustratur : «Deus omnipotens (qui est omnipotens) sanctus 
est», idem est ac «Deus est omnipotens et sanctus» (pro- 
positio multiplex). — «Homo baptizatus (qui baptizatus 
fuerit) salvus erit» propositio complexa est, sed una, quia 
incidens «qui baptizatus fuerit» restrictiva est extensionis 
termini «hominis». 

Cuius rei clara notitia maximi momenti erit, cum de con- 
tradictoria huiusmodi propositionum stabilienda sermo erit. 

1 Vide supra p. 30. 

Caput iii. 

DE DIVERSIS PROPOSITIONUM PROPRIETATIBUS V 
RELATIVIS. 1 

Agendo hucusque de propositionum speciebus, simul I 
diversas earum proprietates absolutas consideravimus, eas 
scilicet, quae propositionibus conveniunt quatenus in se 
ipsis considerantur . Sic sub respectu quantitatis materiae 
in ipsis consideravimus universalitatem, particularitatem, 
singularitatem; sub respectu vero qualitatis formae affir- 
mationem vel negationem. 

Iam vero aliae distingui possunt propositionum pro- 
prietates, quae dicuntur relativae , quia propositionibus 
conveniunt, quatenus inter se conferuntur et comparantur. 1 
Quae quidem comparatio triplici modo fieri potest : 

1. Vel enim propositio aliqua comparatur cum altera 
ipsi opposita y unde apparet earum oppositio. Oppositio 

v. g. viget inter propositiones «omnis homo est animal , 
rationale» et «nullus homo est animal rationale». 

2. Vel comparantur cum propositione, cui secundum vim 
significandi aequivalety unde aequipollentia. E. g. «non omnis 
homo est philosophus» = aliquis homo non est philosophus. 

3. Vel cum se ipsa in aliam conversa comparatur, e. g. 
«nullus homo est avis — nulla avis est homo» ; et tunc 
inter ipsas viget conversio. 

Sit ergo de his tribus proprietatibus 

Articulus i. v 

DE OPPOSITIONE PROPOSITIONUM. 

§ 1. Diversae oppositiones declarantur. 

I. Notio. Oppositio propositionum definitur : quaecumque 
diversitas inter propositiones habentes idem attributum et sub - 
iectum idem } saltem quoad comprehensionem. E. g. «omnis 
homo est animal rationale — aliquis homo non est animal ! 
rationale». 

Non agitur hic proinde de diversitate inter propo- 
sitiones habentes diversa subiecta vel diversa attributa, 
quoad comprehensionem, quales essent propositiones e. g. 
«Ioannes est philosophus, Petrus non est philosophus», 
— «Petrus est prodigus, Petrus est avarus». 

II. Species. Duplex generatim distinguitur oppositio, 
nimirum: proprie dicta oppositio et improprie dicta. 

i. Oppositio proprie dicta est: diversitas inter duas 
propositiones talis, ut altera affirmet, altera neget idem 
de eodem. — Hac oppositione oppositae sunt: 

a) Propositiones contradictoriae , quae sunt duae pro- 
positiones , altera affirmans altera negans, quarum altera 
tamen id tantum affirmat vel negat , quod stricte requi- 
ritur et sufficit ad alteram evertendam. Inter huiusmodi 
propositiones nulla propositio inveniri potest media, 
quae scilicet vera esse possit, dum ambae essent falsae. 
Quando agitur de propositionibus contradictoriis singu- 
laribus , tunc diversitas consistit tantum in qualitate for- 
mae . Dicenti e. g. «Petrus est philosophus», contra- 
dices : «Petrus non est philosophus.» Quando autem 
non agitur de propositionibus singularibus, tunc duae 
propositiones et qualitate formae et quantitate materiae 
differunt. Sint haec exempla: «omnis homo est philo- 
sophus», contradices: «aliquis homo non est philosophus» ; 
«nullus homo moritur», contradices: «aliquis homo mo- 
ritur». 

b) Propositiones contrariae, quae sunt duae vel plure s 
propositiones , alia affirmans alia negans, quarum una plus 
affirmat vel negat , quam requiritur et sufficit ad aliam 
evertendam. Inter duas huiusmodi propositiones semper 
proinde inveniri potest medium. E. g. «omnes homines 
sunt philosophi», cuius contraria est: «nullus homo est 
philosophus». Ambae sunt falsae ; propositio vero media, 
et illa quidem vera, est e. g. : «aliquis homo est philo- 
sophus». 

Reinstadler, Elem. philos. schol. 4 

Inter propositiones contrarias simplices diversitas con- 
sistit tantum in qualitate formae. 

2. Oppositio improprie dicta est: quaecumque alia di- 
versitas ac oppositio proprie dicta, exsistens inter duas 
propositiones habentes idem attributum et subiectum 
idem. Diversitas proinde inter huiusmodi propositiones 
exsistens non est talis, ut altera affirmet, altera neget 
idem de eodem. — Oppositione improprie dicta oppo- 
sitae sunt: 

a) Propositiones subcontrariae , quae sunt duae pro- 
positiones particulares , altera affirmans altera negans. 
E. g. «aliquis homo est sapiens, aliquis homo non est 
sapiens». Sunt oppositae oppositione improprie dicta, quia 
illud «aliquis», cum sit indeterminatum, non est neces- 
sario idem individuum in priore et in altera propositione. 
Omnibus vero perspicuum est diversitatem in huiusmodi 
propositionibus esse in qualitate. 

b) Propositiones subalternae , quae sunt: duae propo- 
sitiones, ambae affirmantes vel ambae negantes, altera 
universalis altera particularis. E. g. «omnis homo est sa- 
piens», cuius subalterna est: «aliquis homo est sapiens»; 
item: «nullus homo est sapiens» et «aliquis homo non 
est sapiens». Universalis subalternans vocatur, particularis 
vero subalternata. 

Quae omnia hoc schemate repraesentari possunt : 
contrariae 


Omnis homo est sapiens 


Nullus homo est sapiens 




Aliquis homo est sapiens — Aliquis homo non est sapiens 


subcontrariae 

§ 2. Relationes declarantur, quas propositiones oppositae 
habent inter se quoad veritatem et falsitatem. 

Praenotamen. — Ut facilius perspiciatur veritas eorum, 
quae circa mutuas relationes propositionum oppositarum 
sunt stabilienda, principium quoddam primum omnibus 
iam notum mente est revocandum; quod quidem prin- 
cipium vocatur principium contradictionis et enuntiatur hoc 
modo: Idem non potest simul esse et non esse. De na- 
tura et veritate huius principii ex professo sermo erit in 
ontologia et criteriologia. Sed quidquid est de cogni- 
tione eius explicita, veritas eius omnibus hominibus sanae 
mentis evidenti intuitu ut inconcussa clare apparet. 

Hoc ergo principio interim ut vero admisso, sequentes 
statuimus conclusiones. 

I. Circa propositiones contradictorias . 

1. Duae propositiones contradictoriae non possunt esse 
simul verae. Etenim idem, ut supra diximus, non potest 
simul esse et non esse. 

Sed si duae propositiones contradictoriae essent simul 
verae, idem simul posset esse et non esse. Et re qui- 
dem vera, 

a) Si propositiones ambae singulares sunt et simplices, 
res est evidens. 

b) Quando vero alterius propositionis simplicis sub- 
iectum universale est, alterius vero particulare, tunc affir- 
matio et negatio unius et eiusdem praedicati non fit qui- 
dem quoad omnia inferiora subiecti propositionis univer- 
salis, attamen quoad aliqua vel aliquod. Fit enim quoad 
indeterminatum illud subiectum propositionis particularis, 
quod certo continetur in extensione subiecti propositionis 
universalis. Ergo ex hac parte idem simul posset esse 
et non esse. 

c) In propositionibus autem compositis res eadem evi- 
dentia apparet consideranti cuique altera ex contradictoriis 

4 * 

affirmari semper vel negari eandem illam partem, quae 
in altera, enuntiatione composita, negata vel affirmata est 

2. Duae propositiones contradictoriae non possunt simul 
esse falsae . Propter idem principium. Tunc enim (si 
possent esse simul falsae) hoc haberemus: idem praedica- 
retur inesse, cum revera non inesset, et simul praedicaretur 
non inesse, cum revera inesset . Simul proinde revera non 
inesset et revera inesset; simul esset et non esset: quod 
fieri non posse evidenter perspicimus. 

Ex his sequuntur duo sedulo notanda. 

a) Ubi compertum habuerimus unam contradictoriam 
esse veram, cum certitudine inferre poterimus alteram 
esse falsam. 

b) Item quotiescumque de falsitate unius contradicto- 
riae constiterit, legitime inferre licebit alteram esse veram. 

Quod breviter sic enuntiatur: Ex veritate unius con- 
tradictoriae sequitur falsitas alterius, et ex falsitate unius, 
veritas alterius. 

II. Circa propositiones contrarias . 

1. Non possunt esse simul verae. Quod sub lumine 
eiusdem principii contradictionis facile intellegitur, prae- 
sertim cum de propositionibus simplicibus agitur. Tunc 
enim idem simul omnibus inesse et omnibus non inesse 
posset, i. e. simul esset et non esset. 

2. Vi solius formae, abstrahendo scilicet a materia, 
poscunt esse simul falsae. 

Dicimus «abstrahendo scilicet a materia», quia vi ma- 
teriae fieri potest, ut numquam possint simul esse falsae, 
quod fit e. g. quando propositiones sunt universales uni- 
versalitate metaphysica (p. 39). Sed in disciplinis logicis 
non attendimus nisi ad formam propositionum. 

Vi autem formae possunt simul esse falsae. Tunc enim 
hoc habemus: affirmamus idem omnibus convenire, cum 
revera non omnibus conveniat , et simul affirmamus illud ' 
idem nulli convenire, cum revera non nulli conveniat ; i. e. 

cum revera aliquibus non conveniat et simul aliquibus 
conveniat. Hoc autem non involvit repugnantiam ex 
paxte principii contradictionis, quia illi aliqui non sunt 
necessario eadem individua. 

Hinc sequitur regula: Ex veritate unius contrariae 
sequitur falsitas alterius, sed ex falsitate unius non sequitur 
veritas alterius . 

IH. Circa propositiones subcontrarias. 

1 . Duae propositiones subcontrariae (aliquis homo est sa- 
piens, aliquis homo non est sapiens) possunt esse simul verae . 
Non enim ille aliquis est necessario idem individuum. 

2. Duae propositiones subcontrariae non possunt esse simul 
falsae . Hoc enim si fieri posset, eo ipso sequeretur, ut 
duae propositiones contrariae essent simul verae. Verae 
enim essent singularum contradictoriae, quia duae contra- 
dictoriae non possunt esse simul falsae (p. 52). Sed contra- 
dictoriae illae sunt duae propositiones contrariae. Duas vero 
contrarias simul veras esse non posse, supra ostendimus. 

Hinc regula: Ex falsitate unius subcontrariae sequitur 
veritas alterius , sed ex veritate unius non sequitur falsitas 
alterius. 

IV. Circa propositiones subalternas. 

1. Si subalternans vera est , vera est et subalternata, 
quia haec in priore includitur (principium contradictionis), 
sed si subalternata vera est , non necessario vera est sub- 
alternans, quod enim de aliquibus verum est, non neces- 
sario verum est de omnibus : duae subcontrariae possunt 
simul esse verae. 

2. Si subalternans falsa est , non necessario falsa est 
subalternata, quia duae subcontrariae possunt esse simul 
verae; sed si subalternata falsa est, a fortiori falsa erit 
subalternans. 

Hinc breviter : Ex veritate subalternantis sequitur veri- 
tas subalternatae , sed non contra ; ex falsitate subalternatae 
sequitur falsitas subalternantis, sed non contra. 

§ 3. De oppositione contradictoria speciatim. 

In contradictoriis inveniendis esse exercitatum ad rectum 
usum rationis multum confert. Quapropter, ut exercitatio 
illa facilius obtineri possit, haec sunt commemoranda. 

I. Generatim contradictoria semper obtinetur, cum 
propositioni praefigitur particula «non» vel «non est 
verum», vel «falsum est». Ita propositio: Bis Petrus 
Dominum negavit, contradictoriam habet : Non bis Petrus 
Dominum negavit, vel : Falsum est Dominum a Petro bis 
negatum esse. Sic etiam: Omnis homo est sapiens, contra- 
dictoriam habet: Non omnis homo est sapiens. 

II. Quando vero clarius et magis explicite haec contra- 
dictoria declaranda est, tunc non raro res nonnihil est 
negotii, praesertim cum de propositionibus compositis vel 
complexis agitur. Speciatbn proinde haec sunt notanda: 

1. Quoad propositiones simplices. ' 

a) Propositionis singularis contradictoria obtinetur mutata j 

tantum qualitate. E. g. «Petrus est philosophus», contra- 
dictoria: «Petrus non est philosophus». \ 

b) Propositionis particularis contradictoria erit univer- I 

salis y mutata qualitate: «aliquis homo est philosophus», 
contradictoria: «nullus homo est philosophus» ; «aliquis j 
homo non est philosophus», contradictoria: «omnis homo j 
est philosophus». [ 

c) Propositionis universalis contradictoria proinde est j 
particularis y mutata item qualitate. Res ex exemplis modo I 
allatis clare apparet. 

2. Quoad propositiones compositas. 

a) In propositionibus categoricis aperte compositis 
maxime erit cavendum, ne omnes propositiones partiales i 
negentur vel affirmentur. Ad totam enim propositionem I 
evertendam sufficit, ut una vel altera impugnetur. Pro- | 
positioni copulativae, e. g. «fides et caritas ad salutem 

sunt necessariae», contradices per disiunctivam improprie 1 

1 

l 

dictam : «vel fides vel caritas ad salutem non est neces- 
saria», non autem ponendo: «neque fides neque caritas 
ad salutem est necessaria». Haec enim esset contraria. 

Idem servetur in adversativis, relativis, causalibus, 
contradictorie negandis. 

b) In propositionibus vero occulte compositis haec 
serventur : 

Propositio exponibilis in suas exponentes resolvatur. 

Propositio aperte exposita deinde impugnetur, servatis 
regulis in propositionibus aperte compositis servandis. 

c) In propositionibus modalibus affirmatio et negatio 
gener atim non sunt in dicto formaliter y sed in modo: pro- 
inde contradictoria obtinetur ordinario affirmatione vel 
negatione modi, i. e. cum ipsi modo particula «non» prae- 
figitur. Quae quidem modorum oppositio hac figura illu- 
strari potest: 

contrariae 


impossibile 


\ -c/' 

V 


possibile 


possibile non 


(non impossibile) (non necesse — contingenter) 
subcontrariae 


Pronuntiatio tamen formaliter talis esse potest , ut 
dictum et modus revera ut duae enuntiationes conside- 
rari debeant. Tunc propositio modalis aequiperanda est 
copulativae. Sic si modalem habes propositionem : «Petrus 
necessario currit», contradictoria esse potest: «vel Petrus 
non currit, vel saltem non currit necessario». 

d) In propositionibus hypotheticis scimus enuntiationem 
formaliter fieri non circa componentia, sed circa neocum . 
Proinde qui propositionem hypotheticam contradictorie 

negare vult, is neocutn neget oportet , atque in ipso non plus 
quam requiritur ad propositionem priorem evertendam. 

Sit primo conexa : «anima, si est corporea, est etiam 
mortalis». Contradictoria est : «si anima est corporea, non 
necessario est mortalis», i. e. possibile est ipsam non esse 
mortalem. 

Disiunctiva vero prius resolvatur in conexam multi- 
plicem, quae deinde propositioni copulativae erit aequi- 
peranda. Sit e. g. «Petrus aut sedet aut stat» = si Petrus 
sedet, non stat, et si non sedet, stat. Contradictoria est : 

«si Petrus sedet, non necessario non stat, vel si non 
sedet, non necessario stat» = si Petrus sedet, fieri potest, 
ut stet, vel si non sedet, fieri potest, ut non stet. 

Coniunctiva denique nullam par it difficultatem \ dicenti 
enim: «Petrus non simul sedet et stat», contradices po- 
nendo: «Petrus simul sedet et stat». 

e) Complexas autem propositiones quod attinet, haec 
sunt notanda: 

Generatim in complexis impugnandis non attenditur ) 
nisi ad propositionem principalem, ita ut complexae pro- 
positiones generatim tractentur ut simplices. 

Potest autem enuntiatio esse talis, ut implicite pro- 
positionem contineat (incidentem), quae et ipsa impugnari 
possit, immo debeat. Tunc complexa tractanda erit ut 
copulativa. Haec propositio, e. g. «Petrus latronem occidit», 
contradictorie negari potest hoc modo: «non est verum 
Petrum occidisse latronem», i. e. vel Petrus neminem oc- 
cidit, vel si occidit quemquam, ille non erat latro. 

Exercitationis causa quaeritur, quaenam sint contra- 
dictoriae harum propositionum. 

1. i. Neque Petrus neque Paulus est philosophus. 

2. Yel Petrus vel Paulus non est philosophus. i 

3. Vel Petrus vel Paulus est philosophus. , 

4. Discipulus studiosus felix est, quia Deo placet. J 

5. Petrus est philosophus, sed non scholasticus. 1 


Digitized by 


Google 



DE AEQUIPOLLENTIA. 


57 


II. i. Solus Deus est aeternus. 

2. Petrus habet omnes dotes philosophi, praeter per- 
severantiam. 

3. Homo, qua rationalis, liber est. 

4. Petrus doctior est Ioanne. 

III. Deus semper fuit — Deus numquam fuit — Deus 
est ubique. 

IV. Ratio humana ex contemplatione rerum crea- 
tarum Deum ut infinite perfectum cum certitudine cogno- 
scere potest. 

Articulus ii. 

DE AEQUIPOLLENTIA. 

§ 1. Notio. 

Apud logicos aequipollentes dicuntur propositiones, quae 
ex eodem subiecto et eodem praedicato constantes una vet 
altera negatione differunt et tamen idem significant. Sic 
aequipollentes fiunt sequentes propositiones oppositae : 
«omnis homo est sapiens» et «nullus homo est sapiens» 
ex additione negationis «non» in priore vel altera pro- 
positione. «Omnis homo non est animal» idem enim 
est ac «nullus homo est animal», et «nullus homo non 
est animal» idem est ac «omnis homo est animal». 

Aequipollentia proinde definitur: duarum propositionum 
(oppositarum) aequwalentia propter negationem alterutri 
additam. 

§ 2. Leges. 

De aequipollentia propositionum haec sunt tenenda: 

I. De aequipollentia propositionum simplicium. 

1. Particula «non» praefixa subiecto propositionis mutat 
- eam in aequipollentem contradictoriae eius. E. g. : Omnis 
homo est sapiens; non omnis homo est sapiens = ali- 
quis homo non est sapiens. — Aliquis homo est sapiens ; 

non aliquis homo est sapiens = nullus homo est sapiens. 

— Aliquis homo non est sapiens ; non aliquis homo non 
est sapiens = omnis homo est sapiens. — Nullus homo 
est sapiens ; non nullus homo est sapiens = aliquis homo 
est sapiens. 

2. Particula «non» postposita subiecto propositionis 
universalis mutat eam in aequipollentem contrariae eius; 
postposita vero subiecto propositionis particularis mutat 
eam in aequipollentem suae subcontrariae. E. g. : Omnis 
homo est sapiens ; omnis homo non est sapiens = nullus 
homo est sapiens. — Nullus homo est sapiens; nullus 
homo non est sapiens — omnis homo est sapiens. — 
Aliquis homo est sapiens; aliquis homo non est sapiens. 

— Aliquis homo non est sapiens; aliquis homo non non 
est sapiens = aliquis homo est sapiens. 

3. Particula «non» praeposita et postposita subiecto pro- 
positionis mutat eam in aequipollentem subalternae suae. 
E. g. : Omnis homo est sapiens; non omnis homo non 
est sapiens = aliquis homo est sapiens (= non nullus 
homo est sapiens = aliquis homo est sapiens). — Nullus 
homo est sapiens ; non nullus homo non est sapiens 
= non omnis homo est sapiens = aliquis homo non est 
sapiens. — Aliquis homo est sapiens; non aliquis homo 
non est sapiens = omnis homo est sapiens. — Aliquis 
homo non est sapiens; non aliquis homo non non est 
sapiens = non aliquis homo est sapiens = nullus homo 
est sapiens. 

II. De aequipollentia propositionum modalium. 

Eadem regula valet pro propositionibus modalibus. 
Cum autem in huiusmodi propositionibus enuntiatio for- 
maliter sit in modo potius quam in dicto, particula «non» 
ipsi modo praefigitur vel postponitur. 

Notandum quoque est modum « necessario » vocari posse 
universalem affirmativum, modum « impossibile » univer- 
salem negativum , « possibile » vero vim habere particularem. 

Idem dicendum est de adverbiis loci vel temporis: semper , 
numquam , aliquando , ubique , nullibi, alicubi. 

Quae omnia, reflexione circa sensum propositionum 
taliter affectarum instituta, clare apparent. «Petrus est 
ubique» idem enim significat ac «omnia loca Petrum 
habent praesentem». «Petrus est nullibi» idem est ac 
«nullus locus Petrum habet praesentem» etc. Quae qui- 
dem variae oppositiones omnes hoc schemate reprae- 
sentari possunt: 


I I. necesse 
! 2. semper 
^3. ubique 




I. possibile 
< 2. aliquando 
3. alicubi 


contraria 


X ,<* 


o s 


V°' 

f % 

0 ° % 


subcontraria 


1. impossibile 

2. numquam 

3. nullibi 

1. possibile non 

2. aliquando non 

3. alicubi non 


</> 


p 


Notandum quoque est unamquamque propositionem 
modalem fieri sibi ipsi aequivalentem, si modus sumatur 
contrarius (vel subcontrarius , si agitur de propositione 
particulari), et dictum, contradictorium. E. g. : Necesse est 
omnem hominem salvum fieri = impossibile est aliquem 
hominem non salvum fieri. — Possibile est aliquem ho- 
minem salvum fieri = possibile est non nullum hominem 
(nonnullos homines) salvum fieri. 


Articulus iii. 

DE CONVERSIONE PROPOSITIONUM. 

§ 1. Notio. 

Vox conversionis in duplici sensu accipi potest : 

1. In sensu ipsius actionis convertendi, et tunc con- 

versio propositionum definitur : transpositio subiecti et prae- 
dicati alicuius propositionis , servata veritate . 

2. In sensu proprietatis relativae exsistentis inter pro- 
positiones conversas, et tunc definitur: proprietas relativa 
duarum propositionum , quarum altera oritur ex transposi 
tione subiecti et praedicati , servata veritate. 

Propositio, in qua fit huiusmodi transpositio, dicitur 
propositio convertenda ; propositio vero ex conversione orta, 
conversa. 

Porro quadruplicis generis distinguitur propositio con- 
vertenda : 

1. Universalis affirmans, quae designatur littera A. 

2. Universalis negans, quae designatur littera E. 

3. Particularis affirmans, quae designatur littera I. 

4. Particularis negans, quae designatur littera O. 
Quod exprimitur versiculo: 

Asserit A, negat E, verum generaliter ambo. 

Asserit I, negat O, sed particulariter ambo. 

Ratio propter quam, generatim loquendo, conversionem 
propositionum fieri posse admittimus, in eo est, quod in 
omni enuntiatione identitas affirmatur inter subiecti et 
praedicati inferiora, si non omnia, at saltem nonnulla 
(vel unum ) 1 . 

§ 2. Regulae in convertendis propositionibus servandae. 

I. Regula generalis est: Nullus terminus latius (quoad 
extensionem) sumatur in conversa quam in convertenda , et 
semper servetur in utraque eadem qualitas. Alioquin non 
adesset identitas, de qua supra diximus, neque proinde 
servari posset veritas. 

1 Recolenda sunt ea, quae supra (p. 38) de extensione prae- 
dicati in propositione affirmativa et negativa dicta sunt. 


Digitized by 


Google 



DE CONVERSIONE PROPOSITIONUM. 


6l 


II. Circa diversas vero propositiones convertendas 
speciales vigent regulae, quae non sunt nisi generalis re- 
gulae applicationes, factae sub lumine eorum, quae de 
extensione praedicati in propositione affirmativa et nega- 
tiva supra (p. 38) declaravimus. Quae quidem regulae 
sic enuntiantur: 

1 . Propositio universalis negans (E) et particularis affir- 
mans (I) converti possunt servata , non solum qualitate , 
sed etiam quantitate propositionis. E. g. 


Nullus homo est leol 
Nullus leo est homo/ 


Aliquod animal est leo 
Aliquis leo est animal 

vel 



Aliquis homo est sapiens 
Aliquis sapiens est homo 


Fi*. 7- 



2. Propositio universalis affirmans (A) convertenda, ex 
universali in particularem mutanda est. Sequitur ex re- 
gula II, 1, p. 38. E. g. 

Omnis leo est animal 1 
Aliquod animal est leo/ Flg 8 ' 

Eodem modo legitime converti 
potest propositio universalis negans. 

Hoc sequitur a fortiori ex regula, quam supra II, 1 enun- 
tiavimus (fig. 5). 

III. Propositio particularis negans conversionis proprie?' 
dictae (in qua servantur idem subiectum et idem praedi* 
catum) capax non est. Regula enim generalis: «nullus 
terminus latius sumatur», servari non 
posset. E. g. «aliquis homo non 
est sapiens» converti non potest 
neque in propositionem : nullus sa- 
piens est homo, neque in parti- 
cularem : aliquis sapiens non est 
homo; in utroque enim casu ter- 
minus «homo» latius sumeretur in conversa quam in con- 
vertenda. Hoc idem ex fig. 9 clare apparet. Etsi enim 
illi., qui sunt in parte alba extensionis ideae hominis, non 
sunt identici cum sapientibus quibusdam, tamen qui sunt 
in parte nigra, cum illis sunt identici; proinde stante 
priore propositione dici non potest «nullus, vel aliquis 
sapiens non est homo» *. 


Fig. 9. 


1 Pro particulari negante logici quandam impropriam conver- 
sionis rationem excogitarunt, quae, cum sit compli catissima, in praxi 
vix ullius est momenti. Consistit autem haec conversio in eo, quod, 
servata quantitate et qualitate propositionis, subiectum et praedi- 
catum mutantur in terminos indefinitos (p. 30). E. g. «aliquis homo 
non est sapiens; aliquis non sapiens non est non homo» = aliquis 
non sapiens est homo (fig. 9). Sic etiam propositio universalis 
affirmans converti potest. E. g. «omnis leo est animal; omne non 
animal est non leo» (fig. 8). Hanc impropriam convertendi ra- 
tionem conversionem vocant per contrapositionem. 

Iam vero si simplicem vocamus conversionem proprie dictam, 
in qua quantitas propositionis servatur, per accidens vero, illam, in 
qua propositionis quantitas ab universali in particularem mutatur, 
omnes legitimae conversionis regulae hoc versiculo exprimi 
possunt : 

Simpliciter fEcI convertitur, EvA per accid., 

Ast O per contrap. ; sic fit conversio tota. 

Articulus iv. 

DE TRANSITU IMMEDIATO EX UNA PROPOSITIONE IN 
ALIAM SIVE DE ILLATIONIBUS. 

§ 1. Notio. 

Ex doctrina circa mutuas propositionum proprietates 
compertum habemus mentem nostram ex una propositione 
non raro aliam immediate inferre posse, ut cum dici- 
mus: Omnis homo est rationalis. Ergo aliquis homo est 
rationalis. 

Actus ille, quo mens aliquam enuntiationem sic im- 
mediate, i. e. sine ullo intermedio , ex altera infert, dicitur 
illatio, quae proinde definitur: operatio intellectus, vi cuius 
aliquam enuntiationem ex altera sine intermedio educimus 
eo, quod cum ea evidenter colligatur. 

Illatio cuius definitionem hic tradimus, non raro dicitur 
illatio immediata, ut distinguatur ab illatione mediata, 
quae fit ope cuiusdam intermedii et proprie vocatur ratio- 
cinium. Quando de illatione sine addito sermo est, illatio 
immediata est intellegenda. 

Iam vero multae illationis species distingui possunt. 
Pro munere vero nostro satis erit, si de illis illationibus 
hic dixerimus, quae in propositionum relativis proprie- 
tatibus fundantur 1 . 


§ 2. Species. 

Illationes, de quibus hic dicendum est, ad tres proinde 
classes reduci possunt: 

Prima classis est earum, quae in propositionum aequi- 
pollentia fundantur: utraque propositio idem significat 
vocibus diversis. E. g. : Anima humana numquam non 
vivet; ergo anima humana semper vivet. — Necesse 


1 Cf. Pesch 1 . c. I, 377. Lehmcn 1 . c. I, 88. 

est omnem hominem ratione gaudere; ergo impossibile 
est aliquem hominem ratione non gaudere. 

Secunda classis earum est, quae ex conversione pro- 
positionum nascuntur: utraque propositio iisdem vocibus 
diversa significat. E. g. : Omnis homo est rationalis ; 
ergo aliquis rationalis est homo. — Nullus homo est 
angelus ; ergo nullus angelus est homo. — Aliquis 
homo est philosophus ; ergo aliquis philosophus est 
homo. 


Tertia classis est earum, quas propositionum oppositio 
suppeditat: duae propositiones diversa diversis vocibus 
significant. E. g. : Omnes homines sunt rationales ; ergo 
falsum est aliquem hominem non esse rationalem. — 
Nullus homo est mendax ; ergo falsum est omnem hominem 
esse mendacem. — Nullus homo est rationalis; ergo aliquis 
homo non est rationalis. 

Illationes, quae ex propositionum oppositione oriuntur, 
non nullius sunt momenti in disputationibus dialecticis. 
In ipsis enim fundantur argumenta, quae dicuntur indirecta, 
quae scilicet jiunt ex comparatione instituta cum contra- 
dictoria propositionis probandae . Sic e. g. ostendi potest 
propositionem contradictoriam nulla niti ratione et proinde 
refelli posse vi principii: Quod gratis asseritur , gratis 
negatur. Ex quo legitime inferri poterit propositionem 
probandam non necessario esse falsam vel posse esse 
veram, vel saltem ab adversario non everti. Quae quidem 
argumentatio dicitur demonstratio negativa. 

Sic etiam ostendi potest ex contradictoria propositionis 
probandae sequi aliquid absurdi, ipsam proinde esse falsam, 
ut deinde vi principii : Ex falsitate unius contradictionis 
sequitur veritas alterius , concludatur propositionem pro- 
bandam esse veram : demonstratio per absurdum. Sed 
de his uberius alibi dicemus. 

Liber iii. 

DE TERTIA MENTIS OPERATIONE SIVE 
DE RATIOCINIO. 

Caput i. 

NOTIO RATIOCINII EIUSQUE SIGNI SIVE 
ARGUMENTATIONIS. 

Articulus i. 

NOTIO RATIOCINII EVOLVITUR. 

I. Mens humana, cum duas ideas inter se comparat, 
non raro nexum logicum 1 , licet revera exsistat, immediate 
non detegit. Tunc tertiam assumit ideam, cum qua binas 
illas ideas comparat. Ex comparatione vero illa contingere 
potest, ut inter varias quas deprehendit relationes quae- 
dam inveniantur, in quibus nexum illum iam clare detegat, 
ita ut ipsum enuntiare possit. Sic, si animam esse im- 
mortalem non immediate, ex comparatione animae et im- 
mortalitatis , perspicit, has duas ideas cum spiritualitate 
comparat sic progrediendo: Quidquid est spirituale, est 
immortale. Atqui anima humana est spiritualis. Ergo 
anima humana est immortalis. 

Haec tertia mentis operatio dicitur ratiocinium > quod 
proinde definiri potest : actus mentis , quo duarum idearum 
convenientia vel repugnantia y ex proportione quam habent 
cum una tertia notione , infertur. 

In ratiocinio proinde, sicut in iudicio, admittenda est 
quaedam idearum comparatio. Sed in iudicio duae ideae 
comparantur inter se, cum in ratiocinio duae ideae com- 
parentur cum idea tertia . In iudicio comparatio duarum 
idearum fit, ut mens perspicere et pronuntiare possit 
alteram in alterius extensione vel comprehensione con- 

1 Huius vocis definitio recolenda est ex dictis supra p. 35. 

Reinstadler, Elem. philos. schol. 5 

Fig. io. 


tineri vel non contineri; in ratiocinio autem comparatio 
duarum idearum fit cum una tertia, ut ope huius com- 
parationis cum tertia et sub lumine principii contra- 
dictionis mens perspicere et pronuntiare possit, ex duabus 
illis ideis alteram in alterius extensione vel comprehensione 
contineri vel non. 

In duplici vero casu haec comparatio mentem in in- 
quisitione sua revera iuvare potest. Etenim, si duas 
ideas cum tertia comparandas litteris A et 
B designamus, tertiam vero littera C, tunc, 
comparatione instituta, haec duo contingere 
possunt: vel videt mens (fig. io) A esse 
e. g. in extensione ideae C , et C in ex- 
tensione ideae 3, et tunc perspicit et pro- 
nuntiat A esse in extensione B \ vel videt 
(fig. ii) A esse quidem in extensione C, sed C non esse 
in extensione 3, et tunc pronuntiat A non esse in ex- 
tensione B. 

II. Pronuntiationes autem illas legitimas esse 
mens clare videt sub lumine quorundam prin- 
cipiorum, quae nituntur in ratione continentis 
et contenti et diverse exprimuntur pro diversis 
ratiociniis; sed si 7iaturalem nostrum, et quasi 
typicum ratiocinandi modum attendimus , haec 
principia sic enuntiari possunt: 

1. Quidquid includitur in contento , ipsum quoque in- 
cluditur in continente illud; et 

2 . Quidquid continetur in excluso , ipsum quoque est 
exclusum ab excludente illud \ 

Haec principia per se nota ad principium quoddam 
generalius et unicum reduci possunt , quod sic enun- 
tiatur: Idem, quod hnplicite asseritur, explicite assertum, 
est sibi idem. Qui dicit enim A esse in C et deinde 
affirmat C esse in B , implicite dicit A esse in B. Prin- 
cipium autem hoc immediate fundatur in ipso principio 

contradictionis *. Quae quidem principia omnia, cum 
talia sint, ut in ipsis legitimitas ratiocinii fundetur, di- 
cuntur ratiocinii fundamenta 8 . 

Hinc etiam apparet, cur sint quaedam 
relationes duarum idearum cum tertia, qua- 
rum cognitio ad pronuntiationem circa con- 
venientiam vel repugnantiam illarum dua- 
rum idearum nihil confert. Qui videt e. g. 
(fig. 12) A esse in C et B esse in C, et hanc 
convenientiam enuntiat, is nihil implicite 
dicit de relatione A ad B. Item, si pronuntiat e. g. 
neque A neque B esse in C (fig. 13), de relatione A 

ad B nihil dicit. 

III. Elementa proinde 
ratiocinii haec sunt : tria 
iudicia, tres notiones , ex 
quibus constituuntur haec 
tria iudicia, conexio ul- 
timi iudicii cum priori- 
bus. Iudicia et notiones 
sunt materia ratiocinii, 
illud scilicet ex quo conficitur; conexio vero forma eius 
est, i. e. elementum, quo fit , ut tria illa iudicia non sint 



Fig. 13- 


1 Gf. Lepidi, Elem. phil. christ. vol. I, p. 277. 279. 

2 «Hoc principium (,Idem, quod implicite asseritur . . .‘ etc.) 
sic expositum non differt re ipsa ab aliis, quae solent pro hac ma- 
teria adduci, nisi quia rem eandem clarius forte proponit. Et 
vere quidem, quando dicitur principium ratiocinii esse illud : Quae 
sunt eadem uni tertio , sunt eadem inter se, vel: Dici de omni et 
dici de nullo, hoc est: Quidquid dicitur universaliter de aliqua re, 
dicitur de omni contenta sub illa — et, Quidquid negatur de ali- 
qua re, negatur de omni contenta sub illa — vel, Quae sunt idem 
eidem , sunt idem inter se , et , Quorum unum est idem cum aliquo 
tertio , aliud vero non est idem, ea non sunt idem inter se — tota 
vis, ut patet, horum principiorum in eo continetur, quod id ( ipsum, 

5 * 

tres enuntiationes utcumque sibi succedentes, sed con- 
stituant unam specialem mentis operationem, quam ratio- 
cinium vocamus. 

Articulus ii. 

DE RATIOCINII SIGNO SIVE DE ARGUMENTATIONE. 

I. Ratiocinium terminis expressum dicitur argumentatio, 
quae proinde definitur: oratio , quae unam propositionem 
ex aliis deducit . 

Nonnumquam etiam dicitur syllogismus; sed ordinario 
haec vox syllogismi usurpatur ad significandam specialem 
quandam argumentationem, quae stricte vocatur syllogis- 
mus perfectus et definitur : argumentatio tribus constans pro- 
positionibus ita inter se conexis , ut duabus positis tertia 
necessario defluat. 

II. Elementa argumentationis vel syllogismi totidem 
sunt ac ratiocinii. Distinguitur enim in ipso quoque 
materia et forma. 

Materia syllogismi sunt: 

1. tres termini exprimentes tres ideas comparandas; 

2. tres propositiones: duae scilicet, in quib.us fit pro-' 
nuntiatio circa proportionem duarum idearum cum una 
tertia; et tertia propositio, qua perspecta convenientia 
vel repugnantia duarum idearum inter se exprimitur. 
Quae tertia propositio dicitur conclusio , duae priores, 
praemissae. 

Duo termini conclusionis dicuntur extrema : et quidem 
subiectum conclusionis, extremum minus , praedicatum 
vero, extremum maius. Tertius vero terminus ideam ex- 
primens, cum qua duae aliae comparantur, dicitur terminus 
medius. 

quod implicite asseritur de duabus notionibus cum tertia comparatis, 
explicite asseritur de ipsis inter se. Ex quo apparet, principium a 
nobis propositum supra ab aliis non differre» (. Lepidi 1. c. p. 280, 
nota 1). 

Praemissa illa, in qua maius extremum (maior terminus) 
cum medio comparatur, dicitur praemissa maior vel simpli- 
citer maior, altera minor vocatur. 

Usu tamen hwaluit ut , quidquid est de extensione ter- 
minorum, maior semper dicatur ea propositio , quae priore 
loco posita sit. 

Ratio autem, propter quam tres termini dicantur ex- 
trema et medius, consistit in eorum positione relativa : 

A — C — B 

minor medius maior. 

Ratio vero, propter quam dicantur maior, medius, 
minor, invenitur in extensione idearum, quas exprimunt. 
In ratiocinio enim generatim explicando ad conclusionem 
affirmativam praesertim mens attendit. Iam vero in con- 
clusione affirmativa, subiectum, vi formae, semper minorem 
habet extensionem quam praedicatum, in cuius extensione 
contineri affirmatur ut pars (p. 38, II, 1). Immo si syllogis- 
mum affirmantem in sua perfecta et naturali forma circulis 
sese includentibus (fig. 10, p. 66) sensibiliter repraesenta- 
tum inspexeris, terminum maiorem extensionem maiorem 
(circ. B) , terminum medium , mediam , terminum vero 
minorem minimam extensionem habere clare videbis. 

Haec omnia compendiose in exemplo 
supra allato declarari possunt. 

(term. medius) (term. maior) 

« maior : Omne spirituale est IMMORTALE 

.«2 (term. minor) 

minor: Atqui ANIMA HUMANA est 
(term. med.) 

SPIRITUALIS 

(term. minor) 

Conclusio: Ergo ANIMA HUMANA est 
(term. maior) 

IMMORTALIS 

Praemissae nonnumquam dicuntur ante- 
cedens , et conclusio, consequens. Quae vox Fig. 14. 




Digitized by Google 


70 


DIALECTICA. 


non est confundenda cum voce consequentiae, qua de- 
signatur ratiocinii forma, scilicet iudiciorum apta coneocio . 

Forma syllogismi est: forma ratiocinii exterius ex- 
pressa. Consistit proinde in apta propositionum con- 
structione, qua fit, ut ultimi iudicii cum prioribus co- 
nexio exterius exprimatur. Ut autem vera adsit syllogismi 
forma, requiritur propositionum conexio et dispositio talis, 
ut, duabus positis, tertia ponatur necesse sit. 

Articulus iii. 

DE SYLLOGISMI VEL ARGUMENTATIONIS RECTITUDINE 
ET VERITATE. 

§ i. Notiones declarantur. 

Rectitudo syllogismi, non est idem ac eius veritas. 

Rectus dicitur syllogismus, in quo conclusio est legitime 
deducta ex praemissis, in quo scilicet est consequentia. 

Verus autem est syllogismus, in quo conclusio est vera. 

Vera denique est conclusio, quae subiecto tribuit vel 
negat, quod ipsi revera tribuendum vel negandum est. 

Potest proinde esse syllogismus rectus, cuius conclusio 
non sit vera, sed falsa ; v. g. si sic argumentaris : Omnis homo 
est rationalis. Atqui leo, est homo. Ergo leo est rationalis 
— habes syllogismum rectum, sed conclusionem falsam. 

Item potest syllogismus esse non rectus, cuius conclusio 
tamen non sit falsa, sed vera; e. g. : Omne spirituale 
est immortale. Atqui omnis anima humana est immortalis. 
Ergo omnis anima humana est spiritualis. Haec con- 
clusio est vera, sed non recta. Talis conclusio, cum sit 
vera in se tantum considerata (propter suam materiam), 
non autem propter consequentiam (propter formam syl- 
logismi), dicitur materialiter vera , non formaliter, vel etiam 
vera per accidens. 

Exemplum denique syllogismi, in quo desit et rectitudo 
et veritas, habebis si dixeris : Omnis anima humana est 

immortalis. Atqui angelus non est anima humana. Ergo 
angelus non est immortalis. 

§ 2. Nexus declaratur, qui inter rectitudinem syllogismi et 
conclusionis veritatem viget. 

Supposita syllogismi rectitudine, quoad conclusionis veri- 
tatem haec sunt notanda: 

I. Si verae sunt praemissae y conclusio semper erit vera. 
Hoc sequitur ex ipsa natura syllogismi recti. Supposita 
enim hac rectitudine, conclusio nihil aliud est nisi ex- 
plicita declaratio eius, quod in praemissis implicite iam 
dictum est. Sed si praemissae sunt verae, conclusio in 
ipsis implicata vera est. Proinde explicite declarata vera 
erit. Idem enim, quod implicite asseritur, explicite as- 
sertum est sibi idem. 

Hinc sequitur axioma, cuius magna erit in disputa- 
tionibus dialecticis utilitas : Si consequens falsum est y alter- 
utra saltem ex praemissis falsa sit oportet. 

II. Si falsae sunt praemissae (ambae vel alterutra), coti- 
clusio potest falsa esse vel vera. Etenim si falsae sup- 
ponuntur praemissae, hoc ex duplici ratione fieri potest : 

Vel ex eo, quod in praemissis (implicite) enuntiatur re- 
latio convenientiae vel disconvenientiae subiecti et attributi 
conclusionis et simul ratio huius convenie?itiae y cum revera 
neutrum sit: tunc conclusio recte deducta necessario erit 
falsa, secundum principium supra memoratum. Exemplum 
huius rei habes in hoc syllogismo: Omne spirituale est 
immortale. Atqui lapis est spiritualis. Ergo lapis est 
immortalis. 

Vel ex eo, quod in praemissis relatio convenientiae 
vel disconvenientiae quidem enuntiatur, quae revera exsistit y 
sed falsa adducitur huius relationis ratio ; tunc principium 
supra laudatum non impedit, quominus conclusio esse 
possit vera materialiter, i. e. non ex ratione in syllogismo 
declarata, sed ex alia. Huius rei exemplum hic praebet 

syllogismus: Omnis lapis est immortalis. Atqui anima 
humana est lapis. Ergo anima humana est immortalis. 

— Vera est haec conclusio, sed non formaliter, i. e. non i 
propter rationem in syllogismo enuntiatam. Ratio enim, 
propter quam anima est immortalis, non desumitur ex 
eo quod sit lapis. Hinc axioma : Ex veritate consequentis 
non necessario infertur veritas antecedentis . 

Caput ii. 

DE DIVERSIS SYLLOGISMI SPECIEBUS. | 

Praenotamen. De diversis argumentationis speciebus i 

iam dicturi divisiones illas omnes praetermittimus, quae j 
sive ex parte finis syllogismi, sive ex parte principii, sive 
ex parte materiae desumuntur. De his enim in methodo- j 
logia dicemus. Hic autem, cum de dialecticis disciplinis < 
agatur, ad rectitudinem formae unice attendentes eas syl- 
logismi divisiones referemus, quae desumuntur ex parte 
formae , quibus omnibus ultimo articulo quaedam addemus 
de syllogismis non rectis vel sophismatibus. 

Syllogismus vero ex parte formae consideratus est vel 
perfectus vel imperfectus *. 

i . Syllogismus perfectus ille est, qui clare et directe con- 
clusionem infert et proinde constat tribus propositionibus 
nec pluribus nec paucioribus. 

Syllogismus perfectus est vel categoricus vel hypotheticus. 

a) Syllogismus categoricus ille est, qui propositionibus 
constat categoricis. Est 

simplex, si propositionibus constat simplicibus (p. 37); 

compositus vel complexus, si propositionibus constat 
compositis vel complexis. , 

b) Syllogismus hypotheticus ille est, cuius maior est pro- 
positio hypothetica. Totuplex vero distinguitur syllogis- 


1 Cf. Pesch 1 . c. I, 401. 


Digitized by Google 


DK SYLLOGISMO CATEGORICO TERFECTO. 


73 


mus hypotheticus, quotuplex distinguitur propositio hypo- 
thetica. Est enim syllogismus hypotheticus: 

conexus , si maior est propositio hypothetica conexa. 
E. g. : Si Deus est iustus, in altera vita remunerabit pios. 
Atqui Deus est iustus. Ergo in altera vita remunerabit pios. 

coniunctrvus , si maior est propositio hypothetica con- 
iunctiva. E. g.: Petrus non simul stat et sedet. Atqui 
stat. Ergo non sedet. 

disiunctivus y si maior est propositio hypothetica dis- 
iunctiva. E. g.: Aut dies est aut nox. Atqui dies est. 
Ergo non est nox. 

2 . Syllogismus imperfectus ille est syllogismus, in quo 
minus clare neque directe conclusio ex praemissis sequitur : 
ordinario constat propositionibus paucioribus vel pluribus 
quam tribus. 

De rectitudine horum syllogismorum omnium iam est 
dicendum. 

Articulus i. 

DE SYLLOGISMO CATEGORICO PERFECTO. 

§ i. De regulis generalibus rectitudinis syllogismi. 

Omnis recti syllogismi regulae generales sunt octo, 
quarum quattuor priores terminos syllogismi respiciunt, 
reliquae vero , propositiones. Quae quidem regulae his 
versibus vulgo exprimuntur. 

Terminus esto triplex, medius, maiorque, minorque. 

Latius hos, quam praemissae , conclusio non vult . 

Nequaquam medium capiat miclusio fas est . 

Aut semel aut itenm medius ge7ieraliter esto. 

* 

Ambae affirmantes nequeunt generare negantem. 

Utraque si praemissa neget, nihil inde sequetur. 

Peiorem sequitur semper conclusio partem. 

Nil sequitur geminis ex particularibus umquam. 

Dicitur : 

Terminus esto triplex , medius, maior que, minor que. Id est, 
tres debent esse termini, nec plures nec pauciores, idque non 
solum quoad vocem, sed praesertim quoad rem significatam. 

Ratio huius regulae ex ipsa natura syllogismi per se 
patet. Cavendum proinde est, ne mutata suppositione vel 
propter aequivocationem introducatur quartus terminus quoad 
rem, licet tres tantum sint voces. 

Contra hanc regulam peccat syllogismus: Homo est 
species. Atqui Petrus est homo. Ergo Petrus est species. 
Vel: Omnis canis latrare potest. Atqui aliquis canis sidus 
est. Ergo aliquod sidus latrare potest. 

Latius hos, quam praemissae, conclusio non vult. Id est, 
in conclusione nullus terminus maiorem extensionem habere 
debet quam in praemissis. Alioquin in conclusione enun- 
tiatur aliquid, quod in praemissis implicite non dictum 
est, quod est contra naturam syllogismi, in quo diximus 
conclusionem explicite asserere id, quod iam implicite j 
assertum est in praemissis. 

Falsus igitur est syllogismus: Omnis leo est vivens. | 
Atqui homo non est leo. Ergo homo non est vivens. 

Nequaquam medium capiat conclusio fas est . In con- 
clusione enim fit tantum pronuntiatio circa duo extrema : 
hoc postulat ipsa natura syllogismi. Unde si quis diceret : 
Petrus erat apostolus. Atqui Petrus erat sanctus. Ergo 
Petrus erat sanctus apostolus, vera componendo diceret, 
sed non ratiocinaretur. 

Aut semel aut iterum medius generaliter esto. Id est, 
praemissae debent esse tales, ut in ipsis terminus medius 
saltem semel sumatur secundum totam suam extensionem. 
Proinde, nisi sit singularis, saltem semel debet esse uni- 
versalis: secus enim bis sumitur particulariter. Tunc 
autem ille «aliquis» non necessario est idem, sed terminus 
aequivalenter duplex est et violatur regula: «Terminus 
esto triplex. ...» 

Unde falsus est syllogismus : Aliqua creatura est 

rationalis. Atqui leo est creatura. Ergo leo est ratio- 
nalis. Sic etiam non rectus est hic syllogismus, cuius 
conclusio tamen est vera : Omnis homo est rationalis. 
Atqui Petrus est rationalis. Ergo Petrus est homo. 

Ambae affirmantes nequeunt generare negantem. Cum 
enim in praemissis nulla sit negatio, conclusio negativa 
in ipsis implicite non invenitur. Proinde nec explicite 
talis conclusio enuntiari potest. 

Utraque si praemissa neget, nihil inde sequetur. Id est, 
si ambae praemissae sunt propositiones negativae, nulla 
conclusio ex ipsis erui potest. Tunc enim de relatione, 
quam duo extrema habent inter se, nihil dicitur in prae- 
missis. Proinde nec in conclusione de ipsis quicquam 
recte enuntiari potest (p. 67, fig. 13). 

Peiorem sequitur semper conclusio partem. Sensus est: 
si altera praemissa affirmativa fuerit, altera negativa, con- 
clusio erit negativa; si altera universalis fuerit, altera 
particularis, conclusio erit particularis. 

Ratio : 

1. Prioris assertionis ratio patet ex ipsa natura syl- 
logismi (p. 66, fig. 11). 

2. Si altera praemissa fuerit universalis , altera parti - 
cularis, conclusio particularis sit oportet. Etenim: 

a) Sit primo utraque praemissa affirmativa. Tunc unus 
tantum in ipsis invenietur terminus universalis, subiectum 
scilicet praemissae universalis. Sed terminus ille, propter 
regulam «Aut semel aut iterum . . .», medius terminus sit 
oportet. Extrema proinde in praemissis erunt particularia 
et consequenter in conclusione necessario particularia 
erunt iuxta regulam «Latius hos. . .». Conclusio igitur 
in hoc casu erit particularis. 

b) Sit altera affirmativa , altera negativa. Tunc con- 
clusio erit negativa, propter regulam supra declaratam. 
Sed etiam particularis necessario erit. Si enim esset 

universalis negativa, tres in praemissis requirerentur termini 
universales: medius scilicet, propter regulam «Aut semel. . .», 
subiectum et praedicatum conclusionis, propter regulam 
«Latius hos. . .». Subiectum enim conclusionis universale 
est ex hypothesi; praedicatum vero, quia est attributum 
propositionis negantis, sumitur secundum totam suam ex- 
tensionem. Tres ergo in praemissis requiruntur termini 
universales. Sed revera in ipsis non sunt nisi duo termini 
universales. Subiectum enim propositionis particularis et 
attributum propositionis affirmativae sunt particulares. 
Ergo conclusio universalis ex huiusmodi praemissis recte 
erui non potest. 

Nil sequitur geminis ex particularibus umquam. Nam 

1. Si ambae sunt affirmantes , nullus in ipsis invenitur 
terminus universalis, quod est contra regulam «Aut semel 
aut iterum. . .». 

2. Si altera est affirmans , altera negans , duo in prae- 
missis requiruntur termini universales, ut conclusio parti- | 
cularis negans recte erui possit. Sed revera in ipsis ?ion 
est nisi unicus terminus universalis, praedicatum scilicet 
propositionis negantis. Ergo nulla recte deduci potest 
conclusio ex syllogismo, cuius praemissae ambae sunt 
particulares. 

§ 2. De regulis, quae diversis syllogismi figuris sunt 
propriae. 

I. Notio figurae syllogismi et species . 

Hucusque syllogismum consideravimus in perfectissima 
sua et magis naturali forma. Qua quidem forma termini 
ita inter se disponuntur, ut medius terminus in maiore 
sit subiectum et in minore praedicatum. Hinc, si medius 
terminus littera M exprimitur, extrema vero litteris S et 
P (subiectum et praedicatum conclusionis), perfectissima 
illa forma hac figura repraesentari potest: 

M — P 
S — M 
S — P 

Fi g. I. 


Id enim, quod syllogismi figura dicitur, est « medii termini 
cum extremis apta dispositio ad concludendum » ‘. 

Sed praeter perfectissimam illam formam, aliae etiam 
inveniuntur minus perfectae, quae scilicet minus clare con- 
nexionem conclusionis cum praemissis exprimunt. Possunt 
autem formae illae sic repraesentari: 


P — M M — P 

S — M vel M — S 
S — P S — P. 

Fig. II. Fig. III. 


Exemplum primae figurae expositum habes 
supra, p. 69 ; exemplum vero secundae figu- 
rae habebis, si dixeris (fig. 15): 

Omnis homo est rationalis. 

Atqui leo non est rationalis. 

Ergo leo non est homo. 

Tertiae vero figurae exemplum praebet 
hic syllogismus (fig. 16) : 


Iro 



Fig. 15. 


Omnis homo est rationalis. 

Atqui omnis homo est animal. 

Ergo aliquod animal est rationale. 

Tres proinde distinguuntur syllogismi 
figurae: in prima medius terminus ita 
disponitur, ut sit subiectum in maiore, 
praedicatum, in minore (sub-prae); in 
secunda vero, praedicati munere fungitur 
in utraque praemissa (prae-prae) ; in tertia 
denique medius terminus subiectum est 




1 Cf. Frick , Log. p. 67 — 72. 

in utraque (sub-sub). Tres illae figurae hoc versiculo ex- 
primuntur : 

Sub-prae prima, sed altera bis-prae, tertia bis-sub K 
II. Regulae autem singularum figurarum hae sunt: 
primae figurae (sub-prae) : Sit minor affirmans, maior vero 
generalis. 

alterius figurae (bis-prae): Una negans esto, maior vero 
generalis. 

tertiae denique (bis-sub): Sit minor affirmans, conclusio 
particularis. 

Regulae illae speciales in generalibus syllogismi regulis 
fundantur. Exercitationis vero gratia, quomodo hoc fiat, 
discipulus ipse sibi demonstret. 

Notandum tamen est has regulas omnes speciales 
negativas potius esse quam positivas, i. e. nisi ipsas secutus 
f iteris, recte non concludes ; sed si servantur, non eo ipso 
sequitur, ut syllogismus necessario rectus sit. Ad recti- | 

tudinem enim requiritur, ut contra nullam ex syllogismi J 

regulis peccetur. Sit e. g. hic tertiae figurae syllogismus: * 

Aliquis homo est iustus. Atqui aliquis homo est philo- j 
sophus. Ergo aliquis philosophus est iustus. — Omnibus 
regulis tertiae figurae hic syllogismus est conformis. Minor . 
enim est affirmans, et conclusio, particularis; non est 
tamen rectus, quia peccat contra regulam: «Nil sequitur 
geminis . . .» 2 . 

— P — M 

1 Sunt qui quartam figuram : M — S (prae-sub), excogita- 

S — P 

verint. Sed haec figura non est nisi primae figurae inversio. Cum 
praeterea sit magis complicata et in praxi minus utilis, sine iac- 
tura hic relinqui potest. 

2 Si positive idque artificiose , non scientifice, scire vis, quinam 
syllogismi sint recti, quinam falsi, ad syllogismi modos insuper erit 
recurrendum. Est autem modus: praemissarum et conclusionis apta 
ordinatio inter se secundum quantitatem et qualitatem. Quantitatem 
simul et qualitatem propositionum scimus exprimi litteris AEIO 

§ 3. De syllogismis categoricis compositis vel complexis. 

De syllogismis compositis vel complexis, quoad recti- 
tudinem, haec sunt monenda: 

I. Sedulo cavendum est, ne in conclusione explicite 
plus enuntietur quam in praemissis implicite assertum est. 


(p. 60). Tot igitur erunt praemissarum cum conclusione ordina- 
tiones possibiles , absolute loquendo , quot erunt ex quattuor istis 
litteris ternariae combinationes possibiles, iuxta leges mathematicas. 
Est autem summa combinationum illarum omnium 4® = 64. Ex 
his 52 invenies contra generales syllogismi regulas peccare, ita ut, si 
a figurarum regulis abstrahis, possibiles remaneant tantum 12, qui 
sunt: AAA, AAI, AII, 1 AI, AEE, AEO, AOO, EAE, EAO, 
EIO, IEO, OAO. 

AEO, cum contineatur in AEE, praetermitti potest. 

Hi modi utiles, si termini iuxta regulas trium figurarum diversi- 
mode disponuntur, efficiunt 19 formas syllogismi rectas, quae quat- 
tuor hisce versiculis ingeniosissime exprimuntur: 

i a fig. : Barbara, Celarent, Darii, Ferio: (modi ind.) Bamalipton ; 

Celantes, Dabitis, Fapesmo, Frisesomorum. 

2 a fig.: Cesare, Camestres, Festino, Baroco; 3 a fig.: Darapti, 
Felapton, Disamis, Datisi, Bocardo, Ferison. 

Quae omnia ut recte intellegantur, notandum est tres syllabas 
cuiuslibet vocis tres propositiones syllogismi denotare cum ipsarum 
quantitate et qualitate, ut paulo ante dictum est. Sic Barbara 
syllogismum exprimit cuius tres propositiones sunt universales affir- 
mantes ; Celarent , syllogismum cuius maior est universalis negans, 
minor, universalis affirmans, conclusio, universalis negans, e. i. p. 
Quinque voces quae linea supposita sunt notatae (modi ind.), 
significant modos primae figurae inversae , quam nonnulli quartam 
figuram vocant (p. 78). 

Litterae vero consonantes diversarum illarum vocum ad reduc- 
tionem modorum inserviunt. Ope enim conversionis propositionum 
et transmutationis praemissae maioris cum minore plurimi modi 
figurarum reliquarum reduci possunt ad figuram primam , ut sic 
clarius necessitas consequentiae ostendatur. Haec omnia autem sic 
exprimuntur: «Litterae initiales BCDF innuunt, ad quem modum 

Periculum vero huiusmodi peccati non raro latet in syl- 
logismo cuius praemissa alterutra vel utraque est , propo- 
sitio occulte composita. 

Sic vitiosa est haec concludendi ratio, quae tamen in 
terminis aliquam rectitudinis speciem habet: Ens infinite 
perfectum est aeternum. Atqui solus Deus est ens in- 
finite perfectum. Ergo solus Deus est aeternus. Ex- 
ponibiles exponantur, et clare videbis conclusionem duas 
continere assertiones, quarum una vera est et recte de- 
ducta, altera vero illegitima. 

Regula autem generalis hac in re sic enuntiari potest : 
Syllogismus compositus primo resolvatur in diversos syllogis - 


primae figurae syllogismus reducendus sit. Litterae S et P signi- 
ficant propositionem vocali praecedenti significatam esse conver- 
tendam , S quidem conversione simplici , P , conversione per acci- 
dens. Littera M significat maiorem cum minore transmutandam. 
Littera C in medio vocabuli dicit syllogismum ad primam figuram 
reduci non posse. Huiusmodi sunt syllogismi in Baroco et Bocardo. 
Hi igitur solum indirecte ad evidentiam maiorem demonstrari 
possunt, videlicet per deductionem ad absurdum seu impossibile. . . . 
Sit igitur e. g. syllogismus in Bgroco: Omnis virtus est bona.’ 
Aliqua aemulatio non est bona. Ergo aliqua aemulatio non est 
virtus. Adversarius, concessa maiore et minore, negans consequens, 
eo ipso admittit eiusdem propositionem contradictoriam , nimirum : 
Omnis aemulatio est virtus. Iam ex hoc admisso, syllogismo evi- 
denti primae figurae, cogitur admittere etiam contradictoriam alte- 
rius praemissae a se concessae, et hinc sibi aperte contradicere debet, 
scilicet retineatur maior: Omnis virtus est bona; ponatur minor: 
Omnis aemulatio est virtus ; ergo omnis aemulatio est bona. Quod est 
contradictoria minoris antea ab ipso admissae» ( Frick , Log. p. 72). 

Sed de hisce dialecticis dumetis satis. Admodum enim sunt 
subtilia et, usu spectato, fere nullius momenti. Quapropter, «« tyro- 
nibus nimis sint molesta, relinquantur ipsa, non enim multa erit 
iacturan (Lepidi). Attamen, sicut monet ipse ille praeclarus auctor, 
non sunt aspernanda. Apprime enim valent ad structuram argu- 
mentationis penitius ac plenius introspiciendam. 

mos, ex quibus componitur : singuli deinde syllogismi partiales 
secundum regulas examinentur et aestimentur. 

Exercitationis causa sint hi duo syllogismi examinandi : 

1. Ens infinite perfectum solum est aeternum. 

Atqui solus Deus est ens infinite perfectum. 

Ergo solus Deus est aeternus. 

2. Omnes discipuli philosophiae studiosissimi praemium 

percipient. 

Atqui omnes praeter Ioannem sunt discipuli philo- 
sophiae studiosissimi. 

Ergo omnes praeter Ioannem praemium percipient. 
II. In propositionibus compositis, praesertim vero in 
complexis , quidquid est de terminis, attendatur ad ideas, ut 
perspiciatur, quisnam proprie sit terminus medius, quinam 
termini extremi. 

Regula erit : Reducantur illi omnes ad formam simpliciorem : 
A est vel mn est B, et examinentur secundum regulas. Sub lu- 
mine vero huius regulae sequentes examinentur syllogismi : 

1. Deus salvat omnes, quos praedestinavit. 

Atqui Deus ludam non praedestinavit. 

Ergo ludam Deus non salvat. 

2. Omnis qui dicit Petrum esse baptizatum, verum dicit. 
Atqui omnis qui dicit Petrum esse Christianum, 

dicit Petrum esse baptizatum. 

Ergo omnis qui dicit Petrum esse Christianum, 
verum dicit. 

3. Animalia bruta non sunt id, quod nos sumus. 
Atqui nos sumus rationales. 

Ergo animalia bruta non sunt rationalia. 

Articulus ii. 

DE SYLLOGISMIS HYPOTHETICIS. 

§ 1. De syllogismo conexo. 

.1. Cum propositio conexa enuntiet nexum eiusmodi 
inter antecedens et consequens, ut alterum ab altero 

Reinstadler, Elem. philos. schol. 6 

pendeat et quasi in priore contineatur, duo componentia 
assimilari possunt duabus propositionibus subalternis. 
Proinde eaedem inter ipsa enuntiari possunt relationes ac 
illae, quas circa propositiones subalternas (p. 53, IV) de- 
claravimus. 

Unde: Ex veritate antecedentis sequitur veritas con- 
sequentis, sed non contra; ex falsitate consequentis sequitur 
falsitas antecedentis, sed non contra. 

II. Hinc duo sunt modi recte concludendi: 

1. Modus, qui dicitur ponens: Propositione conexa in 
altera praemissa posita, si in altera ponitur (affirmatur) 
antecedens, in conclusione recte ponitur consequens. E. g.: 

Si Deus iustus est, anima post mortem erit superstes. 

Atqui Deus iustus est. 

Ergo anima post mortem erit superstes. 

Non recte vero concluderes, si diceres: 

Atqui anima post mortem erit superstes. 

Ergo Deus iustus est. 

2. Modus, qui dicitur tollens: Propositione conexa in 
altera praemissa posita, si in altera tollitur (negatur) con- 
sequens, in conclusione recte tollitur antecedens. E. g. : 

Si anima post mortem non erit superstes, Deus 
est crudelis. 

Atqui Deus non est crudelis. 

Ergo anima post mortem (non non) erit superstes. 
Vitiosa vero esset ratiocinandi ratio: 

Atqui anima humana post mortem erit superstes. 

Ergo Deus non est crudelis. 

§ 2. De 'syllogismo coniunctivo. 

I. Cum propositio coniunctiva hoc unum enuntiet, talem 
esse inter componentia relationem, ut iudicata praedicata 
simul subiecto inesse non possint, duo componentia as- 
similari possunt duabus propositionibus contrariis. Eaedem 

proinde inter ipsas vigent relationes ac inter duas pro- 
positiones contrarias (p. 52, II). 

Hinc: Ex veritate unius componentis sequitur f a/sitas 
alterius, sed ex falsitate unius non sequitur veritas alterius. 

II. Unde unicus tantum recte concludendi modus ad- 
mitti potest, modus scilicet qui dicitur ponendo-tollcns, id 
est: Uno membrorum maioris in minore posito (affirmato), 
alterum debet in conclusione tolli vel negari. E. g. : Petrus 
non simul sedet et stat. Atqui Petrus sedet. Ergo non 
stat. Illegitima vero est illatio: Atqui non sedet. Ergo stat. 

§ 3. De syllogismo disiunctivo. 

I. Propositionem disiunctivam scimus (p. 46) enuntiare 
inter plures propositiones eiusmodi relationem, ut illae ne- 
queant esse simul verae nec simul falsae, sed necessario quae- 
dam verae, quaedam falsae exsistant. Diversa componentia 
proinde inter se easdem relationes habent ac propositiones 
contradictoriae, cum quibus assimilantur (p. 51. 52). 

Hinc: Ex veritate unius co?npone?itis sequitur falsitas 
alius, et ex falsitate unius sequitur veritas alius. 

II. Duo proinde admittendi sunt modi recte con- 
cludendi : 

1. Modus ponendo-tollens , i. e. uno membrorum maioris 
in minore affirmato, alterum vel alia in conclusione sunt 
neganda. E. g. : Aut dies est, aut nox. Atqui dies est. 
Ergo non est nox. 

2. Modus tollendo-ponens, i. e. uno membrorum maioris 
in minore negato, aliud vel alia in conclusione sunt affir- 
manda. Sic, in exemplo allato, recte concluditur: Atqui 
non est dies. Ergo est nox. 

Notandum. Cum de natura propositionis disiunctivae 
sit, ut enuntiet praedicata iudicata simul subiecto inesse 
non posse, sequitur ut, quando membra maioris plura 
sunt quam duo, uno in minore affirmato, cetera in con- 
clusione copulative neganda sint, i. e. adhibita particula 

6 * 

« neque ». Sit e. g. propositio disiunctiva: Aut hiems est, 
aut ver, aut aestas, aut autumnus. Si in minore ponitur: 
Atqui hiems est, recte concludes dicendo: Ergo neque 
ver est, neque aestas, neque autumnus. 

Item, ex eadem ratione, si in minore unum membrum 
negatur, cetera in conclusione disiunctive tantum affirmanda 
sunt, i. e. adhibita particula « aut ». In exemplo allato, 
si in minore dicitur: Atqui non est hiems, concludendum 
erit: Ergo aut ver est, aut aestas, aut autumnus. 

Quae quidem omnia valent pro syllogismo proprie 
disiunctivo recte instituendo. Idem vero dici non potest 
de conclusione syllogismi improprie disiunctivi. Cum enim 
in propositione improprie disiunctiva (p. 47) indicetur, 
si minus omnia propositionis membra, vel saltem unum 
ex eis verum esse, uno membro in minore affirmato, alia 
in conclusione non recte negantur. 

Sit e. g. propositio: Petrus Magistrum suum vel ex 
levitate vel ex falso respectu humano vel ex ignavia vel 
ex perfidia negavit. 

Si in minore ponitur : Atqui non ex perfidia negavit, 
recte quidem concluditur: Ergo negavit vel ex levitate 
vel ex falso respectu humano vel ex ignavia. Sed si in 
minore dicitur : Atqui ex levitate negavit, non recte con- 
cluderetur: Ergo neque ex falso respectu etc. negavit. 

Articulus iii. 

DE QUIBUSDAM SYLLOGISMIS IMPERFECTIS. 

Syllogismi imperfecti maxime notandi sunt: Enthy- 
mema, Epicherema, Sorites, Prosyllogismus, Dilemma. 

Enthymema est: syllogismus abbreviatus , in quo una 
praemissa , animo retenta , voce non exprimitur . E. g. : Deus 
est iustus. Ergo iustam mercedem retribuet. 

Animo retinetur maior : Omnis iustus iustam mercedem 
retribuit. Ad rectitudinem huiusmodi syllogismi diiudi- 


Digitized by Google 



DE QUIBUSDAM SYLLOGISMIS IMPERFECTIS. 


»5 


candam restituenda est propositio suppressa, quae potest 
esse vel maior vel minor. Si in antecedente deest con- 
clusionis praedicatum, ut in exemplo allato, maior resti- 
tuenda est ; si subiectum deest, minor animo est retenta. 
Si neutrum extremum in antecedente inveniatur, syllogis- 
mus integer hypotheticus erit, e. g. : Pluit. Ergo amicus 
non veniet; subintellegitur maior: Si pluit, amicus non 
veniet. 

Epicherema est : argumentatio , in qua uni vel alteri prae- 
missae vel utrique simul adicitur probatio. E. g. : Homo 
habet animam spiritualem , potest enim cogitare. Atqui 
anima spiritualis est immortalis, quia ens spirituale cor- 
rumpi non potest. Ergo homo habet animam immortalem. 

Sorites (stopsow, cumulo, congero) est: argumentatio 
constans pluribus propositionibus ita inter se conexis y ut 
praedicatum propositmiis antecedentis fiat subiectum proxime 
sequentis , et ita porro , donec ad conclusionem discurrat , in 
qua subiectum primae propositionis cum praedicato ultimae 
coniungitur. E. g. : 

Vir bonus habet bonam conscien- 
tiam. 

Qui habet bonam conscientiam, 
fruitur pace. 

Qui fruitur pace, beatus est. 

Ergo vir bonus beatus est. 

Regulae : i . Nulla praemissa sit ne- 
gativa praeter ultimam. 

2. Nulla praemissa sit particularis praeter primam. 
Rationes harum regularum cognosces, si structuram 
huiusmodi argumentationis perspexeris, vel totum syllogis- 
mum in syllogismos partiales resolveris. 

Prosyllogismus vel Poly syllogismus est : argumentatio duo- 
bus vel pluribus syllogismis constans , in qua conclusio prioris 

fit praemissa posterioris. E. g. : Anima, quae operationes elicit 
intrinsece independentes a materia, est ipsa independens 
intrinsece a materia. Atqui anima humana operationes 
elicit intrinsece independentes a materia. Ergo anima 
humana ipsa est intrinsece independens a materia (spiri- 
tualis). Sed quidquid est intrinsece independens a materia, 
non habet partes constitutivas. Ergo anima humana non 
habet partes constitutivas (est simplex). 

Dilemma est: argumentatio constans propositione dis - 
iunctiva ac duabus hypotheticis conexis , quae ambae ad con- 
cludendum aliquid contra adversarium adhibentur l . Exem- 
plum huiusmodi argumentationis praeclarum habes apud 
S. Augustinum , De civitate Dei 1 . 28, c. 8. Ad pro- 
bandam enim veritatem fidei catholicae sic ibi argu- 
mentatur : Fides catholica aut propagata est miraculis aut 
sine miraculis. Si primum, ergo vera est, utpote miraculis 
confirmata. Si alterum, hoc maximum miraculum est, 
quod sic propagata est. Ergo in omni casu divinitus 
propagata est. 

Pro rectitudine huius argumentationis requiritur : 

i°, ut enumeratio partium propositionis disiunctivae 
sit completa: alioquin in conclusione non recte dicitur 
«ergo in omni casu ». Contra hanc regulam peccat prae- 
clarum illud quod Omar califo tribuitur argumentum. 
Interrogatum scilicet, quid de Alexandrina illa biblio- 
theca faciendum esset, hoc dilemmate ipsum respondisse 
ferunt: 

Vel libri huius bibliothecae eadem continent atque 
Alcoranum, vel contraria. Si eadem, inutiles sunt; si 
contraria, sunt nocivi. Ergo flammis sunt comburendi. 

2 0 , ut conclusiones singulorum membrorum et con- 
clusio generalis necessariae sint et stricte deductae ; alioquin 
argumentum retorqueri potest. Sic sequens argumen- 

1 Inde facile cognoscis, quid sit trilemma, quadrilemma. 
retriL 


Digitized by Google 


DE QUIBUSDAM FALSIS ARGUMENTATIONIBUS. 


87 


tum, quo quis a gubernio suscipiendo aliquem deterrere 
conatur : Aut bene aut male subditos administrabis. 

Si bene , displicebis malis ; si male , displicebis bonis. 
Ergo in omni casu displicebis. Proinde gubernium tibi 
non est suscipiendum, — hoc modo retorqueri potest: 
Aut bene aut male subditos administrabo. Si bene, 

placebo bonis ; si male , placebo malis. Ergo in 

omni casu placebo. Proinde gubernium mihi est sus- 
cipiendum \ 


Articulus iv. 

DE QUIBUSDAM FALSIS ARGUMENTATIONIBUS. 

Nobis in animo non est omnes illegitimas concludendi 
rationes hic referre. De nonnullis enim iam supra dixi- 
mus, cum de rectitudine diversorum syllogismorum sermo 
erat. Pro primis autem his disciplinis nostris satis erit, 
si mentem ad speciales quasdam argumentationes ad- 
verterimus, quae sub specie veritatis falsam conclusionem 
inferunt . Huiusmodi argumentationes, cum ordinario fiant 
cum intentione decipiendi , sophismata vel fallaciae dicuntur, 
ut distinguantur a syllogismis, in quos defectus rectitudinis 
praeter mentis intentionem irrepsit (paralogismi). 

Paecipua vero sophismata sunt : aequivocatio, fallacia 
sensus compositi et divisi, fallacia a dicto simpliciter ad 
dictum secundum quid et vice versa, ignorantia elenchi, 
petitio principii. 

Aequivocatio fit, cum aliquis in eodem argumento eadem 
voce utitur secundum sensum diversum, ita ut quartum 


1 Aliud a petulantibus discipulis circumfertur vitiosum dilemma, 
quod lingua germanica sic exprimitur: Entweder sind die Pro- 
fessoren ordentliche oder aufserordentliche. Sind sie ordentliche, so 
wissen sie nichts Aufserordentliches. Sind sie aufserordentliche, 
so wissen sie nichts Ordentliches. Also . . . ! 

quendam terminum introducat. Huius rei exempla supra 
(p. 74) protulimus. 

Fallacia sensus compositi et divisi contingit, cum ar- 
guendo aliquis propositionem in sensu composito intelle- 
gendam in sensu sumit diviso et e converso. 

In sensu composito intellegenda est enuntiatio, cum 
praedicatum de subiecto non nisi aliqua proprietate 
affecto vel sub quadam hypothesi accepto, seu quatenus 
tale est, praedicari potest. Sic in sensu composito intelle- 
genda est haec propositio: Peccatores regnum caelorum 
obtinere non possunt. Sensus autem (compositus) est: 
Peccatores ut peccatores, si remanent peccatores , regnum 
caelorum obtinere non possunt. Fallacia sensus divisi 
proinde deciperet qui sic argueret: Peccatores regnum 
caelorum obtinere non possunt. Atqui S. Augustinus erat, 
peccator. Ergo regnum caelorum obtinere non potuit. 

In sensu vero diviso intellegenda est enuntiatio, cum 
ea proprietas vel hypothesis removenda est, ut propositio 
veritate gaudeat. Haec verba Christi, e. g. : «Caeci vident, 
claudi ambulant, surdi audiunt, mortui resurgunt», in sensu 
diviso sunt intellegenda. Significant enim: Caeci desinunt 
esse caeci et vident, etc. 

Hinc sophisma compositionis est sequens argumentatio : 
Christus facere non potuit ea, quae in conceptu pugnant. 
Sed caecos videre, surdos audire, mortuos resurgere vel 
vivere, in conceptu pugnant : caecitas enim et visus, vita 
et mors, alia, sunt ideae repugnantes (p. 25, II). Ergo 
Christus facere non potuit, ut caeci viderent, etc. 

Fallacia a dicto simpliciter ad dictum secundum quid et 
e converso committitur, cum ex eo, quod aliquid convenit 
alicui absolute, i. e. omni particulari conditione remota, 
arguitur hoc ipsi convenire etiam secundum quid , i. e. 
etiam in tali particulari circumstantia, vel e converso, 
cum ex eo, quod aliquid convenit subiecto propter talem 
circumstantiam vel quoad partem, infertur illi ipsum illud 

etiam convenire absolute vel quoad totum. E. g. : Lex 
mosaica antiquata est. Ergo et decalogus antiquatus est 
— Quod non amisisti, habes. Atqui cornua non amisisti. 
Ergo cornua habes. 

Ignorantia elenchi committitur, quando quis, non at- 
tingens statum quaestionis, non probat quod est pro- 
bandum. Quod tripliciter fieri potest: vel ex eo, quod 
nimium probat («Qui nimium probat, nihil probat»); vel 
ex eo, quod non satis probat; vel ex eo, quod aliquid 
aliud probat , quod non est in quaestione. Ignorantia 
elenchi e. g. decipiunt qui , ut doctrinam catholicam 
idololatricam esse ostendant, probant sanctos non esse 
adorandos J . 


1 «On prouverait trop , par exemple , si, dans une assemblee 
ou on delibere si on doit ou non faire la guerre , un philosophe 
ou un quaker venait dire que toute guerre est injuste , car cette 
assemblee ne discute pas sur la guerre en general, mais sur telle 
guerre en particulier. 

«On ne prouverait pas assez , si on prouvait que cette guerre 
serait avantageuse , suppose qu’elle reusslt : car il ne suffit pas 
qu’elle soit avantageuse, mais il faut qu’elle soit juste et possible. 

«Enfin on prouverait a. cote en soutenant qu’il faut travailler 
a la grandeur de son pays, car il peut y avoir d’autres moyens 
d’assurer la grandeur d’un peuple que la guerre. 

«,On prouve autre chose *, ecrit fort a propos le R. P. Castelein, 
,quand on confond deux problemes qui se ressemblent. Ce qui 
arrive assez souvent dans des questions subtiles ou compliquees 
et meme dans des questions plus simples, mais que 1’on veut tran- 
cher sans les avoir etudi^es. 

*,Ainsi, quand les incr£dules veulent prouver que la foi chre- 
tienne est contraire a la raison , iis confondent generalement la 
foi chretienne avec la credulite et la superstition , 1’autorite de 
1’Eglise avec une autorite aveugle et despotique, les mysteres que 
nous disons 6tre surnaturels avec des formules soit inintelligibles, 
soit contradictoires, et puis iis d&nontrent, parfois avec une grande 
force de verite et de logique, que la raison ne doit pas abdiquer 

Petitio principii est argumentatio, in qua vel ipsa con- 
clusio vel aliud iudicium, cuius certitudo ab ipsius con- 
clusionis certitudine pendet, assumitur tamquam principium 
(praemissa) syllogismi, vel brevius: est argumentatio, in 
qua suppo?iitur ut verum id y de quo quaeritur. Petitio 
principii vocatur circulus vitiosus y quando duorum pro- 
bandorum unum demonstratur ex altero, alterum iterum 
ex priore, A ex B et deinde B ex A. Circulum vitiosum 
facit e. g. qui (Cartesius) veracitatem Dei probat ex 
evidentia et deinde valorem evidentiae admittit unice 
propter veracitatem Dei. 

ni se transformer en credulite , qu’on ne doit pas se soumettre a 
une autorite qui serait aveugle et tyrannique, et qu’on ne doit pas 
admettre comme vraies et certaines des formules qui seraient, sous 
tout rapport, inintelligibles ou qui impliqueraient une vraie contra- 
diction. — Tout ce raisonnement est hors de la question parce 
qu’il suppose fausseinent que notre foi est de la credulite, I’auto- 
rit£ de 1 ’Eglise du despotisine, et nos myst£res des formules vides 
de sens ou pleines de contradictions : ceux qui ont la-dessus une 
conviction oppos£e a la notre, doivent, pour nous refuter, atteindre 
le principe meme de nos convictions 1 » ( Mercier , Logique p. 232). 

CRITERIOLOGIA. 

PRAENOTIONES. 

I. Criteriologiae definitio. Criteriologia (a xpirr^piov et 
Avyoc) vel critica (a voce xptvetv, discernere) definitur: 
scientia verae certaeque cognitionis humanae. Dicitur: 

1. scientia cognitionis humanae , quibus verbis critica, 
quatenus agit de operationibus mentis , convenit cum 
dialectica. Critica enim, sicut dialectica, scientia est 
dire diva ipsius actus rationis (p. 9 et 12). 

2. verae certaeque cognitionis humanae, ut indicetur 
differentia specifica, nota scilicet, qua critica distinguitur 
a dialectica. Dialectica enim formaliter respicit «rectum 
ordinem ponendum in operationibus mentis humanae » (p. 12); 
criticae vero obiectum formale est ipsarum illarum opera- 
tionum veritas et certitudo obtinenda. Aliis verbis: dia- 
lectica scientifice inquirit de regulis, quas mens sequi 
debet, ut operationes ipsius sint rectae; critica vero, de 
regulis, quae necessariae sunt, ut eaedem operationes sint 
verae et qua tales certo cognosci possint: ambae igitur, 
pro suo quaeque munere, concurrunt ad operationum 
mentis rectum usum edocendum *. 

II. Divisio. Ex hoc speciali criteriologiae fine desu- 
mitur eius divisio. Ut enim mens nostra recte infor- 
metur secundum cognitionem scientificam regularum, 


1 Cf. p. 9. 

quibus ad veritatem et certitudinem devenire possit, tria 
ipsi sunt praestanda: i. Generatim ostendendum est in- 
tellectum humanum certitudinem acquirere posse, simul- 
que declarandum, quanam ratione hoc fiat. 2. Sub lumine 
huius cognitionis quasi fundamentalis examinanda sunt 
diversa media (fontes , criteria) , quibus ad certitudinem 
obtinendum utimur, idque, ut eorum valor declaretur et 
demonstretur. 3. Denique, ut cognitio illa perficiatur, 
praecipua quae circa veritatem et certitudinem ex hac 
doctrina analytice comperta fuerint elementa, synthetice 
erunt exponenda. 

Tribus proinde capitibus 

1. Variae sententiae circa exsistentiam et fundamentum 
certitudinis generatim exponentur et examinabuntur. 

2. Diversi certitudinis fontes examini subicientur. 

3. Doctrina circa veritatem et certitudinem synthetice 
exponetur. 

Caput i. 

DE VARIIS QUAE CIRCA EXSISTENTIAM ET 
FUNDAMENTUM CERTITUDINIS LATAE 
SUNT SENTENTIAE. 

"praenotiones. 

Duae sunt notiones, quae in hac secunda parte menti 
saepissime occurrunt : notio scilicet veritatis et notio certi- 
tudinis. Quarum notionum cognitio reflexa fructus erit 
ex ipsius huius criticae diligenti studio percipiendus. 
Interdum tamen maxime iuvabit directam illarum rationum 
notionem breviter hic declaravisse. Sit ergo 

I. De notione veritatis. 

Veritatem hic primario intellegimus veritatem cogni- 
tionis, quae dicitur etiam veritas logica. Vera autem est 
cognitio omnis, quae est conformis cum re, ad quam 
refertur. Proinde veritas logica definitur; conformitas 

vel adaequatio intellectus ad rem. Sed veritas logica, 
ut logica, quatenus scilicet est cognitionis , perfecta est cum 
non solum conformis est cum re, sed etiam ut conformis 
ab intellectu perspicitur vel pronuntiatur . Veritas proinde 
logica formaliter in sua perfectione perspecta dicitur: 
ipsa adaequatio intellectus et rei ab intellectu percepta. Mani- 
festum autem est hanc perfectam veritatem proprie non 
inveniri nisi in iudicio. Hoc sensu vocem veritatis su- 
mimus, quando loquimur de veritate cognitionum nostrarum, 
vel cum dicimus: « Mens humana potest assequi veritatem» , 
i. e. mens humana potest assequi conformitatem cogni- 
tionis suae cum re, immo conformitatem illam cognitionis 
cum re potest percipere. 

Non raro tamen verae dicuntur non solum cognitiones 
sed etiam res ipsae, ad quas referuntur, quatenus scilicet 
vel sunt conformes cum aliquo intellectu vel cognitionem 
ipsis conformem in intellectu quodam creato efficere pos- 
sunt. Haec veritas rerum (veritas ontologica) definitur: 
adaequatio rei ad intellectum l . Sic ipsa enuntiabilia de 
rebus, priusquam intellectus humanus eas actu enuntiat, 
iam dicuntur veritates. Dicimus e. g. «Deum exsistere» 
est veritas, quam omnes homines cognoscere possunt ; «bis 
duo sunt quattuor» est veritas evidens; alia huiusmodi. 
Hoc sensu vocem veritatis nonnumquam sumemus, ut cum 
dicemus: «Homo multas veritates cognoscere potest», 
vel «multae veritates ab intellegentia humana sunt re- 
motae». 

II. De notione certitudinis. 

Quid sit certitudo iam aliquid colligere possumus ex 
iis, quae in Prolegomenis (p. i) circa cognitionem certam 
diximus. Ex his enim elucet certitudinem recte definiri 
posse ut sit: firma mentis adhaesio ad veritatem cognitam. 


De hac veritate ontologica fusius sermo erit in ontologia. 

Firma autem adhaesio illa est, quae fit sine errandi j 
formidine, prout rem supra (p. i) explicavimus. 

De diversis certitudinis speciebus capite III ex pro- 
fesso dicturi sumus. Unam tamen ex his divisionibus hic | 
referemus , cum eius cognitio multum valeat ad recte 
intellegendum, qualis sit status quaestionis hoc tractatu \ 
positae. Quae quidem divisio desumitur ex parte per- 
fectionis cognitionis motivorum adhaesionis. Sub hoc enim 
respectu certitudo dividitur in vulgarem et philoso- 
phicam. 

Certitudo naturalis vel vulgaris vel directa vel spontanea 
ea est, quae fit cum cognitione directa tantum motivorum 
adhaesionis. Id est, in tali certitudine mens reflexione 
non redit in suum actum adhaesionis, ut motiva maturius 
perspiciat, quibus ad adhaerendum adducitur; sed sub 
influxu illorum motivorum directe apprehensorum firmiter 
assentit. Talis est e. g. certitudo, quam habet vir in- 
doctus vel rusticus de exsistentia mundi et de aliis veri- 
tatibus multis, quae, utpote humanae vitae necessariae, 
facile cognoscuntur. 

Certitudo philosophica vel scientifica vel reflexa ea est, 
quae fit cum cognitione reflexa motivorum adhaesionis. 

In tali certitudine mens firmiter, adhaeret, quia, reflexione 
circa motiva adhaesionis instituta, eorum valorem solidum 
esse, scientifice perspexit. Talis est certitudo, quam philo- 
sophus e. g. de exsistentia mundi et Dei ex experientia 
et ex studio criteriologiae et theodiceae hausit *. 

His declaratis, de sententiis iam dicemus, quas circa 
exsistentiam et fundamentum certitudinis proferunt: non 
tamen de omnibus , sed de iis tantum , quarum cognitio 
pro tempore et pro re maxime est utilis. I 


1 Cf. hanc certitudinis divisionem cum logicae divisione in 
naturalem et artificialem (p. io). 

Articulus i. 

DE SCEPTICISMO. 

§ i. Eius expositio. 

Notio. Sceptidsmus est sententia eorum, qui, naturali 
certitudine contempta, eo devenerunt, ut certitudinem 
omnem negandam esse affirmaverint l . 


1 Inter eos, qui scepticismum aperte professi sunt , ad augen- 
dum scientia animum, hic nominandi sunt : 

1 . Qui Pyrrhonem magistrum secuti , sceptici et erant et voca - 
bantur. Pyrrho vero Elide natus (fuit 360 — 270 a. Chr.) «dixisse 
fertur nihil honestum vel inhonestum neque iustum neque in- 
iustum, neque verum neque falsum. Difficultatibus indissolubilibus 
irretiri eum , qui vel aliquid pro re certa asseverasset. Derisus a 
praesentibus, cum a cane territus post arborem recessisset, difficile 
esse dixit hominem penitus exuere» ( Pesch , Inst. log. I, 46). 

2. Academici qui dicuntur. Academiam autem intellegimus : 

a) mediam vel secundam (non primam, quae Platonis fuit), eam 
scilicet, quae Arcesilaum auctorem habuit. De «ignorantiae illo 
magistro» sic Tullius : «Arcesilaus (318 — 245 a. Chr.), inquit, negabat 
esse quicquam quod sciri posset, ne illud quidem ipsum, quod So- 
crates sibi reliquisset ; sic omnia latere in occulto neque esse quic- 
quam quod cerni aut intellegi posset. Quibus de causis nihil 
oportere neque profiteri neque affirmare quemquam , neque assen- 
siones approbare, cohibereque semper et ab omni lapsu continere 
temeritatem, quae tum esset insignis, cum aut falsa aut incognita 
res approbaretur» (Academ. post. I, 12). 

b) novam vel tertiam , quam Carneades (215 — 130 a. Chr.) instituit. 
Is certitudinem omnem quidem reiecit, probabilitatem tamen simpli- 
citer admisit. Huius scholae principia professus est Philo eiusque 
discipulus Cicero (106 — 43). A Carneadis tamen doctrina Tullius 
in eo recessit, quod admisit alias aliis opiniones esse posse verisi- 
miliores. 

3. Saeculo III inter scepticos maxime enituit Sextus Empiricus 
(200 p. Chr.). 

4. Inter scepticos vero recentiorum temporum nominandi sunt : 

Sceptici duplicis sunt speciei: 

Rigidi enim, certitudine reiecta, ne probabilem quidem 
opinionem haberi posse contendunt (Pyrrhonii). 

Moderatiores vero theoriam quandam probabilitatis ad- 
mittunt (Academici). 

Fundamentum. Ratmies vero, quibus sceptici inni- 
tuntur, praecipuae hae sunt: 

1. Omnes facultates nostrae veritatem cognoscendi, 
et sensitivae et rationales, inquiunt, saepe nos fallunt. 
Ergo ipsis non est fidendum. 

2. Ratio nostra fortasse opus est numinis cuiusdam 
maligni, quod voluptati habeat perpetuo errore nos im- 
plicitos esse (ita Pascal, Pensees art. 6). 

3. Argumentum vero eorum gravissimum et «incon- 
cussum» hoc est: Ut haberetur certitudo de aliquo iudicio, 
criterium aliquod requireretur, quo veritas huius iudicii 
discerneretur. Sed criterii huius legitimitas non nisi novo 
quodam iudicio cognosci potest. Requireretur proinde 
aliud criterium ad veritatem huius iudicii dignoscendam, 
et consequenter novum etiam aliud iudicium, novum aliud 
criterium, et ita porro per progressum in infinitum , nisi 
circulus vitiosus induceretur. Sed neutrum, i. e. neque 
progressus in infinitum neque circulus vitiosus, ad veritatem 
ducit. Ergo certitudo haberi potest nulla. 


Michael de Montaigne (1533 — 1592), cuius libellus: «Essais de 
morale». 

Petrus Charron (1541 — 1603), cuius libellus: «De la sagesse». 

Franciscus Sattchez (1562 — 1632), qui librum scripsit: «Quod 
nihil scitur.» 

Petrus Bayle (1647 — 1 7°6), qui scepticismuin suum in libro 
«Dictionnaire historique et critique» maxime professus est. 

Quibus ipse Pascal (1623 — 1662) annumerari potest. Cuius 
libellum «Les pensees» omnes norunt (art. 4 et 6). 

§ 2. Scepticismi refutatio. 

Haec, quam suscipimus, argumentatio non eo spectat, 
ut scepticos ab errore reducat : cum eo enim, qui scepti- 
cismum universalem serio profitetur, nulla argumentatio 
institui potest, quia nulla principia admittit. Proinde, qui 
tali morbo est affectus, is sibi insaniaeque suae est re- 
linquendus. Sed cum iis res agitatur, quorum mens 
scepticismi caligine nondum est offusa. — Quae quidem 
refutatio his fieri potest argumentis: 

I. Argumento negativo \ Omnes enim homines, vel 
ipsi sceptici , naturali necessitate multas veritates pro certis 
habent. Hoc factum ipsi sceptici ultro admittunt ut factum. 
Sed reflexione circa certitudinem illam naturalem insti- 
tuta, hic quaeritur, utrum haec certitudo sit legitima, 
utrum scilicet fiat ex propensione quadem necessaria, 
quae tota ex sola subiecti cogitantis constitutione vel na- 
tura oriatur , an efficiatur sub influxu motivi alicuius 
obiectivi. Et ad hanc quaestionem sceptici respondent ne- 
minem scire posse causam huius adhaesionis esse extra- 
subiectrvam. 

Hoc autem gratis asseritur. Argumenta enim, quibus 
innituntur, nihil valent. Et re quidem vera : 

1. Concedendum quidem est facultates nostras saepe 
nos fallere. Sed ex hoc legitime non deducitur illis 
numquam fidem praestari posse. Numquam fidem mere- 
rentur, si nullum umquam haberemus criterium di- 
gnoscendi, quando nos fallerent et quando non falle- 
rent. Sed tale criterium nobis revera deesse sceptici non 
ostendunt. 

2. Conantur illi quidem hoc ostendere, arguendo de 
progressu in infinitum vel de circulo vitioso (p. 96) ; sed 
perperam hoc faciunt. Gratis enim supponunt novo 


1 Vide p. 64. 

Reinstadler, Elem. philos. schol. 7 

semper iudicio criterium illud comparari debere, cum 
tamen experientia constet esse iudicia quaedam (puta 
principium contradictionis), in quibus uno et eodem actu 
et conexionem subiecti et praedicati et rationem obiectivam 
huius conexionis perspiciamus \ 

3. Hypothesis vero numinis maligni experientia nullo 
modo probatur, sed gratis ab ipsis ponitur modo illo y 
interrogatorio «quis scit» *. 

II. Argumentis quibusdam per absurdum 8 . Scepticus 
enim, nisi de ipso suo dubio dubitet , affirmat cum certi- 
tudine rationem humanam nihil certo scire posse, quod 
contradictionem manifeste involvit. 

Item ipsa sua ratione demonstrat rationem nihil demon- 
strare posse, alia huius modi, alia aliis absurdiora. 

Quae cum ita sint , concludendum est scepticismum ut 
systema omnino arbitrarium negandum, immo ut insaniam a 
philosopho veri nominis esse reiciendum. 


1 «Cet argument (de progressu scilicet in infinitum) repose sur 
une equivoque. II suppose que le critere de la verite, ,1’instru- 
ment judicatoire 4 dont parle Montaigne, est et doit etre extrin- 
seque k la verite m£me dont il s’agit de s’assurer. Si Thomme, 
dou6 du pouvoir de r^flechir sur sa propre pensee, est capable, et 
nous verrons qu’il Test, de prendre comme objet de connaissance 
son jugement certain, et dans ce jugement la liaison du prodicat 
au sujet, s’il est capable de voir que celle-ci se fait sous Tinfluence 
de la manifestation objective de la connexion des deux termes, la 
connaissance certaine se justifie elle-m£me, et l’on £vite a la fois 
le cercie vicieux et le progres a Tinfini» {Mercier , Criteriologie 
generale p. 82). 

2 «Que sais-je si le Dieu qui peut tout et par qui j’ai ete fait 
et cre6 tel que je suis ... ne m’a pas fait tel que je me trom- 
passe toujours?» ( Descartes , i re Meditation.) 

8 Vide p. 64. 

ARTICULUS II. 

DE CRITICISMO KANTIANO. 

§ i. Eius expositio. 

Kantii consilium. Kantius 1 ad pariendam veram certi- 
tudinem omnino necessarium esse duxit, ut ipsius rationis 
humanae crisis instituatur, inquirendo ante omnia, num 
revera habeamus facultatem cognoscendi ea, quae ex- 
perientiam, i. e. naturam physicam, transcendunt. 

Duplex enim generatim distinguit cognitionis nostrae 
obiectum: phaenomena scilicet et noumena. 

Phaenomena sunt rerum apparentiae, quae experientia 
sensuum cognoscuntur (Erscheinungen, Sinnenwesen) *. 

Noumena vero sunt realia illa, quae his phaenomenis 
subsunt, et circa quae versatur activitas intellectus et 
rationis («das Ding an sich», Verstandeswesen) *. 

De his igitur noumenis Kantius, ut scepticismo sese 
efficaciter obiceret, quaestionem sibi ponendam esse duxit, 
num ratio humana illa attingere possit, aliis verbis, cum 
noumena sint res metaphysicae : utrum metaphysica sit 
possibilis necne*. 


1 Immanuel Kant, Regismontii (Konigsberg) anno 1724 natus, 
ibique philosophiae professor 1770 — 1797, mortuus 1804. 

2 «Die Wirkung eines Gegenstandes auf die Vorstellungsfahig- 
keit, sofern wir von demselben afficiert werden , ist Empfindung. 
Diejenige Anschauung, welche sich auf den Gegenstand durch Em- 
pfindung bezieht, heifst empirisch. Der unbestimmte Gegenstand 
einer empirischen Anschauung heifst Erscheinung » (Kritik der 
reinen Vemunft p. 31 [48]) — Nota. In locis huius operis proferendis 
paginas duplici nota numeri indicabimus. Prior refertur ad edit. 
Rosenkranz (1838), altera ad edit. Rectam. 

8 Ibid. p. 196 (221). 21 1 (235). 

4 «Meine Absicht ist, alie diejenigen , so es wert finden , sich 
mit Metaphysik zu besehaftigen , zu ilberzeugen , dafs es un- 
umganglich notwendig sei , ihre Arbeit vorderhand auszusetzen, 

7 * 

Criticae explicatio. In solvenda illa quaestione, ipse 
Kantius sic dogmatizat \ 

Triplicem primum distinguit facultatem cognoscitivam: 

1. Vim sentiendi («Anschauungsvermogen») , quae est 
facultas exhibendi rerum repraesentationes, quae dicuntur 
intuitiones empiricae vel phaenomena. 

2. Intellectum («Verstand») seu facultatem iudicandi, 
i. e. multiplicitatem intuitionum ad unitatem redigendi, 
sub lumine quarundam regularum. 

3. Rationem («Vernunft») seu facultatem ratiocinandi, 

alles bisher Geschehene ais ungeschehen anzusehen und vor allen 
Dingen zuerst die Frage aufzuwerfen , ob auch so etwas , ais Me- 
taphysik, liberali nur mdglich sei» (Prolegomena zu einer jeden 
klinftigen Metaphysik, die ais Wissenschaft wird auftreten konnen, 

p- 3 [29])- 

1 Universam suam inquisitionem criticam in omnes facultates 
cognoscitivas Kantius quattuor potissimum libris absolvit : 

Critica rationis purae (Kritik der reinen Vernunft), cui alterum 
opusculum, prioris explicativum, addidit, quod inscribitur : 

Prolegomena zu einer jeden kiinftigen Metaphysik , die ais 
Wissenschaft wird auftreten konnen. 

Critica rationis practicae (Kritik der praktischen Vernunft). 

Critica rationis iudicativae (Kritik der Urteilskraft). 

Rationem puram vocat Kantius activitatem animi nostri qua- 
tenus ab omni obiectiva realitate, qtrne ex experientia hausta esse 
possit , evacuata supponitur. Rationem illam puram dividit in theo- 
reticam et practicam : prior ea est , quae versatur in cognitionibus 
speculativis (quae manifestant, quid sit verum) ab experientia non 
provenientibus, cuius obiectum proinde est universale et necessa- 
rium, ut principium causalitatis («quidquid incipit, habet causam 
sui»); altera vero ea est, quae versatur in principiis practicis (quae 
indicant , quid sit faciendum vel quomodo sit agendum) , quae ab 
experientia non proveniunt et voluntatem regunt; quorum, iuxta 
Kantium , prima sunt : Fac quod tibi praescribit officium , alterum : 
Age semper secundum regulam , quae possit esse lex generalis pro 
omnibus causis liberis. 

i. e. multiplicitatem regularum intellectus ad unitatem redi- 
gendi, sub lumine principiorum \ 

In triplici deinde illa cognitione duplex distinguit ele- 
mentum: materiale scilicet et formale. 

Materiale elementum in genere est id, quo facultas 
forinsecus obiecto suo indeterminato movetur ad cogno- 
scendum; elementum autem fortnale est id, quo fit, ut 
cognitio haec sit aut alia. Quod quidem elementum 
formale, iuxta Kantium, oritur a priori , ante omnem ex- 
perientiam, ex activitate ipsa facultatis cognoscitivae 2 . 

In specie vero, diversarum cognitionum haec sunt 
elementa: 

i. Sensibilitatis elementum materiale est impressio quae- 
dam, quae causas habet extra mentem nescio quas; ele- 
mentum autem formale sunt duae formae subiectivae 
(spatium et tempus), sensibilitati ante omnem experientiam 
radicaliter innatae, quibus intuitiones nostrae omnes em- 
piricae quasi vestiuntur et ordinantur 8 . 

1 «Alie unsere Erkenntnis hebt von den Sinnen an, geht von 
da zum Verstand und endigt bei der Vernunft. . . . Der Verstand 
mag ein Vermogen der Einheit der Erscheinungen vermittelst der 
Regeln sein , so ist die Vernunft das Vermogen der Einheit der 
Verstandesregeln unter Prinzipien» (Kritik der reinen Vernunft 
p. 242 [264]. 245 [267]- 70 [88]). 

8 «Indessen kann man von diesen Begriffen, wie von allem Er- 
kenntnis , wo nicht das Principium ihrer Mdglichkeit , doch die 
Gelegenheitsursachen ihrer Erzeugung in der Erfahrung aufsuchen, 
wo alsdann die Eindrticke der Sinne den ersten Anlafs geben, 
die ganze Erkenntniskraft in Ansehung ihrer zu eroffnen und Er- 
fahrung zustande zu bringen , die zwei sehr ungleichartige Ele- 
mente enthalt, namlich eine Materie zur Erkenntnis aus den Sinnen, 
und eine gewisse Form, sie zu ordnen, aus dem innern Quell des 
reinen Anschauens und Denkens, die bei Gelegenheit der ersteren 
zuerst in Ausiibung gebracht werden und Begriffe hervorbringen» 
(ibid. p. 83 [104]). 

8 «In der Erscheinung nenne ich das, was der Empfindung 

Iam vero, cum formae illae, iuxta Kantium, sint sub- 
iectivae, i. e. qualitates ipsius mentis, sequitur, ut omnes 
nostrae intuitiones rerum externarum nihil aliud sint nisi 
repraesentationes phaenomenorum, quae nobis manifestant 
qualitates rerum, non prout sunt in se ipsis, sed prout 
finguntur ab activitate sensibilitatis sub influxu excitationis 
forinsecus acceptae. Repraesentationes proinde illae, iuxta 
ipsum, aliter sese haberent, si aliter constituta esset 
facultas nostra. Quia vero eadem est apud diversos 
homines huius facultatis constitutio, eadem semper erunt 
apud ipsos singularum rerum phaenomena, in qua unitate 
ultimo fundetur cognitionis nostrae «obiectivitas» K 


korrespondiert, die Materie derselben (vide supra definitionem vocum 
«Erscheinung» et «Empfindung»), dasjenige aber, welches macht, 
dafs das Mannigfaltige der Erscheinung in gewissen Verhaltnissen i 
geordnet angeschaut wird, nenne ich die Form der Erscheinung» ] 
(ibid. p. 32 [49]). 

1 «Der Raum stellt gar keine Eigenschaft irgend einiger Dinge 
an sich, oder sie in ihrem Verhaltnis aufeinander vor, d. i. keine Be- 
stimmung derselben, die an Gegenstanden selbst haftete, und welche 
bliebe, wenn man auch von allen subjektiven Bedingungen der An- 

schauung abstrahierte Der Raum ist nichts anderes ais nur die Form 

aller Erscheinungen aufserer Sinne, d. i. die subjektive Bedingung 
der Sinnlichkeit, unter der allein uns auisere Anschauung moglich ist. 

«Die Zeit ist nicht etwas, was fttr sich selbst bestiinde oder 
den Dingen ais objektive Bestimmung anhinge, mithin tibrig bliebe, 
wenn man von allen subjektiven Bedingungen der Anschauung 
derselben abstrahiert. . . . Die Zeit ist nichts anderes ais die Form 
des inneren Sinnes , d. i. des Anschauens unserer selbst und un- 
seres inneren Zustandes» (ibid. p. 36 [54]. 42 [60]). 

Et alibi (p. 49 [66]) his verbis concludit: «Wir haben also 
sagen wollen , dafs alie unsere Anschauung nichts ais die Vor- 
stellung von Erscheinung sei, dafs die Dinge, die wir anschauen, 
nicht das an sich selbst sind, woftlr wir sie anschauen, noch ihre 
Verhaltnisse so an sich selbst beschaffen sind, ais sie uns erscheinen, 1 
und dafs , wenn wir unser Subjekt oder auch nur die subjektive I 

2 . Quoad intellectum vero, elementum materiale cogni- 
tionis eius invenitur in intuitionibus empiricis (quarum de- 
finitionem vide supra) a sensibilitate allatis; elementum 
autem formale in duodecim praesertim formis primitivis 
(«reine Verstandesbegriffe», «Stammbegriffe») ab intellectu 
a priori productis, quas vocat « categorias* . Formae autem 
illae, quas iudicia potius quam ideas dixeris , nihil aliud sunt 
nisi leges quaedam, secundum quas mens nostra vi quadam 
necessaria et innata regitur in iudiciis suis formandis 


Beschaffenheit der Sinne iiberhaupt aufheben, alie die Beschaffenheit, 
alie Verhaltnisse der Objekte im Raum und Zeit, ja selbst Raum und 
Zeit verschwinden wiirden, und ais Erscheinung nicht an sich selbst, 
sondern nur in uns existieren konnen. Was es f(lr eine Bewandt- 
nis mit den Gegenstanden an sich und abgesondert von aller 
dieser Receptivitat unserer Sinnlichkeit haben moge , bleibt uns 
ganzlich unbekannt. Wir kennen nichts ais unsere Art, sie wahr- 
zunehmen, die uns eigentiimlich ist, die auch nicht notwendig 
jedem Wesen, obzwar jedem Menschen, zukommen mufs.» 

1 Sicut iudicia sua omnia, ita et categorias illas Kantius ex 
quadruplici parte dividit. En tabula ab ipso conscripta: 


Tafel der Kategorien. 

Der Quantitat : 2. Der Qualitat : 

Einheit, ’ Realitat, 
Vielheit, Negation, 

Allheit. Limitation. 


3. Der Relation : 

Der Inharenz und Subsistenz (substantia et accidens). 

Der Causalitat und Dependenz (Ursache und Wirkung). 

Der Gemeinschaft (Wechselwirkung zwischen dem Handelnden 
und Leidenden. 

4. Der Modalitat: 

Moglichkeit — Unmoglichkeit, 

Dasein — Nichtsein. 

Notwendigkeit — Zufalligkeit. 

«Dieses ist nun die Verzeichnung aller ursprtlnglichen reinen 
Begriffe der Synthesis , die der Verstand a priori in sich enthalt 

Imprimis a formalitatibus illis subiectivis originem 
ducunt praeclara illa iudicia «synthetica a priori» , in 
quibus totam suam doctrinam solidissima fundamenta 
habere Kantius arbitratus est. Quorum iudiciorum na- 
turam ita explicat, ut in ipsis «necessaria praedicati cum 
subiecto conexio neque immediate ex perspecta utriusque 
convenientia cognoscatur, neque mediate per ratiocinia 
neque per ullam experientiam, sed caeca vi, quae rationi 
innata sit et antecedenter ad omnem experientiam secun- 
dum legem pure subiectivam haec iudicia formet» 

Iudicia enim sua omnia Kantius dividit: 
a) in analytica et synthetica: 

Analytica vocat ea omnia et sola, quorum praedi- 
catum in subiecto ita continetur, ut ex sola subiecti ana- 
lysi in ipso detegi possit. E. g. : «a = a» ; vel etiam, iuxta 
ipsum: «omnia corpora sunt extensa». 

Synthetica , ea omnia, in quibus notio praedicati est extra 
notionem subiecti. E. g. «omnia corpora sunt gravia» 2 . 


und um deren willen er auch nur ein reiner Verstand ist; indem 
er durch sie allein etwas bei dem Mannigfaltigen der Anschauung 
verstehen , d. i. ein Objekt derselben denken kann» (1. c. p. 79 
[96 sq.]). Ex his duodecim formis primitivis Kantius ibidem 

(p. 79 [97]) alias formas, ipsas quoque puras (i. e. vacuas ab omni 
elemento, quod ex experientia haustum esse possit) , deduci posse 
contendit,, quas formas deductas («abgeleitete Begriffe») vocat «prae- 
dicabilia». Eiusmodi rationes, iuxta ipsum, sunt e. g. «praedica- 
bilia» actionis et passionis, quae ex categoria causalitatis, et prae- 
dicabilia mutationis : fieri , desinere , quae ex categoria modalitatis 
«deducit». Quantum autem haec a Kantio tam abstruse excogitata 
praedicabilia et illae duodecim ab ipso inventae categoriae ab 
aristotelicis praedicamentis et praedicabilibus differant , nemo est, 
qui non videat. 

1 Pesch op. cit. II, 356. Conf. etiam Frick, Logica p. 202 sq. 

2 «In allen Urteilen, worinnen das Verhaltnis eines Subjektes 
zum Pradikate gedacht wird, ist dieses Verhaltnis auf zweierlei 

b) In iudicia a priori et iudicia a posteriori. 

A posteriori sunt iudicia illa, in quibus synthesis sub- 
iecti et praedicati fit experientia. E. g. «Petrus currit». 

A priori autem ea, in quibus synthesis illa fit ab ipsa 
activitate mentis independenter ab experientia, etsi ipsa 
notio subiecti vel praedicati ex experientia orta esse possit *. 

His declaratis, Kantius iudicia analytica omnia a priori 
esse dicit; ex iudiciis vero syntheticis multa item a priori 
esse, omnino extra dubium ponit. Eiusmodi enim affirmat 
esse fere omnia iudicia scientiarum. Immo, iuxta ipsum, 
haec sola veram scientiam constituunt, quia in ipsis solis 
inveniatur duplex elementum requisitum ad iudicium 


Art moglich : entweder das Pradikat B gehort zum Subjekt A ais 
etwas , was in diesem Begriffe A (versteckterweise) enthalten ist ; 
oder B liegt ganz aufser dem Begriffe A , ob es zwar mit dem- 
selben in Verkntipfung steht. Im ersten Fall nenne ich das Urteil 
analytisch , im andern synthetisch. . . . Die ersteren konnte man 
auch Erlauterungs- , die andern Erweiterungsurteile heifsen, weil 
jene durch das Pradikat nichts zum Begriffe des Subjekts hinzu- 
thun, sondern dieses nur durch Zergliederung in seine Teilbegriffe 
zerfallen , die im selbigen schon (obschon verworren) gedacht 
waren; dahingegen die letzteren zu dem Begriffe des Subjekts ein 
Pradikat hinzuthun , welches in jenem gar nicht gedacht war und 
durch keine Zergliederung desselben hatte konnen herausgezogen 
werden» (1. c. p. 21 [39]). 

1 «Wir werden also im Verfolg unter Erkenntnissen a priori 
nicht solche verstehen , die von dieser oder jener , sondern die 
schlechterdings von aller Erfahrung unabhangig stattfinden. lhnen 
sind empirische Erkenntnisse oder solche, die nur a posteriori, d. i. 
durch Erfahrung, moglich sind, entgegengesetzt. Von den Erkennt- 
nissen a priori heifsen aber diejenigen rem, denen gar nichts Em- 
pirisches beigemischt ist. So ist z. B. der Satz : eine jede Ver- 
anderung hat ihre Ursache , ein Satz a priori, allein nicht rein, 
weil Veranderung ein Begriff ist, der nur aus Erfahrung gegeben 
werden kann» (Supplem. IV, 696 [I, 648]). Cf. etiam Braig, Vom 
Erkennen, in expositione huius systematis p. 115. 

scientificum ; sunt enim necessaria, universalia, talia prae- 
sertim ut nova cognitio ipsis acquiratur, cum praedicatum 
sit extra notionem subiecti. Iudicia autem analytica 
novam cognitionem non efformant, iudicia vero synthetica 
a posteriori sunt particularia et contingentia. 

Ad confirmandam autem suam affirmationem Kantius 
nonnulla affert exempla ex mathematica (7 + 5 = 12), 
ex physica (in mutationibus corporis nulla perit materiae 
quantitas), ex metaphysica (mundus initium habuit, vel 
etiam : quidquid incipit, habet causam sui ) l . 

Iam vero iudicia illa synthetica apud omnes homines, 
iuxta Kantium, eadem sunt, quia in omnibus eadem in- 
veniatur necessitas cogitandi («Denknotwendigkeit»), immo 
in eorum uniformitate fundatur ipsa uniformitas legum 
naturae , quia natura rerum physica in phaenomenis sit, 
phaenomenorum autem legislator sit ipsa ratio humana 2 . 


1 «Man solite anfanglich zwar denken, dafs der Satz 7 -f- 5 = 12 
ein blofs analytischer Satz sei , der aus dem Begriffe der Summe 
von Sieben und Ftinf nach dem Satze des Widerspruches erfolge. 
Allein wenn man es naher betrachtet , so findet man , dafs der 
Begriff der Summe von 7 und 5 nichts weiter enthalte ais die 
Vereinigung beider Zahlen in eine einzige, wodurch ganz und gar 
nicht gedacht wird, welches diese einzige Zahl sei , die beide zu- 
sammenfafst. (!) Der Begriff von Zwolf ist keineswegs dadurch 
schon gedacht, dafs ich mir blofs jene Vereinigung von 7 und 5 
denke (!), und ich mag meinen Begriff von einer solchen moglichen 
Summe noch so lange zergliedern, so werde ich doch darin die 
Zwolf nicht antreffen.» (!) Haec et alia multa non minus inepte 
affirmata invenies p. 703 (651). 

2 «Die Ordnung und Regelmafsigkeit also an den Erschei- 
nungen, die wir Natur nennen, bringen wir selbst hinein und 
wiirden sie auch nicht darin finden konnen , hatten wir sie nicht 
oder die Natur unseres Gemiites hineingelegt. . . . So tibertrieben, 
so widersinnig es also auch lautet, zu sagen: der Verstand ist 
selbst der Quell der Gesetze der Natur, und mithin der formellen 
Einheit der Natur, so richtig und dem Gegenstande, namlich der 

Ex his omnibus Kantius concludit activitatem intellectus 
nostri non habere valorem obiectivum, nisi contineatur in 
ordine phaenomenorum cognoscendo: de noumenis vero, 
i. e. de rebus ut sunt in se, nihil nobis ab ipso mani- 
festari *. 

3. In ratione denique elementum materiale Kantius 
dicit esse conceptus vel iudicia ab intellectu formata et 
ad unitatem quandam ratione reducenda ; elementum vero 
formale inveniri in tribus normis quibusdam menti innatis , 
quas ideas vocat: idea scilicet ipsius ego psychologica, 
idea mundi cosmologica, idea Dei theologica. 

Quemadmodum enim categoriae sunt normae quaedam, 
secundum quas formantur conceptus nostri et iudicia, ita 
«ideae» illae sunt normae et condiciones, secundum quas 
formantur ratiocinia. 

«Iam vero triplex secundum Kantium est ratiocinandi 
modus : 

a) «Ratiocinium categoricum y innixum categoriae sub- 
stantiae et accidentis, ducit ad aliquod subiectum ab- 

Erfahrung, angemessen (!) ist gleichwohl eine solche Behauptung» 
( 1 . c. p. 114 [134 sq.]). 

*Kategorien sind Begriffe, welche den Erscheinungen , mithin 
der Natur, ais dem Inbegriffe der Erscheinungen (natura materia- 
liter spectata) Gesetze a priori vorschreiben» (ibid. p. 754 [680]. 
Cf. Braig 1. c. p. 124 sq.). 

1 «Hieraus nun fliefst unwiderruflich , dafs die reinen Ver- 
standesbegriffe niemals von transcendentalem, sondem jederzeit nur 
von empirischem Gebrauch sein konnen, und dafs die Grundsatze 
des reinen Verstandes nur in Beziehung auf die allgemeinen Be- 
dingungen einer moglichen Erfahrung, auf Gegenstande der Sinne, 
niemals aber auf Dinge tlberhaupt bezogen werden konnen» (1. c. 
p. 204 [229]). Item p. 235 (258) : «Die Kritik des reinen Ver- 
standes erlaubt es also nicht, sich ein neues Feld von Gegen- 
standen , aufser denen , die ihm ais Erscheinungen vorkommen 
konnen, zu schaffen und in intelligibele Welten, sogar nicht einmal 
in ihren Begriff, auszuschweifen.» 

solutum, quod non iam possit de alio subiecto praedicari, 
et haec est idea ego seu idea psychologica. 

b) «Ratiocinium hypotheticum , innixum categoriae causae 
et effectus , ducit ad ideam absolutae cuiusdam depen- 
dentiae omnium singularium a totalitate quadam, et haec 
est idea mundi seu idea cosmologica. 

c) «Ratiocinium disiunctivum, innixum categoriae actionis 
mutuae, ducit ad ideam absolutae alicuius unitatis omnium 
realitatum et perfectionum (,Wesen aller Wesen'), et haec 
est idea Dei seu idea theologica.» 1 2 

Quae tres ideae, cum ex elementis pure subiectivis 
constituantur, nihil omnino exhibent, quod in rerum realitate 
extra mentem exsistat. Hoc unicum eorum munus est, ut 
mentem in ratiocinando dirigant : sunt id quo cognosci potest, 
rationari potest, infra limites experientiae, non autem id 
quod cognosci possit et ad quod concludi possit, extra hos 
limites, in ordine transcendentium vel noumenorum. 

Est quidem , secundum Kantium , in nobis naturalis 
quaedam et necessaria inclinatio, qua inevitabiliter («un- 
hintertreiblich») adducimur ad adhibendas formas illas ultra 
limites experientiae circa noumena et in specie circa ipsam 
naturam animae, mundi, Dei, cognoscendam. Sed tunc vana 
«apparentia transcendentali» («transcendentaler Schein») 
movemur et illusione transcendentali detinemur. Ex eo 
vero, quod sub influxu huius inclinationis usus illarum 
idearum ita immutatur, ut ex cognitionum nostrarum regu- 
lativis fiant cognitionis sui ipsius constitutivae* , oriuntur 
«paralogismi psychologici « («falsae» conclusiones circa 
naturam animae), « antinomiae cosmologicae» (contradic- 
tiones , «theses et antitheses» , quae , nisi Kantianae 
doctrinae fidas, nulla ratione solvi possunt ; e. g. : mundum i 
in spatio et in tempore exsistentem simul esse finitum i 


1 Frick, Logica p. 206. 

2 Has voces adhibitas invenies 1. c. 401 (413). 


Digitized by Google 



DE CRITICISMO KANTIANO. 


IO9 


et infinitum; materiam in infinitum dividi posse et non 
posse) , « sophismata theologica» («ratiocinia falsa», quibus 
exsistentia Dei probatur argumento ontologico, cosmo- 
logico, teleologico). 

Verae proinde philosophiae munus est, ut has rationis 
purae sophisticationes detegat, non quidem ut abiciantur 
— hoc enim fieri non potest, cum ex motu naturali et 
necessario rationis procedant — , sed ut deceptiones 
arceantur \ 


1 De his omnibus magna cum obscuritate et stupenda ver- 
borum cavillatione Kantius disputat in logicae transcendentalis 
altera parte, quae inscribitur: Dialectica transcendentalis: «Vom 
transcendentalen Schein» (p. 238 [260]); «Von den transcenden- 
talen Ideen» (p. 259 [279]); «Von den Parologismen der reinen 
Vernunft» (p. 275 [293]); «Die Antinomien der reinen Ver- 
nunft» (p. 322 [339]) ; «Von den Beweisgrttnden der spekulativen 
Vernunft, auf das Dasein eines hochsten Wesens zu schliefsen» 
( P . 456 [462]). 

In capite de ideis transcendentalibus e. g. postquam ostendit, 
quomodo propositio: «Caius est mortalis», ex praemissa: «Omnis 
homo est mortalis», erui possit, sic concludit (p. 260 [280]): «Dem- 
nach restringieren wir in der Konklusion eines Vernunftschlusses ein 
Pradikat auf einen gewissen Gegenstand, nachdem wir es vorher in 
dem Obersatz in seinem ganzen Umfange unter einer gewissen Be- 
dingung gedacht haben. Diese vollendete Grofse des Umfanges, in 
Beziehung auf eine solche Bedingung, heifst die Allgemeinheit (uni- 
versalitas). Dieser entspricht in der Synthesis der Anschauung 
die Allheit (universitas) oder Totalitat der Bedingungen. Also ist 
der transcendentale Vernunftbegriff kein anderer ais der von der 
Totalitat der Bedingungen zu einem Bedingten. Da nun das Un- 
bedingte allein die Totalitat der Bedingungen moglich macht und 
umgekehrt die Totalitat der Bedingungen jederzeit selbst unbe- 
dingt ist, so kann ein reiner Vernunftbegriff tiberhaupt durch den 
Begriff des Unbedingten, sofern er einen Grund der Synthesis des 
Bedingten enthalt, erklart werden. 

«So viele Arten des Verhaltnisses es nun giebt, die der Ver- 
stand vermittelst der Kategorien sich vorstellt, so vielerlei reine 

Ex tota denique illa disputatione has sumniatim Kantius 
eruit conclusiones , quibus fit responsum ad propositam sibi 
quaestionem: utrum revera habeamus facultatem cogno- 
scendi ea, quae experientiam transcendunt, necne, utrum 
metaphysica sit possibilis an non: 

i a . Nos non cognoscimus nisi obiecta sensibilia, et 
de illis quidem non nisi phaenomena: ipsa autem realia 
obiecta vel noumena («das Ding an sich») non ne- 
gari quidem possunt , sed a cognitione nostra plane sunt 
remota. 

2*. Metaphysica vero, cum constet veritatibus, ad quas 
devenit ratio pura concludendo ad ordinem transcen- 
dentium, est omnino impossibilis, ut scientia . 

3 a . Quod nihilominus conceptibus nostris in hoc ordine 
valorem obiectivum tribuimus, non est nisi illusio quaedam 
naturalis. 

4 a . Physica autem possibilis est, sed non nisi quatenus 
circa rerum apparentias versatur, idque ita, ut natura 
visibilis a sensibilitate et intellectu construatur. 

Ut autem scepticismum efiugiat, ad quem doctrina sua 
viam videt apertam, Kantius ad dictamina confugit ra- 
tionis practicae, hoc modo argumentando'. Homo vi rationis 
practicae conscientiam habet alicuius moralis obligationis 
ab ipso implendae. Quae obligatio a Kantio vocatur 
«imperativus categoricus». Sed talis obligatio moralis tres 
necessario praesupponit veritates : libertatem scilicet arbitrii, 
immortalitatem animae, exsistentiam Dei. Libertatem sup- 
ponit, alioquin ad officium implendum homo teneri non 
potest-, immortalitatem animae, ut habeatur legis sanctio, 


Vernunftbegriffe wird es auch geben , und es wird also erstlich 
ein Unbedingtes der kategorischen Synthesis in einem Subjekt, 
zweitens der hypothetischen Synthesis der Glieder einer Reihe, 
drittens der disjunktiven Synthesis der Teile in einem System zu 
suchen sein.» 

quae in hac vita non semper invenitur ; exsistentia Dei, 
ut in altera vita merces vel pena locum habere possit *. 

§ 2. Eius refutatio. 

Argumento generali . — Omnis critica, cuius terminus 
est negatio veritatum earum, quae ab omnibus admittuntur, 
propter evidentiam earum menti affulgentem, et affirmatio 
eius, quod omnes homines naturaliter in vita sua in- 
stituenda negant et ut falsum reiciunt: est critica plus 
quam falsa , utpote dementissima. Atqui talis est critica 
Kantiana rationis purae: conclusiones enim omnes, ad 
quas devenit, adversantur sensui communi, iudiciis na- 
turalibus mentis, dictis et factis omnium hominum. Ergo 
criticismus Kantianus ut insania reiciendus est*. Nisi 
forte admittas Kantium fuisse «phaenomenon» quoddam 
(quid enim sit «in se», iuxta eius doctrinam nos scire non . 
possumus, nec ipse fortasse umquam scivit) e caelo ad 
genus humanum missum, ut ipsum ab «illusione transcen- 
dentali et naturali» liberaret! 

1 Cf. «Kritik der praktischen Vernunft», inter alia p. 274 (158) 
«Uber die Postulate der reinen praktischen Vernunft tlberhaupt> 
hoc habet: «Sie [die Postulate der reinen praktischen Vernunft] 
gehen alie vom Grundsatze der Moralitat aus, der kein Postulat, 
sondem ein Gesetz ist, durch welches Vernunft unmittelbar den 
Willen bestimmt, welcher Wille aber dadurch, dafs er so bestimmt 
ist, ais reiner Wille, diese notwendigen Bedingungen der Befol- 
gung seiner Vorschrift fordert ; diese Postulate sind nicht theo- 
retische Dogmata , sondem Voraussetzungen in notwendig prak- 
tischer Rticksicht, erweitem also zwar das spekulative Erkenntnis 
nicht, geben aber den Ideen der spekulativen Vernunft im allge- 
meinen (vermittelst ihrer Beziehung aufs Praktische) objektive 
Realitat, und berechtigen sie zu Begriffen, deren Moglichkeit auch 
nur zu behaupten sie sich sonst nicht anmafsen konnte. Diese 
Postulate sind die der Unsterblichkeit , der Freiheit , positi v be- 
trachtet, und des Daseins Gottes .» 

* Lepidi, La critica della ragione pura p. 27. 

Argumentis quibusdam specialibus. — Propositum nobis 
non est, ut omnia quae contra Kantium afferri possunt 
argumenta exponamus. Satis nobis erit, ut praecipua 
quae in eius systemate falsa occurrunt , breviter re- 
prehendamus. Potest autem refelli: 

I. Argumento negatwo (ostendendo ea, quae a Kantio 
affirmantur vel negantur, sine ulla vel non nisi cum in- 
sufficienti fundamento affirmari vel negari). 

1. Quoad sensibilitatem , gratis, i. e. sine ratione suf- 
ficienti, Kantius affirmat extensionem rerum in tempore 
et in spatio non esse nisi in subiecto cognoscente. Sed 
quod «gratis affirmatur, gratis negatur»: contra Kantium 
praesertim , qui omnia crisi subicienda esse contendit \ 

2. Quoad intellectum, sine ullo fundamento Kantius ad- 
mittit exsistentiam iudiciorum syntheticorum a priori . 

Nam, quo facilius sibi et aliis persuaderet iudicia syn- 
thetica a priori revera inveniri, notionem iudiciorum analyti- 
corum et definitionem ultra modum coarctcnnt . Iudicia enim 
analytica ea sunt, ex quorum extremorum (sive subiecti 
sive attributi) analysi eruitur ratio , propter quam extrema 
necessario componenda vel dividenda sint ; sive quia per 
analysim subiecti in ipso invenimus notitiam praedicati 
(e. g. «homo est animal»), sive quia per illam analysim 
invenimus tantum rationem , propter quam attributum sub- 
iecto conveniat. Sic e. g. iudicium: «mundus a Deo 
creatus est», a scholasticis dicitur iudicium analyticum, quia 
per ipsam analysim subiecti mundi aperire possumus 


1 «Die Nichtberechtigung, einem Ding ein Etwas zuzusprechen, 
giebt kein Recht , ihin dies Etwas abzusprechen. Gerade wenn 
ich Uber das Neben- und Nacheinander der Dinge nichts angeben 
kann und weil ich gar nichts dariiber soli bestimmen diirfen , ist 
es Kritiklosigkeit — ahnlich wie sie Kant am Atheismus tadelt — , 
wenn die Realitat von Raum und Zeit ftlr das Ding an sich ein- 
fach geleugnet wird» ( 'Braig , Vom Erkennen p. 141). 

causam (e. g. : contingendam, limitationem, etc.), propter 
quam attributum «a Deo creatus» subiecto tribuatur. 
Iudicia autem synthetica illa sunt, in quorum extremis 
non inest ratio, cur componantur vel dividantur, ita ut 
ratio illa sit externa et ex experientia propria vel aliena 
(auctoritate) petita. E. g. : «homo est aegrotus», «corpus 
est rotundum». 

Kantius proinde notionem iudiciorum analyticorum 
ad priorem speciem coarctat, alteram vero supponit esse 
speciem iudiciorum, quae in mente oriuntur a priori, ex vi 
quadam caeca et innata, et haec vocat synthetica a priori. 

Sed nullibi demonstrat esse iudicia talia synthetica 
a priori. 

Affirmat quidem eorum exsistentiam ut factum quod- 
dam inconcussum et omnino indubium ; sed affirmationes 
«dogmatismo» quidem convenire possunt, non autem «criti- 
cismo». Sola eius argumenta sunt exempla, sed 

Exempla , quae affert, nihil probant in favorem eius 
sententiae. Exempla enim illa omnia, aut continent iudi- 
cia, quae revera analytica sunt, aut, si sunt synthetica, 
sunt a posteriori. E. g. : 7 + 5 = 12, si non voces 
sed notiones consideras, est iudicium analyticum alterius 
speciei. 

Ex experientia denique nihil in favorem eius doc- 
trinae desumi potest; immo reflectenti cuique in actus 
suos clare apparet iudicia talia efformari, non ex synthesi 
quadam caeca intellectui innata, sed sub influxu ipsius 
visibilitatis veritatis obiectivae menti sese manifestantis. 

Et re quidem vera 

a) Quotiescumque iudico e. g.: 7 + 5 = 12, reflexione 
super hunc actum perfecta, clare video, non solum me 
pronuntiare 7 + 5 identicum esse cum 12, sed etiam 
pronuntiationem illam fieri, quia video rem ita esse nec 
posse esse aliter, quia video scilicet, analysi instituta, 
summam unitatum ex utraque parte esse eandem. 

Reinstadler, Elem. philos. schol. 8 

b) Supponamus e contra rem non ita esse, sed syn- 
thesini in huiusmodi iudiciis fieri propter innatam quan- 
dam necessitatem subiectivam, secundum placita Kantii, 
tunc, posita tali impressione passive in intellectu recepta, 
tale semper iudicium necessario sequi deberet. Revera 
tamen ita non evenit. Positis enim terminis « mundus » 
e. g. et « initium habuit », mens primo potest suspensa 
manere, deinde, maturius re perspecta, ad iudicandum 
inclinari, tertio denique firmiter pronuntiare «initium 
habere» mundo omnino convenire, nec posse non con- 
venire. Qui quidem diversi status mentis optime expli- 
cantur, si admittimus assensum fieri sub influxu veritatis 
obiectivae. Primo enim reflexionis momento veritas 
obiectiva huius propositionis menti non apparet, alio 
vero eius visibilitas iam illucescit, tertio denique clare 
affulget l 2 . 

3. Quoad rationem denique: 

a) Gratis supponit esse tres «ideas» quasdam in mente 
nostra operationum nostrarum regulativas. 

b) Gratis , immo contra rationem, supponit illusionem 
illam naturalem, ortam ex motu naturali ad falsa ratio- 
cinia efformanda. 

c) Gratis et non nisi propter ignorantiam ponit e. g. 
antinomias cosmologicas, de quibus supra p. 108 dictum 
est. Non satis enim distinguit inter infinitum reale et 
infinitum abstractum *. 


1 Cf. Mercier op. cit. p. 195. 

2 «Bei den zwei ersten kosmologischen Antinomien nimmt 
Kant das Unendliche im Sinne des mathematisch Unvollend-, Unzdhl 
Unbegrenzbaren . Dieses negativ Unendliche ist aber thatsachlich 
ein Endliches, dessen Grenze von uns nicht angebbar ist. Un- 
endlicher Raum, unendliche Zeit, unendliche Teilbarkeit und un- 
endliche Vermehrbarkeit sind alles imaginare Grdfsen, wie ein un- 
endlicher Decimalbruch oder \/ — 4. Mit dem wirklichen , dem 
ontologischen Unendlichen haben diese Formen und die Grtibe- 

II. Argumento per absurdum. 

1. Kantius iri multis sibi ipsi contradicit. Ut alias 
enim omittamus contradictiones: 

a) Ipsa ratione, de cuius valore dubitat , aggreditur ex- 
plorare, in quantum idonea sit ad verum cum certitudine 
assequendum \ 

b) Ex una parte docet nullius rei naturam vel nou- 
menon a nobis cognosci posse, et ex altera tamen se 
naturam intellectus cognoscere posse contendit. 

c) Docet nullam veritatem admittendam esse, nisi prius 
instituatur critica facultatum, et in specie rationis purae, 
et tamen ipse totam suam criticam exorditur admissa 
veracitate suae rationis purae, cuius ope ratiocinatur. 

2. Eius systema ducit ad scepticismum. 

a) Probatur ratione. Admisso enim principio Kantii 
circa rationem puram theoreticam, ruit omnis valor ob- 


leien liber sie nichts zu thun. Die kosmologischen Antinomien 
gehen nicht auf die Welt, sondern auf Einbildungen » ( Braig 1. c. 
p. 143). Cf. etiam ea, quae in cosmologia hac de re dicuntur. 

1 «Quaeratur modo a Kantio : Haec tua conclusio : , Ratio pura 
praecisa experientia nullum habet valorem obiectivum', nonne uti 
veram obiective probas ? Certe. — Et si uti veram probas , qua- 
nam ratione colligis illam ? Nonne eam , cum sensus de ratione 
pura nequeant criticam instituere , per ipsam rationem puram col- 
^ ligis ? Ita. — At quomodo tunc per rationem puram, de se nullum 
valorem obiectivum habentem , conclusionem tamen valorem ob- 
iectivum habentem infers ? Nonne hoc aperte repugnat ? Nonne 
tuum opus : , Critica rationis purae', labe ista vitiatum , totum so- 
phisticum evadit? 

Ex his patet totam criticam Kantii se ipsam destruere : nam 
I per rationem puram , quae , sua sententia , nullum valorem obiec- 
t tivum habet, aliquid obiectivum infert, ea nempe omnia, quae de 
ratione pura discurrendo colligit. Iluiusmodi sunt homines isti, 
quos aetas nostra uti philosophiae parentes veneratur!» ( Lepidi , 
Elem. phil. chr. I, 350). 

8 * 

iectivus ratiocinationis eius relative ad rationem practicam. 
«Quidquid enim ab hac ratione practica concipitur, ab ipsa 
mentis constitutione pendet ; si igitur mens alio modo con- 
stituta fuisset, ratio practica res aliter concepisset. Omnia 
deinde ratiocinia, quae adhibentur, sive ad probandum 
obligationem moralem supponere libertatem voluntatis, 
sive ad probandum exercitium libertatis cum merito aut 
demerito coniunctum esse, innituntur in principiis, quae, 
cum sint rationis theoreticae, secundum doctrinam Kantia- 
nam, nullam de ullis rebus certitudinem efficere possunt.» 1 

b) Probatur experientia. Kantii enim discipuli (Fichte 
e. g.) ex magistri principiis conclusiones logice deducendo 
inciderunt in idealismum, qui ad scepticismum universalem 
ineluctabiliter ducit. Sed de hac re plura dicemus in 
criteriologia speciali. 

Qui de criticismo Kantii cogitaverit, vix non Lutheri 
«Reformationem» meminerit. Utriusque enim activitas to- 
ta in destructione erat posita. Lutherus Ecclesiam catho- 
licam, totius auctoritatis columen, evertere conatus est, 
ut suae voluntati omnia subiceret: Kantius sua ratione 
rationem omnium hominum vanam et fallacem esse superbe 
declaravit. Ille voluntatem motu necessario ad malum 
tendere docuit: hic rationem inevitabiliter , inclinatione 
naturali et necessaria, in sophismata incidere contendit. 
Lutherus doctrina sua omnibus cupiditatibus remisit habe- 
nas, et sic voluntatem in sensualitatis paludem immersit: I 
Kantius, metaphysica reiecta et despecta, rationem a con- 
templatione rerum suprasensibilium abstractam in intuitio- 
nibus empiricis coarctavit et hebetavit. Contra quos philo- 
sophia scholastica sub custodia Ecclesiae Christi strenue | 
decertans intellectum et voluntatem erigit semper et ad 
spiritualia, aeterna, immutabilia libere inquirenda, contem- 
planda, amanda, totis viribus incitat. J 

1 Pesch, Inst. log. II, 364. j 

Articulus iii. 

DE POSITIVISMO. 

§ 1. Eius expositio. 

Notio. Positivismus est sententia eorum, qui, cum nul- 
lum aliud cognoscendi medium admittant nisi experientiam 
sensilem , entia spiritualia, si quae sint, a nobis cognosci 
posse negant, dictamina vero omnia conscientiae circa ope- 
rationes nostras spirituales vanas illusiones esse contendunt. 

Hanc sententiam in Gallia maxime excoluit Aug. Comte \ 
quem secuti sunt, inter alios, Littrl et Taine in Gallia, 
Spencer et Stuart Mill in Anglia («agnostici»). Moti- 
vum proinde omnis certitudinis, iuxta illos, sola est cog- 
nitio sensitiva. Quaecumque vero extra ambitum huius 
cognitionis forte inveniuntur, non neganda quidem sunt, 
sed neglegenda omnino. Talis enim agendi ratio philo- 
sophos apprime decet «positivos», qui de rebus «realibus, 
utilibus, certis» tantum inquirant, non autem de «inutili- 
bus» vel «fictis» vane et inepte «theologorum» vel «meta- 
physicorum» more, disserant. 


1 Aug. Comte, in urbe Montpellier a. 1798 natus, Parisiis mor- 
tuus est a. 1857. Doctrinam ipsius expositam invenies in libro, cui 
titulus «Cours de philosophie positive». — «Tres periodos in historia 
distinguit : theologicam (sub forma fetischismi , polytheismi , mono- 
theismi), in qua homines phantasiis sensu pio inditis ducti fuerint; 
metaphysicam, in qua homines non quidem ficticia, sed vires tamen 
occultas sectantes, vana speculantis rationis simulacra maximi fe- 
cerint; positivam, in qua homines ea tantum magni habeant, quae 
per experientiam sensuum ut vera et positiva praebeantur, quae 
trutina et mensura examinari calculoque mathematico subici possint. 
Religionem construxit Comte, in qua tria adoranda sint: le Grand 
Milieu, sive spatium infinitum ; le Grand Fetiche, sive orbis terrestris ; 
et magnum illud ens, quod intellexit esse humanitatem universe 
acceptam» ( Pesch op. cit. I, 99). — Positivismus non est nisi 
evolutio quaedam unius et eiusdem erroris, qui saeculis XVI et XVII 

Fundamentum. Quod si de rationibus quaesieris, quibus 
tam ponderosa verba firment, haec inter alia habebis: 

Ut principium primum, inconcussum, hoc ponunt effa- 
tum, cui axiomatis vim tribuunt: « Sensibilia sola cognosci 
possunt; quaecumque vero experientiam sensuum transcendunt, 
agnosci nullo modo possunt .» 

Observatione deinde perperam instituta , ostendere 
conantur omnes nostras cognitiones , experientia teste, 
non esse nisi cognitiones sensiles: ideas universales esse 
nomina tantum, quibus res similes designamus, quaeque 
cum illis ita sunt conexa, ut nomen imagines rerum 
similium in mente evocet, et imago vicissim nomen 1 , iu- 
dicia vero omnia esse iudicia experimentalia « des vir itis 
d’ e xpirie?icey> , ut aiunt. 

Ad ipsum denique historiae testimonium recurrunt. 
Tres enim illae a Comte excogitatae periodi lege quadam 
necessaria sibi succedentes, iuxta ipsos, a posteriori evi- 
denter probant perfectam intellectus evolutionem fieri ex 
eo, quod mens, reiectis omnibus «theologorum» phantas- 
matibus et metaphysicorum subtilitatibus , «positivae» 
philosophiae unice addicta sit 2 . 

empirismus (Baco, Hobbes, Locke), saeculo vero XVIII sensualismus 
(Condillac) dictus est. 

1 «Une idee generale ri est qtiun nom pourvu des deux carac- 
teres du signe. Premier caractere, la propriet^ d’etre 6voque par 
la perception de tout individu de la classe. Second caractere, la 
propriet^ d’6voquer en nous les images des individus de cette classe, 
et de cette classe seulement» ( Taine , De 1 ’intellig. J, 29). 

2 A. Comte (Cours de phil. positive t. I, lect. 1, p. 15. 16) 
de lege gravitationis more positivistarum loquens: «Quant a de- 
terminer», inquit, «ce que sont en elles-memes cette attraction et 
cette pesanteur, quelles en sont les causes, ce sont des questions 
que nous regardons tous comme insolubles, qui ne sont plus du 
domaine de la philosophie positive, et que nous abandonnons avec 
raison a Pimagination des theologiens, ou aux subtilitas des m£ta- 
physiciens.» — De periodis illis vide supra p. 117, not. 

§ 2. Positivismi refutatio. 

1. Positivistarum principium: «Sola sensibilia humana 
ratione sunt cognoscibilia» , axiomatis vim non habet. Sen- 
sibilia enim talia esse, ut totam intellectus humani vim 
exhauriant, ita ut evidenter appareat immaterialia co- 
gnosci non posse, ex idea entis corporei perspecta nullo 
modo elucet. Hinc quod gratis affirmatur , gratis negatur . 

2. Falsum omnino est id, quod Taine affirmat, ideam 
universalem non esse nisi nomen et quasi signum plurium 

- imaginum sensibilium ; item falsum est omnia nostra 
iudicia esse experimentalia. Et re quidem vera: 

a) Clare distinguimus in cognitionibus nostris ideam 
proprie dictam ab imagine vel phantasmate in phantasia 
producto. Alia enim est idea hominis ab intellectu con- 
cepta, alia imago hominis phantasia repraesentata. Imago 
enim Petri e. g. in phantasia exsistens repraesentat ex- 
teriora huius hominis corporalia, qualia hic et nunc in 
ipso exsistunt materialiter . Sic Petri vel huius hominis 
phantasmate repraesentatur talis figura, talis color, etc., 
idea vero hominis manifestatur ipsa quidditas hominis, 
quid sit homo, illud scilicet, quod omnibus hominibus 
commune est K 

b) Quae docet Taine de nomine ut signo imagines 
rerum evocante, vera sunt, si ad associationem materialem 

v vel physicam imaginum sensibilium phantasiae attendimus. 
Revera enim talis vox, propter nexum physicum saepe- 
numero arbitrario institutum, talem evocare potest imaginem, 
quae deinde propter analogiam multas alias similes imagines 
similiter evocet. Quam quidem associationem fieri, ex- 
perimur non solum in homine sed etiam in animalibus 
I brutis. Sed, praeter illam imperfectam et materialem 

^ phantasiae et aestimativae operationem, homo vim habet 


1 Vide supra p. 17. 

aliam, eamque omnino diversam, exserendi. Ex praeviis 
enim illis imaginibus, ope abstractionis , sibi in intellectu 
notionem efformat, quae non collectionem entium, sed 
unam ratiorum omnibus individuis communem unica reprae- 
sentatione manifestat. Haec ratio nomine exprimi potest, 
ita tamen, ut ab ipso nullo modo necessario dependeat *. 

c) Falsum denique est omnia nostra iudicia esse ex- 
perimentalia . Sunt enim iudicia multa (propositiones scilicet \ 
omnes quas vocamus «ideales»), quorum veritas nullo 
modo ab experientia pendet. Talia sunt inter alia 
iudicium: 7 + 5 = 12, vel «inter duo puncta linea recta 
minor est quam curva» ; «idem non potest simul esse et 
non esse», alia huiusmodi. 

Concedimus quidem talia iudicia dici posse experimen- 
talia eo sensu, quod ope experientiae mens sibi efformat 
ideas, circa quas fiat pronuntiatio: « nihil in intellectu », 
docemus enim nos ipsi, « nisi prius fuerit in sensu » ; item 
concedi potest experientiam requiri, ut mens in iudiciis 
particularibus habeat quasi specimen y ex quo, vi abstractionis, j 
iudicium universale et ideale efformet. Haec omnia ultro 
concedimus ; sed negamus omnino motwum certitudinis 
horum iudiciorum ex experientia desumi . 

Quotiescumque enim talia iudicia efformamus, experimur 
assensum mentis, secundum universalitatem et necessitatem , 
fieri, non quia talem casum experientia compertum ha- 
beamus, sed quia necessaria habitudo praedicati ad sub- 
iectum ex perspecta horum terminorum notione evidenter nobis 
apparet. 

Neque vero motivum huiusmodi assensus experientia 
praestare potest, quia ipsa sola docet tantum, quid in 
tali casu fiat, non autem quid in omni casu fieri debeat *. 


1 Huius rei uberiorem explanationem invenies apud Mercter op. 
cit. p. 231 sq. : «Theorie ingenieuse de Taine sur les id£es g£n6rales.» 

2 Le role de l’exp6rience n’est donc pas de nous fournir la 

3. Argumentum denique ab A. Comte ex tribus «hi- 
storiae» periodis desumptum non minus incaute est ex- 
cogitatum. 

Verum quidem est diversos diversis temporibus saepe- 
numero fuisse animorum cursus ingenii que formam. Tempus 
revera fuit, cum disciplinis theologicis mens apprime esset 
addicta, item fuit cum metaphysicam maiore cum studio 
colerent homines, quam nostris temporibus multi id faciunt: 
haec omnia historice certa sunt. Diversas autem illas 
animi indoles evolutione quadam necessaria intellectus 
ita sibi successisse, ut singulae singulis historiae periodis 
exclusive fuerint propriae , ipsa historia factis apertis 
negat. Omnes enim norunt Aristotelem e. g., Albertum 
Magnum, Sanctum Doctorem, alios rerum metaphysicarum 
amantissimos, aliarum scientiarum non minus fuisse peri- 
tissimos. Item e converso scimus Cartesium, Leibnizium, 
Pascal, Pasteur illum, alios non paucos viros, in positivis 
quas vocant scientiis perfectissimos, rebus metaphysicis 
cum amore studuisse. Idem dici potest de affectu reli- 
gioso ‘. 

Quae cum ita sint , positivismum ut sententiam inscitam 
et erroneam reicimus. 


preuve, ni totale ni partielle, des veritas necessaires, mais de mettre 
a notre portee les mat&iaux et les sp£cimens exemplatifs voulus, 
afin que 1’intelligence puisse en extraire, par un travail d’abstrac- 
tion et de reflexion , des lois sup^rieures aux conditions parti- 
culieres et contingentes que la matiere impose aux faits obser- 
vables» ( Mercier 1. c. p. 250). 

1 «N’a-t-on pas vu la glorieuse 6cole d’Alexandrie tant remar- 
quable par sa foi, r£agir fortement contre les exag^rations anti- 
scientifiques de Incole africaine; et unir brillamment, en la per- 
sonne de ses maltres Clament et Origene, la science la plus ana- 
lytique des choses aux conceptions les plus abstraites ? . . . Aug. 
Comte considere la decouverte de la loi de la gravitation univer- 
selle, comme le triomphe de la methode positive: le g6nie qui la 

Articulus iv. 

DE TRADITIONALISMO. 

§ i. Eius expositio. 

Traditionalismus est sententia eorum, qui vim rationis 
humanae nimium deprimentes motivum certitudinis ex 
auctoritate desumendum esse docent. Cuius sententiae 
diversae distingui possunt species pro diversis modis 
quibus rem explicant. Est enim: 

I. FideismuSy cuius parentem nominant Huetium l . 


decouvrit, n’£tait-il pas profondement croyant ? — Lorsque Kepler, 
apres dix-sept annees de travail, arriva a la connaissance des lois 
sur lesquelles Newton devait fonder ensuite la loi de la gravita- 
tion , fut-il par hasard tente de d^serter sa foi pour embrasser 
une philosophie positive? Au contraire, la Science inclina son 
g£nie devant Dieu, et lui dicta cette humble priere: ,Graces vous 
soient rendues, 6 Maitre des creatures, du bonheur que vous m’avez 
procur6. J’ai enfin termine mon oeuvre. J’y ai mis toutes les 
forces de mon ame. Autant qu'il a d^pendu de ma faiblesse, j’ai 
tdch6 de manifester votre gloire aux yeux des hommes. Je me 
suis toujours efforet de raisonner avec sagesse; mais si quelque 
chose d’indigne de vous m’est 6chapp6, a moi qui ne suis qu’un 
ver de terre, n£ et nourri dans la fange du p6ch6; si la beaute 
admirable de vos oeuvres m'a enorgueilli ; si j’ai cherchd la gloire 
qui vient des hommes; £clairez-moi , 6 mon Dieu, afin que je me 
corrige. Pendant que j’ 61 abore une oeuvre destinae a vous glo- 
rifier, pardonnez-moi, Seigneur bon et mis£ricordieux, et accordez- 
moi que mon travail soit profitable pour votre gloire et le salut 
des &mes‘» (Kepleri opera omnia, ed. Frisch 1884, p. 323). Mercier 
1. c. p. 275. 

1 Huetius , episcopus abrincensis (Avranches), a. 1630 natus, 
1721 decessit. Fideismum suum in libro exposuit, cui titulus: «De 
imbecillitate mentis humanae». Inter alia ab ipso satis obscure 
conscripta haec habes : «Dixi exstare in rebus speciem veri quam 
sequamur. ... At species veri non est certa nota veri, qua visa 
sciamus verum id esse, cui illa inhaeret : sed externa aliqua signi- 

Hic rationem humanam lumine naturali veram et 
proprie dictam certitudinem acquirere posse negat. 
Propriis enim viribus nonnisi ad verisimilitudinem quan- 
dam vel probabilitatem assurgere potest. Perfectam autem 
certitudinem fides comparat, supplendo ea, quae ex parte 
virium naturalium desint. 

II. Traditionalismus proprie dictus , qui auctoritatem 
illam immediate in hominibus, praesertim vero in societate, 
inquirendam esse docet. Est enim, iuxta hanc sententiam, 
societas a natura instituta, ut veritates omnes, quas Deus 
primis hominibus revelaverit, et morales et metaphysicas, 
posteris tradat. 

Traditionalistas vero distinguunt rigidos et moderatiores. 

1. Rigidi traditionalistae auctoritatem illam tam neces- 
sariam esse contendunt, ut nulla omnino certitudo sine 
fide esse possit. Huius sententiae fautores sunt de Lame?i- 
nais (Mennesius) et de Bonald , qui tamen differunt in modo , 
quo doctrinam suam explicare vel firmare conantur. 

Iuxta de Lamennais enim (f 1854) duplex distin- 
guenda est ratio: individualis scilicet et generalis («la 
raison generale»). Indi vidualem rationem docet solum ad 
dubitandum esse idoneam, certitudinis autem omnis funda- 
mentum vel motivum esse fidem, cuius ratio generalis vel 
consensus generis humani sit unica eaque infallibilis regula 


ficatio, quam cum alicubi deprehendimus, illuc inesse dicimus non 
veritatem, cum in rebus falsis eadem occurrat nonnumquam species, 
sed verisimilitudinem et probabilitatem. ... Ex quibus liquido constat 
rationem, dum circa prima versatur principia, licet summam ob- 
tineat humanam certitudinem , aliquid tamen ei ad perfectam certitu- 
dinem deesse, quod suppletur per fidem. Nec his solum axiomatis 
primisque principiis , sed et reliquis enuntiatis , quae minus late 
patent minusque facilem ab humanis mentibus extorquent assensum, 
certitudinem vimque conciliat fides» (De imbecillitate mentis hum. 
1. 3, c. 11 et 15). 

1 En nonnullae ex propositionibus, quas conscriptas invenies 

De Bonald vero (1754 — 1840) eandem fere doctrinam 
iam antea speciali quodam argumento ex locutione de- 
sumpto firmare conatus erat. En eius argumentatio : Ad 
cogitandum homo necessario indiget locutione K Locutio 
autem sine cogitatione excogitari non potest nec proinde 
ab hominibus potuit inveniri. Consequenter a creatore 
suo homo una cum natura locutionem accepit. Sed si 
locutionem accepit, et ipsae cogitationes, quarum locutio 
non est nisi sensibilis expressio, a Deo cum sermone j 
inditae sunt. Deus ergo ipse docuit primos homines, simul 
cum sermone, veritates primarias, quae deinde per locu- 
tionem ad omnes posteros simul cum sermone transierunt. 

2. Moderatiores autem traditionalistae (Bautain 2 , Bon- 
netty* , Ventura') sententiam rigidorum eatenus mitigant, 


in libro, cui titulus: «Essai sur rindiff6rence en matiere de religion», 
t. II , c. 13: «Rien ne nous est aujourd’hui si ^vident que nous 
puissions nous promettre de ne le pas trouver demain ou obscur 
ou erroni» — «C’en est assez, comme on Pa vu, pour ne pouvoir 
rigoureusement affirmer quoi que ce soit, pas meme notre propre 
existence.» — «Le premier acte de la raison est necessairement 
un acte de foi , et aucun etre cr£6 , s’il ne commengait par dire : 
je crois , ne pourrait jamais dire: je suis.» — «L’intelligence n’a 
point d’autres fondements, la certitude n’a point, ne saurait avoir 
d’autres bases que le grand temoignage originairement rendu par 
Dieu m£me, raison universelle, immuable, infinie.» Cf. etiam : De- 
fense de 1 ’Essai sur Tindiff^rence, oeuvres completes t. I, c. 8. 

1 «L’homme a besoin de signes ou mots, pour penser comme 
pour parier; c’est-a-dire , thomme pense sa parole ovant de parier 
sa pensee, et c’est ce qui fait qu’il s’enonce avec peine, toutes les 
fois qu’il veut rendre dans une langue 6trangere ce qu'il pense 
dans sa langue maternelle ...» (De Bonald, L^gislation primitive 
t. I, c. 2, p. 28. 29). 

9 Bautain, natus 1795, 1819 professor philosophiae Argento- 
rati, 1867 mortuus est. Scripsit: «Philosophie du christianisme». 

8 Bonnetty (1798 — 1879) doctrinam suam exposuit in periodico: 
«Annales de Philosophie chr^tienne». 

ut auctoritatem in ordine acquisitionis ad certitudinem 
necessariam esse doceant, non autem in ordine demonstra- 
tionis . Id est, iuxta ipsos, veritates de Deo, de spirituali- 
tate et immortalitate animae, de vita morali instituenda, 
solo rationis lumine inveniri quidem non possunt; post- 
quam autem fide sunt inventae, ratio sola ipsas veras esse, 
cum certitudine probare potest. 

§ 2. FIdeismi vel traditionalismi refutatio. 

Argumento generali. — Fides non potest esse motivum 
ultimum omnis certitudinis nostrae. Fides enim omnis, 
sive divina sive humana, multa ut certo cognita prae - 
supponit \ quae ipsa fides praestare non potest. 

Priusquam enim Deo revelanti vel humanae traditioni 
fidem quis tribuat, iam certus sit oportet: a) Deum exsistere, 
b) Deum revera locutum esse, c) Deo credendum esse, 
d) homines ipsos vel traditionem ipsam exsistere, e) tradi- 
tione revelationem divinam fideliter transmissam esse, 
multa alia huiusmodi ordinis. 

Sed haec omnia fide ipsa cognosci non possunt, sed 
actu rationis, qui fidem praecedat, comparari debent. 
Quod si nihilominus ad fidem quis timide confugere 
conetur, secundus ille actus fidei alium denique rationis 
actum praesupponet, nisi progressum in infinitum instituere 
velit ; tunc autem nullam umquam certitudinem habebit. 

Argumentis quibusdam specialibus . 1. Contra Lamennais. 

a) Argumento negativo. Ratio praecipua , propter 
quam Lamennais ad consensum universalem vel. rationem 
generalem confugiendum esse putavit, hac propositione 
enuntiatur: «Rien ne nous est aujourd’hui si dvident que 
nous puissions nous promettre de ne le pas trouver demain 
ou obscur ou errond.» — Sed nemo est qui non videat, 
quam falsum sit illud fundamentum , cum huiusmodi 
dictum et conscientiae et experientiae testimonio aperte 
contradicat. 

b) Argumento per absurdum. 

Ratione individuali, iuxta Lamennais, nihil, ne pro- 
pria quidem exsistentia, affirmari potest. Sed systema 
suum Lamennais ratione sua individuali excogitavit et 
affirmavit ! 

Si ratio individualis ad certitudinem acquirendam nihil 
valet, quia per se essentialiter sit fallibilis, nec ratio 
generalis quicquam valere potest. Ratio enim illa gene- | 
ralis nihil aliud est nisi rationum individualium collec- ' 
tio. — Sed interna rei natura per additionem entium 
eiusdem naturae non mutatur: plus et minus non mutant 
speciem. 

2. Contra de Bonald. — Primos homines expeditam lo- 
quendi facultatem a Deo creatore accepisse, historice certum 
est. Utrum vero sermonem ipse homo invenire potuerit 
an non, libere potest contro verti. Sed quidquid hac de 
re dicitur, profecto falsa est ratio , propter quam de Bonald 
homines sermonem invenire non potuisse ostendere conatur. 
Etenim si vim nativam attendas, non verba scientiam, 
sed scientia verba praecedat necesse est 1 . 

3. Contra moderatiores traditionalistas. 

a) Sibi ipsi contradicunt . Nam operatio, quam elicimus, 
cum demonstramus veritatem aliquam metaphysicam, puta 
cum exsistentiam Dei ex ordine mundi demonstramus, 
omnino eadem est, praesupposita revelatione et ipsa 
revelatione non supposita. Admittere vero talem opera- 
tionem ex sua natura post revelationem gignere certi- 
tudinem in mente, cum ante revelationem talem effectum 
producere non potuerit, idem est ac dicere aliquam opera- j 
tionem mentis ex sua natura esse probantem simul et 
non probantem. Quod est negatio ipsius principii contra- 
dictionis 2 . 1 


1 Cf. Kleutgen , Inst. theol. n. 116. Pesch op. cit. II, 291. 

2 Cf. Stockl, Lehrbuch der Philosophie II, 462. 

b) Quod si contendunt differentiam illam in vi pro- 
bandi non oriri ex natura operationis, quam elicimus in 
diversis his casibus, sed ex eo quod, revelatione habita, 
ex auctoritate sciamus demonstrationem nostram rectam 
esse, cum ante revelationem certitudinem hac de re habere 
non potuerimus, tunc incidunt in scepticismum et ipsa 
sua fundamenta evertunt. 

Confirmatur haec refutatio ex auctoritate Ecclesiae , quam 
fautores huius sententiae erroneae generatim admittunt. 

Concilium enim Vaticanum , sess. 3, c. 4 De fide et 
ratione, inter alia declarat rectam rationem fidei funda- 
menta demonstrare, et circa doctrinam illam hunc statuit 
canonem: «Si quis dixerit, Deum unum et verum , creatorem 
et dominum nostrum , per ea, quae facta sunt, naturali ra- 
tionis humanae lumine certo cognosci non posse: A. S.» 

Sacra vero Congregatio Indicis, approbante Pio IX, 
anno 1855, Bonnetty sequentes propositiones subscribendas 
proposuit : 

1. Ratiocinatio Dei exsistentiam, animae spiritualitatem, 
hominis libertatem cum certitudine probare potest. 

2. Fides posterior est revelatione, proindeque ad pro- 
bandam Dei exsistentiam contra atheos, ad probandam 
animae rationalis spiritualitatem et libertatem contra 
naturalismi ac fatalismi sectatores allegari convenienter 
non potest. 

3. Rationis usus fidem praecedit, et ad eam, ope re- 
velationis et gratiae, conducit. 

Articulus v. 

DE DOGMATISMO \ 

Dogmatistae quos vocant quaestionem de exsistentia 
et de fundamento certitudinis sic ponunt atque solvunt. 

1 Dogmatismus est sententia Scholae. Dogmatistae autem a 
«dogmatizando» dicimur, quia scepticismi et falsi criticismi placita 

Status quaestionis. — i. Sunt veritates complures, de 
quibus omnes homines naturali quadam necessitate moti 
certitudinem habent directam vel spontaneam (p. 94). Hoc 
factum ab omnibus vel ab ipsis scepticis et criticis ad- 
mittitur. Tales enim sunt, inter alias , tres illae veritates, 
quae a nonnullis dicuntur veritates primitivae *, nimirum : 
factum primum : «Ego exsisto» ; principium primum : «Idem 
non potest esse simul et non esse» ; condicio prima: «Ratio 
cognoscendi capax est.» Eiusmodi propositiones omnes 
sine ulla reflexione directe ut certa admittuntur, immo non- 
nullae ex ipsis talis sunt naturae, ut ipsa sua negatione 
explicita implicite affirmentur. Tales sunt e. g. principium 
contradictionis et factum primum. Sed haec certitudinis 
exsistentia, cum ab ipsis scepticis admittatur, in conten- 
tione non est ponenda. Quaeritur autem hic, utrumy re- 
flexione circa cognitionem nostram instituta , possit ostendi 
certitudines illas et gener atim certitudines nostras omnes esse 
legitimas , utpote obiective fundatas , necne 2 . 


improbantes, certitudinem naturalem neque reicimus neque positive 
in dubium revocamus, sed eius dogmata ante omnem scientificam 
inquisitionem directe admittimus. 

1 De his veritatibus primitivis vide Tongiorgi, Inst. phil. vol. I, 

P. II, c. 3, n. 425. 426. 

* «La vraie question entre les premiers et les seconds [inter 
scepticos et dogmaticos] n’est pas de savoir si Pame humaine 
trouve en eile des assentiments certains, c. a d. spontan£ment 
irr^sistibles : c’est chose accordee , et si quelqu’un s’avisait de le 
nier, il supprimerait le debat, faute d’objet a debattre ; la question 
est de savoir si, oui ou non, Pintelligence peut justifier, dans le 
domaine de la r^flexion, la certitude de nos adh£sions spontan^es. I 
Dans 1 ’affirmative, le dogmatisme a raison et la certitude, qui 1 
n’6tait que spontanee jusqu’alors, rev£t le caractere d’une certitude ! 
r6fl6chie, scientifique; dans la negative, il y a d£saccord entre 
l’activit6 spontanee et Pactivite reftechie de Pesprit, et il n’y a j 
qu’une conclusion d6sesp£rante a tirer de 1&, c'est que la machine j 

2. In principio vero huius inquisitionis ipsa aptitudo 
ntis ad veritatem cognoscendam neque est a priori 
‘cienda, hoc enim arbitrario et absurde fieri iam supra 
endimus (p. 97 sq.) ; neque a priori in dubio ponenda, 
ttcut Kantius rem perperam instituit (p. m sq.); neque 
‘ a priori est affirmanda. Etsi enim omnis homo huius 
aptitudinis cognitionem claram habet, propter claram ipsius 
fundamenti cognitionem directam; tamen, cum in initio 
huius inquisitionis motivum, propter quod hanc aptitudinem 
admittit, reflexe non habeat perspectum neque demonstra- 
' tum, ipsi non licet contra adversarium ponere ut prin- 
cipium: «Facultas ad cognoscendum est apta.» Status 
mentis proinde relative ad cognitionem reflexam huius 
principii est ignorantia . Non potest quidem intellectus ipsum 
non admittere in ordine cognitionis directae, quoties certo 
aliquid cognoscit, sed in ordine cognitionis reflexae ipsum 
primo omnino ignorat *. 

Quaeritur proinde: 


humaine est mal faite» (. Mercier 1 . c. p. 110). Cf. etiam «Revue 
N£o-scolastique» II, 7 sq.; IV, 56 sq.). 

1 «Au premier instant ou le philosophe se trouve plac£ dans 
le domaine de la r6flexion , a Pedet d’apprdcier la nature de la 
connaissance certaine, il n’a pas le droit de nier ou de declarer 
sujette a caution pas plus qu’il n’a le droit d’ affirmer taptitude 
des facultes cognitives pour la connaissance certaine de la v£rit£. 
Avant d’avoir r£fl6chi sur ses actes et d’en avoir, par ce procdd6 
de reflexion, scrut6 la nature, la raison humaine ne sait pas , elle 
ne peut savoir, si Temploi de ses facultas la mfcnera ou ne la 
m&nera pas k la v£rit6. Donc 1 ’etat initial de la raison reflechis- 
sante, en ce qui concerne le pouvoir de nos facultes cognitives, 
c’est ? ignorance voulue, Vabstention. . . . Manifestement, entre l’£tat 
desprit , tout negati/, de celui qui sabstient de prejuger si les fa- 
v cultas de connaitre peuvent ou ne peuvent pas nous mener 4 la 
v£rit6, et l’6tat d’esprit de celui qui juge positivement que la 
sinc6rite des facultas cognitives est douteuse , il y a un abtme» 
( Mercier op. cit. p. 110. m). 

Reinstadler, Elem. philos. schol. 9 

a) Quotiescumque de veritate aliqua certitudinem habe- 
mus, quodnam est huius certitudinis motivum ultimum? 
estne tale, ut ex ipso certitudo nostra sit obiective fundata ? 

b) Quando vero in errorem inducimur, quaenam est 
huius erroris causa? Invenitume in ipso intellectus nostri 
motu naturali, an per accidens hoc contingit? 

Prioris quaestionis solutio . — Reflexione debito modo 
instituta circa certitudinis nostrae motivum, haec ultro ap- 
parent : 

i. Multa efformamus iudicia certa — ut cum enuntia- 
mus: 7 + 5 = 12 — , in quibus assensus noster firmus fit, 
non propter auctoritatem aliquam nobis extrinsecam, Dei 
puta vel hominum, sed propter motivum, quod in ipso 
obiecto (enuntiabili) invenitur simul et in intellectu. As- 
sensus enim noster fit, non ex synthesi quadam caeca 
intellectui innata, sed sub influxu visibilitatis ipsius veritatis 
obiectivae menti sese manifestantis, sicut rem iam supra 
(p. 113) declaravimus. 

Veritatis obiectivae visibilitas dicitur etiam evidentia 
obiectivay ut distinguatur ab evidentia subiectiva, quae est: 
ipsa evidentiae obiectivae clara perceptio. Est enim evi- 
dentia illa obiectiva respectu intellectus id, quod lumino- 
sitas rerum externarum est respectu oculorum. Distin- 
guitur autem multiplex, pro diversis modis, secundum 
quos haec visibilitas sese manifestat. Quando vero, ut 
in exemplo allato, haec manifestatio talis est, ut ipsa 
veritas per se menti appareat, evidentia obiectiva dicitur 
interna . Recte proinde testimonium illud conscientiae 
sic enuntiari potest : Multae sunt veritates , quas admittimus 
ut certas propter evidentiam earum obiectivam internam 
menti sese manifestantem . 

Sed non eodem semper modo haec evidentia interna 
sese manifestat. Quandoque enim, ut in exemplo 7 + 5 
= 12, haec visibilitas primo intuitu affulget*, quandoque 
vero, ut in multis conclusionibus geometricis, non 


Digitized by Google 



DE DOGMATISMO. I3I 

ratiocinio sese manifestat. Sed quidquid est de modo, quo 
Haec visibilitas apparet, reflexione peracta super assensum, 
elare semper videmus, his in casibus omnibus, firmum 
assensum a nobis praestari propter evidentiam obiectivam 
internam menti sese manifestantem. 

2. Sunt tamen veritates non paucae, quibus firmiter 
adhaeremus, quin earum evidentia interna menti sese 
manifestet, ut cum fide aliquid tenemus. Neque inanis 
tunc vel caecus assensus noster dicendus est. Cuius rei 
veritas ex reflexione in huiusmodi assensum item apparebit. 
Duplici enim modo talis assensus firmus generatim fieri 
potest : 

a) Saepenumero fit, ut intellectus sola testis alicuius 
auctoritate moveatur ad firmiter adhaerendum enuntiabili, 
cuius evidentia interna non affulget. Tunc autem, re- 
flexione in actum suum reversus, clare videt hunc actum 
fieri, non sub caeca vel violenta auctoritatis motione, sed 
propter evidentiam obiectivam ipsius huius auctoritatis menti 
manifestatam 1 . 

b) Non raro etiam fit, ut intellectus, evidentia interna 
alicuius veritatis, puta alicuius enuntiabilis vel ipsius testi- 
monii, imperfecte tantum manifestata, firmiter nihilominus 
adhaereat. Cuius assensus motivum tunc reflexione item 
cognoscimus evidentiam esse aliquam obiectivam. In hoc 
enim casu ratio firmitatis assensus invenitur in evidentia 
obiectiva imprudentiae dubitationis menti apparente, i. e. 
mens clare videt imprudenter se acturam esse, si in tali 
casu formidinem errandi non excuteret. 

Haec duplex evidentia obiectiva, cum non sit ipsius 
veritatis cui assensus praestatur, sed rationum huic veri- 
tati externarum, dicitur evidentia obiectiva externa. 


1 Non loquimur hic de actu fidei supernaturalis , ad quem 
semper motio quaedam gratiae requiritur; sed naturalis fidei ex- 
plicamus actum, cui tamen actus supernaturalis analogus est. 

9 * 

Quibus omnibus perpensis, reflexione compertum habe- 
mus motivum ultimum omnis certitudinis nostrae esse 
semper evidentiam obiectivam (sive internam sive externam) 
menti sese manifestantem . Quamdiu haec evidentia ob- 
iectiva non manifestatur, mens irrequieta manet ; quoties- 
cumque vero affulget, intellectus in possessione sui ob- 
iecti quiescit. Quae omnia clare ostendunt certitudinem 
oriri, neque ex caeca quadam et inani synthesi menti 
innata, neque ex vi externa ad inanem motum intellectum 
cogente ; sed ex ipsa veritate obiectiva y manifestatione sui, 
facultatem ad se ut ad obiectum suum apprehendendum 
alliciente. Quod quidem tam manifestum est, ut ipsi 
sceptici hanc veritatem in omnibus suis assertionibus prac- 
tice admittant. Si enim ab ipsis quaesieris, cur suam 
sententiam sine errandi formidine admittant, profecto 
semper respondebunt: «Admitto, quia hoc verum esse 
clare mihi apparet.» 

Stat ergo conclusio: Reflexione ostendi potest certi- 
tudines nostras esse legitimas, utpote obiective fundatas. 

Alterius quaestionis solutio. — Fieri tamen potest, 
et revera nonnumquam fit, ut evidentiae illius claram 
perceptionem haberi putemus , cum revera ipsa non ap- 
pareat, ita ut in errorem inducamur. Criticae proinde 
sanae erit huius erroris causam detegere, ut ipsius errandi 
periculum vitari possit. Iam vero causa illa: 

i. Non est in ipsa facultatis natura ponenda, aliis 
verbis: non potest admitti facultatem cognoscendi ho- 
minis motu suo naturali tendere, non ad verum, sed ad 
falsum: «facultas cognoscendi per se non inducit in 
errorem» vel naturalis inclinatio hominis est ad veritatem. 

Duae enim sunt notae, quibus apprime inclinationem 
naturalem, ut naturalem, cognoscimus: necessitas scilicet in 
motu et delectatio ex possessione obiecti oriunda. Omnis 
enim motus naturalis, quasi ineluctabili fit conatu : impediri 

quidem potest actus, manet tamen tendentia vel incli- 
natio inquieta, donec deveniat in obiecti sui possessio- 
nem, in qua demum delectatur. «Quando res consti- 
tuuntur in propria operatione conaturali, ait S. Doctor, 
et non impedita, sequitur delectatio, quae consistit in 
perfectum esse.» 1 

Iamvero «omnis homo naturaliter scire desiderat». 
Veritate enim et certitudine mens revera indiget . Ad ipsam 
possidendam, etsi crebro in errorem incidimus, semper 
tamen erigimur et anhelamus: ad ipsam tendimus, ut ad 
veram mentis beatitudinem. 

Et re quidem vera in difficultatibus et dubiis veritas 
invenienda nobis quasi arridet , nos incitat et allicit ; inventa 
autem et certo cognita gaudio implet et delectatione. — 
Haec omnia, reflexione super actus nostros habita, clare 
cuique apparent. 

Facultates proinde naturaliter ad veritatem sunt in- 
clinatae, aliis verbis: per se non inducunt in errorem. 

2. Causa proinde illa non est nisi in iis, quae naturae 
accidere possunt, aliis verbis: facultas non in errorem 
ducit nisi per accidens . 

Quod duplici modo fieri potest: vel ex eo, quod 
versatur circa obiectum, ad quod apprehendendum non 
est nata («obiectum per accidens»); vel ex eo, quod in 
v motu suo naturali ad obiectum suum, ratione quadam ab 
extrinseco adveniente, impediatur vel perturbetur. Ad 
has duas errandi occasiones sedulo proinde attendendum 
est. Obiectum vero , ad quod apprehendendum facultas aliqua 
est nata , dicitur obiectum proprium. 

Stat ergo conclusio: NuUa facultas per se in errorem 
ducit, quoties versatur circa obiectum suum proprium. 


1 S. theol. I, 2, q. 31, a. 1 ad 1. 

Caput ii. 

DIVERSI CERTITUDINIS FONTES EXAMINI . 

SUBICIUNTUR. 

PRAENOTIONES. 

Certitudinis fontes vel criteria 1 sunt diversa media vel 
principia s quibus mens humana utitur ad veras certasque 
cognitiones sibi comparandas . 

Quinque communiter enumerantur: 

I. Conscientia vel experientia interna. 

II. Experientia externa ope sensuum habita. 

III. Intellegentia. 

IV. Ratio. 

V. Auctoritas. 

Criteria illa omnia iam examini subicienda sunt: non 
ut eorum valorem in dubium revocemus, scimus enim per 
se ipsa in errorem non inducere (p. 132 et 133); sed ut, 
reflexione super ipsa habita , diiudicare possimus, quodnam 
sit uniuscuiusque obiectum proprium, et quaenam sint ra- 
tiones, propter quas per accidens in errorem inducere 
possint. 

Articulus i. 

DE CONSCIENTIA. 

§ 1. Notio evolvitur. 

Reflectentibus nobis in actus nostros clare apparet 
nos non solum videre colores e. g. , audire sonos , cor- 
porum resistentiam vel alias proprietates tangendo per- 
cipere, sed etiam apparet nos sentire ipsas illas sensa- 
tiones , quibus colores, sonos, alias qualitates corporeas per- 


1 Fontes et criteria re sunt idem ; fontes tamen dicuntur media 
illa, quatenus ex ipsis novae cognitiones hauriuntur, criteria vero, 
quatenus inserviunt ad verum et falsum discernendum. 

cipimus, immo omnes affectiones nostras internas ut prae - 
sentes et nostras a nobis apprehendi. Sic etiam non solum 
intellegimus, sed etiam intellegimus nos hie et nunc intel- 
legere. Facultas, qua talia percipimus, dicitur conscientia 
psychologica et gener atim definitur: facultas , qua opera- 
tiones et affectiones nostras internas ut praesentes 'et nostras 
apprehendimus. 

Duplex vero distinguitur: 

1. Conscientia sensitiva vel sensus intimus: facultas, 
qua sentiens (animal) sensationes suas omnes, immo omnes 

f affectiones suas sensiles internas, ut praesentes et suas 
apprehendit. 

2. Conscientia intellectiva , quae est ipse intellectus, qua- 
tenus operationes suas intellectuales cognoscit ut praesentes. 

De hac duplici conscientia psychologica hic agitur \ 

§ 2. Reflexio circa valorem conscientiae instituitur. 

Eius ohiectum proprium declaratur. — Conscientiae ob- 
iectum proprium sunt: 

1. Affectiones nostrae internae, ut facta , non autem 
natura earum intima vel origo. Refert enim nobis e. g. nos 
intellegere (factum), non autem docet, qualis sit naturae ille 
actus intellegendi, utrum scilicet sit spiritualis an materialis. 

2. Facta tamen illa non in abstracto, sed in concreto 
manifestat, i. e. non solum nobis renuntiat nos generatim 
affici, sed quomodo afficiamur ostendit, utrum videamus 
e. g., an audiamus , utrum dolorem sentiamus an delecta- 
tionem, etc. Differentiam proinde inter diversas affectiones 
declarat, naturam earum concretam manifestando. 


1 Praeter conscientiam psychologicam distinguunt conscientiam 
moralem, quae est intellectus quatenus pronuntiat circa convenien- 
tiam vel disconvenientiam actuum nostrorum cum lege morali, vel 
ipse actus intellectus de his pronuntiantis. — De hac conscientia 
specialius sermo erit in ethica. 

3. Affectiones illas omnes manifestat ut nostras . Pro- 
inde ipsum ego apprehendit sub his diversis modificatio- 
nibus ut aliquid unum, idem semper subsistens. De na- 
tura vero intima huius ego nihil dicit. 

4. Facta nostra refert interna quidem, sed non omnia. * 
Operationes enim vitae vegetativae e. g. ut tales nullo . 
modo apprehendit, multae praeterea sunt affectiones vitae ( 
sensitivae, quas conscientia non semper refert. 

5. Facta denique refert praesentia, non autem praeter- 
ita vel futura. Quotiescumque proinde conscientia circa haec 
obiecta propria versatur , in errorem per se numquam in - 
ducit (p. 133). 

Rationes deteguntur , propttr quas error fieri potest per 
accidens. 

1. Periculum errandi adest, quotiescumque, solo con- 
scientiae testimonio nixi, de natura intima vel origine affec- 
tionum iudicamus, ut quando aliquis dolorem, quem in 
pectore sentit, ex pulmonibus oriri iudicat. 

2. Frequentius tamen periculum errandi oritur ex in- \ 
fluxu phantasiae in motum ipsius conscientiae. Fieri 
enim potest, ut phantasia per se ipsa in cerebro affec- 
tiones excitet, quae cum affectionibus realibus (a rebus 
productis) ita conveniunt, ut natura concreta diversarum 
illarum impressionum sit in multis eadem. Tunc ex de- 
fectu attentionis sufficientis error irrepere potest. 

In statu tamen normali hic error facile vitari potest. 
Licet enim impressiones reales et earum repraesenta- 
tiones sint inter se similes, nihilominus claritate et varia - 
bilitate multum differunt, ita ut mens attendens sine ullo 
negotio eas distinguere possit. 

«Licet voluntas etiam in phantasiam non habeat ab- 
solutum dominium et saepe ipsa reluctante oriantur vel 
remotae redeant phantasiae imagines , nihilominus essen- 
tialis est differentia inter realium affectionum perceptionem 
et phantasiae repraesentationes in eo, quod in priorem , 

voluntas facultate adhibita nullam habet potestatem, in 
alteras vero dominium habet. Sic, qui vere videt, qui 
vere sentit dolorem in pede, potest quidem claudere 
oculos, potest etiam, si dolor non fuerit nimis vehemens, 
attentione ad alia directa, ab actuali doloris perceptione 
cessare, sed non potest cum attentione ad oculum apertum 
vel ad pedem dolentem non percipere visionem vel do- 
lorem. Contra, qui ex imaginatione iudicat se doler e in 
manu, manus usu attento, imaginationem doloris statim 
expellet ; qui vero verum ibi dolorem experitur, manus usu 
doloris perceptionem auctam vel clariorem experietur» ‘. 

In statu autem anormali, qui dicitur allucinatio na- 
tura concreta impressionum realium et repraesentationum 
phantasticarum tam similis est, ut conscientia differentiam 
detegere non possit. Time error est ineluctabilis quidem, 
sed non quia conscientia per se ad cognoscendum non 
sit capax, sed quia per accidens, phantasia aegrotante, in 
motu suo naturali perturbatur 8 . Remedium autem, si ad- 
est, tunc non in Criteriologia, sed in Medicina est quae- 
rendum. 


1 Cf. Frick 1. c. p. 175 * 

* «L’hallucination est un 6tat morbide dans lequel on pergoit 
clairement une sensation sans la presence d’un objet apte k la 
provoquer. Autrement dit , 1’hallucination est la perception reelle 
ctobjets imaginaires , c. k d. qu’on voit, qu’on entend reellement 
ce qui n’existe pas en r^alite. Cette d^finition la distingue de 
Villusion, qui est la perception fausse dun objet reel ; c. a d. qu’on 
ne voit pas 1’objet tel qu’il est» (Vigouroux , M^decine pratique 

m, 145). 

8 Ex influxu item phantasiae explicatur error eorum, qui do- 
lorem sentiunt in crure vel brachio amputato. «Man sagt , dafs 
■j Menschen, denen die Hand oder der Fufs amputiert ist, den 
Schmerz, den sie am Ende des ihnen gebliebenen Gliedes haben, 
so empfinden, ais ob es in dem amputierten Korperteile war^ 
was einen Irrtum von seiten des Bewufstseins voraussetzfuam 

Articulus ii. 

DE EXPERIENTIA EXTERNA VEL SENSUUM. 

§ i. Notiones evolvuntur. 

Conscientia nostra, cum affectiones internas in sua 
natura concreta nobis manifestat, eo ipso de exsistentia 
corporis et sensuum organis nos certiores facit. 

Non solum enim nobis renuntiat nos e. g. dolore vel 
delectatione affici, sed etiam dolorem vel delectationem 
illam esse extensaniy i. e. in diversis huius unius «ego» par- 
tibus collocari, quae sint aliae extra alias. Extensum 
vero illud, quod in «ego» nostro sic apprehendimus, vo- 
camus corpus. 

Praeterea clare nobis conscientia manifestat sensationes 
nostras effici, non solum in determinatis corporis partibus, 
sed etiam ope illarum partium, quae ad hoc sunt natura- 
liter instructae et quae dicuntur organa. Sic colores sen- 
timus nos apprehendere oculis, sonum auribus, alia aliis 
organis. Conscientia enim nobis renuntiat ab ipsa or- 
ganorum illorum dispositione, attentione, directione, per- 
ceptiones illas semper dependere. 


Darauf ist folgendes zu erwidern: Immerhin ist der vom Bewufst- 
sein konstatierte Schmerz wirklich vorhanden. Was die Lokali- 
sierung des Schmerzes betrifft, so konnte man vielleicht geltend 
machen, dafs das Bewufstsein nur im normalen Menschen in nor- 
maler und zuverlassiger Weise sich bethatigen konne. Doch diese 
Ausrede ist gar nicht notwendig. Auch hier haben wir es nicht 
mit einem unmittelbaren Bewufstseinsurteil zu thun. Das Bewufst- 
sein nimmt den Schmerz in den Extremitaten des Korpers wahr, 
wo er auch wirklich seinen Sitz hat. Weil aber der Amputierte 
infolge langer Gewohnheit die Extremitat ais Hand zu denken 
und zu bezeichnen pflegt, so bedient er sich unwillktirlich dieser 
ihm gelaufigen Begriffe und der ihnen entsprechenden Phantasie- 
bilder» ( Lehmen 1 . c. p. 170). 

Quae omnia, cum a conscientia evidenter apprehen- 
dantur ut eius obiecta propria, cum certitudine ut ob- 
iective vera sunt admittenda (p. 132 et 133). 

Facultates, quae his organis exercentur, dicuntur sensus 
externi, et obiecta eorum, sensilia . 

Quinque vulgo numerantur sensus externi, visus sci- 
licet, auditus , gustus , odoratus , tactus. 

Sensilia autem videmus nihil aliud esse nisi proprie- 
tates, qualitates scilicet corporales: colorem e. g., sonum, 
sapores, odores, vim resistendi, magnitudinem, motum, 
alia huiusmodi, quae exterius in corporibus apparent. Id 
autem , quod quasi intra corpus latens his qualitatibus sub' 
stat (substantia), ut earum principium (natura), sensibus in 
se ipso nullo modo apparet. 

Sed qualitates illae corporeae non omnes ab unoquo- 
que sensu apprehenduntur. Ad diversos enim actus atten- 
dentes videmus: 

1. Esse obiecta, ad quae apprehendenda specialis qui- 
dam sensus exclusive est natus, et quae proinde primo et 
per se apprehenduntur. Haec obiecta dicuntur sensilia 
propria. Sic color est obiectum proprium visus; sonus, 
obiectum proprium auditus, etc. 

2. Esse obiecta alia, quae per se quidem sensibus 
apprehenduntur, non autem primo , sed cum obiecto proprio, 
et illo quidem mediante, ita ut pluribus sensibus simul ap- 
prehendi possint, neque sint tali vel tali sensui propria. 
Talis est: magnitudo, numerus, figura, motus, quies. Haec 
obiecta dicuntur sensilia communia . 

3. Denique experientia scimus fieri, ut sensile quod- 
dam tali speciali sensui proprium, dulcedinem e. g., quae 
est gustui propria, alio sensu, e. g. visu, percipiatur, non 
quidem per se, sed per obiectum huic alii sensui (visui) pro- 
prium, quia cum ipso de facto coniunctum ab ipso quasi 
a signo ut praesens manifestatur. Sic felis videt lac esse 
dulce . Tale sensile dicitur sensile per accidens . Sic etiam 

ipsa corporum substantia sensibus ut praesens percipitur 
per accidens, in sensilibus scilicet propriis, cum quibus 
conectitur, sicut causa cum effectu. 

§ 2. Reflexio circa valorem experientiae sensuum instituitur. 

Quotiescumque sensus versatur circa obiecta propria, 
intellectus admittere debet ipsos per se non inducere in 
errorem. Hinc, ubi primum evidentia obiectiva eorum i 
testimonii menti apparet, certitudo naturalis, quam ex- 
citant, ut legitima habenda est. 

Potest tamen ex multiplici capite error oriri. 

1. Periculum adest errandi, quotiescumque non ver- 
santur circa obiectum proprium. Magnitudo e. g. vel 
motus solis est obiectum commune. Si quis igitur solo 
visus testimonio fretus, de magnitudine vel motu solis iu- 
dicare voluerit, errandi periculo ipse sese exponet. Hinc 
factum est, ut totum genus humanum de motu solis quon- 
dam erraverit. 

Idem a fortiori de obiecto per accidens dicendum est. ; 
Sic felis aquam lacteam videns , si solo visu freta ipsam i 
lac esse aestimat, visu decipitur. Sic etiam in SS. Eu- 
charistia mens, nisi fide moneaiur, sensibus decipitur 
circa naturam substantiae, quae adest sub accidentibus 
panis vel vini. Sed pericula illa omnia vitari possunt ab . 
intellectu, si in singulis casibus facultates adhibet, quae 
secundum naturam obiectorum sunt adhibendae. 

2. Item periculum errandi adest relative ad ipsum 
obiectum proprium, quotiescumque sensuum operatio non 
exercetur sub debitis condicionibus, i. e. sub condicionibus 
a natura ipsa requisitis. Sunt autem hae conditiones 
debitae: 

Ex parte ipsius sensus requiritur, ut sit sanus et apte \ 
dispositus , manus e. g. nimis frigidae ad obiectum pal- j 
pandum non sunt aptae. ! 

JEx parte obiecti vero requiritur, ut sit organo pro - 
portionatum, ita ut vis proprietatum corporalium, coloris 
e. g. nec nimis sit vivida, nec nimis remissa. 

-Ex parte medii denique requiritur , ut medium sit 
normale, pro visu e. g. diaphanum. 

Ad conscientiam vero et ad intellectum pertinet de 
exsistentia harum condicionum -iudicium ferre. Evidenter 
autem constare posse condiciones requisitas esse impletas, 
omnes multoties iam experti sumus. 

Hinc, etsi nonnumquam sensibus decipimur, firmiter 
► tamen stat experientiam externam per se fontem certitu- 
dinis, non erroris, esse. 

| § 3. De idealismo. 

I. Eius expositio. Idealismus est error eorum, qui, va- 
lore sensuum reiecto, contra communem omnium sensum 
exsistentiam corporum negant vel in dubium revocant. 
Idealistae vocantur, quia realitatem tribuunt ideis tantum, 
ut sunt in mente, non autem rei, quam repraesentant ut 
extra mentem exsistentem. 

Idealismi duplex praesertim forma distingui potest. 
Est enim idealismus subiectivus et idealismus obiectivus. 

1 . Idealismus subiectivus docet repraesentationes nostras 
sensiles, quas corporibus in nobis effici putemus, a solo 
subiecto cogitante produci. Talis fuit, recentioribus tem- 
* poribus, doctrina Kantii discipulorum, Fichte , Schelling, 
Hegel, qui ex principiis a magistro positis hanc conclu- 
sionem logice eruerunt K 


1 «Johann Gottlieb Fichte (geb. 1762 zu Rammenau in der 
Oberlausitz, Professor der Philosophie in Jena, dann in Erlangen 
und Berlin, wo er 1814 starb) ist der Begrunder des absoluten 
Idealismus. Sein Vorgfinger, Kant, hatte nur die Erkennbarkeit, 
nicht aber die Existenz der Korperwelt geleugnet, von welcher 
er den Anstofs zur Erkenntnis ausgehen liefs. Fichte verwirft 

2. Idealismus obiectivus has repraesentationes a Deo 
immediate in animo nostro produci contendit. Ita Ber- 
keley 1 . Conveniunt proinde idealistae in eo, quod exsisten- 
tiam corporum negant, differunt vero diversae eorum sen- 
tentiae in modo, quo productionem repraesentationum 
sensilium explicant. 

II. Idealismi refutatio. In idealismo refutando non est 
cur tempus teramus: eius enim doctrina sensui communi 
tam aperte contradicit, ut nemo sit, qui absurditates eius 
facile non detegat. Sint ergo haec breviter: 

1. Idealismus, quocumque modo exponitur, evidenti 
conscientiae testimonio adversatur. 

Contra Fichte enim, intime et clare sentimus sensa- 
tiones non pendere unice a nobis, sed ipsas a nobis re- 
cipi: in multis sentimus nos esse passivos; experimur enim 
nos sensationes saepe habere, quando nolumus, non ha- 
bere e contra saepe, quando maxime eas volumus. 

Contra Berkeley, evidenter experimur sensationes ope 
organorum in nobis effici; de actione Dei immediata in 
nobis nihil omnino conscientia refert. 

2. Idealismus logice inducit scepticismum universalem, 
quia destruit aptitudinem mentis ad verum cognoscendum. 


nicht nur jede Art von Mitwirkung der Dinge bei der Erkenntnis, 
sondern spricht denselben auch das Dasein ab. Das ganze Weltall 
ist ihm nichts ais eine Erscheinung des denkbaren Ich : nur das 
Ich ist, und dasjenige, was wir ftir aufser uns liegende Dinge 
halten, ist die eigene Selbstbeschrankung des Ich. Aus dem Ich 
will er nun die Welt, deren reelle Existenz er leugnet, im luf- 
tigen, idealistischen Stile wieder aufbauen. Dies versucht er in 
seiner ,Wissenschaftslehre‘ ...» ( Lehmen 1. c. p. 170). 

1 «Georg Berkeley (1684 — 1 753)> ein Irlander von Geburt, 
studierte Theologie zu Dublin, machte spater eine vierjahrige Reise 
durch Europa und wurde endlich anglikanischer Bischof von Cloyne 
in Irland» (Stockl , Lehrbuch der Geschichte der Philosophie 
n, t 35 ). 

Sed principium, ex quo logice deducitur conclusio falsa, 
ipsum falsum sit oportet (p. 71). 

3. Idealismus vero obiectivus naturae Dei, qualis a 
nobis cognoscitur, repugnat. Repugnat enim Deum, veri- 
tatis amantem et infinite bonum, creaturam suam ratio- 
nalem in errore invincibili his in terris perpetuo velle 
detinere K 

Articulus iii. 

DE INTELLEGENTIA. 

§ 1. Notiones explanantur. 

InteUegentia dicitur intellectus quatenus principia per 
se et immediate nota percipit. 

Haec facultas proinde versatur circa ideas proprie 
dictas, ut circa convenientiam vel disconvenientiam earum 
pronuntiet. Intellegentia e. g. iudicamus idem non posse 
simul esse et non esse , totum maius esse sua parte , quid - 
quid movetur ab alio moveri , etc. 

Intellegentia non est confundenda cum intellectu. In- 
tellectus enim est nomen genericum unius et eiusdem 
facultatis rationalis, quae pro diversitate operationum , quas 
elicit, diversis insignitur nominibus, ita ut dicatur intelle- 
gentia, ratio, memoria, conscientia. 

§ 2. Doctrina circa valorem eius exponitur. 

Contra positivistas iam ostendimus (p. 119) ideas, 
circa quas versatur intellegentia, quatenus sunt universales, 
non esse nomina tantum, item iudicia ex ipsis efformata 
non esse experimentalia (p. 120), sed assensum mentis 
in huiusmodi iudiciis secundum universalitatem et necessi- 
tatem fieri, non quia talem casum experientia compertum 


x Huius rei uberiorem explanationem invenies apud Frick 1 . c. 
p. 180 — 184; Mercier 1 . c. p. 348. 349. 

habeamus, sed quia necessaria habitudo praedicati ad 
subiectum ex perspecta horum terminorum notione evi- 
denter nobis apparet (p. 120). \ 

Item contra kantianos omnes statuimus non nisi 
arbitrario et absurde contendi pronuntiationes illas intelle- j 
gentiae caeca quadam synthesi fieri (p. 103 sq.). Re- 
flexione autem sine studio partis instituta, clare vidimus 
necessitatem assensus firmi oriri in mente sub influxu 
evidentiae obiectivae menti sese manifestantis (p. 113 sq.). 

Iam vero ad cognitionem illam de valore horum iudi- 
ciorum perficiendam superest, ut, reflexione item instituta, 
inquiramus, qualis sit realitas illa, quam ideis universalibus 
tribuimus. Phantasia enim, hac etiam in re, nonnullis saepe- 
numero errandi occasionem praebuit. 

Breviter tamen de hac re dicturi sumus, singulas senten- 
tias paucis referendo et diiudicando *. , 

Sententiae illae omnes ad duas revocari possunt : 
nominalismum et realismum. Nominalismus autem est 
vel nominalismus purus vel nominalismus moderatior , qui 
dicitur etiam conceptualismus. Realismus vero est vel 
exaggeratus vel moderatior . Sit ergo : 

I. De nominalismo. — Nominalismus est sententia eorum, | 
qui universalia voces esse dixerunt. 

Et recentioribus quidem temporibus scimus empiristas, 
sensualistas , positivistas (p. 117) hanc sententiam pro- 
pugnasse, ut cognitionem omnem intellectualem vel meta- 
physicam reicerent. 

Medio vero aevo qui nominalistae dicti sunt (Roscellinus , 
saec. xi), non eodem motivo ducti universalia voces esse 


1 Controversiam circa universalia, qualis medio aevo viguit, 
historice expositam invenies apud Bruck , Lehrbuch der Kirchen- 
geschichte § 139 (ed. 7 p. 506). Qui plura de hac re desi- 
derat, inter alios adire potest: Mercier 1. c. p. 281 sq. Pesch 
1. c. p. 177 sq. Frick 1. c. p. 217 sq. 

xerunt. Hoc enim imprimis intendebant, ut realismum 
exaggeratum refellerent, qui universalia, formaliter ut uni- 
versalia, extra mentem exsistere docuit. Contra fautores 
vero huius sententiae contendebant universalia esse voces 
Quid autem hac ipsa voce ipsi significare intenderint 
non satis clare apparet *. 

Sed quidquid est de modo rem explicandi, ideas uni 
versales non esse voces tantum, ex dictis contra positivi 
stas (p. 119) satis compertum habemus. 

II. De conceptualismo. — Conceptualistae in eo con 
veniunt, quod universalia non tantum voces esse dixerunt; 
sed etiam conceptus, qui tamen conceptus nulla realitate 
extra mentem fundentur. 


, Et Kantium quidem scimus (p. 103) docuisse universalia 
non esse nisi typos quosdam vel formas menti a priori 
innatas («formalismus Kantii»). 

Neque tamen haec fuit sententia moderatiorum medii 
aevi nominalistarum, qui conceptualistae dicti sunt [Occam, 
saec. xiv). Hi enim non negaverant intellectum humanum 
sibi efformare posse conceptus realitati obiectivae con- 
formes. Sed hoc imprimis intendebant, ut ad quaestionem 
j responderent tunc temporis maxime agitatam : utrum 

scilicet gradus metaphysici, quos in una eademque re distin- 
guimus, sint realitates necne . 


Gradus autem metaphysici vocantur attributa essentialia, 
f quibus ens aliquod individuum et realiter unum consti- 
tuitur. In Socrate e. g. huiusmodi attributa sunt : corpo- 


; 


1 «Chez Roscelin, qui passe pour Tinitiateur du nominalisme 
du moyen &ge, cette doctrine n’est guere qu’une formule indistincte 
d’opposition au r6alisme. Les genres et les especes sont-ils des 
noms ou des choses? s’£tait demandd Porphyre. Ce ne sont pas 
des choses, r^pondit Roscelin: d’ou cette conclusion, dont le 
sens demeure impr6cis : ce sont des noms , voces» (Mercier 1 . c. 
p. 287). 

Reinstadler, Elem. philos. schol. IO 

reum, vivens, sentiens, rationale, quo fit, ut in ipso 
distinguamus , quasi per gradus ascendentes ad magis 
universalia, hominem, animal, vivens, corpus, substantiam. 

Gradus proinde vocantur illa attributa, quia per ipsa 
ab inferioribus idearum 1 quasi per gradus quosdam ad 
superiora genera ascendimus. 

Metaphysici autem dicuntur, quia in ente uno, physice 
spectato (prout scilicet exsistit actualiter in rerum natura), 
ponit multiplicitatem in ordine metaphysico vel ideali (prout 
scilicet obicitur cognitioni intellectivae, independenter ab 
actuali sua exsistentia, in ordine possibilium consideratum). 

Quo sensu proposita quaestione, nominalistae medii 
aevi responderunt: Gradus metaphysici non sunt nisi 
diversi conceptus , distincti inter se, non propter funda- 
mentum desumptum ex rebus, quas repraesentent, sed 
unice quia alii aliis sint clariores } vel propter diversam 
denominationem («distinctio nominalis»). 

Iam vero quid de formalismo Kantii sentiendum sit, 
supra (p. 1 1 2 sq.) declaratum est; gradus autem meta- 
physicos distingui cum fundamento in re, ostendemus, cum 
de realismo moderatiore sermo erit. 


III. De realismo exaggerato . — Realismus exaggeratus 
universalia docet formaliter ut universalia exsistere extra men- 
tem in rerum natura. Diverso tamen modo rem explicant : 
Plato enim posuit «ideas» seu communes rerum naturas 
(essentias), essentiam hominis e. g. vel equi, propria 
entitate, ut res aeternas et incorruptibiles, exsistere extra 
mentem, extra res singulares, extra Deum 2 . 


1 Cf. p. 21. 

2 Hanc Platonis sententiam expositam invenies apud S. Doc- 
torem S. theol. i , q. 84 , a. 4. Plurimi tamen ex SS. Patribus 
(S. Augustinus e. g.) docent hanc esse , non Platonis , sed Plato- 
nicorum sententiam, ipsum vero Platonem docuisse universalia esse 
ideas exemplares in mente divina. 

Medio vero aevo, qui realistae exaggerati dicebantur 
(Guillaume de Champeaux et Gilbert de la Porree [« Gil- 
bertus Porretanus»]), docuerunt essentias rerum universales 
ut universales exsistere in rerum natura , ita ut individua 
quoad essentiam sint identica et non nisi accidentibus inter 
se differant. 

Sed haec omnia perabsurde sunt dicta. 

Universalia enim illa, extra mentem et extra res singu- 
lares in se ipsis exsistentia, involvunt repugnantiam : uni- 
versale enim id est, quod pluribus et singulis inest 

Quod si pluribus et singulis rebus revera ut universalia 
inesse dicuntur, non minor recurrit absurditas. Etenim: 

Vel in pluribus una et indivisa haec universalitas 
essentiae inesse supponitur, et tunc omnes homines e. g. 
non sunt nisi unus homo. 

Vel in pluribus divisa reperitur, et tunc universale 
«unum quod pluribus inest» est divisum, i. e. simul ipsum 
et aliud: quod repugnat. 

IV. De realismo moderatiore. — Aristoteles denique, 
Albertus Magnus, S. Bonaventura, tota Schola , commu- 
niter realismum moderatiorem professi sunt. 

Realistae hi omnes duplex distinguunt universale: di- 
rectum scilicet et reflexum *. 

Universale directum vel metaphysicum est quidditas ali- 
cuius rei considerata quidem ut a conditionibus individuantibus 
abstracta , non autem ut pluribus rebus revera communis . 

Refleocum vero vel logicum est quidditas illa abstracta 
et pluribus rebus communis considerata ut vel quatenus 
pluribus rebus convenit vel convenire potest. Sic quidditas 


1 Repugnantia illa clarior apparebit ex iis, quae circa naturam 
Dei in theodicea dicturi sumus. Sententia enim quae docet uni- 
versalia aeterno et incorruptibiliter exsistere propria exsistentia, lo- 
gice inducit pantheismum. 

2 Cf. p. 21 sq. 

10 * 

hominis, cum ab ipsa conditiones individuantes 
tractae, universale directum est, quoties ad notas tantum 
attendo, quibus eius ideae comprehensio constituitur; fit 
autem reflexa, ubi primum ad extensionem eius attendens, 
video hanc notionem multis individuis convenire posse. 

Quibus declaratis haec docent: 

1. Universale directum, quoad naturam sive quoad id 
quod concipitur, in ipsis rebus exsistit; non autem exsistit 
in ipsis quoad statum, id est quoad modum quo con- 
cipitur, neque formaliter, ut universale. 

2. Universale refleocum ut tale, i. e. formaliter ut uni- 
versale et ut reflexum, ab intellectu constituitur, cum funda- 
mento tamen in re, i. e. non arbitrario vel propter rationem 
ab intellectu solo provenientem, sed propter rationem ex 
ipsis rebus desumptam. 

Cuius doctrinae veritas iam elucet ex dictis circa 
falsitatem sententiarum oppositarum; per partes autem 
sic ostenditur: 

1. Universale directum quoad naturam in rebus exsistit. 
Quotiescumque enim idea universalis in nobis efformatur, 
evidenter experimur repraesentationem universalis directi, 
quoad naturam spectati, fieri in nobis, non propter activi- 
tatem mentis formas ex se ipsa quasi producentis, sed 
per modum impressionis forinsecus acceptae, a rebus scilicet 
extra nos exsistentibus. Est proinde universale illud in 
rebus. 

2. Neque tamen universale directum in rebus exsistit 
quoad statum, i. e. non eodem modo exsistit in rebus, quo 
concipitur a mente. Universale enim directum, homo e. g., 
concipitur a mente ut abstractum a condicionibus indivi- 
duantibus et proinde ut universale : taliter enim humanitas 
apprehenditur, ut possit considerari a mente ut humanitas 
in genere; in rebus autem humanitas semper est cum 
notis individuantibus concreta, ita ut sit humanitas Petri, 
humanitas Pauli, haec humanitas. 

3. Universale reflexum , ut tale, ab intellectu constituitur. 
Universale enim ut universale est aliquod imum pluribus 
communicabile, sed tale ens extra mentem in rebus singula- 
ribus exsistere non posse, supra ostendimus (p. 147). Efficitur 
proinde ab intellectu notas individuantes abstrahente. 

4. Fit tamen haec operatio cum fundamento in re, i. e. 
propter rationem ex ipsis rebus desumptam. 

Non negamus quidem huius operationis rationem ullam 
inveniri in ipso intellectu : fundamentum enim subiectivum 
i huiusmodi operationis est ipsa imperfectio intellectus, qui 
► rem unam uno conceptu adaequato exprimere non valeat. 

Sed contra conceptualistas , qui universalibus omnem 
; rationem obiectivam adimunt, contendimus universalia re- 
f flexa ut talia habere fundamentum in rebus ipsis. 

Quod quidem fundamentum revera invenitur in ipsa 
1 rerum creatarum natura finita. Res enim creatae, eo ipso 
quod sunt finitae, in suo esse singulae non omne esse 
continent, sed unam tantum vel aliam perfectionem, ita 
ut superiores habeant id, quod habent inferiores, et ali- 
quid aliud superadditum. Planta e. g. habet perfectionem 
mineralium et insuper perfectiones vitae vegetativae ; animal 
vero his essendi rationibus aliam perfectionem adiectam 
habet, perfectionem scilicet vitae sensitivae \ homo denique 
in se continet perfectiones omnes vitae vegetativae, sensi- 
tivae, rationalis. Ita fit, ut in ipsis rebus intellectus rationem 
* inveniat, propter quam unam perfectionem sibi reprae- 
sentare possit sine alia, et consequenter quidditatem rerum, 
sine notis individuantibus (fundamentum obiectivum uni- 
versalitatis) ; ita etiam fit, ut in ipsis rebus rationem detegat, 
propter quam de re physica una (homine) quattuor con- 
ceptus sibi efformare possit, quorum rationes obiectivae 
| apparent ut genera, species, differentia specifica (corpus, vi- 
vens, sentiens, rationale) : aliud ut perfectibile et in potentia 
(genus), aliud (differentia specifica) ut determinans et per- 
ficiens (fundamentum universalitatis reflexae, ut talis). 

Ergo universale reflexum ut tale ab intellectu con- 
stituitur cum fundamento in re *. 

Articulus iv. 

DE RATIONE. 

§ i. Notiones. \ 

Ratio dicitur intellectus, quatenus ex notis ad ignota i 
per ratiocinium discurrit. 

Ratiocinium generatim esse legitimum criterium veri, 
supra (p. 66), sub lumine principii contradictionis, cognovi- 
mus. Conclusio enim syllogismi cuiuscumque recti nihil 
aliud est nisi explicita assertio eius, quod in praemissis 
implicite assertum est. 

Iam vero ad materiam harum assertionum attendentes, 
duos in ratiocinando progrediendi modos distinguere solent. 1 

I. Vel enim in conclusione explicite asseritur de aliquo 

inferiore (parte logica), quod de ipso iam implicite dictum 
est in praemissis, cum de huius inferioris idea universali 
(toto logico) explicite dictum est, et tunc ratiocinium 1 
dicitur deductivum vel deductio, E. g.: «Omnis homo est 
rationalis. Atqui Petrus est homo. Ergo Petrus est ratio- ! 
nalis». In huiusmodi syllogismo medius terminus est «totum 
logicum». ( 

II. Vel in conclusione explicite asseritur de idea uni- 
versali (toto logico) , quod de ipso iam implicite dictum j 


1 «Tria universalia distingui possunt: universale fundamentale, I 

quod in naturis individuis similibus repertum est , et universale I 

formale , quod obiective in mente exsistit , et duplex est : univer- ' 

sale formale directum, quae est ipsa natura ab individualitate prae- . j 
cisa; et universale reflexum, in quo ad universale directum ad- <| 

ditur cognitio reflexa universalitatis» (Pesch , Inst. log. II, 211). / 

Et ad hanc distinctionem attendentes non raro dicunt: Universale I 

fundamentaliter est in rebus, formaliter in intellectu. I 


Digitized by Google 


DE RATIONE. 


151 

est in praemissis, cum de huius universalis inferioribus 
(partibus logicis) explicite dictum est, et tunc ratiocinium 
dicitur inductivum vel inductio. E. g. : «Petrus, Paulus, 
Ioannes, Philippus, ceteri homines singuli, sunt rationales. 
Atqui Petrus, Paulus, Ioannes, Philippus, ceteri homines, sunt 
omnes homines. Ergo omnes homines sunt rationales.» 

In inductione proinde medius terminus, sunt singula 
inferiora , et minor terminus est universale , cum in de- 
! ductione generatim medius terminus sit universale, et 
i minor, imum vel plura ex eius inferioribus. — Sed in- 

► ductio duplex distinguitur , nimirum : completa et in- 
completa. 

Completa inductio est argumentatio , qua concludimus 
summatim de toto universali id, quod de omnibus inferioribus 
eius singillatim experiendo cognovimus. Huiusmodi induc- 
tionis valor evidenter apparet : potius enim est illatio 
immediata, quam proprie dictum ratiocinium. Nullius 
proinde est momenti in rebus scientifice cognoscendis. 

Incompleta inductio est argumentatio , qua concludimus 
de toto universali id > quod de aliquibus inferioribus eius 
affirmandum vel negandum esse cognovimus. Hac argu- 
mentandi ratione utitur e. g. ille, qui, observatione in- 
stituta, cum expertus est hoc corpus, illud corpus, aliud 
corpus , omnia corpora observata , sibi ipsis derelicta, 
centrum terrae petiisse, concludit omnia omnino corpora 

> (observata et non observata) iisdem in circumstantiis 
centrum terrae petere. 

De hac vero incompleta inductione, cum speciales 
implicare possit difficultates, speciatim iam est dicendum. 

§ 2. De valore inductionis incompletae speciatim. 

| Inductio incompleta revera nihil aliud est nisi com- 
1 plexio quaedam syllogismorum , argumentationem con- 
stituens a deductione realiter non distinctam. Etenim, ut 
exemplo utamur, de quo supra iam diximus, ille qui, 

Possunt autem quattuor illae propositiones, * 
modales, duplici modo exprimi: vel eo quod m 
primatur adverbio, v. g. «Deus necessario est ius" 
eo quod modus tamquam praedicatum de priore 
sitione ut subiecto enuntietur, v. g. «Deum esse 
necessarium est», «necesse est Deum esse iustum».® 
positio ipsa absoluta («Deum esse iustum») dicitur « 
ita ut in omni propositione modali distinguatur dSm 
et modus . 

Notandum propositionem modalem necessariam, 
possibilem, contingentem, compositas esse et multipli» 
propositionem vero possibilem, compositam, sed unr 
nequit enim in duas enuntiationes resolvi. 

§ 2. De propositionibus compositis ex parte materiae 

Propositiones compositae ex parte materiae dupl 
sunt generis: categoricae et hypotheticae. 

Propositio categorica ea est, quae attributum subie 
absolute tribuit, sine ulla condicione, v. g. «perfrueris gau 
conscientiae». Potest esse huiusmodi propositio vel simp 
vel composita : in praesenti vero paragrapho non nisi 
compositis sermo erit. 

Propositio hypothetica ea est, «quae de nullo subie 
praedicatum aliquod absolute affirmat, sed unius affir. 
tionis vel negationis ab altera affirmatione vel negati 
dependentiam asserit » l , v. g. «si bene egeris, perfrti» 
gaudio conscientiae». Quo in casu pronuntiatio fit ci 
relationem non iam exsistentem inter terminos, inter s 1 
iectum scilicet et praedicatum, sed inter duas vel plu 
propositiones. Sic in exemplo allato non enuntiatur 
bene acturum esse , neque te perfruiturum esse gau 
conscientiae, sed affirmatur talem esse nexum inter di 


1 Frick, Logica p. 47. 

corporibus satis multis observatis, inducit omnia corpora 
esse gravia, sic revera ratiocinatur: 

Quidquid, variatis utcumque adiunctis externis, rei 
alicui constanter convenit, id rationem sufficientem sui 
nullam aliam habere potest nisi ipsam naturam huius rei 
vel inclinationem huius rei naturalem. 

Sed corpora esse gravia (petere centrum terrae) ipsis 
constanter . . . convenit. Ergo corpora esse gravia ad 
naturam corporum pertinet. 

Sed quidquid ad naturam alicuius rei pertinet, id con- 
venire debet omnibus individuis, quae eam naturam habent. 
Ergo omnia corpora sunt gravia. 

Quae cum ita sint, cumque ipsa syllogismi principia 
getteraliora iam in tuto sint posita, neque dubitemus quin 
experientia criterium sit certitudinis : ad valorem in- 
ductionis incompletae perspiciendum, requiritur et sufficit, 
ut veritas principii, quod inductionis fundamentum est 
speciale, menti clare innotescat. Quod quidem principium 
inductionis supra habemus declaratum: Quidquid , scilicet, 
variatis utcumque adiunctis externis , rei alicui constanter 
convenit y rationem sufficientem sui nullam habere potest aliam 
nisi naturalem huius rei inclinationem vel naturam. — Idem 
non raro ita enuntiatur, ut dicatur: Natura est deter- 
minata ad unum vel natura uno et eodem modo operatur , 
nisi impediatur. Ad hoc unum principium attendimus; 
aliud enim: «quidquid ad naturam alicuius rei pertinet, 
convenire debet omnibus individuis, quae eam naturam 
habent», per se patet. 

Veritas autem principii inductionis sic declaratur: 

Ratio sufficiens constantiae huius eventus non in- 
venitur in condicionibus medii } in quo versantur res, 
quibus haec conveniunt. Observatione enim rite instituta, 
constat, mutatis saepenumero his condicionibus, in eadem 
re eandem servari constantiam eventus. Item videmus, 
in iisdem medii alicuius condicionibus, diversas esse 

diversarum rerum constantes affectiones vel actiones. Est 
proinde in ipsa re haec ratio quaerenda. 

Ratio autem haec intrinseca non potest esse status 
seu condicio quaedam accidentalis , haec enim, utpote 
variabilis, constantiam eventus non explicat. Est proinde 
haec ratio vel in ipsa natura immediate quaerenda vel 
in proprio, quod rationem suam in natura ipsa habere, 
iam scimus. — Ergo ratio sufficiens huius constantiae 
invenitur in ipsa natura *. 

APPENDIX: DE MEMORIA. 

Memoria duplex distinguitur in homine: 

1. Memoria sensitiva: est facultas, qua sentiens in 
imaginibus phantasia revocatis percipit respectum temporis 1 2 . 

2. Memoria intellectiva: est ipse intellectus, quatenus 
cognitiones suas conservat et, per reflexionem in suum 
actum, ut quondam habitas recognoscit. 

Agitur hic praesertim de memoria intellectiva. Circa 
valorem huius facultatis haec sunt notanda: 

1. Memoria per se positive in errorem non inducit . 
Dicitur positive, i. e. in iis, quae refert. Hoc sequitur 
ex principio supra stabilito : nullius enim facultatis cogni- 
tivae motus naturalis est ad falsitatem. 

2. Potest tamen memoria in errorem inducere negative, 
i. e. non repraesentando rem iam cognitam, ut iam cogni- 
tam. Potest enim memoria deficere , sicut omnis facultas 
finita, sicut oculi e. g. defatigati possunt non videre. Hoc 
sensu saepenumero dicimus: «memoria me fallit», sunt 
«lapsus memoriae». 


1 Huius rei uberiorem explanationem habebimus in cosmologia 
et in anthropologia. 

* De natura huius facultatis necnon de eius distinctione ab 
aliis sensibus ex professo sermo erit in anthropologia. 

3. Item potest memoria in errorem inducere per 
ridens y i. e. sub influocu phantasiae et propter voluntati 
temeritatem. Hi errores proinde in praxi prudenti atteih 
tione et vigilantia praecavendi sunt. I 


Articulus v. 


DE AUCTORITATE. 

§ 1. Notiones evolvuntur. 

I. Auctoritas generatim definitur: idoneitas alicui in- 
haerens ad conciliandum sibi assensum mentis vel voluntatis 
obnoxietatem. Duplex distinguitur : 

1. Auctoritas iurisdictionis vel moralis, quae est: 
idoneitas alicui inhaerens ad conciliandum ipsi voluntatis 
obnoxietatem. Consistit autem haec idoneitas in iure, 
quod alicui competit, dirigendi voluntatem liberam in 
finem communem, et proinde lucidius definitur: ius ob- 
ligandi membra societatis , ut ad bonum commune suis ac- 
tibus cooperentur. 

De auctoritate hoc sensu intellecta sermo erit in 
ethica. 

2. Auctoritas testis vel logica, quae est: idoneitas 
alicui inhaerens ad conciliandum sibi mentis assensum. 
Quae quidem idoneitas in duobus consistit, in scientia 
scilicet et veracitate eius, qui cognitionem suam alteri 
manifestat. 

II. Ille qui propriam suam cognitionem ut veram 
alteri manifestat, generatim dicitur testis. Duplex specia- 
tim distinguitur: oculatus et auritus. 

1. Testis oculatus vel immediatus ille est, qui id, quod 
testatur, non ab aliis accepit, sed suis ipse sensibus vel 
intellectu cognovit. 

2. Auritus vel mediatus est ille testis, qui id, quod 
testatur, non ipse cognovit, sed ab alio teste accepit. 

III. Assensus mentis praestitus propter auctoritatem 
testantis dicitur fides . Rationes vero, quibus constat testem 
locutum esse et ipsum esse scientem et veracem (habere 
auctoritatem), dicuntur motiva credibilitatis . 

Motiva credibilitatis non sunt confundenda cum motivo 
fidei. Motivum enim fidei est id, propter quod assensus 
mentis praestatur : est ipsa testis auctoritas , scientia scilicet 
eius et veracitas. Motivum fidei dicitur etiam obiectum 
formale fidei, ut distinguatur a fidei obiecto materiali, quod 
est id quod creditur. 

IV. Actus denique ille, quo testis cognitionem suam 
alteri ut veram manifestat, dicitur testimonium. 

1. Testimonium Dei proprie dicitur revelatio. 

2. Testimonium hominum simpliciter dicitur testimonium 
humanum. 

Quae omnia exemplo illustrantur. Sit propositio : 
Anima humana est immortalis. 

Si intellectus veritati huic assentit, non propter evi- 
dentiam obiectivam huius veritatis ipsam per se menti 
sese manifestantem, sed propter sapientiam et veracitatem 
Dei, rem ita esse nobis revelantis, assensus tali motivo 
praestitus dicitur fides. Veritas ipsa immortalitatis animae 
est huius fidei obiectum materiale. Sapientia vero et 
veracitas Dei dicuntur motivum fidei: sunt enim id, quod 
movet intellectum ad assentiendum. Vocantur etiam ob- 
iectum formale, quia ipsis fit, ut assensus ille sit formaliter 
fides et non scientia. Rationes vero (puta, philosophicae), 
quibus demonstratum habemus Deum revera esse sapientem 
et veracem, item rationes, quibus compertum habemus 
Deum hanc veritatem manifestasse (in Christo e. g.), sunt 
motiva credibilitatis. Testimonium denique illud Dei, puta, 
Christi Domini dicentis: «Et ibunt hi in supplicium aeter- 
num, iusti autem in perpetuum vivent», proprie dicitur 
revelatio. 


Digitized by Google 


1 56 


Criteriologia. 


Non agitur hic de revelatione, sed tantum de t 
monio humano, quod duplex distinguitur ex parte obit 

1. Vel enim versatur circa dogmata , i. e. circa veritat 
sive theoreticas sive practicas, quas intellectus sive 
mediate (ex praevia duarum idearum comparatione) si 
mediate (ratiocinando) cognoscit ; et tunc testimoni 
dicitur doctrinale K 

2. Vel circa facta versatur, i. e. circa eventus co 
tingentes, qui visu vel alio sensu cognosci possunt; 
tunc vocatur testimonium historicum . 

Dogmata vero illa et facta, vel immediate, i. e. smei 
testium successione, credenti manifestantur, vel per testium 
seriem successivam transmittuntur. Rei autem narratio 
per testium seriem successivam transmissa dicitur traditio , 
quae est oralis vel scripta. J 

Oralis est rei narratio per testium seriem voce trans- 
missa. 

Scripta est rei narratio per testium seriem scripto trans - \ 
missa. 1 2 

Historia vero generatim definitur : eventuum series 
scripto narrata. 

§ 2. Auctoritatis valor declaratur. 


Eius valor generatim ostenditur. — Certitudo criterii 
auctoritatis tota innititur hoc principio fundamentali : 
Homo naturalem habet inclinationem ad veritatem cogno- 
scendam ipsamque, prout eam noverit , aliis tradendam *. 


1 Veritates theoreticas hic vocamus enuntiabilia (p. 92), quibus 
intellegitur, quid sit verum , e. g. : Deus exsistit; practicas vero, 
quid sit faciendum, e. g. : Deus colendus est. 

2 «L’homme a une inclination naturelle k reconnaitre et a 
affirmer la v6rit6 , et il ne se laissera aller a Terreur , et surtout 
k 1’imposture, que lorsqu’il y sera pouss£ par des affections ou des 
int6r£ts assez puissants pour entrainer la volont€ libre en sens 

1. Prior huius principii pars, hominem scilicet habere 
nclinationem naturalem ad veritatem cognoscendam, supra 
p. 132) declarata est. 

2. Alterius vero partis veritas experientia omnium 
emporum otnniumque populorum comprobata est. Semper 
inim experimur homines veritatis et veracitatis esse 
unantes, mentiri ipsis turpe videri, ita ut numquam de- 
dpiant nisi sub influxu cupiditatis aliusve passionis, na- 
turalem motum ad veritatem perturbantis. 

Hinc, si, cognita testium indole rerumque adiunctis, 
evidenter apparere poterit occasiones errandi vel decipiendi 
fer accidens, in casu quodam particulari, non adfuisse, mens 
fx auctoritate humana certitudinem circa veritatem traditam 
jtaurire poterit. Quae quidem certitudo, cum innitatur 
lege quadam morali, certitudo dicitur moralis *. 

Talem autem evidentiam revera haberi posse, negari 
sequit nisi ab eo, qui valorem experientiae aliorumque 
:riteriorum, de quibus iam diximus, reicere velit. 

Admissa enim horum criteriorum legitimitate , ex 
lerspectis rerum adiunctis, testium praesertim indole vel 
mmero, tam clare apparere potest impeditum non fuisse 

E I perturbatum naturalem mentis et voluntatis motum, 
ne imprudens quidem dubium circa scientiam vel veraci- 
tem testium exoriri valeat 8 . Sic ne imprudens quidem 


pntraire» (De Smedi, Principes de critique historique (Paris 
«83) p. 61. 

1 Cf. supra p. 40. 

2 «Chaque fois donc qu’on aura sur un fait donn£ un en- 
pnble de t&noignages conformes tellement nombreux, et fournis 
fjr des hommes placas dans des circonstances si diverses qu’il est 
frut a fait impossible de supposer des int6r£ts ou des affections 

. juelconques, qui aient £gar£ leur intelligence ou perverti leur vo- 
, ,|jnt6 de mani&re a leur faire commettre ou a leur faire affirmer 
. tous la meme erreur, on poss^dera l^vidence morale de ce fait» 
De Smedt 1 . c.). 

dubium oriri potest de exsistentia Americae, in me 
hominis sani. 

Perfecta tamen haec evidentia non nisi raro o 
tinetur *. Ordinario enim contingit , ut mens , omnibus 
rite perpensis, evidenter videat tantum dubium, quod ex^ 
oritur, esse imprudens. Tunc autem, reiectis illis, quae 
in contradictoriam partem trahunt, mens alteri parti ad- 
haeret firmiter , non evidentia coacta, sed sub motione 
liberae voluntatis, quia videt formidinem errandi non esse 
secundum rectam rationem. «Hoc modo revelatio Chri- 
stiana non est quidem ipsa* evidens, sed tamen evidenter 
credibilis atque etiam credenda. Etsi enim homines ut 
plurimum non evidenter cognoscunt factum revelationis, 
unusquisque tamen, cui motiva credibilitatis et credendi - 
tatis satis proponuntur, evidenter videt revelationi as- 
sensum praestari posse et praestandum esse, cum prae- 
sertim in aliis rebus huius vitae y quae videantur hominibus 
gravissimae, minore certitudine contentus sit.» 1 2 

Fatendum tamen est motiva credibilitatis aliquando 
talia esse, ut ex testimonio humano non nisi probabilitas 
hauriri possit; immo fieri potest, ut ex defectu debitae 
attentionis ad ea, quae per accidens in errorem ducunt, 
testimonium illud fallax sit. 


1 «L/histoire peut-elle revendiquer au moins ce genre d’evi- 
dence? En gdndral, non. Son domaine serait par trop restreint, 
s’il fallait le limiter aux faits qui se prdsentent avec un tel cortege 
de tdmoins. Force nous est d’avouer que 1’histoire se contente 
generalement de cette dvidence morale improprement dite (,1’exclu- 
sion de tout fondement k un doute raisonnable par rapport a la 
v6ritd qu’elle met en lumifcre*). . . . Inutile d’ajouter qu’elle n’y 
arrive pas toujours et que dans bien des cas elle doit s’arr6ter 
provisoirement k un certain degr£ de probabilitd qui laisse encore 
debout la probabilia contraire» (1. c. p. 61. 64). 

2 Pesch, Inst. log. I, 580. 

■ Sed quidquid est de errandi possibilitate, reflexione 
astituta, hoc ut certum compertum habemus: auctoritas 
eneratim criterium est certitudinis legitimum. 

Quomodo vero in diversis casibus sit procedendum, 
it errandi pericula praecaveantur, quibusnam condicionibus 
|>ecialia hominum testimonia ut legitima sint aestimanda, 
fliandonam absolute sint reicienda : haec omnia iam bre- 
riter sunt declaranda. 

De diversis hominum testimoniis. — I. De testimonio 
historico. — A. Sub lumine principiorum, de quibus supra 
diximus , ad veram certitudinem circa facta historica 
(comparandam haec de auctoritate testium getieratim decla- 
frari possunt. 

| i. Quoad scientiam eorum. 

Ut de scientia testium constare possit nobis, constare 
debet sensus eorum fuisse recte dispositos et convenienter 
adhibitos. Iam vero : 

a) «Quoad rectam sensuum dispositionem. 

a) «Sensus testium fuisse recte dispositos supponi debet , 
nisi motivum suppeditat dubitandi; nam recta sensuum 
dispositio est naturalis; vitium vero accidentale est et 
deprehenditur. 

P) «Si testes sunt multi, inepta prorsus esset dubitatio.» 

7) «Sunt quaedam facta, quae etiam sensibus vitio 
aliquo laborantibus recte percipi possunt, unde illud: 
, notum lippis'.» 1 

8) In factis extraordinariis, puta, apparitionibus , diiudi- 
candis, caute procedendum erit, nec omnium, mulierum 
praesertim vel parvulorum, sensibus erit fidendum: in 
his enim casibus rectus usus sensuum phantasiae influxu 
de facili perturbatur. Nec magnus numerus testium tale 
factum referentium ex se solo semper sufficiet ad dubi- 
tationem omnem circa rectam sensuum dispositionem 


1 Frick, Logica p. 265. 

removendam. Alludnationem enim collectivam possibilem 
esse, psychologia comprobatur \ 

b) Sensus fuisse attente et diligenter adhibitos, constare 
potest : 

a) ex cognito testis desiderio veritatem investigandi: 
P) ex ipsius facti enarrati natura, quia scilicet fuerii 
publicum et illustre ; 

7) ex prudentia , et sollertia testis. 

Ex his sequitur, ut, quotiescumque factum enarratum ex 
sua natura erit compleocum vel non facile diiudicatu , testis vero , 
levis parumque diligens, testimonium eius vix ullius sit momenti 1 2 . 
2. Quoad veracitatem eorum, 
a) «Si testis est unicus (vel pauci tantum), 
a) «Potest alicuius hominis probitas et veracitas ex 
constanti consuetudine ita elucere, ut de eius veracitate 
in re seria cuiuslibet momenti dubitare evidenter appareal 
ut ridiculum, immo iniustum et impium. 

P) «Potest ex circumstantiis patere mendacium illi 
nullam prorsus habere posse utilitatem, praesertim curr 
testetur rem etiam ab aliis facile cognoscendam , qui 
mendacium statim detegerent. In tali casu homo sanus, 
probus et honestus serio non mentitur. 

7) «Idem eo magis patet, quando talis testis ea asserit, 
ex quorum assertione non solum nihil utilitatis, sed potius 


1 Cf. «Revue du monde invisible», 1898/1899, p. 206, art. 
«Halluc. coli.» 

2 «Pour peu que le fait soit complexe et que robservation 
exacte de ses details exige une certaine dose de sagacit6 , de 
prudence et surtout de connaissances speciales, il est clair qu’il 
ne suffit pas d’entendre le premier venu parmi ceux qui auront 
6t£ a m£me de voir de leurs propres yeux. . . . Les notes des 
touristes sur le caractere et les mceurs des pays qu'ils ont rapidement 
parcourus, portent souvent le caractere de 16 g&retd ou de pr^cipi- 
tation de jugement qui 6te a peu pr&s toute valeur au t^moignage» 
{De Smedt 1 . c. p. 117. 119). 

opprobrium, contemptum, persecutionem etc. exspectare 
potest. 

b) €& testes sunt inulti , impossibile est multos diver- 
sissimae indolis, educationis, religionis, studiorum, vitae 
consuetudinis in unum mendacium consentire et tam 
callide, pertinaciter, sine haesitatione et mutua contra- 
dictione in mendacio sibi consistere.» 1 

Diffidentia proinde de veracitate non erit imprudens : 
i° quotiescumque res erit cum teste, qui aliunde iam 
mendacii convictus fuerit; 2° quando inter plures testes 
sermo non congruet; sedulo tamen in hoc casu inqui- 
rendum erit, utrum sententiae varientur circa substantiam 
ficti an circa accidentalia tantum ; 3 0 quotiescumque testis, 
fictum aliquod cupiditatibus favens enarrans, ipse cupidi- 
tatis expertem se non esse aperte ostendit. — In his et 
aliis similibus adiunctis, de fide testis dubitare, imprudentis 
non erit: utrum vero auctoritas eius omnino reicienda 
sit necne, ulterius erit inquirendum, omnibus scilicet rite 
perpensis. 

B. Testimonium vero historicum scriptum quod attinet, 
auctoritas testis iisdem criteriis dignoscetur, ubi primum 
de libri vel scripti authentia constiterit. 

Authenticus vero dicitur liber, qui illius est auctoris vel 
aetatis, cuius esse dicitur . Liber, qui non est illius auctoris 
vel aetatis, cui adscribitur, spurius vocatur. Corruptus 
autem dicitur liber, qui vel mutilus est vel interpolatus. 
Est vero mutilus liber, cuius pars non levis deperdita est ; 
interpolatus autem is, in cuius textum inserta sunt aliena. 
Liber, qui non est corruptus, dicitur integer. 

Iam vero ad authentiam vel integritatem libri digno- 
scendam haec breviter sunt declaranda: 

1 . Authentia libri non raro , nostris praesertim tem- 
poribus, vel experientia propria vel testimonio testium 


1 Frick 1. c. p. 265. 266. 

Reinstadler, Elem. philos. schol. I. II 

evidenti auctoritate gaudentium tam clare apparet, ut 
de ipsa serio dubitari non possit. Aliis vero in casibus, 
diiudicanda erit criteriis tum internis, tum potissimum 
externis. 

a) Criteria interna, quando agitur de manuscriptis, ; 
inveniuntur vel in ipsa materia libri, vel in modo litteras' 
efformandi vel, id quod de libro omni valet, in stilo, 
indole libri, aliis huiusmodi *. 1 

Notandum tamen « criteria interna, v. g. stilum, indolem 
libri , praesertim si comparari possit cum aliis certe 
authenticis libris eiusdem auctoris, res ipsas narratas vel 
omissas et huiusmodi, iwvare quidem multum posse, per se 
tamen sola absolutam certitudinem non parere et esse po- 
tissimum negativa, idque duplici ratione, scilicet ostendendo 
ex ipso libro aut nihil aut aliquid contra authentiam r 
obici posse. Maxime abusi sunt critica interna nostri i 
saeculi infideles contra libros sacros (asserentes miracula 
esse impossibilia, esse mythos, etc.). 

1 «L '&ge d’un manuscrit se reconnalt k la nature de la substance 
qui en forme les feuillets, papyrus, parchemin, papier de coton ou 
de chiffe, a la rarete ou la multiplicite des abreviations, a la ma- 
niere de les indiquer, au caractfcre de l’6criture, des ornements et 
autres d6tails qui ont vari£ suivant les diverses epoques. La 
Science paleographique a su 6tablir, par la comparaison d’un 
grand nombre de manuscrits ayant une date certaine , des regles ; 
qui permettent a un oeil exerc£ de pr6ciser assez exactement le 
siecle ou la fraction de siecle a laquelle appartient un manuscrit 
donn£. . . . Lorsqu’il s’agit d’actes officiels et publics, on s’assu- 
rera que non seulement les caract&res pal£ographiques, mais aussi 
les formules adopt£es pour le commencement et la conclusion, 
les titres donnes aux personnages qui y sont mentionn£s, la ma- 
niere de marquer les dates et autres indications de ce genre sont 
conformes aux usages de l’6poque a laquelle le document en que- 
stion est attribu6. Pour peu que ces d£tails soient multiplius, il I 
est bien difficile que la main d’un faussaire ne s’y trahisse pas» I 
{De Smedt 1 . c. p. 86. 90). I 

b) «Potissimum igitur evincenda est authentia criteriis 
externis , cuiusmodi sunt testimonia aliis libris certis con- 
tenta ; traditio publica et continua de libri authentia, 
praesertim si traditio etiam communis est partibus et 
factionibus hominum sibi oppositis, iique ex utraque parte 
ad librum tamquam authenticum provocant. Tum etiam 
integritas et auctoritas libri iam in tuto est. 

2. « Integritas libri, i. e. eum non esse corruptum (nec 
mutilatum nec interpolatum), sed talem, qualem scripsit 
auctor, cognosci potest iisdem rationibus ; atque praeterea 
librum statim ab editione sua multum divulgatum in re 
cuiuslibet momenti corrumpi, quin id cognoscatur et 
corrigatur, impossibile est.» 1 

C. Traditionem denique quod attinet sive oralem sive 
scriptam, haec sunt notanda: 

1. De auctoritate singulorum testium seriem consti- 
tuentium id monendum est, quod de auctoritate testis ge- 
neratim et de testimonio scripto speciatim iam memo- 
ratum est. 

2. Cavendum est ab errore eorum, qui putant testi- 
monium traditione allatum eo esse infirmius, quo maior 
est series testium, per quos transmissum est. M&gna enim 
testium series augere quidem potest laborem et animi con- 
tentionem ex eo, quod circa maiorem testium numerum 
tunc instituenda est inquisitio ; sed non eo ipso obscuriorem 
reddit investigationem. Clara enim etiam de remotis te- 
stibus adesse possunt auctoritatis testimonia, de quibus 
supra diximus. 

3. Cavendum item est ab errore eorum, qui necessi- 
tatem testimonii humani ad facta comprobanda exag- 
gerant. 

Sunt enim qui, argumentum negativum quod vocant 
vehementius amplexi, prudentis esse autument illa sola 


1 Frick 1. c. p. 267. 

facta ut realia admittere, de quibus exstat legitimum testi- 
monium historicum. Quaecumque vero hac ratione non 
innituntur, reicienda vel saltem non affirmanda esse do- 
cent, iuxta principium: Non sunt multiplicanda entia sine 
ratione sufficienti. Sic factum omne, quavis recenti ore 
traditione vel quantocumque recentiore testimonio scripto 
firmatum, ut falsum vel gratuito suppositum illi absolute 
reiciunt, si de ipso silent qui eo tempore scripserunt, 
quo factum illud contigisse dicitur K 

Sed haec legitime fierent, si ratio sufficiens de exsi- 
stentia facti alicuius quicquam affirmandi solum esset testi- 
monium. Revera autem haec ratio sufficiens ex multis 
aliis criteriis sumi potest, ut cotidiana experientia docet. 
Sic, ut exemplo utamur percelebri, supponamus de confes- 
sione auriculari, ut facto , i. e. de tali confessione realiter 
peracta , testimonia historica (traditione vel alio modo ex- 
pressa) nulla exstare tribus primis post Christum natum 
saeculis, sed a quarto saeculo usque ad nos exsistentiam 
huius facti esse historice probatum. Ratio sufficiens hoc 
factum pro saeculo tertio vel secundo affirmandi tunc 
certo non erit in testimonio historico quaerenda, cum ex 
hypothesi huiusmodi testimonium nullum pro tali saeculo 
exsistat. Invenitur tamen, iuxta multos, haec ratio plane 
sufficiens in ipsa natura huius facti realiter exsistentis 
saeculo quarto. Mens enim clare videre potest factum 
illud, quale exsistit hoc quarto saeculo, aliter explicari 
non posse, nisi admittatur ipsum iam contigisse tertio 
saeculo vel secundo, immo primo. 

Argumentum tamen ex silentio auctoris cuiusdam de- 
sumptum («argumentum negativum») validum omnino erit, 
ubi haec duo certo comperta fuerint: i° scriptorem, cuius 


1 Sic ipse Baronius: «Quod enim a recentiore auctore de rebus 
adeo antiquis sine alicuius vetustioris auctoritate profertur, con- 
temnitur» (Annal. ad an. i, n. 12). — Cf. De Smedt 1. c. p. 213 sq. 

silentio argumentum innititur, factum, si contigisset, non 
potuisse ignorare, et 2 0 factum illud cognitum ab eo non 
potuisse non referri in libro aliunde integro, quem de 
ipso habemus K 

II. De testimonio doctrinali. — A. Circa testimonium 
doctrinale sapientum haec sunt notanda: 

1. Auctoritas sapientum iisdem criteriis dignoscitur, 
quibus testem generatim scientem et veracem esse com- 
probatur. 

2. «Sententiae alicuius probabilitas crescit pro aucto- 
rum, qui eam tradunt, numero, doctrina, independentia 
mutua. Ceterum recte praeceptum legimus : Auctores non 
numerandos , sed ponderandos esse . Pauci, vel paucissimi 
doctores omni exceptione maiores, maiorem habent aucto- 
ritatem et firmiora fidei rationabili praebent fundamenta 
quam totus grex ingeniorum minorum.» * 

3. Qui dogma aliquod fide, non scientia, vult com- 
plecti, illi de motivis tantum credibilitatis erit inquirendum ; 
ubi primum vero his rite perpensis certitudinem moralem 


1 «Consultons k cet effet la pratique des grands maitres dans 
les occasions ou iis se sont servis victorieusement de 1’argument 
negatif pour detruire une erreur historique longtemps accreditee. 
Toujours nous observerons qu’ils se sont attach^s k mettre en 
lumiere ces deux points. D’abord, que 1 ’auteur dont le silence 
est invoque par eux comme une preuve de la faussete du fait 
en question, n’aurait pu ignorer ce fait, s’il s’etait reellement passd 
comme on le raconte. En second lieu , que s’il ne 1 ’avait pas 
ignore, il n’aurait pas manqu£ de le citer dans tel ouvrage que 
nous possedons de lui. Plus ces deux points semblent certains, 
plus Targument negatif a de force. S’il ne peut y avoir aucun 
doute k leur egard, on se juge pleinement en droit d’attribuer au 
silence d’un ecrivain la m6me valeur qu’aurait un temoignage 
formel emand de lui et niant la v£rit£ du fait» (De Smedt 1 . c. 
p. 226. 227). 

2 Pesch, Inst. log. II, 267. 

de auctoritate sapientis obtinuerit, fides erit praestanda 
iuxta principium: Peritis in arte credendum . 

4. Quod si doctrina sapientum quis uti voluerit, non 
ut fidem, sed scientiam habeat de dogmate quodam, tunc 
tenendum est principium : Tantum valet auctoritas , quantum 
valent rationes. 

B. Est autem aliud quoque testimonium doctrinale, 
quod vocatur consensus generis humani. Sunt enim veri- 
tates speculativae vel practicae, circa quas homines mo- 
raliter omnes , i. e. genus humanum qua tale, consen- 
tiunt. De hoc speciali testimonio breviter haec dicemus: 

Consensus populorum , qui etiam vocatur sensus com- 
munis , nihil aliud est nisi rationum individualium in unum 
quid admittendum conspiratio. Qua talis proinde non 
est criterium ab aliis, ab experientia scilicet externa, vel 
ab intellegentia, vel a ratione, vel a conscientia, distinctum. 

Proinde quemadmodum singula individua, his criteriis 
non recte utendo, in errorem induci possunt per acci- 
dens, ita etiam fieri potest, ut totum genus humanum 
eadem de ratione errore implicetur \ 

Sunt autem iudicia nonnulla, in quae proferenda ho- 
mines ita conspirant, ut consensus eorum non possit aliter 
explicari nisi admittendo hominem naturali motu rationis 
ad sic iudicandum inclinari. Eiusmodi iudicia sunt inter 
alia: Homo in multis actionibus libertate /ruitur; Anima 
humana post mortem corpori est superstes; Exsistit Eleus 
supremus legislator; Bonum faciendum , malum vitandum; 
Mentiri turpe est; Deus est colendus; Parentes honorandi 
et amandiy etc. 

Sed in iis , quae ratio naturali motu ut verum admittit y 
non potest esse error. 

1. Universali enim inductione constat in genere nullum 
motum naturae esse inanem. Sic e. g. animalia bruta in- 


1 Cf. supra p. 140. 

stinctum et inclinationem naturalem sequentia non deci- 
piuntur. Sed valde absonum esset, si natura animalia 
vilia recta doceret, hominem vero, huius mundi principem, 
falleret et vana spe pasceret. 

2. Praeterea tam evidens est motus naturales rationis 
non esse inanes, ut non solum de hac re nemo serio 
dubitet, sed etiam dubitare non possit K 

Ergo quotiescumque constiterit de consensu generis 
humani in iudicio quodam proferendo, simulque innotuerit 
consensum illum oriri ex motu naturali rationis, aliis verbis, 
esse vocent Tiaturae , hic consensus erit criterium veri. 

Consensum vero illum esse vocem naturae, ostendi potest 
demonstrando ipsum oriri non posse ex accidentalibus , qua- 
lia essent cupiditates, educatio, generatim influxus alieni. 

Ex dictis sequitur, ut «sensus communis» nihil aliud 
sit nisi «inclinatio naturae rationalis, qua omnes, qui usum 
habent rationis, ad iudicia formanda impelluntur, quae 
ad fundamenta vitae humanae, ordinis religiosi, moralis, 
socialis spectant. Sicut igitur vitae sensitivae per in- 
stinctum proprie dictum provisum est, ita vitae rationali 
impulsu quodam , qui animalis instinctui analogus est, 
quantum est satis, providetur.» 2 

Caput iii. 

DOCTRINA CIRCA VERITATEM 
ET CERTITUDINEM SYNTHETICE EXPONITUR. 

Articulus i. 

DE VERITATE. 

§ 1. De veritate in se ipsa considerata. 

Veritas logica generatim definitur : conformitas vel 
adaequatio intellectus ad rem . 

1 Cf. supra p. 128. 132 et 133. 2 Pesch 1. c. p. 252. 255. 

Ex parte vero perfectionis eius, quatenus consideratur 
non in ipsa praecise conformitate, sed in conformitatis 
cognitione, duplex distinguitur: 

1. Veritas logica improprie dicta vel imperfecta, quae 
est conformitas vel adaequatio ideae cum re. Profecto idea 
omnis cum re est conformis. Omnis enim idea aut non 
est huius vel illius rei idea, aut, si est, idea vera est 
Quatenus vero idea est, vel « mera alicuius rei repraesen- 
tatio» , nulla in ipsa invenitur conformitatis eius cum re 
perspicientia vel pronuntiatio mentalis. Proinde quando 
de ideis sermo est, de inadaequatione vel non conformi- 
tate earum cum rebus stricte loqui non possumus. 

2. Veritas logica proprie dicta vel perfecta est con- 
formitas vel adaequatio iudicii cum re vel enuntiabili in 
re. Dicitur etiam: ipsa adaequatio intellectus et rei ab in- 
tellectu percepta , quia est conformitas intellectus cum re 
quatenus percipit , id est mentaliter pronuntiat , aliquod attri- 
butum subiecto cuidam convenire vel non convenire. 

Huic veritati perfectae opponitur falsitas logica vel 
error. Intellectus enim, quatenus intellegitur iudicium, 
potest esse vel conformis vel non conformis cum re K 

§ 2. De veritatis perfectae opposito sive de errore. 

I. Notio et species. Error vel falsitas logica est : inad- 
aequatio vel non- conformitas intellectus cum re. Cum autem 
ex dictis vox illa intellectus intellegenda sit de iudicio, 
error etiam definiri potest : iudicium difforme a re. Differt 
ab ignorantia , quae non ad iudicia, sed ad ideas pertinet, 
et est cognitionis carentia de aliqua re. 

Plures distinguunt erroris species, quarum praecipuae 
sunt, ut distinguatur error vincibilis et error invincibilis. 

i. Error vincibilis ille est, qui, adhibita diligentia con- 
gruente et debita, deponi potest. 

1 Cf. Mercier 1. c. p. 363. 364. 

2. Error invincibilis ille est, qui, adhibita illa dili- 
gentia, vitari non potest. 

II. Erroris causae. Erroris causam scimus non esse 
ipsam naturam: «non datur inclinatio naturalis ad er- 
rorem» ; «nulla facultas per se inducit in errorem» : mul- 
toties hoc tractatu contendimus. 

Sunt proinde causae erroris per accidens y quarum 

1. Aliae sunt obiectrvae , i. e. ex ipso obiecto cogno- 
scendo desumptae, quatenus scilicet pro viribus intellectus 
est complexius. 

2. Aliae vero subiectivae , et illae quidem: 

a) vel in ipsa potentia cognitiva inveniuntur acciden- 
taliter: ut est mentis praecipitatio ; 

b) vel inveniuntur in voluntate passionibus non satis 
moderata iuxta praeclarum illud dictum : «Prout unus- 
quisque affectus est, ita iudicat.» Prae ceteris vero pas- 
sionibus omnibus nimius amor sui vel animi obstinatio 
errandi occasionem praebet \ 

Remedium proinde erroris in reflexione praecipue et 
puro veritatis amore erit inveniendum. 

Articulus ii. 

DE CERTITUDINE. 

§ 1. Notio certitudinis. 

Certitudo definitur : firma mentis adhaesio ad veritatem 
cognitam. Dicitur : 


1 «La passion qu'il faut denoncer par-dessus tout, c’est farnour- 
propre f c. a d. 1’amour desordonn£ de soi-m6me sous toutes ses 
formes, avec ses exigences, ses industries, sa tyrannie. On pourrait 
ramener & 1’amour-propre toutes les causes de Tillusion. C’est 
lui qui le plus souvent donne pour nous la couleur aux choses, 
la proportion aux 6v&nemeiits, les qualites et les d£fauts aux per- 
sonnes. Nous trompant sous son influence , nous nous trompons 

Mentis adhaesio ad veritatem cognitam, quibus verbis 
indicatur genus proximum, id scilicet, quo certitudo con- 
venit cum opinione, et differt ab errore et a dubio. 

Firma adhaesio, i. e. adhaesio sine errandi formidine: 
differentia specifica, elementum scilicet, quo differt certi- 
tudo ab opinione. 

Duo proinde elementa in certitudinis notione con- 
siderari possunt: 

1. ipsa rei veritas eo modo manifestata, ut postulet 
firmum assensum : elementum ohie divum ; 

2. ipsa firmitas , qua mens absque ulla errandi formidine 
alicui parti contradictionis adhaeret : elementum subiedivum x . 

Ex his duobus elementis oritur certitudo formalis , quae 
cum sit status quidam mentis, dicitur simpliciter certi- 
tudo subiectiva vel certitudo in sensu subiectivo accepta. 
A perfecta autem illa certitudine subiectiva distinguitur 
certitudo obiectiva vel certitudo in sensu obiectivo ac- 
cepta, quae est: aptitudo alicuius veritatis obiedivae ad 
rapiendum assensum mentis sine errandi formidine. 

Quando dico e. g. : «Certitudinem habeo de exsistentia 
Dei», vox certitudinis sumitur in sensu subiectivo ; in pro- 
positione autem : «Exsistentia Dei certa est» , agitur de 
certitudine obiectiva. 

§ 2. De principio certitudinis sive de evidentia. 

Prindpium in genere est id, a quo aliquid procedit quo- 
cumque modo. Principium certitudinis proinde est id, a 
quo certitudo procedit. 

Iam vero omnia criteria principia certitudinis dici 
possunt: ab ipsis enim certitudo nostra producitur. Sed 


k son profit; il se nourrit des illusions que lui-mSme nous in- 
spire» ( Mercier , Logique p. 277). 

1 Elementum illud subiectivum a nonnullis dicitur certitudo 
pure subiectiva. 

fcgitur hic non de specialibus illis certitudinis criteriis, 
sed de principio quodam uno , a quo universaliter, infallibi- 
liter, ultimatim omnis certitudo nostra proveniat: quod 
proinde inveniatur in omnibus et singulis criteriis ut prin- 
cipium, quo cognoscamus cum certitudine ipsorum crite- 
riorum veracitatem. 

Hoc autem principium supra (p. 130 sq.) probavimus 
esse evidentiam obiectivam menti sese manifestantem . 

Ex evidentia vero obiectiva menti sese manifestante 
oritur in ipsa mente evidentia subiectiva, quam supra 
i (p. 130) definivimus ut sit: ipsa evidentiae obiectivae clara 
l perceptio. 

j Vox evidentiae sine addito in duplici hoc sensu sumitur. 

I In propositione e. g.: «Exsistentia Dei est evidens», agitur 
I de evidentia obiectiva ; quando dicitur vero : «Evidentiam 
habemus de exsistentia Dei» , vox evidentiae sumitur in 
sensu subiectivo. 

Distinguitur autem evidentia a certitudine ut causa ab 
effectu. Hinc fit ut, cum ordinario certitudo sumatur in 
sensu subiectivo, evidentia generatim intellegatur in sensu 
obiectivo. 

Evidentia obiectiva, si consideratur modus, quo sese 
manifestat, multipliciter dividi potest. Distinguitur enim: 

1. Evidentia interna: illa clara veritatis alicuius ob- 
iectivae visibilitas, qua fit, ut ipsa per se menti sese mani- 
festet. Talis est e. g. evidentia, quam pro nobis habet 
praesentia solis, quando lucet, vel evidentia principii 
contradictionis. — Evidentia interna est: 

vel immediata: illa, quae per simplicem intuitum in- 
tellectus (intuitive), vel per experientiam sensuum nobis 
apparet; e. g. evidentia principii contradictionis; 

vel mediata: illa, quae per ratiocinium (discursive) 
apparet; e. g. evidentia exsistentiae Dei. 

2. Evidentia externa: est clara visibilitas non ipsius 
veritatis obiectivae in se, sed rationum externarum, quibus 


Digitized by Google 



172 


CRITERIOLOGIA. 


mens movetur ad assensum tali veritati praestandum sine 
errandi formidine. — Haec est: 

vel evidentia testimonii : clara visibilitas motrvorum 
credibilitatis alicuius veritatis, i. e. rationum, quibus clare 
apparet testem locutum esse, et ipsum esse scientem et 
veracem ; sic e. g. evidens est Caesarem exstitisse ; 

vel evidentia de imprudentia dubii: clara visibilitas 
imprudentiae dubii circa veritatem, quae neque interne 
neque externe per testimonium nobis sufficienter apparet. 
Clara autem illa imprudentiae visibilitas oritur ex eo, quod 
obscuritatem illam, non ex rei incertitudine, sed ex limi- 
tatione intellectus nostri provenire videmus K Haec proinde 
evidentia de imprudentia dubii vim motivorum, quae sive 
interne sive externe primo intuitu insufficienter apparent, 
ad instar complementi cuiusdam quasi perficit. Clariorem 
enim efficit visibilitatem valoris eorum , cum nobis mani- 
festet, motiva illa, licet insufficientia sint ad assensum 
mentis rapiendum , revera tamen esse talia, ut prudenter agat, 
qui sub eorum influxu veritati firmiter adhaeret. Iudicium 
proinde, quod ex hac evidentia oritur, est iudicium a libera 
voluntate imperatum. Quo fit, ut evidentiam de imprudentia 
dubii recte dicamus principium esse certitudinis liberae. 
Speciatim vero maximi momenti est in acquirenda fidei 
certitudine, cuius principium est evidentia testimonii. Ex 
iis enim, quae supra (p. 158, 2) diximus, apprime scimus 
hanc testimonii evidentiam non nisi raro esse perfectam. 

Quando de evidentia simpliciter et sine addito sermo 
est, non raro intellegitur evidentia interna et illa quidem 
immediata. 

Ex iis autem, quae capitibus antecedentibus declaravi- 
mus, constat multas esse veritates, quarum evidentia sive 
interna sive externa satis nobis apparet, ut de ipsis cer- 
titudinem habere possimus. 


1 Cf. supra p. 158. 

§ 3. De certitudinis speciebus. 

Certitudo dividitur: 

1. Ex parte principii, ex quo oriuntur vires ipsae, per 
quas obtinetur: in certitudinem supematuralem et certi- 
tudinem naturalem. 

Certitudo supernaturalis ea est, quae obtinetur viribus, 
praeter exigentias naturae, homini a Deo coi latis (sub 
influxu luminis fidei et divinae motionis). De hac certi- 
tudine praesertim agitur in theologia sacra. 

Certitudo naturalis ea est, quae obtinetur per nativas 
vires humanae rationis de obiectis eidem rationi perviis. De 
certitudine naturali sermo est in philosophia, et ad ipsam 
referuntur omnes quae sequuntur certitudinis divisiones. 

2. Ex parte fundamenti , quo innititur eius motivum: in 
metaphysicam, physicam, moralem. 

Certitudo metaphysica ea est, cuius motivum innititur 
lege metaphysica , i. e. modo constanti et necessario, 
secundum quem res constituuntur in sua essentia. Tali 
certitudine assentimus his et similibus veritatibus: Totum 
est maius sua parte ; Summa angulorum in triangulo duobus 
rectis aequiparatur ; Omnis homo est rationalis, etc. In 
certitudine metaphysica motiva ostendunt oppositum esse 
affirmationem et simul negationem rei eiusdem sub eodem 
respectu, .et proinde ita esse impossibile, ut ne miraculo 
quidem fieri possit '. 

Certitudo physica ea est, cuius motivum innititur lege 
physica, i. e. modo constanti et uniformi, secundum quem 
res physicae (libertate destitutae) agunt. Physice certum 
est e. g. corpora sibi ipsis relicta petere centrum terrae, 
ignem actu comburere ea, quae ipsi admoventur, alia 
huiusmodi. In certitudine physica motiva ostendunt oppo- 


1 Cf. cum iis , quae supra (p. 39) de diversis universalitatis 
speciebus diximus. 

situm fieri non posse, nisi per derogationem ad leges 
naturae, i. e. miraculo. 

Certitudo moralis ea est, cuius motivum innititur 
morali , i. e. modo constanti et uniformi, secundum quem 
entia libera, qua talia, homines proinde, agere solent in 
certa rerum circumstantia. Ita moraliter certum est ho- 
mines plurimos, ingenio et voluntate inter se discrepantes, 
in re aliqua non dicturos mendacium sibi inutile. In cer- 
titudine morali motiva ostendunt oppositum esse contra 
illam moris humani constantiam, quae in hominum natura 
firmata sit, cui tamen ab ipsa voluntate libera derogari 
possit, ita ut oppositum illud etiam sine miraculo possibile sit. 

Et illa quidem est certitudo moralis in sensu stricto 
accepta; latius vero certitudo moralis ea dicitur, quae 
oritur ex evidentia imprudentiae dubii 1 . 

Quam certitudinem sic explicant: «Certitudo moralis 
est mentis assensus ob auctoritatem rationesve graves, ita 
ut non subsit ratio fundata dubitandi de veritate obiecti. 
Talis certitudo exsurgit v. g. ex duorum qui fide digni sunt 
virorum testimonio. Non tollit quidem dubitandi possibili- 
tatem, sed actu excludit prudentem erroris formidinem. I 

«Pro maiori minori ve, quibus nititur, rationum pondere 
certitudo moralis admittit varios gradus; sed hi gradus I 
possunt ad duos reduci: 

a) «Certitudo moralis stricta seu summa est illa, contra 
quam sola erroris possibilitas , nulla vero probabilitas 
militat. Haec habetur, si v. g. in aliqua re omnium 
peritorum sententiae concordant. 

b) «Certitudo moralis lata vel ordinaria est illa, quae 
nititur gravi motivo, quod virum prudentem ad irreprehensi- 
bilem assensum movere potest, sed contra quam, praeter 
erroris possibilitatem, nonnullae leviores rationes militant, 
rationes scilicet, quae in mentem aliquid quidem haesi- 


1 Cf. supra p. 158. 

tationis, non tamen veram ac seriam dubitationem inducere 
valent. Sic e. g. si unus alterve mediocris auctor in aliqua 
re scientifica a communi peritorum sententia discederet, 
posset utique levem haesitationem inicere, sed non veram 
dubitationem, qua lata illa moralis certitudo labefactaretur. » 1 

3. Ex parte perfectionis cognitionis motivorum , certitudo 
dividitur in naturalem et philosophicam (scientificam), sicut 
rem supra (p. 94) definivimus. 

4. Ex parte influxus voluntatis: in liberam et neces- 
sariam. 

Necessaria est certitudo de veritatibus, in quibus as- 
sensus est evidenter coactus, ita ut voluntas possit ipsum 
sequendo approbare quidem, nullo modo autem serio, 
manente evidentia, retinere vel revocare. Talis est e. g. 
certitudo, quam habemus circa veritates omnes primarias, 
quae evidentia immediata menti affulgent, et in specie 
certitudo de veritatibus, quas dicunt primitivas (principium 
contradictionis e. g., p. 128). Haec certitudo omnem, 
etiam imprudentem, dubitationem excludit. 

Ubera est certitudo de veritatibus, in quibus assensus 
non est evidenter coactus, sed rationabiliter tantum ne- 
cessarius, ne imprudenter agatur, ita ut voluntas possit 
ob rationem sibi propriam intellectui imperare eumque 
determinare, ut contra suam inclinationem assensum pru- 
dentem non praestet, et possit etiam assensum prudentem 
admittere, immo suadere et imperare. Talis est certitudo, 
quam habemus de veritatibus, quas propter evidentiam 
de imprudentia dubii admittimus. Hoc autem ordinario 
in veritatibus ipsius fidei naturalis locum habere iam 
supra (p. 158) ostendimus. Quanti vero momenti sit haec 
de libera certitudine doctrina in actu fidei supematuralis 
explicando, institutionibus dogmaticis apparebit 2 . 


1 Mare, Institutiones morales n. 31. 

* Cf. 5 . Thom. , Quaest. disp. q. 14, de verit. , a. 1. Pesch, 

§ 4. De certitudinis oppositis sive de dubio et opinione. 

I. Dubium generatim definitur : suspensio iudicii inter 
utramque partem contradictionis . Est vel methodicum 
vel reale. 

1. Methodicum est ficta quaedam suspensio mentis vel 
iudicii, quae habetur, cum quis revera de aliqua re certi- 
tudinem possidet, sed ab ipsa abstrahit, ut rei veritatem 
scientifice inquirat. De hoc dubio pauca dicemus in 
methodologia. 

2. Reale est vera suspensio iudicii orta ex defectu 
motivi sufficientis pro una contradictionis parte. De hoc 
dubio in criteriologia agitur necnon in disciplinis mo- 
ralibus. 

Multiplici modo tamen distinguitur. Praecipuae vero 
divisiones hae sunt: 

a) Ratione motivi , quo nititur, dividitur in negativum 
et positivum. 

Negativum illud est, in quo ex utraque parte rationes 
ad iudicandum vel nullae vel levissimae adsunt. Quando 
nullae omnino adsunt rationes , dubium dicitur mere 
negativum vel inane, et incidit in ignorantiam. 


Inst. log. I, 578. — «Die Glaubensgewifsheit kann aus natlirlichen 
und tibernatdrlichen Griinden ftir das Bewufstsein des erkennenden 
Subjekts einen viel hoheren Grad von Festigkeit (Beruhigung, Be- 
seligung) haben ais die ,selbstverstandliche‘ Gewifsheit des Den- 
kens. Dabei bleibt die Freiheit des Glaubensaktes , die Begriin- 
dung des Glaubensstandes auf die freien Entschliefsungen des 
Glaubenden doch immer gewahrt (Verdienstlichkeit oder Mifs- 
verdienstlichkeit). Denn wahrend bei der Denkgewifsheit zwar der 
Wille auch in Betracht kommt, sofern er (nachtraglich) anerkennt 
und haben will, was er abzulehnen und zu andern nicht vermag, 
stehen dem Willen bei der Glaubensgewifsheit immer Scheingrtinde 
zu Gebot, auf die er sich , so oft er will , wenn auch irrtttmlich, 
beim etwaigen Widerstande gegen die Glaubensvorlagen berufen 
kann» ( Braig , Vom Erkennen p. 227). 

Positivum est illud, in quo ex utraque parte rationes 
ad iudicandum graviores adsunt. 

Sunt qui tertium distinguant dubium, quod positivo- 
negativum vocant et definiunt: illud, in quo ex una 
tantum parte rationes ad iudicandum aliquae adsunt. 

b) Ratione rectitudinis eius est vel prudens vel im- 
prudens. 

Prudens est, quando assensus cohibetur propter errandi 
formidinem, quae recta ratione probari potest. 

Imprudens vero est, cum iudicium suspenditur propter 
errandi formidinem recta ratione non probandam. 

II. Opinio est: assensus mentis ad alteram contradictionis 
partem cum formidine tamen de alterius veritate. 

Pondus motivorum , quae ad ponendum assensum 
| opinativum adducunt, dicitur probabilitas , quae brevius 
definitur: veri, iudicio prudentum , similitudo. Quando 
species veri adeo ingens est, iudicio prudentum, ut vero 
proxima sit, opinio dicitur probabilissbna ; si adeo levis 
est, ut proxima falso videatur, tenuiter probabilis vocatur \ 
simpliciter vero probabilis tenet inter utrumque. 

Quando de opinione probabili sine addito sermo est, 
in disciplinis moralibus praesertim, haec simpliciter pro- 
babilis opinio intellegitur. Itaque opinio probabilis ea est , 
quae tam gravi et solido nititur fundamento , vel intrinseco 
rationis vel extrinseco auctoritatis , ut trahere ad se valeat 
assensum viri prudentis , etiam cum formidine oppositi l . 

Est proinde probabilitas vel intrinseca vel e xtr inseca, 
prout motiva ex rei natura vel ex auctoritate petuntur. 

Inter opinionem et dubium intercedit suspicio, quae est : 
quaedam ad iudicandum propensio vel inclinatio consequens 
motivorum apprehensionem et aliquam attentionem ad illa. 


1 D* Annibale, Summa theologiae moralis I, 1 1 6. 


Reinstadler, Elem. philos. schol. I. 

PARS TERTIA. 

METHODOLOGIA. 

PRAENOTIONES. 

Methodologia (fiiftoSoc et \6yos) est illa logicae pars, 
qua statuuntur regulae circa methodum. Est autem methodus 
(fjista et o$6c): via } quam mens sequi debet in scientiae 

adeptione. 

Dialectica enim mentem informat secundum regulas, 
quibus uti debet ad operationes suas, ratiocinium prae- 
sertim, eliciendas ; criteriologia vero de diversarum facul- 
tatum aptitudine disserit ad veritatem inveniendam, nec- 
non causas detegit, quibus mens in errorem induci possit. 
Methodologia denique docet, quomodo cognitiones illae 
omnes in praxi applicandae sint, ut ordinate mens in\ 
veritate invenienda procedat. Tribus capitibus dicemus: 

I. De methodo notiones explanandi. 

II. De methodo quaestiones solvendi vel theses pro- 
bandi. 

III. De methodo disputandi. 

Caput i. 

DE METHODO NOTIONES EXPLANANDI. 

Ad notiones perfecte perspiciendas requiritur, ut non 
solum earum comprehensio , sed etiam extensio cognoscatur. 
Comprehensio vero declaratur ideae definitione, extensio 
vero, divisione logica. 

Sit ergo de his duobus notiones explanandi modis 

Articulus i. 

DEFINITIONIS ET DIVISIONIS NOTIO DECLARATUR. 

§ 1. De definitione. 

In notionibus explanandis saepenumero fit, ut, prius- 
quam de ipsa notione quicquam declaretur, de sensu 
termini quaedam praenotentur et explicentur, ut cum 
dicimus: «criteriologia idem est ac sermo de mediis verum 
a falso discernendi», vel : «equus idem est ac cheval vel 
Pferd». Haec termini explicatio iam dicitur definitio ; 
quia vero de nomine tantum est, specialius vocatur definitio 
nominalis vel definitio quoad nomen. Est proinde haec 
definitio : oratio explicans sensum termini. 

Fieri autem potest haec nominalis definitio: 
vel per etymologiam, ut cum dico: «Philosophia deri- 
vatur a duabus vocibus graecis 91W et ao^ta»; 

vel adhibita voce alia, quae clarior sit, e. g. si quis 
dicit: «Theodicaea idem est ac theologia naturalis; ethica, 
idem ac moralis naturalis» ; 

vel utcumque explicando vocabulum ignotum vocibus 
magis notis. 

Praecipua vero definitio ea est, quae vocatur definitio 
realis vel definitio quoad rem. Generatim haec definitio 
declaratur ut sit: oratio explicans quid sit ipsa res. 

Potest autem, quid sit res, duplici modo explicari: 

1. Vel per genus quoddam et adiuncta quaecumque, 
vel propria vel accidentalia, ita ut mens ad essentialia 
unice ostendenda non attendat. Haec definitio realis 
vocatur descriptiva. Cuius rei exemplum habebis , si 
hominem definieris «animal bipes implume». Tali de- 
finitione maxime utuntur poetae, oratores, alii, rarius 
vero philosophi ipsam adhibent. 

Est autem haec definitio descriptiva vel accidentalis vel 
propria vel causalis vel genetica , prout res per elementa 

12 * 

accidentalia, vel per propria vel per causas vel per ori- 
ginem magis declaratur. Exemplum definitionis causalis 
haec est: «Anima humana est substantia a Deo ad imaginem 
ipsius creata, ut ipsum cognoscendo et amando aeterno 
sit beata.» 

2. Vel philosophorum more res declaratur per elementa 
eius essentialia, et tunc dicitur definitio essentialis vel 
philosophica. Est proinde haec definitio : oratio qua ipsius 
rei essentia declaratur. 

Ad hanc essentialem definitionem hoc articulo unice 
attendemus. 

§ 2. De divisione logica. 

Divisio logica fit quotiescumque notiones enumerantur 
minus universales, quae sub extensione alicuius notionis 
universalioris continentur. Sic e. g. divisionem logicam 
habuimus, quando arborem porphyrianam (p. 23) ex- 
struentes , substantiam divisimus in corpoream et in- 
corpoream; corpoream, in organicam et inorganicam; 
organicam, in quae sunt reliqua. Universale enim reflexum 
«substantia» a mente concipitur ut totum quoddam (totum 
logicum) constans ex inferioribus suis ut partibus (partibus 
logicis). Divisio logica proinde recte definitur: resolutio 
et distributio universalis cuiusdam in particularia , quae sub 
eius extensione continentur. 

Dicitur autem universale reflexum totum logicum, et 
inferiora eius partes logicae, quia totum sunt vel partes, 
ut talia, non in rerum natura exsistentia, sed a mente 
cogitata. 

Partes, quae ex divisione resultant, dicuntur membra 
divisionis. Quod si ipsa membra item dividuntur, habemus 
subdwisiones. Exempla huius rei praebet arbor illa por- 
phyriana. 

A divisione logica sedulo distinguenda est divisio realis, 
quae est : resolutio et distributio alicuius rei in partes quas 

habet reales , i. e. ita exsistentes, tamquam partes, ut totum 
quoddam efficiant independenter a mente. Sic divisio ho- 
minis in animam et corpus vel materiam est divisio 
realis; item divisio arboris in ramos, truncum, radices. 

Si partes, in quas fit resolutio, exsistunt ut res in rerum 
natura , divisio realis dicitur physica, partes vero, partes 
physicae. Talis est divisio hominis in animam et corpus. 
Partium physicarum duplex praesertim distinguitur spe- 
cies. Sunt enim vel essentiales vel integrales. Partes 
essentiales seu constitutivae eae sunt, sine quibus res non 
subsisteret in homine e. g. anima et corpus, materia et 
forma. Partes vero integrales vel integrantes eae sunt 
partes, sine quibus res habetur, licet sit imperfecta, manus 
e. g. vel pes, in homine. 

Quod si partes non sunt nisi unius et eiusdem rei con- 
ceptus diversi , tales scilicet, ut earum rationes obiectivae 
sint distinctae ut gradus metaphysici \ divisio realis 
dicitur metaphysica. Talis est divisio hominis in animal 
et rationale. Dicitur autem haec divisio realis, et non 
logica, quia animalitas et rationalitas, etsi non sunt rea- 
liter distinctae in homine, in Petro e. g., ut res quaedam 
separabiles, sed sunt conceptus diversi unius et eiusdem 
hominis Petri, tamen sunt partes essentiae hominis abstracte 
consideratae, independenter a mente , eo sensu, quod intellectus 
humanus essentiam illam aliter sibi repraesentare non 
potest, nisi his duabus notis compositam. 

Divisio proinde metaphysica comprehensionem idearum 
respicit, sicut definitio realis, immo ordinario definitio 
realis non aliter fit nisi divisione metaphysica. Est autem 
haec divisio metaphysica, sicut ipsa definitio, vel essentialis 
vel accidentalis, prout idem resolvit in notas rei repraesen- 
tativas essentiales vel accidentales. Quare dicitur saepe- 
numero haec divisio metaphysica analysis. 


1 Cf. supra p. 145 et 146. 

Divisio logica, de qua hic agitur, directe extensionem 
idearum respicit. Sed ipsa illa extensionis declaratione 
indirecte inferiorum comprehensionem ostendit. Et re 
quidem vera, in arbore porphyriana e. g. (p. 23), si quis 
substantiam in corpoream dividit et incorpoream, eo ipso 
ad ideam substantiae notam addit corporeitatis et sic 
novam ideam efformat, cuius comprehensionem ostendit, 
non resolvendo , sed componendo. Hinc factum est, ut 
divisio logica, quatenus mens ad idearum comprehensionem 
attendit, synthesis dicta sit. Est autem divisio logica vel 
essentialis vel accidentalis, prout, divisione illa vel syn- 
thesi, rei alicuius notae essentiales unice declarantur, vel 
notae essentiales simul et accidentales, vel etiam acciden- 
tales tantum. Exemplum divisionis essentialis praebet 
arbor porphyriana; divisionem vero accidentalem habebis, 
si essentiam quandam dividis in accidentia, e. g. homines 
in albos et nigros ; vel accidens in essentias ipso affectas, 
e. g. album in lac et nivem; vel accidentia in ipsorum 
accidentia, e. g. album in dulce et amarum. 

Classificationes quas vocant scientificae pleraeque non 
sunt nisi- divisiones accidentales. 

Quibus declaratis, facile intelleges, quid sit totum 
logicum, totum metaphysicum, totum physicum. Etenim : 

Totum logicum est: idea universalis a mente conside- 
rata ut unum constans ex inferioribus suis tamquam ex 
partibus (consideratur ideae extensio). 

Totum vero metaphysicum est: unum constans ex par- 
tibus, quae non sunt nisi unius et eiusdem rei gradus 
metaphysici (consideratur ideae comprehensio ). 

Totum denique physicum est : unum constans partibus, 
quae ut partes exsistunt in rerum natura \ 


1 Hae notiones clariores fient ex iis, quae circa diversas di- 
stinctiones dicenda sunt in ontologia. 

Articulus ii. 

DE METHODO NOTIONES EXPLANANDI OPE 
DEFINITIONIS ET DIVISIONIS. 

§ 1. De definitionis et divisionis usu. 

Quaeri potest, quonam ex his duobus mediis notiones 
explanandi in praxi potissimum sit utendum. De hac re 
multa iam in diversas partes sunt agitata. Attenta vero 
nativa mentis humanae vi et indole, haec imprimis 
statuenda esse videntur: 

I. Si agitur de informanda mente , quae ideis sit destituta , 
sic erit procedendum: 

A contemplandis rebus sensibilibus , ope sensuum, erit 
incipiendum , iuxta illud a scholasticis praeclare dictum: 
Nihil in intellectu , nisi prius fuerit in sensu . Ex his autem 
rebus materialibus primae ideae desumantur et definitione 
essentiali, in quantum fieri potest, declarentur : sunt enim 
ideae quaedam omnium primae, ut notio entis et sub- 
stantiae, quae nulla definitione, sed declaratione tantum 
indigent. Fit autem haec declaratio vel definitio ipsa 
comprehensionis explanatione hoc modo: 

1. Analysi diversae notae, utcumque perceptae, aliae 
ab aliis distinguantur. Si de homine e. g. definiendo 
agitur, quaecumque in hominibus percipi possunt con- 
siderentur. Sic apprehenditur ipsum esse corpus quoddam, 
vivens, sentiens, rationale, album pro multis, nigrum pro 
nonnullis, doctum vel philosophum aliquando, ignarum 
saepenumero etc. 

2. Hac analysi vero instituta, abstr actione removeantur 
quaecumque non omnibus vel non semper hominibus con- 
veniunt: agitur enim de definitione essentiali stabilienda. 
Quibus remotis, colligantur notae, quae omnibtis hominibus 
semper conveniunt. Hae enim sunt notae essentiales. Ut 
autem perfectus sit ille complexus, nulla nota praeter- 
mittatur. 

3. Omnibus deinde essentialibus notis perspectis, ut 
perfectior, utpote reflexa, fiat ipsius rei cognitio, separandae 
sunt in ipsa notae gener icae ab iis, quae differentiam con- 
stituunt specificam (p. 21 sq.). Quod in casu fit, ideam 
hominis comparando cum idea animalium irrationalium, 
ita ut idea universalis animalis mente logice dividatur in 
irrationalia et rationalia. 

His peractis, rei comprehensio declaretur duabus 
ideis generalioribus , generis scilicet proximi et diffe- 
rentiae specificae: homo est animal rationale. In ideis 
proinde evolvendis divisio logica a definitione non est se- 
iungenda. 

II. Quando mens ideis iam est instructa, tunc com- 
ponendo vel synthesi magister in ipsa novas ideas effor- 
mare potest, sicut e. g. in scientia chemica tradenda, com- 
positionem aquae magister discipulo ostendere potest, non 
solum analysi chemica aquae, sed etiam synthesi chemica, 
i. e. hydrogenium et oxygenium, debitis servatis pro- 
portionibus, coram discipulo combinando. 

III. Quidquid est de modo, quo ideae primo sunt in 
mente efformatae, cognitio omnis, ut perfecta, i. e. re - 
flexa evadat , synthesi semper erit perficienda, ostendendo 
scilicet, quomodo aliae ideae omnes sub extensione cuius- 
dam ideae universalis contineantur. Haec methodus a 
scholasticis maxime commendata, cum ab analysi incipiat 
et synthesi compleatur , methodus dicitur analytico-syn- 
thetica . 


§ 2. De definitionis et divisionis regulis. 

I. Regulae definitionis essentialis . — Cum definitio omnis 
essentialis fiat per -genus proximum et differentiam speci- 
ficam, sequitur : 

1. Ut plura sint, quae definiri non possint, ea scilicet, 
quae genus proximum non habent, quia sunt suprema 
genera, ut substantia vel ea, quibus differentia specifica 

nulla addi potest, ut est ens. Non omnia proinde debent 
definiri. 

2. Ut nulla res possit definiri per se ipsam («idem 
per idem») vel per aliquid, cuius cognitio ipsius rei de- 
finiendae notionem praesupponat. 

3. Ut definitio sit adaequata, constans scilicet genere 
proximo et differentia specifica nec ulla alia nota, ita ut 
omni et soli definito conveniat. 

Cum praeterea definitionis munus sit, ut ideas claras ef- 
formet vel clariores reddat, ipsa clara sit oportet. Proinde : 

1. Terminus rei definiendae in definitionem non in- 
grediatur. 

2. Arcendi sunt ab ipsa termini ambigui vel etiam 
metaphorici vel obscuri. 

3. Sit brevis, ne verborum turba mens obruatur. 

II. Regulae divisionis logicae. 

1 . Sit adaequata, talis scilicet, ut omnia membra simul 
totum logicum integre constituant. Proinde: 

a) Nulla pars omittatur. Falsa esset e. g. divisio 
viventium in homines et animalia bruta, vel divisio homi- 
num in prodigos et avaros: homines enim, sub hoc re- 
spectu considerati, sunt etiam parci vel liberales. 

b) Nullum membrum totum adaequet vel excedat. Hinc 
falso animalia dividuntur in sensitiva et rationalia. 

c) Nullum membrum aliud includat, vel aliis verbis: 
divisio sit membris oppositis . Sic falsa esset divisio sig- 
norum in formalia, instrumentalia, arbitraria. 

d) Ne sit nimia, alioquin mens nimis distrahitur in con- 
siderationem partium, ita ut totum iam perspicere non possit. 

2. Sit clara, et proinde : 

a) Ordinata, i. e. fiat primo in proxima et immediata 
membra, ab universalioribus scilicet ad minus universalia 
gradatim procedendo. 

b) Parcis fiat verbis iisque, in quantum fieri potest, 
positivis. 

Caput ii. 

DE METHODO QUAESTIONES SOLVENDI VEL 
THESES PROBANDI. 

Articulus i. 

DE IIS, QUAE PROBATIONI SUNT PRAEMITTENDA. 

§ i. De dubitatione scholastica. 

Cartesius 1 et qui cum ipso sentiebant, cartesiani , veri- 
tates omnes probandas in dubium , saltem methodicum 2 , 
prius revocandas esse docuerunt. Et Cartesius quidem, 
ut firma certitudinis fundamenta reflexione revelentur, 
omnia in dubium revocanda esse docuit, praeter cogni- 
tionem cogitationis propriae, in qua deinde propriam 
exsistentiam et alias nonnullas veritates, ut ideam exsisten- 
tiae Dei, detexit 8 . 

Alios autem, ex dictis in criteriologia, scimus dubita -j 
tionem realem circa plura perperam instituisse. 

Quae cum ita sint, de dubitatione scholasticorum more 
recte instituenda pauca hic referemus, breviter colli- 
gendo ea, quae de hac re supra iam declarata sunt. 

1 Cartesius (1596 — 1650) de methodo multa agitavit. Prae- 
cipua eius scripta sunt : Discours sur la Methode (latine : De me- 
thodo) ; Meditationes de prima philosophia ; Principia philoso- 
phiae, etc. * Cf. supra p. 176. 

* «Je me r6solus de feindre que toutes les choses, qui m’etaient 
jamais entr^es dans 1’esprit, n’6taient non plus vraies que les illu- 
sions de mes songes. Mais, aussitot apres, je pris garde que pen- 
dant que je voulais ainsi penser que tout 6tait faux , il fallait n£- 
cessairement que moi qui le pensais fusse quelque chose ; et remar- 
quant que cette vdrit£ : je pense , donc je suis, 6tait si ferme et si 
assuree que toutes les plus extravagantes suppositions des sceptiques 
n’£taient pas capables de l’6branler, je jugeai que je pouvais la 
recevoir sans scrupule pour le premier principe de la philosophie 
que je cherchais» (Discours sur la Methode, 4® partie). 

I. Proposita quaestione, e. g. utrum anima humana sit 
immortalis necne, dubia , si quae sunt , ante omnia ex- 
ponantur. Quam quidem dubitationem necessariam esse 
S. Doctor his verbis declarat: «Illi», inquit, «qui volunt in- 
quirere veritatem non considerando prius dubitationem, 
assimilantur iis, qui nesciunt quo vadant. Et hoc ideo, 
quia, sicut terminus viae est illud, quod intenditur ab 
ambulante, ita exclusio dubitationis est finis, qui intenditur 
ab inquirente veritatem. Manifestum est autem, quod ille, 
qui nescit quo vadat, non poterit directe ire, nisi forte 
a casu. Ergo nec aliquis potest directe inquirere veritatem 
nisi prius videat dubitationem.» 1 

Et ipse quidem, quae fieri debere docebat in scholis, 
id semper faciebat. «Apud S. Doctor em enim in omni- 
bus libris, qui in usum scholae destinati sunt, in more 
est positum , ut prius dicatur : Videtur quod non , deinde : 
Sed contra , et tum accedatur ad thesim ipsam pro- 
bandam dicendo: Respondeo dicendum , ultimo autem fiat 
responsio ad dubia .» 2 

II. Est autem haec dubitatio sobrie instituenda. Id est: 

1. Quae sunt per se immediate evidentia, veritates 
praecipue illae omnes, quae ipsa sua dubitatione affir- 
mantur, in dubium vocanda non sunt, neque in dubium 
reale neque in dubium methodicum. Dubium enim 
reale omnino est impossibile ; dubium autem methodicum 
circa prima principia ipsam philosophandi possibilitatem 
destruit. 

2. Quae certa sunt, non propter immediatam eviden- 
tiam, sed quia demonstratione sunt probata , in dubium reale 
non sunt vocanda, hoc enim impossibile est; methodica 
autem dubitatio circa illa utilis est, ut melius perspiciatur, 
quibusnam fundamentis earum veritatum certitudo in- 
nitatur, et ut quae remanere possunt difficultates remo- 

1 In lib. 3 Metaph. lect. 1. 2 Cf. Pesch 1 . c. p. 491. 

veantur. Sic aliquando S. Doctor interrogatus, liceatne 
disputare de persona Christi: «Non video,» inquit, «quare 
hoc non liceat, cum cotidie in scholis magistrorum dis- 
putetur etiam de aliis articulis fidei, non propter dubita- 
tionem, sed propter veritatis intellectum et manifesta- 
tionem et confirmationem.» 1 

3. In iis vero, quae neque immediate neque mediate 
evidentia sunt, i. e. quae certa adhuc demonstratione 
non sunt probata, reale dubium adhibendum est, iuxta 
doctrinam a S. Doctore traditam. 

§ 2. De statu quaestionis. 

Dubiis expositis, status quaestionis declaretur. Ex- 
perientia enim saepenumero iam docuit difficultates, quae 
in disputationibus occurrunt, non raro oriri ex quaestione 
ipsa perperam vel insufficienter intellecta. 

Fit autem haec quaestionis declaratio hoc modo: 

1 . Obscura, quae in quaestione occurrunt, explanentur. 
Cum autem difficultates non raro ex verborum ambiguitate 
oriantur, diversae diversarum vocum significationes, si 
quae sunt, accurate distinguantur et declarentur. 

2. Statu quaestionis deinde iuxta distinctiones et de- 
finitiones illas determinato, thesis ponatur. 

3. Brevis denique fiat thesis historia, i. e. paucis verbis 
notetur, quaenam sint diversae de thesi illa sententiae, 
et quaenam earum rationes praecipuae. 

Articulus ii. 

DE IPSA PROBATIONE. 

§ 1. De diversis probationum speciebus. 

Argumentationes, si spectatur earum materia, i. e. valor 
propositionum quibus constant, duplicis praesertim sunt 

1 Cf. Pesch 1 . c. I, 491. 

ciei. Ex hac parte enim argumenta dividuntur in apo- 
tica et dialectica. Argumentum apodicticum vel de- 
- tratruum (demonstratio in sensu lato) est argumentum, 
‘us praemissae et conclusio sunt certae; argumentum 
vero dialecticum illud est, quo ex utraque vel alterutra 
praemissa probabili conclusio probabilis eruitur. 


1. De argumentis dialecticis. 

Potissima argumenta dialectica sunt argumentum per 
analogiam et argumentum per hypothesim. 

A. De argumento per analogiam. — Argumentum per 
analogiam illud est, quo unum ab alio infertur propter 
similitudinem inter ea exsistentem. Analogia e. g. utuntur 
medici in pathologia ad morborum causas inveniendas. 
Ex similibus enim diversorum morborum notis non raro 
concludunt ad naturam morborum illorum eandem *. Ni- 
titur ille argumentandi modus hoc praesertim principio: 
Quod in uno similium valet , valet etiam in ceteris, et 
vice versa. 

Analogia in scientiis viam sternit ad inductionem certam. 
Ratio autem, propter quam argumentum per analogiam 
non nisi probabilitatem affert, in imperfecta rei observatae 
cognitione consistit. Ex eo enim quod e. g. effectus ali- 
cuius quasdam notas easdem esse cognovimus ac notas 


1 «On constate , a 1 ’aide des mdthodes de concordance et de 
difference , que le cholera a pour cause naturelle Taction patho- 
gene d’un bacille bien connu ; c'est une induction proprement dite. 
La raison explicative du choldra est connue d’une fagon certaine. 
— Voici une autre maladie, le cancer, par exemple, dont la na- 
ture est moins connue. Elie pr^sente divers symptomes analogues 
4 ceux des maladies connues~ pour avoir une origine infectieuse. 
On presume, mais sans pouvoir Tetablir p^remptoirement , que le 
cancer est dti aussi k une infection microbienne. Cette presomp- 
tion est une conclusion analogique» ( Mercier t Logique p. 189). 

alius cuiusdam effectus, cuius causam plane perspectam 
habemus, rationem suf fidentem non habemus, ut, propter 
similitudinem in effectu, ad causam eandem vel eiusdem 
speciei cum certitudine concludamus. 

Fieri tamen potest, ut, crescente cognitionis perfectione, 
ipsa probabilitas crescat, immo ad veram certitudinem 
transeat. Tunc argumentum habebimus demonstrativum, 
quod dicitur a pari , vel etiam, in quibusdam adiunctis, 
a fortiori. Exemplum huius rei affertur in cosmologia 
et in theodicaea, ubi de Deo, mirabilis huius mundi dis- 
positionis ordinatore, sermo erit. 

Argumenti per analogiam, quando de simili ad si?nile 
concludimus, duplex quasi species distinguitur: 

Dicitur similitudo , quando, in genere, ex notis in una 
re simili exsistentibus concludimus ad exsistentiam similium 
notarum in ceteris rebus similibus, ut quando ex requi- 
sitis in templo materiali concludimus ad requisita similia 
in templo spirituali, quod est anima, dicendo e. g. : Ad 
templum exstruendum terra levis est effodienda et funda- 
menta in firma petra ponenda. Atqui homini christiano 
in anima templum Deo est exstruendum. Ergo in ipsa 
terra levis, passionum, est reicienda et anima in firma 
fide et charitate stabilienda. 

Dicitur exemplum , quando e re gesta in uno con- 
cludimus ad aliam similem, quam fieri posse vel debere 
contendimus. Ut quando orator a rebus fortiter gestis 
a sanctis martyribus concludit ad fortitudinem, qua nos 
ipsi Deo servire debemus. 

Quando res non est realiter, sed ficte tantum gesta, 
exemplum dicitur parabola. 

B. De argumentatione per hypothesim. — Notio. Argu- 
mentum per hypothesim est argumentatio , qua quis pro- 
positionem, cuius veritas fiondum est demonstrata , interim 
assumit tamquam veram , ut ratio efferatur eorum , quorum 
vera ratio comperta non est. Per hypothesim e. g. 

ratiocinatur qui, ad probandum mundum a Deo esse 
creatum, primo supponit mundum a Deo esse creatum 
et deinde ostendit hac in suppositione omnes effectus, 
quos in eximio huius mundi ordine deprehendimus, optime 
explicari. 

Qui hypothesim enuntiat, hoc modo e. g. ratiocinatur: 
Si haec causa exsisteret, hi eventus nobis exhiberentur. 
Atqui hi eventus nobis exhibentur. Ergo haec causa 
exsistit. 

Ex iis vero, quae circa regulas syllogismi conexi 
declaravimus (p. 82), compertum habemus talem con- 
clusionem non necessario et proinde non certo sequi. Quia 
tamen haec hypothesis quaedam facta commode explicat, 
mens ad assentiendum conclusioni inclinari potest et revera 
nonnumquam legitime ipsi assentit, etsi cum quadam er- 
[ randi formidine adhaeret, propter alias hypotheses pos- 
sibiles. Verumtamen, si omnes quae excogitari possunt 
hypotheses colligantur, et demonstretur omnes reiciendas 
esse praeter unam, quippe quae sola factis omnibus cor- 
respondeat, tunc haec argumentatio dat certitudinem et 
conclusio transit in thesim . In hoc casu enim maior syl- 
logismi erit : Solum si haec causa exsistit, hi eventus nobis 
exhibentur. — Exemplum huius rei habebimus in cosmo- 
logia et theodicaea, ubi, reiectis omnibus materialistarum 
sententiis circa ortum mundi, ostendemus solam hypothesim 
scholasticam rationi et experientiae esse consentaneam. 

Regulae. Ut recte poni possit hypothesis quaedam, 
requiritur : 

1. Ut aliquam saltem habeat probabilitatem , ad minus 
nihil includat repugnantiae, neque in conceptibus neque 
cum certis experientiae factis: alioquin enim vel sine 
ratione sufficienti vel contra rationem ponitur, quod viro 

‘ veritatis amanti non est dignum. 

2. Ut facta omnia vel phaenomena, ad quae ex- 
plicanda adhibetur, commode explicet. Secus enim, ut- 

pote parum apte assumpta, veram probabilitatem non 
haberet. 

Species. Pro varia natura factorum explicandorum 
triplex hypothesis species distinguitur: 

Physica est, si fiat ad explicandos diversos effectus, 
qui in rerum natura contingunt, et quorum vera causa 
adhuc non satis est explorata. Sic in physica fiunt hypo- 
theses circa naturam lucis, in physiologia circa sensationum 
transmissiones ad cerebrum. 

Moralis , si fiat ad cogitationes et interiora hominum 
consilia detegenda. 

Logica vel hermeneutica, si fiat ad sensum verborum 
ac sententiarum explanandum. Cogita e. g. de locutione 
«TTpoxafbjfAEVT) TTjc dfyiinjc» apud SS. Patres explicanda *. 

2. De argumentis demonstrativis sive de demonstratione . 

Notio. Vox demonstrationis potest lato et stricto 
sensu sumi: 

Sensu stricto est: argumentatio , qua ex praemissis 
certis et necessariis conclusio certa et necessaria eruitur . 
Necessariae vero dicuntur praemissae vel conclusiones, 
quae aliae , ac ponuntur , esse omnino non possunt. 
Exemplum huius rei habes in principio contradictionis. 
Dicitur etiam eiusmodi argumentatio demonstratio perfecta. 
Sit exemplum: Id, cui nihil addi et a quo nihil demi 
potest, est immutabile. Atqui enti infinito nihil addi et 
ab ipso nihil demi potest. Ergo ens infinitum est im- 
mutabile. 

Sensu vero lato demonstratio definitur: argumentatio , 
qua ex praemissis certis conclusio certa eruitur , ut in hoc 
syllogismo : Omnes martyres Christi gloria perfruuntur in 
caelo. Atqui beatus Paulus est Christi martyr. Ergo 
gloria perfruitur in caelo. 

1 Cf. Briick, Kirchengeschichte § 21, not. 5. 

De diversis demonstrationis speciebus iam dicturi, ad 
sensum huius vocis latum attendemus. 

Species. Dividitur autem demonstratio in directam et 
indirectam. 

Directa ea est argumentatio, qua conclusio colligitur 
ex ipsius rei demonstrandae rationibus vel causis *. De- 
monstrationes e. g. supra allatae sunt demonstrationes 
directae. Est autem haec argumentatio triplex praesertim : 

1. A priori est argumentatio, quae probat certo prae- 
dicatum subiecto convenire per id, quod ipsis prius est, 
aperiendo causam , propter quam attributum subiecto 
conveniat. 

a) Si causam aperit propriam et immediatam , demon- 
stratio a priori dicitur propter quid \ quale est argumentum 
supra allatum in favorem immutabilitatis Dei probandae. 

b) Si haec causa minus propria est vel non immediata , 
demonstratio dicitur quia , ut cum hominem esse liberum 
probaveris ex eo, quod est rationalis. 

Ordinario vero demonstratio quia , latiore sensu, ea 
dicitur , quae certo quidem probat praedicatum sub- 
iecto convenire, neque tamen propriam vel immediatam 
rationem huius convenientiae aperit : sed hoc vel ex causa 
aliqua remota ostendit, vel etiam ab effectu, vel per ab- 
surdum, etc. 

2. A posteriori vero est argumentatio, quae probat 
certo praedicatum subiecto convenire per id, quod ipsis 
est posterius , i. e. per aliquid, cuius veritas pendet a 
veritate conclusionis. Talis est omnis demonstratio causae 
per effectum quemcumque , velut cum Dei exsistentia 
probatur ex rebus mundanis. Ex dictis, huiusmodi de- 
monstrationem scimus semper esse demonstrationem quia. 

3. Circularis vel regressiva denique ea est argumentatio, 
qua animus, postquam de effectibus ad causam ascendit, 


1 Cf. supra p. 2. 

Reinstadler, Elem. philos. schol. I. 

ex causa iam cognita descendit ad effectus eosdem penitus' 
inspiciendos vel ad alias qualitates novas detegendas. De- 
monstratio circularis proinde nihil aliud est nisi probatio 
orta ex demonstrationis a posteriori coniunctione cum 
demonstratione a priori. Sic e. g. exsistentia Dei sapientis- 
simi a posteriori, i. e. ex mundi huius ordine, probata, 
ex ipsa Dei sapientia deinde a priori plura de mundi 
ordine deduci possunt, quae forte experientia immediata 
non cognoscamus. In hac tamen argumentatione sedulo 
cavendum erit a circulo vitioso, de quo in disciplinis 
dialecticis diximus. 

Indirecta vero est argumentatio, quae conclusionem 
colligit ex comparatione instituta cum contradictoria con- 
clusionis. — Argumentationis indirectae plures sunt species : 

1 . Prima et potissima ea est argumentatio, quae dicituij 
demonstratio per absurdum. Consistit autem in eo, quod 
ostenditur ex contradictoria propositionis probandae sequi 
aliquid absurdi, ut cum, ad probandum valorem obiectivum 
iudiciorum intellectus, ostenditur ex sententia Kantii sequi 
incommoda scepticismi universalis. Quae argumentatio 
hoc duplici principio nititur: 

a) Si consequens falsum est , alterutra saltem ex prae- 
missis falsa sit oportet. — b) Ex falsitate unius contra- 
dictionis sequitur veritas alterius (p. 71 et 52). 

2. Secunda argumentatio indirecta est demonstratio 
negativa , qua ostenditur propositionem contradictoriam nulla 
niti ratione , et proinde refelli posse vi principii: Quod 
gratis asseritur , gratis negatur. Ex quo indirecte defluit 
propositionem probandam non necessario esse falsam, vel 
posse esse veram, vel saltem ab adversario non everti . 
Talis est e. g. argumentatio , qua ostenditur exempla a 
Kantio in favorem systematis iudiciorum syntheticorum 
a priori allata nullam habere vim probandi. 

3. Tertia denique argumentatio indirecta est retor sio, 
quae consistit in eo, quod ostenditur contradictoriam ab 

adversario admissam falsis ex praemissis deduci, quia 
scilicet vel praemissae materialiter sunt falsae, vel deest 
forma syllogismi recta. Et haec quidem retorsio triplici 
modo fieri potest: 

a) Argumentatione, quae dicitur ex datis vel ad hominem. 
Consistit autem haec argumentatio in eo, quod, adhibitis 
principiis falsis, quae ab adversario ut vera admittuntur, 
conficitur argumentum, quo ipse adversarius logice ad- 
ducatur ad admittenda alia, quae falsa esse asserit. Talis 
est argumentatio, qua adhibito principio a Kantio con- 
cesso: Iudicia rationis purae non habent valorem obiec- 
tivum , logice adducitur Kantius ad admittendum ipsa iu- 

| dicia rationis practicae omni valore obiectivo destitui. 

Notandum tamen est tunc solum argumentum ad 
hominem recte dici posse retorsionem , cum principium 
quoddam falsum ab adversario contra nos adhibitum 
contra ipsum dirigitur. Saepenumero autem argumentum 
ad hominem adhibetur etiam ad directe probandam thesim 
impugnatam ; sed tunc non habet nisi valorem relativum, 
i. e. relative ad adversarium. 

Sic theologi argumento ad hominem protestantibus 
probant solam fidem ad salutem non sufficere : Ea tantum 
fide tenenda sunt, quae Scriptura Sacra sunt revelata 
(principium falsum, sed a protestantibus admissum). At- 
qui Scriptura Sacra nihil dicit de fide sola salvifica (veritas 
protestantibus demonstranda). Ergo fide non tenendum 
est solam fidem ad salutem sufficere. 

b) Secundo fieri potest retorsio eo, quod praemissae 
ab adversario adhibitae, quia recte non concludunt , contra 
ipsum adhibentur. Exemplum huiusmodi retorsionis supra 
(p. 86 et 87) declaratum habes. 

c) Tertio denique fieri potest retorsio eo, quod argu- 
> mentatio eadem quoad formam adhibeatur in materia 

alia, quae sit clarior, ut sic ostendatur formam esse falsam , 
si adversarius regulam, contra quam syllogismus peccat, 

13 # 

vel defectum consequentiae, non intellegit. E. g. si quis 
non intellegeret falsitatem huius argumenti: Omnis homo 
est animal. Atqui rosa non est homo. Ergo rosa non 
est animal: potest falsitas conclusionis indirecte demon- 
strari adhibita alia materia, sed servata eadem forma, 
hoc modo: Omnis homo est animal. Atqui canis non 
est homo. Ergo canis non est animal. 

Sic etiam vulgaris illa contra Dei scientiam retorquetur 
argumentatio : Vel Deus scit me salutem assecuturum esse 
vel non. Si hoc Deus scit, quantacumque peccata com- 
misero, infallibiliter salvus ero, proinde de salute nihil 
curandum ; si providet vero, me salutem non assecuturum 
esse, quaecumque egero, salutem numquam assequi potero, 
ideoque de salute nihil curandum. — Contra huiusmodi 
argumentum haec fieri potest retorsio: Vel Deus providet 
me fame moriturum esse vel non. Si providet me fame 
moriturum, etiamsi edero, fame moriar : ergo nihil edendum ; 
si vero providet me fame non moriturum, etiamsi non edero, 
fame tamen non interibo, proindeque nihil edendum. 

§ 2. De probationibus inveniendis et ordinandis. 

Argumentorum inventio. — De inveniendis argumentis 
primo dicturi ad argumentationem directam praesertim 
attendimus. Tota vero huius rei difficultas consistit in 
medio inveniendo l 2 . 

Fatendum quidem est inventionem medii magnam 
partem ab illa sagacitate et sollertia animi pendere, quae 
contingit ex naturali aptitudine , qua quis videns causas 
medias cognoscit et ultimas, in quas omnes resolvuntur. 
Sed quamvis invenire argumenta rationis sit et ingenii, 
facile tamen invenire artis est et exercitii frequentis effectus. 
Cuius artis sequentes regulae generales statui possunt *. 


1 Recole ea, quae de medio termino in dialectica declarata sunt. 

2 Cf. Pesch 1. c. I, 497 sq. 

I. Qui propositionem aliquam directe probare vult, 
illi primo consideranda sunt species, genus, differentiae, 
proprietates, accidentia tum subiecti tum praedicati, ut 
ex meditatione in iis habita argumenta ipsi occurrant; i. e.: 

Ipsum subiectum diligenter explanandum est, via ana- 
lytica, per divisionem scilicet eius metaphysicam , essen- 
tialem vel accidentalem. Deinde, notione praedicati item 
metaphysice divisa, quaerendum est, quaenam nota in 
subiecto considerari possit ut causa convenientiae prae- 
dicati. Perfecta autem erit demonstratio, si nota illa est 
causa immediata huius convenientiae ; perfectior vero, si 
causa est magis propria; perfectissima denique, si est 
exclusi ve propria. Sic philosophiam esse utilem sacerdoti, 
probari potest ex nota generica philosophiae, quod est 
scientia, vel ex nota generica sacerdotis, quod est homo, 
hoc modo argumentando: Omnis scientia utilis est sa- 
cerdoti. Atqui philosophia est scientia. Ergo philosophia 
utilis est sacerdoti. Item, si homo sumitur ut medius 
terminus. 

Patet vero perfectiorem esse nostram cognitionem et 
proinde perfectiorem demonstrationem, si illa convenientia 
ostenditur ex ipsa ratione proxima, propter quam philo- 
sophia est utilis sacerdoti , considerando scilicet in philo- 
sophia eius rationem formalem («cognitio causarum ulti- 
marum ») et attendendo in ipso praedicato non ad genus 
hominis, sed ad ipsam rationem sacerdotis ut talis , e. g. 
«constitutus in iis, quae sunt ad Deum». 

II. Quodsi in ipsa re contemplata argumentum inveniri 
aon potest, tunc consideranda sunt ea, quae cum illa re 
sunt coniuncta , qualia sunt causa et effectus, sub lumine 
principii: Qualis causa , talis ut plurimum est effectus — 
qualis effectus , talis causa. — Sic opus quoddam prae- 
stantissimum esse, probatur ex causa efficienti, quod artifex 
sit peritus ; ex causa materiali, quod opus sit ex auro con- 
fectum; ex causa finali, quod ad usum cultus divini de- 


Digitized by Google 



198 


M ETHODOLOGIA. 


stinatum sit \ vel ex causa formali extrinseca, quod omnes 
artis regulae servatae fuerint in eius confectione. 

Item Deum esse sapientissimum , probatur ex effectu, 
quod mundum tam eximio ordine nitentem creavit 

III. Si neque in illis, quae cum re sunt coniuncta, 
commode argumentum inveniri potest, tunc in illis, quae 
a re sunt disiuncta , medius terminus est quaerendus. 
Talia vero disiuncta sunt: similia, dissimilia, maiora, mi- 
nora, paria. Qua in re inter alia haec valent principia: 
Quod de uno similium valet , valet et de ceteris — Par 
parium est ratio — Si id, quod verisimilius dicitur , non 
est verum, neque id verum erit , quod minus videtur veri- 
simile (argumenta probabilia). Sic: 

1. A simili vel per analogiam argumentatur qui, ut 
probet animam nostram sanctam esse debere, argumentum 
sumit ex eius similitudine cum templis, in quibus Deus 
habitat. 

2. A maiori vel, ut aiunt, a fortiori argumentatur qui 
dicit : Si in divitiis, adiunctis etiam honoribus et potestate, 
non est summum bonum, quomodo fieri potest, ut in di- 
vitiis hominis obscuri et privati situm sit? 

3. Ab aequali vel, ut aiunt, a pari argumentatur qui 
dicit: Quae poena iusta est adversus parricidam, iusta 
est etiam adversus matricidam. 

IV. Si propria denique experientia terminum medium J 
invenire non possumus, relinquitur, ut ad aliorum experien- 
tiam vel scientiam confugiamus, qui quidem ultimus locus 
dicitur auctoritas . Est autem auctoritas vel divina vel humana. 

Argumentorum ordinatio . — Et illae quidem sunt prae- 
cipuae regulae generales, quibus intellectus noster, dum 
medium terminum inquirit, non ligatur quidem, sed ad- 
iuvatur, ut in recta via incertis quasi passibus vagans 
retineatur, vel, si ab ipsa deflexerit, ad veritatem redu- 
catur. Fieri autem potest, ut non nisi in uno ex his 

locis argumentum aptum inveniatur, et tunc hoc uno 
argumento contentis nulla alia nobis sunt cogenda. Quando 
autem pluribus e locis argumenta sumi possunt, tunc apte 
omnia inter se sunt ordinanda. Ordo vero ille potest esse 
vel logicus tantum vel psychologicus . 

I. Quando enim agitur de veritatibus pure speculativis , 
in quibus scilicet admittendis abstrahi possit ab influxu 
voluntatis, unice attenditur ad ordinem logicum. Qui qui- 
dem ordo consistit in eo, quod, attenta sola activitate 
mentis, omnia apte disponuntur secundum veram me- 
thodum scientificam. Cuius methodi leges praecipuas has 
esse scimus: 

1. Primo loco semper ponenda sunt ea, quae aliis 
necessario praesupponuntur. 

2. Salvo hoc priore principio, a facilioribus est in- 
cipiendum. 

3. Omnia secundum disciplinas logicae recte divi- 
dantur, ut et ratio , quomodo omnia scientifice cohaereant, 
perspicere possit, et memoria in retinendis vel revocandis 
argumentis adiuvetur. 

II. Quotiescumque autem propositio probanda de veri- 
tatibus est, quas ut certas admittere solemus non nisi sub 
influxu voluntatis assensum suadentis vel imperantis, ma- 
xime attendendum est ad ordinem psychologicum. Ordo 
vero ille consistit in eo, quod omnia apte disponuntur 
non solum secundum motum intellectus, sed etiam se- 
cundum motum voluntatis intellectum et passionem mo- 
derantis. Ita fit, ut nonnumquam, quidquid est de ordine 
logico, primo loco recte ponantur argumenta illa, in quibus 
voluntas possit invenire rationem, propter quam mentem, 
propositis deinde aliis rationibus, ad adhaerendum pro- 
positioni moveat. Cuius rei exempla non raro invenies 
apud praestantissimos praesertim oratores sive profanos 
sive sacros: saepenumero enim in ordine illo psychologico 
recte instituto tota fundatur vis disputationis vel orationis. 

His omnibus denique expositis, declaratis, probatis, 
responsio ad dubia: 

Id est, singula dubia singulis responsionibus remov 
antur. Qua in re sequi possumus S. Doctorem, cui m 
erat post probatam thesim sic concludendi: Ad primu 
ergo dicendum . . . Ad secundum dicendum . . ., etc. 
Ordinario vero responsiones illae omnes ex statu quae- 
stionis rite declarato ultro defluunt. 

Et haec quidem est praeclara, a scholasticis nobis com- 
mendata, methodus, quae ut uno conspectu perspici possit, 
sit sequens 

SCHEMA GENERALE, 

iuxta quod fit processus in quaestione aliqua dialectica solvenda. 

I. Dubia exponantur. 

II. Status quaestionis. 

1. Definiantur obscura. 

2. Quaestio iuxta illas definitiones determinetur, et 

ponatur thesis. 

3. Thesis historia. 

III. Thesis probatio. 

1. Indirecta: 

a) argumento negativo (imprudentia dubii); 

b) retorsione; 

c) argumento per absurdum. 

2. Directa: 

a) Propria experientia vel ratione (evid. interna). 

a) A posteriori: ex effectu. 

p) A priori: ex causa: 
aa) ex causa remota ; 
bb) ex causa immediata et propria. 

b) Ex aliorum experientia, i. e. auctoritate (evid. 

externa). 

IV. Responsio ad dubia. 

Caput iii. 

DE METHODO DISPUTANDI. 

PRAENOTANDA. 

Disputatio scholastica est «quaedam de aliqua quae- 
stione ad illustrandam veritatem instituta concertatio 
inter duos, quorum alter veritatem exponat atque de- 
fendat, alter eam impugnet, servata diligenter syllogismi 
forma» *. 

Conclusio in disputatione probanda dicitur thesis. Qui 
thesim tuetur, nominatur defendens; qui ipsam impugnat, 
arguens vel obiciens dicitur. 

Cum , post datam a defendente solutionem alicuius 
difficultatis, argumentum ab arguente urgetur eo, quod ad 
novam ipse provocat propositionem contrariam vel contra- 
dictoriam, actus ille vocatur instantia , propositio vero, 
quae sic contra defendentem enuntiatur , minor sub - 
sumpta dicitur vel simpliciter subsumptum. 

Praecepta' defendenti et arguenti communia haec sunt : 

1. «Uterque statum quaestionis bene noverit ac servet.» 

2. «Suam uterque sententiam breviter et clare pro- 
ponat.» 

3. «Alter alterius verba omnino fideliter, nullo modo 
immutata, repetat.» 

4. «Debitus respectus titulique debiti serventur.» 2 

DISPUTATIONIS SCHOLASTICAE FORMA. 

I. Defendens primo stans thesim probandam enuntiat 
his verbis: « Thesis defendenda est . . .» Si disputatio sol- 
lemnis est, sic initium ducere potest: «Si prius iusserit 
Reverendissimus Superior (vel Illustrissimus ac Reveren- 
dissimus D. Episcopus, si episcopus praesit), benigneque 


1 Pesch , Inst. log. I, 223. 2 Frick, Logica p. 96 sq. 

annuerint sapientissimi professores , et faverit ornatissima 
adstantium corona , thesim probabo sic institutam ...» Thesim 
enuntiat, explicat atque certis argumentis probat. Quibus 
finitis addi solet : Et his videtur thesis esse probata. 

II. Tunc arguens assurgens thesim impugnat dicens: 

« Aggredior thesim et dico ...» (statuat propositionem thesi ! 
contrariam vel contradictoriam). Quando sollemnis est 
disputatio, tunc arguens potest argumenta sua primo sum- I 
matim et soluto sermone declarare, exhibitis prius adver- 
sario bonae de argumentatione eius existimationis signis, 
deinde in forma primum argumentum exponat dicendo: 
«Unde sic brevius et in forma ...» Arguentis .vero est eas 
rationes exquirere, quibus thesis efficacius impugnari possit. 
Formam vero quod attinet, enthymema, dilemma, syllo- 
gismus condicionalis non excluduntur quidem, sed minus 
frequenter sunt adhibenda. Suadendum imprimis est, ne 
semper versetur obiectio in syllogismis condicionalibus, 
«qui cum haud raro in rerum superficie haereant, pul- 
vinar sunt pigritiae.» 

Quantum vero fas est, usurpentur syllogismi categorici 
illique perfecti. 

III. Audita arguentis prima assertione opposita vel 
prima argumentatione, defendens dicit : «Sic argumentatur 
dilectissimus condiscipulus» , et totam obiectionem fideliter 
repetit. Tunc arguentem ipsum alloquens: «Sic ar gumen 
taris y dilectissime condiscipule ...» Singulis deinde argu- 
mentationis membris iterum repetitis responsum adiungit, 
et sic deinceps per totam disputationem. 

«Potest autem vitium argumentationis reperiri vel in 
termino medio vel in alterutro extremorum. Si vitium latet 
in medio, distinguenda est maior secundum termini medii 
ambiguitatem dicendo : Distinguo maiorem. Deinde eodem 
sensu distinguenda est minor, dicendo: Contradistinguo 
minorem , ita ut negetur in minore ea pars, quae respon- 
deat parti in maiore concessae. Tandem neganda con- 

sequentia his verbis: Nego consequens et consequentiam , 
et explico . » 1 

Si vitium latet in extremo maiore vel minore, distin- 
guenda erit praemissa, in qua inest extremum ambiguum, 
et concessa altera et concessa consequentia, distinguetur 
consequens dicendo simpliciter: « Distinguo consequens », 
cui distinctioni enuntiatae additur: «et explico ». 

Si remanet alicuius termini ambiguitas, addetur huius 
termini sub distinctio, — Si quid negandum est, dici potest 
«Nego », vel moderatius : «Non apparet », vel : «Peto proba- 
tionem », vel: «Faveas probare minorem subsumptam» , etc. 
Maior, ut plurimum, negari non debet, cum saepenumero sit 
principium omnibus evidens. Unde fit, ut ex eius negatione 
aliquid iniuriae in arguentem redundare pq^sit. Quare, 
si nihilominus neganda esset maior, usu invaluit, ut in 
disputationibus sollemnioribus defendens hac utatur for- 
mula: « Nego maiorem , salva amicitia » (vel reverentia , si 
arguens sit dignior). 

Si alterutra praemissa simpliciter negatur, ulterius pro- 
cedere opus non est, sed arguenti incumbit onus pro- 
bandi negatam praemissam. 

Quoties vero propositionem aliquam distinguit, defen- 
denti leges servandae sunt, quae hoc versiculo continentur : 
divide , defini , concede , negato , probato. 

Divide videlicet, vel distingue propositionis vim du- 
plicem ; defini y vel explica utrumque ; concede propositionis 
partem veram; negato falsam; et probato , breviter adiun- 
gens rationem, cur negaveris. 

Praeterea occurrere potest, ut negandum sit suppo- 
situm aliquod falsum, in enthymemate v. g. propositio 
animo retenta, tunc dicendum est: «Nego suppositum .» In 
argumento a pari neganda est interdum paritas: «Nego 
paritatem ». 


1 Pesch 1 . c. p. 228. 

Quodsi syllogismus careat consequentia, ad praemissas 
repetitas dicatur : « Transeat maior , transeat minor » ; repe- 
tito deinde consequente, addatur: « Nego consequens propter 
defectum consequentiae. t> 

Demum si argumentum totum verum esset, tum ma- 
teria tum forma, sed non probans quod est probandum, 
responderet defendens: « Concedo totum y sed quid ad rem h 

IV. Audita denique defendentis responsione ad diffi- I 
cultatem propositam, arguens videat, quid adiciat. 

1. Si negata fuerit a defendente maior vel minor, vel 
dictum fuerit: Faveas probare maiorem, minorem, etc., 
ipse arguens dicat: « Probo maiorem » (vel minorem sub - 
sumptam ), et novo syllogismo illam probet. 

2. Si simpliciter negata fuerit consequentia, ostendat, 
si potest, syllogismum esse legitimum. 

3. Si distinctio adhibita fuerit, duplici modo poterit 
urgere, scilicet aut probando partem negatam, aut ex 
parte concessa ulterius arguendo. Perfectissima esset 
disputatio, in qua idem medium semper urgeretur contra 
defendentem ; cavendum tamen est, ne cavillando ulterius 
urgeatur, sed postquam sufficienter soluta fuerit difficultas 
ex hac parte molita, alia obiectio proferatur, donec vel I 
perfecte soluta fuerit quaestio, vel completus fuerit numerus 
argumentorum arguenti contra defendentem concessus \ 

Consuetudo ferre potest, ut post argumentationem in J 
forma quae dicitur, arguenti liceat quasdam obiectiones 
extra formam adicere, tunc et ipse defendens soluto, 
etsi brevi, sermone respondere poterit. 


1 Ita fere Pesch et Frick 1. c. 

I. Ontologiae definitio. Ontologia (to ov et X 6 y oc) est: 
scientia entis considerati sub rationibus eius maxime com- 
munibus. Dicitur : 

1. scientia 3 i. e. cognitio per causas, vel specialius: 
systema cognitionum certarum, quae ex principiis certis 
stricto ordine logico eruuntur 1 ; 

2. entis. Quid sit ens {Tetre , «das Sein»), philosophice 
hoc ipso tractatu declarabitur. Vulgaris autem huius rei 
notio omnibus satis comperta est, ut scire possint, de 
quanam re agatur. Et hac quidem voce entis indicatur 
ontologiae obiectum materiale , quo scilicet convenit cum 
omnibus aliis scientiis. Disciplinae enim omnes, quae- 
cumque instituuntur, versantur circa ens. 

3. considerati sub rationibus eius maxime commumbus. 
Ratio dicitur id omne, quo aliquid intellegitur (est), vel 
potest intellegi. Ontologia proinde ex iis, quibus res 
intelleguntur vel possunt intellegi, considerat ea tantum, 
quae rebus omnibus sunt communia, quo respectu speciali 
(obiectum formale) ontologia distinguitur ab omnibus aliis 
scientiis, quippe quae considerent ens prout taliter est 
determinatum, puta ab anthropologia , quae disserit de 
ente prout exhibetur sub ratione, qua fit, ut sit homo et 
non mundus vel Deus. 

Ontologia non raro dicitur etiam metaphysica generalis. 
Metaphysica enim (p.sra ta cpujtxa) Aristotelis discipuli ea 
dicebant, de quibus post res physicas proximo ordine 


1 Cf. Logica p. 1. 


Digitized by Google 




208 


Ontologia. Praenotiones. 



dicendum erat. Quae omnia cum maximam partem essent 
immaterialia vel suprasensibilia, usu evenit, ut metaphysica 
diceretur scientia omnis de rebus suprasensibilibus , puta 
scientia de Deo. Hinc me taphy sicam diviserunt in meta- 
physicam generalem, quae de rationibus communibus entis 
disserit, et metaphysicam specialem, quae est scientia de 
determinatis quibusdam rebus immaterialibus. 

Recentioribus vero temporibus, cum disciplinis philo- 
sophicis rationes ipsius mundi et hominis nonnisi supremae 
considerarentur, ipsa cosmologia necnon anthropologia 
scientiis metaphy sicis annumerata est, ita ut haec iam sit 
metaphysicae divisio: 

Metaphysica generalis, vel ontologia. 

Metaphysica specialis, quae dividitur in 
Cosmologiam, 

Anthropologiam, 

Theologiam naturalem vel theodicaeam. 

II. Ontologiae divisio. Tribus hunc tractatum per- 
solvemus libris. 

Primo libro ipsam rationem entis declarabimus. 

Secundo vero de proprietatibus entis transcenden-j 
talibus sermo erit. | 

Tertio denique libro de categoriis dicemus sive de- 
modis generalibus, secundum quos ens invenitur in natura.! 

DE IPSA RATIONE ENTIS. 

Caput i. 

NOTIO ENTIS EVOLVITUR. 

Articulus i. 

QUOMODO MENS NOTIONEM ENTIS SIBI EFFORMET 
OSTENDITUR. 

§ i . De notione entis directa l . 

I. Omnia quae revera exsistunt, et quae possunt ex- 
sistere, Deus et creaturae, in suo esse determinata sunt 
modis specialibus essendi, quibus alia ab aliis distinguantur. 
Sic Deus est ens infinite perfectum, creatura vero, ens 
in suo esse limitatum. Sic lapis est ens corporeum \ anima 
humana, ens spirituale. Quae omnia, quamvis determinata 
et distincta, conveniunt tamen inter se et assimilantur ex 
eo, quod sunt aliquid in ordine ad exsistendum: quidquid 
enim intellegetur ut aliquid , ex hoc ipso intellegitur ut 
non repugnans, hoc est, ad exsistendum aliquo modo 
ordinatum. 

Potest ergo humanus intellectus, non consideratis variis 
ac diversis tnodis , secundum quos res determinantur, ab 
his omnibus unum conceptum colligere exprimentem per 
modum unius aliquid habens ordinem ad exsistendum, 


1 Huius vocis definitionem recole ex dictis in logica , p. 2 1 
et 23 sq. 

Reinstadler, Elem. philos. schol. I. 14 

in quo, quaecumque exsistunt et exsistere possunt, con- 
veniunt et assimilantur. Hoc autem aliquid ad exsistendum 
ordinatum, maxime indeterminatum, simplicissimum , in quo 
omnia conveniunt et assimilantur , est id, quod exprimitur 
per conceptum entis. 

II. Efformatur proinde haec idea abstractione quadam 
speciali *. Non enim colligitur eo , quod a diversis con- 
ceptibus obiectivis *, quibus res determinatae exprimuntur, 
realitas quaedam removeatur, quae in notione entis non in- 
cludatur, sicut fit quando a notione hominis vel «animalis 
rationalis» e. g. rationem abstrahimus rationalitatis. Huius- 
modi enim abstractio in efformatione notionis entis fieri 
non potest, quia omnes determinationes speciales rerum 
in idea entis revera includuntur. Efformatur autem haec 
notio eo, quod ratio conceptu entis manifestata praescindit 
solummodo ab expressa conceptione illarum determinationum , 
quae implicite continentur in notione entis. Haec specialis 
abstractio, quae fit tantum secundum modum reprae- 
sentationis, unum explicite et clare manifestantis, aliud 
vero , implicite solummodo vel confuse , dicitur praecisio 
subiectiva (vel formalis), ut distinguatur a praecisione ob- 
iectiva , quae est abstractio talis, ut cognitio unum dum- 
taxat attributum attingat, reliquis simpliciter omissis neque 
ullo modo, nec implicite nec confuse, cognitis*. 

§ 2. De notione entis reflexa. 

Notio entis, praecisione hac subiectiva facta, illud «alij 
quid in ordine ad exsistendum» iam manifestat ut aliquid! 
quod omnibus rebus convenit, utpote a determinationibiJ 
specialibus abstractum : est enim universale directum. I 


1 Recole quae de abstractione generatim iam declaravimus insti 
tutionibus logicalibus p. 14. 15. 

2 Huius termini sensum recole ex dictis ibidem p. 17. 

5 De his diversis abstrahendi modis cf. Pesch , Inst. log. I, 114 

Perfici autem potest haec notio in mente eo, quod, 
reflexione imtituta, ulterius haec ratio consideratur quatenus 
omnibus rebus convenit, ita ut fiat universalis refleoca ‘. 

Qua quidem reflexione instituta, haec apparent: 

1. Quando conceptus entis ad inferiora sua contra- 
hitur, hoc non fit additione realitatis novae ad realitatem 
entis, sed fit eo, quod aperte exprimitur aliquid intra 
conceptum entis, quod antea in eo form aliter expressum 
non erat. 

Et re quidem vera, quando vivens e. g. contrahitur 
ad inferius suum sentiens, vel animal ad inferius suum 
bationale, hoc fit vera additione rationis cuiusdam ad 
Rationem, quia ratio «sentiens» in ratione «vivens», vel 
patio «rationale» in ratione «animal» nullo modo, ne 
fconfuse quidem, continetur; aliter autem res se habet 
circa rationem entis ad inferiora sese contrahentem. 
Haec enim ratio in tota sua latitudine dicit illud omne, 
quod non est nihil, et proinde etiam quaslibet differentias 
entis. Sed eas exprimit tantum, ut habent rationem entis, 
non autem secundum earum determinationem. Quae igitur 
adduntur ad ideam entis sic contrahendam, revera non 
idduntur ut entia, quia iam in ipsa notione continentur, 
ied aperte exprimuntur, quatenus antea in conceptu entis 
ormaliter expressa non erant. Quae doctrina compendiose 
i nonnullis ita exprimitur, ut dicant: Conceptus obiectivus 
'ntis ut sic ad inferiora contrahitur non compositione meta- 
)hysica, sed compositione logica s . 

2. Notio entis talis est, ut sine illa nihil omnino ap- 
prehendi possit : ex dictis enim apparet ipsam in omnibus 
liis notionibus, quippe quae sint inferiora ipsius, neces- 
ario includi. Unde fit etiam, ut ceterae notiones omnes 
n notionem entis resolvi possint. Quapropter dicunt 
lotionem entis esse omnium primam in ordine logico. 


1 Cf. Logica p. 21. 147. 1 2 Cf. Fiick, Ont. p. 13. 

14 * 

3. Est autem haec ipsa notio prima quoque in ordine 
chronologico y i. e. ratione temporis ideam entis directam 
mens sibi comparat ante omnes alias notiones. Quaq 
quidem assertio experientia probatur, inductione scilicd 
legitima. Etsi enim propria experientia compertum non 
habemus, quomodo primum intellectus nostri actum eli- 
cuerimus, processum tamen generalem operationis huius 
intellectus satis perspectum habemus. Experientia enim 
scimus intellectum procedere semper ex notionibus maxime 
confusis et indeterminatis ad ideas clariores, utpote magis 
determinatas, sicut oculus corporeus a longe prospiciens 
primo res corporeas apprehendit confusas, deinde vero 
ex diligenti attentione et apta directione, clariores et magi^ 
determinatas ipsas conspicit. Sed inter notiones omnes ide£ 
entis maxime est confusa et indeterminata. Unde recte con 
eludendum esse videtur ipsam omnium revera primam ra 
tione temporis cognosci. Quod philosophi declarant effati 
illo: Idea entis omnium prima est in ordine chronologicd 

4. Ex quibus omnibus elucet in inferioribus notioni 
bus definiendis notionem entis tamquam genus propri 
dictum praedicari non posse. Id enim, quod generis propri 
dicti munere fungitur (puta de notione «animal» in hornid 
definiendo) , talis est naturae , ut id , quod ipsi addito 
tamquam differentia specifica, compositionem metaphysicam 
cum ipso constituat. Ex iis vero, quae supra declarav 
mus, iam constat notionem entis ad inferiora sua contrai 
non nisi compositione logica. 

Cum autem notio entis de suis inferioribus praedicetu 
tamquam aliquid, quod differentias eorum iam includi 
etsi non formaliter sunt expressae, dicitur etiam saep 
numero : Notio entis de suis inferioribus praedicatur am 
logice y i. e. secundum rationem nec omnino eandem ne 
omnino diversam 2 . ] 


1 Cf. supra p. 21 1. 2 Cf. Logica p. 28 et 29. 

Articulus ii. 

DE DEFINITIONE ENTIS. 

§ 1. De definitione entis in se ipso considerati. 

Notio entis stricte definiri non potest. Definitio enim 
roprie dicta fit eo, quod, analysi instituta vel divisione 
letaphysica *, res definienda in sua elementa resolvitur, 
nae deinde genere proximo et differentia specifica decla- 
mtur. Sed haec omnia circa notionem entis fieri non 
ossunt. 

Non enim potest notio entis in elementa dividi, quae 
(omprehensionem suam constituant, cum sit ipsa nota 
tplicissima , in quam omnes aliae notiones ultimo re- 
vivantur. 

I Nec potest proinde inveniri ulla idea, quae tamquam 
biversalior sit eius genus proximum, nec ulla nota, quae, 
unquam determinans, quasi speciem entis constituat: 
*sum enim determinabile et determinans, quaecumque 
aguntur, iam sunt ens. Notio entis proinde stricte de- 
airi non potest. 

Est proinde notio entis simpliciter declaranda. Fit autem 
lec declaratio diversis modis, communiter vero dicitur: 
Ens est id, quod exsistit vel saltem exsistere potest » *, vel : 
£ns est aliquid ad exsistendum ordinatum, maxime in- 
terminatum, simplicissimum, in quo omnia conveniunt. » 8 

§ 2. De definitione entis per ipsius oppositum. 

Ens nonnumquam «definitur» per suum oppositum, 
lod est nihilum. Sed et haec definitio non est definitio 
‘oprie dicta, sed alius modus rem eandem declarandi, 
imo, cum nihilum sit terminus negativus 4 , negationem 


1 Cf. Log. p. 181 sq. 1 2 Zigliara, Ontol. 1 . 2, c. 1, a. 1. 

5 Cf. supra p. 4. 4 Cf. Logica p. 29. 

scilicet entis exprimens, eius sensus intellegi non potes 
nisi ab eo, qui positive, quid sit ens, iam intellexerit. 

Definiunt proinde ens per oppositum, ut dicant : En 
est id, quod non est nihilum . 

Quae quidem declaratio ut recte intellegatur, notai 
dum est nihilum generatim definiri, ut sit: absentia enti\ 
Est autem vel relativum, vel absolutum. 

Nihilum relativum est: absentia alicuius determinatiom 
entis. Dicitur : 

a) privativum, si est absentia alicuius determinationi 
entis in subiecto apto ad illam habendam 1 , absentia visu 
e. g. in homine (caecitas) ; 

b) negativum, si est gradus cuiusdam entis simplei 
absentia, absentia habitus philosophiae e. g. in homin 
rustico. 

Nihilum absolutum vel merum nihilum: est absenti 
totius entis. Quando autem dicitur «ens est id, quod no 
est nihilum», intellegendum est nihilum absolutum. 

Et illa quidem est declaratio entis, quod dicitur et 
reale. Fit autem interdum, ut a mente excogitetur aliqui 
ut ens, quod tamen in se entitatem non habet ullam ni 
illud «obici a ratione ut ens», sicut quando ipsum nihilui 
a mente ut ens consideratur. Cuiusmodi esse vocatt 
ens rationis, et definitur: ^ illud, quod habet esse obiecth 
tantum in intellectu, seu esse id, quod a ratione excogitati 
ut ens, cum tamen in se entitatem non habeat» 2 . Dicitt 
«quod habet esse obiective tantum in intellectu», i. e. na 
habet ens nisi tamquam obiectum cognitum, cum realiw 
neque sit neque esse possit*. Huiusmodi sunt e. 


1 Cf. Log. p. 25. 2 Suarez, Metaph. disp. 54 » sect. 1, < 

8 «Ce sont des constructions mentales qui offrent un terme 
la pensae, aliquid obiectum menti, un objet repr£sentable (ent 
ficta), mais un terme qui n’est pas r£alisable , comme tel , en d 
hors de 1 ’esprit» ( Mercier , Notions d’Ont. p. 10). 

nihilum conceptum per modum entis, sive est absolutum, 
sive relativum, idque vel simpliciter negativum vel pri- 
vativum (caecitas e. g. considerata ut ens) *. 

Ens rationis proinde non nisi per quandam meta- 
phoram dicitur ens. In ontologia vero agitur de ente reali. 

APPENDIX AD CAPUT I. 

De primis principiis, quae a notione entis trahuntur . 

Principium in genere iam scimus * esse id, a quo aliquid 
procedit quocumque modo . In ordine vero cognitionis («prin- 
cipia logica») principium generatim dicitur propositio quae- 
libet , quae alteri probandae inservit. Iam vero ex ipsa 
notione entis mens plura sibi comparare potest huiusmodi 
principia. 

Quorum omnium primum est principium, quod dicitur 
contradictionis, et enuntiatur his verbis: Idem non potest 
simul esse et non esse. In qua loquendi formula voce 
«simul» non solum tempus significatur, sed generatim ex- 
primitur ens et non ens sub eodem respectu «uni» esse 
non posse. Oritur proinde hoc principium in mente ex 
sola comparatione entis cum suo opposito, unde fit, ut sit 
principium evidens evidentia immediata 8 , certum certi- 
tudine necessaria 4 , tale denique, ut de ipso nemo dubitet 
neque dubitare possit 5 . Ex his sequitur etiam, ut sit prin- 
cipium omnium primum, et in ordine chronologico, et in 
ordine logico ®. 

Quando dicitur principium contradictionis esse primum 
omnium in ordine logico, non intellegendum est prin- 
cipium illud omnia alia implicite continere, quasi ab ipso 
illa omnia ratiocinio deduci possint. Reflexione enim 

1 Qui plura de hac re desiderat, legat Pesch , Inst. log. IIT, 
44 sq. Frick , Ontol. p. 35. 

2 Cf. Logica p. 170. 8 Ibid. p. 17 1. 4 Ibid. p. 175. 

5 Ibid. p. 128. 6 Cf. supra p. 21 1 et 212. 

instituta, videmus nullam rerum proprietatem ex principio ■■ 
contradictionis logice erui posse. Sed ideo primum esse , 
dicitur in ordine logico, quia omnium aliorum princi- 
piorum certitudo ab ipsius certitudine pendet. Nisi enim 
hoc principium esset verum, alia principia omnia possent 
esse vera et falsa simul. 

In principio contradictionis alia quaedam proxime 
fundantur prima principia, quae sunt: 

I. Principium identitatis : Quod est , est, vel : Quod non j 
est , non est. Eflformatur hoc iudicium in mente ex com- 
paratione notionis entis cum se ipsa vel etiam ex com- 
paratione non-entis cum non-ente. 

Potest autem huiusmodi principium sub duplici re- 
spectu considerari : 

Primo quidem, quatenus vagum est et indeterminatum, 
nondum ut certum omnino pcrspcctiwi , et tunc principio 
contradictionis prius quidem dici potest, sed veri nominis 
principium non est: «principiorum potius radicem con- 
tinet et germen imperfectum» \ 

Secundo, potest considerari ut principium omnino fir- 
mum, cuius certitudo menti appareat, et tunc in principium 
contradictionis resolvitur. Ratio enim, propter quam cum 
certitudine mens affirmat esse id, quod est, invenitur in 
eo, quod evidenter perspicit non posse simul non esse 
id quod est. 

II. Principium, quod dicitur tertii exclusi: Quaelibet res 
aut est, aut non est, quod ad usum logicum iam alia for- 
mula expressum habuimus, cum diximus: «Duae propo- 


sitiones contradictoriae non possunt esse simul verae», 
et: «duae propositiones contradictoriae non possunt esse 

cimiil fnlcop s\ 2 niVifnr t rcnrr\ Vm/' nrmrmiiim «fprfii - 


simul falsae.» 2 Dicitur vero hoc principium «tertii e: 
clusi» , quia ex perspecta immediata oppositione a0r ? ' 

non-entis mens videt inter ipsa non esse medium vel 
tertium quid, quod esse possit, si ambo (ens scilicet et 
non-ens) non essent. Pendet vero hoc principium a prin- 
cipio contradictionis. Ideo enim nullum est medium inter 
esse et non-esse, quia idem non potest simul esse et non 
esse. Medium enim illud, si reperiretur, neque esset ne- 
que non esset ; quod est contra principium contradictionis. 

III. Principium denique rationis sufficientis vel rationis 
necessariae, quod communiter enuntiatur: Nihil sine ra- 
tione sufficienti , i. e. : nihil est id quod est, nihil fit, nihil 
exsistit, nihil cognoscibile est vel cognoscitur, nisi sit ali- 
quid, vel in ipso vel in alio, quo fit, ut eius essentia, 
vel exsistentia, vel cognoscibilitas plene constituatur. 

Fundatur autem hoc principium in ipso principio 
contradictionis. Ideo enim mens veritatem huius prin- 
cipii perspicit, quia videt ens non posse procedere a 
nihilo, quia non-ens non potest in se continere rationem 
entis, aliis verbis, quia non-ens non est ens, quod est 
ipsum principium contradictionis legitime conversum. 

Principium rationis sufficientis in philosophia semper 
adhibetur ut princeps, quia mentem ad causas vel ra- 
tiones inveniendas incitat et in ipsis considerandis mo- 
deratur et quasi manu ducit. 

Et illa quidem sunt praecipua, quae inter prima enu- 
merantur, principia philosophica. Illorum vero omnium 
proprium est «quod non solum necesse sit ea per se 
vera esse, sed etiam necesse est videri, quod sint per se 
vera. Nullus autem potest per se opinari contraria 
eorum» \ Quare dicuntur principia in sensu stricto ac- 
cepta , quae sunt propositiones, quae ita sunt verae, certae, 
evidentes, ut probatione non egeant. In sensu vero la- 
tiore principium supra definivimus, ut sit propositio quae- 
libet, quae alteri probandae inservit. 


1 S. Thom. in lib. I anal. post. lect. 19. 


Digitized by Google 



218 


DE IPSA RATIONE ENTIS. 


Caput ii. 

DE PRIMIS ENTIS DETERMINATIONIBUS. 

Praenotamen. Quando ens in universum et indeter- 
minate sumptum primis suis determinationibus explicatur, 
tunc distinguimus: 

1. Ens in actu et ens in potentia. 

Ens in actu vel ens actuale illud dicitur, quod habet 
exsistentiam explicitam ; sic anima uniuscuiusque nostrum 
est ens in actu. 

Ens in potentia vel ens possibile illud est, quod non 
habet exsistentiam explicitam, sed tantum implicitam, con- 
tentam scilicet in exsistentia causae, a qua procedere 
debet. Sic animae nostrae ante centum annos erant entia 
possibilia, quia exsistentiam tunc non habebant propriam 
et explicitam, sed implicitam in potentia Dei creatrice. 

In ente vero, quod exsistit, mens duplex distinguit 
elementum. Considerat enim primo id, quo res est id 
quod est, aliis verbis: illud intrinsecum rei, quo fit, ut 
ipsa res habeat talem naturam et non aliam, ut sit 
anima humana, e. g. et non lapis ; et hoc vocatur essentia. 
Praeterea distinguitur in re ab essentia id, quod dicitur 
exsistentia, quo scilicet res talis vel talis essentiae habet, 
ut revera exsistat. 

2. Ens actuale autem: 

vel taliter habet exsistentiam, ut non possit non ex- | 
sistere, et tunc dicitur ens actuale necessarium ; 

vel exsistentia eius talis est, ut possit non exsistere, et 
vocatur huiusmodi ens contingens. 

Ens contingens, cum non habeat omnes perfectiones, 
sed sit limitatum, vocatur etiam ens finitum, cui opponitur 
ens infinitum. 

De his notionibus, cum maximi sint momenti, quae- 
dam iam uberius sunt explananda. Non solum enim 
multum inserviunt ad ideam entis explicandam , sed in- 

super rationes sunt quasi fundamentales totius philosophiae 
scholasticae. 

Articulus i. 

DE ACTU ET DE POTENTIA. 

Notiones actus et potentiae, cum de primis entis de- 
terminationibus sint, genus proprie dictum non habent. 
Proinde stricte definiri non possunt. Comparatione pro- 
inde et divisione utcumque sunt declarandae. 

§ 1. Notiones evolvuntur. 

Actus generatim sese habet ad potentiam sicut per- 
ficiens ad perfectibile. 

Actus enim dicitur entitas perficiens et determinans rem 
in suo ordine. Sic e. g. id , quo hydrogenium et oxyge- 
nium, debito modo combinata, ita determinantur et perfici- 
untur, ut sint aqua et non aliud quicquam, dicitur actus 
aquae, sicut id, quo hydrogenium determinatur, ut sit, ante 
combinationem, hydrogenium, dicitur actus eius. 

Potentia vero in genere est capacitas ad aliquid. Sic 
in oxygenio et hydrogenio nondum combinatis est capa- 
citas ad recipiendum actum aquae. Unde haec loquendi 
formula: «Oxygenium et hydrogenium sunt actu oxyge- 
nium et hydrogenium , potentia autem sunt aqua» , et e 
converso : «Aqua est actu aqua, potentia vero est hydro- 
genium et oxygenium.» — Sic etiam in marmore est 
capacitas ad recipiendam talem vel talem figuram ab 
aliquo agente, et proinde dicitur marmor esse in potentia 
recipiendi talem figuram. 

§ 2. Species declarantur. 

I. Actus diversae distinguuntur species: 

1. Ratione obiecti , i. e. ratione perfectionis vel deter- 
minationis, quam affert enti, distinguitur actus essentiae, 
actus exsistentiae, actus proprietatis. 

Actus essentiae est entitas determinans et 
in sua specie. Huiusmodi est entitas, qua aqua est aqua 
e. g. et non ferrum. Actus ille nonnumquam dicitur 
etiam actus formalis vel forma rei. 

Actus exsistentiae est entitas determinans et perficiens 
rem in sua exsistentia , qua scilicet fit, ut res in propria 
sua specie realiter exsistat neque mere sit possibilis. Quae- 
runt philosophi, utrum in una et eadem re actus essentiae 
et actus exsistentiae sint res diversae, an tantum duo con- 
ceptus diversi unius et eiusdem rei. 

Actus proprietatis vel accidentis est entitas rem in i 
sua specie iam constitutam ita determinans et perficiens , ' 
ut tali vel tali qualitate afficiatur . Sic e. g. Paulus se- 
minarium ingrediens habuit actum essentiae et exsi- 
stentiae, sed relative ad habitum philosophiae erat in j 
potentia tantum, post elapsos vero feliciter duos annos I 
non potentia iam, sed actu est philosophus. Quali- ; 
tatem enim acquisivit, ad quam antea non habebat nisi 
capacitatem: mens eius iam instructa est scientia philo- 
sophica. 

Actus ille, si ab essentia necessario defluit, stricte 
dicitur actus proprietatis; si talis est, ut abesse vel ad- 
esse possit, actus dicitur accidentis. 

2. Ratione ordinis , quem habent inter se actus, divi- 
duntur in actum primum et actum secundum. 

Actus primus ille est, qui alium actum non supponit in 
aliquo ordine , sed alium exspectat. Sic e. g. actus essentiae i 
vel forma est actus primus. 

Actus secundus est ille , qui priorem in aliquo ordine j 
supponit eique succedit. Sic actio intellegendi in homine ! 
est actus secundus, supponit enim aliquem actum primum j 
in suo ordine , qui est facultas intellegendi. Unde puer j 
etiam unius diei dicitur intellegens in actu primo, non! 
autem in actu secundo; philosophus vero, dum ratio- j 

cinatur, dicitur intellegens in actu primo et in actu se- 
cundo l . 

3. Ratione gradus perfectionis actus est vel purus vel 
non purus. 

Actus purus ille est, qui tantam habet determinationem 
et perfectionem , ut nulla potentia permisceatur. Ens infinite 
perfectum proinde solum est actus purus. 

Actus non purus est actus, cui potentia quaedam per- 
miscetur. Tales sunt omnes creaturae. 

II. Potentiae similiter plures sunt species. Est enim: 

1. Potentia obiectiva vel logica, quae est capacitas vel 
aptitudo ad exsistendum rei nondum exsistentis: dicitur 
etiam possibilitas. 

De hac potentia obiectiva vel possibilitate uberius di- 
cemus paragrapho, quae sequitur. 

2. Potentia subiectiva vel realis , quae proprie dicitur 
potentia, est rei iam exsistentis capacitas ad aliquem actum. 
Sic in Petro est potentia (facultas) intellegendi, quae per- 
ficitur actu intellegendi. Est proinde potentia subiectiva 
realitas quaedam vel actus in subiecto quodam exsistens, 
qui dicitur potentia, quatenus est capacitas quaedam ad 
aliquid. Distinguitur sub hoc respectu a potentia obiectiva, 
quae nullum habet actum in ordine exsistentium , sed est 
tantum aptitudo ad exsistendum rei nondum exsistentis, 
puta de possibilitate mundi ante creationem. 

Potentia subiectiva est vel receptiva vel operativa. 

a) Potentia subiectiva receptiva est capacitas aliquid 
recipiendi. Sic in marmore est potentia receptiva reci- 
piendi formam statuae B. M. V. vel alicuius sancti vel 
formam tabulae. Potentia illa receptiva est vel naturalis 
vel oboedientialis : 


1 Notandum hanc proprietatem locum habere in ordine rei : 
in ordine cognitionis enim res est omnino inversa. 

naturalis est capacitas recipiendi ea, quae sunt secundum 
exigentiam naturae, ut in exemplo modo allato; 

oboedientialis est capacitas recipiendi actum, qui est supra 
exigentiam naturalem; sic arbor emortua habet potentiam 
oboedientialem fructus producendi. 

b) Potentia subiectiva operativa , quae dicitur etiam 
facultas, est capacitas aliquid faciendi, ut intellectus et 
voluntas in homine. Est vel supernaturalis vel naturalis: 
super natur alis est capacitas aliquid faciendi quod excedit 
vires naturae; capacitas e. g. miracula patrandi; 

naturalis est capacitas faciendi aliquid , quod est secun- 
dum vires naturae. Est: 

passwa, si obiectum suum praesupponit : facultas co- 
gnoscendi ; 

activa , si obiectum suum ponit vel producit: facultas 
vegetativa (nutriti va). 

§ 3. Dc possibilitate vel potentia obiectiva speciatim. 

I. Eius notio evolvitur. Possibilitas vel potentia ob- 
iectiva est capacitas vel aptitudo ad exsistendum. Possibile 
proinde dicitur id, quod ad exsistendum est aptum. Sic 
plures mundos esse dicitur possibile, quia ad eorum ex- 
sistentiam nulla adest repugnantia. 

Possibilitati opponitur impossibilitas , quae est in- 
capacitas vel repugnantia ad exsistendum, ita ut impossibile 
vocetur illud , quod ad exsistendum non est aptum. Sic 
circulus quadratus dicitur impossibilis. 

Iam vero, ut aliquid sit adaequate possibile, duo re- 
quiruntur : j 

i° ut elementa eius inter se conveniant, aliis verbis: 
ut notae, ex quibus constat idea rem illam repraesentans, 
non sint insociabiles vel repugnantes *, quae condicio e. g. 
eidest in idea «mons aureus», deest in idea «circulus I 

auten ' 

~f. Logica p. 25. 

( quadratus». Vocatur autem haec specialis aptitudo ad 
exsistendum possibilitas intrinseca vel metaphysica vel 
absoluta. 

2 0 requiritur, ut adsit causa extrinseca, quae illi actualem 
exsistentiam largiri possit Sic possibile est plures mundos 
exsistere relative ad Deum, non autem relative ad homines. 
Quae quidem aptitudo dicitur possibilitas extrinseca vel 
relativa. 

Entitatem vero huius potentiae obiectivae quod attinet, 
non habent quidem possibilia, ut talia, realitatem actualem , 
quia ab exsistentia actuali praescindunt ; sunt tamen entia 
rcalia, quia in se habent aliquid, quo differunt a nihilo in 
’ ordine exsistentium, sunt aliquid in ordine ad exsistendum ; 
et illud aliquid est, quod exsistere possunt \ Mundus e. g. 
antequam fuit, non erat omnino nihilum, sed tantum nihilum 
in ordine rerum actualium, fuit autem aliquid in ordine ad 
exsistendum: potuit exsistere. 

Clare autem videmus illud * posse exsistere», mundum 
e. g. posse exsistere, nullum habuisse initium neque ullum 
habiturum esse finem et proinde esse aeternum et im- 
mutabile, item non esse indifferens ex se ad illud possibile, 
ita ut independenter ab omni condicione ex se sit pos- 
sibile, et proinde dicitur absolute necessarium l . 

II. Species, possibilitatis declarantur. Ex ipsa possi- 
bilitatis notione declarata iam scimus possibilitatem gene- 
rarim dividi in possibilitatem intrinsecam et possibilitatem 
extrinsecam. 

Possibilitas intrinseca (metaphysica vel absoluta) est: 
capacitas ad exsistendum orta ex sola notarum vel elemen- 
torum sociabilitate vel convenientia. Cui opponitur im- 
possibilitas intrinseca (vel metaphysica vel absoluta), quae 

1 Rationem vero ultimam vel fundamentum horum possibilium 
esse Deum, ex dicendis in theologia naturali intellegemus. — Cf. 
de hac re: Pesch, Inst. log. III, 101. 111. 112. 

est: incapacitas vel repugnantia ad exsistendum orta ex 
elementorum insociabilitate. 

Possibilitas extrinseca vel relativa est: capacitas ad ex- 
sistendum orta ex virtute causae extrinsecae, a qua id, quod 
metaphysi ce possibile est, actuali exsistentia donari possit. 
Cuius oppositum est impossibilitas extrinseca vel relativa : 
incapacitas ad exsistendum orta ex defectu virtutis causae, 
quae possit rem metaphysice possibilem exsistentia actuali 
donare. 

Quae possibilitas extrinseca duplicis est speciei: est 
enim vel physica vel moralis. 

Possibilitas extrinseca physica ea est, quae fundatur in 
lege naturae. Physice possibile est proinde quidquid est 
secundum leges naturae, i. e. non superat vires alicuius 
naturae vel totius naturae vel non est contra consuetum 
naturae ordinem. Sic physice possibile est homini sano 
iter trium milliariuin suscipere die dominica ad Missam 
audiendam. — Impossibilitas autem physica est incapacitas 
orta ex defectu causae, quae secundum consuetum naturae 
ordinem rem producere possit. Physice proinde im- 
possibile est quidquid fieri non potest secundum con- 
suetum naturae ordinem, etsi metaphysice possibile est, 
velut: mortuum ad vitam redire. Sic etiam physice im- 
possibile est aegroto, qui in lecto est defixus, statim surgere 
et iter pedibus ingredi ad Missam audiendam. 

Possibilitas extrinseca moralis ea est, quae fuTidatur 
in legibus morum naturae rationalis. Moraliter possibile 
est proinde quidquid fieri potest a) secundum consuetum 
agendi modum entium liberorum vel b) secundum nonnas 
vel leges, quibus voluntas libera sese conformare debet. 
Sic, secundum priorem rationem, non solum physice sed 
etiam moraliter possibile est hominem cupidum mentiri. 
Impossibilitate vero morali impossibile est quod est 
a) contra mores hominum et indolem, vel b) contra normas, 
quas voluntas libera sequi debet, etsi metaphysice vel 

physice possibile est. Sic moraliter impossibile est homi- 
nem gratis mentiri. Sic etiam vulgo moraliter impossibile 
censetur iter trium milliarium pedibus ingredi ad sacrum 
audiendum. Non enim secundum normam est, quam 
libera voluntas sequi debet, ut incommoda ex tali itinere 
oriunda in se suscipiat ad satisfaciendum obligationi Missae 
audiendae. — Ad hanc alteram vero rationem moralistae 
maxime attendentes, impossibilitatem vel «impotentiam» 
moralem definiunt : difficultas grcnns per accidens coniuncta 
cum adimpletione legis l . 

Ex perspectis his notionibus haec ultro apparent: 

1. Ut aliquid moraliter sit possibile , praerequiritur , ut 
physice sit possibile . Hinc quidquid physice impossibile est, 
a fortiori moraliter impossibile est ; sed non omne, quod 
moraliter impossibile est, eo ipso physice impossibile est. 

2. Ut aliquid physice sit possibile , ante omnia requiritur , 
ut metaphysice sit possibile. Metaphysice enim impossibile 
idem est ac non-ens ; sed terminus virtutis alicuius non pot- 
est esse non-ens : hoc enim esset contra principium contra- 
dictionis. Unde quidquid metaphysice impossibile est, 
physice quoque impossibile est idque relative ad quantum- 
vis perfectam virtutem; sed non omne, quod relative ad 
talem vel talem virtutem physice impossibile est, eo ipso 
metaphysice impossibile dicendum erit. 

Perfectissima autem est virtus vel potentia, quae effi- 
cere potest quidquid metaphysice possibile est. 

§ 4. De transitu c potentia ad actum sive de mutatione et motu. 

I. Notiones evolvuntur. Ens in potentia, cum actum suum 

i jcipit, mutari dicimus. Intellectus discipuli e. g. ideis 
ondum instructus, in potentia est ad illas habendas ; cum 
utem illas acquirit, aliter esse incipit atque fuit antea: 


t 1 Cf. Mare, Inst. moral. n. 221. 

1 Reinstadler, Elem. philos. schol. I. 15 

mutatur. Mutatio proinde definitur: transitus ab uno 

modo sese habendi ad alium. Ad mutationem proprie dic- 
tam tria elementa requiruntur: i. terminus a quo in ordine 
actuali exsistens : talis est in exemplo allato intellectus 
discipuli , quatenus est in potentia ad ideas habendas ; 
2. ipse transitus (motus): a non cognoscente e. g. ad 
cognoscentem; 3. termmus ad quem , item in ordine 
actualium : intellectus pueri, quatenus ideis instruitur. 

Si ex his tribus elementis unum vel aliud deficit, 
mutatio est improprie dicta. Tres proinde esse possunt 
mutationes improprie dictae: 

1. Fieri enim potest, ut desit ipse transitus de potentia 
ad actum in re , quae mutari dicitur , ut cum arbor ex 
non cognita fit cognita. Tunc mutatio dicitur improprie 
dicta et extrinseca. 

2. Fieri deinde potest, ut transitus quidem adsit, sed 
ita, ut terminus a quo non sit in ordine actualium, sed 
sit potentia obiectiva. Tunc habetur creatio , de qua ube- 
rius in cosmologia. (Mutatio intrinseca sed improprie 
dicta.) 

3. Transitus denique fieri potest a termino in ordine 
actuali exsistente ad terminum , qui sit potentia obiectiva, 
et tunc habemus annihilationem , de qua item in cosmo- 
logia plura erunt dicenda. (Mutatio intrinseca sed im- 
proprie dicta.) 

Mutatio autem proprie dicta , cum transitum una cum 
aliis duobus elementis includat, semper erit intrinseca. 
Quattuor vero ipsius distinguuntur species: 

1. Generatio vel corruptio , quae afficit ipsam rei sub- 
stantiam, ut cum ex aqua fit hydrogenium et oxygenium. 

2. Augmentatio vel deminutio , quae est transitus de 
uno statu quantitativo ad alium , ut cum quis ex parvo 
fit magnus. 

3. Alter atio vel transitus de uno statu qualitativo ad 
alium, ut cum aliquid ex dulci fit amarum. 

4. Latio vel motus localis, qui est transitus de uno 
loco ad alium. 

Generatio et corruptio, cum ipsam substantiam afficiant, 
dicuntur substantiales, et quia fiunt in instanti, dicuntur 
instantaneae. Tres vero aliae mutationes, cum in corpo- 
ribus, ubi proprie inveniuntur, accidentia mutent, acciden- 
tales vocantur, immo, cum in ipsis semper paulatim vel 
cum quadam successione perficiantur, mutationes dicuntur 
successivae. Mutatio successiva in corporibus communiter 
dicitur etiam motus in sensu stricto acceptus. 

Motus proinde non raro cum ipsa mutatione confun- 
ditur. Non est tamen omnino idem, id quod sequenti 
declaratione patebit. 

Sunt enim plures sensus huius nominis motus. 

1 . In sensu enim latissimo vel etiam metaphysico sumitur 
pro quacutnque activitate , puta : intellegere, vivere, velle, sive 
fit sine transitu de potentia ad actum sive cum transitu 
de potentia ad actum. Hoc sensu ipse Deus dicitur « pri- 
mus movens semper in motu » \ 

2. In sensu lato est ipse tra?isitus de potentia ad actum 
qualiscumque , in re quacumque. Hoc sensu ratiocinari 
e. g. motus animae dicitur. 

3. In sensu magis stricto est transitus de potentia ad 
actum in re corporea, sive fit cum successiva progressione 


1 «In mutatione proprie dicta invenitur semper aliquod ele- 
mentum commune utriqu_e termino ; secus enim frustra terminus a 
quo adhiberetur. Hoc elementum commune in mutationibus or- 
dinis naturalis est ipsum subiectum mutationis. Theologi tamen 
norunt aliquam mutationem, in qua elementum commune non est 
subiectum, sed accidens; haec mutatio est transsubstantiatio eucha- 
ristica. Item , si in Eucharistia species cessant , corpus Christi 
cessat et succedit substantia naturalis. Quae cessatio et successio 
sunt mutationes improprie dictae sui generis ; neque sunt annihi- 
latio et creatio» (Honthtim , Institut. Theod. p. 551, n. 794, 
nota). 

15* 

sive non. Sic generatio vel corruptio dicuntur motu 
quodam fieri. 

4. In sensu autem stricto definitur: «mutatio y quae in 
re corporea exsistit, secundum quam res eadem per succeswam 
progressionem aliter se habet nunc et prius .» 1 

In tribus vero his ultimis acceptionibus, si formaliter 
sumitur, quatenus est elementum mutationis, semper ad 
transitum potentiae ad actum directe attendendum est, 
non autem ad mutationem status rei. Ut talis vero est 
ipse actus, qui rei supervenit, dum e potentia ad actum 
transit. Unde ab Aristotele recte definitus est motus: 
« actus entis in potentia quatenus in potentia » 2 . 

Motus autem sic intellecti plurimae distinguuntur spe- 
cies, quarum praecipuae sunt: motus immanens et motus 
transiens. 

Motus immanens vel vitalis ille est, quo em se ipsum 
ad ulteriorem sui ipsius perfectionem transfert; motus e. g. 
nutritionis , motus animae in ratiocinando. Huiusmodi 


1 Cf. Lepidi , Elem. philos. christ. III, III. 

2 «Le mouvement est un acte; ce n’est pas quelque chose de 
negatif ou une privation , c’est au contraire quelque chose de po~ 
sitif et de tr&s r£el ; ce n’est pas une simple puissance d’agir, 
car le mouvement ne commence qu’avec la realisation de la puis- 
sance ; ce n’est cependant pas un acte sous tous les rapports, car 
ce qui est un acte sous tous les rapports exclut le mouvement; 
le mouvement est Tacte de quelque chose qui n’est pas complet, 
, actus imperfecti 4 , comme dit Saint Thomas , Tacte d’un £tre en 
puissance, en tant que cet 6tre est encore en puissance. Entre la 
simple aptitude au mouvement de la pure puissance, d’une part, 
et le fait actuel qui suppose Taptitude satisfaite ou la puissance 
r£alis£e , d’autre part , il y a la mise en ceuvre de la puissance, 
son exercice, la rdalisation du fait, c’est la le mouvement propre- 
ment dit. C’est Tacte de quelque chose qui n’est pas complet, 
, actus imperfecti 4 , Tacte d’un etre en puissance, en tant qu’il est 
encore en puissance» ( Merde r, Notions d’Ontologie p. 193. 194)- 

motus plures sunt aliae species, de quibus in anthropo- 
logia sermo erit. 

Motus transiens est tendentia activa alicuius rei ad 
alteram perficiendam; motus e. g. ignis corpus aliquod 
calefacientis. 

Ex parte mutationis vero, quae ex huiusmodi motu in 
corporibus oriri potest, triplex generatim distinguitur motus 
transiens : mechanicus, physicus, chemicus K 

Motus mechanicus est tendentia activa alicuius rei ad 
mutandas corporis cuiusdam relationes locales. Talis est 
e. g. motus lapidis, dum per aerem proicitur. 

Motus physicus est tendentia activa alicuius rei ad 
mutandas qualitates corporeas , incorrupta manente natura. 
Talis est e. g. motus corporis cuiusdam aliud calefa- 
cientis. 

Motus chemicus est tendentia activa alicuius rei ad 
corpora in intima natura immutanda , elementa scilicet 
dividendo et inter se combinando. Talis est e. g. motus 
aquae, cum sub influxu alius corporis in hydrogenium et 
oxygenium transformatur. 

II. De principio motus. In ipsa notione motus fundatur 
principium quoddam logicum 1 2 , quod dicitur principium 
motus. Communiter sic enuntiatur : Quidquid movetur, 
ab alio movetur. 

Sensus huius principii est: Nihil transit de potentia 
ad actum nisi sub influxu entis alius, quod iam sit in 
actu, i. e. quod iam possideat perfectionem ab alio ac- 
quirendam. 


1 Divisionem desumimus ex parte mutationis productae t quid- 
quid est de ipsa natura virium, ex quibus motus illi oriuntur. 
Qualis enim sit harum virium natura, apud ipsos huius rei peritos 
non satis constat. Cogita e. g. de electricitate , qua tres illas 
diversas mutationes produci posse omnes norunt. 

* Cf. supra p. 215. 

Sumitur vero vox movendi in sensu motus lato, ita 
ut principium illud valeat de quocumque transitu de po- 
tentia ad actum. 

Veritas autem huius principii patet: 

1. Iam inchoative , experientia vel inductione. Observa- 
tione enim universali compertum habemus illud principium; 
in rebus motis constanter verificari. Etenim: 

Entia non viventia, quotiescumque moventur, etiam cum i 
propriam exercent activitatem, videmus ab alio moveri. 

Entia autem viventia movent quidem se ipsa, ita tamen, I 
ut una pars moveat aliam, et prima pars movens in suo ! 
motu pendeat aliquo modo a principio extrinseco *. 

2. Ex ipsa ratione, perfecte huius principii veritas osten- 

ditur. Est enim illud principium analyticum, tale scilicet, 
ut ex ipsa analysi subiecti et praedicati inveniatur ratio ! 
eius necessitatis et universalitatis. i 

Etenim quidquid movetur, eo ipso quod movetur, est in 
potentia ad actum acquirendum. Actum illum proinde non; 
habet, alioquin non esset in potentia, sed in actu. Sed quid- 
quid actu quodam destituitur, actum illum sibi dare non po- 
test, « nemo enim dat , quod non habet »; aliis verbis: esse non' 
potest oriri ex non esse ; hoc enim vetat principium contra-i 
dictionis. Non potest ergo actum illum sibi dare ipsa res, 
quae movetur. Neque potest actus ille oriri ex nihilo, 
propter eandem rationem et propter necessitatem principii 
rationis sufficientis 1 2 3 . Ergo actum suum acquirit res mota 
ab alio ente, quod ipsum aliquo modo iam continet ; aliis 
verbis : movetur ab ente, quod iam est in actu s . 

Cuius principii maxima est utilitas in philosophia: 
ipsum enim est principium quasi fundamentale totius de- 
monstrationis exsistentiae Dei. 


1 De motu ipsius liberae voluntatis in Deo sermo erit in theo- 

dicaea. 2 Cf. supra p. 217. 

3 Cf. Mercier, Notions d’Ontologie p. 170. 

Corollarium. — Ex perspecta relatione, quae viget inter 
ictum et potentiam, alia defluunt principia vel axiomata. 
Quorum praecipua sunt: 

I. In quantum aliquid est in actu y in tantum est per- 
fectum: et in tantum est imperfectum y in quantum est in 
potentia. Quia actus est entitas perficiens rem in suo 
ordine, potentia autem est capacitas ad illam perfectionem : 
capacitas vero illa supponit absentiam perfectionis. Proinde 
actus purus est ens perfectissimum, imperfectissimum autem 
erit ens, quod maiorem habet capacitatem ad actum, quale 
est in ordine actualium illa, de qua in cosmologia sermo 
erit, materia prima, quam scholastici vocant «potentiam 
puram» et «prope nihilum». 

II. Unumquodque secundum quod est actu et perfectuniy 
secundum hoc est principium activum alicuius. Patitur autem 
unmnquodque secundum quod est deficiens et imperfectum. 
Id est: quo maior est rei alicuius perfectio, eo magis 
potest actione sua implere capacitatem alterius, et contra: 
quo magis aliquid est in potentia, eo magis recipere potest. 
Sequitur ex ipsa perspecta veritate principii motus. 

III. Ab actu ad posse valet consecutio, i. e. ex eo, quod 
res actu aliquid habet, sequitur, ut possit illud habere. 

IV. A posse ad actum non valet consecutio , i. e. ex eo, 
quod res aliqua est in potentia ad aliquid, non sequitur, 
ut illud habeat actu. 

Quorum effatorum veritas apparet ex ipsa notione 
actus et potentiae. 

Articulus ii. 

DE ESSENTIA ET EXSISTENTIA. 

§ 1. De essentia. 

I. Eius notio evolvitur. Intimam rerum naturam in- 
tellectus humanus primo , intuitu perspicere non potest, 
sed «rerum essentias quasi venatur». In homine e. g. 

cognoscendo primo permiscemus ea, quae ipsi necessario 
conveniunt, cum iis, quae, salva natura hominis, adesse vel 
abesse possunt. Reflexione deinde, abstractione, compa- 
ratione institutis, invenimus et clare perspicimus in ipso 
elementa, quae ab homine abesse non possunt, quin de- 
sinat esse homo, illud scilicet ipsi intrinsecum , quo fit, ut 
habeat naturam hominis et non animalis bruti e. g. vel 
lapidis : et hoc vocamus essentiam . Generarim proinde 
essentia declaratur ut sit, id, quo res est id quod est. 

Ex eo vero , quod essentia est id , quo res est id 
quod est, sequitur etiam, ut sit illud, quo res consti- 
tuitur in propria sua specie , distincta ab aliis. Unde 
haec a S. Doctore proposita definitio: « Essentia est 

illud, per quod res constituitur in proprio genere vel 
specie, et quod significamus per definitionem indicantem, quid 
est res.» 1 

Essentia denique, cum sit esse fundamentale rei, cui 
cetera omnia superstruuntur, et a quo multa in re defluunt, 
definitur etiam saepenumero: id, quod in re percipitur 
tafnquam primum eius constitutivum et tamquam fons om- 
nium rei proprietatum. 

Ex his omnibus intellegitur, cur tam diversa sint essen- 
tiae nomina. Quatenus est id, quo res est id quod est, i 
vel est fundans xo esse rei, dicitur essentia (a voce «esse»);j 
quatenus est id, quo respondetur quaestioni: «Quid estj 
hoc?» dicitur quidditas; quatenus est id, quo res habet 
suum esse speciale, distinctum ab aliorum esse, vocaturi 
species ; prout est id, quo res intellegitur, dicitur ratio; 
quatenus est fundamentum, quod proprietatibus defluenti- 
bus vel modificantibus accidentibus substat, dicitur sub- 
stantia; prout denique est fons vel principium activitatis 
omnis rei supervenientis, dicitur natura 2 . 


1 S. Thom., De ente et essentia c. i. 

2 Cf. Mercier , Notions (TOntologie p. 16 et 17. 

Ex his quoque intelleges, cur corpora quaedam per 
quandam metaphoram dicantur essentiae. Vulgo enim sub- 
stantiae quaedam vocantur «essence de citron», «essence 
de rose», quia in ipsis, remotis, in quantum fieri potest, 
omnibus elementis alienis, eae praesertim proprietates re- 
tinentur, quas habet tale corpus, quatenus est tale corpus. 

II. Species essentiae. Duplex praesertim distingui 
potest essentia: essentia physica et essentia metaphysica. 

Essentia physica est: elementum vel complexio ele- 
mentorum alicuius rei constitutivorum, prout considerantur 
ut sunt a parte rei. Essentia physica hominis, Petri e. g., 
constituitur anima et corpore (materia). 

1. Si constituitur unico elemento, dicitur physice sim - 
plex; talis est essentia Dei. 

2. Si pluribus constituitur elementis, est physice compo- 
sita; essentia hominis e. g. 

Essentia metaphysica est : nota vel complexus notarum 
alicuius rei constitutivarum, non prout sunt in re, sed 
prout sunt abstracte consideratae ab intellectu nostro sub 
ideis universalibus, ut gradus metaphysici. Sic in ho- 
mine essentia metaphysica est animalitas et rationalitas 

III. Attributa essentiae. 1. Essentiae sunt immutabiles. 

De speciali Dei essentiae immutabilitate sermo erit in 

theodicaea. 

Creaturarum vero essentias quod attinet, eo sensu im- 
mutabiles dicendae sunt, quod nullum ex elementis earum 


1 Essentia physica et metaphysica nonnumquam sumuntur etiam 
alio sensu , prout considerantur scilicet secundum necessitatem 
constitutivorum in esse et concipi. «Hoc sensu essentia physica 
est complexus omnium , sine quibus res non potest exsistere. Ita 
includit non solum partes constitutivas, sed etiam omne proprium, 
omnes necessarias rei facultates, potentias. Essentia vero rei meta- 
physica est complexus eorum, sine quibus res non potest concipi : 
et nihil expresse et formaliter continet nisi partes constitutivas, 
reliqua (proprietates) solum virtualiter» (Frick, Ontol. p. 45). 

constitutivis demi potest, neque ullum aliud ipsis ad 
potest, quin desinant esse tales essentiae. Cuius rei ve 
tas intellegitur ex ipsa notione essentiae, idque sub lumine 
principii contradictionis. Essentia enim est id , quo res 
est id quod est. Iam vero si, salva manente tali essentia, 
aliquid addi vel demi posset, aliquid simul esset id quod 
est, et non haberet totum id quod est, aliis verbis: ali- 
quid simul esset id quod est, et non esset id quod est, 
i. e. idem simul esset et non esset: quod est contra prin- 
cipium contradictionis. 

Propter hanc rationem, et eodem sensu, essentiae di- 
cuntur etiam indivisibiles. 

Sunt autem mutabiles et divisibiles essentiae finitae, 
quatenus possunt exsistere, incipere et desinere, vel qua- 
tenus essentiae physice compositae possunt dissolvi in 
partes vel corrumpi. 

2. Essentiae metaphysice consideratae in statu possi- 
bilium, sicut ipsa potentia obiectiva, sunt necessariae et 
aeternae. 

Sunt necessariae eo sensu, quod mens clare videt eas 
non posse esse non possibiles, ut tales. 

Sunt aeternae eo sensu, quod eas taliter esse possibiles 
numquam habuit initium neque umquam habiturum estj 
finem. 

Alio sensu dicuntur etiam aeternae , sensu scilicet 
aeternitatis negativae, quia numquam repugnavit neque 
umquam repugnabit eas exsistere. 

Quae ut rite intellegantur, notandum est aeternitatem 
communiter definiri ut sit: quaedam duratio sine initio | 
et sine fine. Est autem: 

a) Aeternitas positiva: duratio sine initio et sine fine 
in essendo; quae est: 

a) Rcalis: duratio sine initio et sine fine in esse 
actuali , de qua sermo erit, ubi de Dei aeternitate di- 
cemus. 

i 

P) Idealis: duratio sine initio et sine fine in esse pos- 
sibili vel in esse cognito. 

b) Aeternitas negativa : duratio sine initio et sine fine, 
non possibilitatis, sed indifferentiae ad exsistendum in 
quavis parte durationis indefinitae. 

Quibus declaratis, essentiae dicuntur aeternae aeterni- 
tate positiva ideali, et aeternitate negativa. 

§ 2. De exsistentia. 

I. Eius notio evolvitur. Essentiae rerum finitarum vel 
creatarum, mundi e. g. vel animae nostrae, priusquam 
creatae sunt, erant essentiae possibiles vel potentiae ob- 
iectivae. Cum autem ex hoc statu possibilium ad ordinem 
entium actualium transierunt , perfectionem quandam, 
actum, acquisierunt, quo factum est, ut iam actuales sint. 
Actus ille dicitur exsistentia. Generatim proinde exsi- 
stentia definiri potest: actualitas essentiae seu id, quo res 
est extra nihilum in ordine actualium . 

II. De distinctione essentiae et exsistentiae. Ex decla- 
rata exsistentiae notione clare apparet inter essentiam 
possibilem et exsistentiam suam esse distinctionem, quae 
exsistit inter rem unam et rem aliam. Alia enim est 
essentia possibilis dum in statu est possibilium, alia fit 
cum, exsistentia adveniente, ponitur in ordine actualium: 
actum enim novum, novam perfectionem , acquirit. Distinc- 
tionem autem, quae est inter rem unam et rem aliam, 
philosophi vocant distinctionem realem. Dicendum est 
oroinde inter essentiam possibilem alicuius rei et eius 
exsistentiam esse distinctionem realem. 

Sed ulterius quaeri potest, utrum, in re quadam actuali, 
nter essentiam eius physicam et actualem et eius exsi- 
itentiam sit eadem distinctio: utrum scilicet in tali re 
essentia physica et exsistentia eius sint duae res, an 
antum duo conceptus diversi unius et eiusdem rei. 

De hac re duplex est philosophorum sententia. 

1. Alii enim, Suarcsius 1 praesertim et cum ipso Socie- 
tatis lesu doctores plurimi , contendunt in re actuali essen- 
tiam et exsistentiam eius non esse nisi duos conceptus di- 
versos unius et eiusdem rei . — Argumenta vero eorum 
praecipua haec sunt: 

a) Essentiam dicunt, si ab actuali eius exsistentia abs- 
trahatur, ne mente quidem concipi posse ut rem quan- 
dam extra nihilum in rerum natura positam, quia essentia 
omnis physica in ordine actualium ponitur ipsa sua ex- 
sistentia. Proinde essentia et exsistentia est res eadem, 
quae dicitur essentia , quatenus consideratur in suis ele- 
mentis constitutivis, exsistentia, quatenus consideratur eius 
esse in actu extra causas et extra intellectum. 

b) «Si exsistentia est res distincta ab essentia reali, 
poterit Dei virtute separari; supponatur facta separatio, 
et habebimus essentiam exsistentem etiam post reiectam 
illam exsistentiam ; et habebimus ex altera parte exsisten- 
tiam, quae in nulla re recepta sit.» 

c) «Essentia, quae in se recipit exsistentiam ut forma- 
litatem distinctam, aut putatur esse exsistens antecedenter 
ad hanc receptionem, aut non. Si iam exsistit, cur re- 
cipit? Si nondum exsistit, quomodo recipere potest ?» 1 2 

d) Praeterea processum in infinitum hac sententia 
necessario induci autumant. Exsistentia enim, aiunt, si 
ab essentia distincta est ut res, suam necessario habet 
essentiam physicam, ita ut et exsistentia ipsa duabus rea- 


1 Franciscus Suarez, Societatis lesu (1548 — 1617), vir eximiae 
doctrinae, in theologia et philosophia scholastica lumen egregium. 
Inter opera eius (23 voll. in fol.) «Disputationes metaphysicae» 
et opus cui titulus «De anima» philosophis memoranda sunt 
Opus vero ipsius theologicum praestantissimum est eius Comment. 
in Summam S. Thomae. 

Cf. Pesch, Inst. log. III, 81. 

litatibus constituatur, essentia scilicet et exsistentia. In 
hac vero altera exsistentia eadem fieri potest distinctio 
realis inter essentiam et exsistentiam, et sic in infinitum: 
quod repugnat \ 

2. Alii, qui thomistae dicuntur, quia in rebus contro- 
versis sententiam S. Doctoris se tueri profitentur, distinc- 
tionem realem admittunt. Fautores vero huius sententiae 
imprimis sunt doctores Ordinis Praedicatorum , inter quos 
Caietanus % eminet, item nonnulli ex recentioribus Socie- 
tatis Iesu scriptoribus, ut Liberatore, Schiffini 1 * * 4 * * * 8 . 

Rationes vero, quibus sententiam suam firmant, hae sunt : 

a) Obscuritatem, quam adversarii in distinctione illa 
reprehendunt, ipsis vitio dant, quia non satis distinguant 
inter essentiae actualis realitatejn et ipsius actu alitate m. 
Essentia enim actualis, sic docent, a sua exsistentia non 
complete intrinsece constituitur, sed incomplete tantum 
vel quoad partem ut a comprincipio. Ab ipsa enim non 
habet suam realitatem vel suum esse specificum , quo 
scilicet sit talis vel talis naturae, sed tantum suam actua- 
litatem , id scilicet, quo fit, ut exsistat in tali vel tali gradu 
entitatis *. 


1 Cf. Lehmen, Lehrbuch der Philosophie I, 337. 

* Ex Ordine Praedicatorum clarissimus P. Lepidi sententiam 
contrariam tenet. «Non est res», inquit, «magni momenti, ut sa- 
pienter advertit Dominicus Solo, negare distinctionem realem essen- 
tiae et exsistentiae» (Elem. phil. christ. II, 1 7 1 ). 

* Nostris diebus in favorem distinctionis realis dilucide dispu- 
tavit Mercier 1 . c. p. 29 sq. 

4 «Le premier tort des adversaires de la distinction reelle 

entre Pessence et 1’existence , c’est d’y opposer une sorte de fin 
de non-recevoir , parce qu’ils ont peine & la comprendre. Et iis 
ont peine & la comprendre parce qu’ils posent en principe, avant 

toute discussion , que realite est synonyme de realite actualisee ou 

existante. II est par-trop clair que , si l’on considere 1’idee de 

realite comme synonyme d’actualite ou d’existence , il ne peut y 

1 

b) Secunda ratio desumitur ex conexione logica veri- 
tatis huius distinctionis cum nonnullis veritatibus philo- . 
sophiae scholasticae fundamentalibus. Quae talis sunt 
naturae, ut, negata hac distinctione, vel nullo modo vel 
multo difficilius explicentur. Sic enim: 

a) Negata hac reali distinctione, thesis scholastica de 
unione substantiali materiae et formae generatim, et specia- 
ti m thesis de unione animae et corporis in homine explicari 
non possunt. In homine enim re alia est essentia animae, 
alia, essentia corporis vel materiae. Porro si re idem est 
essentia et exsistentia, duae erunt in homine realitates 
exsistentes singulae exsistentia propria. Sed inter duo 
entia, quae propriam singula habent exsistentiam, non 
potest concipi unio alia ac accidentalis. Revera tamen 
inter animam et materiam scholastici omnes profitentur 
unionem substantialem. 

p) Sic etiam melius concipitur thesis de distinctione 
facultatum in homine ab essentia , item melius concipitur 
inhaesio accidentium in substantia, melius et clarius ap- 
paret distinctio inter essentiam divinam, cuius essentia 
est exsistere, et essentiam creaturarum, quae recipit exsi- 
stentiam, etc. 

c) Tertia denique ratio desumitur ex theologia sacra. 
Haec enim thesis magis iuvat ad sensum nonnullorum dog- 
matum religionis catholicae melius intellegendum \ 


avoir de distinction r£elle entre Time et Tautre ; mais il ne faut 
pas grand effort d’intelligence pour voir que cette pr£tendue syno- 
nymie est tout juste ce qui est en question. L/objection est donc 
purement et simplement une petition de principe» (. Mercier 1. c. 
P . 42). 

1 «Un troisieme argument , d’ordre th^ologique , peut se tirer 
de Tinterpr^tation du dogme catholique de Tlncamation. II y a 
en J6sus-Christ deux natures, mais il n’y a qu’une seule personne. 
Comment se rendre compte du sens de ce mystere ? Nous ne voyons 
qu une interprgtation qui y inussisse , c’est celle de Saint Tho- 

Sed haec omnia altiora sunt, quam ut proposita quaestio 
a philosophiae tironibus hic solvi possit. Optimam tamen 
disputationibus scholasticis praebet materiam. 

Quae cum ita sint, haec animadvertisse satis erit: 

1. Utraque sententia ex doctorum auctoritate suam 
habet probabilitatem, utrimque enim habes doctores sa- 
pientissimos. 

2. Quapropter, quae magis placuerit, illam bona cum 
pace quisque teneat. 

3. Sententia tamen de distinctione reali magis con- 
ducere videtur ad clariorem efformationem nonnullarum 
notionum, quae hoc tractatu sunt declarandae, quales sunt 
notiones substantiae, accidentis, subsistentiae. 

Articulus iii. 

I DE NECESSARIO ET INFINITO. 

§ 1. De necessario. 

Necessarium dicitur generatim id, quod non potest non 
esse, sive in ordine actualium sive in ordine possibilium. 

Absolute necessarium dicitur illud, quod independenter 
ab omni condicione non potest non esse. Talia iam supra 
(p. 234) diximus esse essentias metaphysi cas in ordine 
possibilium, talem in ordine actualium cognoscemus esse 
I Deum. 


mas: L’humanite, dit-il, n’a pas dans le Christ son existence sub- 
stantielle propre, mais existe parce que 1 ’existence meme du Verbe 
lui est communiqu^e et suppl66e, d’une fagon sur£minente, a l’ab- 
sence en elle d’une existence cr66e. L’essence de 1’humanite du 
Christ n’est 6videmment pas 1 ’essence du Verbe, il serait absurde 
de se 1’imaginer, mais cette essence existe parce que l’6tre sub 
sistant du Verbe la fait subsister. Or s’il en est ainsi, c’est qu’il 
y a une distinction r£elle entre Tessence et 1’existence» ( Mercier 
1 . c. p. 40). — Cf. S. Thoin. In III, dist. 6, q. 2 , a. 2 et q. 3, 
a. 2. R. P. Billot, De Verbo incarnato thes. 7. 

DE IPSA RATIONE ENTIS. 


Hypothetice necessarium est id, quod, posita quadam 
condicione, non potest non esse. Sic hypothetice neces- 
sarium est Petrum esse rationalem, supposita scilicet eius 
exsistentia. 

In ordine vero actualium necessarium dicitur ens illud , 
quod non potest non exsistere , quia eius essentia includit 
exsistentiam, i. e. eius esse est exsistere. In tali ente fieri 
non potest distinctio illa realis inter essentiam possibilem 
et exsistentiam, quam supra memoravimus (p. 235). 

Ens necessarium, cum exsistentiam habeat ab ipsa sua 
essentia, non autem ab alio, dicitur etiam ens a se. Tale 
ens revera exsistere, ostendemus in theodicaea. 

In ordine actualium enti necessario opponitur ens 
contingens , ens scilicet, quod per se indiffere?is est ad ex- 
sistendum vel no 7 i exsistendum. Huiusmodi entis essentia 
non includit exsistentiam actualem, proinde realiter distin- 
gui potest circa ipsum inter essentiam possibilem et ex- 
sistentiam. Immo, cum e statu entis possibilis ad ex- 
sistentiam actualium transeat, ab alio sic transit ad esse, 
iuxta principium supra laudatum (p. 229). Proinde ens 
contingens dicitur etiam nonnumquam ens ab alio. 

Ens a se in theodicaea ostendemus esse infinitum. 

§ 2. De infinito. 

Infinitum dicitur generatim id, quod limitem non habet 
in sua perfectione. Infinitum duplex praesertim distin- 
guitur. 

1. Infinitum actu , dicitur id, quod limitem non habet in 
esse actuali, i. e. in iis, quae revera habentur. Ens illud, 
cum habeat omnimodam plenitudinem perfectionum sine 
ullo limite et in omni ordine , dicitur etiam ens absolute 
infinitum. Quod si exsisteret ens quoddam habens actu 
determinatum quendam perfectionis gradum sine limite, 
ita ut in hoc determinato gradu haberet omnes per- 
fectiones sine limite , sed excluderet perfectiones alius 

gradus, hoc ens diceretur actu relative infinitum. Huius- 
modi esset e. g. linea actu habens longitudinem infinitam. 
Sed talem lineam exsistere non posse, ostendemus in 
cosmologia. 

2. Infinitum potentia dicitur illud, quod limites non 
habet in esse possibili , i. e. in iis, quae haberi possunt. 
Cuiusmodi infinitum, cum semper in tali determinato per- 
fectionis ordine concipiatur, revera infinitum est rela- 
tivum. Infinitam potentia e. g. concipimus lineam ali- 
quam , item optime mens concipere potest generatim 
numerum potentia infinitum. Tale infinitum rectius dicitur 
indefinitum. 

De origine notionis infiniti in mente nostra convenienter 
hoc loco disserere non possumus. Clara enim huius quae- 
stionis solutio multa praesupponit ex iis, quae in anthro- 
pologia et theodicaea sumus declaraturi. 

Hoc unum hic monuisse satis erit: Ex notione finiti 
ad notionem infiniti certo assurgere non possumus per 
continuam finiti ad finitum additionem. Finitum enim, 
addito finito, semper erit finitum. 


Liber ii. 

| DE PROPRIETATIBUS 

ENTIS TRANSCENDENTALIBUS. 

Praenotiones. Proprietas in sensu stricto accepta est 
id , quod necessario oritur ex aliqua essentia iam mtegre 
constituta. Sic facultas ratiocinandi est proprietas hominis. 

Ad rationem proinde proprietatis stricte sumptae per- 
tinet, ut sit entitas quaedam positiva, quae in essentia rei 
non includatur, sed ipsi superaddatur ut aliquid ab ipsa 
realiter distinctum et necessario defluens. 

Hoc sensu stricto vox proprietatis hic non sumitur. 
Enti enim ut sic nulla positiva entitas addi potest, quae 

Reinstadler, Elem. philos. schol. I. 16 

in ipsa non includatur. Sensu autem latiore et per quan- 
dam analogiam proprietates entis hic vocamus respectus 
quosdam speciales, qui omni enti necessario conveniunt, quia 
sunt dii' er si aspectus unius et eiusdem rationis entis , quae 
tamen notione entis ut sic non necessario formaliter ex- 
primuntur. 

Quae proprietates transcendentales dicuntur, quia nullo 
speciali entium genere continentur, sed «omne entium genus 
transcendentes», rationi entis ut sic necessario conveniunt. 

Transcendentalia communiter numerari solent tria: 
unum , verum , bonum , de quibus iam speciatim est 
agendum. 

Caput i. 

DE UNITATE. 

Articulus i. 

DE UNITATE PROPRIE SUMPTA. I 

§ i. Notio unitatis. 

Ens potest primo considerari in ordine ad se. Ex ipsa 
autem illa consideratione evidenter apparet ipsum revera 
non divisum esse, nec dividi posse in plura, quale est 
ipsum, sed esse indivisum in se. Domus quaedam e. g. vel 
arbor non sunt divisae nec dividi possunt in plures domos 
vel arbores, quales sunt ipsae. Quae quidem entis in se 
indivisio dicitur unitas transcendentalis. 

Eo ipso autem, quod ens est indivisum in se, sequitur, 
ut nequeat esse simul ipsum et alia, i. e. ut sit «divisum 
a quolibet alio». Sed haec est unitatis ratio secundaria, 
quae tamen non raro in definitione unitatis rationi pri- 
mariae superadditur ita, ut unum dicant esse id, quvd esi 
indivisum in se et divisum a quolibet alio l . 

1 «Unum est», ait S. Doctor, «quod est indivisum in se et divisum 
ab aliis. Cum unumquodque autem creatum per essentiam suam 


Digitized by Google 



DE UNITATE PROPRIE SUMPTA. 


243 


Sic uberius unitas transcendentalis definitur, ut sit pro- 
prietas entis, secundum quam est indivisum in se et 
divisum a quolibet alio (aliquid = aliud quid, omne ens 
est aliquid). 

Ab unitate transcendentali distinguendae sunt: unitas 
mathematica vel numerica et unicitas. 

Unitas Tnathematica vel numerica («die Eins»), si stricte 
sumitur, est unitas rei quantae considerata ut mensura 
quantitatis, sicut metrum assumitur ut unitas ad mensu- 
randas extensiones. Dicitur proinde unitas mathematica 
esse principium numeri. Definitur vero numerus , ut sit: 
multitudo mensurata per unum ; multitudo autem est, quod 
est ex unis, quorum unum non est alterum *. 

Unicitas autem («die Einzigkeit») est unitas rei taliter 
divisae a quolibet alio, ut excludatur exsistentia (sive actua- 
is tantum, sive etiam possibilis) entis eiusdem ordinis et 
mtitatis. Sic Deus dicitur esse unus = unicus. 

Unum transcendentale et unum numericum et unicum 
)pponuntur multitudini, sed non eodem modo. 

Unum transcendentale opponitur multitudini ut indivi- 
um diviso ; unum numericum opponitur multitudini, quae 
st numerus, ut mensura mensurato ; unicum vero specialem 
llam determinationem addit, ut excludat exsistentiam entis 
iusdem ordinis et entitatis *. 

§ 2. Species unitatis. 

Unitas transcendentalis diverso modo distinguitur, ita 
t sit: unitas realis et unitas logica. 


istinguatur ab aliis , ipsa essentia creati , secundum quod est in- 
ivisa in se et distinguens ab aliis, est unitas eius.» Cf. Lepidi , 
lem. philos. christ. II, 46 et 47. 

1 S. Thom . I, dist. 24, q. I, a. 3 ad 2. 

2 S. Thom., S. theol. I, q. 11, a. 2. 

16* 

I. Unitas rea lis est indivisio alicuius rei, quae ut unum 
quid exsistit independenter a mentis consideratione. Haec 
unitas generatim est vel simplicitatis vel compositionis. 

1. Unitas simplicitatis est indivisio earum rerum, quae, 
cum partibus careant, non solum actu indivisae sunt, sed 
ne in plura quidem alia dividi possunt. Talis est unitas 
Dei, animae humanae, etc. 

2. Unitas compositionis est indivisio earum rerum, quae 
partibus realibus constant, et quae proinde actu quidem 
sunt indivisae, sed tamen in plura alia dividi possunt: 
unitas hominis vel alicuius societatis. Quae quidem com- 
positionis unitas generatim duplex distinguitur: substan- 
tialis scilicet et accidentalis. 

a) Unitas substantialis est indivisio alicuius substantiae, 
quae constat pluribus partibus essentiae ipsius constitu 
tivis. Talis est unitas hominis constantis ex corpore e 
anima. 

b) Unitas accidentalis est indivisio plurium substantiarum 
non in se ipsis, quia revera sunt divisae et separatae, set 
in accidente quodam communi ipsis superveniente, ve 
etiam , indivisio alicuius substantiae cum suis acciden 
tibus. Talis est unitas duorum equorum unum curruu 
trahentium, unitas membrorum Ecclesiae vel in generi 
alicuius societatis, unitas quae exsistit inter agentem e 
actionem eius. 

Unitas illa, quando constituitur secundum leges natura 
physicae, i. e. libertate destitutae , dicitur physica : unita 
equorum, de quibus supra, unitas substantiae cum sui 
accidentibus. I 

Quando vero unitas accidentalis non secundum legi 
naturae physicae constituitur, sed oritur ex libera agentivx 
moralium ad unum finem tendentia, tunc indivisio illa di citu 
unitas moralis. Talis est unitas membrorum Ecclesiae, k 

Quod si ad originem unitatis compositionis attendirofl 
aliam naturalem esse videmus, aliam artificialem. 1 

a) Unitas naturalis ea est, quae oritur ex compositione 
plurium , quae ad unitatem constituendam natura sua 
ordinantur: unitas agentis cum sua actione, unitas animae 
et corporis in homine. 

b) Unitas artificialis est indivisio eorum, quae ad uni- 
tatem constituendam non ex natura sua , sed ex ex- 
terna quadam ordinatione directa sunt. Talis est uni- 
tas e. g. horologii vel vestis vel domus, aliorum huius- 
modi *. 

II. Unitas logica vel rationis : est indivisio plurium non 
in se, vel independenter a mente , sed in conceptu quodam 
unii' er sali, quem mens considerat ut totum , cuius partes sunt 
conceptus huius inferiora. Sic inter Petrum et Paulum est 
unitas logica in conceptu hominis. Haec unitas est vel 
generica vel specifica, prout conceptus ille consideratur 
ut genus vel species. 

Et haec erant dicenda de speciebus unitatis. Notandum 
vero est relationem, vi cuius plures res ita ordinantur, ut 
unum quid efficiant, a philosophis et theologis vocari 
unionem , cuius proinde tot enumerari possunt species, 
quot unitatis compositionis divisiones esse diximus. 

§ 3. Exsistentia unitatis in omni ente. 

I Om?ie ens est unum, vel unum et ens convertuntur. — 
Etenim «omne ens aut est simplex , aut compositum. 
Quod autem est simplex, est indivisum et actu et potentia. 
Quod autem est compositum, non habet esse, quamdiu 
partes eius sunt divisae, sed postquam constituunt et com- 
ponunt ipsum compositum. Unde manifestum est, quod 
esse cuiuslibet rei consistit in indivisione. Et inde est, 


1 Sunt qui de unitate aggregationis loquuntur, e. g. acervi la- 
pidum, urbis, silvae, propter iuxtapositionem lapidum, domorum, 
Irborum. Sed nemo est , qui non videat talem unitatem non esse 
palem, sed tantum apparentem. 

quod unumquodque, sicut custodit suum esse, ita custodit 
suam unitatem.» 1 


ARTICULUS 11. 

DE IDENTITATE ET DE DISTINCTIONE. 

Ex eo, quod ens est indivisum in se et divisum a 
quolibet alio, sequitur, ut cum se ipso comparatum si! 
idem sibi, idem ens, identicum ; et contra, ut cum alio 
comparatum non sit idem ac illud aliud, sed sit ab ipsq 
distinctum. Proinde sicut unitati opponitur multitudo, sic 
identitati opponitur distinctio. Sit ergo breviter de his 
duabus relationibus. 

§ 1. De identitate. 

Identitas (eadem entitas) in genere est : quaedam relatia 
in divisionis plurium fundata in u?iitate quadam . 

Duplex distinguitur: 

I. Identitas absoluta vel realis , quae est: convenientu 
rei cum se ipsa. Non est nisi relatio indivisionis inter ea 
quae plura sunt secundum rationem tantum, re ipsa auteir 
unum sunt. Sic Socrates est identicus sibi, quando enin 
Socrates cum Socrate comparatur, non re, sed per con 
siderationem mentis tantum quasi duplicatur. Sic etiam 
identitas realis est inter Tullium et Ciceronem. Identita 
absoluta vel realis triplex distinguitur: 

1. Metaphysica: ea est, quae invenitur in re, quae nullam 
ne minimam quidem , mutationem patitur . Talis identitas noi 
est nisi in Deo. 

2. Physica: ea est, quae invenitur in re, quae, mutati 
licet accidentibus , eandem suam essentiam physicam iugitei 
servat. Sic anima humana, angelus semper sibi sum 
identici. 


1 S. Thom., S. theol. I, q. 11, a. 1 c. 

3. Moralis : ea est, quae invenitur in re, quae, licet suc- 
cessive et vere mutetur, eade?n tamen videtur exterius et 
in existimatione hominum. V. g. corpus humanum, 
societas, etc. 

II. Identitas relativa vel logica vel rationis, quae est: 
relatio indrvisionis fundata in unitate ge?ierica vel specifica. 
Invenitur inter ea, quae plura sunt secundum rem, unum 
autem, secundum rationem vel conceptum. E. g. inter 
Petrum et Paulum non est identitas realis, quia Petrus 
est revera diversus a Paulo, sed est identitas logica, quia 
secundum conceptum hominis, in quo conveniunt, sunt 
idem. Est autem : 

1. Essentialis , quando conceptus, in quo fundatur 
identitas, repraesentat aliquid de essentia. Inter Petrum 

, et Paulum est identitas logica essentialis. Et haec est : 

a) generica y quando ille conceptus repraesentat genus ; 
inter Petrum et asinum est identitas generica = animal; 

b) specifica , quando ille conceptus repraesentat speciem 
= essentiam ; inter Petrum et Paulum est identitas specifica. 

2. Accidentalis , quando conceptus, in 'quo fundatur 
identitas, repraesentat aliquid accidentale. Inter papyrum 
album et nivem est identitas logica accidentalis, si mens 
attendit ad qualitatem albedinis. Est: 

a) qualitativa y si conceptus ille repraesentat aliquid de 
qualitate, ut in exemplo modo allato; 

b) quantitativa , si repraesentat aliquid pertinens ad quan- 
titatem. Sic duo pondera centenorum grammorum, item 
duo metra dicuntur identica, identitate relativa quantitativa. 

§ 2. De distinctione. 

Identitati diximus opponi distinctionem, quae definitur: 
ibsentia identitatis. 

Duplex generatim distinguitur: 

I. Distinctio realis: est absentia identitatis inter plures 
res, quarum una non est alia , independenter a consideratione 

mentis. Talis sit e. g. distinctio, quae est inter corpus 
et animam. Est aut maior aut minor. 

Distinctio realis maior est absentia identitatis inter res, 
quae vel actu sunt divisae, vel, si sunt compositae, enti * 
tatem tamen singulae habent propriam. Haec distinctio 
est inter substantiam et substantiam vel etiam inter sub- 
stantiam et accidentia quaedam, quae dicuntur absoluta 

Distinctio realis minor : est absentia identitatis inter rem 
et eius modificationes , e. g. inter motum et eius celeritatem. 

II. Distinctio rationis (logica): est absentia identitatis 
inter plures conceptus eiusdem rei. Distinctio proinde illa 
convenit rebus propter operationem intellectus conspicientis 
ut distincta, quae a parte rei distincta non sunt. Talis 
est distinctio, quae ponitur in homine, quando in ipso 
distinguimus animal et rationale. Haec quoque distinctio 
duplex distinguitur: 

1 . Distinctio rationis ratiocinatae , vel virtualis, vel cum 
fundamento in re: ea est, quae de facto exsistit in intellectu, 
sed fundamentum (rationem distinctionis) in rebus sup- 
ponit. Talis est distinctio, quae fit in homine inter animal 
et rationale, et, ut dicetur in theodicaea, distinctio, <piae 
est in Deo inter attributa divina. 

Haec distinctio rationis ratiocinatae est aut perfecta 
aut imperfecta. 

Perfecta ea est , quae fit cum fundamento perfecto in 
re. Fundamentum autem hoc perfectum in eo consistit, 
quod diversorum illorum conceptuum, quos nobis de una 
re efformamus, rationes obiectivae sunt gradus quidem 
diversi entis tales , ut alter considerari possit ut de- 
terminabilis, perfectibilis et in potentia, alter vero ut de- 
terminans, ut perficiens, ut actus potentiae prioris*. Ita 


1 Quid sit accidens absolutum, libro tertio declarabitur. 

2 Gradus illos ex logica scimus vocari metaphysicos , Cf. Lo- 
gica p. 145. 146. 

fit, ut gradus illi, licet in ea natura, in qua simul insunt, 
non distinguantur nisi ratione, realiter tamen distincti ex- 
sistere possint et revera exsistant, in diversis scilicet in- 
dividuis vel naturis. Sic habemus distinctionem rationis 
cum fundamento perfecto in re, in anima humana, inter 
animam vegetativam et animam rationalem, et in homine 
ipso, inter animalitatem et rationalitatem. Licet enim in 
homine anima vegetativa et anima rationalis re eadem sit, 
rationes tamen obiectivae diversorum illorum conceptuum 
separatim exsistere possunt: vita scilicet vegetativa in planta, 
vita vero sensitiva separatim a vita rationali in brutis. 

Imperfecta ea est, quae fit cum fundamento imper- 
fecto in re. Fundamentum autem illud imperfectum in 
eo consistit, quod, cum de una et eadem re plures nobis 
conceptus efformamus, ratio ab uno conceptu manifestata 
praescindit solummodo ab expressa conceptione alterius, 
quamvis haec implicite contineatur in priore, quia ambae 
ita cohaerent, ut separatim nusquam inveniantur nec in- 
veniri possint. Talis est e. g. in Petro distinctio inter 
ens et vivens propter notionis entis imperfectionem. Talem 
dicemus, in theodicaea, in Deo esse distinctionem inter 
iustitiam et bonitatem, propter utriusque attributi per- 
fectionem infinitam l . 

2. Distinctio rationis ratiocinantis : ea est, quae fit 
propter operationem intellectus sine ullo fundamento directo 
in rebus; e. g. distinctio inter hominem et animal ratio- 
nale, inter Tullium et Ciceronem. 

Articulus iii. 

DE SIMILITUDINE ET DE DIFFERENTIA. 

Ex identitate rerum logica sequitur rerum similitudo , 
et ex distinctione earum oritur differentia et diversitas. 


1 Cf. supra p. 210. 


Digitized by Google 



250 DE PROPRIETATIBUS ENTIS TRANSCENDENTALIBUS. 


§ 1. De similitudine et aequalitate. 

Si late sumitur vox similitudinis, significat convenien- 
tiam distinctorum propter identitatem logicam sive essen- 
tialem sive accidentalem; sic Petrus et Paulus similes dici 
possunt propter identitatem specificam. 

Sed ex usu communiore similitudo vigere dicitur inter 
res, quae habent aliquam identitatem logicam accidentalem. 

Convenientia , quae oritur inter plures res propter 
identitatem logicam accidentalem qualitativam , proprie 
dicitur similitudo; sic papyrus albus similis dicitur nivi. 

Convenientia vero, quae oritur ex identitate logica acci- 
dentali quantitativa , proprie dicitur aequiv alentia. Sic duo 
pondera centenorum grammorum dicuntur, non similia, 
si stricte loquimur, sed aequivalentia. 

§ 2. De differentia et diversitate. 

Res distinctae sunt diversae vel differentes. 

Diversitas est distinctio, quae exsistit inter plures res 
ita, ut ne genere quidem proximo conveniant. Sic homo 
et lapis sunt res diversae. 

Differentia est distinctio, quae exsistit inter res realiter 
quidem inter se diversas, sed genere proximo convenientes. 
Sic homo et leo dicuntur differentes. 

Caput ii. 

DE VERITATE. 

Articulus i. 

DE VERITATE TRANSCENDENTALI IN SE SUMPTA. 

§ 1. Notio veritatis evolvitur 1 . 

Ens potest considerari non solum in ordine ad se 
ipsum, sed etiam sub relationibus , quas necessario habet 

1 Cf. Logica p. 92 et 93. 1 

cum aliis, i. e. cum intellectu et cum voluntate sive Dei 
sive creaturae rationalis. 

Et primo quidem si consideratur in relatione, quam 
habet cum intellectu , ens evidenter nobis apparet ut habens 
esse conforme divinis ideis et esse conformabile intel- 
lectui creato. Haec autem adaequatio rei ad intellectum 
dicitur veritas ontologica. Dicitur: 

1. Ens habere esse conforme ideis divinis. Res enim 
dicuntur verae veritate transcendentali, quatenus habent 
conformitatem ad ideas archetypas, secundum quas ab 
aeterno Deus cognoscit suam essentiam ut imitabilem ad 
extra. Et haec veritas rerum dicitur essentialis et pri- 
maria. 

2. Ens habere esse conformabile intellectui creato. Res 
enim omnes praeter ordinem essentialem, quem habent 
cum intellectu divino , habent etiam ordinem confor- 
mitatis cum intellectu quodam creato, eo quod ab in- 
tellectu quodam creato cognosci possunt. Cum autem res 
illae suum esse et proinde suam cognoscibilitatem habeant 
independenter ab omni intellectu creato , haec altera 
relatio conformitatis dicitur veritas transcendentalis per 
accidens et secundaria . Res enim essent verae, i. e. ha- 
berent relationem conformitatis cum intellectu quodam 
(divino scilicet), etiamsi nullus intellectus creatus exsisteret. 

Iam vero, cum ens in tantum possit habere relationem 
conformitatis cum intellectu , in quantum habet de esse, 
ipsa rerum entitas dicitur esse fundamentum veritatis. 

A veritate ontologica, i. e. in essendo, distinguenda est : 

1. Veritas in cognoscendo vel logica , quae definitur: 
conformitas vel adaequatio intellectus ad rem. Formaliter 
autem inspecta est ipsa adaequatio intellectus et rei ab 
intellectu percepta 1 . 


1 I. e. adaequatio iudicii cum re vel enuntiabili in se, sicut 
rem in logica declaravimus, p. 167 et 168. 

Veritas illa potest considerari sive in intellectu divino 
sive in intellectu creato. 

Si consideratur in intellectu divino, tunc est aeterna 
et immutabilis sicut ipse Deus, et considerari debet tam- 
quam causa exemplaris et efficiens veritatis transcenden- 
talis rerum. 

Si consideratur in intellectu creato, tunc non est 
aeterna sed contingens, et considerari debet ut dependens 
a veritate transcendentali rerum. Et ideo veritas tran- 
scendentalis rerum se habet ad veritatem formalem in- 
tellectus creati ut mensura ad mensuratum ; ad veritatem 
autem formalem intellectus divini ut mensuratum ad 
mensuram. 

Cum autem veritas formalis intellectus Dei sit causa 
omnis veritatis, veritas per prius dicitur de veritate in 
cognoscendo quam de veritate in essendo. 

2. Veritas in significando vel moralis , quae est con- 
formitas vel adaequatio sermonis ad sententiam loquentis. 

Compendiose proinde tota haec doctrina sic declarari 
potest: Veritas primo est in intellectu Dei cognoscentis 
suam essentiam ; secundo, in rebus creatis, quatenus ideis 
divinis sunt conformes ; tertio, in intellectu creato cogno- 
scente essentias creaturarum; quarto denique, in sermone, 
quatenus conformis est ideis nostris. 

Ultimum vero fundamentum omnis veritatis ex dictis 
facile colligitur esse ipsam essentiam Dei, qui est aeternum 
fundamentum omnis esse. Sed haec omnia ex dicendis 
in theodicaea clarius intellegentur. 

§ 2. Diversae veritatis species synthetice exponuntur. 

Veritas in genere est adaequatio rei et intellectus. 
Triplex distinguitur: 

veritas ontologica (metaphysica , transcendentalis) : 
adaequatio rei ad intellectum; 

veritas logica: adaequatio intellectus ad rem; 

veritas moralis : adaequatio sermonis ad intellectum 
(sententiam) loquentis. 

In ontologia non agitur nisi de veritate ontologica. 

§ 3. De veritatis transcendentalis exsistentia. 

Omne ens est verum , vel ens et verum convertuntur. 
Etenim «omne ens est quaedam expressio et imitatio 
divinae cogitationis, qua Deus se et omnia, actualia et 
possibilia, intellegit. Insuper omne ens aptitudinem habet, 
ut veram aestimationem sui possit de se facere in quo- 
cumque intellectu creato.» 1 

Articulus ii. 

DE VERITATIS OPPOSITO SIVE DE FALSITATE. 

§ i. Notio falsitatis. 

I. Nisi ens haberet esse divinis ideis conforme vel 
esse conformabile intellectui creato, in rebus esset falsitas 
transcendentalis , quae definitur: inadaequatio vel abse?itia 
conformitatis inter rem et intellectum. 

II. A falsitate illa transcendentali distinguitur falsitas 
logica et falsitas moralis. 

Falsitas logica : est inadaequatio vel absentia con- 
formitatis intellectus nostri cum rebus ipsis. Haec falsitas 
formaliter exsistit in iudicio intellectus tribuentis rei, cuius 
essentiam intellegit, aliquid, quod ei opponitur. Dicitur 
etiam error 2 . 

Falsitas moralis: est inadaequatio vel absentia con- 
formitatis sermonis cum intellectu (sententia) loquentis. 
Sermo tali falsitate affectus, si fit cum intentione de- 
cipiendi, vel saltem cum voluntate dicendi falsum, dicitur 


1 Lepidi, Elem. phil. christ. II, 50. 

2 Cf. Logica p. 168. 

mendacium: «locutio contra mentem cum intentione fal- 
lendi» (Mare) — «locutio contra mentem sive verbis sive 
factis» ( Lehmkuhl 1 ). 

§ 2. Exsistentia falsitatis. 

I. Nulla res, si stricte loquimur, dici potest falsa 
falsitate metaphysica. 

Res enim omnes perfecte conformes ,sunt cum ideis 
divinis. 

Conformabilitatem autem earum cum intellectu creato 
quod attinet, 

1 . Per se et proprie , i. e. si stricte loquimur atque de 
iis, quae a re ipsa fiunt, nulla res est, quae ex se habeat, 
ut producat cognitionem difformem. Hoc enim idem esset, 
ac si res natae essent ad nos decipiendos. 

2. Per accidens autem et improprie loquendo res dici 
possunt falsae. 

Per accidens y i. e. eo sensu, quod res propter quandam 
similitudinem naturalem, quam inter se habent, menti 
nostrae imperfectae et non satis attendenti occasionem 
praebent iudicium falsum de ipsis efformandi. Sic stan- 
num dicitur falsum argentum. 

Improprie vel denominative y eo scilicet, quod res, circa 
quam fit iudicium falsum, per attributionem quandam falsi- 
tatis logicae, ipsa quoque falsa dicitur. Sic idolum dicitur 
falsus deus. Quod si nonnumquam falsae dicuntur res, 
quae non sunt conformes cum ideis artificis creati, hoc 
non nisi improprie loquendo dici solet, proprie enim tales 
res dicuntur in congruae, deformes, malae, non bonae. 

II. Esse autem nonnumquam falsitatem logicam in in- 
tellectu hominis vel falsitatem moralem in eius sermone, 
experientia satis superque constat 2 . 


1 Theol. mor. n. 771. 

2 Cf. Logica p. 132 et 169. 

Caput iii. 

DE BONO ET DE MALO. 

Articulus i. 

DE BONO. 

§ 1. Eius notio. 

Ens potest denique considerari in sua relatione cum 
voluntate vel cum appetitu , et hoc speciali ordine entis 
cum appetitu constituitur tertia eius proprietas tran- 
scendentalis, quae dicitur bonitas. Definitur autem bonitas, 
ut sit: convenientia entis cum appetitu. Bonitas transcen- 
dentalis, formaliter inspecta, est ipsum ens quatenus amatur 
a Deo vel quatenus est appetibile a quocumque appetitu 
creato, voce appetitus in sensu latissimo sumpta, prout est 
«inclinatio entis ad aliquam rem sibi convenientem». 

Ratio vero, propter quam ens aliquod appeti potest, 
est eius perfectio (actus, entitas): ideo enim appetitur ab 
appetitu creato, quia habet de esse, quod possit implere 
capacitatem appetentis. Proinde ipsa rerum entitas vel 
perfectio dicitur fundamentum bonitatis transcendentalis. 

§ 2. Species bonitatis. 

I. Praeter bonitatem transcendentalem vel metaphy si- 
cam, quae rebus convenit quatenus habent de esse, et 
quae proinde omni enti convenit, distinguitur etiam bonitas 
naturalis vel physica et bonitas moralis, quae rebus con- 
veniunt quatenus habent tale esse determinatum. 

Bonitas naturalis vel physica est convenientia de- 
terminatae rei cum appetitu, fundata in eo, quod res illa 
habet omnes entitates vel perfectiones, quas secundum 
exigentiam suae naturae formaliter inspectae habere debet. 
Sic panis, ut ens , habet suam bonitatem metaphysicam ; 
ut panis vero debitis perfectionibus praeditus, quatenus 

scilicet habet entitates omnes, quas habere debet, ut finem 
assequi possit, ad quem natura sua dirigitur (ad nutrien- 
dum), habet suam bonitatem physicam, quod si desit 
aliqua ex his perfectionibus debitis, iam non dicitur physice 
bonus, sed malus, etsi semper, ut ens, metaphysice bonus 
est. Sic etiam venenum , ut ens, metaphysice bonum est; 
ut cibus vel potus, physice malum est; formaliter vero 
consideratum ut venenum physice bonum est, si habet 
omnes perfectiones requisitas ad finem veneni, ut veneni, 
obtinendum, i. e. si perfecte occidit. 

Bonitas moralis est convenientia determinatae rei cum 
appetitu fundata in eo, quod illa res habet omnes enti- 
tates, omnes perfectiones, quas habere debet secundum 
exigentiam alicuius regulae moralis , cui voluntas appetentis 
subicitur. Sic actio, qua fur thecam nummariam divitis 
aperit ad rapiendam pecuniam, ut ens, habet suam boni- 
tatem metaphysicam ; ut talis determinata actio, facta 
secundum exigentiam naturae huius actionis, est physice 
bona; quia vero fit contra regulam moralem , secundum 
quam a voluntate libera dirigenda est, non est moraliter 
bona. Contra, actio divitis aperientis thecam suam ad 
sublevandum pauperem, est moraliter bona, quia fit se- 
cundum exigentiam regulae moralis, qua dives ad elee- 
mosynam tribuendam obligatur in determinatis circum- 
stantiis, i. e. habet entitates illas, quas habere debet, ut 
ad finem perveniat, ad quem voluntas libera tendere debet. 

II. Cum bonitatis metaphysicae fundamentum sit ens, 
ipsum vero ens sit aut a se aut ab alio, bonitatem meta- 
physicam dividunt in bonitatem a se et bonitatem ab alio. 

Bonitas a se est entis cum appetitu convenientia 
fundata in esse, quod a nullo alio procedit, sed est a se 
ipso. Talis est bonitas Dei. 

Bonitas ab alio vel bonitas participata est entis cum 
appetitu convenientia fundata in esse participato, i. e. ab 
alio accepto. Talis est bonitas creaturarum omnium. 

III. Bonitas sive physica sive moralis est: 

1. Aut essentialis aut accidentalis. 

Essentialis est bonitas fundata in ipsa rei entitate essen- 
tiali. Sic homo, quatenus est homo, habet bonitatem 
essentialem. 

Accidentalis est bonitas fundata in iis, quae ad essentiam 
alicui rei accidunt. Sic philosophus, quatenus homo, habet 
bonitatem suam essentialem; quatenus vero philosophus 
est, habet bonitatem quandam accidentalem superadditam. 

2. Aut apparens aut vera. 

Apparens vel falsa est bonitas, quae revera non est 
bonitas, licet existimetur. Sic apparens erat bonitas mo- 
ralis multarum pharisaeorum actionum. 

I Vera vel realis ea est bonitas, quae revera exsistit. 

3. Vel honesta vel delectabilis vel utilis. 

Hofiesta est entis cuiusdam determinati cum appetitu 
I convenientia, fundata in eo, quod per se naturam ipsam 
perficit, sine respectu ad delectationem; bonitas e. g. pri- 
morum elementorum disciplinae philosophicae. 

Delectabilis est entis cuiusdam determinati cum appetitu 
convenientia fundata in delectatione , quam ipsi affert. 

Utilis est entis cuiusdam determinati cum appetitu con- 
venientia fundata, non in eo, quod per se naturam perficiat 
(rei delectationem afferat, sed in eo, quod habet effica- 
kdam boni alicuius producendi (medium). 

§ 3. Exsistentia bonitatis transcendentalis. 

Omne ens est bonum bonitate transcendcntali, vel ens et 
bonum convertuntur. 

«Omne ens, in quantum est ens, est quodammodo per- 
fectum, quia omnis actus perfectio quaedam est. Per- 
fectum vero habet rationem appetibilis et boni. Unde 
sequitur omne ens, in quantum huiusmodi, bonum esse.» 1 

1 S. Thom. } S. theol. I, q. 5, a. 6. 

Reinstadler, Elem. philos. schol. I. 17 

Et re quidem vera, «omne ens ordinem habet ad di- 
vinam voluntatem : amat se ipsum Deus, amat et creaturas 
omnes actu exsistentes; sunt enim, quia Deus vult eas 
esse; amat quodammodo et ipsa possibilia, quatenus ob- 
iectum sunt divinae omnipotentiae. Praeterea omne ens 
amari potest a voluntate creata. Demum omne ens ali- 
quo modo respectu sui est appetibile; quaecumque enim 
actu exsistunt, appetunt proprium esse et ab interitione 
fugiunt.» 1 

Articulus ii. 

DE MALO. 

§ 1. Notio mali. 

Malitia transcendentalis esset non convenientia entis 
cum appetitu, et form aliter esset ipsum ens, quatenus non 
amaretur a Deo, vel non esset appetibile a quocumque 
appetitu. Sed talis malitia non exsistit: omne ens enim, 
in quantum habet de esse, in tantum «volitur», ut ita 
dicam, a Deo; in iis autem, quae non sunt, in quantum 
consideratur ipsum non-ens, nulla invenitur relatio cunq 
appetitu. 

Loquendo proinde hic de malitia, sermonem facimus 
non nisi de malitia, prout opponitur bonitati physicae e\ 
bonitati morali, quae quidem malitia sic generatim inj 
specta definitur: non-convenientia entis determinati cun 
appetitu propter defectum perfectionis, quam habere debet 
Malum autem est ipse defectus perfectionis debitae. 

Ex his sequitur: 

1. Malum non esse simplicem absentiam et meran 
negationem entis, sed illam absentiam, quae dicitur privatio 

2. Malum non exsistere in se, sed in solo bono ex 
sistere posse. 


1 Lepidi, Elem. phil. christ. II, 50. 

§ 2. Species malitiae. 

Distinguitur generatim: 

I. Malitia physica , quae est: non-convenientia entis 
determinati cum appetitu propter defectum alicuius perfec- 
tionis, quam secundum exigentiam suae naturae formaliter 
inspectae habere debet. (Exemplum ut supra, ubi de 
bonitate physica sermo erat.) 

II. Malitia moralis: non-convenientia entis determinati 
cum appetitu propter defectum alicuius perfectionis, quam 
habere debet secundum exigentiam alicuius regulae mo- 
ralis, cui voluntas subicitur. 

Scholion. Notandum est aliam relationem res habere 
cum voluntate Dei, aliam cum voluntate nostra. «Vo- 
luntas enim nostra non est causa bonitatis rerum, sed 
ab ea movetur sicut ab obiecto; amor noster, quo bo- 
num alicui volumus, non est causa bonitatis ipsius; sed 
e converso, bonitas eius vel vera vel aestimata pro- 
vocat amorem , quo ei volumus et bonum conservari 
quod habet, et addi quod non habet, et ut ad hoc ope- 
remur. Sed amor Dei est profundens et creans bonitatem 
,in rebus.» 1 

I Ex his omnibus elucet veritas nonnullorum effatorum. 
f E. g.: 

I. Bonum est diffusrvum sui } i. e. ad rationem boni 
pertinet, ut se cum aliis communicet, eodem modo, quo 
ad rationem finis pertinet movere et bonitatem mediis 
communicare. 

II. Bonum est ex integra causa , malum ex quovis de- 
fectu. Constat huius effati veritas ex iis, quae diximus 
circa naturam bonitatis physicae et bonitatis moralis. 

III. Corruptio optimi pessima. 


1 S. Thom. t S. theol. I, q. 20, a. 2. 

17* 

Sequitur etiam ex dictis, ut, quod bonum est, id ali- 
qua ratione etiam perfectum esse recte dicatur, si vox 
perfectionis sumitur in sensu entitatis cuiuscumque vel 
actus. Attamen solet vox perfectionis artius constringi, ut 
significet id omne reale, quod integrat et complet ens 
aliquod, ita ut perfectum dicatur ens , cui nullum deest ex 
iis, quae ad eius plenam integritatem requiruntur. Hoc 
sensu non omne ens est perfectum, quia revera sunl 
entia physice vel moraliter mala. Imperfectum proinde di- 
citur id, cui aliquid deest ad omnimodam eius integritateim 
Perfectum est vel absolutum vel relativum: Perfectum 
absolutum est illud, quod habet omnimodam plenitudinem 
entis sub omni respectu. Sic Deus infinite est perfectus. 

Perfectum autem relativum illud est, quod habet ple 
nitudinem entis in aliquo gradu. 


Liber iii. 

DE CATEGORIIS. 

PRAENOTIONES. 

I. Categorias vel praedicamenta in logica 1 definivi 
mus, ut sint: suprema genera modorum, secundum quos re 
in natura exsistere possunt, i. e. vel actu exsistunt v< 
saltem exsistere possunt. 

In hac tertia parte agitur proinde de primis divisic 
nibus entis realis , non rationis 2 , prout in rerum natur 
invenitur vel inveniri potest, aliis verbis: de primis div 
sionibus entis realis finiti. 

Decem item ex logica scimus ab Aristotele enunK 
rata esse huiusmodi praedicamenta: substantiam scilicei 
et novem accidentia, quae sunt: quantitas, relatio, qualitas 

1 Cf. supra p. 24. 2 Cf. supra p. 214. 

actio, passio, ubi, quando, situs, habitus. — Iam vero, ad 
naturam entis penitus perspiciendam modi illi essendi 
accuratius nobis sunt considerandi. 

II. Duplici capite dicemus: 

1. de substantia et de accidente generatim; 

2. de praecipuis quibusdam accidentibus speciatim. 

Caput i. 

DE SUBSTANTIA ET DE ACCIDENTE 
GENERATIM. 

Articulus i. 

NOTIONES EVOLVUNTUR. 

§ i. Quomodo mens notiones substantiae et accidentis 
sibi efformet, ostenditur. 

Sensu intimo ad affectiones nostras internas attendentes, 
clare percipimus fieri in nobis, et maximam partem a no- 
bis, multas modificationes: sentimus, intellegimus, appeti- 
mus, volumus, tristamur, gaudemus, dolore afficimur, 
delectamur, alia huiusmodi patimur vel agimus. Dicimus : 
ego sentio, ego cogito, ego dolore afficior, etc. 

t Sensationes item, cogitationes, dolores, sentimus venire 
t transire; illud autem ego, quod sentit et cogitat, clare 
ercipimus idem semper permanere sub omnibus modifica- 
tionibus, quae in nobis fiunt. Ego qui modo sentio, cogito, 
^olo, sum ille idem qui sentiebam, cogitabam, volebam 
heri, decem, viginti abhinc annis. 

Percipimus proinde in nobis aliquid idem semper per- 
manens realiter distinctum a modificationibus, quae in 
nobis fiunt. Illud enim, quod transit et mutatur, non 
potest esse idem re ac illud, quod idem semper permanet. 

Modificationes vero illae transeuntes insuper sentimus 
revera nobis inhaerere , in nobis exsistere, ita ut dicamus 
«mea cogitatio», «meus dolor» etc. Illud «ego» sentimus 

his modificationibus quasi «substare», ipsum vero in nullo, 
alio subsistere ; sentio enim illud «ego» ita esse meum, ut 
non sit alius. Non dico e. g. : ego Petri , quasi meum 
«ego» inhaereret Petro, sed sentio me exsistere in me ipso. 

Item experientia externa evidenter nobis apparet extra 
nos esse res, ut color e. g. vel magnitudo vel forma vel' 
sapor, quae nusquam naturaliter sunt nisi in alio, alias 
vero his substare, ita ut ipsae exsistant in se ipsis. Quas 
quidem res in aliis exsistentes videmus transire, venire 
et recedere, rem vero substantem percipimus eandem in 
sua natura permanere. Res illas transeuntes aliis tri- 
buimus, ita ut dicamus color arboris, albedo parietis, 
res vero substantes numquam aliis tribuimus, ut ipsis in- 
haerentes. 

Iam vero res, quae sic eadem permanet sub diversis 
his modificationibus, nihil aliud est nisi essentia, alio con- 
ceptu nobis manifestata. Ipsam enim sub hoc respectu non 
concipimus ut ens fundans to esse rei , sed ut sustentaculum 
vel subiectum inhaesionis illarum modificationum. Alio 
proinde termino diversum eiusdem rei conceptum ex- 
primimus, ita ut essentiam consideratam ut subiectum in 
haesionis modificationum vocemus substantiam; ipsas vere 
modificationes vel entitates rei supervenientes (sive ut propria 
sive ut accidentia praedicabilia), consideratas ut naturaliter 
alii inhaerentes , appellamus accidentia praedicamentalia. 

§ 2. De definitione substantiae et accidentis. 

I. Definitio substantiae. 

Vera definitio declaratur. — Substantia a scholastich 
communiter definitur, ut sit: res , cuius quidditati competii 
esse in se ipsa, non autem in alio tamquam in subiecto. 
Dicitur : 

cuius quidditati competit esse in se ipsa y non autem 
in alio, i. e. non dicimus substantiam esse a se, quasi 

non indigeret alio, a quo exsistentiam suam recipiat, sed 
ipsam declaramus esse rem, cui, si exsistentia ipsi tri- 
buitur, debetur ut exsistat in se, quia satis firmitatis habet 
ex se, ut non indigeat alio, in quo inhaereat. 

Dicimus autem : cuius quidditati competit exsistere in se, 
quia ad essentiam substantiae pertinet tantum, ut ipsi debea- 
tur exsistere in se, non autem requiritur, ut sit in se ’. 

Additur: tamquam in subiecto. Quia natura substan- 
tiae non impedit, quominus sit in alio tamquam pars in 
toto, vel contentum in continente, alia huiusmodi, sed 
tantum, quominus in ipso sit tamquam in subiecto in- 
haesionis. 

Quibus omnibus declaratis, facile intelleges in omni 
substantia idem esse re substantiam, essentiam, naturam, 
ita ut inter tres illas formalitates non sit nisi distinctio 
rationis ratiocinatae*. 

Dicimus vero: «in omni substantia», quia de acciden- 
tibus haec propositio non valet. Ipsa enim accidentia 
habent essentiam, quae tamen substantia dici non potest. 

Falsae definitiones reiciuntur. — Cavendae sunt quae- 
dam falsae definitiones substantiae. Tales sunt: 

1. Definitio a Spinoza tradita his verbis: Per substan- 
1 tiam intellego id , quod in se est et per se concipitur, h. e. 


1 «Non est ergo definitio substantiae, ens per se sine subiecto, 
nec definitio accidentis, ens in subiecto; sed quidditati seu essen- 
tiae substantiae competit habere esse non in subiecto, quidditati 
autem, sive essentiae accidentis, competit habere esse in subiecto» 
( 5 . Thom. III, q. 77, a. 1 ad 2). Admissa distinctione reali inter 
essentiam et exsistentiam haec notio optime explicatur ex con- 
sideratione naturae humanae in Christo. Essentia enim actualis 
humanitatis Christi, etsi non propria exsistentia subsistat, sed ex- 
sistentia Verbi, revera tamen est substantia et non accidens , quia 
[ quidditati ipsius debetur habere propriam exsistentiam. Cf. supra 
f p. 238, nota 1. 

* Cf. supra p. 231 et 248. 

id , cuius conceptus non indiget conceptu alterius rei , a quo 
formari debeat l . Haec enim est definitio entis a se 
(p. 240). Vera esset, si unica esset substantia eaque di- 
vina, cuius res creatae non essent nisi modificationes vel 
accidentia. Hanc autem doctrinam pantheisticam falsam 
esse, iam evidenti experientia interna constat, et ex di- 
cendis in theodicaea comprobabitur. 

2. Definitio C arte sii: Substantia est res , quae ita ex- 
sistit , ut nulla alia re indigeat ad exsistendum 2 * . Soli 
enim enti a se vel Deo haec definitio convenit. 

3. Definitio a Leibnizio 8 statuta: Substantia est ens 
vi agendi praeditum. Formaliter enim haec est definitio 
naturae. 

II. Definitio accidentis. 

Vox accidentis (ab accidendo, cadere ad) a philosophis 
duplici sensu accipi, iam scimus ex disciplinis logicis 4 . 
Aliquando enim designat unum e quinque praedicabilibus , 
quintum scilicet, et tunc significat rem consideratam se- 
cundum modum, quo praedicatur de suo subiecto, quatenus 
scilicet est id, quod essentiae iam integre constitutae ita 


1 Baruch de Spinoza (1632 — 1677) ex principiis pro ar- 
bitrio a se positis per intuitionem quandam, ut ipse putat, mathe- 
maticam deduxit pantheismum. Eius opus praecipuum est «Ethica», 
ordine geometrico demonstrata et in quinque partes distincta , in 
quibus agitur 1. de Deo, 2. de natura et origine mentis, 3. de 
origine et natura affectuum, 4. de servitute humana seu de affec- 
tuum viribus, 5. de potentia intellectus seu de libertate humana. 
Prima huius operis verba sunt octo definitiones, inter quas illa, 
quam hic referimus, tertia est. 2 Prine, phil. P. I, § 51. 

8 Godefridus Guilelmus Leibniz (1647 — 1 7x6) : Ex praecipuis 
operibus philosophicis nominanda sunt: I. «Nouveaux essais sur 

Tentendement humain.» 2. «Essais de Th^odicee sur la bont£ de 
Dieu, la liberti de 1'homme et 1’origine du mal». 3. «La monado- 
logie». — Edit. Erd?nann p. 194. 468. 705. 

4 Cf. Logica p. 22 et 24. 

supervenit, ut possit in ipsa adesse vel abesse. Sic ha- 
bitus scientiae philosophicae vel actio ratiocinandi dicitur 
de Socrate ut accidens eius. Tale accidens, quod prae- 
dicabile vocavimus, dicitur etiam logicum , quia formaliter 
ut universale reflexum non exsistit nisi in mente, cum 
fundamento in re. 

Saepius autem designat unum de praedicamentis vel 
categoriis, et tunc significat rem consideratam secundum 
modum , quo exsistit in natura , quatenus scilicet est aliquid, 
cuius quidditati competit esse non in se, sed in alio tam- 
quam in subiecto. Sic potentia intellegendi in homine 
est accidens, quia ei convenit esse non in se, sed in 
homine, cui inhaeret. Accidens praedicamentale , cum 
secundum id, quod eius conceptus repraesentat, revera 
sit in natura, dicitur etiam reale. 

Accidens praedicabile opponitur speciei, generi, diffe- 
rentiae specificae, proprio ; accidens autem praedicamentale 
opponitur substantiae. Unde fit, ut extensio ideae universalis 
accidentis praedicamentalis maior sit quam extensio ac- 
cidentis praedicabilis : prior enim sese extendit ad entitates 
omnes, quae ut accidentia praedicabilia considerari pos- 
sunt, et insuper ad ea, quae sunt proprium alicuius rei. 
Sic e. g. potentia ratiocinandi in homine non est accidens, 
sed proprium in ordine praedicabilium , est autem accidens 
in ordine praedicamentomm, sicut et ipsa actio ratiocinandi, 
quae tamen est accidens in utroque ordine. 

Agitur vero hic de accidente praedicamentali vel reali, 
quod definitur communiter: res , cuius quidditati competit 
esse in alio tamquam in subiecto. Dicitur: 

1. res, cuius quidditati competit esse in alio. Id enim, 
quod iam supra de substantiae quidditate diximus, distin- 
guendo inter exigentiam essentiae et ipsius huius exigentiae 
impletionem, similiter de accidente declarandum est. Non 
enim est de essentia accidentis etiam actu exsistentis, ut 
de facto subiecto suo inhaereat, sed quidditati eius tantum 

debetur , ut ipsi inhaereat, aliis verbis: ad essentiam ac- 
cidentis pertinet tantum aptitudo ad inhaerendum l . Philo- 
sophi proinde et praesertim theologi, loquendo de in- 
haerentia accidentium , distinguunt inter inhaerendam 
aptitudinalem et inhaerendam actualem. 

2. esse in alio tamquam in subiecto. Dicitur enim ac- 
cidens esse in alio, non tamquam pars in toto, sicut 
anima est in homine, vel sicut contentum in continente, 
vel res in loco; sed sicut in subiecto inhaesionis. Id 
est, accidens ex sua natura non satis perfectionis habet, 
ut in se exsistat, sed requiritur aliquid, quod ipsum sustentet, 
et illud aliquid secundum consuetum ordinem naturae est de 
facto eius subiectum vel substantia. Unde in Schola haec 
axiomata traduntur : « Accidens est ens entis » — « Accidentis 
est inesse .» Ex his etiam intelleges substantiae munus 
secundarium esse, ut sit subiectum accidentium 2 . 


1 Ad rem S. Doctor: «Licet», inquit, «Deus posset aliquod acci- 
dens separare a subiecto, ut communiter tenetur de accidentibus 
hostiae consecratae, tamen quod illa accidentia non habeant aptitu- 
dinem ad subiectum, hoc est impossibile» (Opusc. XLIV, tract. i, 
c. 8). — Et alibi : «Non est haec vera definitio substantiae , sub- 
stantia est quod per se est, vel, accidens est quod est in alio ; sed 
est circumlocutio verae descriptionis , quae talis intellegitur : sub- 
stantia est res , cuius naturae debetur esse non in alio ; accidens vero est 
res, cuitis naturae debetur esse in alio. Unde patet quod, quamvis 
accidens miraculose sit non in subiecto, non tamen pertinet ad de- 
finitionem substantiae: non enim per hoc eius naturae debetur I 
esse non in alio, nec egreditur definitionem accidentis, quia adhuc | 
natura eius manet talis, ut ei debeatur esse in alio» (Quodlib. 9, j 
q. 3, a. 3 ad 2). 

2 Qui distinctionem realem admittunt inter essentiam et ex - 1 
sistentiam actualem, rem sic explicare possunt: Accidentia habent j 
essentiam actualem ut essentiam realiter distinctam a realitate sub-i 
stantiae, sed non habent exsistentiam propriam. In composito exi 
substantia et accidentibus alia res est essentia substantiae, alia nfl 
est essentia accidentis vel accidentium, sed non nisi unica in ipm 

Articulus ii. 

DE EXSISTENTIA SUBSTANTIARUM 
ET ACCIDENTIUM. 

Exsistere substantias realiter distinctas ab accidentibus 
iam prioribus temporibus negaverunt empiristae et sensistae, 
qui docuerunt substantiam «nihil aliud esse nisi com- 
plexum seu congeriem qualitatum quarundam, quas sensu 
percipimus, ignota ratione coexsistentium». 

Eandem doctrinam nostris temporibus positivistae 1 pro- 
fessi sunt, cum contenderent in homine ipso et generatim 
in tota rerum natura non esse nisi seriem eventuum vel 
«phaenomenorum» *. Quare specialis haec sententia positi- 
vistarum «phaenomenalismus» nostris temporibus dicta est. 

Sed hanc positivistarum sententiam perabsurdam esse 
manifeste apparet. 

i. Testimonia enim illa, quae supra (p. 261 et 262) at- 
tulimus, sensuum externorum, praesertim vero conscientiae, 


est exsistentia: exsistentia scilicet substantiae. Ad rem clarissimus 
Mercier: «Nous inclinerions donc b. penser qu’il n’y a dans Tetre 
qu’une seule existence. Selon notre fagon de concevoir les choses, 
cette existence unique enveloppe tout ce qu’il y a de r£alite sub- 
stantielle et accidentelle dans Tetre, et, tout juste parce que Texis- 
tence est unique , les r6alites multiples qui en sont dot£es , ne 
forment qu’un seul Stre» (Notions d’Ontol. p. 124). 

1 De empiristis, sensistis, positivistis vide Log. p. 117 sq. 

2 Audiatur Taine in opere cui titulus «De Tintelligence» 
(ed. 3 p. 10 et 11): «De meme que la substance spirituelle est 
un fantome cree par la conscience, de m£me la substance mate- 
rielle est un fantome cr£e par les sens. L’une et Tautre sont un 
courant d’£v£nements homogenes que la conscience appelle des 
sensations, que les sens appellent des mouvements et qui, de leur 
nature, sont toujours en train de p£rir et de naitre. ... A cot£ 
de la 4*erbe lumineuse qui est nous-memes, il en est d’autres ana- 
logues qui composent le monde corporei, differentes d’aspect, mais 
les m£mes en nature. ...» 

tam clara sunt, ut plenissimam menti manifestent eviden- 
tiam, quae repudiari non possit nisi a sceptico. Clare 
enim distinguimus inter «seriem illam eventuum sibi suc- 
cedentium» et subiectum idem permanens sub diversis 
his modificationibus. Immo eadem vi conscientia nobis 
testatur esse e. g. aliquid in nobis idem permanens sub 
diversis modificationibus transeuntibus, qua nobis refert 
statum intellectus circa veritates, utrum scilicet cum certi- 
tudine adhaereat, an in dubio maneat. Iam vero, si in 
priore casu testimonium conscientiae ut mera illusio est 
habendum, idem eodem iure de statu mentis relative ad 
veritatem dicendum erit: et sic ruit omnis certitudo. 

2. Quo factum est, ut positivis tae sibi contradicant, cum 
sententiam suam negent ipsis verbis, quibus illam adstruere 
conantur. Loquuntur enim non de «eventibus» quibus- 
cumque, sed de suis eventibus, de eventibus quorum ipsi 
habent conscientiam. Sed orneos eventus» nemo dicere 
potest, nisi qui admittit praeter eventus ipsos esse aliquod 
ego, quod eventus illos habeat ‘. 

3. Permultas videmus realitates in hoc mundo. Porro 
vel hae omnes in se subsistunt, et tunc substantiae saltem 
realis erit notio; vel alia est in alia, quae in se subsistit 
et proinde substantia est ; vel alia est in alia, quae rursus 
est in alia , et ita porro. Sed in infinitum sic pro- 
grediendum non est. Proinde tandem pervenire oportet 
ad rem, quae non inhaereat alteri, sed in se subsistat. 

1 «Aussi les ph6nomenalistes sont-ils forc£s de se contredire 
dans le plus simple 6nonc6 de leur syst&me. Le savant professeur 
de l’universit6 de Fribourg [en Suisse], le R. P. Coconnier, observe 
spirituellement qu’en professant le phenom6nalisme M. Taine s’est 
suicid6. Ainsi M. Taine parle sans cesse de ,nos 6v6nements 1 * * 4 , ,de 
la trame d’6v6nements qui est nous-m£mes et dont nous avons con- 

science', etc. Mais, remarque finement M. Emile Charles (Lect. 

de phil. II, p. 329), pourquoi dire } nos 6v6nements‘, puisqu’il n’y 

a qu’eux et que nous ne sommes pas» ( Mercier 1. c. p. 1 16 et 1 17). 

Atqui haec erit substantia. Ergo notio substantiae in 
realitate quadam fundatur neque merum est mentis fig- 
mentum. 

Articulus iii. 

DE DIVISIONE GENERALI SUBSTANTIAE 
ET ACCIDENTIS. 

§ 1. De diversis substantiae speciebus. 

Substantia dividitur in substantiam primam et sub- 
stantiam secundam. 

Substantia prima definitur : res, quae neque in subiecto 
aliquo exsistit nec de subiecto aliquo praedicari potest. Est 
ipsa essentia physica (p. 233) et individua, quatenus con- 
sideratur in ipsa specialis eius modus essendi, in se scilicet, 
non in alio. Socrates e. g., hic homo, sunt substantiae 
primae. Substantia prima idem proinde est ac substantia 
individua. 

Substantia secunda ea est, quae non est quidem in sub- 
iecto, sed de subiecto praedicatur. Est ipsa essentia meta- 
physica et universalis, vel unum ex elementis metaphysicae 
essentiae (sive genus sive differentia specifica) , quatenus 
consideratur in ipsis modus specialis, secundum quem iis 
convenit exsistere, quando exsistunt in rerum natura; 
e. g. homo, animal rationale. Idem est proinde ac sub- 
stantia abstracta vel unwersalis. Huiusmodi substantiae 
non habent quidem subiectum inhaesionis, sed tamen sub- 
iectum attributionis. Dicimus enim: «Socrates est homo.» 
Pro maiore igitur gradu independentiae subiecto sub- 
stantia individua habet prior itatem prae substantia uni- 
versali: recte proinde dicitur pripaa. — Agitur hic prae- 
sertim de substantia prima. 

Substantia vero prima est vel completa vel in- 
completa. 

Substantia completa est, ens ita per se exsistens, ut 
non ordinetur ad exsistendum cum alia substantia. Tale ens 

omnes operationes sibi consentaneas exercere potest per 
se ipsum, quin indigeat, ut cum alio exsistat ‘. Talis est 
e. g. homo, equus, arbor, etc. 

Substantia incompleta est, ens per se exsistens, quod 
ordinatur ad exsistendum cum alia substantia. Huiusmodi 
substantia talis est, ut vel nullas vel non omnes opera- 
tiones sibi consentaneas exercere possit per se ipsam 
solam. Altera proinde substantia indiget, non ut ipsi 
inhaereat, quasi esset accidens, sed cum qua exsistat. Sic 
anima humana ad exercendas omnes operationes suas, 
unione indiget cum corpore. 

Substantia incompleta duplex distinguitur: 

1. Substantia incompleta tum in ordine speciei, tum 
in ordine substantialitatis : ea est, quae nullas omnino opera- 
tiones per se sola exercere potest, quia intrinsece, i. e. quoad 
ipsum esse, ab altera peTidet. Talis substantia exsistere non 
potest in sua essentia, nisi cum alia coniungatur. Talem 
in anthropologia dicemus esse animam beluinam. 

2. Substantia incompleta in ordine speciei tantum, non 
in ordine substantialitatis: ea est, quae esse quidem et 
quasdam operationes sibi consentaneas exercere potest per se 
ipsam, sed non omnes. Talem in anthropologia probabi- 
mus esse animam humanam. 

Substantias incompletas omnes videmus esse, non 
propter se, sed propter compositum, quod ex coniunctione 
substantiae incompletae cum altera substantia resultat, ita 
ut illud compositum habeat dominium actionum. Sic 
anima humana non est sui, sed hominis, qui de ea dicit 
«anima mea» et operationes, quas anima elicit, suas vocat; 
homo enim dicit: ego cogito, ego volo, ego sentio, 
ego ambulo. Quapropter substantiae incompletae dicuntur 


1 Cum substantia sit idem re ac natura, quoties in conceptu huius 
rei ad modum operandi magis attendis quam ad modum exsistendi, 
substantiam completam, mutato conceptu, naturam vocabis completam. 

non esse sui iuris. Sui iuris enim dicitur ille, qui sui 
ipsius est et non alterius, ita ut sibi operetur et nulli com- 
municet suarum actionum dominium. 

Substantiae vero completae, secundum naturalem ordinem 
rerum , omnes de facto sunt sui iuris, ita ut in hoc ordine 
naturali nulla umquam inventa sit substantia completa, 
quae non sibi, sed alteri tribuerit actionum suarum domi- 
nium. Sed quidquid est de hac lege, esse de facto sui 
iuris ad essentiam substantiae completae non pertinet, nec 
ostendi potest rationi repugnare esse substantiam quandam 
completam, quae non sit sui iuris. Et re quidem vera, 
fide edocti, secundum mysterium incarnationis, scimus in 
Christo Domino naturam humanam esse naturam vel sub- 
stantiam completam nec tamen esse sui iuris vel sui ipsius, 
sed Verbi , quod actionum naturae humanae dominium habet. 

Ratio vero , qua Jit , ut substantia completa alteri non 
communicetur , sed sit sui iuris y dicitur subsistentia. 

Substantia denique completa, quando de facto est 
sui iuris, dicitur suppositum vel persona, prout intellectu 
caret vel ratione praedita est. Proinde: 

Suppositum est ! substantia individua completa et sui iuris, 
sed ratione carens; e. g. equus, arbor, lapis. 

Persona est : substantia individua , completa , sui iuris, 
ratione praedita; e. g. Petrus, Socrates. 

Notandum est suppositum vel hypostasim esse nomen 
genericum substantiae ratione carentis et substantiae ratio- 
nalis. Proprie vero et sine addito dicitur de specie minus 
perfecta, sicut nomen genericum «animal» e. g. proprie 
dicitur de animali bruto. 

Corollarium. Ex notione suppositi et personae haec 
defluunt axiomata: 

I. Actiones sunt suppositorum. 

Id est, actiones tribuuntur ultimo supposito vel per- 
sonae, tamquam principio, quod actiones elicit. Sic e. g. 

quando manus scribit, non proprie et ultimo manus dici- 
tur scribere, sed homo, ope manus ; item quando corpus 
ambulat vel anima cogitat, non proprie corpus dicitur 
ambulare, anima cogitare; sed homo proprie dicitur 
ambulare, cogitare. 

* Cuius rei ratio est, quia agere proprie eius est, cuius 
est esse vel exsistere. Sed esse proprie est suppositi; I 
partes autem vel naturae non sunt nisi propter sub- 
sistendam suppositi \ Actiones proinde tribuuntur naturae 
et supposito, sed non eodem modo. Tribuuntur enim 
naturae ut principio, quo suppositum operatur, supposito 
vero ut principio, quod operatur. Quare scholastici na- 
turam vocant principium quo, suppositum vero, prin- 
cipium quod. 

II. Actiones participant dignitatem personae. 

Sequitur hoc axioma ex priore. Actionis enim dignitas 
generatim aestimanda est ex dignitate eius, cuius est. Sed 
actiones sunt suppositorum. 

Duo illa axiomata non parvi sunt momenti, quando 
in theologia sacra agitur de operationibus Christi ex- 
plicandis. Fide enim scimus naturam humanam Christi 
esse substantiam completam, nec tamen esse personam, 
sed subsistere subsistentia Verbi, ita ut in Christo sint 
duae naturae, humana scilicet et divina, sed non nisi ima 
persona, quae est persona Verbi. Proinde, si ad sensum, 
huius mysterii explicandum adhibentur duo illa axiomata 
recte dicitur: «Verbum passum est; Verbum mortuum est; 
Deus mortuus est; passio Christi est divina, est infinite 
meritoria.» Passio enim Christi, etsi naturae humanae 
tribuenda est ut principio quo , Verbi tamen est ut prin- 
cipii quod. 


1 Facilius haec intelleges , si , admissa distinctione reali inter 
essentiam et exsistentiam , subsistentiam idem esse senseris ac ex- 
sistentiam. 

Quotiescumque vero huiusmodi propositiones theologicae 
examinandae erunt, servetur regula a S. Doctore his verbis 
proposita: «Terminus in subiecto positus tenetur materia- 
liter, i. e. pro supposito ; positus vero in praedicato, tenetur 
formaliter , i. e. pro natura significata.» 1 Quare recte 
dicitur: Christus est aeternus, i. e. ille qui est Christus, 
est aeternus; falso autem: Christus non est aeternus. 
Negatio enim removet attributum a subiecto sub omni 
respectu («est malignantis naturae»). Sed non est verum 
illum qui est Christus , sub omni respectu non esse 
aeternum, est enim aeternus ut Deus. Proinde si quis 
appellationem subiecti formalem vellet intellegendam esse, 
hanc suam sententiam, adhibita particula reduplicativa, 
formaliter exprimere debebat, dicendo e. g. : Christus, ut 
Christus (i. e. ut Homo-Deus), non est aeternus. 

Scholion. I. Quaeritur , utrum subsistentia sit realiter 
distincta ab essentia individua. 

Sensus huius quaestionis hic est: Ratio illa, qua fit, 
ut substantia completa individua sit sui iuris, estne aliquid 
positivum essentiae individuae ut complementum super- 
additum, ita ut suppositum sit res alia ac essentia indi- 
vidua, quae ex se complementum illud non habet? an 
aliquid est negativum, consistens in mera exclusione com- 
munionis unius substantiae cum alia, ita ut inter sup- 
positum et essentiam individuam non sit nisi distinctio 
rationis cum fundamento in re? 

Iam vero duplex hac de re exsistit inter philosophos 
et theologos sententia. 

i. Scotus 2 enim et cum ipso multi ex recentioribus 


1 Quam regulam explanatam habes supra p. 33 , ubi de ter- 
minorum appellatione diximus. 

2 Duns Scotus (1266 — 1308), ex Ordine S. Francisci, in rebus 
tunc temporis controversis S. Doctoris adversarius acerrimus. Propter 

Reinstadler, EI em. philos. schol. I. 18 

theologis et philosophis sentiunt distinctionem illam non : 
esse nisi rationis ratiocinatae. 

Primo enim subsistentiam in aliquo negativo con- 
tineri contendunt, in exclusione scilicet communionis unius 
substantiae cum alia. Cuius rei hanc afferunt rationem: 
Substantia rationem suppositi acquirit eo ipso, quod ex- 
cluditur a communione substantiva sua cum alia sub- 
stantia , et contra , subsistentiam suam penitus amittit, 
si modus ille subsistendi separatim a quocumque alio 
aufertur. Sic e. g. manus mea, dum in communione sub- 
stantiva mea exsistit, subsistentiam propriam non habet, 
sed est mea manus, in me subsistit, mihi operatur ; quod 
si separatur a corpore ex sola hac separatione , quin ulla 
addatur nova realitas , acquirit subsistentiam propriam. 
Ergo in modo exsistendi separatim a quocumque alio 
ratio formalis suppositi tota est sita. Haec autem ratio i 
est aliquid negativi. Ergo subsistentia est aliquid negativi, i 
Sed — sic ratiocinando pergunt — «si ratio formalis 
suppositi nihil perfectionis addat ad naturam, et in aliquo 
negativo contineatur, aperte inde sequitur eam ab essentia 
individua non posse distingui realiter; non enim negatio 
rei ab eo, de quo dicitur, realiter distingui potest ; negatio i 
quippe rei non est res, sed nihil» *. i 

2. Thomisfae vero, illi praesertim qui distinctionem 
admittunt realem inter essentiam et exsistentiam 2 , con- 
tendunt inter essentiam individuam et suppositum esse I 
distinctionem realem, illamque saltem minorem (p. 248). j 


magnam qua praeditus erat mentis subtilitatem «doctor subtilis» 
dictus est. Opus eius praecipuum «Opus Oxoniense» sunt commen- 
taria in Sententias Lombardi. Opera vero eius omnia 13 volu- 
minibus in fol. complectuntur (cf. Briick, Kirchengeschichte § 140). 
Qui doctrinam eius propugnaverunt, scotistae ab eius nomine sunt 
appellati. 1 Lepidi , Elem. phil. christ. II, 192. 

2 Cf. supra p. 237. 

Subsistentiam enim admittunt esse aliquid positivi, 
complementum scilicet substantiae in linea substantiae non 
naturae vel essentiae. Cuius assertionis praecipua ratio 
desumitur ex mysterio incarnationis. Naturam enim huma- 
nam in Christo scimus de facto non habere subsistentiam 
propriam, sed subsistere subsistentia Verbi. Sed natura 
humana Christi est essentia quaedam vel natura singularis. 
Ergo natura singularis, qua talis, complemento indiget, ut 
subsistat. Sed id, quod concipi debet ut complementum 
ad aliquid additum et ab ipso separabile, est aliquid 
positivi. 

| Porro si subsistentia est positivum quid ad instar 
complementi naturae individuae additum, profecto realiter 
distinguitur ab hac natura, ita ut inter suppositum ipsum 
et essentiam individuam sit distinctio realis. Quae clare 
: concipies, si subsistentiam conceperis ut aliquid ab exsistentia 
non realiter distinctum l . 

Utraque proinde sententia suam probabilitatem habet, 
sed sententia thomistica ad sensum mysterii incarnationis 
explicandum videtur esse aptior; ceterum modo loquendi 
sanctorum, cum de hoc mysterio agunt, certo est con- 
formior. 

Quod ad mentem S. Doctoris hac in re attinet, dicen- 
, dum est ipsum hanc quaestionem explicite non tractavisse ; 
modus tamen eius loquendi sententiam thomisticam con- 
firmare videtur 2 . Docet enim personalitatem angelicam 
vel humanam destrui vel corrumpi debuisse, si Christus 

1 «Nous croyons, en consequence, avec 1 ’Ocole thomiste, qu’il 
y a, non seulement entre 1’essence spOcifique des Otres matOriels 
et la subsistence, mais entre toute essence rOelle, singuliore et sa 
subsistence, une distinction reelle , positive. La chose se congoit 
d’ailleurs, du moment que l*on admet que la subsistence n’est pas 
a utre chose que 1’existence elle-mOme, , subsistentia, quasi in se ipso 
sistentia*» (Mercier 1 . c. p. 112). 

8 Cf. S. Thom., S. theol. III, q. 4, a. 1 ad 3 et a. 2 c. 

18* 

assumpsisset naturam angelicam vel naturam humanam 
propria personalitate iam fruente. Quod autem cor- 
rumpitur vel destruitur, altero manente, est aliquid posi- 
tivum, realiter distinctum ab eo, a quo per corruptionem 
vel destructionem separatur 1 . 

Notandum tamen suppositum vel personam duplici 
sensu accipi posse: 

a) Saepenumero enim significatur ut ipsa essentia in- 
dividua, quatenus exsistit in se et est sui iuris. Quando 
vox suppositi hoc sensu sumitur, valet controversia, de 
qua supra. 

b) Communiter vero suppositum significatur ut totum 
habens essentiam et ea, quae superadduntur essentiae 
(hae dimensiones e. g. , haec albedo etc.). Quo sensu 
acceptum suppositum sine ullo dubio realiter distinguitur 
ab essentia individua vel natura, sicut totum realiter 
distinguitur a parte 2 * . 

II. Ex quibus omnibus conspicis hominem sola ratione 
cognoscere quidem posse suppositum et personalitatem, 
perfectum tamen harum rerum conceptum ex iis, quae 
fides docet, sibi efformare. Quare perfectus suppositi 
conceptus dicitur mixtus , i. e. partim ex ratione, partim 
ex revelatione acceptus 8 . 

III. Apparet etiam ex dictis, quam inepte 4 * * sentiant 
qui cum Cartesio, Kantio, aliis ex hodiernis philosophis, 
personam conscientia actuali constitui putant. Hoc enim 
et philosophice et theologice falsum esse, ex iis, quae 
supra declaravimus, ultro defluit. 


1 Cf. Lepidi 1. c. p. 195, not. 5. 

2 Cf. S. Thom., S. theol. III, q. 2, a. 2. 

8 Cf. Frick , Ontol. p. 127. 

4 «Quidquid dicatur de potentiis animae, tamen nullus umquam 

opinetur, nisi insanus, quod habitus et actus animae sint ipsa eius 

essentia» ( 5 . Thom., Quaest. disp. q. 1 de spir. creat, a. II ad 1). 

Philosophice quidem falsum est, quia conscientia ac- 
tualis est actio, operatio quaedam, cui competit inesse; 
personam autem concipimus ut subiectum rationale, cuius 
est haec actio: «actiones sunt suppositorum». — Praeterea 
si persona conscientia constitueretur actuali, infantes ante 
usum rationis, amentes, distracti, dormientes, cum con- 
scientiam actualem non habeant, non essent personae, id 
quod omnes absurdum esse admittunt. 

Theologice vero item talis sententia repugnat, prae- 
sertim propter mysterium incarnationis et SS. Trinitatis. 
Christus enim, cum duas habeat naturas, duabus quoque 
fruitur conscientiis. Proinde, si persona conscientia con- 
stitueretur, duae in ipso essent personae, quod fidei con- 
trarium est. Praeterea ratione et fide scimus in Deo esse 
unam naturam et proinde unam conscientiam, fide tamen do- 
cemur tres esse in Deo personas. Ergo personam conscientia 
actuali constitui est contra fidem vel doctrinam revelatam. 

Neque conscientia habituali dici potest personam con- 
stitui, idque propter easdem rationes, nisi, verborum sensu 
ad arbitrium mutato, vocibus «conscientia habituali» in- 
tellegere velis ipsum suppositum rationale, non facul- 
tatem. Sed tunc de vocibus esset disputatio, quae viro 
sapienti digna non est. Conscientia enim habitualis idem 
est ac ratio , cuius est inesse. Ratio enim , etsi id est , quo 
persona specifice distinguitur a supposito , tamen ipsam sub- 
sistentiam non constituit *. 

§ 2. De diversis accidentium speciebus. 

Novem de quibus supra diximus accidentia non eius- 
dem omnia sunt naturae. 


1 «Le car^tere sp^cifique de la personnalite etant la raison, 
et la raison etant la racine de la conscience, on comprend que 
l’on ait dte amen£ a confondre la conscience, au moins la con- 
science habituelle, avec la personnalite» ( Mercier 1. c. p. 114). 

I. Et primo quidem multa sunt accidentia, ea scilicet, 
quae in categoria relationis continentur, quorum esse, 
formaliter sumptum, ut relatio, non consistit nisi in re- 
spectu subiecti ad aliud : similitudo e. g., quae est inter duos 
homines eiusdem indolis. Haec accidentia dicuntur ac- 
cidentia relativa, et definiuntur: accidentia , quae consistant 
in respectu subiecti ad aliud \ 

II. Secundum cartesianos omnia accidentia vel sunt 
relativa vel ipsis aequiperari possunt, quatenus nullam 
subiecto afferunt entitatem, quae sit res alia ac ipsa sub- 
stantia. Quapropter negant ipsi inter substantiam et ac- 
cidentia eius esse distinctionem realem. Sed contra illos 
contendimus esse complura accidentia , quorum esse non con- 
sistit in mero respectu subiecti ad aliud , sed quae perfectionem 
realem subiecto afferunt. Hoc enim evidenti apparet ex- 
perientia tum interna tum externa. Clare enim percipimus 
in nobis, substantia eadem permanente, fieri mutationes 
reales, nos e. g. de potentia acquirendi scientiam, i. e. 
de ignorantia, transire ad actum scientiae ; scientiam vero 
illam esse entitatem vel perfectionem novam, animae nostrae 
superadditam, non merum respectum, qualis in nobis esset 
e. g. «esse cognitum» ab alio. 

Idem clare videmus multoties fieri in substantiis extra 
nos exsistentibus. 

Accidentia vero illa, quae realem subiecto afferunt 
perfectionem, dicuntur accidentia absoluta in sensu lato 
et definiuntur: accidentia , quae realem perfectionem vel 
actum subiecto afferunt. Talia sunt quantitas e. g. vel 
qualitas. Iam vero ad gradum entitatis huius perfectionis 
attendentes, accidentis absoluti duplicem distinguere pos- 
sumus speciem. 

i. Vel enim propriam habet entitatem , quae ipsam sub- 
stantiam immediate afficiat, et tunc dicitu!’ accidens ab- 
solutum in sensu stricto. Talis communiter dicitur esse in 
corporibus quantitas vel extensio. 

2. Vel non propriam habet entitatem, ita ut totum 
eius esse sit in tali vel tali dispositione entitatis alius ac- 
cidentis , et tunc dicitur accidens modale . Qualis est e. g. 
figura vel forma, quae quantitatem afficiunt itaque dis- 
ponunt, ut sit rotunda v. g. vel quadrata. Accidens illud 
non est omnino nihil in ordine actualium : «esse quadra- 
tum» enim, in quantitate, alia est res ac «esse rotundum» ■ 
est tamen valde imperfectum huiusmodi ens, non enim 
propriam habet entitatem accidens modale, quia illud 
reale, quod affert subiecto, consistit unice in entitatis ac- 
cidentis modificatione vel dispositione. Proinde dicitur 
etiam accidens modale esse accidens accidentis \ 

Cum accidens modale propriam entitatem non habeat, 
metaphysice impossibile est ipsum exsistere de facto sine 
accidente, quod modificat ; proinde definitur etiam saepe- 
numero, ut sit : accidens quod entitatem propriam non habet, 
aliud tamen accidens disponendo ita realiter afficit , ut sub- 
iectum illud sine illo quidem, ipsum vero sine subiecto ne 
divinitus quidem exsistere possit 1 2 . 

III. Accidentia proinde modalia dici possunt etiam 
accidentia inseparabilia , quae scilicet sine subiecto non 
possunt in exsistentia permanere. 

Accidentia vero absoluta quod attinet, quaeri potest, 
an ipsa, nonnulla saltem, licet essentialiter eis conveniat 


1 Praeter accidens modale, quod immediate afficit accidens 
aliud, alios complures distinguunt modos, inter quos modos sub- 
stantiales, qui substantiam in ipsa ratione substantiae perficiunt; 
talis est e. g. modus unionis inter corpus et animam. Non lo- 
quimur hic de modis generatim, sed de speciali modo, qui dicitur 
accidens modale. 

2 «Modus non est proprie res seu entitas , et in hoc eius im- 
perfectio maxime declaratur, quod semper esse debet affixus alteri, 
cui per se immediate unitur sine medio alio» (Suarez , Disp. me- 
taph. disp. 7, sect. I, n. 19). 

inesse suo subiecto, tamen de facto exsistere possint sine 
subiecto, ita ut sint separabilia. 

Iam vero, hoc fieri posse, solo rationis lumine satis 
non apparet: experientia enim universalis non nisi de 
inhaerentia actuali testatur, ita ut mens magis inclinetur 
ad separabilitatem illam negandam. Fide autem melius 
edocti , ut philosophi christiani , hanc separabilitatem ad- 
mittere possumus. Est enim communis theologorum sen- 
tentia in SS. Eucharistia , sublata post consecrationem 
substantia panis, perdurare eius quantitatem, cui reliqua 
accidentia inhaereant l . 

Hoc autem rationi repugnare neminem certo ostendere posse , 
in cosmologia probabimus, ubi de quantitate sermo erit. 

Quae cum ita sint, sub respectu ipsius inhaerendae, ac- 
cidentia dividi possunt in separabilia et inseparabilia, prout 
sine subiecto in exsistentia permanere possunt vel non. 

Caput ii. 

I)E PRAECIPUIS QUIBUSDAM ACCIDENTIBUS 
SPECIATIM. 

Praenotamen. Inter novem ab Aristotele enumerata 
accidentia quaedam sunt, quae proprie loquendo rebus 
corporeis tantum conveniunt. Talia sunt : quantitas, locus 
(ubi), tempus (quando), situs, habitus. Alia vero rebus 
tum corporeis tum spiritualibus aeque sunt communia, et 
haec sunt: qualitas, relatio, actio, passio. 

1 «Si quis dixerit , in sacrosancto Eucharistiae sacramento re- 
manere substantiam panis et vini una cum corpore et sanguine 
Domini nostri Iesu Christi, negaveritque mirabilem illam et singu- 
larem conversionem totius substantiae panis in corpus et totius 
substantiae vini in sanguinem, manentibus dumtaxat speciebus panis 
et vini , quam quidem conversionem catholica Ecclesia aptissime 
transsubstantiationem appellat : anathema sit» (Cone. Trid. sess. 13, 
can. 2). 

Iam vero, cum ontologiae sit considerare ens sub 
rationibus eius maxime communibus , de his quattuor ac- 
cidentibus hic tantum sermo erit. Alia vero, cum de 
ipsis ideae metaphy sicae 1 efformari non possint, ad cosmo- 
logiam remittimus. 

Articulus i. 

DE QUALITATE. 

§ 1. Notio. 

Qualitas stricte definiri non potest . Nota enim, quae ut 
differentia specifica notae genericae accidentis super- 
additur, est de primis notionibus. 

Est proinde haec notio simpliciter declaranda. Iam vero : 

I. Si latius sumitur, designat quidquid per modum acci- 
dentis substantiae cuidam supervenire potest. Hoc sensu 
omnia accidentia sunt qualitates. 

II. Sed si proprie sumitur, prout ab aliis octo acciden- 
tibus distinguitur, ab Alberto Magno 1 2 declaratur, ut sit: 
« accidens complens ac perficiens substantiam tam in exsi- 
stendo (essendo) quam in operando ». Id est: Qualitas est 
entitas quaedam , quae substantiae iam integre consti- 
tutae supervenit, ita ut, quando de corporibus agitur, 
substantia concipiatur extensione sua iam praedita. Super- 
venit autem ut aliquid, quod ipsam disponit vel in essendo 
vel in operando: 


1 Cf. Logica p. 15. 

2 Albertus Magnus (1193 — 1280), ex familia Comitum de Boll- 
stadt , ob amplitudinem omnifariae doctrinae «Doctor universalis» 
dictus est. Ordinem S. Dominici ingressus philosophiae peripa- 
teticae peritissimus exstitit. Coloniae professor, anno 1245 S. Tho- 
mam discipulum habuit. Eius opera (21 voll. in fol.) partim sunt 
philosophica, partim theologica. Inter praecipua eius opera philo- 
sophica nominanda sunt : De anima libri 3, Metaphysicorum libri 12, 
De causis et processu universitatis. 

in essendo , i. e. supervenit substantiae prout habet 
esse (perfectiones) secundum debitam vel indebitam men- 
suram disponendum (sanitas vel aegritudo); 

in operando , i. e. prout habet vires secundum debitam 
vel indebitam mensuram disponendas (potentia operativa, 
puta intellectus). 

§ 2. Species. 

Qualitates duplicis generis distinguuntur secundum du- 
plicem finem definitione Alberti Magni indicatum. Divi- 
duntur enim in entitativas et operati vas. 

I. Qualitates entitativae illae sunt, quae complent et per- 
ficiunt substantiam in essendo. Tales sunt: 

1. Habitus entitativus , qui definitur: qualitas stabilis , 
secundum quam bene vel male se habet sublectum in se ipso. 
Dicitur : 

stabilis , i. e. difficile mobilis, quia qualitas facile 
amovibilis a subiecto, secundum quam res bene vel male 
se habet in se ipsa, dicitur dispositio vel indispositio : aegri- 
tudo e. g. 

in se ipso , quia habitus entitativus immediate afficit 
esse rei: talis est e. g. sanitas vel morbus, et, in ordine 
supernaturali, gratia sanctificans. 

2. Forma vel figura , quae est: qualitas proveniens in 
substantia corporea ex dispositione partium quantitatis. E. g. 
figura hominis. Voces formae et figurae saepe promiscue 
adhibentur ; nonnumquam tamen specialem singulae habent 
significationem. Sic «forma potius spectatur physice , i. e. ut 
est in subiecto naturali ex determinatione naturae ; figura 
potius spectatur mathematice, i. e. ut inest, per quantitatem, 
rebus mathematicis » x . Triangulus e. g. spectatus mathe- 
matice dicitur figura, sed res in natura exsistentes di- 
cuntur habere formam trianguli, quadrati, circuli etc. 

1 Frick, Ontol. p. 143. 


Digitized by Google 



DE QUALITATE. 


283 


3. Qualitas patibilis definitur a scholasticis: «alter atio 
in corpore sensibilis ». Hoc genere comprehenduntur quali- 
tates omnes, quae sunt vel causa vel effectus modifica- 
tionis cuiusdam in sensibus productae. Tales sunt calor, 
color, aliae huiusmodi proprietates corporeae sensibus 
perceptibiles, quidquid est de modo , quo scientiae inferiores 
earum naturam explicant. 

Quando huiusmodi qualitas cito transit, dicitur passio. 

Ex his intellegis, cur motus appetitus sensitivi ortus ex 
apprehensione boni vel mali dicatur passio *. 

II. Qualitates operativae sunt qualitates, quae complent 
et perficiunt substantiam in operando , quatenus scilicet est 
natura. Duplex distinguitur qualitas operativa: potentia 
operativa et habitus operativus. 

1. Potentiam operativam, quae dicitur etiam facultas, iam 
supra (p. 222) definivimus: capacitatem aliquid faciendi. Di- 
citur etiam saepenumero : principium proximum alicuius ope- 
rationis , ut distinguatur a natura, quae est: principium 
remotum operationum 1 2 . Potentiam operativam scimus esse 
e. g. intellectum, voluntatem, potentiam ambulandi, etc. 

Quando debilis est haec potentia, dicitur impotentia , quae 
proinde definitur: potentiae operativae debilitas vel im- 
becillitas. Talis est e. g. mentis hebetudo, vel in sene v. g. 
impotentia ambulandi. Impotentia igitur, prout est qualitas, 
non est potentiae negatio vel privatio, sed tandum debilitas. 

Potentiae operativae species iam nonnullas supra 
(p. 222) declaravimus. Uberiorem vero huius rei ex- 
planationem habebis in anthropologia. 


1 Huius notionis uberiorem explanationem habebis ex dicendis 
in anthropologia. 

2 Potentiam operativam realiter distingui ab essentia vel na- 
tura, ita ut revera de principio remoto et de principio proximo 
sermo esse possit, intelleges ex iis praesertim, quae circa potentias 
hominis declaranda sunt in anthropologia. 


Digitized by Google 


284 


DE CATEGORIIS. 


2. Habitus operatwus ipsam potentiam ad bene vel male 
agendum disponit. 

Definitio. Habitus operativus est : qualitas stabilis 
potentiam disponens et promovens ad agendum alto potius 
quam alio modo y bene vel male y iuxta modum scilicet , qui 
convenit vel repugnat naturae agentis. Talis est e. g. 
habitus recte ratiocinandi, quem acquirit philosophus. 

Habitus proinde facultati immediate tribuit disposi- 
tionem quandam stabilem vel inclinationem ad tali determi- 
nato ?nodo agendum potius quam alio. Consequenter 
confert etiam agenti facilitatem et delectationem in ope- 
rando : sed haec duo sunt effectus habitus, non elementa 
eius constitutiva. 

Species . Habitus, de quo hic sermo est, est habitus 
proprie dictus vel habitus disponens potentiam immaterialem 
vel rationalem. Perfecte enim et proprie loquendo, habitus 
illam tantum potentiam perficere potest, quae in se non 
habet determinationem intrinsecam ad taliter vel taliter 
agendum ; qualis est e. g. libera voluntas hominis. Huius- 
modi habitus est e. g. virtus iustitiae. 

Inveniuntur tamen in potentiis inferioribus vel mate- 
rialibus , puta in potentiis brutorum , quasi imitationes 
quaedam horum habituum. Animalia e. g. ex actibus 
repetitis, sub directione hominis praesertim, maiorem apti- 
tudinem vel facilitatem acquirere possunt. Qui quidem 
habitus, materiales potentias disponentes, dicuntur habitus 
improprie dicti. 

Non loquimur hic nisi de habitibus proprie dictis et 
proinde de habitibus hominis prout est rationalis. 

Habitus vero proprie dicti ex parte originis dividuntur 
in supematurales et naturales. 

Habitus supematurales vel infusi ii sunt, qui a Deo 
praeter exigentias et vires naturae homini infunduntur. 
Tales sunt e. g. fides, spes, caritas. Cum habitus illi 
sint praeter exigentias et vires naturae, in ipsa natura 

humana, relative ad illos, nulla alia est potentia nisi 
potentia subiectiva oboedientialis *. Quemadmodum vero 
pro habitu entitativo gratiae sanctificantis subiectum 
huius potentiae oboedientialis est ipsa essentia animae, 
ita relative ad habitus supematurales subiectum illud sunt 
potentiae operativae naturales. Ex his intelleges, cur 
theologi doceant habitus supematurales vel infusos tribuere 
ipsam facultatem efficiendi actus supematurales cum qua- 
dam facilitate intrinseca. Facilitatem autem extrinsecam 
per se non tribuunt, quia per se non auferunt impedi- 
menta, quae provenire possunt ex concupiscentia vel ex 
mala consuetudine. Qua ratione etiam differunt ab habiti- 
bus naturalibus, qui facultatem non dant, quia haec iam 
habetur, sed ipsam facultatem ad agendum praeparant et 
inclinant, facilitatemque praebent sive intrinsecam sive 
extrinsecam 1 2 3 . 

Habitus naturales illi sunt, qui vel a natura ipsa in- 
duntur vel viribus naturalibus acquiruntur. Duplicis sunt 
speciei: habitus scilicet a natura inditi, qui proprie di- 
cuntur «naturales», et habitus acquisiti. 

a) Habitus a natura inditi sunt naturales pol mtiarum ad 
suas operationes inclinationes. Tales habitus sunt in omni- 
bus hominibus, et sunt potius inchoatio quaedam habitus 
quam habitus proprie dictus. Exemplum huius rei praebet 
habitus cognitionis primorum principiorum 8 . 

b) Habitus acquisiti illi sunt, qui ex actibus repetitis 
enascuntur. Habitus illos secundum habitudinem ad rectum 
naturae ordinem dividunt in bonos vel virtutes, et in malos 
vel vitia. 

Virtus est: habitus perficiens rationalem potentiam et 
inclinans ad bonum. 


1 Cf. supra p. 221 et 222. 

2 Cf. Mare, Inst. mor. n. 412. 

3 Cf. S. Thom., S. theol. I, II, q. 51, a. 1. 

Vitium est: habitus virtuti oppositus , i. e. inclinans . 
potentiam rationalem in malum. 

De diversis virtutis speciebus sermo erit in ethica. 

Articulus ii. 

DE RELATIONE. 

§ i. Notio. 

Res his in terris, etsi distinctae sunt, immo diversae, 
non tamen separatim omnino coexsistunt sine ulla conexione. 
Sunt enim inter se ordinatae, aliae in alias influunt, aliae 
aliis inserviunt. Sol e. g. influit in vegetationem terrae, 
vegetantia inserviunt animalibus, animalia inserviunt homini- 
bus, ipsi homines inter se ordinantur : filius e. g. dependet 
a patre, servus ordinatur ad herum etc. Res proinde aliae 
referuntur ad alias, et in illa habitudine unius rei ad aliam 
consistit entitas relationis. 

Ad relationem quamcumque tria requiruntur : sub- 
iectum, terminus, fundamentum. Sit e. g. relatio simili- 
tudinis Petri cum Paulo in albedine. Subiectum , quod dicitur 
etiam relatum , est id, quod ad aliud refertur: Petrus. 
Terminus vel correlatum est id, ad quod subiectum refertur: 
Paulus. Subiectum et terminus vocantur etiam extrema 
relationis. Fundamentum est ratio , propter quam subiectum 
ad terminum refertur. Dicitur nonnumquam «tertium 
comparationis» : albedo. 

Entitas autem relationis, formaliter considerata, est 
ipsum illud esse ad aliquid : in exemplo allato, similitudo. 

Potest proinde relatio generatim definiri : habitudo seu 
respectus unius ad aliud. 

§ 2. Species. 

Theologi, revelatione edocti, relationes cognoscunt in 
Dfcq increatas, eas scilicet, quae inter tres personas 

SS. Trinitatis exsistunt. De qua relatione nobis hic non 
est dicendum; loquimur enim tantum de ente prout ex- 
sistit vel exsistere potest in rerum natura. Relatio proinde, 
de qua hic sermo est, est relatio creata. Talis autem re- 
latio duplex generatim destinguitur : rationis et realis. 

I. Relatio rationis vel logica ea est, quae pendet a con- 
sideratione mentis, quatenus vel ab ipsa mente ponitur in 
rebus extra nos exsistentibus vel est tantum in mente 
inter plures conceptus. Relatio e. g. quae a mente ponitur 
inter olivam et pacem vel relatio praedicati, quae est 

) inter «animal» et «homo» in propositione «homo est 
animal», sunt relationes logicae K 

II. Relatio realis ea est, quae exsistit in rebus indepen- 
denter a consideratione mentis, quatenus non solum termini 
exsistunt realiter distincti, sed etiam fundamentum rela- 
tionis, non a mente ponitur, sed percipitur in rebus. 

; Talis est e. g. relatio, quae est inter opificem et opus. 

Relatio realis est vel essentialis vel accidentalis. 

1 . Relatio essentialis, quae dicitur etiam transcendentalis, 
est ipsa rei absolutae entitas ex sua essentia ad aliud relata. 
Talis proinde relatio abesse non potest, salva rei essentia, 
t Huius rei exemplum habuimus in relationibus e. g. veri- 
I tatis et bonitatis, quas habet ens omne relative ad in- 
tellectum; talis est etiam relatio, quae est inter animam 
et corpus, inter creaturam et Deum. 
f 2. Relatio accidentalis vel praedicamentalis ea est, quae 
oritur ex accidente quodam essentiae superveniente et sub- 
stantiae inhaerente . Talis relatio a subiecto proinde abesse 
vel in eo inesse potest, salva semper eius essentia. Ac- 
cidentalis est e. g. relatio aequalitatis, quae est inter duas 
columnas eiusdem dimensionis. 


1 Cf. Mercier 1. c. p. 54. Pesch , Inst. log. III, 325. Egger, 
Enchiridion theol. dogm. spec. n. 92. 

Relatio essentialis, praesertim vero accidentalis est vel 
non-mutua vel mutua. 

a) Relatio non-mutua vel mixta ea est, quae in uno 
tantum extremo realis est , quatenus fundamentum huius re- 
lationis in uno tantum ex duobus extremis reale est. 
Talis est relatio, quae exsistit inter cognitum et cogno- 
scentem, inter Deum creatorem et creaturam. In creatione 
enim et cognitione intrinsece mutatur 1 quidem creatura 
et cognoscens, nullo modo autem Deus vel res cognita. 
Realiter proinde refertur cognoscens ad cognitum, creatura 
ad creatorem \ logice vero tantum cognitum ad cogno- 
scentem, et creator ad creaturam. 

b) Relatio mutua ea est, quae in utroque extremo realis 
est. In huiusmodi relationibus, si ad accidentales praesertim 
attendimus, non solum extrema sunt realiter distincta, sed 
in utroque extremo fundamentum est aliquid essentiae rea- 
liter superadditum 2 . Mutua est e. g. relatio, quae est inter 
patrem et filium, et generatim relatio, quae in rerum natura 
est inter causam et effectum. Productione enim et causa et 
effectus mutatione intrinseca revera afficiuntur, ita ut rea- 
liter duae adsint relationes : relatio e. g. paternitatis inter 
patrem et filium, et relatio filiationis inter filium et patrem. 

Relatio mutua ipsa est vel aequiperandae vel disqui- 
perantiae : 

relatio mutua aequip er antiae adest, quoties in utroque 
extremo fundamentum est aequale , i. e. eiusdem rationis ; 
qualis est relatio aequalitatis, quae est inter duas columnas 
eiusdem dimensionis ; 

1 Cf. supra p. 226. 

2 Haec de relatione creata accidentali vera sunt , non autem 
de relationibus mutuis, quae in Deo increatae sunt. Lumine enim 
naturali ostendemus in Deo nihil esse, quod essentiae realiter ad- 
datur. Dicendum proinde erit in Deo generationem, quae est fun- 
damentum relationis paternitatis divinae, ab essentia divina realiter 
non distingui. 

relatio mutua disquiperantiae dicitur, quando dicta 
ratio est inaequalis, ita ut unum extremum ut superius 
excellat, alterum ut inferius subiciatur ; talis est relatio, 
quae viget inter patrem et filium *. 

Relationes omnes accidentales ad triplex genus re- 
vocari possunt. Vel enim fundantur in quantitate, et 
tunc habemus relationem aequalitatis ; vel in qualitate, 
ex qua oritur relatio similitudinis ; vel in actione et passione, 
unde relatio originis vel causalitatis. 

§ 3. De exsistentia relationum. 

Ad statum quaestionis. Scimus esse relationes, quae 
extra mentem revera non exsistunt, sed a mente con- 
stituuntur, quasque supra (p. 287) logicas vocavimus. 

Quaeritur vero hic , utrum praeter has relationes 
a mente dependentes sint etiam in rerum natura re- 
lationes, quas reales vocavimus, aliis verbis: utrum sint 
in hoc mundo relationes independenter a mente exsistentes, 
necne. 

Sunt qui relationes reales in rerum natura exsistere 
negaverint, omnesque quas admittimus relationes a mente 
fingi docuerint. Talia inter alios Kantium scimus ex- 
cogitasse 1 2 . 

Contra illos contendimus esse in rerum natura rela - 
tiones independenter a mente constitutas. 

Probatio. I. Directa, ex evidenti experientia. Cuicumque 
enim manifesto apparet esse ordinem in hoc mundo. Aliae 
res aliis subordinantur, aliae aliis coordinantur. Effectus 
revera pendet a causa. Sunt res aliae aliis revera maiores, 
minores, similes, aequales, etc. Relationes vero illas omnes 


1 Cf. Lepidi, Elem. phil. christ. II, 231. 

2 Cf. Logica p. 106, not. 2, ubi habes eius verba : «Die Ord 
nung und Regelmafsigkeit an den Erscheinungen , die wir Natur 
nennen, bringen wir selbst hinein » etc. 

Reinstadler, Elem. philos. schol. I. 19 

eadem evidentia clare apparet non a mente constitui, sec 
exsistere in rebus , nullo cogitante: clare enim apparet Dia 
nobis imponi, non nos rebus ipsas imponere. < 

II. Indirecta , ex absurdis. Negata enim hac tam clar 
evidentia, irruit scepticismus universalis. Praeterea hae 
specialis Kantii doctrina non est nisi applicatio quaedai 
theoriae ipsius de iudiciis syntheticis a priori et d| 
illusione transcendentali : quam quidem theoriam pel 
absurdam esse in criteriologia ostendimus \ 

§ 4. De entitate relationis. 

Ad statum quaestionis. Ad relationem constituendam 
supra (p. 286) diximus tria requiri, nimirum : duo extrema 
et fundamentum. Relationem vero ipsam formaliter in- 
spectam conceptu nobis manifestamus, cuius ratio obiectiva 
neque est subiectum neque terminus neque fundamentum, 
sed illud « esse ad», quod subiectum habet relative ad ter- 
minum propter fundamentum in ipso exsistens , et quod 
definivimus : « habitudo seu respectus unius ad aliud». 

In relationibus proinde realibus, relatio formaliter in- 
specta revera distinguitur a terminis, item certo distinguitur 
saltem ratione a fundamento; alio enim conceptu nobis 
repraesentamus fundamentum prout est in subiecto, alio, 
prout habet esse ad terminum. 

Sed quaeri potest ulterius : Haec distinctio inter rela- 
tionem formaliter inspectam et eius fundamentum estne 
etiam realis, an rationis tantum r 

Quaestionis solutio. I. Circa propositam quaestionem 
duplicem habemus philosophorum sententiam. 

1. Alii enim distinctionem illam contendunt esse realem 
maiorem, vel saltem minorem. Quorum rationes praecipuae 
hae sunt: 


1 Cf. p. 113 sq. 

a) «Ibi adest distinctio realis (saltem infimi gradus), ubi 
adsunt entitates, quarum una non est alia. Atqui entitas 
relationis non est entitas fundamenti , si quidem entitas 
fundamenti est aliquid in se absolutum, ponens aliquid 
absolutum in substantia, dum entitas relationis est purus 
ordo seu respectus ad aliud. Ergo relatio et eius funda- 
mentum realiter distinguuntur. 

b) «Entitas relationis distinguitur ab entitate fundamenti, 
si relatio addit novum esse supra esse fundamenti. At- 
qui relatio addit novum esse supra esse fundamenti, scili- 
cet esse ad aliquid, quod certe distinctum est ab esse 

| entitativo fundamenti ; v. g. esse simile est certe diversum 
| ab albedine, quae est fundamentum similitudinis. Ergo 
j esse relationis vere distinguitur ab esse fundamenti.» 1 
1 2. Alii, inter quos princeps Suaresius, non nisi distinc- 

tionem rationis cum fundamento in re admittunt. Sic 
autem argumentantur: «Si relatio a suo fundamento 
realiter distingueretur , eique inhaerendo aliquid reale 
afferret , accessio vel discessio eius nequaquam posset 
esse sine mutatione reali subiecti, de quo dicitur. Atqui 
accessio vel discessio eius est sine tali mutatione. Ergo 
relatio praedicamentalis non est aliquid distinctum a suo 
fundamento.» 2 

II. De mente vero S. Doctoris hac in re interpretes 
1 non conveniunt, «quidam enim, litterae forte nimis ad- 
f dicti, eum realem distinctionem tenere, alii negare pro- 
fitentur ; alii demum, quid senserit D. Thomas, ut incertum 
relinquunt» 8 . In 1 vero Sent. dist. 26, q. 2, a. 2 
ad 3 haec habet: «Relationi ex hoc, quod ad alterum 
dicitur, non debetur, quod sit res quaedam; est tamen 
res aliqua, secundum quod habet fiindamentum in eo, 
quod refertur.» 


1 Dupeyrat , Manuductio ad schol. philos. I, 317. 

2 Lepidi 1 . c. I, 232. 8 Ibid. I, 233, not. 

19* 

III. Quae cum ita sint, distinctio realis neganda esse 
videtur, secundum principium: «Non sunt multiplicanda 
entia sine ratione sufficienti. » Rationes enim, quas fautores 
prioris sententiae afferunt, rem non attingunt. Relatio, 
sic aiunt, est res alia ac fundamentum, quia est « respectus 
ad aliud » (supra I, 1, a) vel quia est «esse ad aliquid » 
(I, 1, b). Sed hoc ipsum in contentione ponitur, utrum 
scilicet «respectus ille ad aliud» , «esse illud ad aliquid» 
sit res quaedam fundamento superaddita necne. 

Corollarium. Circa relativa haec duo praesertim vigent 
axiomata : 

I. Relativa sunt simul natura. «Simul natura» dicuntur 
res, quarum una non potest poni, quin altera ponatur. 
Simul sunt natura extrema relationis, si sumuntur formaliter. 
Pater v. g. ut pater, non potest poni, quin sit filius, et 
vicissim filius simul est cum patre. Sed pater ut homo 
(materiale significatum) prior natura est filio. 

II. Relativa sunt simul cognitione, i. e. cognitio unius 
implicat cognitionem alterius. Sic, quid sit pater, non potest 
cognosci, quin cognoscatur, quid sit filius, et vicissim. 

Articulus iii. 

DE* ACTIONE ET DE PASSIONE SIVE DE CAUSIS. 

Praenotamen. Notiones actionis et passionis intime 
conectuntur cum notionibus causae et effectus. Actio 
enim dicitur esse causalitas causae efficientis. Quid sint 
actio et passio, intellegitur proinde ex notione causae 
efficientis priore loco explananda. Immo , cum notio 
causae in genere sit una ex praecipuis notionibus meta- 
physicis, totam doctrinam de causis hoc loco breviter 
declarandam suscipimus. 

Duabus sectionibus hoc articulo dicemus : 1 . de causis 
generatim inspectis; 2. de causa efficienti et de causa 
finali speciatim. 

SECTIO I. 

DE CAUSIS GENERATIM INSPECTIS. 

§ i. Notio causae explanatur. 

Exemplum causae habemus in artifice statuam con- 
ficiente. Inter statuam et artificem exsistit relatio quae- 
dam realis ; item, inter artificem et statuam. Statua enim 
producitur, et artifex ad eius productionem confert. Confert 
autem actione sua. Verum non artifex solus, suo modo, 
sed et alia, aliis modis, ad statuam producendam con- 
ferunt. Confert e. g. lucrum speciali ratione, inclinans 
scilicet artificem ad actionem suam eliciendam ; item con- 
fert marmor e. g. praebens materiam, ex qua conficitur 
statua etc. Hinc pluribus modis specialibus singulas res 
ad alias producendas conferre videmus. Quibus specialibus 
modis neglectis , possumus proinde ex his omnibus concep- 
tum colligere, qui ratione sua obiectiva contineat tantum 
illud « conferre ad rem producendam» , et sic nobis notionem 
efformamus, quam vocamus causam. 

Definitur proinde causa: id , quod ad alicuius rei pro- 
ductionem confert quocumque modo. 

In productione rei a causa triplex proinde elementum 
distingui potest: i. illud, quod ad productionem confert 
et dicitur causa; 2. id, quod producitur, vel effectus; 
3. ipse influxus causae in effectum producendum, qui 
vocatur causalitas (actio e. g. artificis). 

Ad tertium vero illud elementum sive influxum maxime 
attendendum est illi, qui claram causae notionem sibi 
efformare vult. 

Primo enim requiritur, ut influxus ille revera exsistat 
inter rem, quae dicitur causa, et eam, quae ipsam conse- 
quitur ut effectus; neque enim sufficit mera conexio con- 
secutionis unius post alterum (conexio extrinseca), qualis 
est conexio consecutionis inter auroram et diem. Aliis 
verbis: requiritur, ut conexio consecutionis inter effectum 

et causam sit intrinseca , talis scilicet, ut id, quod dicitur 
effectus, in suo esse dependeat a causa. 

Secundo requiritur, ut influxus ille fiat in ordine 
physico («influxus physicus»), i. e. inter res realiter ex- 
sistentes extra intellectum. Qua quidem nota influxus 
causae distinguitur ab influxu, quem principium logicum 1 
habet in conclusionem vel in veritatem utcumque ab 
ipso dependentem; aliis verbis: requiritur, ut conexio 
consecutionis sit physica, non logica. 

Cum autem id, a cuius exsistentia pendet exsistentia 
alterius, dicatur esse prius natura, haec doctrina saepe- 
numero sic exprimitur : Ut aliquid revera sit causa , requi- 
ritur , ut sit prioritas naturae inter ipsum et illud y quod ab 
ipso procedit. 

Quibus notis causa distinguitur a principio , quod gene- 
ratim definitur: illud , a quo aliquid procedit quocumque 
modo , sive per conexionem logicam sive per conexionem phy- 
sicam, illamque sive extrinsecam sive intrinsecam. Est ergo 
principium notio quaedam generica, quae notionem causae 
continet tamquam partem logicam. Quae doctrina hac 
synthesi illustrari potest: 


Principium 

(id, a quo aliquid procedit) 


logicum ontologicum vel reale 

(procedit per conexionem logicam) (procedit per conexionem realem) 


minus proprie 
dictum 

(principium in 
sensu latiore, 
P- 215). 


proprie dictum 
(principium in 
sensu stricto, 
p. 217). 


minus proprie proprie dictum, 
dictum i. e. causa 

(per conexionem (per conexionem 

extrinsecam vel intrinsecam), 
non intrinsecam). 


Qua principii notione, cum tam late pateat, utuntur 
theologi ad sensum mysterii SS. Trinitatis explicandum. 


1 Cf. supra p. 215. 

Cum enim, iuxta dogma fidei, Filius a Patre procedat, 
nulla autem inter Patrem et Filium prioritas naturae ad- 
mitti possit, theologi Patrem principium quidem Filii esse 
et dici posse contendunt, non autem causam Filii. 

Praeter prioritatem naturae plerumque etiam prioritas 
temporis invenitur inter causam et effectum. Sic, in crea- 
turis, pater non solum natura, sed etiam tempore prior 
est quam filius. Est autem haec prioritas intellegenda de 
causa materialiter sumpta, non formaliter, prout relatione 
causalitatis afficitur. «Relativa enim sunt simul» (p. 292). 

Ut autem haec de prioritate doctrina recte intellegatur, 
notandum est: 

1. Duplex generatim distinguitur prioritas: prioritas 
rationis et prioritas realis. 

Prioritas rationis vel logica ea est, quae non exsistit 
in rebus realiter, sed a nostro concipiendi modo pendet. 

! Definitur vero : prioritas, quae rei attribuitur, quae, quam- 
vis neque natura neque tempore alteram praecedat, fun- 
damentum tamen praebet, ut secundum nostrum conci- 
piendi modum prior altera cogitetur. Hoc modo essentiam 
divinam priorem esse dicemus divinis attributis. 

Prioritas realis ea est, quae est in rebus indepen- 
denter a nostro concipiendi modo. Duplex praesertim est : 

a) Prioritas temporis : ea est, quae competit rei quatenus 
exsistit, altera nondum exsistente. Talis prioritas est e. g. 
inter B. Petrum et Leonem XIII. 

b) Prioritas naturae vel causalitatis: ea est, quae com- 
petit rei quatenus ab eius exsistentia pendet exsistentia 
alterius. Talis prioritas est in creaturis, inter patrem 
et filium. 

2. Ad duplicem vero illam prioritatis speciem theologi 
afferunt tertiam prioritatem, quam << prioritatem originis » 
vocant : ea est, quae competit enti, a quo aliquid procedit 
sine ulla prioritate , neque naturae neque temporis : « origo 
sine prioritate ». Haec autem prioritas non nisi inter tres 

1 

loenam 1 


divinas Personas locum habet et proinde ad theologiam 
exclusive pertinet. 

Qua de re rationi fide admonitae haec sola quaestio 
solvenda est: Potestne evidenter ostendi conceptum principii 
sine ulla prioritate (neque naturae neque temporis) re- 
pugnare ? 

Resp . Hoc ostendi non potest. Hoc enim tunc solum 
ostenderetur, si quis ostenderet notam prioritatis, sive 
naturae sive temporis, ita in conceptu principii includi, 
ut sine illa nota principium concipi non possit. Sed hoc 
ostendi non potest. Bene enim concipitur principium 
sine nota prioritatis naturae, ut in exemplo aurorae, a 
qua dies procedit *, item concipitur principium sine prio- 
ritate temporis, ut quando de sole cogitamus, quatenus 
est principium radii a se emissi. 


§ 2. De divisione generali causarum. 

Causam diximus generatim esse id, quod ad alicuius 
rei productionem confert quocumque modo ; vel id, a quo 
aliquid procedit influxu quodam positivo et physico, ita 
ut inter principium et principiatum sit conexio consecu- 
tionis intrinseca. 

Influxus vero ille positivus et physicus diversae potest 
esse naturae. Diversae proinde ex hac parte distingui 
possunt causarum species. 

I. Potest enim res aliqua in rem producendam influere, 
eo quod est elementum ipsum intrinsecum, quo res in 
sua specie constituitur, qualis est e. g. influxus marmoris 
in statuam conficiendam. Marmor enim confert materiam, 
ex qua statua conficitur. Haec causa dicitur essentialis, et 
in corporibus duplex est; nimirum: causa materialis , vel 
id, ex quo aliquid producitur : materia ; et causa formalis , 
vel illud rei intrinsecum, quod materiam ita determinat, ut 
sit talis vel talis actus: ipsa forma marmoris (forma sub- 
stantialis) vel forma statuae in marmore (forma accidentalis). 

II. Secundo potest influxus consistere in eo, quod ali- 
quid rei producendae extrinsecum actione sua rei alteri 
actum aliquem confert, ut quando artifex sua actione for- 
mam statuae in marmore producit. Et haec causa dicitur 
efficiens , quae vulgo intellegitur, cum de causa sermo est. 

III. Tertius denique influxus consistere potest in eo, quod 
aliquid causae efficienti dat inclinationem ad agendum, ut 
cum cultus B. M. Virginis promovendus vel lucri desi- 
derium artificem ad statuam exsculpendam inclinat. Ens 
autem sic influens in productionem effectus dicitur causa 
finalis . 

Quattuor proinde distingui possunt causae species : 
causa materialis vel materia, causa formalis vel forma, 
causa efficiens, causa finalis vel finis. 

Iam vero de causa efficienti et de causa finali spe- 
ciatim est agendum. De materia autem et de forma 
uberius sermo erit in cosmologia. 


SECTIO II. 

DE CAUSA EFFICIENTI ET DE CAUSA FINALI SPECIATIM. 

§ 1. De causa efficienti. 

1 . Notiones. 

Causa efficiens generatim definitur: principium , quod 
actione sua producit esse novae rei. 

Dicitur: «quod actione sua producit», quibus verbis in- 
dicatur ratio specifica causae efficientis, causalitas scilicet 
eius specialis, qua distinguitur ab aliis causis. 

Est autem actio aliquid medium inter causam vel po- 
tentiam operativam et effectum, et idem est ac motus 
potentiae operativae , vel tendentia activa potentiae con- 
siderata ut a potentia procedens K 


1 Cf. supra p. 229. 

Actioni correspondet passio } quae est ipse ille motus 
potentiae operativae, consideratus non ut a potentia ope- 
rativa procedens, sed ut in potentia receptiva alius rei 
receptus. In exemplo artificis statuam conficientis, motus 
sculpendi, quatenus ab artifice procedit, dicitur actio (ar- 
tifex sculpit); idem vero motus, quatenus in marmore 
recipitur, dicitur passio (marmor sculpitur). 

Actio, passio, motus proinde re sunt idem, distinguuntur 
tamen ratione cum fundamento in re. Et haec est com- 
munis veterum sententia , auctoritate S. Doctoris et mul- 
torum recentium firmata *. 

Quae cum ita sint, tot actionis distingui possunt species, 
quot sunt divisiones motus potentiae operativae, ita ut sit 
actio immanens, actio transiens, eaque mechanica, physica, 
chemica, etc . 1 2 

A causa efficienti proprie dicta duo sedulo distin- 
guenda sunt principia, quae non nisi improprie loquendo 
dicuntur causae: condicio scilicet et occasio. 

1. Condicio est id, quod requiritur, ut causa agat , quin 
actione sua effectum causae producat Sic e. g. quando 
scribis, causa scribendi tu es, lux vero est condicio. Re- 


1 «Actio et passio conveniunt in substantia motus et differunt 
solum secundum diversas habitudines» (S. theol. I , q. 45 , a. 2 
ad 2). — «L/action et la passion ne sont en realite qu’une mime 
chose, un mime mouvement. Toutefois, bien que 1 ’action et la 
passion soient une meme chose , elles ne rlpondent Ividemment 
pas au mime concept. La passion designe le mouvement considlre 
dans le mobile, le changement tel qu’il se passe dans le sujet qui 
le subit: or, par cela mime que le fait du mouvement ou du 
changement Itablit une relation du mobile au moteur, du sujet 
qui est change a la cause qui le fait changer, il est permis de 
rapporter le mouvement au moteur, le changement a la cause 
qui le dltermine ; Faction c’est cela mime, le mouvement envisage 
dans sa relation de dlpendance & 1’lgard du moteur» ( Mercier 

1. c. p. 222). 2 Cf. supra p. 229. 

quiritur autem condicio eo sensu , quod virtutem causae 
vel praeparat, vel disponit, vel applicat ad agendum, vel 
I saltem impedimentum removet, quod actionem impedit. 

I a) Quando condicio absolute necessaria est, ita ut nullis 
aliis condicionibus suppleri possit, dicitur condicio sine qua 
non ; admotio ignis ad lignum e. g. est condicio, sine 
qua ignis lignum non comburit. 

b) Quando condicionis munus in hoc consistit, ut impe- 
- dimentum removeat, dicitur « causa removens prohibens ». 
Compedum e. g. solutio est causa removens prohibens 
actionis currendi, sed non causa proprie dicta. Est con- 
dicio tantum, causa enim proprie dicta efficiens est ipse 
homo currens. 

2. Occasio autem est id omne, ad cuius praesentiam ali - 
quid fit. Sic impius qui, dum sacerdotem videt praeter- 
euntem, blasphemat, blasphemiae est causa, sacerdos 
vero, occasio. — Convenit occasio cum condicione eo, 
quod propria actione effectum non producit; differt eo, 
quod eius praesentia ad effectum producendum non re- 
quiritur. 

Notandum tamen: «Occasio realiter considerata seu 
r illa res, quae est occasio, saepe simul habet rationem 
causae alicuius sive efficientis sive finalis. In quantum 
scilicet allicit ad sui consecutionem vel effectionem, habet 
rationem causae finalis; in quantum vero allicit seu im- 
pellit ad aliud quid obtinendum vel efficiendum, habet 
rationem causae efficientis moralis. (In theologia morali 
et catechismo occasio vitanda intellegitur hoc sensu, sci- 
licet pro ea, quae allicit ad peccandum.)» 1 

2. Species. 

I Causa efficiens, si in tota sua latitudine haec notio 
consideratur, dividitur in primam et secundam. 

1 Frick 1. c. p. 167. 


Digitized by Google 


300 


DE CATEGORIIS. 


Causa prima ea est, cuius virtus a nulla alia dependet 
Solum vero Deum esse causam primam, intellegemus ex 
dicendis in theodicaea. 

Causa secunda ea est, cuius virtus ab alia dependet. 
Causae secundae sunt creaturae omnes. 

In ontologia vero de causa secunda praesertim sermo 
est. Agitur enim hoc tertio libro de ente prout invenitur 
in rerum natura. — Causam autem secundam communiter 
dividunt in physicam et moralem. 

a) Causa physica ea est, quae actione sua effectum producit. 
Qui latronem occidit e. g., est causa physica huius occisionis. 

b) Causa moralis ea est, quae influxu quodam morali , 
i. e. suasionibus, consiliis, imperiis, voluntatem liberam 
ad agendum inclinat. Qui alterum ad homicidium patran- 
dum verbis suis incitat, causa huius homicidii est moralis. 

Iam vero, cum causalitas causae moralis consistat in 
inclinatione causae efficienti physicae tribuenda, non pauci 
sunt, qui causam moralem ut speciem quandam ad causam 
finalem referant. 

Sed quidquid est de hac idearum ordinatione, ipsius 
causae moralis influxus consistit in eo, quod aliam causam 
imperio, consilio, precibus etc. ad effectum producendum 
inducit. Dividitur autem causa moralis, sicut ipsa causa 
physica, in proximam et remotam, per se et per accidens, 
totalem et partialem etc., de quibus notionibus iam sumus 
dicturi. 

Ad causam efficientem physicam proinde attendentes ipsam 
uberius declaramus, ut sit ea, quae actione sua sive na- 
turali sive spirituali rem producit. Sol e. g. actione sua 
materiali est causa physica vegetationis ; intellectus actione 
sua spirituali est causa physica idearum. 

Praecipuae vero huius causae physicae divisiones hae 
sunt : 

i. Ratione influxus , prout ab agente profluit, dividitur 
in principalem et instrumentalem. 

Principalis ea est causa, quae ad effectum propria 
virtute efficiendum vim alterius sibi subordinat et dirigit. 
Sic artifex malleo utens ad ferrum fingendum est causa 
principalis huius actionis fingendi. 

Instrumentalis (instrumentum) ea est, «quae vim suam 
exserit ab alio directam », ut est malleus in exemplo allato. 

«In causa instrumentali , uti ex dictis agnosci potest, 
duplex actio spectari debet : una, quae fluit e forma sua, 
quaeque est propria eius ; nam malleus ad fingendum 
ferrum et serra ad scindendum lignum operam suam 
praestant. Altera vero, quam a causa principali recipit, 
quatenus ei subicitur ad efficiendum id, quod causa prin- 
cipalis agit. Haec motio in re, quae dicitur instrumentum, 
fluenter recepta, causationem instrumentalem proprie con- 
stituit K 

2. Ratione effectus , prout a causa intenditur, dividitur 
in causam per se et causam per accidens. 

Causa per se dicitur causa relative ad effectum, quem 
« secundum intentionem naturae » , vel, si causa est libera, 
secundum liberam intentionem producit. Effectus proinde, 
cuius aliquid dicitur causa per se, talis est, ut ad ipsum 
producendum haec causa vel determinata sit a sua natura, 
vel, si libera est, se ex intentione determinaverit. Cibus 
e. g. est causa per se augmentationis virium corporearum ; 
item venator, cum in leporem sclopetum efficaciter ex- 
plodit, fit causa per se occisionis leporis. 

1 Lepidi , Elem. phil. christ. II, 268. — Ad rem S. Doctor : 
c Quamvis enim serra», inquit, «habeat aliquam actionem, quae sibi 
competit secundum propriam formam, ut dividere; tamen aliquem 
effectum habet, qui sibi non competit, nisi in quantum est mota 
ab artifice, scilicet facere rectam incisionem et convenientem formae 
artis : et sic instrumentum habet duas operationes ; unam quae 
competit ei secundum formam propriam; aliam, quae competit ei 
secundum quod est motum a per se agente , quae transcendit vir- 
tutem propriae formae» (De verit. q. 27, a. 4). 

Causa per accidens illa est, quae effectum, cuius dicitur 
causa, praeter intentionem naturae vel praeter intentionem 
liberam agentis intellectualis producit. Cibus e. g. potest 
esse causa per accidens debilitationis vel morbi; item 
venator potest esse causa per accidens occisionis alicuius 
hominis. Stricte proinde loquendo, effectus causae per 
accidens non oritur ex hac causa formaliter inspecta, sed 
ex alia, quae cum ipsa aliquo modo coniungitur; effectus 
per accidens « coincidit ». «Id accidere potest ex parte 
causae , et quidem vel ex accidentali causae dispositione, 
ut v. g. curvitas motus ex curvitate pedum, vel ex ac- 
cidentali concursu plurium causarum, v. g. compressio 
hominis inter duos currus collidentes. Potest etiam accidere 
ex parte effectus , ut e. g. occisio alicuius innocentis non 
intenta, sed orta ex eo, quod per accidens sit in turri ab 
hoste legitime in bello iusto explosa ; vel inventio thesauri 
in fossione terrae ad agrum colendum facta.» 1 

3. Ratione propinquitatis ad effectum est vel proxima 
vel remota. 

Causa proxima vel immediata, in serie causarum ordi- 
natarum, ea est, quae effectum immediate attingit vel 
producit : potentia operativa e. g. est causa proxima 
effectus, puta intellectionis. 

Causa remota ea est causa, quae causam vel causas 
alias ipsius effectus ponit. Essentia e. g. vel natura est 
causa remota effectus potentiae. Si plures sunt causae 
in illa serie, tunc causa remota, quae in determinato ordine 
a nulla alia dependet, dicitur prima, aliae vero mediat 
vel intermediae . De his causis viget axioma : Causa causae 
est causa causati. Notandum tamen hoc effatum non valere 
nisi de causa formaliter sumpta, i. e. reduplicative ut causa. 
Certo enim qui arma e. g. conficit, dici non potest causa 
occisionis omnis, quam arma illa producere possunt. 

1 Frick 1. c. p. 167. 

4. Ratione quantitatis influocus est vel totalis vel partialis. 

Totalis est, quae sola totum effectum producit. 

Partialis ea est, quae effectum producit cum con- 
sortio alterius. Si plures homines e. g. simul operantur 
in eodem agro effodiendo, singuli sunt causa partialis 
totius effectus. 

5. Ratione similitudinis effectus cum causa, dicitur 
univoca vel aequivoca. 

Causa univoca est causa, quae producit effectum sibi 
similem quoad speciem . Quercus e. g. est causa univoca 
quercus. 

Causa aequivoca ea est, quae producit effectum non 
sibi similem quoad speciem. Sol e. g. est causa aequivoca 
plantarum. 

6. Denique ratione modi , quo causa ad agendum de- 
terminatur y est vel necessaria (naturalis) vel libera. 

Necessaria ea est, quae, positis omnibus ad agendum 
requisitis, intrinsece ad effectum producendum determinatur. 
Ignis e. g. est causa necessaria combustionis. 

Libera ea est, quae, positis omnibus ad agendum re- 
quisitis, intrinsece non determinatur ad agendum, sed in- 
differens manet. Sic homo his in terris est causa libera 
cultus, quem Deo exhibet. 

3. De exsistentia causarum efficientium . 

Ad statum quaestionis. Quaeritur hic, utrum revera 
inter res creatas sit relatio causalitatis, qualem ipsam supra 
declaravimus: utrum scilicet res sint aliae aliis ita suc- 
cedentes, ut ab ipsis intrinsece dependeant , necne; aliis 
verbis: utrum conceptus causae, quem habemus, sit ob- 
iectivus an subiectivus, i. e. merum figmentum mentis. 

Iam vero sensistae (Locke, Hume) et positivistae ho- 
dierni (Taine) ‘, cum conceptum omnem metaphysicum 

1 Cf. Logica p. 117 sq. 


Digitized by Google 



304 


DE CATEGORIIS. 


reiciant, hanc quoque causae efficientis notionem inter 
figmenta mentis reponunt. Iuxta ipsos non cognoscimus 
nisi conexionem consecutionis externam, vel meram rerum 
successionem, quia sensus nihil nisi hanc successionem 
percipiant. Causa, sic aiunt, est antecedens vel complexio 
quaedam condicionum , quibus positis sequitur semper 
idem consequens \ Esse vero conexionem illam intrinsecam 
«metaphysicis» et «theologis» «otiose» docendum, fastidiose 
remittunt *. 

Nos vero contendimus notionem causae efficientis , qualem 
ipsam declaravimus , esse obiectivam , non figmentum mentis, 
ita ut verae exsistant causae efficientes. 

Thesis probatio. I. Directa. — a) Experientia interna. 
Conscientia enim teste, in nobis ipsis atque etiam in rebus 
extra nos exsistentibus varias et multiplices modificationes 
ita producimus, ut nobis persuasum habeamus tales modi- 
ficationes non solum nobis succedere, sed etiam a nobis 
efficienter produci. Sic e. g. non solum experimur cogita- 
tiones, volitiones, alia huiusmodi in nobis fieri et nobis ex- 
sistentibus in sua exsistentia succedere, sed intime etiam 
scimus cogitationes et volitiones illas a nobis produci , a 
nobis suam exsistentiam habere. Quae quidem perceptio 
conscientiae tam evidens est, ut omnem illusionem sub- 
iectivam excludat. Nisi enim tam evidenti conscientiae 
testimonio realitatem obiectivam tribuamus, necessario in j 
scepticismum incidimus 3 . 

1 «La cause est la s6rie des conditions, Tensemble des ant£- 
c€dents, sans lesquels 1’effet ne serait pas arriv6 et qui sont in- 
variablement suivis du meme cons6quent» ( Taine , Le positivisme 
anglais p. 63). — «La cause est la somme des conditions n6ga- 
tives et positives prises ensemble la totalit£ des circonstances et 
contingences de toute esp&ce ; lesquelles , une fois donn6es , sont 
invariablement suivies du consequent» ( Stuart Miti, Logica 1 . III, 1 
c. V, § 2 et 3). 

2 Cf. Logica p. 117. 3 Ibid. p. 132. 

b) Experientia externa et ratione. Experientia enim 
externa perspicimus multas res de novo fieri; sic vi- 
demus nova oriri animalia, novas plantas oriri, res fere 
omnes perpetuo novis essendi modis indui. Quas quidem 
res clare videmus aliis succedere in exsistentia , sed 
non eodem omnes modo. Alias enim per consecu- 
tionem quandam externam aliis videmus succedere, alias 
vero aliis , per consecutionem intrinsecam causalitatis. 
Quae cognitio, licet directa tantum et imperfecta, certa 
tamen et evidens est, quia clare distinguimus inter res, 
quae per meram successionem sibi succedunt, et res, quae 
sibi succedunt per conexionem internam. Adhibito autem 
intellectu, exsistentiam illius conexionis reflexe cognosci- 
mus; quia clare videmus id, quod sic esse incipit, esse 
suum habere ab alio. Nam quidquid, quod antea non 
erat, incipit esse, aut de nihilo sui et causae est, aut ipsum 
se producit, aut ab aliquo alio a se distincto producitur. 
Atqui ex nihilo sui et causae nihil fit, in nihilo enim 
nulla essendi ratio reperitur; neque ipsum se producit, 
ageret enim antequam esset: quod repugnat. Ergo ab 
aliquo alio producitur. Proinde, si non esset aliquid aliud, 
a quo res in esse producuntur, nihil posset de novo esse. 
Et' sic experientia et intellectu assurgimus ad notionem 
causae, quae obiective realis esse debet, nisi ipsam vim 
rationis negemus et sic in scepticismum incidamus *. 

. c) Ex consensu omnium hominum. Constat enim omnes 
homines, sive doctos sive indoctos, sedulo distinguere inter 
res, quae simpliciter sibi succedunt, et res, quae ita sibi 
succedunt, ut consequens physice et interne cum ante- 
cedente conectatur, i. e. efficienter producatur. Est nemo 
sanae mentis, qui de realitate obiectiva huius perceptionis 
dubitet. Sunt enim haec tam clara, tam aperta, ut non nisi 
ex quadam animi supinitate vel inquietudine negari possint. 


1 Cf. Lepidi 1. c. II, 256. 

Reinstadler, Elem. phil. schol. I. 20 

II. Indirecta : ex falsitate fundamenti sensistamm et 
positivistarum. Ideo enim negata est notio causae a 
Lockio, Humio, positivistis, quia ipsi reiciunt cognitionem 
intellectivam. Revera enim notio causae non ex sola 
cognitione sensili habetur, sed noscitur ex experientia 
coniuncta cum intellegentia. Vim autem intellectus et 
realitatem obiectivam eius perceptionis falso a sensistis 
et positivistis negari, in criteriologia declaratum est 1 . 

4. De principio causalitatis. 

Sensus. Principium causalitatis vulgo enuntiatur : Nihil 
Jit sine causa. Accuratius vero exprimitur: Nihil de non- 
exsistendo ad exsistendum transit 3 quin sit aliquid aliud , a 
quo exsistentiam accipiat. 

Distinguitur hoc principium a principio rationis suffici- 
entis , quod latius patet quam principium causalitatis. 
Amplectitur enim principium rationis sufficientis omnem 
ordinem, et possibilium et realiter exsistentium 2 . Princi- 
pium vero causalitatis rationem tantum declarat eorum, 
quae exsistentiam recipiunt (contingentium). 

Distinguitur quoque a principio motus , de quo supra 
(p. 229 sq.) diximus, sicut species a genere, ut comparanti 
haec duo clare cuique apparet. 

Eius veritas. Probatur hoc principium eodem fere 
modo ac principium motus. 

1. Experientia enim iam directe eius veritas apparet. 
Si quidem observatione universali compertum habemus, ea, 
quae de novo fiunt, semper ab alio dependere, a quo in 
esse producantur, ita ut inter consequens et antecedens 
sit conexio intrinseca (p. 304 et 305). 


1 Logica p. 119 sq. 

2 Recole ea, quae de sensu principii rationis sufficientis supra 
(p. 217) declaravimus. 

2. Ratione vero perfecte haec ipsa veritas eodem modo 
ostenditur ac veritas principii motus. 

Quidquid enim de non - exsistendo ad exsistendum 
transit, est in potentia ad actum exsistentiae acquirendum. 
Actum illum proinde non habet, alioquin non esset in 
potentia exsistendi, sed iam esset actu exsistens. Sed 
quidquid actum exsistentiae non habet, ipsum sibi dare 
non potest. 

a) Propter rationes generales iam supra memoratas 
(p. 230: «nemo dat quod non habet»). 

b) In specie vero quoad exsistentiam hoc omnino re- 
pugnat. 

a) Ageret enim antequam esset, sed agere sequitur , non 
praecedit, esse. 

P) Praeterea, si exsistentiam haberet a se, ipsam haberet 
ab essentia, quatenus possibilis est; sed si essentia quatenus 
possibilis est, ratio esset sufficiens exsistentiae, omnes 
essentiae possibiles actu exsisterent, immo omnia individua 
eiusdem essentiae exsisterent: quod aperte experientiae et 
rationi contradicit. 

Ergo quidquid actum exsistentiae non habet, illum 
sibi dare non potest. 

Neque a nihilo ipsum habere potest; in nihilo enim, 
iam multoties diximus (p. 217 et 230), nulla essendi ratio 
invenitur. 

Invenitur proinde haec ratio in alio, ita ut reali in- 
fluxu ab hoc alio exsistentiam suam recipiat; nisi enim 
hoc reali influxu exsistentiam ab ipso acciperet, nullam 
cum eo relationem haberet, et proinde illud aliud ipsi 
esset ac si non esset. 

Sed res, quae alii , reali influxu , exsistentiam tribuit , di- 
citur eius causa efficiens. 

Ergo : Nihil fit sine causa , vel : Nihil de non- exsistendo 
ad exsistendum transit, quin sit aliquid aliud, a quo exsisten- 
tiam accipiat. 

3. Confirmatur denique communi sensu hominum. Omnes 
enim homines (genus humanum ut tale) hoc principium 
ut inconcussum admittunt. Quod colligitur: 

a) «ex eo, quod omnes statim atque cognoscunt dari 
aliquid novi, e. -g. novam aliquam realitatem, pro certo 
habent, sive explicite sive implicite, esse aliquam causam 
eiusmodi rei ; 

b) «ex eo, quod, cum inquirunt causam novae reali tatis, 
non quiescunt, nisi invenerint causam vere proportionatam 
productioni illius novae realitatis; 

c) «ex eo, quod eum, qui rem absque ulla causa accidere 
dixerit, ut stultum et insanum habent.» 1 

Sed haec tam universalis, tam constans, tam invinci- 
bilis persuasio aliter explicari sufficienter non potest, 
nisi admittatur fundari in ipso vocis naturae dictamine, 
in quo error esse non potest 2 . 

Ergo principium causalitatis verum est. 

§ 2. De causa finali. 

1 . Notiones . 

Causa finalis saepenumero dicitur finis . Est tamen 
amplitudo notionis finis maior quam extensio causae finalis. 

Finis enim gener atim dicitur: quidquid rei alicui ter- 
minum ponit. 

Quod si speciatim consideratur in ordine actionum, finis 
est id, quo obtento operatio agentis desinit. Potest autem 
talis finis dupliciter considerari: .. 

1. in ordine exsecutionis , et tunc est terminus ipse ope- 
rationis quatenus adeptus ; 

2. in ordine intentionis, et tunc est idem ipse terminus, 
non quatenus adeptus, sed quatenus adipiscendus. Finis 
sic intellectus, cum agenti inclinationem det ad agendum, 


1 Frick 1 . c. p. 171. 2 Cf. Logica p. 166. 

revera habet rationem causae et dicitur causa finalis. 
Definitur autem communiter, ut sit id, cuius gratia ali- 
quid fit. 

Causalitas causae finalis consistit proinde in inclinatione 
vel sollicitatione causae efficienti communicata. Haec 
causalitas causae finalis dicitur finalitas, quae, si ad prin- 
cipium ipsius attendis, duplicis est speciei : intrinseca est 
vel extrinseca. 

Finalitas intrinseca est inclinatio, quae ut naturalis quae- 
dam propensio non exterius rebus additur , sed ex intima 
rerum natura oritur. «Quae tamen inclinatio diversimode 
invenitur in diversis naturis, in unaquaque secundum modum 
eius. Unde in natura intellectuali invenitur inclinatio na- 
turalis secundum voluntatem, in natura autem sensitiva 
secundum appetitum sensitivum, in natura vero carente co- 
gnitione secundum solum ordinem naturae in aliquid.» 1 

Finalitas extrinseca est inclinatio vel directio quaedam 
rebus extrinsecus illata quaeque ipsis in esse suo plene 
constitutis advenit. Qua finalitate extrinseca una res his 
in terris alteri directionem imprimit, et haec altera alteri, 
ita ut oriatur admirabilis illa diversarum rerum conspiratio 
vel directio in finem unum, qui est perfectio universi 2 . 


1 S. Thom S. theol. I, q. 60, a. i. 

2 «II faut au sein de l’etre cr£e lui-meme un principe qui 
1 ’adapte aux fins qu’il contribue a r€aliser. La nature atteint des 
fins, parce que , dans l es etres , il y a un principe de finalitd qui 
les sollicite & agir dans une direction d£termin6e , pour accomplir 
une fin qui leur est propre , leur fin naturelle. . . . Nous avons 
d£j& relevd, comme 6tant d’une extreme importance, la distinction 
de la fin, ou plutot de la finalite, en finalite intrinseque et en 
finalitd extrinseque. La premiere existe reellement dans les 6 tres, 
elle leur est immanente, elle donne k toutes leurs puissances leurs 
impulsion radicale et leur direction. La seconde resuite de la 
premiere; elle est Toeuvre d’une providence exterieure , qui se 
repr^sente le monde comme un ensemble de fins et de moyens et 

A fine distinguendum est medium. 

Medium enim est id, quod a causa efficienti ad finem 
obtinendum adhibetur. 

Et ea est inter finem et medium diversitas, quod id, 
quod dicitur finis, appetitur propter se et ratione sui, i. e. | 
propter bonitatem suam, sive veram et realem, sive appa- 
rentem, medium vero appetitur propter finem, ad quem 
perducit. 

Apta dispositio mediorum ad finem dicitur ordo. 

2. Species. 

Causae finalis vel finis species praecipuae hae sunt : 

1. Finis qui et finis cui. 

Finis qui est res ipsa, quae appetitur, e. g. lucrum 
pro artifice statuam conficiente. 

Finis cui (vel cuius gratia) est subiectum, cui res ap- 
petitur. Familia sustentanda, e. g., est finis cui operatur 
artifex. 

2. Ratione ordinationis in aliqua serie finium est vel 
proximus vel remotus. 

Finis proximus est ille, ad quem alius non ordinatur, 
ipse vero ad alium ordinatur. Sanitas e. g. est finis proxi- 
mus seminaristae sumentis medicinam. 

Finis remotus est is, ad quem alii ordinantur. Est vel 
intermedius vel ultimus. 

a) Finis intermedius est ille, ad quem alius ordinatur, et 
qui ipse ad alium ordinatur. Studium e. g. est finis 
intermedius seminaristae sumentis medicinam. 

b) Finis ultimus generatim est ille, ad quem alii fines 
ordinantur, cum ipse ad ulteriorem non ordinetur. Est 
vel relative ultimus vel absolute ultimus. 


veille a la r£alisation des rapports qu’elle a subjectivement con- 
gus.» ( Mcrcicr 1 . c. p. 238 et 261). — Cf. Pesch , Philos. natur. 
I, 107 sq. 

a) Finis relative ultimus ille est, qui in aliquo ordine ad 
ulteriorem non ordinatur quidem, etsi ad alium finem, 
in alio ordine, ordinari potest. Talis est e. g. pro semi- 
narista sanitati consulente perfecta' mentis et voluntatis 
efformatio acquirenda. 

Finis relative ultimus, quando ultimus est in aliquo 
ente, ita ut in hoc ipso ente nulli alii- ordinetur, dicitur 
finis ultimus internus . Sic finem ultimum hominis internum 
in ethica dicemus esse ipsius hominis beatitudinem. 

P) Finis absolute ultimus ille est, qui in omni ordine est 
ultimus, ita ut ad ulteriorem non solum non ordinetur, 
sed neque ordinari possit. Talis est in omnibus gloria Dei, 
ut rem ostendemus in theodicaea. Cuiusmodi finis ex parte 
creaturarum consideratus semper proinde est externus . 

3. Ex parte gradus influocus est vel primarius vel se- 
cundarius. 

Finis primarius vel principalis ille est, qui praecipue 
movet agens et per se sufficit. Gloria Dei e. g. est finis 
principalis studii boni seminaristae. 

Finis secundarius vel accessorius ille est, qui adiungitur 
fini principali, sed ita ut non praecipue moveat. Sic 
delectatio spiritualis vel utilitas vel bona existimatio pos- 
sunt esse fines secundarii seminaristae studiis incumbentis. 

4. Finis dividitur etiam in finem operis et finem ope- 
rantis. 

Finis operis est id, ad quod actio vel opus natura sua 
ordinatur. Finis operis eleemosynae e. g. est sublevatio 
pauperis. 

Finis operantis est id, ad quod operans actionem suam 
dirigit. Saepenumero est ipse finis operis; potest vero 
a fine operis esse diversus. Sic finis operantis elee- 
mosynas tribuentis potest esse vana gloria adipiscenda. 

5. Theologi denique distinguunt finem naturalem et 
supematuralem, prout est secundum vel supra exigentias 
vel vires naturae. 

3. De exsistentia causarum finalium. 

Ad statum quaestionis. Exsistentiam causarum finalium 
negaverunt omnes omnium temporum materialistae 1 et 
nostrorum temporum fiositivistae , qui placita Darwinii 1 2 
hac in re secuti phaenomenorum omnium causas ex solis 
apparatibus mechanicis repetunt. 

Contra hos omnes contendimus esse finalitatem in mundo , 
prout ipsam 3 sive intrinsecam sive extrinsecam , supra ex- 
plicavimus. 

Huius thesis veritas ex iis praesertim menti apparebit, 
quae in anthropologia et theodicaea circa finalitatem or- 
ganismi et ordinem mundi sumus dicturi. Interim hoc 
loco huius probationis praecipua capita tantum referemus. 

Thesis probatio. Esse finalitatem in mundo constat : 

1. Experientia interna. Evidenti enim conscientiae testi- 
monio scimus saepissime nos agere non ex impulsu nescio 
quo mechanico, passive recepto, sed sub influocu inclina- 
tionis diverso modo receptae. In actibus liberis e. g. 
eliciendis sentimus nos ante actionem varie inclinari, ad 
obiecta scilicet saepenumero contraria , ita tamen ut 


1 Materialistae dicuntur illi pseudophilosophi , qui contendunt 
omnia entia mundana esse materialia, neque ullum esse effectum, qui 
viribus materialibus explicari non possit. Differunt a positivistis, 
quorum doctrina est minus crassa. Hi enim , cum nullum aliud 
cognoscendi medium admittant nisi experientiam sensilem, entia 
spiritualia, si quae sint, a nobis cognosci posse negant. Positi- 
vistae proinde non exsistentiam, sed cognoscibilitatem entium spiri- 
tualium directe negant. Inter recentiores materialistas numerandi 
sunt: Strauss, Feuerbach, Biichner, Moleschott, Hackel. 

2 C. Darwin (1809 — 1882). De origine specierum et spe- 
ciatim de hominis origine multa conscripsit. Percelebris fuit per 
multos annos eius theoria de evolutione vel transmutatione specierum , 
qua theoria omnem finalem tendenti am exstirpare conatus est , et in 
eius locum «naturalem selectionem» subiecit. 

deinde certa mente et consilio agamus. Sed haec aperte 
probant esse principium quoddam illarum inclinationum 
necnon determinatae huius directionis actionibus nostris 
impressae ; aliis verbis : esse causas finales. 

2. Experientia externa . In rebus enim mundanis, sive 
considerantur singillatim sive in suo complexu, quem 
vocamus naturam, tam admirabilem invenimus operationum 
processum, qui aliter sufficienter explicari non possit, nisi 
in ipsis rebus admittamus tendentiam immanentem finalem, 
et extra totum illum complexum ens quoddam ab ipso 
distinctum et totius universi ordinatorem. 

Ut miram e. g. organismi evolutionem omittamus, de 
qua sermo erit in anthropologia , ipsis «in rebus an- 
organicis universalis corporum inter se attractio ad eum 
modum temperata est, ut inde ordo summa dignus ad- 
miratione per universum mundum pertingens emergat: 
tanta lux celeritate per omnes partes diffunditur, ut res 
debito modo oculis patefiant ; aeriformium corporum 
proprietates chemicae ita determinatae sunt, ut, quae iis 
constet atmosphaera, ad vitam organismorum aptissima 
evadat; aer ipse ea praeditus est elasticitate , quae sono 
propagando summopere conferat; cohaesio denique atque 
expansio, quibus typus cuiuslibet corporis in ordine physico 
constituitur, eo gradu et modo adsunt, ut corpora omnia 
in hac rerum universitate mutua cum harmonia atque 
quasi quadam concordia simul esse unaque agere possint. 
Cuius generis innumerabilia alia sunt exempla, quorum 
moles eo magis excrescit, quo plura in dies variae natu- 
rales disciplinae nova atque abscondita proferunt. Haec 
omnia qui diligenter consideraverit, non dubitanter dicet 
ex nulla intervenienti tendentia finali evenire non posse.» 1 

Corollaria. I. Ex his sequitur, quid de casu sit sen- 
tiendum. Nonnumquam enim casu effectum dicimus id, 

1 Pesch, Inst. phil. nat. I, 91.. 

quod per accidens producitur, ut cum quis agrum effodiendo 
casu thesaurum invenisse dicitur. Qui sic loquitur, non 
negat exsistentiam causae, sed effectus alicuius per accidens 
orti causam se ignorare confitetur. Talis proinde loquendi 
modus non est improbandus. 

Sunt autem, qui effectum casu ortum intellegant rem 
aliquam sine ulla causa, neque efficienti neque finali, 
ad novum esse productam. Qui talia docent, quatenus 
rem sine causa efficienti produci posse declarant, contra 
principium causalitatis peccant et proinde absurdum dicunt ; 
prout vero in rebus mundanis complicatissimis et simul 
ordinatissimis finalitatem negant, non minus inepte loqu- 
untur. 

II. Ex doctrina circa causas haec communitur eru- 
untur axiomata: 

1. Nihil est causa sui ipsius. 

2. Causa causae est causa causati \ 

3. Sublata causa , tollitur effectus. 

4. Finis est causa causarum. 

5. Qui vult finem , vult media. 

6. Finis primum in intentione , postremum in exsecutione. 

APPENDIX : DE NOTIONE PULCHRI. 

Cum notionibus transcendentalibus unitatis, veritatis, 
bonitatis intime conexa est notio pulchritudinis. Neque 
tamen transcendentalis haec notio dici potest: secundum 
communem enim loquendi usum, pulchrum dici non potest 
ens quatenus est ens, sed quatenus ut tale ens determinatum 
speciali quodam perfectionis gradu eminet. 

In pulchritudinis notione declaranda non omnes con- 
veniunt ‘. Inter tot vero opiniones , quae veriora esse 


1 «Discernere in rebus, quae sint pulchra, quae deformia, non 
est admodum difficile ; definire vero in communi , quid sit ratio 

videntur, hic breviter explicanda suscipimus via analydca 
progrediendo. 

1. Elementa materialia pulchri referuntur. 

1. Quod pulchrum dicitur, debet esse perfectum quo- 
dam modo, i. e. 

a) In unitate sua perfecte constitutum, ita ut partes, 
si unitas est compositionis, debite sint proportionatae et 
dispositae ad unum quid efformandum l . 

b) Bonitate sua physica vel morali praeditum \ res enim, 
in qua aliquid perfectionis debitae deest, eo ipso quia 
manca est, non pulchra, sed difformis dicitur. 

c) Immo non quacumque bonitate physica vel morali 
fruens, sed nobiliore quodam gradu. «Et vere quidem si 
aliquid integrum esset res atque perfectum, habens quidem 
suam essentiam, suum modum, suum ordinem, vile tamen 
ac sordidum, ad ordinem infimarum rerum pertinens, pul- 
chrum minime diceretur. Etenim pulchra ab omnibus 
dicuntur ea, quibus perceptis erigit se animus circa ipsa, 
gratulatur, admiratione suavique stupore afficitur.» 2 

2. Res, quae pulchra dicitur, debet esse vera , i. e. 

habere debet conformitatem vel conformabilitatem cum 
potentia cognoscitiva , et hanc non qualemcumque , sed 
perfectam, talem scilicet, ut sine vi, facili et delectabili vel 
iucunda perceptione , animo appareat. Aliis verbis: res, 
quae dicitur pulchra , debet habere claritatem . Hinc 


illa, ex qua res omnes, corporales et spirituales, formaliter pulchra 
sunt et esse videntur, res haec est magnae difficultatis. Pulchri- 
tudo enim , quae est veluti corona perfectionis in ente , sua sub- 
tilitate, nobilitate, habitudine, cognatione sua cum superioribus in 
altis habitans, non cuique intuenti se revelat» {Lepidi 1. c. II, 113). 

1 «La beaute ne consiste que dans 1’ordre, c. a d. dans 
Tarrangement et la proportion» ( Bossuet , Conn. de Dieu et de 
soi-m£me, c. 1, § 8). 2 Lepidi 1. c. p. 1 14. 

pulchritudinem definiunt, ut sit splendor veritatis. «Ad 
pulchritudinem», ait S. Doctor, «tria requiruntur: Primo 
quidem integritas sive perfectio : quae enim diminuta sunt, 
hoc ipso turpia sunt ; et debita proportio sive consonantia ; 
et iterum claritas. Unde quae habent colorem nitidum, 
pulchra esse dicuntur.» 1 

2 . Ratio formalis pulchritudinis ostenditur. 

Elementa pulchritudinis materialia hucusque analysi 
declaravimus, ostendendo scilicet qualis debeat esse res, 
in qua velut in subiecto pulchritudo refulget. Iam vero 
de ipsa ratione inquirendum est, qua pulchritudo formaliter 
constituatur. 

1. Constituitur autem haec ratio relatione quadam cum 
subiecto potentia cognoscitiva et appetitiva praedito. 
Scimus enim, quod pulchrum dicitur, id debere esse verum 
ita , ut delectabili vel iucunda perceptione animo appareat. 
«Pulchra enim dicuntur», ait S. Doctor, «quae visa placent .» 2 

2. Potentiae vero, ad quas pulchrum refertur, qua 
tale, sunt rationales, intellectus scilicet et voluntas. «Bru- 
torum enim sensus perceptioni pulchri carere ex observa- | 
tione constat. Pulchrae enim res qua tales bruta non 
movent. Si qui igitur sensus hominis pulchrum aliquatenus 
percipere valeant, id non ex se, sed ex coniunctione cum 
intellectu habent, cui inserviunt.» 8 

3. Formaliter tamen pulchritudo non consistit in delecta- | 
bili, quod voluntati affert. «Nam etsi aspiciendo pulchra, 1 
iucunda quaedam affectio inde in animo efficitur, tamen i 
non omnia, quae delectabilia sunt, hoc ipso statim ut 
pulchra haberi possunt. Delectabilis est enim dulcis com- 
mestio et suavis odor; non tamen pulchra ista sunt. 
Quod delectabile est, proprie appetitum respicit; quod 

1 S. Thom ., S. theol. I, q. 39, a. 8 c. 

2 Ibid. I, q. 5, a. 4 ad 1. 8 Frick, Ontol. p. 190. 

pulchrum vero, cognitionem. , Pulchrum', ait S. Thomas, 

, respicit vim cognoscitivam : pulchra enim dicuntur quae 
visa placent/» 1 

4. Est ergo ratio formalis pulchritudinis sita in con- 
sonantia tali rei perfectae cum intellectu y ut grata inde 
oriatur animi affectio vel delectatio. Consistit vero in homine 
haec consonantia in eo, quod res nobilis atque perfecta 
facile correspondet archetypo, quod de hac re mens in 
se exprimit vel iam a se expressum habet. 

His dictis intelleges, quid sit «gustus aestheticus» et cur 
fiat, ut alii aliis facilius de pulchro iudicent, et etiam, cur sint 
qui pulchra quaedam, puta pulchra moralia, non percipiant. 

Definiri ergo potest pulchritudo: «splendor veritatis» 
vel «splendor ordinis» (Mercier) vel «consonantia rei nobilis 
atque perfectae cum archetypo in mente» ; vel etiam, 
quoniam archetypum istud primo et per se in mente 
divina exsistit, definiri potest: «est quaedam splendida 
refulgentia divinae claritatis in rebus.» 2 

Ex quibus omnibus facile intelleges, quid sit pulchrum 
sensile , pulchrum intellectuale ; pulchrum physicum , pulchrum 
morale ; pulchrum naturale, pulchrum artificiale. Pulchri- 
tudo enim diverso modo dividi potest, ratione scilicet ob- 
iecti, in quo invenitur, ratione bonitatis, in qua fundatur, 
ratione modi, quo oritur, ratione effectus, quem producit, 
etc. ; ita ut de pulchro sublimi loquantur et de venusto 
vel gratioso. Perfectio enim rei «si tanta est, ut cogni- 
tionem nostram multum superans in mente nostra etiam 
stuporem quendam et quasi reverentiam excitet, pulchrum 
i sublime < vocatur. Quod si perfectio est eius generis, ut 
affectum tenerum excitet et suavitatis abundantiam, pul- 
chrum venustum vel gratiosum dicitur.» 8 


1 Lepidi 1. c. p. 115. 2 Ibid. p. 118. 

8 Pesch, Inst. log. III, 213. 

I. Cosmologiae definitio. Cosmologia (xoajjio? et X^oc) 
est : scientia mundi per supremas eius causas naturali lumine 
comparata. Dicitur : 

scientia, i. e. cognitio per causas, sicut rem supra (p. 1) 
definivimus. 

mundi. Quid sit mundus, ex dicendis in ipsa cosmo- 
logia philosophice cognoscetur: essentia enim vel natura 
mundi est una ex eius causis supremis. Nomine autem 
mundi hic significamus universitatem rerum corporearum, 
sive viventium sive non viventium. Quam quidem uni- 
versitatem Graeci xoap.ov, Latini mundum, propter ipsius 
elegantiam et ordinem, appellaverunt. 

Hac voce mundi indicatur cosmologiae obiectum mate- 
riale , quo scilicet convenit cum omnibus aliis scientiis, 
quae de mundo disserunt , puta cum cosmogonia , et 
distinguitur ab iis, quae de ipso non agunt, qualis est 
e. g. theodicaea vel etiam anthropologia. 

per supremas eius causas. Quibus verbis exprimitur 
huius scientiae obiectum formale vel differentia specifica, 
qua distinguitur a scientiis illis, quibuscum habet obiectum 
materiale commune. Sunt autem causae illae: 

causa ultima intrinseca vel essentia (quid sit) \ 
causa ultima efficiens (a quo sit ) \ 
causa ultima finalis (cur sit). 

naturali lumine comparata, ut distinguatur cosmologia 
a disciplinis omnibus, quae theologice, i. e. sub lumine 
supernaturali (revelationis), circa supremas mundi causas 
instituuntur. 

Reinstadler, Elem. philos. schol. I. 21 

II. Cosmologiae divisio. Iam vero cum de corporibus 
viventibus, quatenus viventibus, sermo sit in anthropologia, 
investigationes nostras philosophicas hoc tractatu maxime 
restringimus ad res corporeas cognoscendas, quatenus sunt 
corporeae . 

Ut autem hac in re de magis notis ad minus nota 
via analytico-synthetica procedamus, tribus libris dicemus : 

I. De quantitate corporea. 

II. De activitate corporum. 

III. De causis supremis mundi corporei, i. e.: 

A. De natura mundi corporei (de causa eius essentiali). 

B. De origine mundi (de causa eius efficienti). 

De causa vero finali mundi sermo erit in theodicaea. 

Caput i. 

NOTIO QUANTITATIS. 

Articulus i. 

ELEMENTA QUANTITATIS ANALYSI EXPONUNTUR. 

Res corporeas inspicientibus haec ultro nobis oc- 
currunt : 

I. Videmus alia corpora naturaliter cum aliis habere 
relationem quandam praesentiae, fundatam in eo, quod 
aliud vel alia tangant aliud ipsumque superficie sua am- 
biant. Quae superficies concava corporis rem aliam con- 
tinentis dicitur huius rei locus (de quo infra p. 331 uberius 
dicemus). Accidens autem rei superveniens ratione eius 
praesentiae ad locum, dicitur ubi. 

II. Ad modum vero attendentes, quo corpus est in 
loco, perspicimus omnem substantiam corpoream natu- 
raliter partes suas ita habere dispositas in loco, ut una 
non sit ubi est alia , ratione huius loci : et haec proprietas 
dicitur extensio externa vel localis vel actualis. Definitur 
t autem, ut sit: proprietas > qua fit , ut partes corporis sint 
extra partes in ordine ad locum. 

III. Rem deinde maturius intuentes, facile intellegimus 
partes illas non posse sic esse unam extra aliam ratione 
loci, nisi prius una non sit alia, et una revera sit extra 
aliam in ordine ad se ipsas. Quam quidem proprietatem 

21 * 


L. 

vocamus extensionem internum vel virtualem vel aptitudi - 
nariam, quia per eam fit, ut corpus habeat aptitudinem 
ad habendum actu extensionem externam. Est autem 
positio partium extra partes in ordine ad se. 

IV. In extensione illa denique tria alia videmus esse 
implicata: impenetrabilitatem scilicet, qua corpus excludit 
quodcumque aliud corpus a loco occupato ; divisibilitatem , \ 
qua fit, ut partes extensae et unitae separari possint; 
mensur abitit atem y qua maior vel minor quantitas deter- 
minari potest. 

Articulus ii. 

ELEMENTUM QUANTITATIS ESSENTIALE 
DETERMINATUR. 

Proprietates illae omnes, quas analysi in re corporea 
invenimus, vulgo tribuuntur quantitati. Ut autem defini- 
tionem essentialem quantitatis statuere possimus, requiritur, i 
ut sciamus, quaenam ex illis proprietatibus sit ipsius ele- 
mentum constitutivum. Elementum vero illud, comparatione 
instituta, videmus esse extensionem internam. Etenim : | 

i. Illud est elementum alicuius rei constitutivum, quod 
in ea concipitur ut primum esse et tamquam radix omnium 
aliarum proprietatum *. Atqui talis non est nisi extensio 
interna. Etenim prius intellegitur substantia habere partes 
in ordine ad se, i. e. unam ab alia diversam et unam 
extra aliam sitam , quam habere partes in ordine ad 
locum; sicut prius est habere pecuniam quam pecuniam 
dare. Item prius est habere partes, quarum una non 
est alia, et quarum una est extra aliam, quam dividi posse. 
Ratio proinde, cur substantia occupet locum, vel habeat 
extensionem externam ; item ratio , cur substantia sit i 
divisibilis, impenetrabilis, mensurabilis , est, quia sub- 1 
stantia est in se ipsa extensa, habet extensionem internam. 1 

1 Cf. supra p. 232. 

2. Quod si lumen, quod ex revelatione nobis affulget, 
lumini naturali admoverimus , sic argumentari licebit : 
Iuxta sententiam communem theologorum corpus Christi 
Domini in Sanctissima Eucharistia retinet quantitatem 
suam, nec tamen habet extensionem externam ; non enim 
alia pars eius est in alia parte loci, alia in alia, sed totum 
est in singulis partibus loci, nec expellit alia corpora e 
loco, nec est divisibile, nec mensurabile. 

Ergo potest esse quantitas sine extensione externa, 
sine impenetrabilitate, sine divisibilitate, sine mensurabili- 
tate. Sed id, sine quo esse potest quantitas, non est 
eius elementum constitutivum vel essentiale. 

Ergo elementum essentiale quantitatis neque est ex- 
tensio externa, neque impenetrabilitas , nec divisibilitas, 
nec mensurabilitas. 

Remanet ergo, ut elementum quantitatis essentiale sit 
extensio interna 1 . 


Articulus iii. 

ENTITAS EXTENSIONIS DECLARATUR. 

Assertio I — Extensio est obiectiva quaedam realitas. 
Extensionem corporum nihil aliud esse nisi formam quan- 
dam subiectivam, sententia erat Kantii et eorum, qui, 
doctrinam eius evolventes, in idealismum inciderunt 2 * * * * * . Nec 
desunt inter recentiores «philosophos», qui, ut Uberweg, 
Lange, Ioh. Mulier 8 , Kantii sententiae hac in re faveant. 


1 Cf. Pesch y Inst. philos. nat. II (ed. 2), 24 sq. Lehrnen , Lehr- 
buch der Philosophie II, 33 sq. 

2 Cf. supra p. 101. 102. 141 sq. 

8 «Unser sensibler Organismus nimmt eigentlich nur sich selbst 

wahr, nicht die Aufsenwelt. Der Retina ist ein ursprtingliches 

Raumgeftihl angeboren, vermoge dessen diese nervose Haut gleich 

von Anfang ihre eigene Ausdehnung und die der an ihr entwor- 

fenen Bildchen empfindet. Ausdehnungs- und Tiefegeftihl ist ein 

Sed haec omnia non solum gratis affirmantur \ sed 
etiam contra tam evidens conscientiae testimonium sunt 
excogitata, ut merito inter scepticorum dementias reici- 
antur. Et re quidem vera, fides illa totius generis humani 
de realitate obiectiva extensionis tam universalis est, tam 
constans, rationi et experientiae tam conformis, ut non 
nisi ex motu naturali potentiae cognitivae oriri potuisse 
dicenda sit. In voce autem naturae nemo, nisi scepticus 
esse velit universalis, errorem ponere potest • 

Praeterea, nisi ipsa activitas corporum negetur, ope- 
rationes corporum obiective extensas esse, clare constat. 
Ergo et ipsa natura corporum, cuius haec operatio non 
est nisi effluxus quidam, obiective extensa esse dicenda 
est *. Ergo extensio est obiectiva quaedam realitas. 

Assertio II. — In ordine entitatum realium extensio est 
accidens. Manifesto enim apparet illud «habere partes 
alias ab aliis distinctas et alias extra alias dispositas» esse 
entitatem, cui convenit esse, non in se, sed in alio, et 
proinde esse accidens. 

Assertio III. — Extensio , externa praesertim , videtur 
esse accidens absolutum. Quaerunt scholastici, utrum acci- 
dens illud sit absolutum an modale tantum. Iam vero solo 
rationis lumine haec quaestio solvi non potest, quia natura 
extensionis, praesertim internae, nobis non satis nota est. 
Quilibet igitur philosophus sincere sapiens, ut philosophus, 
assensum suum hac in re sibi ignota cohibeat necesse est \ 
Sed si, ad extensionem externam maxime attendentes, 
lumini rationis lumen fidei admoverimus, legitime inferre 


Urphanomen , welches nicht weiter erklart werden kann» {Ioh. 
Mulier , Physiologie des Gesichtssinnes c. 2, p. 54 sq.). 

1 Cf. supra p. 112. 2 Cf. supra p. 132. 166. 

8 Cf. Lehmen 1. c. p. 28. 

4 Cf. Lepidi 1. c. II, 185. — De notione vero accidentis ab- 
soluti et accidentis modalis vide supra p. 278 et 279. 

poterimus quantitatem esse accidens absolutum. Est enim 
communis theologorum sententia, in Sanctissima Eucharistia, 
sublata post consecrationem substantia panis, perdurare 
eius quantitatem , cui reliqua accidentia inhaereant . Quam 
perdurationem explicant, non ut cartesiani volunt, per 
affectiones subiectivas a corpore Christi praesente, vel ab 
aere circumstante, vel a quacumque alia causa effectas, 
sed docendo accidentia panis et vini supra omnem naturae 
ordinem ipsa se, nulla alia re nixa, sustentare K 

Assertio IV. — Evidenter ostendi non potest separ abili- 
tatem quantitatis a substantia rationi repugnare. 

Cum quantitas videatur esse accidens absolutum, ulterius 
in Schola quaeritur, num talis sit naturae, ut a substantia 
separari possit. Sed nec altera haec quaestio solo rationis 
lumine solvi potest 1 2 . Quare satis nobis Christianis philo- 
sophis esse videbitur, si lumine naturali intellexerimus 
neminem ostendere posse separabilitatem quantitatis a 
substantia evidenter repugnare. 

Facile vero intellegitur hoc ostendi non posse. 

1. Neque enim ostendi potest hac in re evidens re- 
pugnantia interna, quia: 

a) Probari non potest, sublata substantia, eo ipso 
auferri entitatem quantitatis. Sicut enim nos certo osten- 
dere non possumus essentiam quantitatis constitui entitate 
propria, ab entitate substantiae aliter ac modaliter distincta, 
sic nec adversarii ipsi certo ostendere possunt illam enti- 
tatem non esse nisi modum, quia nec ipsis, lumine naturali 
utentibus, haec entitas satis est nota. 

b) Probari non potest accidentia, sublata substantia, 
fieri substantias , quia simplex ablatio substantiae nihil 


1 Cf. Cone. Trid. sess. 13, can. 2. Cat. Cone. Trid. P. II, 
de Euch. — Lepidi 1 . c. p. 186. 

2 Cf. Ontologia p. 279 et 280. 

affert entitati accidentium, quae remanent in sua infirmitate 
constituta. 

Repugnantia proinde, si qua adesset, esset extrin- 
seca tantum, orta scilicet ex defectu alicuius causae, 
quae accidentia in hoc statu separabilitatis sustentare 
valeat. 

2. Sed neque externa repugnantia vel impossibilitas 
ostendi potest. Evidenter enim ostendi non potest hoc 
a Deo saltem fieri non posse. 

Primo enim nemo certo ostendere potest Deum vel 
ens infinite perfectum non exsistere: quod ex theologia 
naturali patebit. Immo hoc ipso tractatu ostendemus 
revera exsistere ens quoddam a se et proinde infinite 
perfectum, quod est huius mundi creator. 

Sed, admissa interim Dei exsistentia, 

a) certo probari non potest separabilitatem illam re- 
pugnare potentiae Dei, quippe qui facere possit immediate, 
quod facit mediantibus causis secundis; 

b) neque evidenter ostendi potest sustentationem illam 
accidentium repugnare sapientiae Dei. Quis enim hominum 
investigabit vias Eius? Quis consiliarium Eius se con- 
stituere audebit ? 

Immo afferunt theologi rationes, propter quas con- 
veniens videtur esse Deum res sic ordinasse. 

Caput ii. 

DE DIVISIONE GENERALI QUANTITATIS. 

Quantitas, cuius notionem supra declaravimus, in sensu 
proprio et stricto erat accepta. Haud raro tamen vox 
quantitatis sensu quodam latissimo usurpatur ad signifi- 
candum quamlibet perfectionum magnitudinem vel partium 
extensionem sive multitudinem . Quo sensu accepta quantitas 
dividitur generatim in quantitatem virtutis et in quanti- 
tatem dimensi vam. 

Quantitas virtutis vel quantitas improprie dicta est 
magnitudo perfectionis sive essentiae cuiusdam sive exsistentiae 
(durationis) sive agendi virtutis. Haec quantitas rebus spiri- 
tualibus aeque ac corporalibus convenit. Sic quaeri pot- 
est, quanta sit excellentia animae humanae, angelorum, 
ipsius Dei. 

Quantitas dimensiva vel proprie dicta vel corporea est 
partium extra partes positio. Non agitur hic nisi de quan- 
titate proprie dicta vel corporea, cuius diversae distin- 
guuntur species. 

I. Est enim quantitas, si consideratur modus , quo 
partes sunt positae una extra aliam , vel permanens vel 
successiva. 

Quantitas dimensiva permanens est partium extra 
partes positio talis, ut omnes simul exsistant. Talis est e. g. 
quantitas arboris, lapidis, multitudinis cuiusdam hominum. 

Quantitas successiva est partium extra partes positio talis, 
ut una post aliam fluat neque umquam simul exsistant. 
Talis est quantitas motus stricto sensu accepti (motus 
successivi) \ 

Ad quantitatem permanentem refertur spatium, ad 
qhantitatem vero successivam tempus, de quibus infra 
uberius dicemus. 

II. Si ad conexionem diversarum partium attenditur, divi- 
ditur quantitas in discretam et continuam. 

Quantitas discreta est partium extra partes positio talis, 
ut nullo communi vinculo copulentur. Haec est quan- 
titas e. g. multitudinis cuiusdam hominum. Quantitas 
discreta non raro dicitur etiam quantitas numerica , qua- 
tenus scilicet est quantitas multitudinis mensuratae per 
unum vel numeri 2 . 

Quantitas continua est partium extra partes positio 
talis , ut omnes communi quodam vinculo copulentur. 


1 Cf. supra p. 227 et 228. 2 Cf. Ontologia p. 243. 

Quantitas permanens continua est quantitas sensu proprio 
et stricto accepta, quam supra definivimus: accidens 
extensivum substantiae in partes in ordine praecipue ad 
ipsam substantiam. 

III. Si modus eius essendi consideratur, quantitas est 
vel physica vel mathematica. 

Physica est quantitas considerata prout est in rebus in 
concretioTie sua materiali. 

Mathematica vel intellegibilis est quantitas prout con- 
sideratur a mente abstracte ab omnibus qualitatibus sensilibus 
ita , ut nihil retineatur nisi extensio \ Quam quidem 
quantitatem dividunt in corpus mathematicum, super- 
ficiem, lineam. 

a) Corpus (mathematicum) est quantitas tribus con- 
stituta dimensionibus : longitudine, latitudine, profunditate. 

b) Superficies definitur: quantitas duabus constituta | 

dimensionibus : longitudine , latitudine. Quae duplex 
distingui potest. Est enim: J 

vel superficies simpliciter dicta y qualis est superficies * 
convexa turris e. g. in aere constitutae; 

vel superficies ambiens vel continens, qualis est aeris 
e. g. turrim ambientis superficies concava. 

c) Linea est quantitas una constituta dimensione: 
longitudine 1 2 . 


1 Cf. ea, quae in logica de abstractione mathematica (p. 14 
et 15) diximus. 

2 Ex disciplinis mathematicis omnibus satis notum est punctum 
non esse quantitatis speciem , sed ita esse quantitatis terminum, ut 
in se nulla ratione quantitatem retineat. Punctum enim in se 
nullam habet ex his tribus dimensionibus. 

Caput iii. 

DE DUABUS PRAECIPUIS QUANTITATIS 
SPECIEBUS SIVE DE SPATIO ET DE TEMPORE. 

sectio 1. 

DE SPATIO. 

Articulus i. 

NOTIO SPATII EVOLVITUR. 

Ad notionem spatii ex notione loci devenimus. Prius 
ergo evolvenda est notio loci. 

I. De notione loci. Locus generatim duplex distin- 
guitur: internus et externus. 

Locus internus alicuius rei est extensio vel superficies 
simpliciter dicta 1 huius rei considerata tamquam receptaculum 
eius molis. Talis locus est independens a coexsistentia 
aliorum corporum ; nam e. g. si unicum esset corpus, hoc 
haberet suum locum internum et diceretur contineri intra 
suas dimensiones. 

Locus externus vero , qui communiter intellegitur, 
quoties locus simpliciter enuntiatur, est : superficies concava 
rem locatam primo ambiens eaque immobilis. Dicitur: 
superficies concava y i. e. superficies alicuius corporis 
rem locatam continentis y et quidem superficies tantum, qua 
res locata mensuratur, non autem ipsum corpus. Sic 
locus, in quo est turris, non est totus aer, sed est super- 
ficies aeris, qua aer turrim attingit fitque ei contiguus. 

rem locatam primo ambiens } i. e. immediate ambiens, 
ut distinguatur locus proprius y de quo hic agitur, a loco 
communi , qui est superficies remota, quae plura, mediantibus 
aliis, circumscribit. Sic, quando plures homines in eadem 
sunt aula, locus proprius uniuscuiusque est superficies 


1 Quid sit superficies simpliciter dicta, supra declaratum est. 

ipsum immediate extrinsece ambiens, locus vero com- 
munis est e. g. aula. 

eaque immobilis , quo verbo indicatur superficiem cor- 
poris continentis non habere rationem loci secundum 
quantitatem suam physicam neque secundum materialem 
suam entitatem, quae potest mutari, quemadmodum mu- 
tatur aer circa turrim et aqua fluens circa scopulum; 
sed habere rationem loci secundum quantitatem intelle- 
gibilem vel mathematicam, in qua consideratur unice situs, 
ordo atque distantia alicuius puncti immobilis, puta ad 
polos vel ad centrum terrae *. 

II. De ipso conceptu spatii. Spatium autem est ex- 
tensio ex non interrupta co exsistentium corporum serie 
constituta, considerata ut receptaculum locandorum cor- 
porum motuumque localium 1 2 * 4 . 

Spatium proinde ipsum quoque superficies est et ex- 
tensio, quasi corporum receptaculum. Sed cum locus 
pars spatii sit, quae corpore occupatur et impletur, spa- 
tium est totum magnitudinis intervallum ab illo corpore ^ 
nondum impletum 8 . 

Iam vero spatium duplex distinguitur : reale et imagi- , 
narium. 

Spatium reale est extensio realis ex non interrupta 
coexsistentium corporuni serie constituta, considerata ut re- 
ceptaculum locandorum corporum motuumque localium. 

Spatium imaginarium est «immensa illa vacuitas ac i 
spatiosum nihil, quod extra huius mundi limites ad in- * 
star spatii realis sine fine diffusum et immobile in animo I 
pingimus» \ I 


1 Recole ea, quae supra circa quantitatem mathematicam diximus. 

2 Cf. Pesch 1 . c. II, 126 sq. 

8 Cf. Lepidi 1 . c. III, 105. 

4 Lepidi 1 . c. 

Articulus ii. 

ENTITAS SPATII DECLARATUR. 

1. Quoad spatium reale. i. Primo quidem admittendum 
est spatium illud, quod vocamus reale, revera esse aliquid 
reale , neque esse formam, quandam a priori menti in- 
natam, sub qua phaenomena sensibus externis percipiantur. 
Haec enim a Kantio excogitata sententia cum gratis asse- 
ratur, gratis negatur, nec ullo modo infirmare potest iu- 
dicium, quo, natura duce, spatium esse aliquid exsistens 
in se a perceptione animi non pendens, evidenter ad- 
mittimus *. 

2. Neque tamen in ordine realium spatio nimium 
tribuendum est. Imprimis vero improbanda est sententia 
Newtonii , qui spatium immensitatem Dei esse contendit. 
«Deus», inquit, «est aeternus et infinitus per essentiam . . . 
durat semper et est ubique, et exsistendo semper et ubi- 
que durationem et spatium constituit.» 

Iam vero spatium esse immensitatem Dei, dupliciter 
intellegi potest. Primo quidem eo sensu, ut intellegatur 
immensitatem Dei spatio significari posse, quatenus quae- 
cumque spatia imaginari possunt, tanta semper admittenda 
sit immensitas Dei, ut ipsis illis spatiis essentia et virtute 
sua adesse supponatur. Et hoc sensu vera est Newtonii 
sententia ; nihil enim magis aptum est ad divinam immen- 
sitatem repraesentandam, quam animo concipere, posse 
Dei virtutem spatia imaginaria sine fine diffusa, sine fine 
implere. Secundo autem intellegi potest immensitatem 
Dei esse spatium eo sensu, ut admittatur spatium non 
significare, sed esse ipsam immensitatem Dei, attributum 
scilicet quoddam Dei. Quo sensu prorsus improbanda 
est Newtonii sententia. Spatium enim, quod nobis reprae- 
sentamus, concipimus ut aliquid finitum constans partibus, 


1 Cf. supra p. 325 et 326. 

quarum una non est alia, quae omnia conceptui entis ! 
infiniti repugnant 1 . * 

3. Neque admittendum est spatium esse ens quoddam 
reale, quod, ut commune corporum receptaculum y a parte 
rei exsistat ut res ab extensione corporum realiter distincta. 
Spatium enim concipimus ut ens, quod sit omnium ex- 
tensorum quasi receptaculum, Iam vero si illud recepta- 
culum, prout est receptaculum extensum , supponimus esse 
ens reale, ab aliis corporibus distinctum, ipsum revera 
non erit spatium illud, quod concipimus, quia ipsum, 
utpote extensum realiter, alia re indigebit, in qua reci- 
piatur. Quae, si revera adesset, alio itidem indigeret re- 
ceptaculo, et ita deinceps in infinitum * 

4. Spatium proinde, quatenus est aliquid a parte rei, 
aliquid reale, est ipsa extensio , quam obiective realem 
esse supra (p. 325) ostendimus. 

5. Formaliter autem acceptum spatium non est ex- 
tensio concepta ut talis, vel continuata corporum exten- 
sorum series, sicut Cartesius rem explicavit. Alium enim 
nobis conceptum efformamus, cum de serie corporum 
extensorum vel de sola extensione cogitamus, alium vero, 
cum spatium nobis repraesentamus: si quidem spatium 
concipimus ut ens quoddam continens , seriem vero cor- 
porum extensorum, ut in spatio contentam. 



1 Cf. Lepidi 1 . c. p. 108. 

2 «Ware der Raum etwas von der Korperwelt Unabhangiges 
und vor ihr Existierendes, ein die Korper umfassendes Etwas, so 
ware dieses entweder etwas Erschaffenes oder etwas Unerschaffenes. 
Unerschaffen ist es nicht, da es aufser Gott nichts Unerschaffenes 
giebt, der Raum aber nicht Gott selbst ist. Jenes Etwas kann 
auch nicht ein Erschaffenes sein. Denn da es ausgedehnt ist, 
alles Ausgedehnte aber im Raum existiert, so miifste vor ihm ein 
anderer Raum existiert haben, der es aufgenommen hatte, und vor 
diesem, aus demselben Grunde, wieder ein anderer Raum» {JLehmen 
1 . c. p. 40 sq.). — Cf. etiam Pesch 1 . c. p. 135. 

Digitized by Google 




ENTITAS SPATII DECLARATUR. 


335 


6. Spatium proinde formaliter sumptum , ut est extensio 
concepta ut capax continendi corpora motusque locales, est 
ens rectionis cum fundamento in re. Est ens rationis, quia 
ut receptaculum revera non exsistit in rerum natura nec 
exsistere potest, sed esse obiective habet tantum in intel- 
lectu \ Est tamen ens rationis cum fundamento in re , 
quia est ens, cui extra mentem ex rerum partibus re- 
spondet aliquid positivi, quod praebet fundamentum di- 
rectum huiusmodi conceptus efformandi. Illud autem fun- 
damentum invenitur in extensione rerum omnium coexsi- 
stentium 2 . 

II. Quoad spatium imaginarium. Quae hucusque de en- 
titate spatii diximus, ad spatium reale maxime referenda 
sunt. Neque tamen spatium imaginarium ut forma quae- 
dam mere subiectiva habendum est, cui nihil extra mentem 
respondeat. Habet enim suum fundamentum in possibili- 


1 De notione entis rationis vide Ontologia p. 214. 

* «Wenn wir vom Raum reden wie von einem wirklichcn Dinge , 
ist das nur ein Behelf, eine subjektive Anschauungsweise. In 
ahnlicher Weise reden wir ja auch von einem Loch , von der 
Blindheit, von der Identitat, von der abstrakten Moglichkeit, wie 
wenn sie wirkliche Realitaten waren, welche aufser uns existieren. 
Das sind eben Gedankendinge, d. h. Objekte, die, insofern sie nach 
Art wirklicher Dinge behandelt werden, nur im erkennenden Sub- 
jekte ein wirkliches Sein , ein Gedachtsein beanspruchen konnen. 
Deshalb darf man aber nicht meinen, der Raum sei eine in unser 
Belieben gestellte Fiktion; er ist vielmehr ein wohlbegrundetes Ge- 
dankending , und zwar in der Weise, dafs dem Geiste bei Auf- 
fassung des Raumes etwas Positives vorschwebt, namlich die Aus- 
dehnung; und dieser Umstand ist es, welchem der Raumbegriff 
seine objektive Realitat verdankt. Der Raum ist somit kein reines 
Gedankending wie z. B. die Negation. Das, was ich mir vorstelle, 
existiert in positiver Weise, wenn es auch in der Wirklichkeit 
nicht existiert, wie ich es mir vorstelle» ( Lehmen 1 . c. p. 46). — 
Cf. Pesch 1 . c. p. 144 sq. 

tate illa a mente humana independente , qua fit, ut praeter 
haec quae modo sunt spatia, innumerabilia alia a Deo 
creari possint per novam et indefinitam corporum pro- 
ductionem *. 

Articulus iii. 

DE CORPORUM PRAESENTIA IN SPATIO VEL IN LOCO. , 
§ i. De accidente Ubi. 

Notio. Eo ipso quod res corporeae simul coexsistunt 
ita, ut alius quantitas dimensiva commensuretur quantitate 
alius, in ipsis oritur accidens quoddam, quod dicitur ubi. 
Definitur autem: accidens resultans in rebus ex eo, quod 
exsistunt in loco vel in spatio et eo commensurantur . 

Species. Esse autem in loco, generatim dupliciter intel- 
legi potest: 

1. Circumscriptive vel localiter vel proprie aliquid est 
in loco, quando est in ipso secundum commensurationem 
propriae quantitatis dimensivae , i. e. cum extensione ex- 
terna ita , ut alia pars eius sit in alia parte loci , alia in 
alia, et totum in toto, unde a loco mensuretur, circum- 
scribatur, contineatur. Sic omnia corpora iuxta legem 
naturae sunt in loco. Accidens vero rei superveniens 
ratione huiusmodi essendi in loco dicitur ubi circum * 
scriptivum. 

2. Definitive vel improprie est in loco id, quod loco 
praesens est secundum quantitatem virtutis *, ita ut loco 
non circumscribatur, sed essentia vel virtute sua ipsum 
attingat, et, cum non habeat partes, secundum totam suam 
essentiam sit tota in singulis loci partibus; sic spiritus 
sunt in loco, sic in specie anima humana est in corpore. 
Accidens rei creatae superveniens ratione huiusmodi 
essendi in loco dicitur ubi definitivum. 

1 Cf. Lepidi 1 . c. III, 106. 

2 Quid sit quantitas virtutis, supra p. 329 declaratum est. 

Exemplum huius rei sensibile et proinde imperfectum 
habemus in sono, qui totus est intra aliquam sphaeram 
et etiam quodam modo totus in singulis partibus. No- 
tandum tamen, esse gradus tali modo essendi in loco. 
Angelus enim e. g. movens aliquod corpus non eodem 
modo praesens est ipsi corpori quo Deus. 

3. Theologi, propter mysterium Sanctissimae Eucha- 
ristiae, tertium distinguunt modum essendi in loco, esse sci- 
licet sacramentaliter vel ubi saeramentale : qui est modus, quo 
corpus est in loco secundum extensionem internam tantum 
et proinde sine commensuratione partium ad locum. 

§ 2. De compenetratione et replicatione corporum. 

1. De compenetratione corporum. 

Universali experientia evidenter compertum est corpus 
quoddam localiter extensum arcere semper aliud corpus 
a loco suo, ne simul cum ipso eundem locum occupet. 
Proprietas vero , qua fit , ut corpus quoddam localiter ex- 
tensum arceat aliud corpus a loco suo , ne simul cum ipso 
eundem locum occupet , dicitur impenetrabilitas. 

Impenetrabilitas proinde est proprietas, quae secundum 
legem naturae omni corpori convenit. 

Quaeri tamen potest, num rationi repugnet plura corpora 
ita compenetrari , ut simul in eodem loco circumscriptive 
esse possint; et ad hanc quaestionem ponimus 

Thesim. Compenetrationem proprie dictam esse impossi- 
bilem impossibilitate metaphysica , . certo ostendi non potest. 

Status quaestionis. Non quaeritur hic de compenetra- 
tione illa physica, qua fit, ut unum corpus intret in poros 
alterius. Hanc enim compenetrationem fieri posse et 
revera fieri sine ullo miraculorum interventu, omnibus 
manifestum est. 

Reinstadler, Elem. philos. schol. I. 22 

Sed quaeritur de compenetratione stricto sensu ac- 1 
cepta, quae fit, cum unum corpus eundem omnino locum I 
occupat ac aliud. 

Hanc compenetrationem physice impossibilem esse, omnes 
admittunt, ipsam vero miraculo nonnumquam contigisse, 
theologi catholici docent, ut quando Christus ianuis clausis 
ad apostolos subintravit, vel etiam cum corpus Domini 
Nostri resurgentis e sepulcro prodiit. 

Nobis proinde philosophis satis erit, si ostenderimus 
hanc theologorum sententiam absurdam esse, certo ostendi 
non posse. 

Thesis probatio. Compenetrationem esse metaphysice 
impossibilem, tunc solum certo ostendi posset, si ostendi 
posset impenetrationem vel repulsum actualem corporis 
alterius esse de essentia quantitatis. Sed hoc cum cer- 
titudine ostendi non potest, cum aliunde iam constet hoc 
non esse nisi effectum secundarium quantitatis, effectum 
autem primarium quantitatis esse solummodo extensionem 
internam cum impenetratione aptitudinali. 

Cum autem Deus facere possit quidquid intrinsece 
non repugnat, manifestum quoque est certo ostendi non 
posse ex parte efficientiae divinae compenetrationem esse 
extrinsece impossibilem. 

Corollarium. Ex his etiam intelleges absolute non re- 
pugnare rem extensam proprie 1 esse nullibi. Ex iis enim, 
quae hucusque declaravimus , constat extensionem ex- 
ternam actualem non esse de essentia quantitatis, sed 
tantum extensionem externam aptitudinalem vel exten- 
sionem internam. Proinde esse proprie in loco non est 
de essentia rei extensae. Atqui quod de essentia alicuius 
rei non est, potest ab illa separari; potest proinde res 
ita exsistere in se, ut nullibi sit. 

1 Quid sit esse proprie in loco, supra (p. 336) declaratum habes. 

Et re quidem vera, extrema ora huius mundi corporei 
nullibi est, et tamen extensa est. Item si Deus unicum 
crearet corpus, quod non repugnat, hoc corpus nullibi 
esset *. 

2. De replicatione corporum in spatio. 

Secundum legem naturae , item experientia scimus 
corpora omnia ita esse in uno loco, ut simul in alio 
loco esse non possint. Unde fit, ut, cum sciamus ali- 
quem fuisse in tali loco determinato, cum certitudine phy- 
sica inferamus ipsum, eodem temporis momento, non 
fuisse alibi. 

Sed quaeri potest, num rationi repugnet corpus aliquod 
simul esse pluribus locis. Quae quaestio duplicem habere 
potest sensum: 

Primo enim quaeri potest, num absolute loquendo , i. e. 
abstractione facta a modo, quo fiat illa replicatio, rationi 
repugnet idem corpus esse simul pluribus locis. 

Altera vero quaestio est, num unu?n idemque corpus 
possit circumscriptive esse pluribus locis simul. 

Prioris quaestionis solutio. 

Thesis. Absolute non repugnat unum et idem corpus 
pluribus locis simul esse. 

Probatur. Tunc solum absolute repugnaret unum idem- 
que corpus pluribus locis simul esse, si esse in aliquo 
loco simul diceret non esse alibi, e. g. si esse Metis simul 
diceret non esse Romae. In hoc enim casu affirmare 
aliquid esse simul pluribus locis esset affirmare et negare 
simul idem de eodem. 

Etsi autem secundum legem naturae semper fit, ut corpus, 
cum in uno loco sit, simul non sit in alio, secundum con- 
ceptum tamen hoc minime necesse est esse. Etenim: 


1 Cf. Lepidi 1 . c. p. 101. 

a) Esse in aliquo loco dicit tantum exercere rela- 
tionem praesentiae ad hunc locum, non autem simul dicit 
nullam aliam relationem praesentiae exercere. 

b) Quando res dicitur esse in pluribus locis, tunc non 
idem de eadem re affirmatur et negatur, sed diversa de 
eadem re sub diversa ratione affirmantur; eadem enim 
res affirmatur esse hic secundum unam relationem prae- 
sentiae, et esse alibi secundum aliam relationem. Sic 
e. g. corpus Christi una praesentia circumscriptive est in 
caelo, aliis vero praesentiis sacr ament alit er est in pluribus 
locis simul, ubicumque scilicet sunt species eucharisticae. 

Alterius quaestionis solutio. 

Utrum vero circumscriptive unum idemque corpus possit 
esse pluribus locis simul necne, inter philosophos non constat. 

a) S. Thomas enim et alii multi, inter quos 5. Bona- 
ventura, corpora pluribus locis circumscriptive simul in- 
esse, repugnare docent. Probant autem suam sententiam 
hoc praecipuo argumento : «Aliquod corpus esse localiter 
in aliquo loco nihil est aliud, quam corpus circumscribi 
et comprehendi a loco secundum commensurationem pro- 
priarum dimensionum ; quod autem comprehenditur a loco 
aliquo, ita est in ipso loco, ut nihil eius sit extra locum 
illum; unde ponere, quod sit localiter in loco, et tamen 
sit alio loco, est ponere contradictoria simul.» 1 

b) Alii contra, inter quos Scotus , Suarez 3 Franzelin y 
contradicunt, dicendo hoc absolute non repugnare, ita 
ut per miraculum corpus quoddam pluribus locis circum- 
scriptive simul esse possit. 

Sic autem argumentantur: Occupare locum localiter 
vel circumscriptive est effectus secundarius quantitatis ; 
nam quantitas formaliter inspecta, quatenus est extensio 
interna, non occupat locum circumscriptive, sed extensio 
externa. Proinde, sicut extensio externa impediri potest, 

1 S. Thorn., Quodlib. q. 3, a. 2. 

ita etiam potest per miraculum multiplicari, non multi- 
plicato effectu primario. 

Ad difficultatem vero ab adversariis molitam respon- 
dent distinguendo hoc modo : Corpus esse circumscriptive 
in loco expostulat, ut nihil eius sit extra, i. e. ita ut nihil 
sit, quod ibi non sit, conc.; ut nihil sit, quod non sit 
solum ibi, nego. 

De modo denique, quo multilocatio illa fiat, multiplex 
est philosophorum sententia. 

Sunt (Suarez inter alios) qui censeant reproduci ipsam 
substantiam. Unde actionem, qua fit multilocatio, vocant 
reproductrvam. 

Alii vero (inter quos Scotus, Bellarminus, Vasquez, Lugo, 
alii) solam relationem praesentiae vel «ubi modale» repro- 
duci censent, ita ut actionem corpus multilocantem di- 
cant adductivam. 

«Poni enim in diverso loco, aiunt, nihil aliud est, 
quam habere duas ubicationes diversas, respondentes di- 
versis spatiis; et has ens habere potest per solam ac- 
tionem adductivam. Quae fit sine motu locali, quia non 
fit translatio, sed res retenta loco priore simul in alio 
eoque dissito constituitur.» 1 

Haec altera sententia videtur esse verisimilior. Qua- 
propter minus recte dicere videntur qui affirmant corpori 
compluribus locis constituto omnia omnino competere 
posse in diversis locis, quae duobus vel pluribus corpo- 
ribus eiusdem speciei in compluribus locis propria sint 
vel accidere possint : ita ut homo quidam multilocatus in 
uno loco esurire, in altero simul satiari possit; hic pec- 
care, ibi bene agere ; hic esse felix, ibi infelicissimus ; se 
ipsum interficere in uno loco et in altero manere super- 
stitem ; alia huiusmodi. Sed audiendus est magis P. Lepidi, 
qui «quaecumque fiunt circa esse substantiale corporis», 


1 Cf. Pesch, Philos. nat. II (ed. 2), 158. 

inquit, «in uno loco, fiunt circa idem etiam exsistens in 
alio loco ; hinc si calefiat, si frigescat, si sentiat, si ratio- 
cinetur in uno loco, calefit, frigescit, sentiat, ratiocinetur 
in alio loco, in quo pariter exsistit. Verum quaecumque 
fieri contingunt ut consectaria quaedam praesentiae lo- 
calis, non tribuuntur corpori, nisi ut est in loco, ubi illa 
contingunt; et proinde de uno eodemque corpore con- 
trariae relationes fundatae in multiplici habitudine prae- 
sentiae ad diversa loca possunt praedicari: sicut potest 
simul stare et moveri, esse sursum et deorsum, esse pro- 
pinquum et remotum.» 1 

Item fieri potest, ut hic fruatur luce, ibi sit in tenebris, 
ut homo unus ingentem et integrum efformet exercitum 
quoad localem praesentiam, non vero quoad virtutem 
agendi 2 . 

SECTIO II. 

DE TEMPORE. I 

Articulus i. 

NOTIO TEMPORIS EVOLVITUR. 

I. Ex comparatione eius cum spatio. Sicut spatium, ita 
et tempus habet partes diffusas: spatium enim est ex- 
tensio ex non interrupta serie corporum constituta (ex- i 
tensio quantitatis permanentis); tempus vero constituitur | 
ex non interrupta serie successionum motus (extensio quan- 
titatis successivae). Item sicut spatium formaliter sumptum 
est ipsa illa extensio, considerata ut receptaculum omnium 
corporum, ita et tempus formaliter considerari debet ut 
receptaculum vel mensura successionum motus. 

Illud proinde est inter spatium et tempus discrimen , 
quod partes spatii sint permanentes (quantitas permanens), ] 
temporis vero partes continuo fluant (quantitas succes- 


1 Lepidi 1 . c. p. 104. 2 Cf. Pesch 1 . c. II, 154 sq. 

siva). Spatii partes una exsistunt , temporis vero partes 
aliae post alias exsistentiam acquirunt. Quare philosophi 
docent diffusionem partium temporis constitui per prius 
et posterius. 

In temporis diffusione partium tria elementa distin- 
guuntur: praeteritum, futurum, praesens, quod dicitur 
etiam nunc vel instans. Est autem illud nunc prorsus in- 
divisibile. Etenim, si dividi posset, dividi deberet secundum 
prius et posterius ; in praesenti autem nunc non est prius 
nec posterius. Apparet ergo tempus non esse nisi con- 
tinuationem motus. Ubi motus, ibi tempus; sine motu 
autem tempus non concipitur. 

Recte proinde tempus definiri potest: extensio vel 
diffusio, ex non interrupta serie successionum motus , secun- 
dum prius et posterius constituta, considerata ut recepta- 
culum vel mensura successionum. Sumitur vero vox motus 
sensu stricto, qualem ipsum in ontologia (p. 228) decla- 
ravimus. 

II. Ex comparatione eius cum aliis durationibus. Tempus 
sic proprie sumptum distinguitur ab aeternitate et aevo 
(aeviternitate). Tempus, aevum, aeternitas conveniunt qui- 
dem in eo, quod tria haec significant durationem quan- 
dam, i. e. permanentiam rei in esse. Differunt tamen ex 
parte immutabilitatis ipsius huius permanentiae. 

1. Quae differentia maxime apparet, si subiectum con- 
sideramus, quod immutabile permanet, vel in quo fit 
mutatio. 

Aeternitas enim est duratio entis, quod exsistit modo 
perfectissimo, sine ortu, sine interitu, sine ulla mutatione, 
idem omnino in se permanens ita, ut recte definiatur: 
duratio rei omnino invariabilis , vel cum Boetio: «inter- 
minabilis vitae tota simul et perfecta possessio» l . 


1 De consol. 1. V, c. 6. 




Digitized by Google 


344 


DE QUANTITATE CORPOREA. 


Aeviternitas vero significat durationem rei, quae ortum 
quidem habet, et proinde non omnino est immutabilis, 
sed tamen, postquam de non-esse ad esse transiit, muta- 
tionis substantialis expers est et non admittit nisi muta- 
tiones accidentales. Talis est duratio angelorum et ani- 
marum rationalium. Aeviternitas proinde definitur: du- 
ratio rei in essentia immutabilis, mutabilis vero in affec- 
tionibus. 

Tempus denique est duratio motus stricte sumpti, i. e. 
duratio mutationis, quae in re corporea exsistit, secundum 
quam res eadem per successivam progressionem aliter 
se habet nunc et prius, et proinde in suo esse, sicut in- 
itium habuit, ita continuo finem habet et innovatur . 

2. Si perfectio consideratur huius immutabilitatis in 
duratione, haec praecipue apparet differentia: 

Ens aeternum non solum actu sed etiam potentia mu- 
tationis substantialis expers est, ita ut non solum totam 
suam essentiam, sed etiam totam suam exsistentiam simul 
possideat. 

Res vero aeviterna, etsi actu mutationis substantialis 
expers est, eo sensu, quod revera non transit de esse ad 
non esse, potest tamen semper in nihilum transire, immo 
ex se tendit continuo in nihilum , quia non desinit esse 
ens contingens ; proinde non retinetur in esse nisi continuo 
influxu eius, a quo pendet. Tale ens proinde, etsi quovis 
momento totum suum esse habet , tamen continuationem sui 
esse non habet totam simul. Nemo enim est, qui dubitet, 
quin angelus e. g. secundum aliam partem durationis 
coexstiterit mundi primordiis , secundum aliam coexsistat 
hisce temporibus. Adiumentum enim, quod accepit an- 
gelus, ut in esse perseveraret in primordiis mundi, om- 
nino diversum est ab eo, quod nunc recipit et ad quod | 
tunc non erat nisi in potentia. Et hac praecipue ratione j 
aeviternitas distinguitur ab aeternitate Dei, qui totum suum * 
esse et posse sui esse simul habet. I 

In rebus denique, quae proprie sunt in tempore , in- 
venitur prius et posterius cum inveteratione et renovatione 
ipsius esse , quod perdurat : in motu enim successivo (e. g. 
in motu locali) aliqua proprietas habita amittitur vel non 
habita acquiritur: qua inveteratione et renovatione con- 
stituitur ipsum esse motus localis \ 

Notandum est non raro aeternum dici id, quod non 
habet initium neque finem, etsi eius duratio est successiva. 
Item saepenumero aeternum vocant id, quod nos aevi- 
ternum dicimus. Sed modis illis omnibus non nisi im- 
proprie dicitur aeternitas: rationi enim aeternitatis repu- 
gnat omne prius et posterius 1 2 . 

Articulus ii. 

DE DIVISIONE TEMPORIS. 

Tempus, sicut et spatium, est vel imaginarium vel reale. 

I. Imaginarium vel absolutum est extensio vel diffusio, 
ex non interrupta serie successionum motuum possibilium , 
secundum prius et posterius constituta, considerata ut 
receptaculum vel mensura omnium successionum possi- 
bilium. 

II. Reale est extensio vel diffusio, ex non interrupta 
serie successionum motuum actualium , secundum prius et 
posterius constituta, considerata ut receptaculum vel men- 
sura omnium successionum realium. 

Tempus vero reale dividitur in internum et externum. 

1. Internum est duratio propria et intrinseca alicuius 
motus; e. g. duratio motus alicuius rotae, considerata in 
se ipsa. 

2. Externum est duratio motus extrinseca, considerata 
ut mensura, quacum tempus aliquod intrinsecum com- 


1 Cf. Pesch 1 . c. p. 174 sq. 

8 Cf. S. Thom., opusc. 44 de tempore c. 4. 

parari potest. Et illud quidem est vel generale vel par- 
ticulare : 

a) generale: duratio motus caelestis, inserviens ad alios 
motus omnes mensurandos; 

b) particulare: duratio motus alicuius particularis, in- 
serviens ad aliquos motus mensurandos: duratio motus 
horologii, e. g. 

Articulus iii. 

ENTITAS TEMPORIS DECLARATUR. 

De realitate temporis idem monendum est ac de rea- 
litate spatii, idque iisdem rationibus. Proinde: 

I. Reicienda est sententia Kantii , qui docet tempus, 
sicut et spatium, non esse nisi formam a priori menti 
inditam \ 

II. Neque audiendus est Newton, qui tempus asserit 
esse aeternitatem Dei. 

III. Neque admittendum est tempus reale esse aliquid 
a parte rei ab ipsa serie successionum motuum distinctum. 
Tempus enim, quatenus est aliquid a parte rei, est ipsa 
illa series successionum motus. Cum vero illa series suc- 
cessionum motuum compleatur per nunc praesens, per 
praeteritum, per futurum: e tribus autem his elementis 
solum nunc praesens actu sit, praeteritum vero in me- 
moria tantum servetur, futurum denique in animi exspec- 
tatione’ sit, sequitur, ut totalis ratio temporis per opera- 
tionem animi formaliter impleatur. Unde illud Aristotelis i 
a S. Docto re laudatum: «Si non esset anima , non esset | 
tempus . » 

IV. Formaliter proinde acceptum tempus est ens ra- 
tionis cum fundamento in re. Etsi enim extra animam 
exsistit series illa successionum, tamen non exsistit, nec 


1 Recole ea, quae supra (p. 333) de entitate spatii decla- 
rata sunt. 

exsistere potest in rerum natura formaliter ut capax suc- 
cessionum et mensura earum , qualis ratione reprae- 
sentatur. 

V. Tempus denique imaginarium nec ipsum ut forma 
quaedam mere subiectiva habendum est, cui nihil extra 
mentem respondeat. Habet enim suum fundamentum in 
possibilitate illa a mente humana in de pendent e , qua fit, ut 
praeter illas quae modo sunt actuales motuum succes- 
siones innumerabiles aliae esse possint. Ante enim crea- 
tionem mundi, e. g. , revera independenter a mente hu- 
mana indefinitus erat numerus momentorum possibilium, 
quibus creatio incipere potuit. 

Articulus iv. 

DE ACCIDENTE QUANDO. 

1. Sicut accidens ubi supervenit rei creatae ratione 
commensurationis quantitatis dimensivae, i. e. ratione re- 
lationis praesentiae unius partis huius quantitatis per- 
manentis ad aliam, ita accidens quando oritur ex commen- 
suratione quantitatis successivae duorum motuum et pro- 
inde definitur: accidens resultans in rebus ex eo, quod 
exsistunt in tempore et eo mensurantur. 

2. Esse autem in tempore diverso modo intellegi potest : 

Proprie dicitur esse in tempore id, quod habet tempus 

internum ita, ut aliam partem sui esse habeat in alia parte 
temporis externi, aliam in alia. Sic motus alicuius horo- 
logii est in tempore, sic etiam motus omnis localis. 

Minus proprie sunt in tempore ea omnia, quae tempus 
internum non habent et proinde totum suum esse habent 
in qualibet parte temporis, sed non totam durationem. 
Sic e. g. spiritus creati sunt in tempore, proprie vero 
in aevo. 

Omnino improprie in tempore est Deus, qui tempore 
nullo modo mensurari potest, quia in ipso nulla omnino 

mutatio, nulla successio reperitur. Non est in tempore, 
nisi ut coexsistens in coexsistente, sine ulla diffusione par- 
tium suae durationis. In ipso enim non est praeteritum 
nec futurum, sed nunc perpetuum. Rectius dicitur Deus 
esse cum tempore quam in tempore. 

CAPUT IV. 

DE TRIBUS PRAECIPUIS QUANTITATIS 
PROPRIETATIBUS. 

Quantitas omnis corporea, eo ipso quod est extensio 
quaedam, tribus praecipue insignitur proprietatibus: est 
continua, est finita, est divisibilis. De his omnibus, ut 
natura extensionis clarius perspiciatur , breviter iam est 
disserendum. 

Articulus i. 

DE CONTINUITATE QUANTITATIS. 

§ i. Notio continuitatis evolvitur. 

Quantitatem continuam diximus (p. 329) esse partium 
extra partes positionem talem, ut omnes communi quo- 
dam vinculo copulentur. 

Continuitas vero est proprietas, quae ex ipsa illa co- 
pulatione oritur. Consistit autem in eo, quod quantitas, 
quae dicitur continua, spatia, quae intra suam extensionem 
includit, ita implet, ut nullo limite in se ipsa sit distincta. 

Continuum proinde dicitur quantum extensum , quod 
nullo limite in se ipso est distinctum. Distinguunt vero con- 
tinuum perfectum et continuum imperfectum. 

Continuum perfectum illud est, quod omnia 
spatia, quae intra suam extensionem includit, per- 
fecte implet (fig. I). 

Continuum imperfectum , quod aliqua ex spa- 
tiis, quae intra suam extensionem includit, non 
Fig. 1. implet (fig. II). 

Fig. II. 


□ □ □ 



Fig. IV. 



Fig. III. 



Fig. V. 


A continuo sedulo di- 
stinguendum est conti- 
guum et distans. 

Continuum enim est 
illud, cuius partes inter 
se ita copulantur, ut ex- 
tremitates non habeant 
(extrema sunt unum) (fi- 
gura I). 

Contiguum vero illud 
est, cuius extrema sunt 
simul cum alio (fig. III). 

Distantia autem ea sunt, 
quorum extrema non sunt 
simul (fig. IV). 

Figura V repraesentat 
contiguum imperfectum. 


§ 2. Continuitatis natura et exsistentia in corporibus 
declaratur. 

Circa continuitatem quantitatis corporum nonnulla 
scientiis inferioribus non satis sunt explorata. Hinc multa 
de hac re tam obscura et salebrosa a philosophis sub- 
tiliter inquiruntur. Nobis quidem satis videbitur, si se- 
quentia ut certa statuerimus. 

i. «In omni extenso oportet esse aliquod perfecte 
continuum, quod nullum interpositum spatiolum admittit. 
Etenim si nullibi in re extensa perfectum continuum ex- 
taret, extensio re ipsa non esset, aut ex inextensis esset ; 
quod dicere cum ratione pugnat; ergo saltem ultimae 
moleculae corporis continuae esse debent. 

«Sed etsi primigeniae partes, unde extensio primo 
oritur, perfecte continuae esse debeant, sine ullo inter- 
stitio in ipsis ; pars tamen extensi ab alia parte eius inter- 
posito aliquo spatio distare potest, et de facto distat. 

Nam tum nudis oculis tum microscopiis videmus corpora 
esse plena poris, angustis nempe foraminibus atque mea- 
tibus. Id ipsum appositis experimentis colligitur ; corporum 
enim dilatatio atque contractio , absorptio extraneae ma- 
teriae sine voluminis augmento, pelluciditas , quae innu- 
meros meatus pro transitu lucis supponit , molecularum 
vibratio in sonu, in calore, in coloribus, quae vibratio 
sine molecularum aliquali distantia nequit esse, dictam 
veritatem ostendit. 

2. «Haec spatiola autem non sunt omnino vacua; sed 
subtili et tenui quadam materia replentur: purum enim 
vacuum non datur , vacuum enim perfectum nihil est . 
Praeterea, in continuis istis, quae penes nos apparent, 
una molecula agit in alteram ; sed si una distaret ab 
altera, sine ulla substantia interiecta, foret tunc actio in 
distans, quod esse non potest.» 1 

3. Cuius autem naturae sit vinculum illud, quo partes 
unum aliquod efficiunt, constabit ex iis, quae circa na- 
turam corporum dicenda sunt. 

Articulus ii. 

DE QUANTITATIS LIMITATIONE. 

Extensionem corporum illorum omnium , quae ex- 
perientia sensili sunt cognita, limitatam esse, apprime 
compertum est. Utrum vero extensio omnium omnino cor- 
porum coexsistentium sit sine limite necne, cognitione sen- 
sili immediate non apparet. Unde ex ratione quaeritur: 

Utrum detur vel dari possit quantitas infinita necne . 

Status quaestionis. Agitur hic de quantitate dimensiva 
vel corporea, non autem de quantitate virtutis. Quam 
quidem quantitatem generatim duplicem esse scimus : 
continuam scilicet et discretam. 


1 Lepidi 1. c. III, 93. 94. 

Item ex disciplinis ontologicis scimus infinitum esse 
duplex : infinitum actu et infinitum potentia *. 

Quaeritur proinde, an quantitas sive discreta sive con- 
tinua actu vel saltem potentia infinita esse possit. 

Iam vero hac in re non omnes omnium temporum 
philosophi erant concordes. 

Philosophi enim graeci, inter quos Aristoteles maxime 
eminebat, numerum actu infinitum esse asserebant. Idem, 
recentioribus temporibus, ipse Leibnizius et alii, non multi, 
affirmaverunt. 

Communis autem scholasticorum sententia tenet nu- 
merum actu infinitum et consequenter molem infinitam 
actu omnino repugnare, non autem numerum potentia 
infinitum. Cuius sententiae fautores praecipui sunt Scotus 
et S. Bonaventura. 

S. Doctor vero, Magistri sententia non leviter per- 
culsus, priore tempore dubius hac in re haesisse videtur, 
ut constat ex opusculo 23, cui titulus: De aeternitate mundi 
contra murmurantes. Alias autem, longius aetate pro- 
vectus, illam repugnantiam admisit 2 . 

Quare scholasticorum sententiam secuti, hanc ut certam 
statuimus 

Thesim. Quantitas sive discreta sive continua actu infinita 
repugnat, potentia tamen infinita optime concipitur. 

Thesis probatio per partes. I. Quoad quantitatem discre- 
tam vel numerum. 

1. Numerus actu mfinitus esse non potest. Probatur: 

a) Ex ipso conceptu numeri infiniti . Infinitum actu est id, 
quod limitem non habet in iis, quae realiter habentur. 
Proinde numerus infinitus actu ille esset, qui tot iam 
unitates actu includeret, ut crescere per additionem novae 
unitatis concipi non posset. Sed hoc revera esse non 

1 Cf. supra p. 240 et 241. 2 Cf. S. theol. I, q. 7, a. 4. 

potest. Quantuscumque enim fuerit numerus, licebit < 
unitatem ei addere. «Sit e. g. equorum alborum actu 
exsistentium numerus infinitus: proclamabunt, credo, ad- 
versarii huic numero ne unam quidem unitatem addi 
posse, cum equi omnes albi iam in illo numero contenti 
sint. Sit nunc quoque numerus equorum nigrorum, quorum 
color niger subito in album mutetur. Et iam mirabile 
dictu evenit, ut horum numerus numero infinito equorum 
alborum, qui primo aderant, addi non possit, cum numerus 
ille infinitus sit; et simul tamen addi possit, cum de nu- 
meris agatur.» 1 Ergo numerus actu infinitus repugnat. 

b) Ex absurdis , quae sequerentur. Admissa enim sen- 
tentia adversaria, sequeretur esse numerum, qui minui non 
posset, quin absurda ilico sequerentur. «Certo enim 
unum individuum demi ab illo numero posset, quo tamen 
dempto numerus neque finitus neque infinitus dici posset : 
non finitus, nam una addita unitate esset infinitus; non 
infinitus, quia alius numerus maior exsisteret.» 

Sequeretur etiam numerum determinatum se ipso esse 
maiorem. «Si v. g. decempedae numero infinitae exsi- 
sterent, numerus quoque pedum infinitus esset et nihilo 
secius decuplatus numerus decempedarum. Si infinitus 
numerus hominum esset, numerus digitorum etiam esset 
infinitus et tamen multitudinem hominum excederet. Detur 
porro singulis aureus unus et cogantur deinde omnes, ut 
suum quisque aureum in unum conferant cumulum. Quo 
facto poteruntne singuli ex illo cumulo decem aureos 
sibi accipere? Non poterunt, quia tot sunt aurei, quot 
sunt homines. Et tamen poterunt, quia numerus infinitus 
exhauriri non potest.» 2 

2. Esse autem potest numerus infinitus potentia, i. e. 
numerus a mente in infinitum potest augeri. Etenim in- 

1 Pesch, Inst. philos. nat. II (ed. 2), 95. 

2 Pesch 1. c. p. 96. 

finitum potentia est id, quod limitem non habet in iis, 
quae habere potest, etsi secundum ea, quae habet, finitum 
est. Numerus proinde infinitus potentia ille est, qui actu 
habet collectionem unitatum finitam, ad quam tamen aliae 
unitates sine fine addi possunt. Talis vero numerus optime 
concipitur, iuxta ea, quae supra diximus ; quicumque enim 
fuerit, semper ipsi licebit novam unitatem addere. 

II. Quoad quantitatem continuam vel magnitudinem vel 
molem. 

1. Magnitudo vel moles actu infinita repugnat. Probatur : 

a) Ex conceptu magnitudinis. — Si qua magnitudo actu 
esset infinita, certo aliqua intellegentia perfecta, puta 
divina intellegentia, perspicere eam posset, in eaque de- 
prehenderet mensuram quandam finitam, metrum e. g., 
infinities contineri. Numerus autem infinitus ex iis, quae 
supra dicta sunt, repugnat. Ergo et magnitudo infinita. 

b) Ex absurdis, quae sequerentur. — Longum est omnia 
quae ex contradictoria sententia sequuntur absurda vel 
breviter ostendere. Sit vero unicum exemplum: Suppo- 
namus hunc mundum corporeum esse magnitudinem actu 
infinitam et proinde infinitae longitudinis; item suppo- 
namus, in illa infinita longitudine, viam alternis kilometris 
lapidibus nigris et albis consitam. Demptis nigris kilo- 
metris, alba dici non possunt constituere longitudinem 
infinitam, quia minor est eorum longitudo quam ea, quae 
ex albis et nigris simul sumptis constituitur; et tamen 
dici debet haec longitudo infinita actu, quia constat serie 
kilometrorum alborum actu infinita \ 

2. Potest autem magnitudo a mente concipi ut infinita 
in potentia . Cum enim numerus potentia infinitus non 
repugnet, omnis moles, quantacumque est, nova quanti- 
tatis parte addita , - crescere in indefinitum, mente nostra 
concipi potest. 


1 Cf. Pesch 1. c. II, 1 1 2 sq. 

Reinstadler, Elem. philos. schol. I. 

Corollariam. Ex his sequitur, ut neque spatium huius 
mundi neque tempus reale actu sit infinitum. Potentia 
tamen utrumque infinitum esse recte dicitur, eo sensu 
quod, quantumcumque est, maius semper esse potest 

De tempore vero huius mundi uberius infra dicemus, 
ubi de tempore creationis sermo erit. 

Articulus iii. 

DE DIVISIBILITATE QUANTITATIS. 

Divisibilitatem scimus esse proprietatem illam, qua partes 
extensae et unitae separari possunt. 

Dubium quidem non est, quin continuum corpus partes 
aliquo modo (sive actu, sive potentia distinctas) 1 con- 
tineat, in quas divisione resolvi possit. 

Sed quaeri potest , qualis sit illa divisibilitas , quousque 
scilicet sese extendat in corporibus. 

Iam vero hac in re distinguendum est inter corpus 
mathematicum et corpus physicum. 

I. Corpus mathematicum quod attinet: 

i. Est divisibile in indefinitum, i. e. in partes potentia 
infinitas numero. In corpore enim mathematico non con- 
sideratur nisi quantitas, in qua nihil invenitur divisioni in 
indefinitum repugnans. Quaecumque enim quantitas quan- 
tumvis minima, dempta ope divisionis parte aliqua, de- 
crescere in indefinitum , mente nostra concipi potest. 
Quam quidem rem philosophi facili argumento geome- 
trico probant. 

Sit e. g. inter duas lineas parallelas AB e 1 CD linea 
perpendicularis M L. Ex puncto C ducantur lineae ad 
superiorem lineam AB , quae usque extendatur. Linea 
ML a lineis Ca, Cb, Cc, Cd etc. in tot dividitur 


1 De modo, quo partes in continuo insint, vide Lehmen , Lehr- 
buch der Philos. I, 21 sq. 


Digitized by Google 




DE D1VISIBILITATE QUANTITATIS. 


355 



partes, quot lineae rectae a puncto C ad lineam AB 
perduci possunt. Atqui manifestum est lineam AB in 
indefinitum augeri posse. Proinde indefinitae ad ipsam 
lineae produci possunt. Ergo linea ML in indefinitum 
divisibilis est. 

2. Sicut autem quantitas actu infinite magna repugnat, 
ita etiam quantitas actu infinite parva esse non potest, 
id quod ex eodem argumento geometrico apparet; et 
proinde nec divisio actu infinita alicuius corporis mathematici 
admitti potest . Praeterea ex tali divisione induceretur nu- 
merus infinitus actu, quem rationi repugnare vidimus. 

II. Corpus autem naturale nec potentia nec actu in 
infinitum dividi potest. Non actu , propter easdem ra- 
tiones, quibus divisionem actu infinitam corporis mathe- 
matici impossibilem esse ostendimus; non potentia , quia 
talis divisio, etsi ratione quantitatis fieri potest, ratione 
tamen specialis naturae huius corporis impossibilis est. 
Experientia enim teste, in omni corpore minimum quod- 
darti quantitatis requiritur, ultra quod divisio produci non 
potest, quin corpus pereat. 

In omni proinde divisione corporis alicuius naturalis 
ultimo deveniendum est ad partem indivisibilem, sed tamen 
extensam. 

Liber ii. 

DE ACTIVITATE CORPORUM. 

Caput i. 

DE EXSISTENTIA ACTIVITATIS CORPORUM. 

Thesis. Corpora fruuntur vera activitate physica . 

Status quaestionis. Corpora hic contendimus vere per 
se ipsa aliquem effectum producere, id quod significatur 
voce activitatis physicae. 

Thesis hoc sensu intellecta non est nisi pars quaedam 
thesis generalioris, quae de exsistentia causarum efficien- 
tium in ontologia stabilita est *. 

Adversarios proinde, ut positivistas omittamus, hic 
habemus: i. Materialistas illos, qui «mechanismum bru- 
tum» profitentes nihil in mundo esse affirmant nisi motum 
localem ab uno corpore in aliud corpus transmissum, ita 
ut nullum praeter materialem causalitatem adesse dicant. 
Est quidem, iuxta ipsos , in corporibus id, ex quo aliquid 
fit, nullum autem est corpus, a quo aliquid fiat. 2. Occa- 
sionalistas , quorum princeps est Malebranche. Hic res 
creatas effectuum naturalium non causas , sed occasiones 
tantum esse docuit: causam vero ipsorum esse Deum, qui 
ipse solus omnia ageret, positis his condicionibus 2 . 


1 Cf. Ontologia p. 303. 

2 «Une cause naturelle n’est point une cause reelle et veri- 
table, mais seulement une cause occasionnelle et qui dOtermine 
1’auteur de la nature a agir de telle et telle maniOre en telle 
et telle rencontre.» — «Je dis de plus qu*il n’est pas concevable 
que Dieu puisse communiquer aux hommes et aux anges la puis- 
sance qu’il a de remuer les corps, et que ceux qui protendent que 
le pouvoir que nous avons de remuer nos bras est une vOritable 
puissance, doivent avouer que Dieu peut aussi donner aux esprits 
la puissance de creer, d’aneantir, de faire toutes les choses possi- 

Contra hos omnes contendimus corpora habere vim, 
non creandi quidem, sed educendi ex subiecto praeexsistenti 
sive modos sive formas. 

Thesis probatio. I. Argwnento generali contra mate- 
rialistas simul et occasionalistas. 

Manifesta enim experientia evidenter constat corpora 
innumerabiles producere effectus. 

Alios in organis nostris producunt. Cum enim corpora 
cognoscimus, organa nostra realiter immutantur, id est, 
actu acquirunt aliquid, ad quod antea non erant nisi in 
potentia. Effectus autem illi, experientia testante, pro- 
ducuntur non a nobis solis , sed ab ipsis corporibus extra 
nos exsistentibus. Quae quidem evidentia, cum tam clare 
sese manifestet, ex dictis in criteriologia, reici non debet. 

Alios in rerum natura efficiunt. Producuntur enim, 
evidenti experientia teste, novae in rebus qualitates, calor, 
color, electricitas , alia multa; novae producuntur com- 
binationes chemicae, novae generantur substantiae, novae 
plantae, nova animalia. Sed haec omnia habere debent 
rationem sufficientem. Ratio vero illa sufficiens non 
potest esse motus localis simpliciter transmissus vel pas- 
sivus. Motus enim ille passivus nec rationem ipsius huius 
fieri, nec praesertim rationem diversitatis et uniformitatis 
et constantiae diversarum efformationum explicat. Nec 
esse potest solus Deus. Omnes enim homines semper et 
ubique indubie iudicant effectus illos produci a corporibus 
ut a veris causis physicis, non autem moralibus. 

Fieri autem non potest, ut haec tam firma persuasio 
falsa sit, alioquin enim Deus veracissimus, id quod 
Malebranche admittit, nos in errorem invincibilem in- 
duceret. Ergo ipsis corporibus inest activitas physica. 


bles, en un mot, qu’il peut les rendre tout-puissants» (Recherche 
de la verite, 1 . 6, P. II, c. 3, p. 574 et 576). 


Digitized by Google 


35» 


DE ACTIVITATE CORPORUM. 


II. Argumentis contra occasionalismum speciatim : 

1. Ex sapientia Dei (quam infinitam esse Malebranche 
admittit). Sapiens enim nihil frustra facit in operibus suis. 
Atqui si Deus solus omnia facit, corpora autem physice non 
agunt, multa in ipsis frustra exsistunt. Frustra e. g. corpora 
viventia aptissimis illis ad agendum organis instructa sunt. 

2. Ex falsis consectariis, quae necessario ex principio 
a Malebranche statuto defluunt. Admissa enim sententia 
Malebranchii , tota ruit certitudo nostra de exsistentia 
mundi, quem realiter exsistere, ut ens a nobis distinctum, 
non aliunde novimus nisi ex actione corporum in nobis 
sensu intimo percepta. Negata proinde veracitate huius 
conscientiae nostrae dictaminis, inducitur idealismus cum 
omnibus suis consectariis. 

Ergo corpora fruuntur vera activitate physica. 

Caput ii. 

DE QUALITATIBUS SENSIBILIBUS *. 

Articulus i. 

DIVERSAE SENTENTIAE CIRCA QUALITATES 
SENSIBILES EXPONUNTUR. 

§ i. Sententia scholastica declaratur. 

Praeter proprietates illas, quae quantitati corporeae 
omni conveniunt, quatenus est extensio , scholastici quali- 
tates nonnullas in re corporea reponunt, quibus afficitur 
quantitas , quatenus est quantitas physica talis determinati 
corporis. Cuiusmodi sunt calor, color, sonus, sapores, aliae. 

Qualitates illae, cum quantitati insint, ut est quan- 
titas huius vel alius corporis, dicuntur qualitates corpo- 
rales; quatenus vero sunt sensuum obiecta apprehendenda, 


1 De hac re cf. Pesch 1 . c. p. 48 sq. 
Mercier, Psychol. p. 132 sq. 


Lehmen 1 . c. p. 58. 

dicuntur sensilia . Quantitas autem ipsa, his sensilibus in- 
structa, quantitas vocatur sensibilis, ut opponatur quan- 
titati intellegibili vel mathematicae K Sensilia denique 
scimus alia esse propria, alia communia 1 2 * * * . 

Quorum sensilium realitatem obiectivam antiquiores 
philosophi fere omnes uno ore admiserunt usque ad Car- 
tesii tempora, qui «persuasionem, quam de realitate sensi- 
bilium quae propria dicuntur habemus, primus maiore 
cum scientiae apparatu labefactare conatus est». Exinde 
percelebris illa controversia exarsit de realitate qualitatum 
sensibilium. Qua in re sententia scholastica communiter 
haec erat: « Qualitates sensibiles corporum omnes a parte 
rei exsistunt absolute secundum eum obiectivum modum, quo 
sanis sensibus sub condicionibus naturae ordinariis a nobis 
apprehenduntur . » 8 

§ 2 . Sententiae nonnullorum recentium exponuntur. 

Sententiae Scholae circa obiectivam realitatem sen- 
silium complures ex recentioribus contradicunt, idque, 
quia «realismum illum puerilem» scientia physica invictis 
argumentis profligatum esse autumant. Putant enim disci- 
plinas physicas probare « colores esse motus vibrationis 
aetheris vel etiam corporearum particularum, qui cum 
finitimo aethere communicentur ; item calorem hoc aetheris 
vel etiam rei ponderabilis motu vibratorio absolvi ; odores 
esse particulas corporum, quae olfactus membranulas vel- 
licent; sapores esse motus papillarum organicarum; id 
autem, quod videamur nobis percipere, nihil esse nisi 
modum determinatum organis proprium, secundum quem 


1 Cf. supra p. 330. 

2 Cf. supra p. 139. — Ex dictis vero in ontologia scimus 

quoque qualitates illas , quatenus consistunt in alteratione rei cor- 

poreae, vocari qualitates patibiles (cf. Ontologia p. 283). 

8 Pesch 1. c. 

nervus opticus per vibrationes aetheris, acusticus per un- 
dulas aeris, nervi sensitivi diversis modis a rebus per- 
cellantur» Ita post Cartesium et Lockium multi ex ho- 
diernis. 

Neque desunt nostris temporibus, qui Kantii aucto- 
ritate perculsi qualitates illas nihil esse doceant nisi formas 
quasdam subiectivas, dispositiones scilicet organismo in- 
natas vel, iuxta alios, consuetudine acquisitas, quas «ener- 
gias specificas» vocant (Io. Mulier). Iuxta ipsos proinde 
qualitates sensibiles, prout sensu repraesentantur, vel nihil 
sunt extra mentem (idealistae) vel ad causam referuntur 
extra mentem nescio quam (kantiani) vel symbolum sunt 
et signum tantum rei extra mentem exsistentis , quae 
tamen cum ipsis nullam habeat similitudinem (Helmholtz) a . 

Articulus ii. 

REAL 1 TAS OBIECTIVA QUALITATUM SENSIBILIUM 
DEFENDITUR. 

Thesis. Qualitates sensibiles realitatem obiectivam habent 
extra mentem, quatenus in rebus corporeis exsistunt non solum 
virtualiter ut in causa, sed formaliter ut modi essendi realiter 
distincti a motibus corporum vibratoriis vel aliis similibus. 


1 Pesch 1 . c. 

2 «Die Gesamtheit unserer Sinne ist gleichsam die Klaviatur, 
auf der die Aufsenwelt spielt; die hier drinnen entstehenden 
Sinnesempfindungen haben mit der draufsen spielenden Aufsen- 
welt nicht die geringste Ahnlichkeit; sie sind nicht Bilder, son- 
dern Symbole fur die Gegenstande und Processe in der Aufsen- 
welt ; sie entsprechen diesen etwa so wie die Schriftztige und der 
Wortlaut dem damit bezeichneten Dinge; sie geben uns zwar 
Nachricht von den Eigentiimlichkeiten der Aufsenwelt, aber nicht 
besser , ais wir einem Blindgeborenen durch Wortbeschreibung 
von der Farbe Nachricht geben» {Helmholtz, ut refertur apud Pesch 
1. c. p. 5i et 52, not.). 

Status quaestionis. Consilium nobis non est, ut in con- 
troversiam vocemus ea, quae de vibrationibus, «oscilla- 
tionibus», aliis motibus physicis vel mechanicis vel che- 
micis, ut realiter exsistentibus , viri doctissimi docent. Ex- 
sistere enim tales motus in rebus corporeis, experientia 
evidenter comprobatum est. Neque de realitate huiusmodi 
activitatis physicae quaestio hic instituitur, cum de his 
omnibus superiore capite sufficienter dixerimus. 

Sed agitur hic de qualitatibus illis corporalibus, quas 
una cum motibus illis in re corporea exsistere, sensus 
nobis renuntiat. 

Neque praecise de qualitatum illarum causa efficienti 
hic quaeritur, sed de earum causa formali. Quaeritur 
enim, utrum qualitates illae sint formae subiectivae mentis 
vel vana simulacra, motibus corporum localibus in sensu 
producta, an formaliter extra mentem in ipsis rebus cor- 
poreis exsistant. Et ad propositam quaestionem respon- 
demus: Ea, quae nobis repraesentamus, cum colores, ca- 
lorem, alias qualitates sensibiles cognoscimus, non sunt 
mera simulacra, motu locali corporum et subiectiva activi- 
tate effecta, sed sunt modi essendi, formaliter ut reprae- 
sentantur, in rebus ipsis corporeis realiter exsistentes. 

Neque tamen contendimus qualitates corporeas, quas 
percipimus, formaliter ita exsistere in rebus, ut in ipsis 
inveniantur, qua cognitae , quasi lac albedinem suam vel 
dulcedinem sentire opinemur. Illud enim imprimis hic 
intendimus, ut ostendamus qualitates corporales esse en- 
titates in ipsis rebus corporeis ita exsistentes, ut a diversis 
motibus sint realiter distinctae nec a repraesentationibus 
nostris plane alienae. 

Thesis probatio, i. Ex natura cognitionis. — Qualitates 
sensibiles, de quibus disserimus, singulae singulorum sen- 
suum sunt obiecta propria. Ad ipsa enim primo et per 
se apprehendenda clare videmus diversos sensus esse 

natos (p. 139). Atqui in motu naturali facultatis 
iectum suum proprium error esse non potest, ut ex dictis 
in criteriologia constat (p. 133). 

Sed error esset in motu naturali sensuum ad obiecta 
propria, si qualitates sensibiles non exsisterent formaliter 
extra mentem, in rebus. Naturali enim motu sensus nobis 
renuntiant in foliis e. g. arborum non tantum inesse ali- 
quid, quod repraesentationem coloris viridis in organo 
excitet, sed ibi revera inesse colorem. Ergo qualitates 
sensiles formaliter insunt in rebus. 

2. Argumento per absurdum . — Sententia adversariorum 
omnium logice ducit ad scepticismum universalem. Quod 
satis clare iam apparet ex doctrina eorum, qui subiec- 
tivismum kantianum hac in re profitentur. Sed neque 
minore vitio laborat sententia physiologorum eorum, qui, 
cum realitatem obiectivam motuum localium admittant 
necnon ipsius extensionis corporeae, qualitates sensibiles 
symbola esse dicunt vel signa rei omnino ignotae. Neque 
enim maiore evidentia motuum illorum vel extensionis 
exsistentiam sensus nobis renuntiant quam proprietatum 
corporalium. Quare pari iure testimonium circa illas reali- 
tates erit reiciendum, si circa has qualitates nihil valere 
censendum est. Sed qui talia admittit, is ex idealismo 
subiectivo (p. 141) in scepticismum universalem logice 
deducitur 1 . 

3. Argumento negativo. — Neque ullo modo infirmari 
potest haec nostra sententia ex placitis scientiae physicae 
vel chemicae. Omnia enim, quae ex hac parte ab ad- 
versariis afferuntur , probare illa quidem possunt quali- 
tates sensibiles ex diversis motibus oriri ut e causa effi- 
cienti, vel motus illos oriri ex alteratione qualitatum sen- 
sibilium , nullo vero modo evidenter ostendunt qualitates | 
illas formaliter esse ipsos hos motus. 

1 Cf. Lehmen 1. c. p. 62. 

Scholion. Ex iis, quae circa qualitates sensibiles hucus- 
que observavimus, iam apparet, quanam ratione sint ob- 
iecta propria diversorum sensuum. Id enim, quod primo 
et per se in ipsis sensus percipiunt, non est modus , quo 
producuntur 3 sed eorum ratio formalis , qua sunt color 
vel calor, aliud quid. Circa rationem hanc formalem 
proinde sensus, quoties sub debitis exercentur condicio- 
nibus, non fallunt, bene vero errare possunt circa modum 
illum explicandum. Cuius rei veritas inde praesertim 
elucet, quod, qui harum rerum cognitione maxime sunt 
imbuti, vel ipsi firmam circa originem illarum qualitatum 
sententiam non habent. Suntne sensilia effectus quidam, 
motibus vibrationis, aliis, in re corporea producti, an 
motus illi, contra, oriuntur ex mutatione in qualitatibus 
sensibilibus viribus physicis vel chemicis producta? haec 
omnia in contentione adhuc sunt posita. 

Neque de modo hic sermo est, quo qualitates illae 
sensibus apprehenduntur: de hac enim re disputatio fit 
in anthropologia. Ex dictis vero iam colligi potest recta 
docere eos, qui rationem diversitatis qualitativae sensa- 
tionum nostrarum partim ex rerum natura partim ex ipsa 
sensuum dispositione repetunt K Sed de his omnibus 
uberius in anthropologia. 

Caput 111. 

DE FINALITATE ACTIVITATIS CORPORUM. 

Thesis. Activitas corporum talis est , ut in ipsis rebus 
anorganicis appareat quaedam finalitas intrinseca , cuius prin- 
cipium est ipsa rerum essentia vel natura . 

1 «11 faut donc chercher dans les dispositions naturelles speciales 
des puissances sensitives, aussi bien que dans la nature des choses 
exterieures la raison supreme de la diversite qualitative des sensations. 
— Si banale que cette affirmation puisse paraitre, elle est le der- 
nier mot de la psychologie des sensations» ( Mercier , Psychol. p. 139). 

Status quaestionis. Quid sit finalitas, finalitas extrin- 
seca, finalitas intrinseca, recolendum est ex iis, quae in 
ontologia (p. 309) declarata sunt. 

Exsistere revera finalitatem aliquam in hoc mundo, 
iam probavimus, ubi de exsistentia causarum finalium 
generatim in ontologia diximus \ Esse vero in rebus 
mundanis finalitatem extrinsecam, qua singularum activi- 
tates ita inclinantur, ut, dum ad proprios fines tendunt, 
aliarum rerum finibus inserviant, infra uberius ostendemus, 
ubi de forma mundi sermo erit. 

Ad finalitatem autem intrinsecam hic unice attendentes, 
contendimus in rebus corporeis singillatim inspectis appa- 
rere finalitatem quandam, quae proxime ex ipsa rerum 
natura oriatur, idque non solum in corporibus viventibus 
sed etiam in non-viventibus vel anorganicis. Immo ad 
haec ultima corpora imprimis hac thesi attendimus, cum 
de mira operationum vitalium finalitate intrinseca sermo | 
sit in anthropologia. 

Thesis probatio. Activitatem, quam in rebus anorganicis 
apprehendimus, experientia teste, eo modo scimus exer- 
ceri, ut determinatum constanter habeat effectum. Primo 
enim res ad id tendunt, non solum ut talem determi- 
natum modum essendi sibi acquirant, ut talem habeant 
formam accidentalem, ut talibus determinatis qualitatibus 
sensibilibus sint affectae, tali e. g. colore, tali duritie; 
sed etiam, ut in statu illo acquisito se conservent. Alia 
deinde corpora clare videmus in alia secundum certas 
et determinatas rationes semper agere, et vicissim alia 
ab aliis secundum certas rationes constanter appeti ; unde 
fit, e. g. , ut inter diversa corpora appareant chemicae 
quae dicuntur affinitates. Sic etiam idem corpus, debitis 
servatis condicionibus, constanter ad id tendit, ut ean- 
dem in sensibus producat impressionem, alia huiusmodi. 

1 Cf. Ontologia p. 312 sq. 

Sed huius rei debet esse ratio eaque sufficiens. Quae 
ratio non potest proxime reponi in Deo, quasi, dum 
ipse in rebus ageret, hanc vel illam directionem activitati 
suae imprimeret: talis enim suppositio nihil aliud esset 
nisi doctrina occasionalismi , quem falsum esse supra 
ostendimus. Neque sufficienter invenitur haec ratio in 
diversis motibus ab extra receptis, puta in motibus vibra- 
toriis medii, in quo corpora exsistunt. Motus enim illi 
iidem non sufficienter explicant diversorum corporum ten- 
dendas diversas, diversorum e. g. corporum diversas quali- 
tates sensibiles. 

Est proinde haec ratio in ipsa re ponenda, ibique in 
ipsa rei essentia vel natura, ut constantia huius tendendae 
sufficienter sit explicata. Quaecumque enim alia ratio 
extra naturam posita, quippe quae sit variabilis, con- 
stantiae huius ratio esse non potest. 

Dicendum proinde est in omni re corporea ipsum 
principium ultimum intrinsecum activitatis physicae, vel 
naturam, habere etiam rationem causae finalis, quatenus 
non solum activitatem producit, sed etiam inclinationem 
dat ad taliter sese evolvendum. Neque mirum, cum 
certa activitatis directio in conceptu activitatis omnis 
physicae necessario includatur *. Haec autem quae a 
natura proficiscitur inclinatio, dicitur inclinatio naturalis 
vel appetitus naturalis. 

1 «Der Grund der bestimmten gesetzmafsigen und zweckdien- 
lichen Thatigkeit der Dinge ist derselbe wie d*er Grund ihrer 
Thatigkeit tiberhaupt. Denn die Richtung' auf ein bestimmtes Ziel 
ist vom Begriffe der Kraft unzertrennlich ; erst durch diese Rich- 
tung wird es moglich, dafs die Kraft sich aufsern kann. Gerade 
dadurch unterscheidet sich ja die naturliehe Thatigkeitsweise eines 
Dinges von der von aufsen her aufgezwungenen , dafs bei dieser 
die Kraftaufserung von dem Dinge, die Richtung der Kraftaufse- 
rung aber von aufsen kommt, wahrend bei jener sowohl die Kraft- 
aufserung ais die Richtung vom Dinge selbst ist. Nun ist aber 

CAPUT IV. 

DE LEGE NATURAE. 

Articulus i. 

LEGIS NATURAE NOTIO ET EXSISTENTIA. 

I. Notio. Inclinatione illa naturali, de qua supra di- 
ximus, efficitur, ut corpora modum quendam servent 
constantem et uniformem sive in essendo sive in ope- 
rando. Modus vero ille dicitur lex naturae , quae proinde 
definitur: modus constans et uniformis , quem naturae ser- 
vant in essendo et in operando. 

Lex naturae quando speciatim consideratur in opera- 
tionibus corporum, quatenus sunt entia physica , i. e. liber- 
tate destituta, dicitur strictius lex physica , quae definitur: 
modus constans et uniformis , quem agentia physica servant 
in operando *. Saepenumero tamen eadem est legis na- 
turae et legis physicae definitio. 

II. Exsistentia. Exsistere leges naturae negari non pot- 
est nisi ab eo, qui veracitatem sensuum reicit. Manifesta 
enim experientia constat corpora tum singula tum uni- 
versa activitatem suam in iisdem circumstantiis eodem 
semper modo exercere. Sic nix semper frigescit, semper 
alba est, ignis constanter calefacit et comburit, semper 
et eodem modo in iisdem circumstantiis arbor sese nutrit 
et crescit. Quod enim de corporibus anorganicis valet, 
hoc idem observatur in viventibus, prout libertate sunt 
destituta. 


der Grund der Thatigkeit die Natur selbst. Diese ist nicht in- 
different gegen ihre Thatigkeitsweise , sondern mit der Natur ist 
ihre Thatigkeitsweise gegeben, und zwar ist sie so bestimmt, dafs 
sie der Vervollkommnung und Erhaltung des Dinges selbst und 
der Ordnung des Weltalls dient» (. Lehmett 1. c. p. 92 et 93). 

1 Cf. Logica p. 173. 

Immo non solum revera exsistere, sed etiam, pro or- 
dine mundi, qualis est constitutus, omnino necessarias 
esse videmus naturae leges. Nisi enim essent hae leges 
firmiter constitutae, homo vitam suam his in terris insti- 
tuere non posset K 

Articulus ii. 

LEGUM NATURAE NECESSITAS. 

Praenotamen. Vox naturae multiplici sensu accipitur: 

1. Sensu naturae alicuius rei individualis , et tunc de- 
finitur : principium primum (remotum) operationis alicuius 
rei. Est ipsa rei essentia, considerata non ut fundans 
to primum esse, sed ut principium operationum 1 2 . Hoc 
sensu dicimus: est secundum naturam ignis comburere 
lignum, cui admovetur. 

2. Sensu universitatis omnium naturarum creatarum 
collective sumptarum, «die Natur» ; et tunc nihil aliud est 
nisi mundus consideratus non in suo esse, sed quatenus 
est principium diversarum operationum. Hoc sensu lo- 
quuntur qui dicunt : miraculum transcendit vires naturae. 

3. Sensu auctoris naturae . Saepenumero enim ipse 
Deus dicitur Natura, utpote principium omnis principii 
operationis, ut quando dicimus: Natura omnia bene dis- 
posuit. 

Iam vero de necessitate legum naturae hic loquentes, 
ad primum huius vocis sensum animum potissimum inten- 
dimus. Neque tamen negamus idem, quod de singulis 
naturis hac de re docemus, valere etiam de universitate 
naturarum. Immo rem ita esse ultro defluet ex iis, quae 
tertio huius tractatus libro circa naturam mundi declara- 
bimus. Neque naturam individualem stricte consideramus 
prout est principium operationis, sed latius, prout est 


1 Cf. Lehmen 1. c. p. 102. 103. 

2 Cf. Ontologia p. 232. 

principium omnis entitatis, sive ipsius esse sive operari , 
secundum definitionem supra declaratam : lex naturae est 
modus constans et uniformis, quem naturae servant in 
essendo et in operando. 

Assertio /. — Leges mundi , si absolute spectantur , omnes 
sunt contingentes . Leges mundi absolute spectantur, si 
considerantur in se ipsis, abstrahendo a voluntate Dei, 
mundum libere creare volentis. Sic autem consideratae 
nobis apparent ut contingentes, i. e. tales, ut possint non 
exsistere *. Res enim , quarum sunt leges , contingentes 
sunt ipsae, clare enim videmus res mundanas ita exsistere, 
ut nullo modo repugnet eas non exsistere. Ergo leges, 
quae naturam illarum rerum supponunt, contingentes sint 
oportet *. Recte proinde dicitur : Leges naturae non sunt 
absolute necessariae 8 . 

Assertio //. — Ln hypothesi exsistentiae mundi quaedam 
leges sunt metaphysice necessariae , quaedam non . Meta- 
physice necessarium vocamus id , cuius oppositum est 
metaphysice impossibile, utpote absurdum 1 2 * 4 . Iam vero 

i. Quaedam sunt leges naturae metaphysice neces- 
sariae, in hypothesi exsistentiae mundi. Tales enim sunt, 
ut cuique facile apparet: 

a) leges, quae ftmdantur in constitutione essentiarum: 
qualis est lex, secundum quam homo constat anima et 
corpore ; 

b) vel etiam omnes leges, quae fundantur in proprie- 
tatibus necessario defluentibus ab essentia; talis est lex, 
secundum quam ignis natura instruitur, ut comburere 
possit , habeat potentiam comburendi, sicut in homine 


1 Quid sit necessarium, quid contingens, recole ex dictis in 
Ontologia p. 239 et 240. 

2 Haec veritas clarius apparebit ex iis , quae circa naturam 

mundi tertio libro dicturi sumus. 

8 Cf. Ontologia p. 239. 4 Ibid. p. 223. 

lex, secundum quam intellegere potest, habet potentiam 
intellegendi. 

2. Metaphysice tamen non sunt necessariae leges 
omnes aliae, quae fundantur in condicionibus et adiunctis, 
quae a rerum essentia non necessario fluunt, sed esse et 
non esse possunt, vel aliter esse possunt. Quales sunt 
leges, quae fundantur in exercitio potentiarum creatarum 
vel in relatione coexsistentiae aliorum corporum, et proinde 
leges omnes, quae fundantur in relationibus cum spatio. 
Nulla enim invenitur repugnantia in conceptu in eo, quod 
rebus in exsistentia manentibus hae leges deficiant. Sic 
ignis bene concipitur ut ignis, etiamsi non exurit, mar- 
tyres. Item quod sol vel terra moveatur, quod homo sit 
in tali vel tali loco, non necessario defluit ab eorum 
essentia, neque proinde lex, secundum quam sol modo 
constanti movetur, secundum quam homo semper est in 
loco, metaphysice necessaria dici potest. 

Assertio III. — Multae sunt leges mundi , quae non nisi 
physice sunt necessariae. Sequitur huius rei veritas ex al- 
tera parte secundae assertionis et ex legitima inductione. 
Experientia enim scimus multos esse in rebus mundanis 
essendi et agendi modos, qui ex instituto ordine naturae 
constantes perseverant atque iidem. Sic enim videmus 
omne corpus esse necessario in loco, sic planetas scimus 
ab ortu ad occasum necessario moveri, sic ignem ex- 
perimur necessario, debitis servatis condicionibus, lignum, 
cui admovetur, comburere, alia huiusmodi. Res illas aliter 
se habere repugnat quidem ex defectu causae physicae, 
quae illas aliter ordinare possit , non autem repugnat in 
conceptu \ 


1 Cf. Lepidi 1. c. III, 275 sq. 


Reinstadlcr, Elem. philos. schol. I. 

LIBER III. 

DE CAUSIS SUPREMIS MUNDI CORPOREI. 

Caput i. 

DE NATURA MUNDI CORPOREI. 

Sectio i. 

DE NATURA CORPORUM, PROUT SINGILLA TJM 
CONSIDERANTUR. 

Articulus i. 

DIVERSAE SENTENTIAE CIRCA CONSTITUTIONEM 
CORPORUM EXPONUNTUR. 

PRAENOTIONES. 

Corpora ex pluribus coalescere experientia constat. 
Omnia possunt dividi in partes, et alia quidem non nisi 
in partes eiusdem naturae ac totum, ut ferrum, argentum, 
hydrogenium ; alia vero nmhaque in plures naturas di- 
versas, quarum compositione constituuntur. Priora dicuntur 
corpora simplicia , altera vero corpora composita. 

Quae quidem corpora composita ita quandoque ex plu- 
ribus coalescunt, ut componentia et ipsa^sint composita. 
Iam vero cum propter repugnantiam numeri actu infiniti 
progressio infinita dari non possit, ultimo deveniendum 
erit ad aliquid, quod in alias naturas resolvi non possit. 
Principia autem illa, ex quibus primo res corporea in- 
trinsecus componitur et in quae ultimo resolvitur, dicuntur 
elementa . Elementa proinde in alia corpora diversae na- 
turae resolvi non possunt, etsi ratione quantitatis in partes 
eiusdem naturae ac elementum dividi possunt. Atomus 
vero est minutissima pars elementi, quae ratione suae sub- 
tilitatis est insecabilis, vel, ut aiunt chemici, atomi sunt 
ultimae partes homogeneae, in quas corpora chemice simplicia 
analysi permutativa resolvi possunt. 

Ultimae denique corporum particulae homogeneae, quae 
physice, i. e. motibus physicis, porro dividi non possunt, 
etsi chemice 1 2 * * * * * 8 dissolvi possunt, dicuntur moleculae * Atomi 
proinde corporum simplicium bene distinguendae sunt 
ab eorundem corporum moleculis. Moleculae enim illae 
non ex una tantum, sed ex duabus etiam vel pluribus 
atomis componi possunt 

Quibus declaratis, quaeritur hic, quid sint elementa illa 
prima, ex quorum unione vel compositione corpora effi- 
ciuntur; utrum atomi sint ultimum corporum sive sim- 
plicium sive compositorum principium, an ipsae quoque in 
alia principia resolvantur; utrum maneant in composito 
incorruptibiles, quales sunt in se ipsis, sicut litterae in 
syllabo et notae in musica, an in corporibus compositis 
propriam naturam exuentes transformentur ita, ut ex ipsis 
nova inde efficiatur substantia, quae cum nullo ex ele- 
mentis specie conveniat. Quidquid denique est de statu 
atomorum in diversis corporum combinationibus, quaeritur 
praesertim, utrum ex earum combinationibus substantiale 
quid efformetur necne, et quomodo haec immutatio fiat. 

Triplex autem hac in re adest sententia : dynamisvius , 
atomismus, hylemorphismus sive systema materiae et formae 
(Zh] y |xop9^). Scholasticorum hoc ultimum systema dicitur 
etiam physicismus. 


1 Quid sit motus physicus, motus chemicus, recole ex iis, quae 
supra p. 229 declarata sunt. 

2 Ein Molekul ist das kleinste Teilchen einer Verbindung oder 
eines Elementes, welches im freien Zustande existieren kann. . . . 

Atome sind die unteilbaren Bestandteile der Molektile. Sie sind 
die kleinsten Teilchen der Elemente, welche an chemischen Reak- 

tionen teilnehmen. Sie sind zum grofsten Teii unfahig, im freien 

Zustand zu existieren, und finden sich im allgemeinen mit andern 

Atomen derselben Art oder anderer Art verbunden ( Ira Remseti, 

Theoretische Chemie p. 37). 

8 Cf. Pesch 1 . c. I, 17 sq. 

§ i. Dynamismus exponitur. 

Dynamistae docent prima elementa corporum esse 
substantias simplices , indivisibiles, inextensas , incorrupti- 
biles, vires quasdam ( 36 vajju;), quarum natura consistat in 
continuata quadam motione. Duplici vero vi substantias 
illas esse praeditas: vi scilicet attractionis , qua ima sub- 
stantia alteri uniatur, et vi repulsionis , qua una substantia, 
dum ab alia trahitur, certo spatii intervallo distans collo- 
cetur. Corpora deinde ex elementis inextensis fieri extensa 
ex ipsa illa attractione et repulsione elementorum. Diver- 
sitas denique corporum iuxta recentiores dynamistas oritur 
ex virium vibratione, quae pro varia explicatione virtutis 
attractivae et repulsivae diversa sit. 

Systema illud a Pythagora inventum , a Leibnizio di- 
stincte primum propositum, sed postea reiectum, a Bosco- 
vichio S. J. (1711 — 1787) emendatum et explicatum, a 
Kantio absolutum est. Cum ^autem Leibnizius prima illa 
rerum principia monades vocaret, haec hypothesis etiam 
monadismus est dicta l . 

§ 2. Atomismus exponitur. 

Duplex distingui potest atomismus : atomismus mecha- 
nicus vel extremus, et atomismus physicus vel chemicus 
sive moderatior. 

I. Atomismus mechanicus vel extremus . — Huic systemati 
qui sunt addicti, corpora omnia docent constitui atomis 

1 Longum est diversas diversorum illorum philosophorum sen- 
tentias referre. Qui plura de hac re desiderat, adire potest Pesch 
1. c. I, 366 sq., item Lehmett 1. c. II, P. I, 124 sq., ubi de monadibus 
haec habet: «Den Monaden legt er (Leibniz) nicht nur Thatig- 
keit, sondern auch Leben bei, und zwar das sinnliche, durch Er- 
kennen und Begehren sich bethatigende Leben. Ja jede einzelne 
Monade , ais einfache Substanz , hat eine wenn auch nur dunkle 
Erkenntnis des ganzen Weltalls.» 

vel corpusculis, quae sint a) extensa quidem, sed omnino 
indivisibilia ; b) distincta et vacuis intervallis inter se sepa- 
rata; c) omnis activae virtutis expertia; d) immutabilia , 
eo sensu quod mutari non possint nisi quoad motum 
localem, quem passive recipiant. «Hisce atomis omnia 
corpora conflata esse volunt, ita ut cum moleculae tum 
corpora molis maioris nihil sint nisi cumuli atomorum 
aliter atque aliter dispositarum, omnesque quae appareant 
substantiarum generationes et corruptiones nihil sint nisi 
atomorum in alia loca commigrationes. Has igitur quas 
diximus transmutationes omnes, omnes corporum struc- 
turas atque adeo totius mundi conformationes solo motu 
locali, quo corpuscula forte fortuna circumferuntur, ex- 
plicare praesumunt, ita ut, quidquid in ingenti hac rerum 
universitate fieri accidat, aliud non sit nisi maior vel minor 
atomorum velocitas vel motus hoc illove modo modifi- 
catus.» 1 

Haec materialistica sententia perantiqua est. Nostris 
vero temporibus fautores praecipuos habuit L. Feuerbach, 
L. Blichner 2 , Chr. Wiener, E. Hackel. 

II. Atomismus chemicus vel physicus vel etiam moderatior. 
— Moderatiores atomistae docent atomos esse substantias 
incorruptibiles , indivisibiles , sed tamen extensione triplici 
ac vi resistendi praeditas. Ex earum cohaesione et affini- 
tate chemica fieri corpora, ipsas autem in composito fla- 
turali manere actu 3 utpote ex sua natura incorruptibiles, 
ita, ut corpora composita non sint nisi synthesis quaedam 
plurium substantiarum, quae actu perseverent ac certis 
definitis legibus invicem combinentur. Synthesis vero 
illa analysi chemica destrui potest. 

Fautores huius sententiae ea omnia, quae de exsi- 
stentia et combinatione atomorum in chemia docentur, 


1 Pesch 1 . c. I, 326. Cf. cum eis, quae supra (p. 356 sq.) de 

«mechanismo bruto» diximus. 2 Scripsit: «Kraft und Stoff». 

non solum vera esse profitentur, sed etiam sufficere ad 
ultima principia corporum constitutiva explicanda. Proinde 
ad rem altius perscrutandam animum non adducunt. 

§ 3. Hylemorphismus exponitur. 

I. De duplici corporis omnis elemento constitutivo. — Se- 
cundum doctrinam scholasticam corpus omne duplici con- 
stituitur principio substantiali: materia prima et forma 
substantiali. 

Materia prima est substratum quoddam ex se omnino 
indeterminatum , quod idem est in omnibus corporibus idem- 
que quantitative semper permanet sub omnibus cor- 
porum transformationibus , quod in se nullam habet 
ex iis determinationibus, quas in corporibus deprehen- 
dimus, sed tamen est in potentia recipiendi qualemcumque 
ex iis. 

Forma substantialis est entitas illa, vel comprincipium, 
quo materia prima ex se ad multa indifferens determi- 
natur, ut sit talis vel talis actus, ad quem non erat nisi 
in potentia. 

Sic in aqua distinguitur substratum quoddam, quod 
potest esse aqua, oxygenium, hydrogenium, alia multa; 
et entitas vel actus, quo fit, ut substratum illud sit aqua 
neque hydrogenium, vel oxygenium, vel aliud quicquam. 

Qua compositione ex partibus essentiae constitutivis 
substantia corporea distinguitur a substantiis spiritualibus, 
a spiritibus, qui sunt actus vel formae immunes a com- 
positione ex potentia illa subiectiva receptiva, «sunt in- 
trinsece independentes a materia». Tales sunt angeli, 
talem etiam in anthropologia ostendemus esse animam 
humanam. Habent quidem formae illae creatae poten- 
tiam admixtam eo sensu , quod de potentia obiectiva 
transierunt ad actum essentiae, vel etiam eo sensu, quod 
ex actu essendi ad potentiam obiectivam vel meram possi- 

bilitatem transire possunt, non autem taliter sunt in po- 
tentia , ut possint fieri aliud in ordine actualium 

Iuxta scholasticos proinde omne corpus est actu vel 
formaliter tale corpus determinatum, potentia vero vel 
virtualiter , aliud corpus. Sic aqua actu et formaliter est 
aqua, potentia tamen vel virtualiter hydrogenium et oxy- 
genium; et vicissim: oxygenium et hydrogenium sunt 
formaliter oxygenium et hydrogenium, virtualiter autem 
aqua. 

II. De corporum efformatione . — Quae cum ita smt, 
scholastici docent sub influxu agentium naturalium, in hoc 
mundo corporeo, novas continuo formas ex potentia ma- 
teriae educi, vel novas generari substantias ex corruptis 
aliis corporibus: « generatio unius est corruptio alterius ». 
Generationem vero illam et corruptionem sic explicant: 
Generatio est productio alicuius substantiae per educ - 
tionem novae formae ex potentia materiae 1 2 . Aqua e. g. 
cum generatur, educitur quidem ex nihilo sui, i. e. ex 
nihilo suae formae (aquae), quae antea non erat actu ; sed 
non ex nihilo subiecti, i. e. non ex nihilo praeexsistentis 
materiae, educitur enim ex materia induta forma oxygenii 
et hydrogenii. Qua quidem ratione generatio distin- 
guitur a creatione , quae est: eductio totius substantiae ex 
nihilo sui et subiecti. 

Corruptio vero est: transitus alicuius corporis ex esse 
ad nihilum sui, sed non subiecti. Sic, e converso, ut 
exemplo utamur quo supra, cum ex aqua fit hydro- 
genium et oxygenium , aqua transit ad nihilum sui , i. e. 
ad nihilum formae aquae, non autem ad nihilum sui et 


1 Quid sit potentia obiectiva, potentia subiectiva eaque recep- 
tiva, recole ex iis, quae supra (p. 221 et 222) declarata sunt. 

2 Haec est generationis in sensu lato definitio; stricte enim 
generari dicitur de viventibus ; sed de hac generatione sermo erit 
in anthropologia. 

subtecti, quia remanet in potentia sui substrati, quod iam 
exsistit sub forma hydrogenii et oxigenii. 

Quod si transiret ex esse ad nihilum sui et subiecti, 
ita ut nihil eius remaneret in ordine actualium eius motus 
ad non-esse, diceretur anmhilatio , quae definitur : transitus 
totius substantiae ex esse (in ordine actualium) ad non-esse. 

III. De condicione atomorum in transformationibus vel 
in ipsis compositis substantialibus. — Scholastici nihil ne- 
gant de iis, quae recentes chemici docent circa exsisten- 
tiam atomorum et diversas quas ineunt combinationes. 
Leges ab ipsis stabilitas omnes admittunt, negant vero 
haec scientiarum placita sufficere ad quaestionem de ultimis 
corporum principiis solvendam. Requiritur enim iuxta ipsos 
in omni corpore principium quoddam, quo fit, ut atomi 
talem vel talem ineant et conservent combinationem, tali 
vel tali praeditae sint motu locali, alia huiusmodi. Quod 
quidem principium contendunt esse aliquid substantiale. 

Naturam vero atomorum quod attinet, in eo, contra 
atomistas chemicos, fere omnes scholastici conveniunt, 
quod contendunt atomos corporum simplicium, combina- 
tione perfecta, in corporibus compositis non formaliter 
sed virtual iter tantum manere : « virtute manent ». Ad ex- 
plicandum vero sensum huius vocis in multas abeunt sen- 
tentias l . Utrum enim realitates illae, quae in elementis 
munere formarum funguntur, ad novae rei generationem 
totae corruant necesse sit (S. Thomas), an formae tantum 
rationem amittant, cum forma nobilior extrinsecus oriatur 
(Albertus Magnus) : ab ipsis hylemorphismi fautoribus in 
contentione ponitur. Cuius ultimae sententiae «vis in eo 
est praecipua, ut id, quod est forma in elementis, manere 
dicatur , non tamen eo modo , quo est in elementis , puta 
ut forma. Hoc ut exemplo (quod sane non omni ex 
parte cum re, de qua agitur, convenire videatur) illu- 


1 Cf. Pesch 1 . c. I, 289. 292. 301 sq. 

stremus, cum ex triangulo, addito altero triangulo, qua- 
drata figura fit, limes triangula separans amoveri debet, 
non tamen id , quod illo limite claudebatur. Vel cum 
murus altius extollitur, quae summa in eo fuerunt, ma- 
nent realiter, sumina non manent. Ita formae elemen- 
torum, cum in composita immigrent, formarum rationes 
exuere putandae sunt, cum iam non ultimam determina- 
tionem dent internam.» 1 

Articulus ii. 

DIVERSAE SENTENTIAE CIRCA CONSTITUTIONEM 
CORPORUM AESTIMANTUR. 

§ i. Aestimatur dynamismus. 

I. Dynamismus nullo nititur fundamento. Etenim: 

1. Nullo modo experientia sensuum nititur; monades 
enim vel vires illas nemo umquam vidit. 

2. Ratione deinde nullo argumento probatur. Ex eo 
enim, quod attractiones et repulsiones in corporibus fieri 
constat, recte quidem concludimus esse in ipso principium 
quoddam, a quo actiones illae procedunt; nullo modo 
vero erui potest illud principium esse aliquid simplex, in- 
extensum, quale dynamistae ipsum describunt. Unde, 
quod gratis affirmatur, gratis potest negari. 

II. Dynamismus repugnantia docet . Si quidem negat 
realitatem extensionis, quam evidenter ut realem percipimus 
ope sensuum externorum. Neque enim concipitur, quo- 
modo ex inextensis primis corporum principiis extensio 
fieri possit. 

Quod si dynamistae contendunt corpora fieri extensa 
ex eo, quod inextensa illa prima elementa, certis spatiolis 
inter se vi repulsiva distantia, vi attractiva sese attrahentia, 
exhibent sensibus id, quod extensum vocamus, absurdum 


1 Pesch I. c. p. 303. 

docent. Nam eo ipso admittunt esse distantiam , quae 
nulla sit realitas ; dicunt enim inter entia illa, quae mutuo 
sese attrahunt et repellunt, nihil exsistere. Sed distantia, 
quae nulla sit realitas, repugnat; mensuratur enim di- i 
stantia, nihilum vero mensurari non potest. 

Conclusio : Dynamismus reidendus est ut sententia certo 
falsa. 

§ 2. Aestimatur atomismus. 

I. De atomismo extremo vel mechanico. 

i. Atomismus extremus est hypo thesis inanis , quia multa 
eorum, ad quae explicanda supponitur, nullo modo ex- 
plicat. 

Non explicat phaenomena psychica corporum viven- 
tium. Actiones enim immanentes toto genere differunt 
a motibus mechanicis, qui non sunt nisi transeuntes, id 
quod clare apparebit ex iis, quae in anthropologia circa 
motum vitalem observabimus. fl 

In corporibus autem sive viventibus sive non viven- 1 
tibus non explicat: i 

a) finalitatem intrinsecam , qua singula corpora praedita i 
sunt. Motus enim passive receptus vel nullam vel ad ! 
summum extrinsecam tantum finalitatem communicat. Nec 1 

b) rerum et legum constante/n et certam diversitatem . 
«Atomi enim aut eiusdem dicuntur substantiae et speciei 
et habebunt eundem motum naturalem, nec ulla xat&o 
assignatur, unde mirabilis illa ordinata oriatur diversitas, 
quae in motibus naturalibus inest ; aut diversae dicuntur 
substantiae specieque distinctae, et nulla huius ipsius di- 
versitatis ratio afierttrr, cum nulla atomismus ponat prin- 
cipia formalia, e quibus ea ullo modo deduci possit.» 1 Nec 

c) constantem modum essendi, quem communi hominum 
consensu corpora specifice diversa naturaliter acquirunt j 

1 Cf. Pesch 1 . c. I, 329. 

et servant. Nullam enim atomistae afferunt rationem, 
propter quam atomorum turbulentus grex in illam potius 
partem quam in aliam ruat, in illum potius quam alium 
aggregationis statum incidat. Hoc casu forte factum esse 
dicunt. Sed «casus» vox est inanis, quae nihil explicat. 

Etsi autem atomistis dare vellemus atomos casu in 
talem vel talem aggregationis statum occurrere potuisse, 
tamen rationem sufficientem permanentiae huius status non 
explicant. «Hamis certis uncisque», inquiunt, «atomi in- 
structae sunt, quibus certa cum firmitate inter se copu- 
lantur» ! Sed nemo est, qui non videat, quam inepte 
haec omnia sint excogitata. 

2. Atomismus extremus est hypothesis absurda , quia ab- 
surde docet atomos vacuis intervallis inter se separari, 
immo per vacua illa spatiola fieri transitum motus 1 

Conclusio: Atomismus extremus est hypothesis omnino 
reicienda. 

2. De atomismo moderatiore . 

1. Atomismus moderatior in multis cum experientia 
optime concordat, in iis scilicet, quae docet circa exsisten- 
tiam atomorum extensarum motu mechanico vel chemico 
praeditarum. Sed haec doctrina a sententia scholasti- 
corum nullo modo differt. 

2. Quoad doctrinam vero propriam , qua moderatiores 
atomistae tenent prima elementa corporum esse omni 
compositione carentia et in diversis compositis eandem 
servare naturam, haec sine studio partis statui possunt: 

a) Haec sententia nullam potest sibi certitudinem vindi- 
care . Etenim atomos esse substantias omni compositione 
(etiam materiae et formae) carentes neque sensibus neque 
deductione rationis apparet: non sensibus, qui naturam 
illarum atomorum perspicere non possunt; non ratione, 
nam ratio, quamvis dictet ultimo tandem deveniendum 
esse ad elementa non composita, tamen non dicit haec 

ultima principia esse substantias completas, 
ulla compositione in natura actu exsistaiit per se, ut ato- 
mistae volunt. 

Eadem ratione certo non constat atomos in corpore 
composito actu manere secundum eandem naturam, quam 
antea habebant; immo si ad diversitatem proprietatum 
hydrogenii, oxygenii, aquae e. g. attendimus, ratio non 
leviter inclinatur ad concludendum atomos hydrogenii 
naturam aliam induere in aqua. 

b) Praeterea, id quod maxime notandum est, atomis- 
mus chemicus quaestionem de ultimo atomorum principio non 
attingit. Neque enim rationem intrinsecam ostendit, propter 
quam atomi in diversis corporibus diversas explicent 
vires, diversis praeditae sint motibus K 

c) Neque tamen contendi potest hanc sententiam evi- 
denter repugnare rationi, vel experientiae aperte contra- 
dicere. Etsi enim certum est mutationes virium et pro- 
prietatum praesupponere diversum modum essendi in re, 
a qua dimanant, tamen, num modus iste essendi diversus 
tantus esse debeat, ut necessario praesupponat mutationem, 
quam scholastici admittunt, evidenter non apparet. Immo 
probabilitatem aliquam habet illa hypothesis, quia multa 
facta commode explicat, nullo certo experimento aperte 
contradicit, modum explicandi essentiam corporum sim- 
plicem admittit 1 2 . 

Concludendum ergo est systema atomismi chemici ratione 
quodammodo probari 3 sed quia non sufficere videtur ad 
omnes substantiales novitates explicandas , ipsum mentis as- 
sensum non necessario ad se trahere; immo quia de ultimo 
corporum principio non quaerit , systema scientificum quidem, 
non tamen vere philosophicum esse indetur . 

1 Cf. Lehmen 1. c. p. 140 et 141. 

2 Cf. Lepidi 1. c. III, 76 sq. 



Digitized by Google 


DIVERSAE SENTENTIAE AESTIMANTUR. 38 1 

§ 3. Aestimatur hylemorphismus. 

I. Sententia scholastica circa constitutionem corporum 
magis consentanea est modo loquendi Ecclesiae veritates fidei 
definientis, item ipsis veritatibus fidei christianae videtur 
esse conformior. 

II. Nullo modo tamen ad fidem pertinet , immo contro- 
versiam de natura corporum inter catholicos agitatam 
Pius IX liberam declaravit eamque doctrinas mere philo- 
sophicas respicere, super quibus catholicae scholae di- 
versas sententias sequuntur ac sequi possunt; quoniam 
suprema Ecclesiae auctoritas numquam pro altera iudicium 
tulit, quod alteram excluderet. 

III. Propugnata est haec sententia a philosophis prae 
ceteris praestantissimis , quales sunt Aristoteles, Albertus 
Magnus, S. Thomas, S. Bonaventura, Scotus, Suarez, 
qui hanc sententiam dogma philosophicum dixit, ipse 
denique recentiorum omnium philosophorum clarissimus 
Leibniz. 

IV. Cum omnibus recentium chemicorum placitis compo?ii 
potest . Id enim, quod observationibus physicis chemicis- 
que detegitur, non ipsa substantia est, sed qualitates 
corporales sunt. Doctrina vero circa qualitates illas pro- 
cessusque chemicos a viris scientiarum peritis tradita 
scholastici utuntur ad conclusiones suas eruendas circa 
ipsam substantiam, de qua chemici, ut chemici, nihil 
docent. Quatenus vero chemici aliqui, philosophorum 
more, de ipsa constitutione corporum agunt, eorum auc- 
toritas in tantum valet, in quantum sunt philosophi, non 
autem in quantum sunt chemici. 

V. Valorem denique conclusionum scholasticarum quod 
attinet : 

1. Contra dynamistas, certum est in omnibus corporibus 
vel in ipsis elementorum atomis admittendum esse principium 
quoddam materiale , i. e. principium entitatem corporis 

diffundens per spatium (principium passivitatis et poten- 
tialitatis). Agere enim sequitur esse. Atqui physica et 
chemia testantur corpora omnia naturaliter activitatem 
exercere, quae in spatio sit diffusa atque extensa. Ergo 
principium, a quo activitates illae procedunt, extensum sit 
oportet, in ipsa sua entitate. 

2. Contra atomistas praesertim, item certum est in 
omnibus corporibus admittendum esse principium quoddam 
formale , quo scilicet fit, ut corpus sit taliter vel taliter 
determinatum. Hoc enim omnino requiritur ad declaran- 
dam rationem sufficientem finalitatis intrinsecae rerum, 
et legum constantis certaeque diversitatis, item rationem 
constantis modi essendi, quem corpora specifice diversa 
naturaliter acquirunt et servant. 

Ratio enim illa sufficiens: 

a) non invenitur in atomis casu nescio quo passive 
motis (p. 357); 

b) neque invenitur in condicionibus medii, in quo 
versantur corpora*, constat enim, mutatis saepenumero 
his condicionibus, in eodem corpore eandem servari con- 
stantiam activitatis processus , item videmus in iisdem 
medii alicuius condicionibus diversos esse diversorum cor- 
porum specierum modos essendi et activitatis evolutiones ; 

c) neque in ipsa causa prima vel Deo invenienda est. 
Est in ipso quidem haec ratio, sicut aliae omnes, ultimo 
ponenda ut in causa extrinseca. Sed hic non quaeritur 
de ultimo fundamento externo, sed de ratione sufficienti 
immediata huius finalitatis et constantiae, et hanc ratio- 
nem sufficientem non esse Deum sufficienter constat ex 
iis, quae supra (p. 357 et 358) contra occasionalismum 
diximus. 

Est proinde ratio illa in ipsa constitutione corporis 
ponenda. 

Hic autem sufficienter non invenitur in condicionibus 
combinationum atomorum vel in atomis specialibus viribus 

praeditis. Quaestio enim praecise ponitur circa prin- 
cipium ipsum illarum condicionum et diversarum com- 
binationum. Quaeritur enim, quaenam sit ratio sufficiens, 
propter quam haec omnia ita sint constituta, ut tam con- 
stanter viribus suis ad talem finalitatem vel ad talem mo- 
dum essendi conservandum conspirent. 

Haec autem quaestio aliter sufficienter solvi non 
potest, nisi ut admittamus esse in omni corpore prin- 
cipium quoddam fundamentale, a quo omnes partes ha- 
beant, ut sint taliter vel taliter constitutae, et a quo omnes 
huius corporis vires, quasi ab unico fonte profluentes, 
ad unum finem dirigantur. Quod quidem principium vo- 
camus formam. 

3. Item certum est principium materiale in corporibus 
realiter distingui a principio formali. 

Principium enim illud, quo fit, ut corpus sit diffusum 
per spatium, dividi , destrui , dilabi possit, non potest esse 
re idem ac principium, cuius activitate idem corpus per 
partes diffusum, destructibile, divisibile, communi quodam 
vinculo in suo esse formali simul constringitur. Nam haec 
omnia ita sibi opponuntur, ut non nisi inter duas res ex- 
sistere concipi possint. Unum enim et idem principium 
physice simplex, i. e. compositione ex partibus physicis 
immune \ non potest esse principium suae divisibilitatis 
et destructionis simul et principium suae unitatis et per- 
manendae in esse. Quod ex eo maxime elucet, quod 
illud principium diffusionis et divisionis manet sub di- 
versis transformationibus, cum forma ab ipso separetur. 
Corpus enim, quod transformatur, non annihilatur. Sed 
quae separari possunt, haec certo inter se realiter distin- 
guantur oportet 1 2 . 


1 Cf. Logica p. 181. 

2 Cf. Pesch 1 . c. I, 206. Haan , Philos. nat. p. 200 et 201. 
Lehtnen 1. c. p. 152 sq. 

Praeterea, «in quo atomici frustra desudant, cur di- 
visionis certi denique fines esse debeant, optimas haec 
sententia significat rationes. Asseverant enim physici 
corpus in infinitum dividi non posse. Sed si materia non 
realiter a forma distingueretur, i. e. nisi in corpore na- 
turali inesset quiddam, quod, ut ex se est inextensum, 
ita impedit, ne materia (quae ex se semper aliquam ex- 
tensionem exigit) sit in potentia ad extensionem quam- 
libet omni exsistente minorem, ratio significari non posset, 
cur corpus in infinitum divisibile negetur. Numquam 
enim, quod exigit extensionem, ab extensione quantumvis 
minima ex se abhorrere potest.» 1 

4. Certum denique est entitates illas realiter distinctas 
esse entitates substantiales . 

Sunt enim partes ipsius esse corporis, quod concipi 
debet ut substratum ultimum omnium virium et proprie- 
tatum corporis, nisi in processum in infinitum nos abripi 
patiamur. 

5. Utrum vero materiae et formae natura omnino 
talis sit, qualem ipsam scholastici describunt (p. 376), 
ita ut in corporibus compositis atomi elementorum nonnisi 
virtualiter et in potentia materiae maneant necne, omnino 
certo non constat , quia, ut supra (p. 380) monuimus, non 
evidenter apparet sententiam atomistarum moderatiorum 
evidenter rationi repugnare. Multo tamen probabilior hac 
in re est sententia scholasticorum. Res enim corporeas 
altius perscrutatur: quia de ratione sufficienti ipsarum 
condicionum diversarum atomorum combinationum , et 
de ratione specialium diversarum atomorum virium in- 
quirit, quam quaestionem atomismus moderatior tacite 
praetervolat. 

Praeterea principia illa a physicis praeclare stabilita 
de constantia materiae et de constantia energiae in cla- 

1 Pesch 1 . c. I, 209. 

riore luce collocat l . Melius deinde explicat omnes sub- 
stantiales novitates naturae, e. g. diversitatem virirnn et 
proprietatum aquae eiusque elementorum, oxygenii scilicet 
et hydrogenii, antequam combinantur. 

Philosopho denique christiano dignior est, cum dogmata 
nonnulla christiana melius explicet. 

Quae cum ita sint, nostram hanc facimus P. Lepidi 
conclusionem: « Peripateticam sententiam ut verisimiliorem 
propugnamus, utpote quae rationabilius tutiusque respondeat 
animo quaerenti de modo , quo mutationes et compositiones 
substantiales in natura fiunt \ Eam autem tamquam sen- 
tentiam omnino certam , quae animum ab omni formidine 
liberet , defendere non audemus .» 2 

Articulus iii. 

HYLEMORPHISMUS UBERIUS EXPLICATUR. 

§ 1. De natura principiorum corporum singillatim 
acceptorum. 

Materia et forma, de qua hucusque sermo erat, est 
materia prima et forma substantialis. Circa earum na- 
turam scholastici haec docent: 

I. Quoad materiam. — 1. Materia prima est potentia 
pura, quia nullam habet ex iis determinationibus (actibus), 
quas in natura rerum videmus, sed est in potentia re- 
cipiendi omnes. Sic autem negative eam Aristoteles recte 


1 « Principe de la conservation de la masse. Si Ton considere 
un syst&me de corps compl&tement isol£ , quelles que soient les 
transformations qui se produisent a Tint^rieur du systeme , la 
masse totale reste rigoureusement invariable. — Principe de la con- 
servation de fenergie. Si Ton considere un syst&me de corps 
comf)l&tement isol6, la somme de l’£nergie actuelle et de Tenergie 
potentielle est constante, quelles que soient les transformations 
subies par le syst&me» ( Gauthier , Legons de chimie). Cf. Mercier > 
Psychologie p. 35. 2 Lepidi 1 . c. III, 80. 

Reiustadle r, Elem. philos. schol I. 25 

definit: id, quod neque est quid, neque quantum, neque 
quale , neque aliud eorum, quibus ens determinatur. 

2. Illa autem potentia pura non est mera possibilitas 
vel potentia obiectiva 1 , sed est ens reale exsistens in 
rerum natura non ut accidens, sed ut unum ex principiis 
substantiae corporeae. Sub hoc vero respectu considerata 
positive definitur: entitas realis, quae neque est accidens 
neque substantia completa, sed substantia incompleta, sub- 
tectum scilicet, ex quo res corporeae fiunt. 

II. Quoad formam. — Sicut materiam primam scho- 
lastici potentiam vocant, ita formam rei actum esse docent. 
Qui quidem actus, iuxta hanc doctrinam, tria rei in- 
formatae confert: 

1. Dat speciem, id est ex forma fit, ut tale corpus sit 
minerale e. g. potius quam planta vel animal. 

2. Dat esse substantiale, quatenus efficit e. g. , ut tale 
corpus, quod vi formae est minerale, in se subsistat reaiiter. 

3. Dat esse naturae vel operationum, eo quod tali cor- 
pori, quod vi formae iam est planta in se subsistens, in- 
super tribuit, ut in suo esse sese conservet, crescat, gene- 
ratim operetur. 

Notandum tamen est notiones materiae et formae, 
etsi primo referuntur ad ultima corporum elementa con- 
stitutiva, maiorem tamen apud scholasticos habere ex- 
tensionem. Materia enim in genere dicitur aliquid in- 
determinatum, quod sit in potentia recipiendi aliquam 
determinationem ; forma vero est id omne, quod rem ad 
certum essendi modum determinat. Unde ipsum corpus 
complete iam constitutum, puta lignum, materiam vocant, 
quatenus est indeterminatum quid et in potentia recipiendi 
formas plures accidentales, puta, formam tabulae vel statuae. 
Immo hos materiae et formae terminos , qui proprie 
entitates illas corporales significant, non raro sensu meta- 

1 Cf. supra q. 221. 222. 223. 

phorico usurpant ad significandum, termino materiae, omne 
indeterminatum, circa quod vel ex quo aliquid fit ; termino 
vero formae, id omne, quod ad certum essendi modum 
rem determinat. Sic usu evenit, ut in ipsis rebus spiritua- 
libus, e. g. in sacramentis, distinguant materiam et formam. 

Quibus declaratis, si ad materiam et formam sensu pro- 
prio attendimus, notionum illarum omnium haec fieri potest 

SYNTHESIS. 

I. Materia: subiectum indeterminatum, sed aptum ad 
recipiendum certas determinationes. 

A. Materia prima : entitas realis etc., ut supra. 

B. Materiet secunda : corpus vel compositum substan- 
tiale ex materia prima et forma, consideratum ut sub- 
iectum aptum ad recipiendum determinationem acciden- 
talem, qua fit lectus e. g. vel statua. 

II. Forma: id, quod rem ad certum essendi modum 
determinat. 

A. Extrinseca: ea, quae est extra rem, quam de- 
terminat. Est : 

1. idealis: rei similitudo in cognoscente (causa exem- 
plaris) ; 

2. assistens: quae tamquam causa efficiens subiectum 
movet forinsecus; talis est e. g. anulus cerae characterem 
imprimens. 

B. Intrinseca: quae est intra rem, quam determinat. Est : 

1. accidentalis: quae determinat rem in esse quodam 
secundario (forma rotunditatis); 

2. substantialis : quae determinat rem in esse suo pri- 
mario (essentia). Haec est: 

a) separata (non informans) : cui non convenit , ut 
uniatur intrinsece subiecto materiali (Deus); 

b) informans: cui convenit, ut uniatur intrinsece ma- 
teriae (forma lapidis vel animae omnes). Quae est: 

25* 

a) spiritualis : quae esse et agere potest independenter 
a materia (anima humana); 

3) materialis : quae nec esse nec agere potest sine 
materia (omnes aliae formae inferiores, sive mineralium 
sive vegetantium sive animalium). 

Hoc tractatu de formis materialibus praesertim lo- 
quimur. De anima humana, prout est forma corporis 
humani, sermo erit in anthropologia. 

§ 2. De natura ipsius corporis complete constituti. 

Ex iis, quae proximo articulo declarata sunt, haec 
cum certitudine colligi possunt circa naturam corporum : 

I. Omne corpus est aliquod compositum ex duabus enti- 
tatibus substantialibus realiter distinctis, ex materia scilicet 
et forma. 

II. Ex compositione illorum principiorum oritur natura 
una , quia ab ipsa forma materia habet, ut taliter vel 
taliter agat. Rem ita esse, ex finalitate intrinseca et con- 
stanti modo agendi corporum eiusdem speciei supra de- 
claratum est. 

III. Natura illa una est substantia. Vires enim illae 
omnes, quas in corporibus explicatas videmus, principium 
suum ultimum necessario substantiale esse supponunt, nisi 
in ordine sustentantium processum in infinitum admittere 
velimus. 

IV. Invenitur ergo in omni corpore, propter unionem 
materiae et formae, unitas, quae in ontologia (p. 244) 
dicta est unitas compositionis substantialis : «indivisio ali- 
cuius substantiae, quae constat pluribus partibus essentiae 
ipsius constitutivis». 

V. Quibus omnibus declaratis, sequitur, ut recte de- 
finiatur corpus: substantia composita ex materia et forma, 
naturaliter exigens localiter extendi trinaque potiri dimen- 
sione. 

Sectio ii. 

DE NATURA UNIVERSITATIS CORPORUM 
VEL IPSIUS MUNDI. 

Corpora, etsi ut substantiae exsistunt singula in se 
ipsis, tamen mutuis relationibus inter se colligantur et 
uniuntur. Unde fit, ut universitatem rerum corporearum 
considerare possimus ut ens quoddam unum, quod voca- 
mus mundum . Sensu enim stricto vox mundi significat 
aspectabilem hunc mundum , cum sensu latiore hic terminus 
complexum creaturarum omnium designet, spiritualium una 
et corporearum. Loquimur hic de mundo corporeo. 

Potest vero hic mundus dupliciter considerari: ma- 
terialiter et formaliter. Materialiter spectatur, si ea con- 
templamur, ex quibus fit unum quid; formaliter autem, 
cum animum ad rationem intendimus, quae unitatem 
illam efficit. Sit ergo de his duobus mundi aspectibus. 

Articulus i. 

DE MUNDO MATERIALITER SPECTATO. 

I. Hunc mundum evidenter videmus esse compositum 
quoddam ex rebus cofnpositis et mutabilibus . 

Corpora enim omnia vel ipsa corpuscula composita 
esse scimus partibus integrantibus vel saltem constitutivis. 

Quae omnia diversis motibus perpetuo mutari, expe- 
rientia item compertum est. 

II. Unde concludi potest mundum consideratum se- 
cundum materiam , i. e. secundum elementa , ex quibus con- 
stituitur, certo esse finitum. Etenim: 

1. Finitum additum ad finitum non efficit nisi finitum. 
Partes autem corporum omnes, sive integrantes sive con- 
stitutivae, eo ipso, quod sunt partes , finitae sunt. 

2. Quidquid mutabile est, eo ipso finitum est; est 
enim in potentia ad perfectionem acquirendam. 


Digitized by Google 



390 


DE CAUSIS SUPREMIS MUNDI CORPOREI. 


3. Mundus eo ipso, quod ex non interrupta serie 
coexsistentium corporum constituitur, est extensio quaedam 
actualis; sed nulla extensio actualis infinita esse potest 
(p. 351 sq.). 

Articulus ii. 

DE MUNDO FORMALITER CONSIDERATO. 

Corpora huius mundi non solum finalitate illa in- 
trinseca praedita sunt, de qua supra (p. 363) diximus, sed 
extrinsecam etiam finalitatem aperte manifestant. Cum 
enim in proprium finem tendunt, ad id directa sunt, ut 
alia aliorum finibus inserviant. Ex qua finalitate extrin- 
seca oritur mirabilis illa corporum omnium unitas acci- 
dentalis, quam vocamus unitatem ordinis naturae vel or- 
dinem naturae . Cuius ordinis exsistentia et proprietates 
iam sunt considerandae. 

§ 1. De exsistentia ordinis naturae. 

Ordo generatim definitur, ut sit: apta dispositio medio- 
rum ad finem. Iam vero esse ordinem in mundo, res 
scilicet mundanas esse apte dispositas ad certos fines, in 
multis manifeste nobis apparet. Non contendimus quidem 
in omnibus hanc finalitatem esse perfecte a nobis per- 
spectam, cum cognitionem huius mundi non modo non 
comprehensivam, sed ne adaequatam quidem habeamus \ 
Sed in iis, quae revera cognoscimus, ordinem eximium 
effulgere evidenter videmus. Etenim si complexum om- 
nium naturarum contemplamur, sive quae in caelis, sive 
quae in terra, sive quae in mari sunt, videmus res mun- 
danas finalitate illa extrinseca unum efficere ordinatissi- 
mum systema. 

His enim in terris vires singulorum ita consociantur, 
ut quodlibet ens, dum in proprium tendit finem, aliorum, 

1 De cognitione adaequata et comprehensiva vide Logica p. 19. 

praesertim superiorum, finibus inserviat. Sic e. g. anni- 
versariae temporum vicissitudines inserviunt fecunditati 
terrae; terrae fecunditas, plantarum vegetationi; plantae, 
dum suum finem obtinent, inserviunt animalibus ; animalia 
vero bruta sese perficiendo inserviunt homini. 

Terra autem nostra, systema nostrum solare, omnes 
orbes cosmici «in spatio ita collocati sunt, ut, cum singuli 
oboediunt legi communi gravitatis et secundum hanc 
legem alii alios attrahunt, omnes simul sumpti se habeant 
per modum machinae amplitudinis stupendae, quae de 
saeculo in saeculum secundum omnes partes suas modis 
maxime variis ordinatissime moveatur» *. 

Neque valent quae ab adversariis contra exsistentiam 
huius ordinis obiciuntur. Quaecumque enim moliuntur, 
vel nihil probant vel illud tantum, nos scilicet in multis 
finalitatem non habere satis perspectam, numquam vero 
probant no7i esse finalitatem in mundo a . 

1 Boedder , Theol. nat. p. 53. — Cf. etiam supra p. 286 
et 289. 

2 Sit exempli gratia argumentum illud a Fred. Alb. Lange ex- 
cogitatum et a materialistis tamquam oraculum sapientissimum lau- 
datum. En eius verba: «Es ist nun aber gar nicht mehr zu be- 
zweifeln, dafs die Natur in einer Weise fortschreitet , welche mit 
menschlicher Zweckmafsigkeit keine Ahnlichkeit hat; ja dafs ihr 
wesentliches Mittel ein solches ist , welches , mit dem Mafsstabe 
menschlichen Verstandes gemessen , nur dem blindesten Zufall 
gleichgestellt werden kann. Uber diesen Punkt ist kein zuktinf- 
tiger Beweis mehr zu erwarten ; die Thatsachen sprechen so deut- 
lich und auf den verschiedensten Gebieten der Natur so ein- 
stimmig, dafs keine Weltansicht mehr zulassig ist, welche diesen 
Thatsachen und ihrer notwendigen Deutung widerspricht. — Wenn 
ein Mensch, um einen Hasen zu schiefsen, Millionen Gewehrlaufe 
auf einer grofsen Heide nach allen Richtungen abfeuerte; wenn 
er, um in ein verschlossenes Zimmer zu kommen, sich zehntausend 
beliebige Schltissel kaufte und alie versuchte; wenn er, um ein 
Haus zu haben, eine Stadt baute und die Uberfltissigen Hauser 

§ 2. De proprietatibus ordinis mundani. 

Ordinem mundi his potissimum proprietatibus in- 
signitum esse videmus: 

dem Wind und Wetter ttberliefse : so wtirde wohl niemand der- 
gleichen zweckmafsig nennen , und noch viel weniger wtirde man 
irgend eine hohere Weisheit, verborgene Grttnde und tiberlegene 
Klugheit hinter diesem Verfahren vermuten. Wer aber in den 
neueren Naturwissenschaften Kenntnis nehmen will von den Ge- 
setzen der Erhaltung und Fortpflanzung der Arten . . ., der wird 
allenthalben eine ungeheure Vergeudung von Lebenskeimen fin- 
den. . . . Der Untergang der Lebenskeime, das Fehlschlagen des 
Begonnenen ist die Regel ; die naturgemafse Entwicklung ist ein 
Spezialfall unter tausenden; es ist die Ausnahme, und diese Aus- 
nahme schafft jene Natur, deren zweckmafsige Selbsterhaltung der 
Teleologe kurzsichtig bewundert. . . . Unter den zahllosen Fallen 
mtissen sich auch die gtinstigen finden ; denn sie sind wirklich da, 
und alles Wirkliche ist durch die ewigen Gesetze des Universums. 
hervorgerufen. Wir sehen deutlich, dafs die Zweckmafsigkeit der 
Natur nicht die menschliche ist, ja dafs sie auch, soweit wir die 
Mittel bereits erkannt haben , nicht etwa durch hohere Weisheit 
hergestellt wird , sondem durch Mittel , welche ihrem logischen 
Gehalte nach entschieden und klar die niedrigsten sind, welche 
wir kennen» (Geschichte des Mat., ed. 2, p. 246). 

Et haec quidem est praeclara illa argumentatio, qua materialistae 
teleologiam optima quae excogitari possit ratione profligatam esse 
censent. Sed nemo est, qui non videat, quam futile haec sentiant. 

Imprimis enim notandum est Lange in affirmanda sua sen- 
tentia gravissimis quidem verbis uti, sicut «es ist nun aber gar 
nicht mehr zu bezweifeln . . . die Thatsachen sprechen so deut- 
lich», aliis similibus; sed nulla quae nos movere possint afferre 
argumenta. Teleologiam enim naturae ex innumeris et miris 
factis tam certo probatam habemus , ut illa , quae Lange nobis 
obicit, evidentiam nostram destruere non possint, nisi gravibus 
argumentis probet, quod affirmat, nostram scilicet sententiam ex- 
perientiae contradicere et factis. 

Iam vero naturam prodigam esse in germinibus nec Lange 
primus nos docuit nec scientia eius moderna. Haec nova non 

I. Est complicatisstmus . «Nempe ad eum constituen- 
dum suo loco et suo modo concurrunt innumerae res 
eaeque genere , specie , individualitate diversissimae et 
numerosissimae. Hae vero res innumerae constituunt 


sunt nec a nobis negantur. Hoc unum ab ipso nobis est osten- 
dendum: factum illud ab omnibus admissum probare certo non 
esse teleologiam in natura : quod non probat, sed affirmat, errorem 
suum analogiis ineptissimis colorans. 

Certo enim , si quis , ut unum feriat leporem , milliones sclo- 
petorum exploderet, stulte ageret, quia, ut vile acquirat animal, 
tantam profunderet pulveris et glandium copiam , quae tanti con- 
staret, et quia uno vel duobus sclopetis, accurate dirigendo, facilius 
feram venaretur quam tot sclopetis temere ac fortuito utendo. Sed 
ostendendum erat in magna illa naturae fecunditate esse parem 
stultitiam , largam scilicet illam germinum profusionem fieri sine 
ratione sufficienti. Hoc autem Lange non ostendit , sed gratis 
affirmat , gratis supponendo naturam tam larga semina fundere 
unice ut species conserventur, cum evidens sit ipsam illam prodi- 
galitatem naturae esse summe teleologicam. Nemo enim est, qui 
non videat , quantum illimitata illa fecunditas ad summam naturae 
varietatem et pulchritudinem faciat. Quam pulchrae sunt e. g. 
verno tempore arbores nostrae floribus innumeris consitae ! «Quin 
ad utilitatem mundi organici sunt germina illa, quae pereunt, 
cum ex aliorum morte et corruptione alia vivant, velut bruta ex 
plantis et saepe etiam ex aliis brutis vel eorum ovis; innumera- 
bilium etiam organismorum corruptio humum generat; sine qua 
uberior vita esse non potest. — Lange nimirum mundum melius 
constituisset. Summa avaritia semina et germina custodisset. Unum 
ovum vel duo gallina per totam vitam peperisset. Singulari causa 
haec ova fovisset et custodisset, ne iniquitas mundi materialis 
vitam conceptam praematura morte abriperet. Plantas omnes in 
viridariis ad id constructis reposuisset et tamquam bonus hortu- 
lanus aqua rigasset et curam adhibuisset. Unum pomum cum 
uno nucleo malus, unam rosam frutex in omni vita tulisset. Omne 
animal a viridariis exsulasset, ne gemmam interficeret. Animalia 
in carceribus securis retinuisset et aqua , aere et luto pavisset» 
( Hontheim , Inst. theod. p. 183). 

singulae iterum ordinem compli catissimum, cogita e. g. de 
complicatione unius organismi.» 

II. Etsi vero complicatissimus , tamen constantissimus 
est. «Tanto enim saeculorum cursu iam perseverat in 
summa rerum omnium volatilitate et cadueitate. Iam 
cum ordo vel pro uno instanti complicatissimus sit, quot 
vires, quot actiones conspirantes tanto tempore factae 
sunt? Et hae vires omnes, quamvis sub diversissimis 
agerent locorum et dispositionum adiunctis, ab ordine 
non deviaverunt. Semper etiam cohibitae sunt vires de- 
structivae, ne omnia ad chaos reverterentur.» 

III. Denique ordo ille est sublimissimus . «Nempe 

scientiae plurimae et hominum doctissimorum ingenia 
omnem operam in eo intellegendo ponunt. Mirabilia 
sunt quae invenerunt et tradunt. Tamen quo scientia 
magis proficit, eo magis intellegimus longe plura ignorari ; 
immo ea, quae scimus, quamvis sint stupenda, nihil esse 
in comparatione eorum, quae nos latent.» 1 2 

IV. Etsi autem perfectissimus est ordo ille, infinita 
tamen perfectio ipsi tribuenda non est. Ordo enim ille 
initium habuit, e potentia ad actum «ese evolvit, immo, 
secundum scientiarum certissima placita, ex hoc statu 
tandem aliquando est defecturus. Sed haec omnia clare 
ostendunt hunc mundi ordinem esse finitum *. Mundus 
proinde formaliter consideratus est finitus . 

Scholia. I. Mundum supra (p. 367) declaravimus non- 
numquam vocari naturam. Sicut enim singulae sub- 
stantiae, ita etiam universitas earum collective sumpta 
potest considerari, non solum in suo esse (sic enim con- 
siderata dicitur mundus), sed etiam in suo operari. Operari 


1 Hontheim , Inst. theod. p. 172. 

2 Mundum esse optimum, idque relative, non absolute, osten 
demus in theologia naturali. 

vero illud, propter extrinsecam unius rei ad aliam finali- 
tatem, quandam unitatem in principio manifestat. Unde 
efficitur, ut mens totum substantiarum illarum complexum 
consideret ut principium quoddam ultimum internum 
omnium operationum; et principium illud vocamus na- 
turam. 

Manifestum vero est operari illud omnium substan 
tiarum collective sumptarum eadem fieri uniformitate et 
constantia atque operari singularum substantiarum. Ne- 
que mirum, cum singularum substantiarum finalitas intrin- 
seca pro sua quaeque parte rationem contineat intrinsecam 
totius huius finalitatis extrinsecae. Quae cum ita sint, de 
legibus mundi vel naturae universae idem dicendum est, 
quod supra (p. 367 sq.) de legibus singularum naturarum 
declaravimus. 

Ex finalitate illa sive intrinseca sive extrinseca et legum 
constantia atque uniformitate oritur ordo naturae, qui 
definitur: apta dispositio rerum mundanarum ad assequen- 
dum finem , sive cuique specialem , sive omnibus communem — 
consecutio vero effectuum secundum ordinem naturae dicitur 
cursus naturae. 

Finalitatem autem illam in mundo exsistentem requirere 
principium quoddam ultimum extrinsecum } quod sit ens 
a se exsistens sive Deus, proximo quod sequitur capite 
ostendemus. 

II. Ex his omnibus declaratis intellegi potest, quid 
sit naturale, supematurale, praetematurale *. 

1. Naturale dicitur id omne, quod est secundum 
exigentiam vel vires vel entitatem seu perfectionem ali- 
cuius naturae individualis vel omnium naturarum crea- 
tarum vel creabilium. Dicitur: 

a) secundum exigentiam , i. e. naturale dicitur id omne, 
quo res aliqua indiget, ut constituatur in suo esse, et ut 


1 Cf. Egger, Enchir. theol. dogmaticae specialis n. 171. 

consequi possit finem, quem eius natura postulat, ne 
manca vel imperfecta maneat. Sic naturale nobis est 
habere corpus. Sic etiam concursus, quem Deus nobis ( 
praebet, ut de potentia cognoscendi ad actum transeamus, 
dicitur aliquid nobis naturale, quia est secundum exigen- 
tiam nostrae naturae. 

b) secundum vires , i. e. naturale est quidquid ens pro- 
priis viribus efficere potest. Sic ratiocinari, cognoscere 
Deum discursive est homini naturale. 

c) secundum entitatem vel perfectionem, i. e. ut natu- 
rale aliquid dici possit, requiritur et sufficit, ut in ipsa 
entitate sua consideratum sit perfectio quaedam naturae 
creatae vel creabilis. Sic immortalitas, eximia scientia, alia 
huiusmodi, etsi e. g. exigentiam vel vires hominis tran- 
scendunt, recte tamen in se ipsis consideratae sunt ali- 
quid naturale , quia sunt perfectiones alicuius naturae 
creatae, vel saltem creabilis, e. g. angelorum. 

2. Supernaturale duplici sensu intellegi potest. Distin- 
guitur enim supernaturale simpliciter tale vel supernaturale 
absolutum, et supernaturale relativum, quod communiter 
dicitur prae ter natur ale. 

Est autem supernaturale absolutum id, quod est praeter 
exigentiam, vires, entitatem vel perfectionem omnium 
naturarum creatarum vel creabilium. Supernaturale pro- 
inde absolutum vel in sensu stricto acceptum : 

a) ita excedit naturam creatam vel creabilem, ut nulla 
sit ex illis rebus, quibus aliqua res indiget, ut complete 
constituatur in suo esse vel ut assequi possit finem, quem 
eius natura postulat; neque ulla sit ad ipsum in natura 
potentia receptiva , nisi oboedientialis \ Sic adoptio in 
filium Dei, sic etiam concursus, quem Deus creaturae 
praebet, ut in filium Dei adoptari possit, sunt aliquid | 
supernaturale. 


Cf. supra p. 222. 

b) ita excedit facultatem naturae, ut respectu eius 
nulla sit nec esse possit in creaturis potentia operativa. 
Sic resurrectio mortuorum, restitutio oculi amissi est ali- 
quid supernaturale. 

c) tertio denique ita excedit entitatem vel perfectionem 
naturae creatae vel creabilis, ut in entitate sua conside- 
ratum nihil aliud sit nisi quaedam participatio divinae 
naturae \ 

Proinde, quod dicitur stricte supernaturale, sive con- 
sideratur in ordine operationis, sive consideratur in ordine 
ipsius esse, id quoad entitatem suam tale semper est, ut 
sit participatio quaedam naturae divinae. Sic gratia sanc- 
tificante theologi docent animam fieri divinae consortem 
naturae *. 

3. Praeter natur ale, vel supernaturale relativum (super- 
naturale secundum quid), dicitur id omne, quod est 
praeter vires vel exigentiam vel perfectionem certi generis 
creaturae, non autem omnium naturarum creatarum vel 
creabilium, quia subiectum ad Trinitatis consortium non 
elevat. Sic quod homo subito acquirit eximiam scientiam 
philosophicam, est aliquid praetematurale. Praetematurale 
proinde absolute spectatum est aliquid naturale. 


1 S. Thom., S. theol. 1, 2, q. 112, a. 1. 

2 Ex his intelleges, cur theologi supernaturale dividant in 
supernaturale quoad modum , et in supernaturale quoad substantiam. 
Fieri enim potest, ut entitas illa supematuralis non sit in sub- 
stantia vel esse rei quae supematuralis dicitur, sed in eius principio 
vel in modo quo producitur, «sicut patet in illuminatione caeci, quia 
visus naturalis est, sed illuminationis principium est supra naturam» 
( S . Thom., S. theol. suppi, q. 75, a. 3 c. 

Caput ii. 

DE ORIGINE MUNDI. 

Articulus i. 

DE ORTU SIVE DE CREATIONE MUNDI. 

§ i. De facto creationis. 

Quaeritur, utrum mundus creatus sit necne . 

Dubia . — Videtur mundus non esse creatus. 

1. Creatio enim est productio totius substantiae ex nihilo. 
Sed «ex nihilo nihil fit » : est axioma ab omnibus indubi- 
tanter acceptum et evidenti experientia universali firmatum. 
Ergo creatio est impossibilis. 

2. Praeterea «nihil prohibet inveniri rem sine eo, quod 
non est de ratione rei; sicut hominem sine albedine. 
Sed habitudo causati ad causam non videtur esse de 
ratione entium, quia sine hoc possunt aliqua entia in- 
tellegi. Ergo sine hoc possunt esse. Ergo nihil prohibet 
esse aliqua entia non creata a Deo» ! . 

3. Tertio denique mundus videtur certo non habere 
ortum ab auctore sapientissimo. Tot enim tantisque de- 
fectibus deformatus est, qui certo non essent, si creatus 
esset mundus ab ente infinito et intellegentia et voluntate 
praedito. Sed contra est illa a tota Schola propugnata 

Thesis: Mundus creatus est ab ente quodam a se ex- 
sistente et proinde infinito, quod vocamus Deum. 

Status quaestionis. Quid sit creatio et quomodo di- 
stinguatur a generatione, recolendum est ex iis, quae 
supra dicta sunt (p. 375). 

Contendimus proinde mundum transiisse de non esse 
ad esse, idque ita, ut non solum ex nihilo suae formae 


1 4 >. Thom S. theol. I, q. 44, a. 1. 

(sui), sed etiam ex nihilo cuiuscumque materiae educta 
sit tota eius substantia (ex nihilo subiecti). 

Non autem dicimus mundum ex nihilo causae efficien- 
tis prodiisse, immo contendimus ipsum ex nihilo sui et 
subiecti eductum esse ab ente quodam a se exsistente, 
quod vocamus Deum. 

Thesis nostra hoc sensu intellecta de fide est. Scrip- 
tura enim sacra explicite affirmatur. «In principio creavit 
Deus caelum et terram» (Gen. i , i). «In ipso condita 
sunt omnia . . . omnia (xot 7uaVca) per ipsum et in ipso 
creata sunt» (Coi. i, 16). «Qui omnia creavit, Deus est» 
(Hebr. 3, 4). 

Idem apertis verbis declaratur in diversis symbolis, 
«credo in Deum . . . creatorem caeli et terrae», et in 
Conciliis, Later. IV (c. i. Firmiter) et praesertim Vatie. : 
«Si quis non confiteatur mundum, resque omnes, quae in 
eo continentur, et spirituales et materiales, secundum 
totam suam substantiam a Deo ex nihilo esse productas . . ., 
A. S.» (Cone. Vatie., de Deo rer. omn. creat, can. 5). 

Neque tamen haec est omnium philosophorum sen- 
tentia, si quidem multae ad ortum mundi explicandum 
excogitatae sunt hypotheses. Quae omnes, ut idealistarum 
omittamus evolutionem logicam ad tres generatim reduci 
possunt. Sunt autem : 

1. Systema pantheistarum realium, qui mundum ortum 
esse negant, istumque dicunt esse ens a se et infinitum 
sive Deum sese evolventem. 

2. Hypothesis materialistarum , qui omnes in eo con- 
veniunt, quod praeter materiam nihil esse dicunt : mundum 
proinde ab ente a materia distincto ortum ducere omnino 


1 Non est cur in sententia idealistarum tempus hic teramus. 
Eoruin enim principia perabsurda esse, iam ex iis scimus, quae in 
logica (p. 141 sq.) declaravimus. De pantheismo vero ideali ube- 
rius dicemus in theologia naturali. 

negant. In explicanda vero mundi origine mira varie- 
tate discriminantur. 

Sunt enim, qui Epicurii vestigiis inhaerentes mundum 
docent ortum esse sine causa (sive efficienti sive finali), sed 
casu ex materia efformatum esse. Atomos admittunt infinitas 
numero, quae perpetuo agitantur et miscentur. Procedente 
vero tempore, aiunt, ex innumeris combinationibus possi- 
bilibus necessario ortus est praesens ordo, quem atomi 
iam multis saeculis servant. 

Alii, recentiores scilicet materialistae, Strauss, Feuer- 
bach, Biichner, I. Moleschott, E. Hackel, H. Czolbe, cau- 
sam quidem mundi esse dicunt, sed hanc in ipsa mundi 
materia reponunt *, ita ut mundi efformationem explicent : 
alii per seriem quandam infinitam causarum 2 : alii per 
eiwlutionem materiae aeternae aeternis viribus praeditae . 
Iuxta ipsos materia non est facta, sed ex se ipsa ad 
operandum est determinata ab aeterno, ita ut necessitate, 
cui nihil resistere potest, sese evolvat serie motuum et 
transformationum infinita. Quas quidem transformationes 
alii secundum placita darwinismi, alii per animationem 
quandam materiae explicant, alii alia fabulando. 


1 «Materie ist der Urgrund alles Seins.» — «Der Naturkun- 
dige kennt nur Korper und Eigenschaften von Korpem ; was 
dartiber ist, nennt er transcendent, und die Transcendenz betrachtet 
er ais eine Verirrung des menschlichen Geistes» (Z. Biichrilr, 
Kraft und Stoff p. 247). 

2 «Auf dem Wege einer ordentlichen Schlufsfolgerung kommen 
wir tiber die Welt nicht hinaus. Wenn von den Dingen in der 
Welt jedes seinen Grund in einem andern hat und so fort ins Un- 
endliche, so erhalten wir nicht die Vorstellung von einer Ursache, 
deren Wirkung die Welt ware , sondern einer Substanz , deren 
Accidenzen die einzelnen Weltwesen sind. Wir erhalten keinen 
Gott, sondern ein auf sich selbst ruhendes , im ewigen Wechsel 
der Erscheinungen sich gleich bleibendes Universum* (Z>. F. Strauss , 
Der alte und der neue Glaube p. m). 


Digitized by Google 



DE ORTU SIVE DE CREATIONE MUNDI. 


401 


Cuius systematis fautores non pauci, in primis 
E. Hackel, copiosa gaudent vocum ac vocabulorum fer- 
tilitate, quae mira dexteritate inter se confundentes atque 
permiscentes doctrinae absurditatem tegere et quasi velis 
obtendere student. Ita motum mechanicum «vitam» di- 
cunt, pulsus mechanicos appellant «perceptiones», cuilibet 
atomo et moleculae et «plastidulae» animum infundunt 

3. Systema scholasticum , iuxta sensum thesis nostrae 
supra declaratum. Quam quidem sententiam interim ut 
hypothesim assumimus, eo consilio, ut, comparatione cum 
aliis hypothesibus instituta, perspicere possimus, quaenam 
ex illis hypothesibus sit vere legitima. 

Thesis probatio. Ad iudicandum, quaenam ex iis quae 
supra memoratae sunt hypothesibus viro scientifico digna 
sit, recolenda sunt ea, quae in disciplinis logicis circa 
leges hypotheseos dicta sunt. Ut enim hypothesis quaedam 
poni possit, requiritur, ut aliquam saltem habeat probabili- 
tatem, ad minus nihil includat repugnantiae, neque in 
conceptibus, neque cum certis experientiae factis, et ut 
omnia phaenomena, ad quae explicanda adhibetur, com- 
mode explicet a . 

I. Aestimatur hypothesis pantheistica. — Systema pan- 
theistarum aperte repugnat. 

A. Contradicit enim experientiae, si quidem interna 
simul et externa experientia clare videmus res mundanas 
non esse unicam substantiam, sed multa in mundo in- 
veniri, quae singula in se subsistant, immo sint sui 
iuris. Speciatim vero hoc clare ostendit testimonium con- 
scientiae circa actionum nostrarum liberarum imputabili- 
tatem. 

B. Contradicit rationi. Ens a se, quod sit sese 
evolvens, est absurditas ; sunt enim hae duae ideae re- 

1 Pesch 1. c. II, 194. 1 2 Cf. Logica p. 19 1. 

Reinstadler, Elem. philos. schol. I. 26 

pugnantes l * . Nam ens a se actu habet quidquid est de 
eius essentia; proinde omnem potentialitatem vel evo- 
lutionem excludit*. 

II. Aestimatur hypothesis materialistica. — Sententia 
materialistarum his, inter alia, vitiis laborat: 

A. Hypothesis casus fortuiti perperam omnino est 
instituta. 

1. Nullam habet probabilitatem . Nulla enim est pro- 
babilitas , cur , inter infinitas combinationes atomorum 
possibiles, oriatur haec combinatio tam eximia, et ordi- 
natio tam complexa, prae aliis infinito minus complicatis. 

2. Apertam involvit repugnantiam : a) in conceptibus, 
quia ponit effectum sine causa ; b) cum certis experientiae 
factis. Dicant enim velimus fautores huius sententiae, 
cur eorum hypothesis pro sola ordinatione mundi ad- 
mitti debeat, omnibus vero aliis experimentis contradicat, 
et cur non sit aliquando effectum horologium vel regale 
palatium ex fortuito atomorum concursu vel, ut ait Cicero, 
quare poemata Homeri non fiant similiter ex concursu 
fortuito atomorum et caracterum. 

3. Praeterea illa hypothesis nihil explicat : a) non ex- 
plicat ortum atomorum; b) non explicat rationem suffi- 
cientem earum ordinationis, immo pro causa ordinis 
sumit aliquid, quod ex natura sua facilius ordinis de- 
structionem explicaret, c) «Etsi dare adversariis vellemus 
atomos, servatis debitis condicionibus, in compositiones 
ordinatissimas casu concurrere atque ita hunc ordinem 
casu potuisse efficere, nullo tamen modo declararetur, 
quo pacto ordo ille casu ortus, stabilis atque impertur- 
babilis perduraret.» 3 

B. Hypothesis seriei causarum infi 7 iitae reicienda est. 


1 Cf. ibid. p. 25. 

* Quae omnia clarius intellegentur ex iis, quae de pantheismo 

reali in theologia naturali dicemus. 8 Pesch, Phil. nat. II, 193. 

i. Quia nisi extra illam seriem licet infinitam ponatur 
ens, quod sit causa non effecta, revera nullus erit effectus. 
Unumquodque enim ens in illa serie non est causa alius 
nisi quatenus ipsum iam est productum ab alio ; proinde 
in se ipso non habet rationem sufficientem neque proprii 
esse neque actionis, qua aliud producit. Sumantur deinde 
duo vel tria vel centum vel mille vel infinita talia entia sibi 
succedentia: non magis illam rationem sufficientem in se 
habebunt. Multiplicatio enim entium ab alio productorum 
non mutat eomm essentiamy immo auget difficultatem. 

Sit e. g. catena incognitae longitudinis et proinde 
incognita serie anulorum constituta, de caelo pendens 
fixa. Ultimus anulus, etsi inferius tendit, non cadit in 
terram, quia sustinetur a paenultimo; paenultimus vero 
ipse sustinetur ab antepaenultimo, et sic deinceps. Mani- 
festo autem apparet rationem sufficientem, propter quam 
ultimus anulus sustinetur, non esse in ipso illo anulo, 
sed in paenultimo. Revera tamen paenultimus ille 
anulus hanc rationem sufficientem non habet a se, sed 
ab antepaenultimo; idem vero de hoc antepaenultimo 
dici debet et de omnibus aliis anulis, quos perspicimus: 
nullus se ipse sustinere potest. Si quis autem quaerenti, 
quanam ratione fiat, ut nihilominus tota catena suspensa 
maneat, responderet hoc fieri ex additione infinita anu- 
lorum: nonne stulta satis inepte diceret? Additio enim 
novorum anulorum, nedum afferat vim sustinendi, auget 
difficultatem: quo maiores enim erunt numero anuli, eo 
ponderosius catena inferius tendet. Nonne contra, etsi 
finem huius catenae sensibus non perspicimus, tamen recta 
ratione instructi clare videmus, sine errandi formidine, 
admittendum esse extra seriem illam anulorum ens quod- 
dam fixum, a quo primus anulus sustineatur et quo me- 
diante alii omnes suspensi teneantur ! . 


1 Cf. Hontheim 1. c. p. Ili — 114. Cf. etiam Pesch 1. c. p. 196. 

26* 

Proinde ponere seriem infinitam causarum, quae ipsae 
sint effectae, quin extra illam seriem sit ens causans, non 
causatum, idem est ac ponere effectum sine causa. Quae 
suppositio evidenter repugnat. Ergo admittendum est in 
serie causarum ultimo deveniendum esse ad primam causam. 

2. Huiusmodi series infinita causarum admitti nequit, 
quia series causarum actu infinita repugnat: a) propter ra- 
tiones, quibus numerum actu infinitum in genere repu- 
gnare ostendimus supra p. 351 sq.; b) propter absurda, 
quae sequerentur in specie ex hypothesi talium causarum 
numero actu infinitarum. Sit unicum exemplum. In illa 
serie habemus numerum infinitum causarum, quia non 
admittitur prima causa, et numerum infinitum effectuum, 
quia singulae causae producuntur. Sed tamen numerus 
effectuum uno superat numerum causarum, quia ultimum 
ens in illa serie est effectus, sed non causa. Haberemus 
proinde in illa hypothesi duos numeros actu infinitos, quorum 
alter alterum una unitate superaret. 

Ergo hypothesis seriei causarum infinitae reicie 7 ida est 
ut absurda. 

C. Hypothesis evolutionis materiae aeternae aeternis vi- 
ribus praeditae non est hypothesis recta ratione probanda. 

1. In multis repugnantiam involvit . 

a) Repugnat materia aeterna improducta. Materia enim 
talis est, qualis clare et aperte percepta obicitur animo, 
alioquin lumen mentis ad deceptionem esset, non ad illu- 
minationem. Atqui materia clare et aperte percepta ob- 
icitur animo tamquam indifferens secundum se ad exsi- 
stendum vel non exsistendum ; clare enim obicitur animo 
ut ens finitum, mutabile, quod non potest esse a se neque 
est necessarium. 

b) Repugnant vires aeternae in materia. Vires enim 
illae aut ponuntur secundum potentiam aut secundum actum 
in materia. Si ponuntur secundum potentiam, repugnat 
eorum transitus ad actum sine influxu entis distincti a < 

materia; si ponuntur vero secundum actum, qui ex ipsa 
hypothesi erit determinatus, tunc repugnat quies materiae 
et motuum varietas. 

2. In multis aliis fautores huius sententiae affirmant sine 
ulla probabilitate j immo certis experientiae factis contradicunt. 
Talia sunt: 

a) ea, quae dicunt circa aeternitatem processus mundani , 
quem revera finitum esse scientiis physicis et astrono* 
micis probatum est; 

b) ea, quae dicunt circa modum, quo evolutio et trans- 
formatio fiat. Nam : 

a) Generationem aequivocam vel spontaneam defendere 
praesens scientiae status non amplius permittit (Pasteur). 

P) Sententia Darwinii circa evolutionem specierum 
contradicit ipsarum illarum specierum constantiae, quae 
omnibus temporibus, saltem historicis, valuit; neque cum 
factis palaeontologicis , nostris praesertim temporibus ob- 
servatis, componi potest *. 

3. Multa denique et illa quidem gravissima facta viribus 
materiae explicare non possunt materialistae y vel non nisi 
ineptissime explicant. Talia sunt praesertm : 

a) formatio idearum et in genere omnis cogitatio intel* 
lectualis 1 2 ; 


1 Cf. de hac re I. B. Pelt, Histoire de TAncien Testament I 
(ed. 3), 27 sq. ; ibidem p. 52 et 53. — Qui de darwinismo spe- 
ciatim plura desiderat legere, adeat Hontheim 1 . c. p. 402 — 438. 

2 «En quomodo Vogt (Tierstaaten p. 25) artem paedagogi cam 
saeculi materialistici depingat : ,Man wird gewifs dereinst dazu 
kommen, ftir besondere Gedankenreihen auch besondere Nahrungs- 
reihen zu finden , welche einander wechselseitig bedingen. Ich 
glaube, man wtirde durch zweckmafsige Anordnung der Nahrung 
Staatsmanner , Bureaukraten , Theologen , Revolutionare , Aristo- 
kraten, Socialisten u. s. w. nach Belieben bilden konnen, und der 
unendliche Scharfsinn, der jetzt auf Konstitutionen, Gesetze, Ver- 
ordnungen u. s. w. verwandt wird , wtirde sich dann auf Erfin- 

b) libertas hominis et eius indoles. — Quo factum est, j 
ut non obstante clarissima evidentia, realitatem obiectivam 
idearum et ipsam exsistentiam liberi arbitrii negantes, 
logice destruant omnem vitam moralem, omnem religio- 
nem, omnem scientiam, omnes artes. Sed omne systema, 
quod logice ad conclusiones absurdas ducit, falsum est, 
quia unum vel alterum ex principiis quibus utitur, vel 
omnia falsa sunt *. 

Ergo hypothesis materialistica reicienda est. 

III. Aestimatur sententia scholastica. — Nostra sententia, 
si consideratur tamquam hypothesis, 

A. Nulli experientiae facto contradicit > immo ad ordinem 
mundi explicandum optima innititur analogia > desumpta ex 
ipsis factis in natura observatis. Experientia enim uni- 
versa constat sine consilio vel intentione ordinem com- 
plicatum numquam institui, sed semper causari ab in- 
tellectu quodam, qui eo perfectior est, quo perfectior est 


dung gewisser Brtihen, Breie und Fleischarten richten, die jeden- 
falls dem menschlichen Geschlechte besser munden und doch die- 
selben Resultate haben wiirden/ — In eundem sensum scribit Reich 
(Die Nahrungs- und Genufsmittelkunde [1860] p. 306) : ,Die Nah- 
rungsmittel und die Arten des Gebrauches drticken jedem Volke 
den ihm eigentttmlichen Stempel auf ; der Thee , verbunden mit 
der fast ausschliefslichen Fleischkost, macht den Englander zum 
kraftigen, berechnenden, praktischen, Projekte mit Fertigkeit durch- 
fiihrenden Menschen , erzeugt aber auch , wie nicht zu leugnen 
(in Verbindung mit den klimatischen und geographischen Ver- 
haltnissen), jene strenge Orthodoxie, die uns an den Briten mifs- 
fallt ; der Kaffee lafst den Deutschen ais tiefen Denker und scharf- 
sinnigen Systematiker auftreten und wttrde sehr viele auch in po- 
litisch-socialer Hinsicht vortreftliche Ideen entwickeln helfen, wenn 
dessen Wirkung nicht durch das Bier, die Kartoffeln und Httlsen- 
frtlchte eine ungemein bedeutende Beeintrachtigung erftihre*» ( Schei - 
dermacher 1. c. [Das Seelenleben und die Gehimthatigkeit] p. 4. 
Hontheim 1. c. p. 454, not. 1). 1 Cf. supra p. 71. 


Digitized by Google 



DE ORTU SIVE DE CREATIONE MUNDI. 


407 


ordinatio, cuius est causa efficiens. Concedimus quidem 
in operibus minime exquisitis ordinem aliquem nonnum- 
quam deprehendi, quem ipsae res constituunt eo ipso 
quod a causa aliqua, etiam ratione carente, movefitur, 
quin causa intellegens proxime ordinem illum intendat, 
ut e. g. fieret, si quis litteras inordinatim proiciens ex 
earum deinde «fortuita» combinatione nomina quaedam 
constituta inveniret. Sed omnium experientia constat 
nullum opus exquisite elaboratum , v. g. domum regiam, 
horologium, elegantem statuam, umquam fuisse casu quo- 
dam productum, sed semper peritissimo cuidam artifici 
illud recte adscribi. Ergo a fortiori evidenter apparet ordi- 
natam et mirabilem totius mundi dispositionem, quae ex- 
quisitissima artis humanae opera longe superat, non posse, 
absque stultitia, atomorum fortuito concursui vel materiae 
necessariae evolutioni adscribi, sed causam intellegentem 
praesupponere. 

B. Omnia multo facilius explicat . 

1 . Posito enim ente a se, huius mundi creatore et ordi- 
fiatore, facilius explicatur huius mundi tendentia in finem 
nondum exsistentem in ordine reali. Cum e. g. in prin- 
cipio evolutionis «nebulosae» vires atomorum tendebant 
ad ordinem praesentem constituendum, hic ordo certo 
non exsistebat realiter, sed tamen ad ipsum constituendum 
in nebulosa erat tendentia. Sed unde illa tendentia? Si 
finis nullo modo tunc exsistebat, huius tendentiae ratio 
sufficiens nulla afferri potest ; optime vero explicatur haec 
dispositio, si admittitur atomorum illarum causam effi- 
cientem vires nebulosae direxisse ad finem, quem in mente 
praehabuit: iuxta scholasticorum principium, quod in no- 
stris operibus semper verificari videmus, finis est primus 
in intentione, ultimus in exsecutione l . 


1 Cf. S. Thom., S. theol. I, q. 2, a. 3. Contra Gent. 1 . 2, c. 24. 

2. Posito deinde ordinatore summe intellegenti , melius 
explicatur, quomodo ordinatio tam complexa huius mundi 
effici potuerit, cum ad ipsum instituendum prius pernoscere 
opoYtuerit omnes omnium rerum vel minuscularum fines 
possibiles, proprietates et leges possibiles, ipsarum legum 
possibiles conflictus, omnes etiam actiones possibiles, sive 
necessarias sive liberas, in entibus rationalibus. 

3. Supposito denique ordinatore summe potenti , optime 
explicatur, quomodo fiat, ut ordo ille inter tot entia ma- 
xime diversa institutus stabilis atque imperturbabilis per- 
duret. Ens enim illud maxime potens eadem vi, qua 
creavit et ordinavit, res illas omnes conservat et dirigit. 

C. Ratione apodictice probatur . Etenim: 

Nullum ens finitum est a se , i. e. habet exsistentiam 
suam per suam esfeentiam. Nam si illud haberet per 
essentiam suam, omnia entia individua eiusdem essentiae 
et a fortiori omnes alii gradus essentiarum possibilium 
magis perfectarum aequo vel potiore iure exsisterent actu. 
Hoc autem repugnat tum experientiae tum rationi: esset 
enim in hoc casu numerus entium et mundorum actu 
infinitus. 

Atqui mundus secundum totam suam substantiam con- 
sideratus est finitus. Sive enim materialiter (p. 389) sive 
formaliter (p. 394) spectatur, finitus certo dicendus est. 
Est compositum quoddam ex corporibus, quae ipsa com- 
ponuntur ex materia et forma. Compositura proinde, 
quod ex unione partium illarum omnium oritur, finitum 
sit oportet. Dicendum est ergo neque materiam neque 
formam mundi, neque compositum ex utraque habere 
plenitudinem entis, aliis verbis: mundus secundum totam 
suam substantiam consideratus est finitus. 

Ergo mundus y secundum totam suam substantiam con- 
sideratuSy non est a se. 

Id autem , quod secundum totam suam substantiam non 
est a se, est productum ex nihilo sui et subiecti. Tale enim 

ens, cum secundum totam suam substantiam non sit a se, 
secundum totam suam essentiam (secundum materiam et 
secundum formam) non implicat exsistentiam actualem: 
in se ipso toto nihil aliud est nisi mera possibilitas, quae 
est nihilum in ordine reali (i. e. realiter exsistentium). 
Ens proinde illud, cum secundum totam suam essentiam 
non sit exsistere, sed tantum posse exsistere , si revera ex- 
sistit, totum suum esse actuale recepit, de potentia (vel 
nihilo in ordine reali) et materiae (subiecti) et formae 
(sui) ad actum, i. e. ad esse actuale, transiit. 

Ergo mundus creatus est . 

Sed ens , qtwd creattir, necessario ab alio creari scimus 
ex dictis circa veritatem principii causalitatis l . 

Ergo mundus creatus est ab alio. 

Cum autem series entium ab alio exsistentium actu 
infinita repugnet (p. 404), admittendum est mundum creatum 
esse ab ente a se exsistente, quod vocamus Deum. 

Conclusio. Quibus omnibus consideratis clare apparet 
hypothesim nostram tanta gaudere addentia , ut ab omni 
homine sanae mentis cum certitudine admitti possit , et non 
nisi magna cum imprudentia ab adversariis reiciatur. Unde 
ipsa sola vera est ita, ut transeat in thesim : 

Mundus creatus est ab ente quodam a se exsistente ct 
proinde infinito , quod vocamus Deum 2 


1 Cf. Ontologia p, 306 sq. 

2 Deum exsistere non solum ut creatorem et ordinatorem huius 
mundi sapientissimum, sed etiam ut ens a se immobile omnia mo- 
vens, ut ens necessarium et infinite perfectum, ut fundamentum omnis 
possibilitatis et veritatis, ut finem ultimum hominis, ut legislatorem 
supremum, ostendemus in theologia naturali. Interim tamen haec 
de Deo, creatore mundi, cognitio licet imperfecta maximae erit 
utilitatis. Multum enim iuvabit in anthropologia ad theses non- 
nullas via et ratione declarandas et probandas. 

Responsio sd dubia. Ad i dicendum productionem 
ex nihib sui et causae cuiuscumque repugnare quidem ra- 
tioni, non autem productionem ex nihilo sui et subiecd 
vel causae materialis tantum, sub influxu tamen causae effi- 
cientis. Creatio autem non est productio rei ex nihilo 
causae efficientis. 

Ad 2 dicendum «quod, licet habitudo ad causam non 
intret definitionem entis, quod est causatum, tamen con- 
sequitur ad ea, quae sunt de eius ratione, quia ex hoc, 
quod aliquid est ens per participationem, sequitur, quod 
sit causatum ab alio. Unde huiusmodi ens non potest 
esse, quin sit causatum; sicut neque homo, quin sit risi- 
bilis. Sed quia esse causatum non est de ratione entis 
simpliciter, propter hoc invenitur aliquod ens non cau- 
satum.» 1 

Ad 3 dicendum, «quod Deus et natura et quodcumque 
agens facit quod melius est in toto, sed non quod melius 
est in unaquaque parte, nisi per ordinem ad totum. . . . 
Ipsum autem totum, quod est universitas creaturarum, me- 
lius et perfectius est, si in eo sint quaedam, quae a bono 
deficere possunt, quae interdum deficiunt, Deo hoc non 
impediente . . . quia, ut dicit Augustinus, ,Deus est adeo 
potens, quod etiam bona facere potest de malis*. Unde 
multa bona tollerentur, si Deus nullum malum permit- 
teret esse. Non enim generaretur ignis, nisi corrum- 
peretur aer; neque conservaretur vita leonis nisi occi- 
deretur asinus ; neque etiam laudaretur iustitia vindicantis 
et patientia sufferentis, si non esset iniquitas persequentis» 2 . 

§ 2. De tempore creationis. 

Quaeritur: Utrum mundus creatus sit in tempore an ab 
aeterno. 


1 S. Thom., S. theol. I, q. 44, a. I ad I. 

2 Ibid. q. 48, a. 2 ad 3. 


Digitized by Google 


DE ORTU SIVE DE CREATIONE MUNDI. 411 

Status quaestionis. Mundum creatum esse , ratione evi- 
denter probari, supra ostendimus ; sed «mundum incepisse 
ait S. Doctor, «est de numero eorum, quae cadunt sub 
fide, non sub demonstratione». 

Hoc autem non sibi vult rationem humanam nullum 
argumentum in favorem veritatis creationis in tempore 
afferre posse, sed hoc unum animadvertit S. Doctor: 
rationes, quae ex hac parte afferuntur, non esse cogentes, 
i. e. non esse tales, ut ostendant sententiam contradicto- 
riam evidenter repugnare. Immo hanc sententiam S. Doctor 
ideo videtur defendisse, quia Magistrum contra rationem 
peccasse sibi persuadere non potuit. Docuerat enim Ari- 
stoteles mundum debere esse ab aeterno *. 

Nullam creaturam posse ab aeterno esse, et proinde 
mundum aeternum esse, rationi omnino repugnare, com- 
munis est Patrum sententia. Idem docent inter alios 
multos B. Albertus, S. Bonaventura, Lessius, Silvester 
Maurus. 

Sed quidquid est de aeternitate creationis in genere, 
hunc quem cognoscimus mundum contendimus certo non 
esse ab aeterno. Hinc ponimus 

Thesim: Mundus creatus est in tempore. 

Thesis haec de fide est: 

1. Ex Scriptura Sacra. «In principio creavit Deus 
caelum et terram» (Gen. i, i. 2. 4); et: «Clarifica me, 


1 Cf. haec cum iis, quae supra (p. 351) diximus de sententia 
S. Doctoris circa possibilitatem numeri actu infiniti. Verum «versus 
finem vitae sententia S. Thomae plane fixa erat et firma, non posse 
esse infinitum secundum multitudinem in rebus neque per se neque 
per accidens. Cf. S. theol. I, q. 7, a. 4 et I, q. 46, a. 2 ad 8. 
Iunior S. Thomas in hac re minus firmus erat. . . . Quare apud 
S. Thomam sensim firmata est sententia de repugnantia numeri 
infiniti, contra sensim debilitata est sententia de possibilitate crea- 
tionis ab aeterno» ( Hontheim 1. c. p. 713, not. 1). 

tu Pater, apud temet ipsum claritate, quam habui prius, 
quam mundus esset, apud te» (Io. 17, 5. Cf. Prov. 8, 22. 

Ps. 89, 2). Ergo mundus non semper fuit; ergo creatus 
est in tempore. 

2. Ex doctrina Ecclesiae. Concilium enim Vaticanum, j 
Constit. Dei Filius, declarat Deum esse creatorem om- 
nium, qui bonitate sua et omnipotenti virtute «simul ab 
initio temporis utramque de nihilo condidit creaturam». 
Idem iam antea Cone. Later. IV definierat. Ioannes 
vero XXII haereticas declaravit has propositiones : «quam 
cito Deus fuit, tam cito mundum creavit» — «concedi 
posse, quod mundus ab aeterno fuerit». 

Thesis probatio. 1. Mundus hic corporeus est in motu. 
Atqui repugnat omnino motum esse ab aeterno, i. e. sine 
initio. Est in motu series quaedam successiva momen- 
torum, ad quam essentialiter pertinet habere terminum 
a quo et terminum ad quem, i. e. principium et finem; 
alioquin induceretur numerus actu infinitus. Si mundus 
hic corporeus esset infinitus, infinite multi e. g. dies essent 
transacti unus post alium. Sed hoc omnino repugnat. 
Ergo mundus hic corporeus habuit initium, aliis verbis 
creatus est in tempore vel melius cum tempore (reali). 

2. «Videamus, num genus humanum possit esse ab 
aeterno. A Socrate, qui nondum habet filium, recurrere ! 
possum ad eius patrem, ab hoc ad patris patrem, deinde 
ad huius patrem, et ita porro. Iam dico: in illa genera- 
tionum serie ad aliquem primum patrem devenire debeo, 
qui non est filius, sed immediate a Deo creatus. Nimirum 
in serie tot debent esse patres quot filii, quia filius cogi- 
tari nequit sine patre, nec pater sine filio. Atqui in fine 
seriei habeo Socratem, qui est filius et non pater. Ergo 
in serie etiam esse debet aliquis pater, qui non sit filius. 

Si enim omnes patres simul essent filii, numerus filiorum 
uno (Socrate) excederet numerum patrum , quod est im- i 

possibile. Est igitur aliquis primus pater a Deo im- 
mediate creatus. Si autem est primus, series non est 
ab aeterno, ut et ratio probat et auctoritas S. Thomae. 
Revera, si inter actus, quos beati in futurum ponent, 
aliquis esset ultimus, in aeternum non viverent; a pari, 
si iri serie, quae est a praeterito, aliquod membrum est 
primum, ab aeterno series non currit. 

«Probatum igitur est genus humanum non esse ab 
aeterno. Consimili autem modo ostendi potest nullam suc- 
cessionem rerum esse ab aeterno, quia membrum prae- 
cedens et subsequens analogice se habent, ut pater et 
filius.» 1 

Ergo mundus creatus est non ab aeterno , sed in tempore . 

Articulus ii. 

DE FORMATIONE MUNDI. 

Mundum creatum esse philosophice certo probatum 
est. Quomodo vero mundus creatione ortus efformatus 
sit, utrum scilicet sit opus sex dierum an periodorum 
indeterminatarum, utrum creatus sit cum illo quem nunc 
conspicimus ordine formaliter explicato, an Deus crea- 
verit tantum materiam quandam satis informem, sed 
hunc ordinem virtualiter continentem , utrum proinde 
quaedam evolutio admittenda sit in mundi efformatione 
necne: haec omnia 

I. Lumine naturali inquiruntur et explicantur cosmo- 
gonia . In qua duae partes distingui solent: astrogonia, 
quae de efformatione astrorum generatim, et geogonia 
(geologia et palaeontologia), quae de efformatione terrae 
speciatim disputat. 

Conclusiones vero generales, quae ex observationibus 
his scientiis institutis induci possunt, has esse scimus: 


1 Hontheim 1 . c. p. 715. 

a) «Non sine rationibus dicitur mundi conformationem , 
post creatam a Deo atque ordinatam materiam , ipsis rebus 
corporeis fuisse commissam , ita ut ordo mundi etiam me- 
chanicam explicationem aliquam admittat . » 

b) «'Non sine rationibus affirmatur terrae formationem 
ipsis rerum corporearum viribus relictam ab iisque con- 
sumptis maximis temporum spatiis esse perfectam .» 1 * * * 

II. Lumine supernaturali ex Scriptura Sacra (Gen. 
i — 2, 3) partim cognoscuntur. 

Sed de his omnibus pro munere philosophiae satis 
multa. Uberior enim huius rei explanatio communiter 
traditur ipso Scripturae Sacrae cursu, ubi de creatione 
mundi sermo est *. 

Et illa quidem erant dicenda circa naturam et ori- 
ginem mundi. Ulterius vero hic quaeri potest, propter 
quemnam finem Deus mundum creaverit, utrum libere an 
necessario, immediate an mediante alia creatura, etc. 
Sed haec omnia facilius intellegentur ex iis, quae in theo- 
logia naturali declarabimus. 

APPENDIX: DE MIRACULO. 

Notio. Miraculum proprie dictum, si in sensu lato 
accipitur, definiri potest: opus sensibile, insolitum, super - 
naturale, divinitus factum 8 . Dicitur : 

opus sensibile , quia, cum de miraculo proprie dicto 
fit sermo, agitur tantum de iis, quae in hoc aspectabili 
rerum natura fiunt. Proinde gratiae sanctificantis pro- 
ductio, transsubstantiatio, omnia denique, quae gratiae et 
fidei vocantur miracula, proprie miracula non sunt. 


1 Pesch 1. c. II, 241 et 257. 

8 Cf. /. B. Pelt , Histoire de 1’Ancien Testament I, 20 — 56. 

8 Haec miraculi declaratio fit secundum Pesch 1. c. p. 375 sq. 

Cf. etiam Egger, Enchir. theol. dogm. gener, n. 86 sq. 

insolitum , tale scilicet, ut naturae cursui (p. 395) sit 
contrarium; i. e. requiritur, ut in re sit, unde videatur 
aliter debere evenire , sicut (in resuscitatione mortui) 
corpus mortuum in se habet unde non debeat in ipso 
vita causari 1 . Propter defectum huius condicionis creatio 
universi et creatio animarum humanarum non est mira- 
culum, quia universum non potuit aliter produci ac crea- 
tione, et quia consuetus est ordo naturae, ut, homine 
materiam disponente, anima humana a Deo creetur. De 
natura enim animae spiritualis est, ut aliter produci non 
possit nisi creatione. 

supernaturale , in latissima huius vocis acceptione 2 . Mira- 
culum proinde debet fieri vel praeter ordinem totius na- 
turae creatae et creabilis, vel saltem praeter ordinem na- 
turae visibilis, quamvis vires creatas absolute non superet. 

divinitus factum: quibus verbis unum ex praecipuis 
miraculi elementis designatur. Ad miraculum enim pro- 
prie dictum semper requiritur specialis Dei interventus 
positivus, ita ut creatura, si quae adhibeatur in miraculis 
patrandis, non agat nisi «instrumentaliter» vel «impetra- 
torie» vel «ministerialiter», i. e. Dei nomine, si propria 
virtute opus miraculosum producit. 

Requiritur proinde, ut, miraculo patrato, semper recte 
dici possit: «digitus Dei est hic». 

Species. Miraculum diverso modo distinguitur. 

1. Ex parte perfectionis eius et virtutis ad ipsum pa- 
trandum requisitae dividitur in miraculum primi ordinis 
et miraculum secundi ordinis. 

1 «Insolitum, quod in definitione miraculi ponitur, ex se non 
dicit raritatem facti , sed excludit solitum cursum naturae ; unde 
si cotidie caeci illuminarentur, nihilominus miraculum esset, quia 
praeter cursum naturalem , qui nobis est consuetus , contingeret» 
( 5 . Thom. f II, d. 18, q. 2, a. 1). 

2 Quid et quotuplex sit supernaturale, recole ex iis, quae supra 
(p. 395 et 396) dicta sunt. 

Miraculum primi ordinis (miraculum matus vel mira- 
culum sensu stricto acceptum) est illud, «quod fit praeter 
ordinem totius naturae creatae eiusque virtutes absolute 
superat». E. g. resuscitatio alicuius mortui. 

Miraculum secundi ordinis (miraculum minus) illud est, 
«quod fit praeter ordinem naturae visibilis, quamvis vires 
creatas absolute non superet». Translatio e. g. alicuius 
montis vel domus per aerem ab uno loco in alium ab- 
solute vires angelicas non superat. 

2. Ex parte modi , quo miraculum superat vires naturae , 
dividitur a S. Doctore in miracula supra, contra, praeter 
naturam \ 

Supra naturam dicitur miraculum, «si producitur effectus, 
quem natura nullo modo facere potest; sic e. g. natura 
vitam causare potest, sed in mortuo hoc facere non 
potest». 

Contra naturam dicitur, «quando in natura remanet 
contraria dispositio ad effectum, quem Deus facit; sicut 
quando conservavit pueros illaesos in camino, remanente 
virtute comburendi in igne». 

« Praeter naturam autem dicitur Deus facere, quando 
producit effectum, quem natura producere potest, illo 
tamen modo, quo natura producere non potest . . . sicut 
cum statim ad invocationem alicuius Sancti aliquis curatur, 
quem natura non statim, sed successive curare possit.» 

3. Ex parte legis denique , cui miraculum derogatur , 
dividitur in miraculum ordinis physici et ordinis moralis. 

Sed huius rei uberior explicatio fit in theologia sacra, 
ubi etiam solvetur quaestio de possibilitate et cognosci- 
bilitate miraculi. 


1 Quaest. disp. q. 6 de pot. a. 2 ad 3. Cf. etiam Egger 1 . c. j 

Abstractio physica, mathematica, 
metaphysica 14 sq. 

Academia media, nova 95 n. 1. 

Accidens praedicabile 22 ; — 
praedicamentum 24 262 264 
267 ; — relativum, absolutum, 
modale 278. 

Actio 297 ; — immanens, trans- 
iens ; mechanica , physica, 
chemica 298. 

Activitas corporis physica : eius 
exsistentia 356 ; finalitas 363 sq. 

Actus 219; — essentiae , exsi- 
stentiae, proprietatis, acciden- 
tis 220; — primus, secundus, 
purus, non purus 220 sq. 

Adductiva actio 341. 

Aequipollentia propositionum 57. 

Aequi valentia 250. 

Aequivocus v. Terminus. 

Aeternitas 343 ; — essentiarum, 
positiva, negativa ; realis, idea- 
lis 234 sq. 

Aeviternitas (aevum) 344. 

Agnostici 117. [41 1. 

Albertus Magnus 147 281 n. 2, 

AllUcinatio 137 160. 

Alteratio 226. 

Analogia proportionis , attribu- 
tionis 29 ; — argumentum per 
a. 189 193. 

Analysis metaphysica 1 8 1 ; — 
usus 183. 

Reinstadler, EI em. philos. schol. 


Annihilatio 226 376. 

Antinomiae cosmologicae (ad 
mentem Kantii) 108 Ii4n. 2. 

Apodicticum argumentum 189. 

Appellatio 32. 

Apprehensio 17. 

Arbor Porphyriana 23. 

Arcesilaus 95 n. I. 

Argumentatio v. Syllogismus. 

Argumentum apodicticum , dia- 
lecticum, per analogiam, 189, 
per hypothesim 190. 

Aristoteles 24 147. 

Astrogonia 413. 

Atomismus mechanicus (vel ex- 
tremus), physicus (vel chemi- 
cus vel moderatior) 372 ; — 
extremi refutatio 378 ; — phy- 
sici valor 379, 

Atomus 370. 

Auctoritas .154 sq. ; — eius valor 
156 sq. 

Augmentatio 226. 

Authentia libri 161. 

Baco 11 8. 

Bautain 124 n. 2. 

Bayle, Petrus 96. 

Berkeley 132 n. 1. 

Bonald, de 123. 

Bonaventura 147 41 1. 

Bonitas (bonum) transcenden talis, 
physica, moralis ; a se, ab alio 
I. 27 

255 sq. ; essentialis, acciden- 
talis; apparens, vera; honesta 
delectabilis, utilis 257; — ex- 
sistentia 257 sq. 

Bonnetty 124^3, 127. 

Boschowichius 372. 

Btichner 312 373 400. 

Caietanus 237 n. 2. 

Carneades 95. [360* 

Cartesius 186 n. 1, 264 276 278 

Casus 313; — mundus casu non 
est ortus 402. 

Categoriae 24 260 sq. — ad 
mentem Kantii 103 107. 

Categoricus imperativus v. Im- 
perativus. 

Causa 2 sq. 292 sq. ; — efficiens 
297 ; removens prohibens ; 
prima, secunda; physica, mo- 
ralis ; principalis , instrumen- 
talis; per se, per accidens; pro- 
xima, remota ; totalis, partialis ; 
univoca, aequivoca; necessaria, 
libera 300 sq. ; — causarum 
efficientium exsistentia 303 sq. ; 
— causa finalis 308 sq. ; — 
causarum finalium exsistentia 
312 sq. 

Causalitas 293 ; — principium 
306 sq. 

Certitudo 93 sq. 169; — meta- 
physica, physica, moralis ; ne- 
cessaria, libera 157 173; super- 
naturalis, naturalis 173; na- 
turalis (vulgaris, directa, spon- 
tanea) , philosophica (scien- 
tifica, reflexa) 94 175 ; — eius 
fontes v. Criteria. 

Champeaux, Gtiillaume de 147. 

Charron 96. 

Cicero 95 n. 1. 

Circulus vitiosus 90; v. Petitio 
principii. 


Cognitio certa 1. 

Comparatio 15. 

Compenetratio 337 sq. 

Compositio metaphysica , 

211. 

Comte 117. 

Conceptualismus 145. 

Conceptus 17. 

Condicio prima 128 298. 

Condillac 118. 

Conexio extrinseca , intrinseca ; 
physica, logica 293 sq. 

Conscientia (psychologica), sen- 
sitiva (sensus intimus), intel- 
lectiva, moralis ; — eius valor 
134 sq. 

Consensus generis humani 166. 

Consequens 46 69. 

Consequentia syllogismi 70 sq. 

Contiguum 349. 

Continuitas quantitatis 348 sq. 

Contrapositio v. Conversio 62 n. I. 

Conversio propositionum 59 sq. 

Copula 35 

Corpus 388 ; — physicum, mathe- 
maticum 330; simplex, com- 
positum 370; — principia 
constitutiva 370 sq. ; — com- 
penetratio, replicatio vel multi- 
locatio 337 339 sq. 

Corruptio 226 375. 

Cosmogonia 413. 

Cosmologia 321. 

Cosmologica idea (Kant) 107. 

Creatio 226 375; — creatio 
mundi v. Mundus. 

Criteria (fontes) certitudinis 1 34 ; 
— interna, externa 16 1 sq. 

Criteriologia (Critica) 10 91. 

Critica rationis purae, practicae, 
iudicativae 100 n. I. 

Criticismus Kantianus 99 sqq. 

Cursus naturae 395. 

Czolbe, H. 400. 

Darwin 312 405. 

Deductio 150. 

Defendens (in argum.) 201. 

Definitio 179 201. 

Deminutio 226. 

Demonstratio 192 sq.; — nega- 
tiva, per absurdum 64 194; 
circularis vel regressiva 193. 

Demonstrativum argumentum 192. 

Dialectica 10 12. 

Differentia 250; — specifica 22. 

Dilemma 86. 

Disputatio, methodus et forma 
201. 

Distinctio realis maior, minor; 
rationis ratiocinatae , ratio- 
cinantis 247 sq. 

Diversitas 250. 

Divisibilitas quantitatis 324; — 
corporis mathematici, physici 
(naturalis) 354 sq. 

Divisio logica, realis; physica, 
metaphysica 180 sq. 

Doctrinale testimonium 156; cf. 

- Consensus gen. hum. 

Dogma 156. 

Dogmatismus 127. 

Dubitatio 1 176. 

Dubium 1 76 ; methodicum, reale ; 
negativum, positivum ; prudens, 
imprudens 176 186; — re- 
sponsio ad dubia 200. 

Dynamismus (monadismus) 
372 sq. ; — refutatio 377 sq. 

Effectus 293. 

Elementum 370. 

Empirismus 118. 

Energiae specificae 360. 

Ens 209; — reale, rationis 214; 
actuale, possibile ; necessarium, 
contingens; infinitum, finitum 
218; a se, ab alio 240. 

Enthymema 84. 


Enuntiabile 130. 

Epicherema 85. 

Epicurius 400. 

Error 168. 

Essentia 14 218 232 sq.; — phy- 
sica , metaphysica ; simplex, 
composita; immutabilis, neces- 
saria, aeterna 233 sq. — eius 
distinctio ab exsistentia 235. 

Etymologia 179. 

Evidentia obiectiva , subiectiva 
131 171 ; interna, externa 171. 

Evolutio materiae aeternae re- 
pugnat 404. 

Exemplum 190. 

Experientia externa 138; — eius 
valor 140. 

Exsistentia 235 ; — sitne distincta 
ab essentia 235. 

Extensio ideae 16 180 sq.; — 
localis (externa, actualis), in- 
terna (virtualis, aptitudinaria) 
324 sq. ; — est obiectiva quae- 
dam realitas 325 ; — cf. Quan- 
titas corpor. 

Extremum maius, minus 68. 

Factum primum 128. 

Fallacia (sophisma) — sensus 
compositi et divisi , a dicto 
simpliciter ad dictum secun- 
dum quid 87 sq. 

Falsitas logica 168; metaphysica, 
logica, moralis 253 ; eius ex- 
sistentia 254. 

Feuerbach 312 373 400. 

Fichte 141. 

Fideismus 122; — refutatio 125. 

Fides 125 155. 

Figura 282. 

Finalitas intrinseca , extrinseca 
309 . 

Finis 309; — qui, cui; proxi- 
mus, remotus, ultimus; prima- 

rius, secundarius ; operis, ope- 
rantis ; naturalis, supernatura- 
lis 310 sq. 

Forma ut est qualitas 282; — 
ut est comprincipium in corpo- 
ribus 374 386; — extrinseca, 
intrinseca ; accidentalis , sub- 
stantialis ; separata, informans ; 
spiritualis, materialis 387. 

Formalismus Kantii 103 145. 

Generatio 226 375. 

Genus 22. 

Geogonia 413. 

Gradus metaphysici 145 sq. 

Gratiosum (pulchrum) 317. 

Gustus aestheticus 317. 

Habitus entitativus , operativus ; 
supernaturalis (infusus) , na- 
turalis ; a natura inditus , ac- 
quisitus 282 sq. 

H&ckel 312 373 400. 

Hallucinatio v. Allucinatio. 

Hegel 14 1. 

Helmholtz 360. 

Hermeneutica hypo thesis 192. 

Historia 156. 

Hobbes 118. 

Huetius 122. 

Hume 303. 

Hylemorphismus : eius expositio 
374; — eius aestimatio 381 sq. 

Hypothesis, physica, moralis, lo- 
gica (hermeneutica) 192. 

Hypothetica propositio 42 45 ; 
— syllogismus 72 81. 

Idea 13 sq.; — eius compre- 
hensio et extensio 15; — in- 
tuitiva , abstractiva ; explicita, 
implicita ; clara, obscura , di- 
stincta, confusa; adaequata, in- 
adaequata; comprehensiva, ap- 


prehensi va ; complexa, incom- 
plexa ; composita , simplex ; 
concreta, abstracta; singularis, 
particularis, collectiva, univer- 
salis (v. Universale) 18 sq. ; 
identica, diversa, sociabilis, in- 
sociabilis (v. Oppositio) 25 ; 

— ad mentem Kantii 107 ; 

— ad mentem Platonis 146. 

Idealismus 141 sq. 

Identitas absoluta vel realis, re- 
lativa vel logica ; metaphysica, 
physica , moralis ; essentialis, 
accidentalis ; generica , speci- 
fica ; qualitativa , quantitativa 
246 sq. 

Ignorantia 168; — elenchi 89. 

Illatio mediata, immediata 63. 

Illusio 137. 

Impenetrabilitas quantitatis 324 ; 
aptitudinalis 337. 

Imperativus categoricus 110. 

Imperfectum 260. 

Impossibile (modus in proposi- 
tione) 41. 

Impossibilitas intrinseca, extrin- 
seca; physica, moralis 222 sq. 

Impotentia 283. 

Incidens 47. 

Inclinatio naturalis 365 ; — est 
ad veritatem 132 166. 

Indefinitum 241. 

Individuum 20 ; — cf. Substantia 
prima. 

Inductio completa , incompleta 
1 5 1 ; — inductionis principium 
151 sq. 

Inferiora ideae universalis 21. 

Infinitum actu, potentia 240. 

Instans 343. 

Instantia (in disputatione) 201. 

Integritas libri 163. 

Intellectus (ad mentem Kantii) 
100 103 sq. 

Intellegentia : circa eius valorem 
doctrinae exponuntur 143 sq. 

Iudicium 34, apprehensivum vel 
materiale vel imperfectum, for- 
male vel perfectum vel intel- 
lectuale 34 sq. ; — eius sig- 
num v. Propositio ; — eius 
species v. Propositio ; — eius 
proprietates 48; — analyti- 
cum, syntheticum 104 sq. 

Kantius 99 n. 1 ; — eius criticis- 
mus 99 sq. ; — eius forma- 
lismus 145 276 289 325 333 
346 360 372. 

Lamennais 123 sq. 

Lange 325 391. 

Latio 227. 

Leibniz 264 n. 3, 372 381. 

Lepidi 237 n. 2, 385. 

Lex naturae : notio 366 , exsi- 
stentia 366, necessitas 367 sq., 
physica 366 , physica , meta- 
physica, moralis 173 174. 

Liberatore 237. 

Linea 330. 

Littr6 11 7. 

Locke 118 303. 

Locus internus , externus ; pro- 
prius, communis 331. 

Locutio 27 124. 

Logica 9 , naturalis , artificialis ; 
docens, utens 10 sq. 

Malebranche 356. 

Malitia (malum) transcendentalis, 
physica, moralis 258 sq. 

Materia prima 374 385, secunda 
387 . 

Materialistae 312 n. 1 356 399. 

Medium (bonum utile) 257 310. 

Medius terminus syllogismi 68 ; 
— quomodo inveniatur 196. 


Memoria sensitiva, intellectiva; 

eius valor 153. 

Mensurabilitas 324. 

Mercier 237 n. 3. 

Metaphysica 207 ; — ad mentem 
Kantii 99. 

Miraculum 414 ; — primi, secundi 
ordinis 415 416; — supra, 
contra, praeter naturam 416; 

— ordinis physici, moralis 416. 
Modus propositionis 41 sq. ; — 

syllogismi 78 n. 2 ; — tollens, 
ponens, ponendo tollens 83 ; 
accidentalis (accidens modale) 
279 n. 1 ; substantialis ibid. 
Molecula 371. 

Moles v. quantitas continua. 
Moleschott 312 400. 
Monadismus v. Dynamismus. 
Monas 372. 

Montaigne 96. 

Motivum credibilitatis et moti- 
vum fidei 155. 

Motus 227 ; — immanens vel 
vitalis, transiens; mechanicus, 
physicus , chemicus 228 ; — 
eius principium 229. 

Mtiller, Ioh. 325 360. 
Multilocatio 339; — quomodo 
fiat 341. 

Multitudo 243. 

Mundus 321 389; — est finitus 
389 ; — est creatus 398 sq., 

— creatus in tempore 4 1 1 ; 

— eius formatio 413. 

Mutatio, proprie dicta, improprie 

dicta ; extrinseca , intrinseca ; 
substantialis, accidentalis ; in- 
stantanea , successiva 225 sq. 

Natura 232 ; — diversi sensus 
367 394 ; — ordo , cursus 
naturae 390 sq. 

Naturale 395. 


Digitized by Google 



422 


INDEX ALPHABETICUS. 


Necessarium (modus proposit.) 
4i 239- 

Newton 333 346. 

Nihilum 213; relativum, abso- 
lutum ; privativum, negativum 
214. 

Nominalismus 144. [99. 

Noumenon (ad mentem Kantii) 

Numerus 243 ; — infinitus, num 
esse possit 351 sq. 

Obiciens (in argumentatione) 201 . 

Obiectum materiale, formale 4; 
proprium 133; cf. sensile. 

Occam 145. 

Occasio 299. 

Occasionalismus 356. 

Ontologia 207. 

Opinio 1 177. 

Oppositio idearum contradictoria, 
privativa , contraria , relativa 
25 ; — propositionum oppo- 
sitio contradictoria 48 60 ; con- 
traria, subcontraria, subalterna 
49 sq. 

Oratio 35. 

Ordo 310; — logicus, psycholo- 
gicus in argumentis 199; — 
naturae 390 ; — eius exsi- 
stentia 390; — eius proprie- 
tates 392. 

Organum 138. 

Pantheismus 147 399. 

Parabola 190. 

Paralogismus 87 ; — psychologi- 
cus (ad mentem Kantii) 108. 

Pars logica 180; physica, meta- 
physica 181 ; essentialis, inte- 
gralis 181. 

Pascal 96. 

Passio 283 298. 

Perfectum absolutum , relativum 
260. 


Persona 271 276. 

Petitio principii (circulus vitio- 
sus) 90. 

Phaenomenalismus 267. 

Phaenomenon 99 267. 

Phantasia: eius influxus in con- 
scientiam 136; in memoriam 
154; in sensus 159. 

Philo 95. 

Philosophia 1 ; — relatio ad cete- 
ras scientias et theologiam, ob- 
iectum, divisio 2 sq. 

Physicismus v. Hylemorphismus. 

Plato 146. 

Platonici 1460.2. 

Polysyllogismus 95. 

Porphyrii arbor 23. 

Porree, Gilbert de la 147. 

Positivismus : expositio 117 sq. 
144; — refutatio Il9sq. 

Positivistae 303 3 1 2 n. I . 

Possibile (modus proposit.) 41. 

Possibilitas intrinseca (metaphy- 
sica, absoluta), extrinseca (re- 
lativa) ; physica, moralis 22 1 , 
222 sq. 

Potentia 219 ; — obiectiva vel lo- 
gica, subiectiva vel realis ; re- 
ceptiva, operati va (283) ; natu- 
ralis, oboedientialis, supematu- 
ralis; passiva, activa 221 sq. 

Praecisio subiectiva , obiectiva 
210. 

Praedicabile 22 ; — ad mentem 
Kantii 103 n. 1. 

Praedicamentum 24 260. 

Praedicatum 36. 

Praemissa syllogismi, maior, mi- 
nor 69 sq. 

Praeternaturale 397. 

Principium 215 294; — primum 
128; — contradictionis, iden- 
titatis, tertii exclusi, rationis 
sufficientis 216 sq. ; motus 229; 

causali tatis 306 ; inductionis 
1 5 1 ; analy ticum 230 ; logicum, 
ontologicum 294. 

Prioritas rationis, realis, naturae, 
temporis, originis 295. 

Probabilitas 177 ; — ad mentem 
Academiae 96 ; — fideismi 1 23. 

Propositio 35 sq. ; — simplex, com- 
posita, multiplex; affirmativa, 
negativa 37 sq. ; universalis, 
particularis, singularis, indefi- 
nita 39sq. ; modalis ; categorica, 
copulativa , adversativa , rela- 
tiva, causalis 41 sqq. ; exponi- 
bilis, exponens, exclusiva, ex- 
ceptiva, comparativa, redupli- 
cativa (specificativa) 44 sq. ; 
hypothetica , conexa (antece- 
dens , consequens) , coniunc- 
tiva, disiunctiva 45 sq. ; com- 
plexa, principalis, incidens 47 ; 
— propositionum oppositio 
48 sq. ; aequipollentia 57 ; con- 
versio 59. 

Proprietas 241. 

Proprium 22. 

Prosyllogismus 85. 

Psychologica idea (Kantii) 108. 

Pulchrum 314 sq. — sensile, intel- 
lectuale , physicum , morale, 
naturale , artificiale , sublime, 
gratiosum 317. 

Punctum 330 n. 2. 

Pyrrho 95. 

Qualitas : entitativa , operativa, 
patibilis 28 1 sq. ; — qualitatum 
sensilium obiectiva realitas 
358 sq. 

Quando (accidens) 347 sq. 

Quantitas corporea 323 sq. ; — 
virtutis, dimensiva; successiva, 
permanens ; discreta (nume- 
rica), continua; physica, ma- 


thematica 329 sq. ; — infinita, 
num esse possit 350; — sen- 
silis 359. 

Quidditas 17 149 232. 

Ratio (intellectus) 150; — pura, 
practica, theoretica 100 n. 1 ; 
generalis , individualis 1 23 ; 
ultima 2 ; — rationis suffi- 
cientis principium 217, r. ut 
essentia 282. 

Ratiocinium 65 ; — eius signum 
v. Argument. ; eius species v. 
Syllogismus ; — categoricum 
(Kantii), hypotheticum , dis- 
iunctivum 107; deductivum, 
inductivum 150. 

Realismus exaggeratus 146; mo- 
deratior 147. 

Reflexio 15. 

Relatio 286, — logica, realis ; es- 
sentialis, accidentalis; mutua, 
mixta; aequiparantiae, disqui- 
parantiae ; eius exsistentia 
287 sq., eius entitas 290. 

Replicatio corporum in spatio 
339 sq. 

Reproductiva actio 341. 

Retorsio 194. 

Revelatio 155. 

Roscellinus 145 n. 1. 

Sanchez 96. 

Sapientia 3. 

Scepticismus 95. 

Schelling 141. 

Schiffini 237. 

Scientia 1. 

Scotus 273 n. 2. 

Scriptura (terminus scriptus) 27. 

Selectio naturalis 312. 

Sensile, proprium, commune, per 
accidens 139 sq.; — sensilis 
qualitas 360 sq. 

Sensualismus 118 144. 

Sensus: notio et valor 139 sq. ; 

— intimus (conscientia) 135; 
communis 167 ; proprius, me* 
taphoricus 29 ; compositus, di- 
visus 88. 

Sextus Empiricus 95. 

Signum, formale, instrumentale ; 

naturale, arbitrarium 26 sq. 
Similitudo 250. 

Sophisma 87 ; sophismata theo- 
logica (ad mentem Kantii) 
109. 

Sorites 85. 

Spatium 332 ; — reale, non est 
forma subiectiva (Kantii) 102 
333 ; non immensitas Dei 333 ; 

— imaginarium 332 335. 
Species (= praedicabile) 22 ; 

(= essentia) 232. 

Spencer 117. 

Spinoza 264 n. 1 . 

Status quaestionis 188. 

Straufs 312 400. 

Stuart Mill 117. 

Suarezius 2360.1, 291. 
Subdivisio 180. 

Subiectum propositionis 36; — 
ideae universalis 21. 

Sublime (pulchrum) 317. 
Subsistentia 271 ; — sitne di- 
stincta ab essentia indiv. 273. 
Substantia 24 232 261 ; -- ad 
mentem Spinozae , Leibnizii, 
Cartesii 263 sq. ; — prima, 
secunda ; completa, incompleta 
269. 

Superficies convexa, concava 330. 
Supernaturale 396 ; — absolutum, 
relativum 396 397. 

Suppositio terminorum, materia- 
lis , formalis; logica, realis ; 
collectiva, distributiva ; com- 
pleta, incompleta 31 sq. 


Suspicio 177. 

Syllogismus 68 sq. ; — perfectus 
72 ; — imperfectus 73 84 ; 
categoricus, hypotheticus; sim- 
plex , compositus ; conexus, 
coniunctivus, disiunctivus 72 ; 
— eius regulae 72 sq. 76 sq. 
79 ; — eius figurae 76 78 n. 2. 

Synthesis 15 182; — usus 184. 

Syntheticum • iudicium 104 104 
n. 2. 

Taine 117 119 303. 

Tempus •, notio 342 sq. ; — ima- 
ginarium, reale; internum, ex- 
ternum; generale, particulare 
345 sq. ; — non est aeternitas 
Dei 346; — non est forma 
subiectiva (Kantii) 102 n. 1 
346. 

Tempus creationis v. Mundus. 

Terminus 26 ; — univocus, aequi- 
vocus , analogus ; positivus, 
negativus; concretus, abstrac- 
tus ; complexus, incomplexus ; 
singularis , particularis , uni- 
versalis; principalis, incidens; 
explicativus, restrictivus ; pro- 
prius , communis , collectivus 
28 sq. 

Testimonium 155; — historicum, 
doctrinale 156 159 165. 

Testis 154; — oculatus, auritu 
155; — auctoritas 159. 

Thesis 201. 

Totum logicum 150 182; physi- 
cum, metaphysicum 182. 

Traditio oralis, scripta 156; — 
auctoritas 163. 

Transcendentalis proprietas 241. 

Ubi (accidens), circumscriptivum, 
definitivum , sacramentale 
336 sq. 

Uberweg 325. 

Unicitas 243. 

Unio 245. 

Unitas transcendentalis 242 ; 
mathematica (numerica) 243 ; 
realis , logica ; simplicitatis, 
compositionis ; substantialis, 
accidentalis ; physica, moralis ; 
naturalis, artincialis, aggrega- 
tionis 244 sq. 

Universale reflexum 21 147 sq. ; 
directum (metaphysicum) 2 1 
23 148; — sitne reale 144. 

Vacuum 350. 


Ventura 124. 

Veritas logica 92 167 168 251 ; 
transcendentalis (ontologica, 
metaphysica) 93 250 sq. ; mo- 
ralis 252; primaria, secunda- 
ria; eius exsistentia 253; pri- 
mitiva 128. 

Vires (ad mentem dynamistarum) 
372 . 

Virtus 285. 

Vitium 285. 

Vox 27 ; — naturae, eius veritas 
167. 

Wiener, Ch. 373. 


Reinstadler, Elem. philos. schol. I. 


28 

Sumptibus ac typis eiusdem B. HERDER , typographi 
editoris pontificii, Friburgi Brisgoviae (Germaniae) prodiit : 

Cursus philosophicus. In usum scholarum. 
Auctoribus pluribus philosophiae professoribus in 
Collegiis Valkenburgensi et Stonyhurstensi S. J. 
Cum approbatione Rev. Archiep. Friburg. Sex 
volumina. 8°. Pretium: M. 18.60 = Fr. 23.25; 
cum dorsis corio religatis M. 25.80 = Fr. 32.25. 

Vol. I. Logica. Auctore Carolo Frick S. J. Editio altera 
emendata. (X et 304 p.) Pretium: AI. 2.60 = Fr. 3.25; 
relig. M. 3.80 = Fr. 4.75. 

Vol. II. Ontologia sive Metaphysica generalis. Auctore 
Carolo Frick S. J. Editio altera emendata. (X et 210 p.) 
Pretium: AI. 2 = Fr. 2.50; relig. M. 3.20 Fr. 4. 

Vol. III. Philosophia naturalis. Auctore Henr. Haan S. J. 
Editio altera emendata. (XII et 234 p.) Pretium : AI. 2.20 = 
Fr. 2.75 ; relig. AI. 3.40 = Fr. 4.25. 

Vol. IV. Psychologia rationalis sive Philosophia de anima 
humana. Auctore Bernardo Boedder S. J. Editio altera , ancta 
et emendata. (XVIII et 422 p.) Pretium : M. 4 = Fr. 5 ; 
relig. M. 5.20 = Fr. 6.50. 

Vol. V. Theologia naturalis sive Philosophia de Deo. 
Auctore Bernardo Boedder S. J. Editio altera, aucta et emen- 
data. (XVI et 392 p.) Pretium : AI. 3.80 = Fr. 4.75 ; relig. 
AI. 5 = Fr. 6.25. 

Vol. VI. Philosophia moralis. Auctore Victore Cathrein S. J. 
Editio tertia ab auctore recognita. (XX et 472 p.) Pretium : 
AI. 4 = Fr. 5 ; relig. M. 5.20 — Fr. 6.50. 

Sumptibus ac typis B. Herder, typographi editoris pontificii, 
Friburgi Brisgoviae (Germaniae) prodiit : 

Philosophia Lacensis sive Series institutionum 
philosophiae scholasticae edita a presbyteris Socie- 
tatis Jesu in Collegio quondam B. Mariae ad Lacum 
disciplinas philosophicas professis, ii volumina. 
8°. Pretium: M. 66 = Fr. 82.50; cum dorsis 
corio religatis M \ 84.70 = Fr. 105.90. 

Qua » Philosophia Lacensi» hae partes comprehenduntur: 

1. Institutiones iuris naturalis seu philosophiae moralis 
universae. Auctore Th. Meyer S. J. 2 vol. (LX et 1352 p.) 
Pretium: M. 15 — Fr. 18.75; relig. M. 18.60 = Fr. 23.25. 

2. Institutiones logicales. Auctore T. Pesch S. J. 3 vol. 
(LXVI et 1792 p.) Pretium: M. 18 = Fr. 22.50; relig. 
M. 22.80 = Fr. 28.50. 

3. Institutiones philosophiae naturalis. Auctore T. Pesch S. J. 
Editio altera. 2 vol. (XLVIII et 850 p.) Pretium: M. 10 = 
Fr. 12.50; relig. M. 13.50 — Fr. 16.90. 

4. Institutiones psychologicae. Auctore T. Pesch S. J. 
3 vol. (XLVIII et 1444 p.) Pretium: M. 15 — Fr. 18.75; 
relig. M. 19.80 = Fr. 24.75. 

5. Institutiones theodicaeae sive theologiae naturalis. 
Auctore J. Hontheim S. J. (X et 832 p.) Pretium: M. 8 — 
Fr. 10; relig. M. 10 Fr. 12.50. 

Singulae partes etiam separatim veneunt. 

“No words of commendation need here be added conceming 
this monument to Catholic philosophy . There has as yet been pro- 
duced nothing in its line comparable to the ‘Cursus Lacensis’ T 
either for breadth or depth , throughness of treatment , erudition 
or timeliness. . . .” 

(The American Catholic Quarterly Review. Philadelphia 1897. Nr. 85.) 

Sumptibus ac typis B. HERDER, typographi editoris pon- 
tificii, Friburgi Brisgoznae, prodiit : 

p. Sanctus schiffini s. j., 

TRACTATUS 

DE GRATIA DIVINA. 

CUM APPROBATIONE REVMI ARCHIEP. FRIBURG. 

ET PRAEPOSITI GENERALIS SOC. IESU. 


8°. (X et 704 p.) Pretium: M. 8.40 = Fr. 10.50; 
cum dorso corio religato M. 10.40 = Fr . 13. 


,,Dans ce trait£ .de theologie on retrouve les qualites maitresses des 
ceuvres philosophiques pr6cedemment publiees par le savant professeur: la clart£ 
de 1’exposition, la profondeur des apertus, la finesse de la dialectique, 1’ordon- 
nance impeccable des matieres. II semble merae que le style, sans sortir du 
moule scolastique, ait gagne en limpidit^. Les controverses epineuses, les 
theories obscures ou compliqu£es, les opinions d’ecole, tout est mis au point 
et dans une belle lumi&re. . . .“ (Etudes. Paris 1901. 5 April.) 

“. . . Hence we find here, as in the author’s othcr works, the matter 
accurately marked out, the terminology clearly explained, the status quaestionis 
carefully determined, and his proofs, objections, and Solutions stated with logical 
precision. We might wander far afield before finding a more satisfactoiy ex- 
planation , in the same compass, of what Catholic theologians understand by 
the supernatural order, than we have in the first ten pages of this book. The 
same may be said of the meaning of the several qualifications of the word 
‘grace’ in common use, exterior and interior, habitual and actual, sufficient 
and efficacious, and so forth; of the necessity of special grace for special ends, 
especially for final perseverance. . . . 

“We have indicated but a few topics, mostly those on which we think 
preachers would do well to insist. In Father Schiffini’s short p&ragraphs even 
a hard-worked priest with little leisure will experience no great difficulty in 
seizing the salient ideas and their logical order. We would most heartily 
recommend Father Schiffini ’s Tractatus de Gratia Divina to fili any gap that 
may exist on the shelves of a presbytery library.” 

(The Month. London 1901. April.) 

